
FILOPEMEN | 


(253-183. pr.n.e.) 


1. Kleandar je u Mantineji bio od najodličnijega roda i jedan od 
najutjecajnijih građana, a kad ga je zadesila nesreća i bio prognan iz 
rodnoga grada, došao je u Megalopol! najviše zbog Filopemenova oca 
Kraugisa koji je bio čovjek izvrstan u svakome pogledu, a osim toga 
povezan s njime osobnom prijateljskom vezom. Za njegova je života imao 
sve, a poslije Kraugisove smrti, odužujući mu se za gostoljublje, odgojio 
je njegova osirotjela sina kao što Homer kaže? da je Feniks odgojio 
Ahileja; tako da je dječakov značaj odmah od početka poprimao nešto 
plemenito i kraljevsko u oblikovanju i razvoju. Kad je Filopemen već 
navršio dječačku dob, preuzmu skrb za nj Megalopoljani Ekdem i 
Megafan koji su u Akademiji drugovali s Arkesilajem* i najviše od svojih 
suvremenika primijenili filozofiju na političko djelovanje i državne poslo- 
ve. Oni su također oslobodili svoju domovinu tiranide najmivši potajno 
ljude da ubiju Aristodema,* zajedno s Aratom protjerali su sirakuškog 
tiranina Nikokla, a na molbu Kirenjana,* u čijem je gradu vladao nemir 
i razdor, otplove onamo, uspostave zakoniti poredak i urede prilike u 
gradu na najbolji način. Sami su, međutim, među druga svoja djela kao 
jednakovrijedno ubrajali odgoj Filopemenov u uvjerenju da su tog 
čovjeka uz pomoć filozofije učinili zajedničkom potporom Helade. Jer 
rodivši ga u starosti kao pozni porod i kao nasljednika vrlina svojih 
drevnih vojskovođa, Helada ga je osobito zavoljela i, kako mu je porasla 
slava, uvećala mu je moć. Hvaleći ga, neki ga je Rimljanin nazvao 
posljednjim Helenom“ misleći time reći da poslije njega Helada nije više 
porodila nijednoga velikog ni sebe dostojnog čovjeka. 


2. Obličjem nije bio ružan, kako neki drže; jer vidimo njegov kip 
koji još stoji u Delfima. A što ga njegova domaćica Megaranka nije 
prepoznala, kažu da se dogodilo zbog priproste naravi i jednostavnosti 
njegove odjeće. Kad je, naime, doznala da u njihov dom dolazi ahejski* 
vrhovni zapovjednik, nađe se u neprilici pripremajući ručak, a slučajno 
joj nije bilo muža kod kuće. Kad u taj čas.uđe Filopemen u priprostu 
vojničkom ogrtaču, misleći da je on jedan od slugu i to preteča, pozove 
ga da se skupa s njom prihvati kućnog posla. I on smjesta zbaci ogrtač i 
stane cijepati drva. A kad je unišao domaćin i ugledao to, reče: »Što ti to 
znači, Filopemene X »Što drugo«, odgovori mu onaj dorskim dijalektom 
»nego da trpim kaznu za svoju ružnu vanjštinu 2« A Tit“ reče, podrugujući 
se njegovu tjelesnom ustrojstvu: »Filopemene, kako lijepe imaš ruke i 

noge! Ali trbuha nemaš.« Bio je, naime, u struku prilično tanak. Ali ta 
ge šala više odnosi na njegovu vojsku. Jer imao je valjane teško naoružane 
pješake i konjanike, ali često mu je nedostajalo novaca. To se, dakle, 
pripovijeda o Filopemenu u filozofskim školama. 


3. No častoljubivost njegova značaja nije bila sasvim čista od 
svadljivosti niti slobodna od gnjeva. Premda je želio da se najviše ugleda 
u Epaminondu — veoma je nasljedovao njegovu radinost, razboritost i 
nepodmitljivost — zbog sklonosti srdžbi i svadljivosti nije mogao u 
političkim razmiricama očuvati onu blagost, staloženost i ljubeznost, te se 
činilo da je obdareniji vojničkim nego državničkim sposobnostima, Ta 
odmah je od malih nogu volio vojništvo i revno se posvećivao za to 
korisnu učenju, borenju pod teškim naoružanjem i jahanju. Kako se 
smatralo da je okretan i u rvanju i jer su ga neki prijatelji i skrbnici 
pozivali da postane atlet, zapita ih neće li atletsko vježbanje štetiti 
njegovoj vojničkoj izobrazbi, a kad mu rekoše (a tako je stvarno i bilo) da 
se tijelo i život atleta u svakom pogledu razlikuju od vojničkoga, a 
pogotovo da je način življenja i vježbanja atleta drukčiji jer on dugim 
snom, neprestanim obilnim uzimanjem jela, stalnim rasporedom kretanja 
i mirovanja povećava i održava tjelesnu spremu koju najmanje poremeće- 
nje ravnomjerja i odstupanje od stalne kolotečine lako može izokrenuti na 
zlo, dok vojnik treba da bude iskustvom upoznat sa svakim zastranjenjem 
i svakom nepostojanošću, a pogotovo treba da se navikne na to da lako 
podnosi oskudicu hrane i nedostatak sna. Kad je to Filopemen čuo, nije 
samo sam zabacio to. zanimanje i ismijao ga nego je kasnije kao vojni 
zapovjednik, koliko je do njega bilo, s poniženjem i pogrdama istjerao iz 
vojske svo atletsko vježbanje, držeći da ono čini beskorisnima za nužne 
borbe ljude, koji bi inače bili izvanredno korisni. 


4, Riješivši se učitelja i nadziratelja, pri provalama u Lakoniju na 
vojnama što su ih: njegovi sugrađani poduzimali radi grabeža i plijena 
privikao se da ide prvi na polasku, a posljednji na povratku. Za dokolice 
naprezao je tijelo i činio ga okretnim i krepkim loveći ili težeći zemlju. 
Imao je, naime, lijepo imanje udaljeno od građa dvadeset stadija.“ Onamo 
bi polazio svaki dan poslije objeda ili poslije večere pa počivao kao svaki 
težak bacivši se na prvi ležaj od lišća ili slame. A pošto bi ujutro rano 
ustao i prihvatio se posla zajedno sa svojim vinogradarima ili govedarima, 
vraćao bi se u grad i bavio javnim poslovima s prijateljima i poglavarstvi- 
ma. 

Ono što je stekao vojevanjem trošio bi na konje, na oružje i na otkup 
sužnjeva, a svoje je gospodarstvo nastojao uvećati prihodom od ratarstva, 
što je najpošteniji način stjecanja novca; to mu nije -bilo tek uzgredna 
razonoda, nego je, štaviše, mislio da onaj koji se hoće kloniti tuđega 
imetka treba svakako da ima svoj. Slušao je predavanje filozofa i čitao 
njihove spise; ali ne sve, nego one za koje je mislio da su mu od koristi 
za napredovanje prema vrlini,:I kod homerskih pjesama zanimao se za sve 
Ono u njima za što je držao da budi i potiče duševne predodžbe koje vode 
hrabrosti. Od ostaloga je štiva najviše prigrlio Euangelovu Tektiku? i uza 

se je imao i povijest Aleksandra Makedonskog, jer je smatrao da pisane 
riječi postaju djela ako se ne sastavljaju samo za dokoličarenje i beskorisno 
naklapanje. I za razmatranje taktičkih načela odbacio je nacrte na 
pločicama, već ih je provjeravao i izučavao na samom terenu. Nagibe 
zemljišta i ravnice koje završavaju iznenadnom provalijom, pa promjene 
i oblike falange rastavljane na odjele i opet sastavljane zbog potoka, jaraka 
ili tjesnaca, to je on razmatrao sam za sebe na svojim putovanjima, a 
upozoravao je na takve pojedinosti i svoje pratioce. Ta činilo se da se taj 
čovjek preko svake mjere zagrijao za vojništvo i zavolio rat kao najmno- 
govrsniju priliku za usavršavanje vrline, te je ljude koji se time uopće nisu 
bavili prezirao kao nesposobne. 


5. Kad mu je već bilo triđeset godina, nahrupi lakedemonski kralj 
Kleomen obnoć iznenada na Megalopol, svlada straže, uđe u grad i 
zaposjedne trg.'" Pritekavši sugrađanima u pomoć, Filopemen doduše 
nije imao snage da istjera neprijatelje, premda se borio snažno i uz smiono 
izlaganje; ali je građane neopazice izveo iz grada napadajući progonitelje 
i privlačeći Kleomena na sebe tako da je teškom mukom i jedva jedvice 
sam posljednji izmakao izgubivši konja i dopavši rane. A kad Kleomen 
posla ljude k njima, koji su se sklonili u Mesenu, : ponudi da im vrati 
njihov grad skupa s blagom i zemlju, Filopemen, videći da to građani s 
veseljem prihvaćaju i živo žele da se vrate, opre se i govorom ih odvrati 
od toga objašnjavajući im da Kledmen ne vraća toliko grad koliko želi 
građane dobiti za sebe kako bi mu grad bio sigurniji, jer on neće moći 
ondje mirno sjedeći čuvati prazne kuće i zidove, nego će ga pustoš i iz 
njih istjerati. Tim riječima učini da građani odbace Kleomenovu ponudu, 
ali Kleomenu dade tako izliku da pohara i poruši najveći dio grada, pa da 
ode krcat silnim plijenom. 


6. Kad kralj Antigon! dođe u pomoć i s Ahejcima zavojšti na 
Kleomena, a on zaposjede uzvisine i klance oko Selasije,!“ Antigon 
postroji svoju vojsku u blizini imajući namjeru navaliti i silom ga 
potisnuti. Među konjanicima!* stajao je svrstan Filopemen sa svojim 
sugrađanima, a do njega Iliri, brojni i odlični borci, koji su zaključivali 
kraj bojnog reda. Bilo im!“ je rečeno da miruju spremni za napad kao 
pričuva sve dok na drugom krilu ne digne kralj crvenu zastavu razapetu 
na koplju. Kad su vođe Ilira sa svojim ljudima pokušali potisnuti 
Lakedemonjane, a Ahejci su, kako im je bilo naloženo, i dalje postrojeni 
čekali kao pričuva, opazi Euklida, Kleomenov brat, gdje nastaje u 
neprijateljskim redovima praznina pa brzo pošalje naokolo najokretnije 
lako naoružane pješake naloživši im da navale na Ilire odostrag i odsijeku 
ih budući da su ostali sami, odvojeni od konjanika. Kad se to dogodi i 
laki oružanici odsijeku i dovedu Ilire u nered, Filopemen razabere da ne 
bi bilo velike teškoće napasti lake oružanike, a držao je da je to zgodan 
čas. Najprije to saopći kraljevim zapovjednicima, ali ih nije mogao 
nagovoriti, nego su ga s prezirom odbili držeći da je mahnit, jer njegova 
slava još nije bila dovoljno velika da bi opravdala povjerenje u nj pri tako 
opasnu manevru. Zato sam navali i povuče za sobom svoje sugrađane. 

Pošto je najprije nastala zabuna, onda bijeg i silan pokolj lakih pješaka, 
Filopemen, hoteći još jače ohrabriti kraljeve zapovjednike da se što brže 
pobiju sa smetenim neprijateljima, sjaše s konja. Dok se u kraju neravnu 
i punu potoka i jaruga teško i s mukom borio pješke u konjaničkom 
oklopu i teškom naoružanju, prostrijeli mu jedna remenasta sulica! u 
jedan mah naskroz oba stegna. Udarac doduše nije bio smrtonosan, ali je 
bio vrlo žestok i vrškom je koplja probio van na drugoj strani. Isprva je 
kao putom sputan bio potpuno bespomoćan. Zbog čvora na remenu'* bilo 
je teško izvući sulicu kroz ranu natraške, Ali kako su nazočni oklijevali 
dirati u to, a bitka je dosegla vrhunac, on je sav drhtao od častoljubiva 
žara za bojem pa je, pomičući noge natrag i naprijed, slomio po sređini 
sulicu i zapovijedio da mu izvuku svaki komad zasebno. Tako oslobođen 
i trgnuvši mač, navali kroz prve redove na neprijatelje tako da je u svojih 
vojnika potakao veliko oduševljenje i nadmetanje u junaštvu. Poslije 
pobjede stao je Antigon iskušavati Makedonce pitajući ih zašto su bez 
njegove zapovijedi krenuli s konjicom. Oni su se branili da ih je momče 
iz Megalopola koje je prvo navalilo preko volje prisililo da se sraze s 
neprijateljem. A Antigon, nasmiješivši se, reče: »Ono je, dakle, momče 
izvršilo djelo velika vojskovođe.« 


7, Zbog toga je Filopemen, kako je prirodno, stekao ugled. A kad se 
Antigon upeo da se Filopemen pridruži njegovoj vojsci nudeći mu 
zapovjedništvo i novac, ovaj odbije najviše zato jer je razabrao da mu je 
narav odveć opora i teška da prima tuđe zapovijedi, a kako se nije htio 
lijeniti ni dangubiti, odveze se radi vježbanja i usavršavanja ratne vještine 
na Kretu u vojnu službu. Ondje je proveo dugo vremena vježbajući s 
ljudima ratobornim i vještim u korištenju raznim okolnostima u vođenju 
rata, triježznim i suzdržana načina življenja, a zatim se vratio Ahejcima 
tako slavan da su ga odmah izabrali za zapovjednika konjaništva.!“ Ali 
kako je preuzeo konjanike koji su, kad bi izbila vojna, sebi onako po 
slučaju dobavljali slabu kljusad, sami izbjegavali većinu vojnih pohoda, 
a mjesto sebe slali druge, pri čemu je u svih bila strašna nevještina pored 
kukavičluka, dok su njihovi zapovjednici pred tim stanjem uvijek 
zatvarali oči jer su u Ahejaca konjanici bili najugledniji od građana i imali 
glavnu riječ kod određivanja časti i kazne, Filopemen ne popusti i ne 
pusti im na volju, nego je obilazio gradove i u svakoga mladića 
pojedinačno budio častoljublje, kažnjavao one koje je trebalo, uvodio 
vježbe, smotre i međusobna takmičenja na mjestima gdje se moglo 
očekivati najviše gledalaca i za kratko im je vrijeme ulio začudnu snagu i 
ornost te ih — a to je od najveće važnosti — učini okretnima i brzima u 
poluokretima i punim okretima po četama, pa u zakretima i okretima 
unatrag po pojedincima!“ naviknuvši ih tako da je vještina čitave mase 
vojnika u manevriranju bila nalik jednom jedinom tijelu koje se pokreće 
svojevoljno kretnju po kretnju. 

Kad je planuo žestok boj s Etoljanima i Eliđanima na rijeci Larisu,'* 
izleti iz bojnog reda zapovjednik elidske konjice Damofant nasrnuvši na 
Filopemena. Ali ovaj dočeka njegov nasrtaj i, preduhitrivši Demofanta, 
pogodi ga kopljem i obori na zemlju. Čim im je pao vođa, smjesta nagnu 

neprijatelji u bijeg, a Filopemen je sebi pribavio ugleđ jer nije desnicom 
zaostajao ni za kojim mladićem, ni razborom ni za kojim starijim 
čovjekom, nego je bio najvrsniji i u borbi i u zapovjedništvu. 


8. Arat" je prvi podigao ahejski savez do ugleda i moći jer ga je, 
neznatna i pocijepana na gradove, sjedinio i uveo u nj helensko i humano 
državno uređenje. Zatim, kao što se u vodama tekućicama najprije 
nataloži nešto sitnih čestica, a onda se druge, doplivajući, na njima 
zaustavljaju i oko njih sliježu, te jedno s drugim čini čvrstu i tvrdu masu, 
tako da su se Ahejci u vrijeme kad se Helada, slaba i lak plijen za 
komadanje, ljuljala amo-tamo, grad po grad, ujedinili i onđa, pridobiva- 
jući jedne od okolnih gradova time što su im pritjecali u pomoć i pomagali 
im da se oslobode od tirana, a druge su pridruživali sebi istomišljeništvom 
u pogledu političkog poretka, namjerili od Peloponeza stvoriti jedno 
političko tijelo i jednu vlast. Ali za života Aratova još su se većinom 
zaklanjali za makedonsko oružje ulagujući se Ptolemeju,“ zatim opet 
Antigonu i Filipu“! koji su se miješali u helenske prilike. No kad je 
Filopemen uznapredovao do prvog mjesta,“ već su sami bili ravni u boju 
svojim najsilnijim protivnicima, pa su se prestali oslanjati na izvanjske 
zaštitnike. Jer Arat, koji se činio odviše tromim za ratna nadmetanja, 
izveo je većinu svojih djela osobnim dodirima, strpljivošću i prijateljstvom 
s kraljevima, kako je zabilježeno u njegovu životopisu,“ dok je Filopemen 
bio dobar ratnik i vrstan u rukovanju oružjem, a pored toga dobre sreće 
i pobjedonosan odmah u prvim bitkama, te je uzdigao skupa s moći i 
ponos Ahejaca koji se naviknuše s njime pobjeđivati i postizati uspjehe u 
većini bojeva. : 


9. Najprije promijeni bojni raspored i naoružanje Ahejaca jer im je 
oboje bilo loše. Imali su dugoljaste štitove koji su bili lagani jer su bili 
tanki, ali su bili preuski da pokriju tijelo, a koplja su im bila mnogo kraća 
od sarisa“*. I zato su, zbog laka naoružanja, bili u boju izdaleka žestoki i 
vrsni borci, ali su u borbi s neprijateljem prsa o prsa bili slabiji. Članjenje 
bojnog reda i raspored u manje jedinice nisu bili uobičajeni, te ih je 
neprijatelj, kako su upotrebljavali falangu** koja nije, kao makedonska, 
imala ni niza uperenih kopalja ni sastavljanja štitova, lako potiskivao i 
rasturavao. To im Filopemen razloži i nagovori ih da mjesto dugoljasta 
štita i helenskoga koplja uzmu štit i sarisu, da se zaštite kacigom, oklopom 
i nazuvcima i da se priučavaju nepomičnu boju na mjestu umjesto da se 
bore u trku na način lakih četa. A kad je ljude vojne dobi nagovorio da 
se onako naoružaju, najprije im je ulio pouzdanje da su postali nepredobit- 
ni, a onda je proveo veoma sretne promjene u njihovu raskošnu i rasipnu 
načinu života. Ona se isprazna i besmislena žudnja nije dala do kraja 
iskorijeniti jer su-dugo od nje bolovali, voljeli izvanredno skupe haljine, 
prostirače davali bojiti grimizom i nadmetali se u gozbama i trpezama. 
Filopemen započe time što je njihovu sklonost da se pokazuju svraćao od 
nepotrebnoga na korisno i dično i ubrzo sve uvjeri i navede na to da se 
okane svakodnevnog trošenja na tijelo, već da vide osobit ukras u 
vojničkoj i ratnoj opremi. Bilo je tako vidjeti radionice pune porazbijanih 

čaša i posuđa Teriklova,“ a pozlaćivali su se oklopi, posrebrivali štitovi i 
uzde, dok se u trkalištima krotila ždrebad i mladež se vježbala oružju, a 
u rukama žena bile su kacige i perjanice da ih bojaju, izvezene konjaničke 
halje i vojnički ogrtači. Sam je pogled na sve to, uvećavajući smionost i 
podjarujući zanos, budio podužetnost i spremnost za srtanje u pogibli. Jer 
raskoš pri pogledu na druge predmete dovodi do mekoputnosti i usađuje 
mlitavost u one koji se njima služe, budući da poput peckanja i draškanja 
sjetila ujedno slama duh, dok pogled na onakve predmete snaži i uznosi 
srce; baš kao što je Homer prikazao Ahileja kako gori od žestine i plamti 
od želje da novo oružje upotrijebi kad je uza nj bilo položeno, 

Tako uresivši mladiće, Filopemen ih je vježbao i iznurivao, a oni su 
gorljivo i natječući se slušali i slijedili njegove manevre. I izvanredno su 
zavoljeli novi borbeni poredak jer im se činilo da pruža neprobojnu 
kompaktnost. Na oružje im se tijelo priviklo i ono im je postalo lako jer 
su ga zbog sjaja i ljepote s veseljem hvatali i nosili želeći da se što prije 
pobiju i omjere s neprijateljem. 


10. U to su vrijeme Ahejci ratovali s lakedemonskim tiraninom 
Mahanidom koji je svojom brojnom i velikom vojskom prijetio svim 
Peloponežanima. Kad, dakle, stiže glas da je on prodro na područje 
Mantineje, Filopemen svom brzinom povede svoju vojsku na njega. Blizu 
grada postroje se u bojni poredak i jedni i drugi s mnogo plaćenika, ali i 
S gotovo svom građanskom vojskom. Kad se pobiše, Mahanida svojim 
plaćenicima natjera ahejske teške pješake i Tarenćane koji su bili 
postrojeni ispred ahejskog bojnog reda, ali umjesto da krene ravno na 
glavninu boraca i da im razbije bojni red, on se dade odvući predaleko u 
potjeru i prođe mimo falange Ahejaca koja ostade u čvrstu poretku. A 
Filopemen, premda ga je na početku stigao tako težak udarac, te se činilo 
da je sve sasvim propalo i izgubljeno, ipak se pravio kao da ne mari za to 
i kao da to ne smatra ničim strašnim, a kad opazi koliku su pogrešku 
počinili neprijatelji, što su pošli u potjeru otcijepivši se od svoje falange i 
ostavivši između sebe i nje prazan prostor, ne pođe im ususret niti im 
zakrči put u njihovoj hajci za bjeguncima, nego ih pusti da prođu i da 
uvećaju razmak, a onda udari ravno na lakedemonsku teško naoružanu 
pješadiju jer je vidio da im je falanga ostala izložena, pa ih jurišem 
napadne s boka a nije im bio ni zapovjednik, niti su se nadali boju. Ta 
mislili su da su pobijedili i potpuno zagospodarili situacijom kad su vidjeli 
kako Mahanida progoni neprijatelje. Razbivši ih uz silan pokolj (kažu da 
ih je palo preko četiri tisuće), Filopemen krene na Mahanidu koji se s 
plaćenicima vraćao iz potjere. A dijelila ih je po sredini velika i duboka 
jaruga, te su na obje strane jahali jedan nasuprot drugome, ovaj hoteći 
prijeći jarugu i pobjeći, a onaj“ hoteći to spriječiti. Nije to bio prizor 
borbe dvojice vojskovođa nego divlje zvijeri, od nevolje natjerane na 
obranu od silna lovca Filopemena. Tad se tiraninov konj, koji je bio 
snažan i plahovit i na oba boka izranjen ostrugama, odvaži da preskoči 
jarugu; udarivši prsima o njezin rub, silom se upinjao prednjim nogama 
da se uspne na drugu stranu. U taj tren dojure skupa Simija i Polijen koji 
su u boju.uvijek bil: uz Filopemena pokrivajući ga svojim štitovima i 

obojica napere koplja na nj. Ali ih Filopemen preteče jurnuvši na 
Mahanidu, pa videći da njegov konj diže glavu i zaklanja tijelo gospodara, 
skrene malo svoga i onda koplje, zgrabivši ga čvrsto po srijedi, rukom 
zavitla i, snažno ga zatjeravši, obori tog čovjeka. U tom ga položaju 
prikazuje mjedeni štit što su mu ga postavili Ahejci u Delfima prepuni 
divljenja kako za to njegovo djelo, tako i za njegovo vođenje vojske u toj 
bitki. 


IL Kažu da je za svetkovine nemejskih igara? Filopemen, tada 
strateg“ po drugi put i nedavno pobjednik u bitki kod Mantineje*!, a u 
to vrijeme dokon zbog svečanosti,“ prvi put sabranim Helenima prikazao 
svoju falangu u potpunoj spremi i dao da ona izvede svoje taktičke 
pokrete brzo i krepko kao obično. Poslije, kad su se natjecali kitaredi,? 
ušao je u kazalište sa svojim mladićima koji su na sebi imali vojnički 
ogrtač i grimiznu halju, svi u naponu snage i po godinama vršnjaci, a 
iskazivali su svome zapovjedniku veliko poštovanje i mladenački ponos 
zbog mnogih dičnih bojeva. A baš kad su ušli, slučajno je kitared Pilad 
počeo pjevati Timotejeve Perzgijance:* 


Veliku Heladi diku, slobodu slavnu joj steče, 
a nato, kako se s njegovim blistavim glasom divno sjedinjavala zanosnost 
pjesnikovih riječi, cijelo kazalište svrnu oči na Filopemena i udari u 
radosni pljesak jer su se Heleni opet punili nadom u svoje davno 
dostojanstvo i u svom su se: sio vlinju sasvim približili svom 
negdašnjem ponosu. 


12. Ali u bitkama i pogiblima, kao što ždrepci čeznu za jahačem na 
koga su se navikli, pa ako nose koga drugog, plaše se i neobično se 
osjećaju, tako je i ahejska vojska, kad joj je tko drugi bio zapovjednik, 
bila malodušna i ogledala se za Filopemenom. i čim bi ga samo ugledali, 
smjesta bi digli glave i postali poduzetni zbog samopouzdanja kojim ih je 
ispunjao; jer su doista vidjeli da protivnici samo njega jedinoga od 
ahejskih vojskovođa nisu kadri gledati u lice, nego se boje i glasa o njemu 
i njegova imena, kako je bilo očito iz njegovih postupaka. Misleći da će 
Ahejci, ako makne Filopemena, opet puzati od straha pred njim, kralj je 
makedonski Filip“ krišom poslao ljude u Arg da ga smaknu. Ali kad se 
doznalo za njegov zao naum, Filip postade predmetom opće mržnje i 
omraze među Helenima. Beoćani su, opet, opsijedali Megaru i nadali se 
da će je ubrzo zauzeti kadli najednom dopre do njihovih ušiju glas, koji ni- 
je bio istinit, da Filopemen dolazi u pomoć opsjednutima i da je već blizu, 
a oni ostave ljestve već prislonjene uza zidine i brzo pobjegnu. A kad je 
Nabis,* koji je poslije Mahanide bio tiranin u Lakedemonu, iznenada 
zauzeo Mesenu, desilo se da je Filopemen bio običan građanin i bez 
ikakve vojske pod svojim zapovjedništvom. Ali kako nije mogao nagovo- 
riti ahejskog stratega Lisipa da pođe Mesenjanima u pomoć, jer mu je 
ovaj govorio da je grad izgubljen kad su neprijatelji već u njemu, pođe u 
pomoć sam sa svojim sugrađanima“ koji nisu sačekali ni zakon ni izbore, 
nego su pošli za onim koji j je bolji kao za prirodnim vođom u svakoj 
prilici. Čuvši da je on već blizu, Nabis ne izdrža, premda se utaborio u 

gradu, nego se brzo iskrade na druga vrata i odvede vojsku smatrajući 
sebe sretnim ako umakne. I uteče, a Mesena bi oslobođena. 


13. To su, dakle, Filopemenova lijepa djela. Ali njegov ponovni 
odlazak na Kretu na molbu Gortinjana da im u ratu, koji se vodio protiv 
njih, bude vojskovođa donio mu je objedu jer je izbivao dok je Nabis 
ratovao protiv njegove otadžbine, bilo zato što se klonio boja ili što je u 
nevrijeme nastojao steći slavu drugima na korist. Tolikom je doista 
žestinom rat u ono vrijeme pritisnuo Megalopoljane da su stanovali na 
zidinama* a sijali po ulicama, jer su bili odrezani od zemlje, a neprijatelji 
su bili utaboreni gotovo na gradskim vratima. Filopemen je, međutim, 
ratujući u to vrijeme na Kreti i zapovijedajući brodovljem s one strane 
mora, pružao svojim neprijateljima priliku za optužbu da je utekao od 
rata kod kuće. Ali bilo ih je koji su govorili da je Filopemen, budući da 
je bio običan osebnik jer su Ahejci izabrali druge vođe, stavio svoju 
dokolicu u službu Gortinjanima kad su ga zamolili da im bude zapovjed- 
nik vojske. Ta bio je neprijatelj dangubi, a htio je da se svojom 
zapovjedničkom i ratnom vještinom kao kakvim drugim posjedom nepre- 
kidno koristi i često je upotrebljava, kako je pokazao i onim što je jednom 
rekao o kralju Piolemeju.? Kad su, naime, neki kralja hvalili da svaki dan 
marljivo obučava svoju vojsku, a i sam marljivo i naporno vježba u oružju, 
reče: »Ali tko bi se zadivio kralju koji u toj dobi ne pokazuje vještine na 
djelu, nego vježba ?« 

Megalopoljani su se, međutim, ljutili zbog toga i, smatrajući da ih je 
izdao, naumiše prognati ga; ali su to spriječili Ahejci poslavši u Megalopol 
stratega saveza Aristena, a on, premda se politički nije slagao s Filopeme- . 
nom, nije dozvolio da se izrekne osuda. Ignoriran uslijed toga od 
sugrađana, Filopemen navede mnoga okolna sela da se odmetnu od njih, 
uputivši ih neka kažu da se nisu udružili s njima“ i da isprva nisu bili 
pod njihovom vlašću. Dok su to govorili, podupro j je Filopemen otvoreno 
njihovu stvar i pomogao im pred Ahejcima“! stvoriti protustranku protiv 
svoga grada. To je, međutim, bilo kasnije. 

Na Kreti je on vodio rat pomažući Gortinjanima, ali nije ratovao 
jednostavno i viteški kao Peloponežanin ili Arkađanin, nego je usvojio 
kretsku navadu i protiv njih upotrebljavao njihova lukavstva i varke, pa 
razbojničke prepade i zasjede, te je ubrzo dokazao da su, poput djece, 
bezazlene i uzaludne lopovštine suprotstavili istinskom vojničkom umije- 
ću. 


14. Stekavši time divljenje i vrativši se na Peloponez ovjenčan slavom 
svojih podviga na Kreti, nađe da je Tit“ u ratu porazio Filipa, a da Ahejci 
i Rimljani ratuju protiv Nabisa. Izabran odmah za zapovjednika u ratu 
protiv ovoga i pokušavši sreću s pomorskom bitkom, desilo mu se, kako 
se učinilo, ono što i Epaminondi, jer je na moru prošao mnogo gore nego 
što se očekivalo prema njegovoj sposobnosti i slavi. Samo što za Epami- 
nondu neki kažu da je oklijevao da sugrađanima dade okusiti koristi od 
pomorstva da ne bi, neopazice od njega, po Platonovoj riječi i* postali od 
nepokolebljivih teško naoružanih pješaka iskvareni mornari; zato se, ne 

postigavši ništa, vrlo rado vratio iz Azije i s otoka.“ Filopemen pak, 
uvjeren da će mu umijeće u borbama na kopnu dostajati i za uspjeh u 
boju na moru, razabrao je kako je znatan dio vrsnoće uvježbanost i koliku 
dodatnu snagu u svemu ona daje onima koji se priviknu nekom načinu 
borbe. Ali ne samo da je zbog neiskustva postradao u pomorskoj bitki 
nego je i neku staru, a slavnu lađu,*“ koja već četrdeset godina nije plovila, 
spustio u more i napunio ljudstvom tako da su mornari zapali u opasnost 
jer je lađa propuštala vodu. Razabirući da ga zato neprijatelji preziru 
uvjereni da je potpuno napustio aktivnosti na moru i da drsko opsijedaju 
Gitij,** odmah otplovi na njih, koji to nisu očekivali, nego su se zbog 
pobjede opustili. Iskrcavši obnoć vojnike i navalivši zapali šatorje, spali 
tabor i mnogo ih pobije. Nekoliko dana kasnije u nekakvu nezgodnu 
kraju nenadano se pred njim pojavi Nabis i uplaši Ahejce koji su držali 
da im nema nade u spas iz položaja teška, a uz to neprijateljima u rukama. 
Malo zastavši i osmotrivši prirodu zemljišta, Filopemen dokaza da je 
taktika kruna ratne vještine. Malo pregrupiravši svoju falangu i prilago- 
divši je tadašnjoj situaciji, bez zbrke i lako se ukloni neprilici te, navalivši 
na neprijatelje, žestoko ih potuče. Kad je vidio da ne bježe prema gradu,“ 
nego se raštrkavaju jedan ovamo, drugi onamo tim krajem koji je bio 
šumovit i svuda naokolo okružen brežuljcima, a zbog vododerina i 
rasjeklina nepogodan za konjaništvo, zaustavi gonjenje i podigne tabor još 
za dana. Ali sluteći da će se neprijatelji, pošto umaknu, pojedinačno ili po 
dva pod zaštitom mraka povlačiti u grad, postavi u zasjede po vododeri- 
nama oko grada i po brežuljcima mnoštvo Ahejaca naoružanih kratkim 
mačevima. Tu stiže smrt većinu Nabisovih ljudi jer se nisu povlačili u 
skupini, nego su padali neprijateljima u šake kako je nekoga bijeg nanio, 
slijećući kao ptice oko grada. 


15. Zbog tih djela Heleni su ga voljeli i iskazivali mu u svojim 
kazalištima izvanredne počasti, a to je potajno grizlo Tita, čovjeka 
častoljubiva. Ta očekivao je da se njemu, rimskome konzulu, Ahejci 
većma dive nego nekakvom Arkađaninu, a držao je da ga zaslugama 
nemalo: natkriljuje jer je jednim jedinim proglasom oslobodio svu onu 
Heladu koja je bila podložna Filipu i Makedoncima.“ Zato Tit mirom 
dovrši rat s Nabisom, ali Nabisa izdajnički umoriše Etoljani;* u Sparti 
nastadoše neredi, a Filopemen, ugrabivši priliku, bane s vojskom pa 
jedne silom, a druge nagovorom skloni, te pridobije grad i privede ga u 
ahejski savez. Taj mu događaj silno uveća slavu među Ahejcima jer im je 
pribavio grad tolika ugleda i moći (ta nije bila mala stvar to što je Sparta 
postala članicom ahejskog saveza), a pridobio je i najodličnije od Lakeđe- 
monjana jer su se nadali da će u njemu imati čuvara svoje slobode. 
Prodavši stoga Nabisovu kuću i imetak i dobivši za to sto dvadeset 
talenata,“ izglasaše zaključak da ih daruju Filopemenu i da se radi toga 
pošalje u Megalopol poslanstvo, Tu se doista jasno pokazalo da se nije 
samo činilo da je on izvrstan čovjek nego da je to stvarno i bio.“ 
Ponajprije, nitko od Spartanaca nije bio voljan da govori čovjeku takva 
karaktera o daru, nego, kako su se nećkali i uklanjali tome, povjeriše taj 
zadatak njegovu gostinskom prijatelju Timolaju. A zatim sam Timolaj, 

došavši u Megalopol, ugošćen od Filopemena i razabravši iz bliza njegovu 
dostojanstvenost u općenju, jednostavnost života i nepristupačan i novcem 
nepotkupiv značaj, prešuti o poklonu, pa se brzo vrati navevši neki drugi 
razlog svoje posjete. I po drugi ga put pošalju, ali mu se dogodi isto. 
Najzad, prigodom treće posjete, jedva izloživši molbu, otkrije želju svoga 
grada. A Filopemen, rado ga saslušavši, sam pođe u Lakedemon i 
posavjetuje ih neka ne podmićuju prijatelje ni čestite ljude čijom se 
vrlinom mogu besplatno koristiti, nego neka potkupljuju i kvare neva- 
ljalce i one koji upropašćuju njihov grad strančarenjem u skupštini da bi, 
usta začepljenih mitom, manje uznemirivali sugrađane; ta bolje je oduzeti 
slobodu govora protivnicima nego prijateljima. Tako je tankoćutan bio 
Filopemen u pogledu novca. 


16. Drugi put, kad je ahejski strateg Diofan, čuvši da Lakedemonjani 
snuju o prevratu, htio ih kazniti, a oni, odlučivši se za rat, bacali u 
smutnju sav Peloponez, nastojao je Filopemen ublažiti i utišati Diofanov 
gnjev ukazujući mu da u situaciji kad se kralj Antioh"! i Rimljani vrzmaju 
Heladom s tolikim vojskama, glavar saveza mora usmjeravati pažnju na 
njih, a ne uzbunjivati domaće neprilike, pa i previdjeti i prečuti ako netko 
nešto skrivi. Ali Diofan nije mario, nego je zajedno s Titom provalio u 
Lakoniju, te su pošli ravno na grad. Razljućen time, Filopemen se osmjeli 
na djelo niti zakonito niti na svoj način besprijekorno, ali ne bez veličine 
i potaknuto velikom samosviješću, te ih pretekne na putu u Lakedemon, 
kao običan osebnik odbije ahejskog stratega i rimskoga konzula, učini 
kraj neredima u gradu i vrati opet Lakedemonjane u savez kao što su bili 
ranije. 

Ali kasnije, imajući neke zamjerke Lakedemonjanima, Filopemen 
kao strateg saveza“ vrati prognanike u Spariu i pogubi, kako veli 
Polibije,“ osamdeset Lakedemonjana, a po Aristokratu* tristo i pedeset. 
Poruši gradske zidine i, otrgnuvši im mnogo zemlje, pripoji je Megalopo- 
ljanima, dok sve one koje su tirani učinili građanima Sparte odvede i 
preseli u Aheju, osim njih tri tisuće. Ove proda jer mu se nisu pokoravali 
niti su htjeli ići iz Lakedemona, a onda, kao njihovoj sudbini na porugu, 
sagradi od tog novca u Megalopolu trijem.** Iskaljujući svoju mržnju na 
Lakedemonjane i gazeći po njima u njihovoj nezasluženoj nesreći, počini 
na njihovu ustavu najokrutniju i najnezakonitiju stvar. Ukine i uništi 
Likurgov odgoj prisilivši njihove dječake i mladiće da zamijene svoje; 
djedovsko odgajanje ahejskim, smatrajući da po Likurgovim zakonimma 
nisu nikada bili skromni. Tada od svojih velikih nesreća pustiše Filope- 
menu da, tako rekavši, izreže gradu žilu tetivu i postadoše krotki i 
ponizni, ali kasnije“ ishode od Rimljana dopuštenje da napuste ahejski 
ustav, pa nanovo prihvate i uspostave svoj tradicionalni, koliko se to dalo 
uraditi poslije tolikih nevolja i tolike iskvarenosti. 


17. Kad je u Heladi izbio rat Rimljana protiv Antioha, Filopemen 
je bio običan građanin i, videći gdje sam Antioh sjedi u Halkidi, pa 
dangubi u bračnim pregovorima. i ljubavnim spletkama s djevojkama, što 
njemu nije bilo prema dobi,“ a Sirijci se u veliku neredu i bez 

zapovjednika skitaju po gradovima i rasipno žive, ljutio se što tada nije 
bio ahejski strateg i govorio je da zavidi Rimljanima na njihovoj pobjedi. 
»Ta ja bih«, reče »kao strateg sve njih sasjekao u krčmama«. 

Poslije pobjede nad Antiohom stanu se Rimljani sad jače baviti 
helenskim prilikama i opasavati svojom vojnom silom Ahejce čiji su pučki 
vođe pomalo naginjali k njima, a njihova se velika moć pomoću božanstva 
širila na sve strane i blizu je bio konačni čas u koji je trebalo da sudbina 
Helade stigne u svom kružnom toku ,* Protiv dobra kormilara koji se bori 
protiv vala Filopemen je bio prisiljen ponekad popuštati i uzmicati pred 
okolnostima, ali većinom se opirao nastojeći da ljude, koji su bili jaki 
riječju i činom, privuče na stranu slobode. 

Kako je Megalopoljanin Aristen bio najutjecajniji među Ahejcima, 
ali se uvijek dodvoravao Rimljanima i držao da im se Ahejci ne bi trebali 
suprotstavljati niti im se pokazivati nesusrerljivima, priča se da ga je 
Filopemen šutke i zlovoljeći se slušao kako govori u skupštini saveza, ali 
najzad, kad ga je posve svladao gnjev, reče Aristenu: »Čovječe, što si 
toliko nestrpljiv da doživiš kobni čas Helade ?« 

A kad je rimski konzul Manije,* pošto je pobijedio Antioha, tražio 
od Ahejaca da dopuste lakedemonskim prognanicima da se vrate kućama, 
a Tit zahtijevao za prognanike isto što i Manije, Filopemen to spriječi ne 
iz mržnje na prognanike, nego jer je htio da se to dogođi po njegovoj volji 
is voljom Ahejaca, a ne milošću Tita i Rimljana. Pa kao strateg sljedeće 
godine* sam vrati prognanike u njihov grad. Do te je mjere njegov ponos 
imao nešto prgavo i svadljivo u odnosima sa silnicima ! 


18. Kako mu je već bilo sedamdeset godina, a bio je strateg Ahejaca 
osmi put,“ nađao se ne samo da će taj put provesti službu bez rata nego 
da će mu prilike dopustiti da i ostatak života mirno proživi. Jer kao što 
se čini da naše bolesti zajedno sa snagom tijela iščezavaju i nestaju, tako 
je u helenskim gradovima s gubljenjem moći prestajao duh svadljivosti. 
Ali ga ipak neko nesklono božanstvo obori kao hitronoga atleta na samom 
cilju života. Pripovijeda se, naime, da je, kad su na nekom skupu prisutni 
hvalili nekog čovjeka za koga se činilo da je bio vrstan vojskovođa, 
Filopemen rekao: »Pa kako zaslužuje taj čovjek da se o njemu pripovijeda 
kad je od neprijatelja bio uhvaćen živ?« A poslije nekoliko dana 
Mesenjanin Dinokrat, koji je bio u osobnoj zavadi s Filopemenom** i koji 
je zbog podlosti i razuzdanosti bio mrzak drugima, navede Mesenu da se 
odmetne od saveza i bi javljeno da namjerava zauzeti selo koje se zove 
Kolonida. Filopemen je slučajno u Argu ležao u groznici, ali kad to sazna, 
napregne se u jedan dan do Megalopola, a to je put više od četiti stotine 
stadija."! I odande odmah poteče u pomoć uzevši sa sobom konjanike, a 
to su bili najugledniji od građana, a opet sasvim mladi, koji su kao 
dobrovoljci služili pod Filopemenom iz odanosti i divljenja prema njemu. 
Odjahavši do Mesene i susrevši se s Dinokratom kod Euandrova brežulj- 
ka, udare na nj i natjeraju ga u bijeg. Ali onih pet stotina ljudi koji su 
čuvali mesensku zemlju napadnu ih iznenada a i oni, prethodno potučeni, 
kad ugledaše ove, stanu se opet okupljati po brežuljcima, tako da se 
Filopemen poboja da će ga opkoliti i, nastojeći štedjeti svoje konjanike, 

stane uzmicati nezgodnim krajem sam na čelu zalaznice i uz česte nasrtaje 
na neprijatelje, nastojeći da ih potpuno privuče na sebe. Ali oni se nisu 
mogli odvažiti da uzvrate napadom, nego su vikali i okruživali ga 
izdaleka. Udaljujući se više puta od ostale vojske radi spasavanja mladića 
i šaljući ih pokraj sebe jednog po jednog u sigurnost, neopazice osta sam 
među brojnim neprijateljima. Ali nitko se ne usudi pobiti se s njime, nego 
su ga gađali izdaleka i tjerali prema krševitim i strmim mjestima tako da 
je jedva upravljao konjem i mrcvario ga. U njega je uslijed mnogog 
vježbanja starost bila okretna i nije mu smetala da se spasi, ali tada mu je 
tijelo bilo od bolesti oslabilo i izmorilo se od duga puta tako da ga je konj, 
onako već teška i jedva pokretna, posrnuvši bacio na zemlju. Kako mu je 
pad bio težak i kako je povrijedio glavu, ležao je dugo vremena bez glasa 
tako da su i neprijatelji, pomislivši da je mrtav, pokušali tijelo okrenuti i 
oplijeniti. A kad on podigne glavu i otvori oči, bacivši se svi skupa na nj, 
ruke mu saviju iza leđa i, svezavši ih, odvedu ga podvrgavajući mnogim 
zlostavljanjima i pogrdama; čovjeka koji nije očekivao ni u snu da bi od 
Dinokrata mogao doživjeti tako nešto. 


19. Silno se uznijevši na tu vijest, oni u gradu stadoše se skupljati na 
gradskim vratima. Ali kad ugledaju Filopemena kako ga vuku na način 
nedostojan i njegove slave, i njegovih pređašnjih djela, i pobjednih 
znakova, većina se sažali i stane suosjećati s njime tako da i zaplakaše i 
nazvaše ljudsku veličinu, nepouzdanu i ništavu, bezvrijednom. I tako se 
malo pomalo među narodom stala pronositi čovječna riječ da bi se trebalo 
sjećati pređašnjih njegovih zasluga i slobode što ju je on njima povratio 
kad je protjerao tiranina Nabisa. Ali bilo ih je nekolicina koji su za ljubav 
Dinokratu tražili da ga se muči i ubije kao opasna i neumoljiva . 
neprijatelja, a pogotovo strašna samom Dinokratu ako pobjegne, jer ga je 
on zasužnjio i zlostavio. Povedu ga, međutim, u takozvanu Riznicu, 
podzemnu prostoriju, * kamo izvana ne dopire ni zrak ni svjetlost, a nema 
ni vrata, nego se zatvara velikim kamenom koji se dokotrija do ulaza. 
Onamo ga strpaju, navale kamen i postave unaokolo naoružane ljude. 

Ahejski pak konjanici, kad su se pribrali poslije bijega, a Filopemena 
nigdje nije bilo vidjeti nego se mislilo da je mrtav, dugo su se vremena 
ondje zadržali zovući ga i govorili jedan drugome da su spašeni sramotnim 
i nepoštenim spasom prepustivši neprijateljima svog zapovjednika koji je 
za njih žrtvovao svoj život, pa zatim krenu zajedno naprijed i, brižljivo 
istražujući, doznaše za njegovo zarobljavanje i glas o tome jave ahejskim 
gradovima. A ovi, držeći to velikom nesrećom, odlučiše poslati poslanstvo 
da traži od Mesenjana Filopemena, a sami se spremahu za vojni pohod 
protiv njih. 


20. Oni su, dakle, bili time zabavljeni. Ali Dinokrat, bojeći se najviše 
da vrijeme ne bude Filopemenu spas i hoteći predusresti naum Ahejaca, 
kad je došla noć i razišlo se mesensko mnoštvo, otvorivši tamnicu posla 
u nju državnog roba s otrovom uz nalog da mu ga da i stoji do njega dok 
ga ne ispije. Filopemen je baš ležao na podu, umotan u vojnički ogratač, 
ne spavajući nego obuzet tugom i nemirom, A kad ugleda svjetlo i čovjeka 

koji je stao tik do njega s čašom otrova, od slabosti jedva privuče ruke i 
noge i sjede. Zatim primi čašu, pa zapita tog čovjeka je li što saznao o 
njegovim konjanicima, a osobito o Likorti,* Kad mu čovjek odgovori da 
je većina umakla, kimne glavom, blago pogleda čovjeka i reče: »Dobru 
vijest kazuješ; naša nesreća nije, dakle, bila potpuna«. Ne rekavši niti 
izustivši išta drugo, ispije otrov i opet legne ne zadajući otrovu mnogo 
muke; ugasnu brzo od slabosti.“ 


21. Kad glas o njegovoj smrti stiže Ahejcima, u njihovim je 
gradovima zavladala potištenost i žalost, a ljudi dorasli za oružje sastanu 
se s vijećnicima“ u Megalopolu i ni časka ne odgode osvetu, nego, 
izabravši za stratega Likortu, provale u Meseniju; i pustošili su Mesenja- 
nima zemlju sve dok ovi ne privolješe da prime Ahejce u grad. Dinokrat 
se sam ubije predusrevši osvetu, a od ostalih svi, koji su glasali da se 
Filopemen pogubi, izginuše od ruke Ahejaca, dok one koji su ga htjeli još 
i na muke udariti Likorta pohvata da izdahnu na mukama. Tijelo pak 
Filopemenovo spale i ostatke skupe u žaru, te krenu na put, ali ne bez 
reda niti kako se koji namjerio, nego su sa sprovodom spojili ujedno i 
pobjedničku povorku. Bilo je vidjeti ovjenčanih, ali i tih istih kako plaču, 
a bilo je vidjeti i vezane neprijatelje kako ih vode. Samu žaru koja se od 
mnoštva vrpci i vijenaca jedva vidjela nosio je sin ahejskog stratega 
Polibija,** a oko njega bili su prvi od Ahejaca. Slijedili su vojnici sami pod 
oružjem a na iskićenim konjima — niti potišteni kao kod onolike žalosti, 
niti hvastavi zbog pobjede. Iz gradova i sela kuda su prolazili izlazili su 
im ljudi u susret kao da ga pozdravljaju na povratku s vojne, dodirivali 
su žaru i zajedno s ostalima pratili ga u Megalopol. A kad su se s njima 
pomiješali starci sa ženama i djecom, onda se već naricanje razlijegalo po 
svoj vojsci do u grad koji je bolno osjećao i teško podnosio gubitak toga 
čovjeka držeći da je s njime izgubio i prvenstvo među Ahejcima. 

Pokopaše ga, kako dolikuje, dično i kod groba kamenovaše mesenske 
zarobljenike. Bilo je mnogo Filopemenovih kipova i velikih počasti što su 
mu ih gradovi odredili zaključkom, a sve je te neki Rimljanin u doba 
helenskih nesreća oko Korinta" htio ukloniti i optužiti Filopemena kao 
da je još živ dokazujući da je neprijatelj i zlonamjeran prema Rimljanima. 
Pošto je stvar bila raspravljena, a klevetniku odgovorio Polibije, ni 
Mumije ni poslanici“ nisu se usudili zatrti počasti slavna čovjeka, premda 
se on nemalo suprotstavljao Titu i Maniju, nego su, kako se čini, oni znali 
razlikovati vrlinu od dužnosti i lijepo od korisnoga smatrajući ispravno i 
dolično da ljudi koji primaju dobročinstva uvijek duguju nagradu i 
zahvalnost svojim dobročiniteljima, a dobri dobrima. Toliko o Filopeme- 
nu! 


Bilješke 


* Megalopol, najvažniji grad u Arkadiji, sagrađen po savjetu Epaminonde poslije bitke kod 
Leuktre, 

? Ilijada IX 447-480. 

* Predstavnik srednje Akademije (Platonove filozofske škole), Živio u 3, st. pr. n. e. 

: Megalopolski tiranin prozvan »Čestiti«; njegovu su uspomenu slavili još dugo poslije 
njegove smrti, 

5 U sjevernoj Africi. 

ša Vidi Arat 25. 

* Tj. ahejskog sveza. 

7 Kvinkcije Flaminin. 

#3,84 km. 

* Ništa se ne zna o tom autoru osim da je pisao o vojnoj taktici. Spominju ga još Elijan i 
Arijan. 

9 Zimi god. 222. pr. n. €. 

!! Makedonski kralj Antigon Doson (vladao od 229. do smrti 220, god.), unuk Demetrija 
Poliorketa. 

1? Na sjeveru od Sparte. Bilo je to god. 221. Vidi klekien 27-28. 

15 Prema Polibiju (2,66,7), *tisuću Ahejaca i tisuću Megalopoljana bilo je svrstano uz 
makedonsku konjicu. 

!* Makedonskim konjanicima i Ahejcima, ne Ilirima. 

'5 Sulica za bacanje s remenom na sredini da bi zamah bio jači. 

I6 Mjesto gdje je remen bio pričvršćen za sulicu. To je mjesto zapinjalo i onemogućavalo 
izvlačenje sulice. 

ia Za godinu 209/8. 

! Poluokret je skretanje u stranu (uđesno ili ulijevo) cijele čete, zakret je isto za pojedinog 
vojnika; puni je okret od 380" cijele čete, a okrer unatrag isto kod pojedinaca. 

** Na granici Ahaje i Elide. 

P Vidi njegov životopis. 

2 Eurget je vlađao Egiptom od 246. do 221. god. 

2 Filip V, makedonski kralj od 220-179. god. 

2 God. 207. bio je izabran za stratega ahejskog saveza, Arat je umro 213. god. 

2 Vidi Arat 10. 

2 Makedonsko koplje dugo, kako se čini, 21 stopu (grčka su koplja, koliko znamo, imala 
12-14 stopa). 

% Falanga: kompaktan i i neprekinut bojni red kopljanika s naperenim kopljima i sa štitom 
. do štita; uveli su je Makedonci. No Plutarhu falanga često znači pjašački bojni red uopće. 

2 Lončar “Teriklo, Korinćanin, izrađivao je posuđe velike ljepote u 5. st. pr. n. e. 

% Ilijada XIX. 15 i dalje. 

7 Mahanida. 

2 Ta se bitka odigrala god. 208. 

2 Održavale su se u Zeusovu čast u Nemejskoj dolini u Argolidi, a osnovao ih je po predaji 
Heraklo kao spomen na svoju pobjedu nad nemejskim lavom. Prve su navodno bile 
održane god. 573. pr. n. e. Radi se o igrama ljeti god. 205. 

# Vrhovni zapovjednik ahejskog saveza. 

"U proljeće 206. god. 

* I za nemejskih igara je kac i za olimpijskih, nastupalo opće primirje. 

3% Pjevači koji pjevaju uz kitaru (citru). 

* Milećanin Timotej, pjevač i pjesnik (446-357). Perzijanci imaju kao temu perzijski poraz 
kod Salamine. Pilad je to pjevao god. 206. pr. n. €. Prijevod K. Raca, 

# Filip III. 

% Naslijedio je Mahanidu 207. god., potučen od Filopemena 192, god. a malo zatim ubiše 
,$ Etoljani. 

*" Megalopoljanima. 

% Grad je bio velik a imao je malo stanovnika. 

a | vjerojatno Filopatoru (vladao od 222-205. god.), po drugima Euergetu, njegovu ocu, 
* Megalopol j je nastao udruživanjem, spajanjem više arkađskih mjesta. 

“I U saveznoj skupštini. 

# Tit Flaminin, rimski vojskovoda u ratu s Filipom V Makedonskim. Bilo je to 197. god. 
kod Kinoskefale. Vidi Flaminin 13. 

4 Zakoni IV 706. Vidi Temistoklo 4. 

“ God. 364. uspješno je organizirao tebansku pomorsku politiku kojom je Teba mogla 
parirati Ateni. 

“* Na njoj se 80 godina prije toga, kako se pričalo, vozila žena Kratera, vojskovođe 
Aleksandra Makedonskog (Velikog), iz Naupakta u Korint. 

5 Glavna spartanska luka na ušću rijeke Eurote. 

“ Sparti. 

“Vidi Tir 10. 

* Nabis je pozvao Etoljane u pomoć protiv Rimljana i ahejskog saveza. Etoljani ga ubiše i 
stadoše plijeniti Spartu. Spartanci pobiju Etoljane i po Filopemenovu nagovoru pristupiše 
ahejskom savezu. Vidi Livije 35,35—37. 

* Golem iznos. Prema jednom preračunavanju oko 668.000 ziatnih francuskih franaka 
kupovne moći oko 1914. god. “ 

# Aluzija na 589. stih iz Eshilove tragedije Sedmorica protiv Tebe, gdje se o Amfijaraju kaže: 

Ne želi pravim ( = pravednim) činiti se nego bit. 
(prijevod prema K, Racu) 

5! Antioh IH Veliki, kralj Sirije od 223-187. god. 

** Filopemen je po šesti put bio strateg ahejskog saveza god. 188. 

*% U izgubljenu dijelu svoje Povijesti. Livije (38, 33) navodi istu brojku. 

3 Pisac spartanske povijesti, nepoznata datuma. 

% Spartanci su napali prognanike po primorju, a kad je Filopemen zatražio da izruče krivce, 
poubijali su neke njegove pristaše. 

"* God. 184. Vidi Livije 39, 34. 

“a God. 191. Vidi Flaminin 15. 

5 Antioh se u dobi od 50 godina zaljubio u dvadesetogodišnju kćer Kleoptolemovu i oženio 
se njom. Vidi Flaminin 16. Halkida je grad na otoku Fubeji. 

57 Sudbina kako pojedinaca tako i čitavih naroda zamišljena kao kružni tok od nastanka do 
propasti i iščeznuća. 

** Manije Acilije Glabrion, konzul god. 191; pobijedio je Antioha kod Termopila. 

% To je bila njegova šesta strategija 118/7. god., već spomenuta u 16. glavi, koja je protiv 
uobičajene prakse slijedila neposredno iza pete. 

% God. 182. Plutarh preskače godine 187-183, u kojima su ahejski savez i Filopemen sve 
više dolazili u sukob s rimskom moći. 

9% Vidi Flaminin 17. 

51 76,80 km, 

# Vidi Solon 15. 

5 Likorta je bio otac znamenitog povjesničara Polibija. 

# Umro je u ljeto god. 183. Iste su godine umrli Hanibal i njegov pobjednik kod Zame 
Scipion Stariji, 

lanovi saveznog vijeća. 

& Povjesničar. Tada su mu bile 22 godine. 

# Rimski je konzul Mumije god. 146. razorio Korint i učinio kraj grčkoj nezavisnosti. 

$ Rimski je senat poslao povjerenstvo od 10 lica da uredi prilike u Grčkoj. Pred tim je 
tijelom bila napadana i branjena Filopemenova uspomena. 


TIT FLAMININ 


(oko 228-174. pr. n. e.) 


1. Kakav je vanjštinom bio Tit Kvincije Flaminin koga uspoređu- 
jem s Filopemenom mogu oni, koji to žele, vidjeti na njegovu brončanu 
kipu u Rimu koji stoji pokraj velikog Apolona iz Kartage nasuprot 
hipodromu! i na kome je helenski natpis. Po ćudi pak vele da je bio brz 
kako u pokazivanju gnjeva tako i naklonosti, no ne podjednako; u 
kažnjavanju je bio blag i nimalo ustrajan, a u iskazivanju naklonosti 
neumoran, prema onima koji su primali njegova dobročinstva prijazan 
kao da su oni njegovi dobrotvori, te uvijek voljan zaštićivati i izbavljati 
one kojima je učinio neko dobro kao da su oni njegova najvrednija 
tekovina. Kako je veoma čeznuo za častima i slavom, želio je da sam bude 
izvršilac najboljih i najvećih djela i većma se radovao onima kojima su 
trebale tuđe usluge nego onima koji su ih bili u stanju činiti drugima, 
smatrajući one prve građom za djelovanje svoje vrline, a ove druge nekom 
vrstom takmaca u težnji za slavom. 

Primivši uobičajeni vojnički odgoj; jer Rim je tada bio mnoge velike 
bitke i rimski su mladići od samog početka vojevanjem učili zapovijedati 
vojskom, najprije je u ratu protiv Hanibala služio kao vojnički tribun pod 
konzulom Marcelom ;* Marcelo, upavši u zasjedu, pogine a Tit, imenovan 
namjesnikom tarentskog područja i samog Tarenta koji je tada bio po 
drugi put osvojen,“ steče ne manje ugleda zbog pravedne uprave nego 
držanjem na toj vojni. Zato ga, i kad su bili poslani naseljenici u dva 
grada, Narniju i Konsu,* izabraše glavarom i utemeljiteljem“ tih gradova. 


2. To ga je najviše potaklo da preskoči niže službe što ih obično mladi 
ljuđi najprije vrše; pučki tribunat, preturu i edilitet,“ smatrajući sebe 
odmah dostojnim konzulata; tako istakne svoju kandidaturu“ uz usrdnu 
podršku svojih naseljenika. A jer su se pučki tribuni Fulvije i Manije 
protivili njegovu postupku i govorili da je nepodnošljivo da se mlad 
čovjek mimo zakona silom gura do najviše magistrature prije nego što je 
bio posvećen u prve svete obrede i tajne politike," senat prepusti stvar 
narodu na glasanje, a narod ga izabra za konzula zajedno sa Sekstom 
Elijem premda j još nije napunio ni trideset godina,? Ždrijebom ga dopadne 
rat s Filipom i Makedoncima,“ a na sreću po Rimljane time je došao u 
dodir s prilikama i ljudima koji nisu toliko tražili vođu koji se oslanja na 
rat i silu koliko se njima moglo zagospodariti uvjeravanjem i prijateljskim 
ophođenjem. 

Filipu je, naime, kraljevina Makedonija mogla namaći dostatnu 

vojnu silu za pojedinačnu bitku, ali za dugotrajan rat snagu, potporu, 
utočište i uopće vrelo sredstava njegovoj su falangi bile helenske države i 
ako se one ne odvoje od Filipa, rat s njime ne bi bio samo stvar jedne 
bitke. Helada još, međutim, nije imala mnogo dodira s Rimljanima, nego 
je tada prvi put bila uvučena u političke odnose s njima. Da nije rimski 
vojskovođa bio čovjek čestita značaja i služio se više riječju nego ratom, 
da nije bilo u njega uvjerljivosti kad bi nekome pristupao i blagosti kad 
su njemu pristupali, a osobito nastojanja oko onoga što je pravo, ne bi se 
Helada tako lako prilagodila tuđinskoj vlasti umjesto one na koju je 
navikla. To, dakle, jasno pokazuju njegova djela. 


3. Doznavši da su njegovi prethodnici, prvo Sulpicije, zatim Publi- 
je! provalili u Makedoniju u kasno doba godine, nastavili sporo voditi 
rat i iscrpli svoje snage u borbi za pojedina jaka mjesta i u čarkanjima s 
Filipom za putove i opskrbu krmivom, ne htjedne kao oni potratiti svoju 
konzulsku godinu kod kuće u častima i obavljanju službenih poslova, pa 
tek onda krenuti u svoje ratne pohode, te produžiti svoje vrijeme 
službovanja za još jednu godinu, pošto jednu provedu-u vršenju konzul- 
skih dužnosti, a drugu u ratovanju, nego se, tjeran slavoljubljem da se još 
u toku svoje službene godine pokaže djelatnim u ratu, odrekne časti i 
povlastica u gradu. Zatraživši od senata da ga brat Lucije prati na vojni 
kao zapovjednik brodovlja i uzevši sa sobom kao jezgru svoje vojske od 
onih, koji su sa Scipionom'* u Hispaniji pobijedili Hazdrubala, a u Africi 
samog Hanibala, tri tisuće boraca koji su još bili krepka tijela i voljni da 
pođu s njime, prijeđe nesmetano u Epir. I našavši Publija s njegovim 
trupama utaborena nasuprot Filipu koji je već dugo čuvao prolaze i klance 
oko rijeke Apsa, pa kako Publije nije postizao nikakva napretka zbog 
utvrđenosti mjesta, Tit zato preuzme zapovjedništvo nad njegovom 
vojskom i, poslavši Publija natrag, stane razgledati one krajeve. Sigurni 
su ne manje od doline Tempe,'* ali nemaju lijepa drveća, šumskog 
zelenila, ugodnih počivališta i livada kao ona. Velike i visoke livade s obje 
strane spuštaju se u samo jednu, veoma široku i duboku guduru kojom 
se probija Apso, oblikom i brzinom sličan Peneju,“ pokrivajući sve ostalo 
podnožje brda, a ostavljajući uz korito usječenu strmu i usku stazu kojom 
ni inače vojsci nije lako proći, a ako je još i čuvana, sasvim nemoguće. 


4, Našlo se zato ljudi koji su se ponudili da Tita odvedu zaobilazeći 
kroz Dasaretidu!“ do grada Linka!" udobnim i lakim putem. Ali on, bojeći 
se da ne bi, upavši daleko od mora u škrte i slabo obrađivane krajeve, uz 
Filipovo izbjegavanje boja ostao bez hrane i bio prinuđen uzmicati k moru 
ništa ne postigavši kao i njegov prethodnik, odluči jurišem svim snagama 
silom sebi prokrčiti put preko visova. Ali kako je Filipova falanga držala 
planine, a s bokova su odasvud na Rimljane dolijetale sulice i strijele, te 
je bilo rana i žestokih okršaja i mrtvi padahu na obje strane, a u ratu se 
nikako nije nazirao konac, dođoše k Titu ljudi koji su ondje pasli stada i, 
kazujući mu za neki zaobilazni put koji su neprijatelji propustili zaposje- 
sti, obećavahu provesti njime vojsku i dovesti je najviše za dva dana na 
visove. Kao svjedoka i jamca svoje dobre volje nudili su Haropa, sina 


22 USPOREDNI ŽIVOTOPISI 


Mahatina, jednoga od prvih ljudi među Epiroćanima, naklonjena Rimlja- 
nima kojima je krišom, iz straha od Filipa, pomagao u ratu. Povjerovavši 
ovome, Tit pošalje jednog vojničkog tribuna s četiri tisuće pješaka i tri 
stotine konjanika. Vodili su ih oni pastiri vezani. Danju se odmarahu 
skrivajući se po jarugama i šumovitim mjestima, a putovali su noću po 
mjesečini; bilo je, naime, vrijeme puna mjeseca. 

Odaslavši ove, Tit je vojsci dao dva dana odmora osim što je 
čarkanjem odvlačio pažnju neprijateljima, a onoga dana kad je trebalo da 
se oni što su išli obilaznicom pojave na uzvisinama, pokrene u cik zore 
svu tešku i svu laku pješadiju; i podijelivši svoje čete na troje, sam povede 
manipule!* postrojene u kolone" na najtješnje mjesto staze uz rijeku, 
gađan od Makedonaca i boreći se prsa o prsa s onima koji su mu dolazili 
u susret na teškim mjestima, dok su ostala dva odjeljenja s obiju strana 
nastojala održati korak s njime i odvažno se hvatala krševita zemljišta. 
Tad sunce iziđe i kad se dim, ne baš jasno uočljiv, nego poput gorske 
maglice, stao dizati i pomaljati, neprijatelji ga ne opaziše jer im je bio za 
leđima gdje su visovi već bili zaposjednuti, a Rimljani su još.bili u sumnji 
nadajući se u borbi i bojnom naporu da im se ispunja ono što su željeli. 
Ali kad je dim većma rastao i zacrnjivao zrak, te se gust dizao u vis, pa 
je bilo jasno da je to znak vatrom od neprijatelja, podigavši bojnu viku, 
Rimljani snažno navališe i potisnuše neprijatelje na najkrševitije zemljište, 
a oni odostrag, s visova, uzvratiše bojnim pokličima. ' 


5. Neprijatelji stoga odmah nagnu u divlji bijeg, ali ih ne pade više 
od dvije tisuće; nepovoljno je zemljište, naime, onemogućavalo gonjenje. 
Ali Rimljani, zaplijenivši novac, šatore i robove, i zagospodariše klancima 
i prođoše Epirom u takvu redu i s tolikom stegom da nisu dirali zemlju 
bogatu plijenom premda su bili udaljeni od brodova i od mora i premda 
nisu dobili mjesecima mjeru žita niti su ga imali gdje kupiti. Doznavši, 
naime, da Filip, prolazeći Tesalijom poput bjegunca, ljude iz gradova 
tjera u gore, pali gradove, a blago, što su ga zbog obilja ili težine 
stanovnici morali ostaviti, predaje vojnicima na pljačku prepuštajući tako 
već na neki način zemlju Rimljanima, Tit je to smatrao pitanjem časti i 
pozivao vojnike da pri prolaženju štede zemlju kao da je njihova i njima 
ustupljena. I stvarno, događaji su im odmah pokazali plodove njihova 
suzdržanog ponašanja. Jer čim su se dotakli Tesalije, gradovi su pristajali 
uz njih, Heleni ovkraj Termopila“ željno su i s uzbuđenjem očekivali 
Tita, a Ahejci, otkazavši Filipu savezništvo, izglasaše u skupštini zaklju- 
čak da s Rimljanima ratuju protiv njega. Opunćani“' pak, premda su 
Etoljani, pomažući tada svim žarom Rimljanima, tražili da mogu zaposje- 
sti njihov grad i držati u njemu posadu, ne pristadoše, nego se, poslavši 
po Tita, s punim povjerenjem predadoše njemu. 

Kažu, međutim, da je Pir, kad je prvi put s osmatračnice ugledao 
rimsku vojsku potpuno svrstanu, rekao da u barbarskom bojnom poretku 
ne vidi ništa barbarskoga; i oni koji su prvi put došli u dodir s Titom bili 
su prisiljeni slično govoriti. Čuli su, naime, od Makedonaca da zapovjed- 
nik barbarske vojske ide na njih podjarmljujući i porobljavajući oružjem 
sve, a onda su, susrećući čovjeka po godinama mlada i vanjštinom 

prijazna, Helena po jeziku i govoru i ljubitelja istinske časti, bivali 
čudesno očarani i, vraćajući se u svoje gradove, prenosili na njih svoju 
naklonost prema njemu uvjereni da u njemu imaju čovjeka koji će ih 
voditi prema slobodi. A kad je i Filipu, za koga se činilo da je sklon 
sporazumu, na sastanku s njime ponudio mir i prijateljstvo pod uvjetom 
da dopusti da Heleni budu nezavisni, a ovaj to nije prihvatio, tađa najzad 
postade sasvim jasno čak i Filipovim pristašama da Rimljani nisu došli da 
ratuju s Helenima, nego s Makedoncima u korist Helena. 


6. Ostali su, dakle, dijelovi Helađe bez teškoća prelazili k njemu, ali 
kad je miroljubivo prolazio Beotijom, iziđu mu u susret tebanski prvaci 
pristajući zbog Brahile** uz Makedonce, ali pozdravljajući Tita i iskazujući 
mu čast kao da su u prijateljskim odnosima s objema stranama. A on, 
ljubezno ih primivši i pozdravivši, produži mirno svojim putem čas 
zapitkujući i i raspitujući se, čas pripovijedajući, naumice ih zadržavajući 
sve dok nije prikupio vojnike s puta.ž* Potom ih povede naprijed i uniđe 
u grad zajedno s Tebancima koji se tome nisu baš radovali, ali su oklijevali 
da ga spriječe jer je za njim išao priličan broj vojnika. Tit, međutim, kao 
da nema grad u vlasti, iziđe pred skupštinu pa ih pokuša nagovoriti da 
pristanu uz Rimljane, a zagovarao ga je kralj Atal* i poticao Tebance na 
to. Ali Atal, želeći, kako se čini, revnije nego što mu je to starost 
dopuštala da se pred Titom iskaže kao govornik, dobivši nekakvu 
vrtoglavicu ili udaren od kapi iznenada izgubi svijest i, prenesen malo 
potom na svojim lađama u Aziju, umre. Beoćani pak pristadoše uz 
Rimljane. 


7, Kad je Filip poslao poslanike u Rim, odasla i Tit svoje ljude da 
ishode da mu senat izglasa produljenje zapovjedništva za slučaj da se rat 
nastavi; ako pak ne, da se mir sklopi njegovim posredništvom. Kako je, 
naime, bio častoljubiv, veoma se bojao da će mu drugi vojskovođa, ako 
ga pošalju da produži rat, preoteti slavu. A kad su mu prijatelji isposlovali 
da Filip ne dobije ono što je želio i da se njemu produži zapovjedništvo 
u ratu, primivši odluku senata i ponesen svojim nadama, odmah krene 
u Tesaliju na Filipa s preko dvadeset šest tisuća vojnika od kojih su šest 
tisuća pješaka 1 četiri stotine konjanika dali Etoljani. A i Filipova je vojska 
bila otprilike te veličine. 

Kad su, marširajući jedni protiv drugih i stigavši do Skotuse,“ 
trebali ondje biti odlučujuću bitku, nije, kako bi bilo prirodno, uzajamno 
susjedstvo vojske ispunjalo strahom, nego ih je, naprotiv, nadahnjivalo 
poletom i željom za slavom; Rimljane u nadi da će pobijediti Makedonce 
čiju je slavu zbog hrabrosti i vrsnoće Aleksandar učinio kod njih 
izvanredno velikom, a Makedonce, koji su smatrali Rimljane nadmoćni- 
jima Perzijancima, u nadi da će, ako nadvladaju, Filipa učiniti slavnijim 
od Aleksandra. Tit je, dakle, pozivao svoje vojnike neka budu valjani i 
srčani jer im je nadmetati se s najodličnijima od protivnika u najljepšem 
kazalištu, u Heladi. A Filip, ili slučajno ili ne opazivši u neprimjerenoj 
žurbi, započe govoriti vojnicima i poticati ih, kao što je običaj prije bitke, 
stupivši na visok humak nekakvog skupnog groba izvan tabora, a kad je 

zbog toga kobnog znaka vojsku obuzela silna potištenost uzdrži se smeten 
taj dan od bitke. 


8. Sutradan zorom, poslije mlake i vlažne noći, kad su se oblaci 
prometnuli u maglu, sva se ravnica ispuni dubokom: tminom, gust se 
magleni oblak spuštao s visova u prostor između oba tabora i, čim se 
počelo daniti, zakrio je od pogleda sav kraj. Ljudi koje su jedni i drugi 
poslali radi zasjeda ili uhođenja sukobe se jedni s drugima na veoma usku 
prostoru i zametnu boj kod mjesta zvana Pasje glave,“ a to su gusto jedan 
do drugoga poredani oštri vrhunci koji su tako nazvani po sličnosti 
njihova oblika. Kako je i prirodno na tešku zemljištu, bilo je promjena 
bojne sreće s naizmjeničnim bježanjem i gonjenjem, a svaka je strana 
uvijek svojima kad su bili u stisci i uzmicali slala pomoć iz tabora i, kad 
se najzad zrak pročistio, te su mogli vidjeti što se zbiva, sraze se svom 
vojskom. 

Na desnom krilu Filip je bio nadmoćniji zagnavši s višeg zemljišta 
svu svoju falangu na Rimljane koji nisu mogli odoljeti težini mase štitova 
i silini napćrenih sarisa;* ali kako je njegovo lijevo krilo bilo razvučeno 
po brežuljcima i izlomljeno, Tit ostavi svoje potučeno krilo, hitro odjaše 
k drugome, i udari na Makedonce koji zbog neravna i krševita tla nisu 
mogli sastaviti falangu niti zgusnuti redove u dubinu, što je bila glavna 
snaga njihove vojske, dok im je za borbu čovjeka na čovjeka naoružanje 
bilo teško i neprikladno za rukovanje. Jer falanga je nalik na životinju 
nesavladive snage dok je jedno tijelo i dok održava kompaktnost mase 
štitova u jedinstvenoj formaciji, ali kad se raskine, svaki od boraca gubi 
i svoju pojedinačnu snagu zbog prirode naoružanja i zato što snaga 
pojedinaca više leži u uzajamnoj povezanosti dijelova cjeline nego u njemu 
samoime. Kad su Makedonci na tome mjestu bili nagnani u bijeg, jedan 
je dio Rimljana gonio bjegunce, a drugi dio, zaletjevši se s boka, stade 
ubijati one Makeđonce koji su se još borili tako da je i pobjedničko 
makedonsko krilo ubrzo okrenulo leđa i pobjeglo bacajući oružje. Palo ih 
je, dakle, ne manje od osam tisuća, a bi zarobljeno oko pet tisuća.? A što 
je Filip mogao odande nesmetano otići krivnja je bila Ftoljana koji su se 
dali na pljačkanje i plijenjenje neprijateljskog tabora dok su još Rimljani 
gonili poražene tako da Rimljani, kad se vratiše, ne nađoše u njemu 
gotovo ništa. 


9. Najprije dođe do uzajamnih grdnji i prepirki; ali zatim su Etoljani 
sve više ozlojeđivali Tita pripisujući pobjeđu sebi i puneći Helenima uši 
glasom o tome tako da su pjesnici i prozni pisci koji su slavili to djelo u 
zapisima i pjesmama njih spominjali na prvome mjestu. A od toga najviše 
je od usta do usta išao ovaj epigram: 

Neoplakani i neukopani, putniče, na ovom hrptu 

Tesahje ležimo nas trideset tisuća 
svlađani od Aresa" Etoljana i Latina 
koje Tit dovede iz široke Italije, 

velik jad Ematiji."! A onaj smioni Filipov 

duh otišao je brže od hitrih jelenova.? 

To je spjevao Alkej* hoteći se narugati Filipu, pa je preuveličao broj 
poginulih; ali to što je bio recitiran na mnogo mjesta i od mnogo ljudi 
vrijeđalo je većma Tita nego Filipa. Ovaj je, naime, uzvraćajući Alkeju 
porugom, parodirao epigram ovim elegijskim stihom: 

Bez lišća i bez kore, putniče, na ovom hrptu 

za Alkeja zabit je kriš visok.** 


Ali Tita, kome je bilo veoma stalo do ugleda kod ile AA su stvari 
nemalo razdraživale. Stoga je unaprijed djelovao sam, nimalo se ne 
obazirući na Ftoljane. Ali oni su zbog toga bili zlovoljni i, kad je Tit 
primio od Makedonaca poslanstvo s prijedlozima za nagodbu, oni su, 
obilazeći druge gradove, u sav glas rogoborili da se Filipu prodaje mir 
premda bi bilo moguće rat do kraja iskorijeniti i uništiti vlast koja je prva 
porobila helenski svijet. Dok su Etoljani to govorili i unosili nemir među 
rimske saveznike, Filip, došavši osobno na pregovore o miru, rasprši sve 
sumnje predavši Titu i Rimljanima svoju državu. I tako Tit dovrši rat; 
vrati Filipu makedonsko kraljevstvo, naredi mu da se okani Helade, 
odredi da plati tisuću talenata“ ratne odštete, oduze mu sve lađe osim 
deset, a jednoga od sinova, Demetrija, uze kao taoca pa ga otposla u Rim 
okoristivši se tako na najbolji način trenutnom situacijom i pobrinuvši se 
za budućnost. 

Jer kako je Hanibal Afrikanac najzakletiji neprijatelj Rimljana i 
prognanik iz svoje domovine, bio tada već došao kralju Antiohu i 
podbadao ga na nove pothvate dok sudbina njegovu moć vodi povoljnim 
tokom, a Antioh i sam zbog velikih uspjeha za koje je dobio pridjevak 
Veliki stremio za svjetskom vlašću najviše se dižući kao protivnik 
Rimljanima, da nije Tit, predvidjevši to, razbogito pristao na umjerene 
mirovne uvjete, nego da je rat s Antiohom zatekao u Heladi još rat s 
Filipom u toku pa da su se iz zajedničkih razloga složila protiv Rima ta 
dvojica tada najvećih i najmoćnijih kraljeva, zapao bi Rim iznova u borbe 
i opasnosti ne manje od onih za Hanibala. Ali ovako, razdvojivši u pravi 
čas oba rata mirom s Filipom i prekrativši postojeći rat prije nego što je 
započeo onaj koji je prijetio, Tit uze Filipu zadnju nadu, a Antiohu prvu.* 


10. Ali kad su mu desetorica povjerenika što ih je senat poslao Titu 
savjetovali neka ostavi slobodu ostalim Helenima, a u Korint, Halkidu i 
Demetrijadu*“ neka smjesti rimsku posadu radi osiguranja protiv Antioha, 
tad Etoljani, umiješani u optužbama, vješto počeše buniti građove tražeći 
od Tita da Heladu oslobodi veriga (tako je, naime, Filip običavao nazivati 
spomenute gradove) i pitajući Helene jesu Ji radosni što sad imaju oko 
vrata lanac glađi od prijašnjega ali teži i dive li se Titu kao dobročinitelju 
što je Heladi skinuo okove s nogu i stavio ih oko vrata. Kako se Tit zbog 
toga zlovoljio i ogorčavao, tražio je od povjerenstva, i najzad ih nagovorio, 
da oslobode rimske posade i one gradove da bi njegovo dobročinstvo 
Helenima bilo posvema potpuno. 

Za istmijskih, dakle, igara** mnoštvo je ljudi sjedilo u stadionu 
promatrajući atletsko natjecanje; jer doista, poslije mnogo godina smirivši 
se od ratova u nadi za slobodu, Helada je slavila narodnu svetkovinu u 

sigurnosti mira; a kad je truba svima dala znak da umuknu, izišavši na 
sredinu između gledalaca, glasnik objavi da rimski senat i konzul Tit 
Kvincije,* poslije pobjede nad kraljem Filipom i Makedoncima, dopu- 
štaju da budu slobodni bez vojničkih posada i bez obaveze plaćanja 
danka, živeći po svojim djedovskim zakonima Korinćani, Lokrani, 
Fočani, Eubejci, Ahejci, Magnezijci, Tesalci i Perebijci. Isprva, međutim, 
nisu baš svi, a nisu ni jasno čuli proglas, nego je na stadionu nastalo 
neujednačeno i burno gibanje ljudi koji su se čudili, raspitivali i tražili da 
se proglas ponovo objavi; a kad je ponovo nastala tišina, pošto glasnik, 
podigavši jače glas, učini proglas svima razumljivim i ponovi ga, radosna 
vika nevjerojatne jačine zaori sve do mora, a čitavo se gledalište diže na 
noge; nitko nije obraćao nikakvu pažnju na natjecatelje, nego su svi žurili 
da priskoče te uhvate za ruku i pozdrave spasioca i branitelja Helade. | 


Ono što se često pripovijeda o prekomjernoj jačini ljudskoga glasa 
tada se moglo vidjeti. Jer gavrani, koji su ga slučanjo prelijetali, padoše 
u stadion. Uzrok je tome kidanje zraka; kad se, naime, diže pun i snažan 
glas, on raskida zrak koji više ne može pružati uporište stvorenjima koja 
lete, nego pušta da padnu kao da se kreću u zrakopraznu prostoru osim 
ako ne padaju i ugibaju prostrijeljena nekim udarcem kao strelicom.#“ A 
možda se radi i o vrtlogu zraka koji nastaje kao vodena pijavica na moru 
uz unatražno otjecanje valova uslijed njihove veličine. 


lI. Što se pak Tita tiče, da se nije odmah čim je predstava bila 
prekinuta uklonio naslutivši nalet oduševljenja i strku mnoštva, čini se da 
ne bi ostao živ kad je istovremeno toliko ljudi i sa svih strana nagrnulo k 
njemu. A pošto se umoriše od vikanja oko njegova šatora, a već je bila 
noć, zatim opet ljubeći i grleći prijatelje i sugrađane koje bi god ugledali, 
polazili su jedni s drugima na jelo i piće. Pri tome im je u još većoj radosti, 
kako je i prirodno, dolazilo da razmišljaju i razgovaraju o Heladi koja, 
premda je vodila tolike ratove radi slobode, još je nikad nije stekla na 
sigurniji i ugodniji način nego sada kad su se drugi borili za nju, a ona 
sama gotovo bez kapi prolivene krvi i bez jedne potekle suze odnosi 
najljepšu i najvećma traženu nagradu. Doista, hrabrost i razboritost 
rijetke su u ljudi, ali najrjeđe je od svih drugih dobara pravedan čovjek. 
Jer Agesilaji, Lisandri, Nikije i Alkibijadi znali su dobro voditi ratove i 
kao zapovjednici odnositi pobjede u bitkama na kopnu i na moru, ali nisu 
htjeli svoje uspjehe upotrijebiti na opće dobro i u plemenitu svrhu, nego, 
S izuzetkom podviga kod Maratona, pomorske bitke kod Salamine, 
Plateje, Termopila i Kimonovih junačkih djela na Eurimeđontu i kod 
Kipra. Helada je sve bitke bila protiv sebe same za svoje ropstvo i svaki 
njezin pobjedni znak stoji kao spomen na njenu nesreću i sramotu jer ju 
je većinom upropaštavala pokvarenost i ljubomora njezinih vođa. A ljudi 
drugoga naroda, za koje se činilo da imaju tek sitne tragove i oskudne 
ostatke drevnoga zajedničkog roda s Helenima, od kojih bi bilo čudo da 
je Helada mogla dočekati makar i samo kakav koristan savjet ili mišljenje, 
ti ljudi, izbavivši uz najveće opasnosti i teškoće Helađu od okrutnih 
despota i tirana, sad joj daruju slobodu. 

12. Takve su misli dolazile Helenima ; i djela su Titova bila u skladu 
s njegovim proglasima. Jer istovremeno posla Lentula u Malu Aziju da 
oslobodi Bargiliju,*' a Stertinija u Trakiju da tamošnje gradove i otoke 
izbavi od Filipovih posada. Publije Vilije pak otplovi da pregovara s 
Antiohom o slobodi Helena koji su bili pod njegovom vlašću. Sam Tit, 
prošavši kroz Halkidu, a odande otplovivši u Magneziju,* uklanjao je 
makedonske posade i vraćao ustavni poredak narodima tih gradova. 
Izabran u Argu za vrhovnog voditelja nemejskih igara,* na najbolji je 
mogući način upravljao tom narodnom svetkovinom i opet je ondje 
Helenima preko glasnika objavio slobođu. Pohađajući gradove, ujedno je 
uvodio zakonitost, strogu pravdu, slogu i uzajamnu dobrohotnost, umiri- 
vao stranačke svađe, vraćao prognanike njihovim kućama ponoseći se ne 
manje time što je uspijevao uvjeriti i pomiriti Helene, nego time što je 
svladao Makedonce, tako da im se već činilo da je njihova sloboda 
najmanje od njegovih dobročinstava. 

Pripovijeda se da je filozof Ksenokrat,** kad ga je govornik Likurg*? 
izbavio od zakupnika poreza koji su ga vodili u zatvor zato što nije platio 
porez na doseljenike i koji je one što su ga vodili u zatvor kaznio zbog 
drskosti, rekao Likurgovim sinovima kad ih je susreo: »Ocu vašem, > 
dječaci, na lijep način uzvraćam za njegovu ljubeznost: sad ga, naime, sav 
svijet hvali za njegovo djelo«. A Titu i Rimljanima zahvalnost za 
dobročinstva što ih učiniše Helenima nije bila uzvraćena samo pohvalama 
nego i povjerenjem i ugledom kod svih ljudi i to s pravom. Jer ne samo 
primajući zapovjednike poslane od njih, nego i šaljući po njih i zovući ih, 
povjeravali su im sebe. I ne samo narodi i gradovi, nego i kraljevi koji su 
trpjeli nepravdu od drugih kraljeva zatjecali su se rimskim zvaničnicima 
u ruke tako da je za kratko vrijeme, zacijelo i uz sudjelovanje božje, sve 
postalo njima podložno. Tit se i sam najvećma ponosio svojim oslobođe- 
njem Helade, Posvetivši, naime, u Delfima srebrne štitove i svoj vlastiti 
veliki štit, stavi na njih ovaj natpis: 


Oj Zeusa sinci,** kojima je veselje brzo upravljanje konjima, 
oj Tindarejevići,“ kraljevi Sparte, 
Enejević#* Tit najizvrsniji vam dade dar 
sincima Helena izradivši slobodu.? 
Posvetio je i zlatan vijenac Apolonu s ovim natpisom: 


Dolikuje da ovaj leži tebi na ambrogijskim uvojcima, 

sine Letin, od zlata sjajući vijenac 

koji dade veliki vođa Enejevića. Nego, Daljnometni, 

podaj bošanskome Titu slavu u boju.“ 

Grad je Korint, uostalom, dosada bio dvaput pozornicom istog, za 
Helene povijesnog događaja: jer i Tit je tađa u Korintu, a Neron! opet 
u naše dane, isto tako za istmijskih igara učinio Helene slobodnima i 
samostalnima; onaj, kako je spomenuto, po glasniku, a Neron osobno na 
trgu s govornice posred mnoštva govoreći narodu. No to je bilo kasnije. 


13. Započevši tađa najčasniji i najpravedniji rat protiv Nabisa, 
najpokvarenijeg i najopakijeg tiranina lakedemonskog, na kraju razočara 

nade Helade, jer premda mu je bilo moguće da ga uhvati, ne htjede, nego 
sklopi mir i prepusti Spartu nedostojnom ropstvu bilo uplašivši se da će - 
mu, ako se rat otegne, drugi zapovjednik koji dođe iz Rima oteti njegovu 
slavu, bilo iz ljubomore i zavisti zbog počasti Filopernenu koga su, jer je 
u svemu ostalome bio najsposobniji čovjek među Helenima i u tom je ratu 
izveo djela začudne smjelosti i vještine, Ahejci slavili isto koliko i Tita i 
častili u kazalištima, a to je ovoga vrijeđalo jer je smatrao da nije u redu 
da nekakav Arkađanin, zapovjednik u beznačajnim pograničnim ratovi- 
ma, prima jednako divljenje kao rimski konzul koji je ratovao za 
Heladu.* No ipak, sam je Tit opravdavao svoje postupke time da je 
završio rat zato što je vidio da bi smrt tiranina za sobom povukla veliku 
nesreću za ostale Spartance. 

Od mnogih počasti što su mu ih Ahejci izglasali ništa se nije činilo 
ravnim njegovim dobročinstvima osim jednog poklona koji mu je pričinio 
zadovoljstva koliko svi drugi zajedno. A bio je ovakav. Oni od Rimljana, 
koji su u ratu s Hanibalom nesrećom pali u zarobljeništvo, na mnogo 
mjesta bili su stavljeni na prodaju i, raspršeni, služili su kao robovi. U 
Heladi bilo ih je na broj tisuću i dvjesto, uvijek sažaljenja vrijednih zbog 
svog udesa, a tada još više nego inače, kako je prirodno, jer su jedni 
nailazili na sinove, drugi na braću, a treći na stare prijatelje — na slobodne 
robovi i na pobjednike sužnjevi. Te ljude Tit nije oduzeo njihovim 
vlasnicima iako ga je boljela njihova sudbina, ali Ahejci, otkupivši ih po 
pet mina** za svakoga i skupivši ih na jedno mjesto, sve ih predadoše Titu 
kad se već spremao da se ukrca na brodove tako da je otplovio radostan 
primivši za plemenita djela plemenito uzdarje, dolično velika čovjeka koji 
je volio svoje sugrađane; a čini se da je to doista bio najsjajniji ukras 
njegovu trijumfu. Jer ti ljudi, kao što je običaj za oslobođene robove da 
obriju glave i nose pustene kapice, učinivši to, osobno su pratili Tita u 
njegovoj trijumfalnoj povorci. 


14. Ali lijep je prizor pružao i ratni plijen prikazan u ophodu: 
helenske kacige i makedonski štitovi i sarise. A ni količina blaga nije bila 
malena: kako bilježi Tuditan,“ u trijumfu je bilo nošeno tri tisuće 
sedamsto trinaest funti“ topljena zlata, četrdeset tri tisuće dvjesto 
seđamdeset funti" srebra i četrnaest tisuća petsto četrnaest zlatnih 
Filipovih dvodrahmi,* osim kojih je Filip dugovao onih tisuću talenata,* 
Ali Rimljani se kasnije dadoše nagovoriti da taj dug, najviše Titovim 
nastojanjem, Filipu oproste, proglasiše ga i svojim saveznikom, te mu 
oslobodiše sina koji je u Rimu bio talac. 


15. Kad je Antioh, prešavši s velikim brodovljem i vojskom u 
Heladu,“ stao gradove nagovarati na odmetnuće i buniti ih, a Etoljani 
koji su mu pomagali i bili već odavno neprijateljski i ratoborno nastrojeni 
prema rimskom narodu nudili mu kao povod i izgovor za rat oslobađanje 
Helena, premda to ovima nije bilo nimalo potrebno (ta bili su slobodni), 
ali su ga, u nedostatku prikladnijeg uzroka, učili da se posluži najljepšim 
od svih imena, Rimljani se veoma uplaše tog pokreta i glasa o njegovoj 
sili te poslaše kao vrhovnog zapovjednika u tom ratu konzula Manija 

Acilija,*! a kao legata" Tita. Neke od Helena je već sam pogled na nj 
učvrstio u vjernosti Rimu, a drugima, koje je već počela zahvaćati zaraza 
otpadništva, ulijevao je kao pravodoban lijek prijašnju naklonost prema 
sebi, priđizao je od bolesti i zapriječio da ne pođu po zlu. Malobrojni pak, 
već prije pridobijeni i zavedeni od Etoljana, izmakoše njegovu utjecaju, 
ali i njih, premda razljućen i razjaren, ipak poslije bitke poštedi. Antioh 
je, naime, potučen kod Termopila i, pobjegavši, odmah otplovio u Aziju, 
a konzul Manije jedne od Etoljana, udarivši osobno na njih, opsjedne, a 
“druge prepusti kralju Filipu da ih uništi. Dok je Makedonac plijenio i 
robio sad Dolopljane i Magnežijce, sad Atamanijce i Aperanćane,# a sam 
Manije, razorivši Herakleju, opsijedao Naupakt koji su držali Etoljani, 
Tit, sažalijevajući Helene, otplovi na Peloponez ka konzulu. I najprije ga 
prekori što dopušta da Filip ubire plodove rata premda je on sam 
pobjednik i što u bijesu gubi vrijeme opsijedajući jedan jedini grad dok 
Makedonci potčinjavaju ne baš malobrojne narode i kraljevstva. Kako su 
ga opsijedani opazili pa ga zvali sa zidina, pružali prema njemu ruke i 
molili ga, u prvi čas ne reče ništa, nego se okrene, zaplače i ode; ali 
kasnije, porazgovorivši s Manijem i utišavši njegovu srdžbu, ishodi za 
Etoljane primirje i vremena da za njihovo poslanstvo traže umjerene 
uvjete u Rimu. 


16. No najviše truda i muke zadavalo mu je posredovanje kod Manija 
za Halkiđane koji su na se navukli njegov gnjev zbog toga što je Antioh 
uzeo ženu iz njihova grada kad je rat već bio počeo; i to ženu prema svojoj 
dobi, ni u zgodan čas, nego jer se zaljubio već kao postariji čovjek u 
djevojku, kćer Kleoptolemovu,*“ za koju kažu da je bila najljepša u zemlji. 
To je navelo Halkiđane da najspremnije pristanu uz kralja i da mu stave 
svoj grad na raspolaganje kao operativnu bazu. On se, dakle, bježeći 
najvećom brzinom, poslije termopilske bitke zadrži u Halkidi i, uzevši sa 
sobom djevojku, svoje blago i prijatelje, otplovi u Aziju; a Manija je, koji 
je u bijesu odmah krenuo u Halkidu, Tit, koji ga je pratio, nastojao 
umekšati i umilostiviti i najzad ga predobi i ublaži upućujući molbe i 
njemu i drugim rimskim uglednicima. 

Tako se spasivši, Halkiđani posvetiše Titu najljepše i najveće 
zavjetne građevine u svom gradu na kojima se sve do danas mogu vidjeni 
ovakvi natpisi: »Narod posvećuje ovo vježbalište Titu i Heraklu«, a 
drugdje opet: »Narod posvećuje ovaj Delfinij*% Titu i Apolonu«. I u naše 
dane postavlja se biranjem svećenik Titu i poslije žrtve i ljevanica u 
njegovu čast pjevaju u tu svrhu sastavljen pean od kojega, izostavivši zbog 
dužine ostalo, bilježim završne riječi pjesme: 


A rimsku vjeru“ štujemo, 

onu koja je najveće snage čuvanje zakletvi; 
bjevajte, djevojke, 

Velikog Zeusa, Rim, Tita i ujedno 
rimsku vjeru; 

oj Peane, o spasioče Tite 19 

17. A i ostali su mu Heleni iskazivali dolične počasti i začudnu 
naklonost zbog njegova čestita značaja, što je te počasti činilo iskrenima. 
Pa ako je zbog politike ili iz častohleplja i došao u sukob s nekima od 
njih, kao s Filopemenom i opet s Diofanom, strategom“* ahejskog saveza, 
nije bio neugodne naravi niti je dopuštao da mu srdžba upravlja 
postupcima, nego bi se smirivao pošto je sebi dao oduška u otvorenim, 
umjerenim riječima. Nije ni prema kome bio zajedljiv i mnogima se činilo 

odaje, premda nagle i površne ćudi, inače u ophođenju nadasve ugodan i 
da umije ono što zgodno kaže začiniti finom dosjetkom. Kad su Ahejci 
sebi prisvajali otok Zakint,* reče im odvraćajući ih toga, da će za njih biti 
opasno ako budu poput kornjače pružali glavu predaleko od Peloponeza. 
Kad je Filip, pošto su se prvi put sastali na razgovore o primirju i miru, 
rekao da je Tit došao u pratnji mnogih, a on sam, Tit, prihvativši, 
odgovori: »Sam si sebe osamio pobivši prijatelje i rođake«. Kad je 
Mesenjanin Dinokrat u Rimu, napivši se na veselici, plesao u ženskim 
haljinama, a sutradan tražio od Tita pomoć jer da kani Meseniju odvojiti 
od ahejskog saveza, ovaj mu odgovori da će razmisliti o tome, ali da se 
čudi da on, prihvativši se tako zamašnih stvari, može plesati uz piće i 
pjevati. Kad su Antiohovi poslanici Ahejcima opisivali mnoštvo kraljeve 
vojske i nabrajali po nazivima mnoge rodove, Tit koji je jednom na ručku 
kod znanca zamjerio zbog mnoštva raznih jela od mesa i čudio se odakle 
je znanac dobavio tako raznovrsne nabavke, na što mu je ovaj odgovorio 
da je sve to svinjetina, a razlikuje se načinom pripremanja i začinima, 

«reče: »Nemojte se, dakle, ni vi, Ahejci čuditi Antiohovoj sili kad slušate 
o kopljonošama, suličarima i gardistima;“ ta sve su to Sirijci, a razlikuju 
se samo štitićima.« 


18. Poslije tih bavljenja helenskim prilikama i rata s Antiohom Tit 
bi izabran za cenzora, a to je najviša čast i na neki način vrhunac političke 
karijere. Sudrug u službi bio mu je sin onog Marcela" koji je pet puta bio 
konzul. Zajedno su iz senata uklonili četvoricu ne baš odveć uglednih 
ljudi, a primili među građane sve, koji su se dali upisati u konzulske 
listine a bili su slobodnih roditelja, jer ih je na to prisilio pučki tribun 
Terencije Kuleon koji je, škodeći aristokratima, nagovorio narod da 
izglasa tu mjeru, 

Od dvojice najuglednijih i najutjecajnijih ljudi u Rimu u njegovo 
doba, Scipiona Afričkog“ i Marka Katona,“ koji su međusobno bili u 
zavadi, prvoga učini prvakom senata'* smatrajući ga najboljim i prvim 
među Rimljanima, a Katonu pak postade neprijateljem zbog slijedećih 
nesretnih okolnosti: Tit je imao brata Lucija Flaminina koji mu inače po 
naravi nije bio sličan, a sasvim se nedostojno podavao užicima i potpuno 
je prezirao pristojnost. S njime je živio dječačić u koga je Lucije bio 
zaljubljen i koga je uvijek kao zapovjednik vojske vodio sa sobom i kao 
upravitelj pokrajine držao uza se. Na nekoj pijanci dječak, umiljavajući 
se Luciju, reče da ga tako voli da nije otišao da gleda gladijatorske igre 
samo da bude s njim, premda još nikada u životu nije vidio ubijanje 
čovjeka, ali mu je više stalo do njegova nego do vlastita užitka: A Lucije, 
razdragan, reče: »Nemaj brige! Zadovoljit ću ja tvoju želju«. I zapovjedi 

da iz zatvora dovedu jednog osuđenika na smrt i šalju po liktora, te mu 
naredi da tom čovjeku usred gozbe adsiječe glavu. Valerije iz Ancija* veli 
da je Lucije to učinio da ugodi ne ljubavniku nego ljubavnici. A Livije 
kaže da je u jednom govoru samoga Katona bilo napisano da je nekoga 
galskog prebjega koji je sa ženom i djecom došao na vrata, primivši ga u 
prostoriji gdje se pilo, Lucije ubio vlastitom rukom nastojeći ugoditi 
ljubavniku. To je Katon vjerojatno dodao da optužbu učini težom; a da 
smaknuti nije bio prebjeg nego utamničenik i jedan od na smrt osuđenih 
rekli su mnogi drugi, a napose govornik Ciceron u spisu O starosti gdje 
tu priču stavlja u usta samome Katonu.? 


19. Poslije toga Katon, postavši cenzor? i pročišćujući senat, istjera 
iz njega Lucija premda je po dostojanstvu bio bivši konzul? i premda se 
smatralo da je time ujedno osramoćen i njegov brat. Stoga obojica, 
istupivši pred narod ponizna držanja i u suzama, uputiše građanima 
molbu koja se činila umjerenom tražeći da Katon navede uzrok i motiv 
koji ga je naveo da na slavnu kuću baci toliku sramotu. Katon istupi bez 
ikakva oklijevanja i, zauzevši sa svojim drugom u službi“ mjesto da 
govori, upita Tita da li zna za onu pijanku. Kad je ovaj odgovorio da ne 
zna, Katon, pošto ispriča cio događaj, pozove Lucija neka položi sudsku 
jamčevinu“ ! ako tvrdi da nešto od onoga što je on rekao nije istinito. Kako 
je Lucije šutio, narod razabere da je gubitak časti opravdan i isprati 
Katona s govornice kući s počasnom pratnjom, ali Tit, veoma pogođen 
bratovom nesrećom, združi se s onima koji su Katona odavno mrzili i, 
nadvlađavši u senatu, poništi i raskine sve najmove i zakupe javnih zgrada 
i zakupe poreza što ih je on zaključio, a povede protiv njega i mnoge 
teške parnice; ne znam da li baš časno i politički razborito jer je time 
pokazao nepomirljivu mržnju prema zakonitu vršiocu vlasti i izvrsnu 
građaninu zbog čovjeka, doduše svoga rođaka, ali nedostojna, koji je 
dobio ono što je zaslužio. No ipak, kad je rimski narod u kazalištu gledao 
predstavu, a senat je po običaju u znak počasti sjedio u prvim redovima, 
Lucije, viđen kako sjedi sramotno i pokunjeno sasvim straga, pobudi 
sažaljenje; i mnoštvo ne podnese taj prizor, nego mu dovikivahu tražeći 
da promijeni mjesto sve dok ga on doista ne promijeni jer ga među sebe 
primiše bivši konzuli. 


20. Sve dok je Tit mogao svoje prirodno slavoljublje dovoljno 
zapošljavati u spomenutim ratovima pratio ga je dobar glas; tako je poslije 
konzula ponovo bio vojnički tribun premda za to nije bilo potrebe; ali 
kad je napustio zapovjednički položaj i bio odrnakle dobi,** većma su mu 
zamjerali što se, premda mu ostatak života više nije dopuštao većih 
djelatnosti, hlepteći za slavom i u svom se žaru ponašajući poput mladića, 
nije mogao susprezati. Činilo se da j je, postupivši u takvu naletu strasti u 
slučaju s Hanibalom, postao omražen kod većine Rimljana. Hanibal je, 
naime, potajno utekavši od kuće iz Kartage, boravio kod Antioha. A kad 
je ovaj poslije bitke u Frigiji** bio vrlo zadovoljan što je ishodio mir, opet 
pobježe i, mnogo se nalutavši, najzad dođe na dvor Pruzijin u Bitiniji,* 
što nije bilo nepoznato nikome u Rimu, ali što nitko nije mario zbog 

njegove slabosti i starosti.* Tit, međutim, došavši kao poslanik senata k 
Pruziji zbog nekih drugih poslova* i vidjevši da Hanibal ondje boravi, 
razljuti se što je on živ i ne popusti, premda ga je Pruzija usrdno molio i 
zaklinjao za čovjeka koji je bio kod njega pribjegar i drug za stolom. 
Budući da je, kako se čini, neko drevno proročanstvo o Hanibalovoj smrti 
glasilo ovako: 


Trup Hanibalov krir će gruda libiska,# 


on je, dakako, mislio da se to odnosi na Libiju* i na ukop u Kartagi 
vjerujući da će ondje završiti život; ali u Bitiniji ima pjeskovito mjesto uz 
more i do njega neko veliko selo što se zove Libisa. Baš u blizini tog sela 
boravio je Hanibal. Ne pouzdajući se nikad u Pruziju zbog njegove 
slabosti.i strepeći od Rimljana, imao je kuću u kojoj je još ranije bilo 
izbušeno sedam podzemnih izlaza iz prostorije za boravak, od koje su 
hodnici ispod površine zemlje kretali svaki u drugom pravcu, a svi su 
imali tajne izlaze daleko. Kad je, dakle, čuo za Titov nalog, udari u bijeg 
kroz hođnike ali, naišavši na kraljeve straže, odluči sam sebi oduzeti život. 
Neki, dakle, kažu da se ubio ovivši halju oko vrata i naredivši robu da se 
odostrag upre koljenom o njegov kuk i snažno priteže halju unatrag, pa 
je napinje i steže sve dok ga ne usmrti istjeravši mu dah. Neki opet vele 
da je, povevši se za Temistoklom i Midom,*“ popio bikovlju krv. Livije 
pak tvrdi da je smiješao otrov što ga je imao uza se i, uzevši čašu, rekao: 
»Oslobodimo najzad velike brige Rimljane koji su zaključili da im je dugo 
i teško sačekati smrt mrskoga starca! Neće ipak Tit steći pobjedu 
vrijednu zavisti niti dostojnu njegovih pređa koji su Piru, kad je s njima 
ratovao i pobjeđivao ih, potajno poslanom porukom dojavili o priprema- 
nom trovanju.«! 


21. Tako kažu da je umro Hanibal. Kad je to bilo javljeno senatu, 
mnogi su smatrali da je Titov postupak bio mrzak, pretjeran i okrutan 
zato što je ubio Hanibala kao pticu, od starosti nesposobnu da ieti i 
podrezana repa, puštenu da živi pitoma, a bez ikakve potrebe, nego radi 
slave — da bi njegovo ime bilo povezano s Hanibalovom smrću. I 
ukazujući na blagost i velikodušnost Scipiona Afričkog, ovome su se još 
više divili zato što, pobijedivši u Africi dotad nepobijeđenog i strašnog 
Hanibala, niti ga je istjerao iz domovine, niti je od Kartažana zatražio 
njegovo izručenje, nego se, sastavši se prije bitke na dogovor, s njime 
rukovao, a poslije bitke, ugovarajući primirje, nije sebi dopustio da ga 
ponizuje niti je nogama gazio sudbinu toga čovjeka. A kažu da su se 
ponovo susreli u Efezu; i kao prvo, kad je Hanibal, dok su zajedno 
šetali, zauzeo počasnu stranu koja bi više dolikovala Scipionu, on je to 
primio spokojno i nastavio šetnju; a potom, kad se zapodjeo razgovor o 
vojskovođama i i kad je Hanibal i izjavio da je najbolji bio Aleksandar, zatim 
Pir, a treći on sam, Scipion će mirno se nasmiješivši: »A što bi ti kazao 
da te nisam pobijedio ?« našto Hanibal odvrati: »Ne bih Scipione, sebe 
stavio na treće nego na prvo mjesto«. 

Takvom se Scipionovom držanju većina divila i grdila Tita što je 
digao ruku na čovjeka kome je drugi već zadao smrtni udarac. Ali bilo ih 

je i koji su hvalili njegovo djelo i smatrali Hanibala, dok je živ, vatrom 
koja samo treba nekoga da je raspiri; jer ni onda kad je bio u punoj snazi 
nije strašno bilo Rimljanima njegovo tijelo ni ruka, nego vještina i 
iskustvo združeni s urođenim neprijateljstvom prema Rimu; a od toga 
starost ne oduzima ništa; prirodne značajke ostaju nepromijenjene, ali 
sreća ne ostaje jednaka, nego mijenjajući se, izaziva one koji neprekidno 
ratuju iz mržnje na nove napadačke pothvate. I pozniji su događaji u 
nekom smislu još više dali pravo Titu jer ovamo je Aristonik,* sin svirača 
na kitari, koristeći svoje tobožnje srodstvo s Eumenom, ispunio svu Aziju 
bunom i ratovima, a onamo se Mitridat poslije poraza od Sule i Fimbrije 
i tolikih gubitaka u vojsci i vojskovođama** ponovo podigao protiv 
Lukula, moćan istovremeno i na kopnu i na moru* kao nikada ranije.?* 

Pa ipak, čak ni Hanibal nije spao niže od Gaja Marija. Jer Hanibalu 
je kralj bio prijatelj i život mu je tekao po navici, ispunjen bavljenjem oko 
lađa i konja i brigom za vojnike; a Marije je u svojoj nesreći, potucajući 
se i prosjačeći Afrikom, bio predmet smijeha Rimljanima iako su domala 
u Rimu pred njegovim krvničkim sjekirama i bičevima ničice padali na 
zemlju. Tako pred budućnošću ništa u sadašnjosti nije niti maleno niti 
veliko, nego životna mijena, kao i samo naše postojanje, ima samo jedan 
ishod. Zato i kažu neki da Tit nije onako postupio sam od sebe, nego da 
je bio poslan kao poslanik s Lucijem Scipionom, a da poslanstvo nije 
imalo nikakav drugi cilj osim Hanibalove smrti. 

Kako nisam doznao ni za kakvo Titovo niti političko niti vojno djelo 
poslije tih, nego je u miru dokončao život, vrijeme je da mislimo na našu 
usporedbu, 


Bilješke 


! Većinom se smatra da je to Circus Flaminius, zapadno od sjevernog vrha Kapitolija na 
Flaminijevim livadama, kog je sagradio cenzor Gaj Flaminije Nepot god. 221/220, Južno 
od njega stajao je do Augusta jedini Apolonov hram sagrađen 433. god. prilikom neke 
epidemije. Po drugima radi se o Circusu Maximusu, između Palacija i Aventina, čije se 
utemeljenje pripisivalo Tarkviniju Starijem (Prisku); kasnije su ga proširili Cezar i 
Trajan. 

? Marko Klaudije Marcelo, konzul 208. god., pao je iste godine u Apuliji; vidi Marcelov 
životopis, glava 28. 

3 Tarent je Hanibal zauzeo 212. god., pod rimsku ga je vlast vratio Fabije Maksim 
209. god, Prvo je osvojenje Tarenta bilo 272. god. za rata s Pirom, 

* Narnija u Umbriji, Konsa u Etruriji. 

5 Radilo se o popunjavanju prorijeđenog stanovništva, Flaminin je bio poslan kao triumuir 
coloniae deđucendae, član odbora trojice za osnivanje kolonije (naseobine), 

* U Rimu je postojao određen redoslijed službi (cursus honorum) što ih je svatko u javnom 
djelovanju redom morao proći. Ali Plutarh griješi što spominje pučki tribunat koji nije 
bio obična javna služba nego specifična funkcija, a edilitet — za razliku od preture i, na 
primjer, kvesture — nije ulazio u kurzus honorum. 

7 Doslovno: »siđe«, naime na Martovo polje gdje su konzuli bili birani. 

* Usporedba s misterijama (tajnim kultovima) u kojima se samo preko nižih stupnjeva 
moglo doprijeti do posvećenja u više. 

* Vilijevim zakonom iz god. 180, tražile su se za konzulsku čast napunjene četrđeset i tri 
godine, a prije toga još i više. Flaminin je bio izabran god. 198. 

Bio je to drugi rat s Filipom V. Prvi je trajao od 215. do 205. god., a drugi je započeo 
200. god. 

'! Publije Sulpicije Galba, konzul god. 199; Publije Vilije Tupul, konzul! god. 198. 

12 Scipion Stariji. 

13 Prvoga od 210-207. god., drugoga 202. god. 

4 Dolina rijeke Peneja između planina Pelija i Ose u sjevernoj Tesaliji. 

15 Apso (danas Beratin6) je kod Apolonije, a Penej u Tempi. 

1 Ilirska oblast uz makedonsku granicu. 

\ Glavni grad makedonske pokrajine Linkestide, nazivan i Heraklejom. 

I Rimska mala taktička jedinica. 

? Tj, u duboke bojne redove uskoga pročelja borbenog stroja. 

2 Tj. na jugu od Termopila, u srednoj Grčkoj. 

2 Opunt je bio najznatniji grad južno od istočne Lokride nasuprot Eubeji. 

22 Vođa makedonske stranke u Tebi; poslije mira između Rimljana i Filips protivnici ga 
ubiše. 

2% Išli su za njim raspršeni. 

2 Atal I, pergamski kralj, vrstan vojskovođa i državnik, velik prijatelj znanosti i umjetnosti; 
U strahu od seleukidske Sirije potražio je rimsko savezništvo. Bile sa mu tađa 72 godine, 

2 Normalno bi ga morao prepustiti jednome od novih konzula. 

* Grad u Pelazgiotidi, dijelu Tesalije. Na istom je mjestu Pelopidu potukao i ubio 
Aleksandar Ferski god. 364. Vidi Pelopidin životopis, glava 32. 

?? Kinoskefale. 

% Dugih makedonskih kopalja. 

2 Bilo je to u jesen god. 197. 

% Bog rata; metaforički umjesto, na primjer, »ratnički duh, bojna vještina« ili sl. 

3! Kraj u Makedoniji, kolijevka kraljevske vlasti. 

3: Prijevod je u prozi. Izvornik je u elegijskim distisima. 

35 Inače nepoznat pjesnik koji nije identičan ni s velikim liričarom s Lezba (7. st.) ni s 
kormičarom, suvremenikom Aristofana (5. st.). U Grčkoj antologiji sačuvano je više 
njegovih epigrama. Rođom je bio Mesenjanin. 

3“ Križeve na koje su razapinjali razbojnike i teške zločince postavljali su obično na uzvisine 
da ih svi vide i da budu opomena drugima. Prijevod je u prozi, a izvornik u elegijskom 
dvostihu. 

5 Orprilike 5,560.000 zlatnih frencuskih franaka kupovne vrijednosti oko 1914. godine. 

%6 Rat s Antiohom započeo je tek 191. god. Krajem prethodne godine Antioh se iskrcao u 
Grčkoj. , 

" Demetrijada je grad u Tesaliji u Pagaškom zaljevu; osnovao ju je Demetrije Poliorket. 

# God. 196. pr. n, €. 

? Stvarno je Flaminin bio prokonzul. 

“U Widi Pompej 25. 

*! Grad u Kariji, dotada u Filipovoj vlasti. 

* U Tesaliji. 

# Nemejske su se igre održavale u Nemeji na Peloponezu svake druge godine a priređivali 
su ih Argivci. Smatralo se da ih je osnovao Heraklo u spomen na svoju pobjedu nad 
nemejskim lavom, 

*“* Učenik Platonov, naslijedio ga na čelu Akademije. Bio je iz Halkedona u Bitiniji, a živio 
je od 396. do 314. god. Zbog siromaštva nije mogao kao doseljenik (metek) platiti 12 
drahmi poreza na doseljenike. 

# Atenski državnik, Demostenov prijatelj, kasnije uvršten u kanon desetorice najvećih 
atičkih govornika. Proslavio se umješnim vođenjem atenskih financija. Dogradio je 
atensko kameno kazalište. Živio je od 396. do 323. god. 

“To su Dioskuri, Kastor i Poluks (Polideuk). Smatrali su ih zaštitnicima Rima. U mitu 
oni su, a osobito Kastor, veoma vješti konjanici. 

se Tindarej, spartanski kralj i Ledin muž, prividni otac Helene i i Polideuka (djece Zeusa i 
Lede) i stvarni otac Kastora i Klitemnestre. 

# Rimljani su svoje porijeklo izvodili od mitskog junaka Trojanca Eneje. 

# Prozni prijevod. Izvornik je u elegijskim distisima i lakonskom (dorskom) dijalektu. 

* Isto kao u prethodnom epigramu. 

"I God. 67. n.e. 

** Vidi Filopemen 25. , 

* Tako je Tit Flaminin branio svoj postupak na kongresu grčkih državica u Korintu 
neposredno prije svog odlaska iz Grčke. 

** Oko 4500 francuskih zlatnih franaka predratne vrijednosti. Mina je vrijedila 100 drahmi 
ili šestinu talenta, 

* Gaj Sempronije Tuditan, pretor god. 145, bio je obrazovan čovjek i povjesničar. 

* Preko 1200 kg' Jedna grčka (i rimska) funta imala je nešto preko 327 grama. 

"" Preko 14.000 kg. 

* Filipova zlatna dvodrahma ili stater vrijeđila je oko 24 predratna francuska franka u 
zlatu. 

2 5 i po milijuna predratnih zlatnih francuskih franaka. Trebalo je da Filip polovicu plati 
odmah, a ostatak u deset godišnjih obroka. 

% Godine 192. 

€ Manije Acilije Glabrion bio je konzul god. 191. zajedno s Publijem Kornelijem 
Scipicnom Nazikom. 

* Zapovjednik legije u kasnije doba, a onda pobočnik konzula kao vrhovnog zapovjednika. 

€ Atamanijci su živjeli između Epira i Tesalije u gorju Pindu, južno od njih u Etoliji 
Dolopijani, dalje uz rijeku Aheloj Aperanćani. Magnezija je bila istočni dio Tesalije oko 
gorja Pelija i Ose. 

% Vidi Filopemen 17. 

€ Hram Apolona Delfinija. Halkiđani nisu dizali građevine u čast Timu, nego su na 
postojećima njega uvrštavali u posvetne natpise. 

“€ Rimska Fides. 

7 Prijevod je u prozi. Izvornik je u kompleksnom lirskom metru peana i u dorskom 
dijalektu. Pean je izvorno pohvalna pjesma Apolonu (koji i sam nosi ime Pean); uz to 
pjesma kojom se moli pomoć. 

# Vrhovnim vodom, 

% Otok u Jonskome moru, danas Zanto, 

* Grč. pezeteri; kod Filipa i Aleksandra činili su falangu, a ime je ostalo i kod dijadoha 
(nasljednika Aleksandra Velikog) za odabrane teško naoružane pješake. 

1 Vidi glavu 1. i njegov životopis. 

7 Radi se o Scipionu Starijemu (234—183?), pobjedniku nad Hanibalom. 

? Katon Cenzor (234-149). 

7 Prvak senata (princeps senatus) bio je senator čije ime cenzori prvo upisuju kod sastavljanja 
listina senatora i koji prvi iznosi mišljenje pri raspravi i time ima znatna utjecaja na 
senatske odluke. Obično je to bio najstariji bivši konzul. 

5 Rimski povjesničar iz Sulina vremena. 

# Tit Livije, poznat povjesničar iz Augustova vremena. 

7? Glava 42. 

% God. 184. Vidi ICaton 17. 

7 Bivši konzul; takvi su automatski postajali članovi senata. 

% Drugim cenzorem Lucijem Valerijem Flakom. 

8 Svaka stranka prije početka sudskog postupka polaže neku svotu. Gubi je ona koja izgubi 
parnicu. 

# Vidi Katon 19. : 

# Imao je četrdeset godina — što je za antička mjerila bilo »odmakla dob«! Plutarh drugdje 
piše da ne bi trebalo da starci napuštaju bavljenje javnim poslovima. 

% Bitka je bila god. 191. kod Magnezije u Lidiji i donijela je Antiohu potpun poraz. Prema 
mirovnim uvjetima trebalo je da Antioh izruči Hanibala Rimljanima, Pokraj Magnezije 

. tekla je rijeka Frigij, što je vjerojatno dovelo do zbrke kod Plutarha. 

8 Bitinija je pokrajina u sjeverozapadnoj Maloj Aziji. Pruzija 11 bio je kralj Bitinije od 192. 
do svoje smrti 148. god. 

% Kad je 183. god. umro, Hanibalu su bile 64 godine. 

# Livije i drugi povjesničari kažu da je Hanibalovo prisustvo u Bitiniji bilo jedan od razloga 
zbog kojih je senat prosvjedovao kod Pruzije. Plutarh svu krivnju svaljuje na Flaminina. 

# Jampski šesterac. Prijevod K. Raca uz manji ispravak. 

# Libija u antici obično znači Afriku. : 

% Lidijski kralj; pripovijeda se da se sam ubio kad su sredinom 8. st. pr. n. e. provalili 
Kimerani ili, prema samom Plutarhu, da izbjegne noćne more koje su ga mučile. O 
Temistoklu vidi njegov životopis, glava 31. 

"I Vidi Pir 21. 

% Kao poslanik Scipion je išao god. 193. k Antiohu. O daljnjem vidi još Pir 8, 

% Aristonik-(?—129) izdavao se za nezakonitog sina Eumena II, pergamskoga kralja. Kad 
je 133. god. umro Ata! IH i oporučno ostavio pergamsko kraljevstvo Rimljanima, 
Aristonik se pokušao domoći pergamske krune. God. 131. potukao je Marka Licinija 
Krasa, ali su ga god. 130. pobijedili Marko Perpena i Manije Akvilije; u trijumfu vođen 
Rimom i smaknut. 

** God. 88—84. Vidi Sula 25. Mitridat je bio kralj Ponta. 

* Treći rat protiv Mitridata vodio je Lukul od 74—67. god. 

*& Poanta je da bi uz tolike opasnosti šta su ih Rimljanima u (Maloj) Aziji stvarali Aristonik 
i Mitridat Hanibalovo prisustvo još neznatno pogoršalo situaciju. 


Usporedba Filopemena 1 
Tita Flaminina 


1. Veličinom zasluga za Helene, dakle, nije pravo da se s Titom 
uspoređuje niti Filopemen niti veoma mnogi drugi ljudi bolji od Filope- 
mena. Jer oni su kao Heleni vodili ratove s Helenima a on, koji nije bio 
Helen, vodio ih je za Helene. I kada je Filopemen, ne znajući kako da u 
ratu brani svoje sugrađane, odjedrio na Kretu, tada je Tit, pobijedivši 
Filipa usred Helade, oslobodio i sva helenska plemena i gradove. A ako 
bi tko istraživao bitke jednoga i drugoga, Filopemen je ubio više Helena 
zapovijedajući Ahejcima nego Tit Makedonaca pomažući Helenima. 

Nadalje, što se tiče njihovih pogrešaka, u jednoga one su nastale 
uslijed častoljublja, u drugoga uslijed svadljivosti, jedan je lako planuo, 
drugi je bio neumoljiv.! Jer Tit je i Filipu sačuvao kraljevsko dostojanstvo 
i pokazao se pomirljivim prema Ftoljanima, a Filopemena je srdžba 
navela da otcijepi od rodnoga grada zajednicu okolnih naselja. K tome 
jedan je uvijek bio postojan prema onima kojima je činio dobro a drugi 
je bio pripravan iz srdžbe pogaziti iskazanu milost, Ta Lakedemonjanima, 
kojima je ranije bio dobročinitelj, razvalio je gradske zidine, opustošio 
zemlju i najzad im promijenio i uništio samo ustavno uređenje. Cinilo se 
da je zbog gnjeva i svadljivosti i život izgubio jer je požurio u Meseniju 
ne u zgodan čas, nego s više naglosti nego što je trebalo, ne vodeći sve 
svoje vojne operacije promišljeno i pazeći na sigurnost poput Tita. 


2. Ali brojem ratova i pobjednih znakova Filopemenova je vrsnoća 
jamačno čvršće utemeljena. Titov je, naime, sukob s Filipom bio riješen 
u dva boja, a ovaj je bio uspješan u nebrojenim bitkama i nije ostavio 
mjesta nikakvoj sumnji da ih je možda dobio srećom a ne vještinom. 
Nadalje, onaj je postigao slavu upotrijebivši moć Rima u njezinoj punoj 
snazi, a ovaj dosegavši svoj vrhunac kad je Helada već propadala tako da 
je uspjeh jednoga bio njegovo vlastito djelo, dok je Titov bio rezuitat 
zajedničkih napora; ovaj je, naime, zapovijedao vrsnim vojnicima, a onaj 
je kao zapovjednik od svojih tek stvarao vrsne. Pa svakako i to što se 
Filopemen morao boriti s Helenima pružilo je nesretan ali snažan dokaz 
njegove hrabrosti; jer kod ljudi koji su u ostalome jednaki pobjeđuju oni 
koji druge nadmašuju hrabrošću. I stvarno, zarativši s najratobornijima 
od Helena, s Krećanima i Lakedemonjanima, one prve je nadvladao 
lukavštinom premda su bili najvještiji smicalicama a ove druge smionošću 
premda su bili najsrčaniji. 

Osim toga, Tit je pobjeđivao sredstvima koja su mu gotova stajala na 

raspolaganju služeći se vrstama naoružanja i bojnog rasporeda što ih je 
preuzeo od drugih, a Filopemen je sam unio novine i promjene u borbeni : 
poredak tako da je ono o čemu je najviše ovisila pobjeda u jednom slučaju 
trebalo iznaći jer nije postojalo, a u drugom već je bilo pri ruci. Dalje, 
obzirom na osobno junaštvo Filopemen je izveo mnoge velike podvige, 
Tit nijedan, nego mu se, štaviše, neki Etoljanin po imenu Arhedem 
narugao da je, dok je dn s isukanim mačem svom brzinom trčao na 
Makedonce koji su se borili i skupa pružali otpor, Tit stajao ruku 
ispruženih prema nebu i molio se. 


3. Nadalje, Tit je sva svoja slavna djela izvršio bilo kao zapovjednik 
ili kao poslanik; a Filopemen se nije pokazao lošijim niti manje djelotvor- 
nim za Ahejce kad je bio običan osebnik nego kad je bio strateg.“ Jer kao 
običan je građanin istjerao Nabisa iz Mesenije i oslobodio Mesenjane, kao 
običan je građanin zatvorio vrata Sparte strategu Diofanu i Titu kad su 
na nju išli i tako spasio Lakedemonjane. Imajući prirodan dar vođe, umio 
je ne samo zapovijedati po zakonima, nego i zapovijedati zakonima na 
opću dobrobit ne tražeći da od onih kojima je zapovijedao primi vlast, 
nego uzimajući ih pod svoje zapovjedništvo kad je god to prilika iskala 
jer je držao da im je pravi zapovjednik onaj koji razborito misli prije nego 
onaj koga su izabrali. 

Plemenit je bio Titov blagi i čovječni postupak prema Helenima, ali 
još je plemenitiji bio Filopemenov čvrsti i slobodoljubivi prema Rimljani- 
ma ; jer lakše je iskazivati milost onima koji mole nego svojim suprotstav- 
ljanjem zadavati muke moćnijima. Kako je poslije tog istraživanja razlika 
između te dvojice teško odrediva, prosudi“ neće Ji se činiti da smo donijeli 
ispravnu odluku podjeljujući Helenu vijenac za ratnu vještinu i zapovije- 
danje vojskom a Rimljaninu za pravednost i čestitost! 


! Prvi je u oba slučaja Tit. 

* Vrhovni vojni zapovjednik ahejskog saveza. 

* Obraća se onome kome je posvetio svoje životopise (ovdje vjerojatno Kvintu Sosiju 
Senecionu). 


PIR 


(319/8.-272. pr. n. e.) 


1. Povjesničari izvješćuju da je poslije potopa kraljem Tesproćana i 
Mološana prvi postao Faetont, jedan od onih koji su s Pelazgom! došli u 
Epir; neki pak kažu da su Deukalion i Pira,* osnovavši svetište u Dodoni,? 
ondje prebivali među Mološanima. U potonje doba Neoptolem, sin 
Ahilejev, dovevši narod, sam zauze zemlju i ostavi za sobom lozu kraljeva, 
svojih potomaka, zvanih po njemu Pirovićima; jer i njemu je u djetinjstvu 
nadimak bio Pir* a i od svojih zakonitih sinova što mu ih je rodila Lanasa, 
kći Hilova* sina Kleodeja, jednoga je nazvao Pirom. Odatle je božanske 
časti u Epiru stekao i Ahilej u domaćem jeziku nazivan Aspetom.* Poslije 
prvih kraljeva postali su oni između tih i kasnijih barbarima i odveć im 
je u tamu utonula i moć i životne sudbine. Izvješćuju da je Taripa prvi u 
gradove uveo helenske običaje, pismo i čovječne zakone postavši time 
glasovit. Taripin je sin bio Alketa, Alketin Ariba, Aribin i Troadin Eakid. 
Taj se oženi Ftijom, kćeri Tesalca Menona, čovjeka koji je došao na glas 
u lamijskom ratu“ i stekao najveći ugled kod saveznika poslije Leostena.? 
Ftija rodi Eakidu kćeri Deidamiju i Troadu te sina Pira. 


2. Kad su se Mološani pobunili pa, protjeravši Eakidu, doveli sebi 
za vladare sinove Neoptolemove, pohvataju i onda pogube prijatelje. 
Eakidove a Pira, koji je još bio maleno dijete a neprijatelji su ga tražili, 
ukradoše Androklid i Angel i pobjegoše, ali po nuždi vukli su sa sobom 
manji broj služinčadi i ženske čeljadi koja je dojila dijete. Pa kako im je 
zbog toga bijeg bio tegotan i spor te ih je potjera pristizala, povjere 
dječačića Androklionu, Hipiji i Neandru, mladićima pouzdanim i krep- 
kim, naloživši im da iz sve snage bježe i nastoje dohvatiti Megaru, mjesto 
u Makedoniji, a sami su, što pregovarajući što boreći se, ometali potjeru 
do kasno uvečer. A kad su je napokon odbili, pohitaju za onima koji su 
nosili Pira. Kad je već sunce bilo zašlo, oni su bili blizu cilju svoje nade, 
kadli se iznenada nađoše odsječeni od nje stigavši do rijeke što je tekla 
mimo grada na pogled prijeteća i divlja a potpuno neprelazna kad su je 
kušali prijeći. Izlijevala se voda nabujala i mutna od nadošlih kiša a tmina 
je sve činila još strašnijim. Kako su imali uza se dijete i žene koje su 
hranile dijete, odustali su od pokušaja da sami prijeđu, ali kad opaziše 
neke domaće ljude gdje s onu stranu stoje, stanu ih moliti da im pomognu 
pri prelaženju i pokazivahu Pira vičući i zaklinjući ih. Ali ovi ih zbog 
žestine i huke rijeke nisu čuli pa su tako gubili vrijeme jedni vičući, a 
drugi ne razumijevajući sve dok se nije jedan dosjetio i, ogulivši koru s 

hrasta, kopčom ispisao poruku javljajući njihovu potrebu i dječakovu 
nesreću, zatim omotavši koru oko kamena, i tako se njime posluživši da 
poveća zamah hicu, bacio ga preko. Neki vele da su izmetnuli sulicu 
ovivši koru oko nje. Bilo kako bilo, čim su oni preko pročitali poruku i 
razabrali da ne valja gubiti časa, sjekući drva i vežući ih jedno s drugim, 
prijeđoše rijeku. A slučaj je htio da je, prešavši prvi od njih, Pira primio 
čovjek po imenu Ahilej; druge pak bjegunce prevedoše drugi kako se tko 
namjerio. 


3. Tako se spasivši i pretekavši potjeru, stigoše u Iliriju kralju 
Glaukiji; i našavši ga kod kuće gdje sjedi sa ženom, položiše dječačića 
preda nj na zemlju. A on se zamislio bojeći se Kasandra“ koji je bio 
Eakidu neprijatelj i razmišljajući šutio dugo vremena. Nato Pir sam od 
sebe dopuže, uhvati se ručicama za kraljevu haljinu i, uspravivši se uz 
Glaukijina koljena, najprije pobudi u Glaukije smijeh a onda sažaljenje 
držeći se kao kakav pribjegar njegovih koljena i plačući. Neki, međutim, 
tvrde da se nije ničice privinuo Glaukiji, nego da je, uhvativši se za 
žrtvenik bogova, stajao ogrlivši ga ručicama i da se to Glaukiji učinilo 
božanskim znakom. Zato i preda Glaukija odmah Pira ženi u ruke i reče 
joj neka ga odgaja zajedno s njihovom djecom. Malo potom, kad su 
dječakovi neprijatelji tražili njegovo izručenje a Kasandar mu čak nudio 
dvjesto talenata!! za nj, on ga nije predao, nego ga je, štaviše, kad mu je 
bilo dvanaest godina, odveo s vojskom natrag u Epir i postavio ondje za 
kralja. 

Pir je izrazom svog lica bio više strašna nego dostojanstvena kraljev- 
ska pojava. Mnogo zubi nije imao, nego je gornja čeljust bila jedna 
cjelovita kost a sićušni su tek zarezi davali naslutiti usjekline među 
zubima. Vjerovalo se da umije pomoći ljudima bolesne slezene žrtvujući, 
pa pošto bi oni legli nauznak, pažljivo im pritiskajući utrobu desnom 
nogom. A nitko nije bio toliko siromašan ni neugledan da ga on ne bi 
liječio ako bi ga zamolio. I poslije žrtvovanja uzimao bi pijetla i to mu je 
bio najmiliji dar. A kaže se da mu je na onoj nozi palac imao nadnaravnu 
moć tako da su ga poslije Pirove smrti, kad mu je ostalo tijelo bilo 
spaljeno, našli neozlijeđena i netaknuta od vatre. To je, međutim, bilo 
kasnije. 


4. Napunivši nekih sedamnaest godina!“ i misleći da mu je vlast 
čvrsta, desi se da je pošao na put prilikom ženidbe jednoga od Glaukijinih 
sinova s kojima je odrastao. Ali Mološani, pobunivši se ponovno, 
protjeraju njegove prijatelje, razgrabe blago i stave se pod vlast Neoptole- 
ma.!'š Izgubivši tako prijestolje 1 lišen svega, Pir se pridruži Antigonovu 
sinu Demetriju koji je imao za ženu njegovu sestru Deidamiju. Nju su još 
kao djevojčicu učinili po imenu ženom Aleksandra,'“* Roksanina sina,.a 
kad je Roksanu i njezina sina stigla nesreća, oženi se njom Demetrije 
budući da je već napunila dob za udaju. U onoj velikoj bitki što su je bili 
svi kraljevi kod Ipsa!? Pir je, premđa još miado momče, bio prisutan i 
sudjelovao na strani Demetrijevoj, natjerao u bijeg neprijatelje koji su 
stajali nasuprot njemu i sjajno se odlikovao među borcima. Poslije poraza 

Pir ne napusti Demetrija, nego čak očuva za nj povjerene mu gradove u 
Heladi i poslije Demetrijeve nagodbe s Ptolemejem otplovi u Egipat da 
bude njegov talac. I Ptolemeju je i u lovu i po vježbalištima pokazao svoju 
snagu i izdržljivost a videći da od Ptolemejevih žena najveći utjecaj i prvo 
mjesto vrlinom i razboritošću ima Berenika, ukazivao joj je posebno 
štovanje. Pa kako se umio ulaskati močnijima sebi na korist baš kao što 
je prezirao od sebe neznatnije, a jer je bio uredna i suzdržana načina 
življenja, između mnogih je mladih kneževića bio izabran da dobije za 
ženu Antigonu, jednu od Berenikinih kćeri, koju je imala s Filipom * prije 
svog braka s Ptolemejem. 


5. Poslije te svadbe poraste mu još više ugled a jer se Antigona prema 
njemu pokazala izvrsnom suprugom, on isposluje da bude s novcem i 
vojskom poslan u Epir da povrati svoje kraljevstvo. Za većinu bio je dobro 
došao jer se Neoptolem omrazio svojom krutom i nasilničkom vladavi- 
nom. Pir, međutim, pobojavši se da se Neoptolem ne bi obratio za pomoć 
kojem drugom kralju, pomiri se s njime i sklopi prijateljstvo pod uvjetom 
da vladaju zajednički. No s vremenom našlo se ljudi koji su ih u potaji 
podjarivali i budili među njima uzajamna sumnjičenja. Uzrok pak koji je 
najviše razdražio Pira kažu da je započeo ovako. Kraljevi su običavali u 
Pasaronu,!' mjestu u zemlji Mološana, pošto žrtvuju Zeusu Ratniku,'* 
izmjenjivati zakletve s Epiroćanima i prisizati oni da će vladati po 
zakonima a ovi da će po zakonima održavati kraljevsku vlast. To se, 
dakle, vršilo u nazočnosti obojice kraljeva i bili su zajedno jedan s drugim 
skupa sa svojim prijateljima pa su mnogo darova što davali što opet 
primali. Tada Neoptolemov pouzdanik Gelon, prijazno pozdravivši Pira, 
darova mu dva jarma volova orača. Peharnik Mirtil, koji je bio nazočan, 
zamoli Pira da mu ih dade a kad ovaj nije dao njemu nego drugome, Mirtil 
se veoma ozlovolji, što ne promaknu Gelonovoj pažnji. Pozvavši ga stoga 
na večeru, a kako neki tvrde, iskoristivši uz vino i njegovu mladenačku 
ljepotu, ponudi.mu i potakne ga da pristane uz Neoptolema i otrovom 
umori Pira. Mirtil prihvati ponudu pretvarajući se da je odobrava i da se 
dao nagovoriti, ali oda stvar Piru. I na Pirovu zapovijed predstavi Gelonu 
natpeharnika Aleksikrata uvjeravajući ga da će on sudjelovati u njihovoj 
uroti; Pir je naime, hrio da preko više ljudi stekne dokaz o namjeravanom 
nedjelu. Tako je Gelon bio potpuno zavaran a skupa s njime bio je zavaran 
i Neoptolem koji se, u uvjerenju da zavjera teče svojim tokom, nije mogao 
susprezati, nego ju je od veselja otkrivao svojim prijateljima. Napose je 
jednom poslije pijanke došao k sestri Kadmeji i stao brbljati o tome 
misleći da ga ne sluša nitko osim nje. Nitko drugi, naime, nije bio u 
blizini osim Fenarete, žene Samona, Neoptolemova nadglednika sitnog i 
krupnog blaga, a ona, okrenuta k zidu na jednoj počivaljci, činilo se da 
spava. Ali čula je sve i sutradan u jutro neopazice otiđe Antigoni, ženi 
Pirovoj, i otkrije joj sve što je čula kako Neoptolem govori svojoj sestri. 
A kad je Pir saznao, ončas je ostao miran, ali je prigodom žrtve pozvao 
Neoptolema na večeru i ubio ga. Jer bio je svjestan da najodličniji od 
Epiroćana pristaju uza nj i potiču ga neka se riješi Neoptolema i neka se 
ne zadovoljava malim dijelom kraljevstva, već neka se, slijedeći prirođeno 

mu nagnuće, poduhvaća većih djela pa Neoptolema, kad se već uz ostalo 
rodila i neka sumnja, pretekne smaknuvši ga. 


6. Bereniki i Ptolemeju na spomen nazva sinčića što mu ga je rodila 
Antigona Ptolemejem a gradu što ga je utemeljio na poluotoku u Epiru"? 
dade ime Berenikida. Poslije toga, kako je u glavi smišljao mnoge velike 
planove, ali kako su mu nade bile ponajviše i prvenstveno usmjerene 
pothvatima u susjedstvu, nađe povoda da se uplete u makedonske prilike 
pod sljedećom izlikom. Od Kasandrovih je sinova stariji, Antipatar, 
umorio svoju majku Tesaloniku i protjerao brata Aleksandra. Ovaj 
pošalje ljude Demetriju moleći ga za pomoć a zvao je i Pira. A kako je 
Demetrije kasnio zadržan poslovima, Pir, došavši, zaište kao uzdarje za 
vojnu pomoć Stimfeju i Paraueju““ u Makedoniji a od novostečenih 
zemalja Ambrakiju, Akarnaniju i Amfilohiju.“' Mladić popusti njegovim 
traženjima a on zaposjedne te krajeve i ostavi ondje svoje posade, dok je, 
što se ostaloga tiče, osvajajući za Aleksandra otkidao Antipatru! Kralj 
Lisimah“* bio bi rado pritekao Antipatru u pomoć, ali je sam bio zauzet 
poslovima a kako je znao da Pir ne želi ništa uskratiti Ptolemeju, pošalje 
Piru krivotvoreno pismo kojim mu tobože Ptolemej nalaže neka se okani 
te vojne primivši za to od Antipatra tri stotine talenata.“ Čim otvori 
pismo, Pir odmah razabere Lisimahovu podvalu; ta nije bilo niti 
uobičajena pozdrava: »Otac pozdravlja sina«, nego; »Kralj Ptolemej 
pozdravlja kralja Pira«. izgrdivši Lisimaha, Pir je ipak sklopio traženi mir 
i sastadoše se da uz žrtve polože zakletve. Ali kad dovedoše bika, nerasta 
i ovna a ovan sam od sebe ugine, druge je obuzimao smijeh, ali Pira 
odvrati gatar Teodot da se ne zakune rekavši mu da božanstvo navješćuje 
jednom od tri kralja smrt. Tako je, dakle, Pir odustao od mira. 


7. Premda su se Aleksandrove prilike već bile sredile, Demetrije ipak 
dođe; i odmah se vidjelo da nije došao na Aleksandrovu molbu i ovome 
je zadavao strah a tek što su proveli zajedno par dana, zbog obostrana 
nepovjerenja već su jedan drugome radili o glavi. No. Demetrije upotrijebi 
povoljnu priliku pa preduhitri mladića te ga ubije i dade se proglasiti 
kraljem Makedonije. Još je prije, međutim, imao zamjerki protiv Pira i 
Pir je više puta vršio upade u Tesaliju a bolest, prirođena vladarskim 
kućama, lakomost, učinila je njihovo susjedstvo razlogom strahu i 
nepovjerenju i to osobito poslije Deidamijine smrti. A kad su se obojica, 
zaposjevši po dio Makedonije, susretali na istom zemljištu i razmirica je 
dobivala i ozbiljnije razloge, Demetrije, udarivši na Eroljane, svlada ih i 
ostavi ondje Pantauha s velikom vojskom a onđa sam krene na Pira i Pir 
na njega čim je to doznao. Ali pogriješiše put pa se mimoiđoše i 
Demetrije, provalivši u Epir, stane pljačkati zemlju a Pir se namjeri na 
Pantauha i zametne s njime bitku. Nastade strašan i žestok boj vojnika 
koji su se srazili a osobito onih oko vođa. Pantauh, naime, koji je po 
općem priznanju bio vještinom i tjelesnom snagom Demetrijev najbolji 
vojskovođa a imao je odvažnosti i ponosa, pozivao je Pira na pojedinačnu 
borbu, dok Pir, koji nije nijednom kralju ustupao u srčanosti i neustraši- 
vosti pa je želio da mu slava Ahilejeva.pripada više zbog junaštva nego po 

rodu, prolazio je kroza svoje prve redove u susret Pantauhu. Najprije 
izmetnuše koplja a onda su se, zametnuvši borbu izbliza, vješto i snažno 
borili mačem. Primivši jednu a zadavši dvije rane, jednu na stegnu a 
drugu na vratu, Pir natjera Pantauha u bijeg i sruši ga na zemlju, ali ga 
ne ubi; prijatelji ga, naime, istrgnuše. A Epiroćani, poneseni pobjedom 
svoga kralja i zadivljeni njegovim junaštvom, svlađaše i razbiše makedon- 
sku falangu i, goneći je u bijegu, mnoge pobiše a živih zarobiše pet tisuća. 


8. Taj boj nije toliko Makedonce napunio gnjevom i mržnjom zbog 
toga što su stradali koliko je u onih koji su vidjeli njegova djela i sukobili 
se S njim u boju potakao poštovanje prema Piru, divljenje zbog njegove 
vrline i govor o njemu. Držali su također da su njegova pojava, brzina i 
kretnje nalik na Aleksandrove“ i da se u njega vidi neka sjena i slika i 
prilika njegove žestine i sile u boju; ostali ih kraljevi podsjećaju na 
AMeksandra grimiznim haljinama, tjelesnom stražom, nakrivljenim vra- 
tom? i glasnijim govorom, a samo ga Pir odaje oružjem i desnicom. 

Njegovu znanju i vještini u taktici i vođenju vojske dokazom mogu 
biti spisi što ih je o tome ostavio. Pripovijeda se i da je Antigon na pitanje 
tko je najbolji od vojskovođa odgovorio: »Pir ako doživi starost.« Ali taj 
se njegov sud odnosio samo na suvremenike. A Hanibal je od svih 
vojskovođa prvim po iskustvu i vještini proglasio Pira, drugi im Scipiona 
a sebe trećim, kako je zabilježeno u životopisu Scipionovu.* Čini se uopće 
da se Pir u tome vježbao uvijek bez prestanka i razmišljao o tome kao o 
znanosti koja najviše dolikuje kralju a ostale je otmjenosti smatrao za 
slavu bezvrijednima. Kažu, naime, da je, upitan jednom pri piću tko mu 
se čini boljim sviračem na fruli, Piton ili Kafisija, odgovorio da je najbolji 
vojskovođa Poliperhont hoteći time reći da kralju dolikuje da samo takva 
pitanja istražuje i razumije. 

Bio je ljubezan s bliskim prijateljima i blag u gnjevu a strastven i 
revan u dokazivanju svoje zahvalnosti. U svakom slučaju, Aeropova ga je 
smrt jako pogodila te je znao reći da je on? pretrpio ono što je ljudska 
sudbina, ali je sebe prekoravao i grdio što je uvijek oklijevao i otezao i 
tako mu nije uzvratio zahvalnosti. Jer i nasljednicima vjerovnika možeš 
plaćati dug, ali ako se za učinjena dobra ne uzvrati zahvalnošću dok je još 
dobročinitelj može osjetiti, to boli čestita i pravedna čovjeka. Kad su pak 
u Ambrakiji htjeli da Pir protjera nekog klevetnika i hulitelja, on reče: 
»Neka radije ostane ovdje i ruži nas pred nekolicinom nego da nas, 
obilazeći naokolo, grdi pred cijelom svijetom.« I opet, kad su ga neki 
mladići uz vino pogrdili, on ih kod istrage upita jesu li to rekli; a kad mu 
jedan od njih odgovori: »Jesmo, kralju, i još bismo više toga rekli da smo 
imali više vina,« nasmije se i otpusti ga. 


9. Poslije Antigonine smrti oženio se iz političkih razloga i radi 
povećanja moći s više žena. Uzeo je kćer peonskoga kralja Autoleonta 
Birkenu, kćer Ilira Bardilisa i Lanasu, kćer Sirakužanina Agatokla, koja 
mu je u miraz donijela grad Korkiru što ga je Agatoklo zauzeo. Od 
Antigone imao je sina Ptolemeja, od Lanase Aleksandra a Helena, 
najmlađega, od Birkene. I sve ih je odgojio da budu vrsni i vatreni borci 

i od samog ih je poroda brusio za to. Pripovijeda se, naime, da ga je jedan 
još kao dijete zapitao kome će ostaviti kraljevstvo a on odvratio: »Onome 
od vas koji će imati najbolje naoštren mač.« To je sasvim nalik na onu 
kletvu u tragediji neka braća 


oštrim gvožđem dvore ove podijele. 
Tako je nemilosrdna i zvjerska narav lakomosti. 


10. Poslije one se bitke Pir radostan vratio kući blistajući od slave i 
ponosa. Kad su ga Epiroćani pozdravljali kao »Orla«, reče: »Zahvaljujući 
vama sam orao: ta kako neću biti kad se dižem vašim oružjem kao brzim 
krilima?« Malo kasnije, saznavši da se Demetrije opasno razbolio, 
iznenada provali u Makedoniju? namjeravajući samo izvesti pljačkaški 
upad, ali zamalo da nije čitavom zavladao i bez borbe osvojio tu kraljevinu 
doprijevši do Edese a da nitko nije pružao otpora a mnogi su mu se čak 
pridruživali i s njim zajedno sudjelovali u pohodu. Pogibao pridigne 
preko snage samog Demetrija a prijatelji i zapovjednici, skupivši za 
kratko vrijeme veliku vojsku, snažno i odlučno udare na Pira. On ih, kako 
je više došao da plijeni, ne dočeka, nego bježeći, izgubi putem dio vojske 
pod napadima Makedonaca. 

No ipak Demetrije nije Pira zato što ga je lako i brzo istjerao iz svoje 
zemlje smetnuo s uma, jer odlučivši da se poduhvati velikih djela i 
ponovno stekne očevu državu“ sa sto tisuća vojnika i pet stotina brodova, 
nije želio imati neprilike s Pirom niti ostaviti Makedoniji nemirna i opasna 
susjeda, nego je kako nije imao vremena da ratuje s njim, želio da se 
nagodi i sklopi s njime mir a da se tek onda okrene protiv drugih 
kraljeva.*' Ali kad su iz tih razloga oni uglavili sporazum i kad je zbog 
veličine njegovih problema Demetrijev naum postao očevidan, kraljevi, 
uplašivši se, stanu slati Piru glasnike i pisma izražavajući svoje čuđenje 
što, propustivši za sebe povoljnu priliku, čeka da Demetrije započne rat 
kad bude njemu povoljno i što, premda bi ga mogao onako jako zauzeta 
i puna teškoća istjerati iz Makedonije, on čeka da se s njime, kad se 
Demetrije riješi poslova i postane moćan, pobije o svetišta i grobove u 
mološkoj zemlji 1 to nakon što mu je ovaj nedavno oteo Korkiru skupa sa 
ženom! Lanasa se, naime, oneraspoložena prema Piru što više mari za 
žene barbarke, povukla na Korkiru pa je, željna kraljevskoga braka, 
pozvala Demetrija znajući da je on od svih kraljeva najviše sklon 
brakovima. On se doveze, oženi se Lanasom i ostavi u gradu posadu. 


11. To su kraljevi pisali Piru a ujedno su uznemirivali Demetrija 
koga su još zadržavale pripreme. Jer Ptolemej je doplovio s velikim 
brodovljem i nastojao navesti helenske gradove da se odmetnu a Lisimah 
je, provalivši iz Trakije, pustošio gornju Makedoniju. Prihvativši se 
oružja skupa s njima, Pir krene na Beroju** očekujući — a to se dogodilo 
— da će Demetrije poći Lisimahu u susret i ostaviti donje krajeve bez 
obrane. Te se noći Piru usnilo da ga zove Aleksandar Veliki pa kad mu 
je pristupio, vidio ga je bolesna u postelji, ali je čuo blage i prijazne riječi 
kojima mu je obećavao da će mu pomagati. A kad se Pir odvažio zapitati: 

»Pa kako bi, kralju, bolestan mogao meni pomagati?«, on mu reče: 
»Imenom svojim !« i, zajahavši nisejskoga konja,** povede ga. 

Ta ga prikaza u snu ohrabri; prošavši svom brzinom krajevima na 
putu do grada, osvoji Beroju. Smjestivši ondje većinu svoje vojske, 
podloži sebi ostalu zemlju preko svojih vojskovođa. Kad je to Demetrije 
čuo i razabrao zlosutnu buku Makedonaca u taboru, bilo ga je strah poći 
dalje da ne bi, došavši blizu kralja Makedonca i veoma slavna, prešli k 
njemu. Stoga se okrene i pođe na Pira misleći da je on kao tuđinac 
Makedoncima mrzak. Kad se ondje utaborio njemu nasuprot, mnogi su 
iz Beroje dolazili i veličali Pira da je nepobjediv u oružju i sjajan junak a 
blag i čovječan prema zarobljenicima. Bilo ih je koje je sam Pir ubacivao 
da se izdaju za Makedonce i govore da je sada pravi čas da se otresu 
nemilog Demetrija prelazeći k čovjeku prijatelju naroda i vojnika. Većinu 
je vojske to uzbunilo pa stadoše pogledom tražiti Pira. Slučajno je bio 
skinuo kacigu i tek kad je to opazio i ponovno je stavio na glavu, 
prepoznavši ga po upadljivoj perjanici i jarčim rogovima“ tako da su 
Makedonci, pritrčavajući k njemu, tražili lozinku“ a drugi su stavljali na 
glave vijence od hrastovih grančica jer su vidjeli da su i Pirovi vojnici tako 
ovjenčani.* I već su se neki usudili govoriti samom Demetriju da će biti 
očevidno da je postupio razborito ako se mirno udalji i napusti vlast. 
Videći da se s tim savjetom podudara gibanje u taboru i uplašivši se, 
kradom umakne zaogrnuvši se pustenim klobukom* i priprostim vojnič- 
kim ogrtačem. Došavši, Pir tako bez boja zauzme tabor i bi proglašen 
makedonskim kraljem. 


12. Ali kad se pojavi Lisimah držeći da je svrgavanje Demetrija 
zajedničko djelo njih obojice i tražeći podjelu kraljevstva, Pir prihvati 
Lisimahovu ponudu jer još nije sasvim čvrsto vjerovao Makedoncima, 
nego se među njima osjećao nesigurnim i podijeliše međusobno gradove 
i zemlju. To je za onaj čas poslužilo i zapriječilo rat između njih, ali su 
domala razabrali da diobom nisu učinili kraj neprijateljstvu nego početak 
optužbama i razmiricama. Ta kako će ljudi kojima nije ni more, ni gora, 
ni nenastanjena pustinja granicom ilakomosti a niti im njihove neumjerene 
želje ograničuju međe što dijele Evorpu i Aziju, kako će, kad je jedan S 
drugim u neposrednu dodiru, mirovati uz ono što već imaju ne čineći 
jedan dugome nažao, to je nemoguće reći, nego uvijek ratuju jer im je 
prirođeno da rade drugome o zlu i da mu zavide od dviju riječi, rat ili 
mir, upotrebljavaju kao novac onu koja im se desi pri ruci samo ako im 
je na korist a ne kako je pravedno budući da su većma pošteni kad 
priznaju da ratuju nego kad besposlicu i kratak predah od nanošenja 
nepravde nazivaju pravednošću i prijateljstvom. To je jasno pokazao Pir: 
stajući, naime, na put ponovnu jačanju Demetrijevu i sprečavajući 
njegovu moć koja se oporavljala kao od teške bolesti, on pode Helenima 
u pomoć i uđe u Atenu. Uspne se na Akropolu i prinese žrtvu božici pa 
još istoga dana siđe a onda reče da cijeni naklonost i pouzdanje naroda u 
njega, ali da ipak, ako budu razumni, neće više nijednog kralja pustiti u 
grad niti mu otvoriti gradska vrata. Nato učini mir i s Demetrijem, ali 
doskora, kad je Demetrije otišao u Aziju, opet nagovoren od Lisimaha, 

stane Tesaliju poticati na otpadništvo i ratovati protiv Demetrijevih 
posada u helenskim gradovima jer su mu Makedonci bili pouzdaniji dok 
ratuju nego kad su u dokolici a uopće nije ni sam bio rođen za mirovanje. 
Napokon, kad je Demetrije u Siriji bio potpuno poražen pa se 
Lisimah osjećao sigurnim i dokonim, odmah je krenuo na Pira. I dok je 
Pir boravio kod Edese, udari on na njegov dovoz hrane i ovlada njime te 
tako najprije pritisne Pira oskudicom a onda stane pisinima i razgovorima 
zavoditi makedonske prvake karajući ih što su sebi za gospodara izabrali 
čovjeka tuđinca čiji su preci uvijek bili makedonske sluge, dok tjeraju iz 
Makedonije Aleksandrova prijatelja i pouzdanika. Kako su se mnogi dali 
nagovoriti, Pir se poboja pa ode s epirskom i savezničkom vojskom 
izgubivši Makedoniju baš onako kako ju je i dobio. Zato se i ne smiju 
kraljevi tužiti na većinu naroda što prema svojoj koristi mijenjaju strane: 
ta povode se u tome za njima samima koji su učitelji nevjere i izdajstva i 
koji smarraju da najviše koristi izvlači onaj koji najmanje mari za pravdu. 


13. Kad je Pir bio stjeran u Epir i napustio Makedoniju, dala mu je 
sudbina da ono što je imao uživa bez smetnje, da živi na miru i da kraljuje 
nad svojima. Ali to što nije drugima činio zla niti ga od drugih trpio on 
je držao dosadom koja izaziva mučninu kao što niti Ahilej nije podnosio 
dokolicu: 


. nego drago izjedaše srce 

Ostajuć* ondje a boja 1 cike bio je željan.? 
Tražeći, dakle, našao je ovakvu priliku za nove pothvate. Rimljani su 
ratovali s Tarenćanima;*“ Tarenćani, koji niti su bili kađri podnositi rat 
niti su ga zbog naprasitosti i pokvarenosti pučkih vođa mogli završiti, 
zaključiše da Pira učine svojim vođom i pozovu ga u rat držeći da on ima 
od svih kraljeva najviše vremena a i da je najvrsniji vojskovođa. A od 
starijih i razumnijih građana jedni, koji su se izravno suprotstavljali toj. 
odluci, propadali su" zbog vike i nasilja ratne stranke a drugi, videći to, 
ostavljahu skupštine. Ali jedan je valjan čovjek, po imenu Meton, onoga 
dana u koji su imali potvrditi tu odluku a kad je narod već sjedao na svoja 
mjesta u skupštini, uzevši vijenac uvela cvijeća“ i malu zublju na način 
pijanaca, pošao u skupštinu kao u raspojasan ophod a pred njim je stupala 
frulašica: Pa kako svjetina u demokratskoj državi nema osjećaja reda, 
jedni, vidjevši to, pljeskahu a drugi se smijahu, ali nitko ga nije 
zaustavljao, nego su još pozivali žensku neka svira a njega neka stupi 
naprijed i pjeva i očekivalo se da će to učiniti. A kad je nastao muk, on 
reče: »Ljudi Tarenćani, dobro činite što ne kratite zabave i bančenja 
onima koji su toga željni dok im je to još moguće. A ako ste razboriti, još 
ćete se svi naužiti slobode jer vas čekaju drugi poslovi i drugi život i način 
življenja kad Pir dođe u grad.« Te riječi uvjeriše većinu Tarenćana a 
skupštinom se pronese žamor povlađivanja da dobro govori. Ali oni koji 
su se bojali da će biti izručeni Rimljanima ako dođe do mira stali su narod 
grditi što mirno trpi tako bestidno ponašanje bančitelja i pijanca i, 
skupivši se, izbace Metona napolje. 

Kad su, dakle, tako potvrdili odiuku, poslaše u Epir poslanike ne 

samo u svoje ime nego i u ime sviju Helena u Italiji,** a oni su Piru nosili 
darove i govorili mu da trebaju samo vođu razumna i slavna a velike će 
se vojne snage okupiti odande, od Lukanaca, Mesapljana, Samnićana i 
Tarenćana, do dvadeset tisuća konjanika i oko tristo pedeset tisuća 
pješaka. To nije samo potaklo samog Pira, nego je i u Epiroćana razbudilo 
spremnost i volju za vojnom. 


14. A bio je neki Kineja, čovjek Tesalac, koji se umnošću činio 
veoma vrsnim i za koga se držalo, jer je bio učenik govornika Demostena, 
da od tadašnjih govornika uopće jedini kao na slici podsjeća slušaoce na 
Demostenovu snagu i vještinu. Družio se s Pirom i, kad ga je Pir slao kao 
poslanika u gradove, Kineja je takvom zgodom potvrđivao onu Euripi- 
dovu da »sve osvaja govor 


Pa vrši što 1 gvožđe može dušmansko«.“* 


Bar je Pir govorio da mu je Kineja riječima pribavio više gradova nego on 
sam sebi oružjem. I uvijek je toga čovjeka nadasve štovao i koristio se 
njime. Videći, dakle, tada Pira spremna za pohod u Italiju, ovaj zapodjene 
s njim ovakav razgovor našavši ga dokona: »Za Rimljane, Pire, kažu da 
su bojovni i da vladaju mnogim ratu vještim narodima. Ako bi bog dao 
da nadvladamo te ljude, koju će nam korist pribaviti pobjeda ?« A Pir 
odgovori: »Pitaš, Kinejo, za ono što je očevidno. Pobijedimo li Rimljane, 
nema ondje ni barbarskoga ni helenskoga grada da nam je u boju ravan, 
nego ćemo jednim udarcem steći čitavu Italiju a nepoznavanje njezine 
veličine, ljepote i snage dolikuje valjda prije nekome drugom nego tebi.« 
Malo zastavši, Kineja reče: »Kad osvojimo Italiju, kralju, što ćemo 
onda ?« I Pir, ne razabirući još njegovu misao, odvrati: »U blizini Sicilija 
pruža ruke, otok bogat i mnogoljudan, a veoma lako osvojiv; ta razdor 
je, Kinejo, sada ondje posvuda, bezvlađe po gradovima i naprasitost 
pučkih vođa otkako je umro Agatoklo, «#5 »To što kažeš vjerojatno je«, 
reče Kineja, »ali zacijelo nam je to međa ratovanju, zauzimanje Sicilije ?« 
»Bog nam davao,« odgovori Pir, »pobjedu i uspjeh! To će nam biti tek 
uvodne borbe“ za velike pothvate. Ta tko bi se suzdržao da ne posegne 
za Libijom i za Kartagom kad mu dođe na dohvat a umalo ju je zauzeo 
Agatoklo kad je krišom utekao iz Sirakuze i preplovio more s malim 
brojem brodova.“ A da nam se, kad postanemo gospodari tih zemalja, 
nitko od naših, sada preuzetnih neprijatelja neće oprijeti, što da se o tome 
i govori ?« »Nije potrebno,« reče Kineja, »ta jasno je da će uz toliku moć 
biti moguće ponovno osvojiti Makedoniju i sigurno vladati Heladom. Ali 
kad sve podiožimo sebi, što ćemo tada 2« Tad Pir, nasmiješivši se, reče: 
»Provodit ćemo mnogo vremena u besposličarenju, svakog dana, dragi 
moj, bit će pred nama trbušast vrč i u povjerljivim razgovorima razvese- 
ljavat ćemo jedan drugoga.« Kad je napokon dotle doveo Pira u razgovoru, 
Kineja reče: »Pa što nam onda sada stoji na putu ako se hoćemo prihvatiti 
vrčeva i provoditi vrijeme u dokolici jedan s drugim ? Nemamo li to već 
sada i nije li nam bez muke na raspolaganju ono čega se namjeravamo 
domoći krvlju i velikim naporima i opasnostima nanijevši drugima i sami 
pretrpjevši mnoga zla ?« 

Tim riječima Kineja Pira više ozlovolji nego promijeni jer je spoznao 
koliku sreću ostavlja za sobom, ali nije se mogao odreći svojih nada za 
kojima je posizao. 


15. Najprije stoga pošalje Kineju u Tarent s tri tisuće vojnika; zatim, 
kad je iz Tarenta dovezeno mnogo lađa za prijevoz konjice, natkritih lađa 
i svakovrsnih teretnih brodova, ukrcao je dvadeset slonova, tri tisuće 
konjanika, dvadeset tisuća pješadije, dvije tisuće strijelaca i pet stotina 
praćara. Kad je sve bilo spremno, isplovivši krene. Na sredini Jonskoga 
mora zahvati ga sjevernjak provalivši neočekivano za to doba godine. 
Pritiješnjen njime, sam se hrabrošću i odanošću mornara i kormilara održi 
i s mnogo muka i uz opasnost primakne se obali; ali ostalo se brodovlje 
smete a od raspršenih lađa jedne, zanijete s puta za Italiju, bile su 
odbačene u Libijsko i Sicilsko more a druge, koje nisu uspjele svladati 
Japigijski rt,* zateče noć i uzburkano i silovito more, bacajući ih na 
mjesta nepovoljna za pristajanje i muljevita, uništi ih sve osim kraljevske 
lađe. Ona je, dok su još valovi udarali s boka, odolijevala i veličinom i 
snagom izmicala nasrtajima mora; ali kad je vjetar okrenuo i s kopna 
zapuhao njoj u pramac pa je bila, okrenuta prednjim krajem protiv silnog 
valovlja, u opasnosti da je ono razbije a kako se opet činilo strašnijom od 
tadašnje nevolje prepustiti je podivljaloj pučini i udarcima vjetra sad 
odavde sad odande da je nose, Pir se diže i baci se u more a odmah oko 
njega nastade gorljivo natjecanje prijatelja i tjelesnih stražara da mu 
pomognu. Ali noć i visoki valovi koji su se razbijali uz silan štropot i 
povlačili s velikom silom otežavali su priskakanje u pomoć tako da je 
jedva, već za dana i tek kad se vjetar smirio, bio izbačen na obalu tijelom 
potpuno onemoćao, ali odupirući se nevolji bodrošću i snagom duha. 
Mesapljani, kod kojih je bio izbačen na suho, strčaše se da revno pružaju 
pomoć u nastalim neprilikama a istovremeno prispješe neke od spasenih 
lađa na kojima je bio sasvim malen broj konjanika, pješaka manje od dvije 
tisuće a slona dva, 


16. S time pođe Pir u Tarent. Kad mu je Kineja, čim je doznao za 
njegov dolazak, doveo u susret svoje vojnike, ušavši u grad, ništa nije 
radio protiv volje Tarenćana niti je primjenjivao silu sve dok se njegovi 
brodovi ne spasiše s mora i dok se ne skupi veći dio njegove vojske. Tada, 
ineđutim, videći da je mnoštvo nesposobno bilo spasavati sebe bilo 
spasavati druge bez jake prisile, nego da su skloni tome da sjede kod kuće 
baveći se kupeljima i društvima dok on za njih vodi rat, zatvori vježbališta 
i šetališta gdje su lunjali i samo na riječima preuzimali položaje zapovjed- 
nika nad ratnim operacijama, ukine pijanke, pijane ophode i gozbe u 
nevrijeme te ih stane pozivati pod oružje i kod popisivanja unovačenih 
bio je tako neumoljiv i strog da su mnogi otišli iz grada zbog nenaviknu- 
tosti da im se zapovijeda nazivajući ropstvom to što nisu mogli živjeti po 
svojoj volji. 

Kad bi javljeno da rimski konzul Levin ide na njega s velikom 
vojskom i ujedno hara Lukanijom, Piru još nisu pristigli saveznici, ali 
kako mu je bilo nepodnošljivo dopustiti i otrpjeti da se neprijatelj 

primakne bliže, iziđe pred njih sa svojom vojskom poslavši prije toga 
Rimljanima glasnika ne bi li prije započinjanja rata htjeli primiti zadovolj- 
štinu od italskih Helena uzevši njega za suca i posrednika. Ali kad Levin 
odgovori da niti su ga Rimljani izabrali za posrednika niti ga se plaše kao 
neprijatelja, pošavši dalje podigne tabor u ravnici između gradova 
Pandosije i Herakleje. Doznavši da su Rimljani blizu i da taboruju onkraj 
rijeke Lirisa,* dojaha do rijeke da razgleda njihov položaj. Vidjevši njihov 
bojni red, straže, zapt i ustroj tabora, zadivi se i prozbori najbližemu od 
svojih prijatelja: »Taj bojni red barbara, Megaklo, nije barbarski a kakav 
mu je učinak, saznat ćemo.« I već u brizi oko ishoda, odluči čekati 
saveznike a protiv Rimljana, ako prije pokušaju prijeći rijeku, postavi na 
nju stražu da im to zapriječi. Oni pak, nastojeći predusresti dolazak 
jedinica što ih je Pir odlučio čekati, poduzeše prijelaz preko rijeke, pješaci 
gazom a konjanici jašući preko nje na više mjesta tako da Heleni, 
pobojavši se opkoljavanja, uzmakoše i Pir se, vidjevši to, smete pa naredi 
zapovjednicima pješadije neka odmah postrojavaju svoje ljude u borbeni 
raspored i neka čekaju pod oružjem a sam sa svojim konjanicima, kojih 
je bilo tri tisuće, izjaše pokraj njih nadajući se da će zaskočiti Rimljane u 
neredu dok još prelaze rijeku i dok su raštrkani. Ali kad je ugledao 
mnoštvo štitova kako se pojavljuje iz rijeke i konjanike kako u redu idu 
na njega, učinivši zaokret konjem navali prvi otprve uočljiv ljepotom i 
sjajem svoga izvanredno ukrašena oružja i dokazujući djelima da mu 
hrabrost ne zaostaje za slavom, osobito zato što se, predajući se rukama i 
tijelom boju i krepko odbijajući neprijatelje pred sobom, nije smućivao u 
prosuđivanju niti je gubio prisutnost duha, nego je upravljao bitkom kao 
da je izvana nadzire sam jureći ovamo i onamo i donoseći pomoć onima 
za koje se činilo da su suzbijeni. 

Tad Makedonac Leonat, opazivši nekog Italca kako se usredotočio 
na Pira vodeći konja prema njemu, uvijek mijenjajući mjesto istovremeno 
kad i on i slijedeći njegove pokrete, reče Piru: »Vidiš li, kralju, onog 
barbarina na bjelonogu vrancu? Nalik je na čovjeka koji snuje nešto 
veliko i strašno. Ta upiljio se pogledom u tebe i sav se ustremio na tebe 
pun žestine i vatre ne mareći za druge. Deder se ti čuvaj tog čovjeka !« 
Pir mu odgovori: »Onome što je suđeno, Leonate, nemoguće je pobjeći; 
ali ni taj ni netko drugi od Ftalaca neće se nekažnjeno sukobiti sa mnom.« 
Dok su još bili u riječi, onaj čvrsto uhvati koplje po sredini i okrene konja 
pa navali na Pira. Tad pogodi sam kraljeva konja a istovremeno Leonat, 
primaknuvši se, pogodi njegova. Kad su konji obojice pali, Pira njegovi 
prijatelji okružiše te ga istrgoše a Italca, koji se još borio, ubiše. Bio je 
rodom Frentanac,*“ zapovjednik konjaničke čete, imenom Oplaks. 


17. To je Piru bila pouka da se više čuva; i videći da mu konjanici 
uzmiču, pozove svoju falangu"! i svrsta je u bojni poredak, dok sam, 
predavši konjanički ogrtač i oružje Megaklu, jednom od prijatelja, i 
sakrivši se na neki način njegovim, nasrne na Rimljane. Ali pošto ga oni 
dočekaju i sraze se, dugo vrijeme bitka je bila neodlučna i pripovijeda se 
da se sedam puta ratna sreća okretala te su jedni bježali a drugi ih gonili 
i obrnuto. I zamjena oružja, koja je bila izvršena u prvi čas na spas kralju, 

umalo nije preokrenula situaciju i upropastila mu pobjedu. Kad je, 
naime, mnoštvo neprijatelja jurnulo na Megakla, prvi koji ga udari i 
obori, po imenu Deksije, strgne mu kacigu i ogrtač i dojaše do Levina 
pokazujući mu ih i ujedno vičući da je ubio Pira. Pa kad je taj plijen bio 
nošen uzduž bojnih redova i pokazivan, nastade veselje i klicanje 
Rimljana a malodušnost i zaprepaštenje Helena sve dok Pir, saznavši što 
se dešava, ne projaha svojim bojnim redom otkrita lica pružajući borcima 
desnicu i dajući se prepoznati po svom glasu. Najzad, kad su najviše 
slonovi potisnuli Rimljane i jer su se konji još prije nego su se oni približili 
veoma uznemirili i odvlačili jahače s pravog pravca, Pir, pustivši tesalsku 
konjicu na njih dok su bili u zabuni, natjera ih u bijeg uz teške gubitke. 


Dionizije“ izvješćuje da je palo malo manje od petnaest tisuća 
Rimljana, po Hijeronimu* samo sedam tisuća; od Pirovih je ljudi po 
Dioniziju palo trinaest tisuća, po Hijeronimu manje od četiri tisuće; ali 
to su bili njegovi najbolji vojnici; također, Pir je izgubio prijatelje i 
zapovjednike kojima se uvijek najviše služio i u koje se najviše pouzdavao. 
No ipak, zauze tabor koji su Rimljani ostavili i privuče na svoju stranu 
njihove savezničke gradove; također opustoši mnogo zemlje i uznapredova 
toliko da od Rima nije bio udaljen više od tristo stadija.** Poslije bitke 
stiže k njemu mnoštvo Lukanaca i Samnićana koje izgrdi što su zakasnili, 
ali se očevidno veselio i ponosio što je samo sa svojim ljudima i 
Tarenćanima potukao veliku rimsku vojsku. 


18, Rimljani nisu Levinu oduzeli zapovjedništvo. No ipak, kažu da 
je Gaj Fabricije rekao da nisu Epiroćani pobijedili Rimljane nego Pir 
Levina misleći time da porazu nije kriva vojska nego njezino vodstvo. A 
dok su popunjavali jedinice i spremno sastavljali druge, držali su 
neustrašive i ponosite govore o ratu, čime preneraziše Pira. Odluči zato, 
poslavši najprije poslanstva, iskušati te ljude da li su skloni sporazumu 
držeći da uopće nije lagan pothvat osvojiti grad i potpuno ih svladati niti 
je to kadra izvršiti vojska kojom je raspolagao a da bi prijateljsko 
pomirenje poslije pobjede bilo jako dobro za njegovu slavu. Poslan bi, 
dakle Kineja i on je posjećivao uglednike i i slao njihovim ženama i djeci 
darove od kralja. Ali nitko ne primi, nego svi, muškarci i žene, odgovoriše 
da će, ako bude službeno sklopljeno primirje, i oni kralju iskazati svoju 
naklonost i ljubav. Kad je pred senatom Kineja izrekao mnogo zavodlji- 
voga i ljubeznoga, ništa ne prihvaćahu s veseljem niti s gorljivošću 
premda im je Pir nudio da će bez otkupa pustiti u bitki zarobljene njihove 
ljude i obećavao da će im pomoći da podlože sebi Italiju a za uzvrat je 
tražio samo prijateljstvo za sebe i sigurnost za Tarenćane i ništa drugo. 
No bilo je očito da je većina bila sklona miru jer su u jednoj velikoj bitki 
bili poraženi a čekala ih je druga s još većom vojskom budući da su se 
Piru pridružili Halici. Tada Apije Klaudije, ugledan čovjek, koji se, 
međutim, zbog starosti i sljepoće odrekao i okanio političkog djelovanja, 
tada kad su bile dojavljene kraljeve ponude i kad je učestao glas da senat 
kani izglasati prekid naprijateljstva, ne izdrža, nego, naredivši slugama da 
ga podignu, dade se u nosiljci odnijeti preko Foruma u vijećnicu a kad je 

bio kod vrata, sinovi ga i zetovi prihvatiše, okružiše i uvedoše unutra dok 
je senat, iz obzira prema tome čovjeku, šutio pun poštovanja. 


19. A on, kako stade, odande progovori: »Ranije sam, Rimljani, 
nesreću svojih očiju s mukom podnosio, a sada mi je žao što uz to što sam 
slijep nisam i gluh, nego slušam vaše sramotne zaključke i odluke koje 
uništavaju slavu Rima. Ta gdje su vam riječi što ih uvijek ponavljate 
cijelom svijetu, da je u Italiju došao onaj veliki Aleksandar i sukobio se s 
nama dok smo bili mladi i s našim očevima dok su još bili u punoj snazi, 
da ne bi sada bio pjesmom slavljen kao nepobjediv, nego bi ostavio Rim 
još slavnijim ili pobjegavši ili pavši negdje ovdje? Doista, dokazujete da 
je to isprazno hvalisanje i razmetanje kad se bojite Haonaca i Mološana, 
vječnog plijena Makedonaca, i dršćete pred Pirom koji je život proveo 
štujući i služeći uvijek bar jednoga od Aleksandrovih tjelesnih stražara“? 
i sada tumara Italijom ne toliko pomažući ovdašnjim Helenima koliko 
bježeći od tamošnjih neprijatelja, obećavajući da će nam pribaviti prven- 
stvo onom vojskom koja nije bila dorasla da mu očuva malen dio 
Makedonije. Ne mislite stoga da ćete se njega riješiti učinivši ga sebi 
prijateljem, nego da ćete privući na sebe one koji će vas prezreti kao ljude 
koje svatko može lako svladati ako Pir otiđe nekažnjen za svoju drskost 
a još i primi Tarenćane i Samnićane kao nagradu za to što je ismijao 
Rimljane. « 

Poslije tih Apijevih riječi obuzme senatore želja da nastave rat i 
pošalju Kineju natrag s odgovorom da će tek kad Pir ode iz Italije, ako 
želi, razgovarati o prijateljstvu i savezništvu, ali sve dok je on ovdje u 
oružju da će Rimljani protiv njega ratovati svom snagom ako i porazi u 
bitki još deset tisuća Levina. Pripovijeda se da je Kineja, dok je vodio te 
pregovore, ozbiljno se prihvativši posla i potrudivši se da razmotri njihov 
način života i da uoči odlike njihova državnog uređenja i ujedno 
porazgovorivši se s najodličnijima od njih, Piru između mnogoga drugog 
što je ispripovijedao rekao i to da mu se senat učinio vijećem mnogo 
kraljeva a što se tiče naroda da se boji da se ne bi pokazalo da se bore s 
drugom lernejskom hidrom: ta konzul je već skupio dvaput toliko vojnika 
koliko ih je prije pošlo u boj a ima još mnogo puta toliko Rimljana 
sposobnih da nose oružje. 

20. Zatim stigoše poslanici da pregovaraju o zarobljenicima a na čelu 
im bijaše Gaj Fabricije za koga je Kineja rekao da ga Rimljani najviše 
cijene kao čestita čovjeka i valjana vojnika, ali veoma siromašna. Iskazu- 
jući njemu posebice prijateljstvo, Pir ga je pokušavao nagovoriti da primi 
zlata tobože ni za kakvu ružnu svrhu, nego nazivajući to znakom 
prijateljstva i gostoprimstva. Kad je Fabricije odbio, ostavi ga Pir taj čas 
na miru; a sutradan, hoteći ga prestrašiti jer još nikad nije vidio slona, 
naredi da postave najvećega od njih, zakrivena zastorom, iza njih dok su 
vijećali. Na dani znak zastor bi povučen u stranu a životinja, iznenada 
podigavši rilo, nadvije ga nad Fabricijevom glavom i ispusti strašan i 
hrapav glas. Ali on se mirno okrenu i nasiniješi pa reče Piru: »Niti me 
jučer pokolebalo tvoje zlato, niti danas tvoja životinja.« A kad su za večere 
razgovarali o raznim stvarima a najviše o Heladi i njezinim filozofima, 

Kineja, slučajno spomenuvši Epikura, razloži učenje njegove škole o 
bogovima i o svrsi života, kako ovom smatra užitak, izbjegava javno 
djelovanje kao štetno i kao smetnju za blaženstvo a božanstvo preseljava 
sasvim daleko od osjećaja naklonosti, gnjeva i brige za nas u život bez 
truda i pun slasti. A dok je još bio u riječi, uskliknuvši reče Fabricije: 
»Herkule, o da se Pir i Samnićani drže tog učenja dok ratuju s nama !« 

Tako je Pir, zadivivši se ponosu i značaju tog čovjeka, još većma želio 
da umjesto da ratuje sklopi prijateljstvo s njegovim gradom, i poticao 
je ovoga nasamu ako ishodi prestanak neprijateljstva, da pođe za njim i 
da s njime živi kao prvi od sviju njegovih drugova i vojskovođa. No kažu 
da je on mirno odgovorio: »Ali to ni za tebe, kralju, nije probitačno; ta 
isti oni koji te sada štuju i dive ti se, ako mene upoznaju, željet će više 
da im ja budem kralj umjesto tebe.« Takav je bio Fabricije. Pir pak ne 
primi te riječi sa srdžbom niti silnički, nego i prijateljima pripovijedi o 
duševnoj veličini Fabricijevoj a zarobljenike povjeri njemu jedinome da 
budu, ako senat ne izglasa mir, poslani natrag Piru pošto se pozdrave sa 
svojima i proslave Saturnalije.* I bili su poslani natrag poslije svetkovine 
budući da je senat izglasao smrtnu kaznu za onoga koji ostane. 

21. Poslije toga, kad je Fabricije preuzeo konzulat, dođe k njemu u 
tabor čovjek noseći pismo što ga je napisao kraljev liječnik obećavajući da 
će otrovom umoriti Pira ako mu oni obećaju nagradu što je završio rat 
bez opasnosti za njih. Ali Fabricije, ozlovoljen nevjerom toga čovjeka i 
prenijevši slično raspoloženje na svog druga u službi, pošalje najvećom 
brzinom Piru pismo opominjući ga da se čuva zavjere. To je pismo 
glasilo ovako: »Gaj Fabricije 1 i Kvint Emilije, rimski konzuli, pozdravljaju 
kralja Pira. Čini se da nisi uspješan ni u prosuđivanju prijatelja ni 
neprijatelja. Pročitavši ovo pismo što smo ti ga poslali, razabrat ćeš da 
ratuješ sa čestitim i poštenim neprijateljima a da se pouzdaješ u nepoštene 
i opake. Jer tu ti zavjeru ne otkrivamo iz želje za tvojom zahvalnošću ,?7 
nego zato da tvoja smrt ne donese nama klevetu i da se ne učini da smo 
rat završili lukavštinom kad već nismo mogli hrabrošću.« Pročitavši to 
pismo i uvjerivši se u postojanje zavjere, Pir liječnika kazni a Fabriciju i 
Rimljanima za uzdarje darova zarobljenike bez naknade i opet posla 
Kineju da mu isposluje mir. Ali Rimljani, ne hoteći primiti te ljude bez 
naknade niti ako je to zahvalnost neprijatelja niti ako je nagrada što se 
nisu ogriješili o njega, oslobodiše za nj isti broj Tarenćana i Samnićana a 
o prijateljstvu i miru nisu dopuštali da se bilo što razgovara prije nego 
Pir, uklonivši oružje i vojsku iz Italije, brodovima na kojima je došao ne 


otplovi natrag u Epir. 
Kako su Zbog. toga prilike od njega oabile drugu bitku, A 


se opet svoje vojske, Pir krene i, pobivši se kod grada Askula* 

Rimljanima i potisnut u krajeve nepogodne za konjicu i do rijeke obrade 
drvećem i plahovite gdje slonovi nisu mogli prići ni napadati rimski bojni 
red, borio se uz mnogo ranjenih i poginulih sve do noći koja ga najzad 
rastavi od neprijatelja. Ali sutradan, manevrirajući tako da se pobije na 
ravnici i da slonovi prodru u neprijateljske redove unaprijed zaposjedne 
stražom nepogodna mjesta pa, izmiješavši sa slonovima mnogo suličara i 
strijelaca, povede snažno i silovito u boj svoju vojsku u gusto svrstanim 

redovima. Ne imajući kao dan ranije mogućnost za krilne uzmake i bočne 
taktičke protuudare, Rimljani su bili prisiljeni da se bore na ravnu, licem 
u lice, i, nastojeći da potisnu helenske teško naoružane pješake prije nego 
navale slonovi, žestoko su se borili mačevima protiv sarisa? ne štedeći 
sebe i gledajući samo kako će raniti i oboriti, a ne mareći nimalo za svoje 
gubitke. Pripovijeda se da je poslije duga vremena njihov uzmak započeo 
na mjestu gdje je bio sam Pir potisnuvši neprijatelje pred sobom, ali 
najveći je uspjeh postigao jakošću i silom slonova jer Rimljani u takvu 
boju nisu mogli upotrijebiti svoju hrabrost, nego su smatrali da treba da 
odstupaju kao pred nadolaskom velika vala ili razorna potresa a ne da 
ostaju na svojim mjestima samo da ginu ništa ne uradivši, trpeći najgore 
bez ikakve koristi. 

Premda bijeg do tabora nije bio dug, Hijeronim veli da je izginulo 
šest tisuća Rimljana a od Pirovih ljudi u Kraljevskim se spomenima 
navodi da ih je palo tri tisuće petsto i pet. Dionizije," međutim, ne 
izvješćuje niti o dvije bitke kod Askula niti o općepriznatom porazu 
Rimljana, nego da su se borili samo jednom do sunčeva zalaska i da su se 
onda jedva razdvojili kad je Pir bio sulicom ranjen u mišicu i kađ su 
ujedno Daunijci*“ opljačkali njegovu prtljagu a da je jednih i drugih, i 
Pirovih vojnika i Rimljana, izginulo preko petnaest tisuća. 

Obje se vojske raziđoše. I pripovijeda se da je Pir rekao nekome koji 
mu je čestitao na uspjehu: »Ako Rimljane pobijedimo još u jednoj bitki, 
potpuno ćemo biti upropašteni.« Izgubio je, naime, velik dio vojske s 
kojom je došao i sve prijatelje i vojskovođe osim nekolicine i nije bilo 
drugih da ih pozove a vidio je također da su italski saveznici sve mlitaviji, 
dok se Rimljanima kao iz vrela koje navire vojska od kuće obilato i brzo 
popunjava i oni zbog poraza ne gube odvažnost, nego im gnjev još 
pridodaje i snage i želje za pobjedom u ratu. 


22. Ali dok je još bio u takvim neprilikama, opet ga obuzmu nove 
nade i dvojake zamisli koje su ga dovodile u nedoumicu. Došli su, naime, 
sa Sicilije ljudi nudeći mu Agrigent, Sirakuzu i Leontine i moleći ga da 
im pomogne istjerati Kartažane i osloboditi otok od tirana a istovremeno 
su iz Helade došli drugi javljajući da je Ptolemej Grom“ s vojskom 
zaglavio u boju protiv Gala i da bi sada bio pravi čas da dođe onamo kad 
Makedonci trebaju kralja više nego ikada. Jako prekorivši sudbinu što mu 
je u jedan čas zajedno pružila prilike za velika djela i smatrajući da 
postojanjem dvojega gubi jedno od toga, kolebao se dugo vremena u 
svojim promišljanjima. Najzad, kako se činilo da sicilske prilike pružaju 
mogućnosti za veća dostignuća jer je izgledalo da je Libija blizu, 
okrenuvši se na tu stranu, posla odmah Kineju da unaprijed porazgovara,; 
kako je običavao, s tim gradovima a sam, smjestivši u Tarent svoju 
posadu zbog čega su Tarenćani bili veoma nezadovoljni i tražili ili da čini 
ono radi čega je došao pomažući im u ratu s Rimljanima ili neka napusti 
njihovu zemlju i ostavi grad onako kako ga je preuzeo, ne odgovori im 
nimalo obzirno, nego, naredivši da miruju i čekaju trenutak koji mu bude 
odgovarao, otplovi.“ 

Stigavši na Siciliju, naiđe na pouzdano ispunjenje svojih očekivanja 

i gradovi mu se gorljivo predavahu a gdje je trebalo boja i sile, ništa mu 
isprva nije odolijevalo, nego je, navalivši s trideset tisuća pješaka, dvije 
tisuće petsto konjanika i i dvjesto lađa, istjerao Feničane“ i podložio sebi 
područje kojim su oni vladali. A kako je Eriks bio najutvrđenije mjesto i 
imao mnogo branilaca, odluči jurišati na njegove zidine. I kad je vojska 
bila spremna, navuče na se potpuno naoružanje i, krenuvši na čelu svojih 
četa, zavjetuje se Heraklu da će prirediti igre i žrtvu kao nagradu za 
hrabrost“ ako se sicilskim Helenima pokaže borcem dostojnim svog roda 
i položaja. Naredi da se trubom dade znak, strijelcima rasprši barbare i, 
prislonivši ljestve, prvi se pope na zid. Mnogi mu se ondje suprotstaviše, 
ali on, braneći se, jedne gurne sa zida na jednu ili drugu stranu i baci 
dolje, a većinu mačem mrtve nagomila oko sebe. Njemu se ne dogodi 
ništa, nego se i pojavom neprijateljima ukazao strašan i pokazao je da je 
Homer" ispravno i iz iskustva izrekao da hrabrost kao jedina od vrlina 
često sa sobom nosi bjesomučne i mahnite provale žestine. A kad je grad 
bio zauzet, prinio je bogu žrtvu na veličanstven način 1 priredio predstave 
najrazličitijih natjecanja. 

23. Od barbara u mesanskom kraju, zvanih Mamertincima,* koji su 
jako dodijavali Helenima te su nekima čak nametnuli obavezu plaćanja 
danka a bili su brojni i vješti ratovanju pa su ih stoga jezikom Latina i 
nazivali Marcijalima,* Pir pohvata pa pogubi njihove skupljače danka a 
njih same pobijedi u boju te onda razori mnoga njihova utvrđenja. 
Štaviše, Kartažanima je onda kad su bili skloni sporazumu i voljni plaćati 
novce, ako bi bili uspostavljeni prijateljski odnosi, i slati brodove, 
odgovorio težeći za većim da je s njima moguće samo jedno pomirenje i 
prijateljstvo ako, napustivši svu Siciliju, učine Libijsko more svojom 
granicom prema Helenima. Ali sada, ponesen svojom dobrom srećom i 
snagom i slijedeći nade zbog kojih je na početku pošao na pomorski 
pohod, kako je u prvom redu težio za Libijom i imao mnogo brodova s 
nedovoljnom posadom, skupljao je veslače, ali pri tom nije s gradovima 
postupao obzirno niti blago, nego ih je despotski i u srdžbi prisiljavao i 
kažnjavao premda takav nije bio odmah i u početku, nego je i više od 
drugih primamljivao ljude k sebi ljubeznim ophođenjem, pouzdavanjem 
u svakoga i ne dosađujući ničime drugima, a zatim, postavši od narodnoga 
vođe tiraninom, osim po surovosti izišao je na glas i po nezahvalnosti i 
nevjeri. 

Pa ipak, dopuštali su mu to kao nužno iako teško podnoseći: ali kad 
Tenona i Sosistrata, vodeće ljude u Sirakuzi, koji su ga prvi nagovorili da 
dođe na Siciliju a kad je došao, odmah mu predali grad i pomogli podložiti 
sebi veći dio Sicilije, nije htio niti voditi sa sobom niti ostaviti za sobom 
jer ih je smatrao sumnjivima, te se Sosistrat, uplašivši se, odmetnuo a 
Tenona je smaknuo optuživši ga da isto snuje, njegov se položaj izmijenio 
ne malo po malo niti u pojedinostima, nego kad se u gradovima protiv 
njega pojavila strašna mržnja, jedni pristadoše uz Kartažane a drugi 
pozivahu Mamertince. No sada kad je posvuda vidio odmetništvo, 
pobune i silne zavjere protiv sebe, primi pismo od Samnićana i Tarenćana 
koji su se jedva u svojim gradovima odupirali ratu pošto su bili odsječeni 

od svoje zemlje i molili za pomoć. To je bio prikladan izgovor da otplovi 
odande a da to ne bude smatrano bijegom niti očajanjem zbog tamošnjeg 
stanja stvari. A u stvari kako nije mogao držati u vlasti Siciliju koja je bila 
poput lađe bacakana olujom, nego je tražio načina da se izvuče iz toga, 
opet se bacio na Italiju. A pripovijeda se da se, već na odlasku, obazreo 
na otok i rekao onima oko sebe: »Kakvo li rvalište, prijatelji, ostavljamo 
Kartažanima i Rimljanima !«I to se, kako je naslutio, doskora obistinilo. 


24. A kad su se barbari složili protiv njega na odlasku, pobivši se s 
Kartažanima u morskom tjesnacu, izgubi mnogo brodova a s ostalima 
uteče u Italiju, dok su se Mamertinci, kojih je ne manje od deset tisuća 
prije njega prešlo onamo, pobojali pobiti se u otvorenoj bitki, pa su, 
napadajući i nasrćući na nezgodnim mjestima, unijeli pometnju u cijelu 
vojsku. Padoše dva slona i izginu velik broj vojnika iz zalaznice. On sam, 
dojahavši od prethodnice, odbijao je neprijatelje i izlagao se opasnosti 
protiv ljudi izvježbanih u boju i srčanih. Kad je bio mačem ranjen u glavu 
i za kratko se povukao iz redova boraca, to još više dade poleta 
neprijateljima. A jedan od njih, istrčavši daleko pred ostale, čovjek 
golema tijela i sjajna oružja, drskim je glasom pozivao Pira da iziđe 
naprijed ako je još živ. Razljućen, Pir se vrati protiv volje svojih tjelesnih 
stražara i, proguravši se između njih, bijesan, poprskan krvlju i lica 
strašna na pogled, prije nego što je barbarin stigao udariti, zadade mu u 
glavu udarac mačem koji je snagom ruke i dobro iskovanim gvožđem 
prošao sve do dolje tako da su u jednom trenu dijelovi rasječena tijela pali 
svaki na svoju stranu. To zaustavi barbare da ne idu dalje zadivljeni i 
zastrašeni Pirom kao da je jedno od viših bića. Prešavši tako ostatak puta 
neuznemirivan, stiže u Tarent vodeći dvadeset tisuća pješaka i tri tisuće 
konjanika. Uzevši najbolje od Tarenćana, odmah ih povede na Rimljane 
koji su taborovali u samnitskoj zemlji. 


25. Moć Samnićana bila je skršena i samopouzdanje im je klonulo jer 
su bili od Rimljana potučeni u mnogo bitaka. Bilo je u njih dosta srdžbe 
na Pira zbog njegova pohoda na Siciliju; zbog toga nije mu ih se mnogo 
pridružilo. Podijelivši svu vojsku na dva dijela, Pir posla jedne u 
Lukaniju da napadnu drugog konzula da ne bi došao u pomoć svom 
sudrugu u vlasti a druge sam povede na Manija Kurija koji se utaborio 
kod Beneventa na sigurnu mjestu i čekao pomoć iz Lukanije; a mirovao 
je djelomice i zato što su ga nepovoljna znamenja i žrtve odvraćale od 
aktivnosti. Žureći se stoga da napadne toga konzula prije nego što dođe 
onaj drugi, Pir uze svoje najbolje ljude i ratu najvještije slonove i krene 
noću na rimski tabor. Ali kako ga je zaobilazio dugačkim i gustom šumom 
obraslim putem, zublje im ne dotrajaše i desi se da vojnici zalutaše. I kako 
je zbog toga nastalo zakašnjenje, noć je prošla i skupa s dolaskom dana 
postade Pir vidljiv neprijateljima kako navaljuje spuštajući se s uzvisina 
tako da među njima izazva buku i komešanje. Kako su, međutim, žrtve 
Maniju bile povoljne a presudnost trenutka silila ga je da predusretne 
neprijatelja, izvevši vojsku iz tabora, udari na najisturenije od Pirovih 
vojnika i, natjeravši ih u bijeg, izazove strah kod čitave vojske tako da ih 


56 USPOREDNI ŽIVOTOPISI 


je i nemalo palo a neke od slonova uhvati ostavljene, Ta pobjeda dovede 
Manija dolje u ravnicu da se ondje bori; i srazivši se u otvorenu boju, 
natjera dio neprijatelja u bijeg, ali drugdje, pritiješnjen slonovima i 
odbačen do tabora, pozva brojne straže koje su stajale na palisadama u 
oružju i čile. Pojavivši se nenadano iz svojih utvrđenih mjesta i gađajući 
slonove, ovi ih prisiliše da se okrenu i, uzmičući u bijegu natrag kroz 
redove svoje vojske, izazovu metež i zabunu koja pribavi Rimljanima 
pobjedu i ujedno premoć u boju za vrhovništvo. Jer stekavši svojom 
hrabrošću u tim borbama samosvijest, moć i slavu da su nepobjedivi, 
odmah osvojiše Italiju a malo kasnije Siciliju. 


26. Tako su Pira iznevjerile njegove italske i sicilske nade pošto je 
šest godina potratio na ratove ondje i postradao u svojim pothvatima, ali 
je u tim porazima očuvao nesalomivim svoj junački duh; i smatralo se da 
je ratnim iskustvom, osobnom snagom i smjelošću nadaleko prvi među 
kraljevima svoga doba, no ono što je stekao djelima gubio je zbog varavih 
nada jer, žudeći za onim što nije imao, ništa od onoga što je imao nije 
dospio urediti kako treba. Stoga ga je Antigon uspoređivao s kockarom 
koji mnogo puta umješno baci kocke, ali se ne zna okoristiti svojim 
uspjehom. 

Pir je natrag u Epir doveo osam tisuća pješaka i pet stotina 
konjanika, ali kako nije imao novaca, tražio je rat kojim će hraniti vojsku. 
Pa kad su mu se pridružili neki Gali," provali za kraljevanja Antigona, 
sina Demetrijeva, u Makedoniju da plijeni i pljačka. Ali kad osvoji mnoge 
gradove a dvije tisuće vojnika prijeđoše k njemu, ponada se nečemu 
većem pa krene na Antigona i, napavši ga u klancima, baci mu u 
pometnju svekoliku vojsku. No Gali koji su sačinjavali Antigonovu 
zalaznicu a bili su veoma mnogobrojni odlučno mu se odupru. Pa kad se 
zametnula žestoka bitka, većina njih bude sasječena a vodiči slonova, 
opkoljeni, predadoše se sa svim životinjama. Toliko ojačan i oslanjajući 
se više na dobru sreću nego na promišljanje, Pir udari na makedonsku 
falangu preplavljenu metežom i strahom zbog pređašnjeg poraza. Zato se 
suzdrže od navale i boja s njim našto on, pružajući desnicu i glasno zovući 
zapovjednike i četovođe, privuče na svoju stranu sve Antigonove pješake 
zajedno. Ovaj pak, bježeći s malim brojem konjanika, zadrži u vlasti samo 
neke od primorskih gradova a Pir, smatrajući da među tolikim uspjesima 
njegovoj slavi najviše pridonosi pobjeda nad Galima, najljepše i najsjajnije 
od plijena posveti u svetištu Atene Itonske"' s ovim natpisom u elegijskim 
distisima: 

Štitovi ovi dar su Ateni Itonskoj svetoj; 

S junačkih Gala ih, znaj, skiđe Mološanin Pir 

Svu Antigonu vojsku kad pobi. A nije ni čudo: 

Kopljanici su još svi Eakidi"? i sad. 


Poslije bitke stane odmah osvajati gradove. Svladavši stanovnike Egea,7 
osim što je loše postupio prema njima, ostavio je u gradu i posadu Gala 
koji su se borili u njegovoj vojsci. A Gali, narod nikada sit novaca, 
navališe raskapati grobove ondje pokopanih kraljeva i razgrabiše blago a 

kosti od obijesti razbacaše. Čini se da je to Pir podnio laka srca i 
ravnodušno ili zbog spriječenosti poslom odgodivši ili iz straha potpuno 
zanemarivši da kazni barbare. Zbog toga je među Makedoncima došao na 
zao glas. Još mu se položaj nije pravo sredio niti čvrsto ustalio a njegove 
su misli opet Jebdjele prema drugim nadama. I rugajući se Antigonu, zvao 
ga je bestidnikom jer još nosi grimiz ne uzimajući građansku odjeću. A 
kad je došao Spartanac Kleonim i pozvao ga da pođe na Lakedemon, rado 
se odazvao. Kleonim je bio kraljevskoga roda, ali jer se činilo da je silovit 
i sklon samovlašću, nije stekao ni naklonosti ni povjerenja, nego je 
kraljem bio Arej. I to mu je bila otprije općenita pritužba protiv svih 
građana; osim toga, Kleonim se već postariji oženio lijepom djevojkom 
kraljevskoga roda, Hilonidom, kćeri Leotihidinom. Ona se zaljubi do 
ludila u Akrotata, Arejeva sina, momka u cvijetu mladosti, i tako učini 
Kleonimu, koji ju je volio, brak mučnim i ujedno ponižavajućim; 
nijednom, naime, Spartancu ne ostade skriveno da Kleonima žena 
prezire. Kad se tako političkim tegobama pridružiše i obiteljske, on u 
srdžbi i potištenosti povede protiv Sparte Pira s dvadesetpet tisuća 
pješaka, dvije tisuće konjanika i dvadesetčetiri slona tako da je po veličini 
Pirove oružane snage bilo odmah jasno da on ne smjera steći Spartu za 
Kieonima nego Peloponez za sebe, dok je to, dakako, bar na riječima 
tvrdokorno poricao i pred samim Lakedemonjanima koji su kao poslanici 
došli u Megalopol. Rekao je, naime, da je došao da oslobodi gradove koji 
su pod vlašću Antigona i da, tako mu Zeusa, pošalje svoje mlađe sinove 
u Spartu, ako nema kakve zapreke, da budu odgojeni po lakonskim 
običajima kako bi već time bili nadmoćni svim kraljevima. Tako izmišlja- 
jući i zavaravajući one koji su ga putem sretali, odmah čim je stigao u 
Lakoniju stade plijeniti i pljačkati; a kad su se spartanski poslanici 
pritužili da ratuje protiv njih bez objave rata, reče: »Pa i za vas Spartance 
znamo da drugima ne kazujete unaprijed što kanite činiti.« Nato mu jedan 
od prisutnih, po imenu Mandroklida, reče na lakonskom dijalektu: »Ako 
si bog, ništa nam se lošega neće dogoditi; ako pak čovjek, naći će se drugi 
i od tebe jači.« 


27. Poslije toga nastavio je pohod na Lakedemon.“ I dok ga je 
Kleonim poticao neka odmah po dolasku navali, pobojavši se da će 
vojnici, ako noću udare, opljačkati grad, Pir ih zadrži rekavši im da će 
isto uraditi za dana. Ta oni u građu bili su malobrojni i nepripremljeni 
zbog iznenadne opasnosti a i Arej slučajno nije bio ondje nego na Kreti 
pomažući Gortinjanima u ratu. I upravo je to najviše spasilo grad što je 
nedostatak branilaća i slabost izazvala prezir napadača. Jer Pir je zanoćio 
na otvorenu misleći da neće biti nikoga da se bori s njime a prijatelji i 
heloti" tako su ukrasili i pripremili Kleonimovu kuću kao da će Pir 
večerati kod njega. 

Kad je pala noć, Lakedemonjani najprije zakijučiše da otpreme žene 
na Kretu, ali se one usprotiviše. Arhiđamija““ čak s mačem uđe u vijeće 
koreći u ime žena muškarce što smatraju za njih doličnim da žive pošto 
Sparta propadne. Zatim odluče naporedo s neprijateljskim taborom povući 
jarak i s jednog i drugog kraja postaviti kola zasuvši zemljom kotače do 

pola tako da bi, imajući čvrsto uporište, bila teško savladiva zapreka 
slonovima, Dok su još bili s tim poslom na početku, dođoše k njima 
djevojke i žene, jedne u gornjim haljinama pripasavši donje, druge samo 
u donjima,' da pomognu starijima. Od muškaraca koji su imali poći u 
boj tražile su da počivaju i, preuzevši razmjeran dio, same svojim rukama 
iskopaše trećinu jarka. Bio je šest lakata širok, četiri dubok a dug osam 
pletara,“* kako izvješćuje Filarh,? a po Hijeronimu manje. Kad su se sa 
svitanjem neprijatelji počeli micati, žene su mladima pružale oružje i, 
predajući im jarak, poticale su ih da ga brane i čuvaju govoreći da je slatko 
biti pobjednikom domovini pred očima a slavno umirati na rukama majki 
i žena pavši dostojno Sparte. Hilonida pak, uklonivši se od ostalih, imala 
je oko vrata vezanu omču da Kleomenu nč padne živa u ruke ako grad 
bude osvojen, 


28. Sam Pir, dakle, udarao je sprijeda sa svojim teško naoružanim 
pješacima na guste redove spartanskih teških oružanika postrojene suče- 
lice njemu i na jarak koji se nije moglo prijeći niti je borcima pružao 
siguran nogostup zbog mekoće zemlje. Ali njegov sin Ptolemej s dvije 
tisuće Gala i odabranih Haonaca, pošavši uzduž jarka, pokuša prijeći kod 
kola. Ova su, međutim, bila tako duboko i na gusto ukopana da nisu samo 
njima ometala navalu, nego i Lakedemonjanima pritjecanje u pomoć. A 
kad su Gali stali izvlačiti kotače i gurati kola u rijeku, mladi Akrotat, 
razabravši opasnost i pretrčavši kroz grad s tristo ljudi, zaobiđe Ptolemeja 
koji ga nije opazio zbog nekih nagiba tla sve dok nije napao njegove zadnje 
redove i prisilio ih da se okrenu i bore s njim pri čemu su jedni druge 
gurali u jarak i padali pod kola dok najposlije poslije velikoga ktvoprolića 
teškom mukom napadači budu suzbijeni. A stariji i mnoštvo žena gledali 
su s divljenjem Akrotatov sjajan podvig. Pa kad se vraćao natrag kroz 
grad na svoj pređašnji položaj*“ pokriven krvlju i trijumfirajući, ushićen 
zbog pobjede, učinio se Lakonkama i većim 'i ljepšim te su zavidjele 
Hilonidi na njegovoj ljubavi. A neki od starijih pratili su ga vičući: »Idi, 
Akrotate, i ženi se Hilonidom! Samo rađaj Sparti valjane sinove !« 

Oko samog Pira vodila se žestoka bitka i pored drugih Spartanaca 
koji su se sjajno borili najustrajnije se održao Filija i poubijao najviše 
napadača a kad je osjetio da malakše zbog velikog broja rana, ustupivši 
svoje mjesto drugome, pade među redove svojih da mrtav ne dođe u ruke 
neprijatelju. 


29. Obnoć bitka bi prekinuta. I dok je spavao, Piru se ukaza ovakva 
prikaza. Činilo mu se da baca gromove na Lakedemon i da ovaj sav gori 
a da se on raduje. Od radosti se probudi i naredi svojim časnicima đa drže 
vojsku spremnu a prijateljima ispripovijeda san uvjeren da će jurišem 
zauzeti grad. Pravo je čudo kako su drugi vjerovali da je u pravu, ali 
Lisimahu se prikaza nije sviđala, nego reče da se boji ne naviješta li i Piru 
božanstvo da za nj neće biti ulaza u grad kao što mjesta u koja je udario 
grom ostaju zabranjena ljudskoj nozi. No Pir, odvrativši da je to glupo 
zaluđivanje svjetine i velika ludost a da treba, držeći svoje oružje u 
rukama, imati pred očima ono: 


PIR 59 


Jedno najbolji znak je ptičji: za Pira se borit, 


ustane i sa svitanjem povede vojsku u napad. 

Ali Lakedemonjani su se branili žarom i hrabrošću iznad svoje snage. 
I žene su bile ondje dodajući strijele i koplja, donoseći hranu i piće 
potrebnima i odnoseći ranjene. Makedonci pokušavahu zatrpati jarak 
snoseći velike količine drvlja koje je, nasipano, prekrivalo oružje i trupla 
mrtvih. I dok su se Lakedemonjani upinjali da to spriječe, ugledaše Pira 
kako se kraj jarka i kola na konju probija u grad. A kad nastade vika onih 
koji su branili to mjesto i trka i kuknjava žena i već je Pir projahao između 
kola i navaljivao na one pred sobom, propne se njegov konj pogođen 
kretskom strijelom* ispod trbuha i, boreći se sa smrću, zbaci Pira na 
klisku i strmu mjestu. U onoj zabuni njegovih pratilaca** oko njega dotrče 
Spartanci i strijelama ih sve potisnu. Poslije toga obustavi Pir 1 drugdje 
borbu misleći da će Lakedemonjani ponešto popustiti sad kad su im 
gotovo svi borci poizranjavani a mnogo ih je palo. Ali dobra sreća grada, 
bilo iskušavajući junaštvo njegovih ljudi ili dokazujući kolika joj je moć 
u teškim prilikama, dovede im u pomoć Antigonova vojskovođu Fočanina 
Aminiju s plaćenicima kad su već nade Lakedemonjana bile jadne, i tek 
što je taj bio primljen u grad, dođe im s Krete kralj Arej vodeći dvije 
tisuće vojnika. Žene se odmah raspršiše svojim kućama ne držeći više 
doličnim da se miješaju u ratne poslove a muškarci, otpustivši one koji su 
mimo svoje dobi od nevolje stali pod oružje, svrstaše se za bitku. 


30. Pira je pak zbog tih pojačanja još više obuzela odvažnost i 
ambicija da svlada grad; ali kako nije ništa postizavao, pretrpjevši 
gubitke, odustane od opsade i stane harati zemlju namjeravajući da ondje 
prezimi. Ali ono je moralo biti i nije se dalo izbjeći. U Argu, naime, bijaše 
razdor između Aristeje i Aristipa. A kako se činilo da Aristip uživa 
Antigonovo prijateljstvo, Aristeja, preduhitrivši ga, pozva Pira u grad. 
On pak, uvijek u mislima prevrćući jednu nadu za drugom i koristeći se 
jednim uspjesima kao polaznom točkom za druge a hoteći svoje neuspjehe 
nadoknaditi drugim pothvatima,niti poraz niti pobjedu nije činio grani- 
com uznemiravanju sebe i drugih. Stoga odmah krene u Arg. A Arej je 
postavivši mnoge zasjede i zaposjevši najnezgodnija mjesta na putu, 
nanosio teške gubitke Galima i Mološanima koji su sačinjavali zalaznicu. 

Piru je gatar prorekao po žrtvi koja nije imala jetara** gubitak jednog 
rođaka, ali tada, u kritičnom času, zaboravivši se u onoj buci i vrevi; 
naredi sinu Ptolemeju da pođe s njegovim pratiocima zalaznici u pomoć 
dok se on sam, izvlačeći vojsku brže iz uskih klanaca, polako povlačio, 
Ljuta se bitka zametne ondje gdje je bio Ptolemej i dok su se birani 
Lakedemonjani koje je vodio Eualko borili s borcima ispred njega, čovjek 
koji je umio udariti i bio brz u trčanju, imenom Oris iz Aptere na Kreti, 
pritrčavši sa strane, udari i obori mladića koji se žestoko borio. Kad je on 
pao i oni oko njega nagnuli u bijeg, Lakedemonjani, goneći ih kao 
pobjednici, neopazice skupa s bjeguncima zalete se u ravnicu i tu im 
Pirovi teško naoružani pješaci odsijeku odstupnicu a Pir, koji je upravo 
doznao za sinovljevu smrt i bio teško potresen, okrene na njih mološku 
konjicu. I prodrijevši prvi u redove Lakedemonjana, nasićivao se njiho- 

vom krvlju; on koji se uvijek pokazivao u oružju na poseban način 
neodoljivim i strašnim tada je smjelošću i žestinom nadmašio sve što je 
pokazao u svojim ranijim bitkama, Kad je nagnao konja na Eualka, ovaj, 
zastavši sa strane, zamalo mačem ne rasiječe Piru ruku kojom je držao 
uzdu, ali ovako, udarivši, samo odsiječe uzdu. A Pir, probovši ga 
udarcem koplja, istovremeno pade s konja i sada kao pješak pobi sve 
odabrane Spartance koji su se borili pod Eualkovim zapovjedništvom. I 
taj je težak i nepotreban gubitak kad je rat već bio završen priskrbilo 
Sparti častoljublje njezinih zapovjednika, 


31. Pir pak, kao da je dovršio posmrtnu žrtvu svome sinu i pošto je 
proslavio njegov pokop sjajnim igrama te dao oduška velikom dijelu svoje 
tuge u bijesu na neprijatelje, povede vojsku na Arg. I kad je doznao da 
je Antigon već zaposjeo uzvisine nad ravnicom, utabori se kod Nauplija.** 
Sljedećeg dana posla Antigonu glasnika nazivajući ga bijednikom i 
pozivajući ga da siđe u ravnicu da se s njime bori o kraljevstvo. Ali 
Antigon odgovori da se njegov način ratovanja više oslanja na korištenje 
povoljnim prilikama nego na oružje a da su Piru otvoreni mnogi putovi 
u smrt ako nema vremena živjeti. A obojici dođoše poslanici iz Arga 
moleći ih da se udalje i da dopuste da grad ne pripadne ni jednom ni 
drugom, nego da bude sklon obojici. Antigon se dade nagovoriti i ponudi 
Argivcima sina za taoca a Pir je pristajao da se udalji, ali kako nije davao 
jamstvo, sumnjali su u njega. 

taviše, samom se Piru ukaza važno pretkazanje. Jer glave žrtvovanih 
goveda, već ležeći odvojene od tijela, vidjeli su kako pružaju jezik i ližu 
vlastitu krv a u gradu Argu proročica Apolona Likejskog istrčala je vičući 
da vidi grad pun leševa i krvi i da je orao došao na mjesto bitke i onda 
nestao. . 


32. Za duboka mraka Pir, primakavši se zidinama i našavši da im je 
Aristeja ostavio otvorena vrata koja zovu Dijamperes,* ostade neprimije- 
ćen sve dok se njegovi Gali nisu krišom uvukli u grad i zaposjeli trg; ali 
kako gradska vrata nisu mogla propustiti slonove pa su zbog toga morali 
s njih skidati tornjeve i zatim ih u mraku i metežu ponovno postavljati te 
je to prouzročilo gubitak vremena, Argivci, opazivši što se zbiva, potrčaše 
u Aspidu* i u utvrđena mjesta i, šaljući po Antigona, pozvahu ga da dođe. 
Približivši se gradu, on je držao vojsku u pripravnosti a svoje zapovjednike 
i sina posla u grad sa znatnom pomoći. Dođe i Arej s tisuću Krećana i 
najpokretnijih*“ Spartanaca i svi zajedno udare na Gale i izazovu među 
njima veliku pometnju. A Pir, ušavši uz bojne poklike i viku pokraj 
Kilarabisa,** kako Gali nisu njegovim ljudima uzvraćali poklicima bodro 
i ohrabrujući, nasluti po njihovu glasu da su smeteni i u nevolji te požuri 
sa svojim četama gurajući pred sobom konjanike koji su se teško kretali 
među kanalima kojih je grad bio pun i zbog toga su zapadali u pogibao. 
U toj noćnoj bitki bilo je posve nejasno što tko radi ili zapovijeda i bilo 
je vrludanja i raspršivanja po uskim ulicama a od zapovjedništva nije bilo 
nikakve koristi zbog mraka, ispremiješane vike i tjesnoće prostora pa su 
i jedni i drugi samo uzaludno gubili vrijeme čekajući dan. 

Kad je najzad svitalo, pogled na Aspidu prepunu neprijateljskih 
teških oružanika smete Pira a kad među brojnim zavjetnim darovima na 
trgu opazi vuka i bika od mjedi prikazane kako se sukobljuju u borbi, 
prepadne se sjetivši se jednog starog proroštva da mu je suđeno da umre 
kad ugleda vuka kako se bori s bikom. Argivci pripovijedaju da su ti 
likovi postavljeni kod njih kao spomen na jedan davni događaj. Danaj*# 
je, naime, kad je prvi put stupio na njihovu zemlju kod Piramije u 
Tireatidi,“ idući u Arg, ugledao vuka koji se borio s bikom. Danaj 
pomisli da vuk predstavlja njega (jer j je tuđinac i napada domaće kao i on) 
te je promatrao borbu do kraja i kad je vuk nadjačao, zavjetovavši se 
Apolonu Likejskome, navali na grad i nadvlada pošto je pobunom bio 
istjeran Gelanor koji je tada kraljevao Argivcima. To se, dakle, pripovijeda 
o tom zavjetnom daru. 


33. Klonuvši duhom pri pogledu na to a ujedno i zato što mu nijedno 
od onoga čemu se nadao nije polazilo za rukom, Pir naumi da se vrati;. 
no bojeći se uskoće gradskih vrata, posla nalog svom sinu Helenu, koga je 
ostavio izvan grada s većim dijelom vojske, neka razvali dio gradskog zida 
i prihvati one koji budu onuda izlazili iz grada ako ih budu uznemirivali 
neprijatelji. Ali uslijed žurbe i meteža glasnik nije donio nikakvu jasnu 
zapovijed, nego je čak nastao potpun nesporazum i mladić s preostalim 
slonovima i najboljim vojnicima krene kroz gradska vrata u grad da 
pomogne ocu. No Pir se već vratio. I dok mu je trg pružao prostora da 
se povlači i bori, okrećući se, na uzmaku je odbijao napadače, ali kad je 
s trga bio potisnut u usku ulicu koja je vodila gradskim vratima i naletio 
na one koji su ma iz suprotnog smjera hitali u pomoć, jedni od njih nisu 
ga čuli kad im je vikao neka se povlače a druge, koji su bili posve voljni 
da ga poslušaju, sprečavali su u tome oni odostrag koji su grunuli od 
gradskih vrata. Jer najveći je slon pao poprijeko na gradskim vratima i 
ričući ležao na putu onima koji su se vraćali; a drugi slon po imenu 
Nikon (jedan od onih koji su prije ušli u grad), nastojeći da pronađe svog 
vodiča koji je zbog rana spao s njega i srćući ususret onima koji su 
uzmicali iz grada, ispremiješao je prijatelje i neprijatelje podjednako ih 
gurajući. I padali su jedni preko drugih sve dok nije, našavši mrtvaca, 
podigao ga surlom i, položivši ga preko obiju kljova, okrenuo se natrag 
kao mahnit obarajući i ubijajući one na koje se god namjerio. Budući da 
su bili tako gnječeni i stiskani jedni uz druge, nitko nije mogao ništa sam 
za sebe učiniti, nego se cijelo mnoštvo, kao čavlima zakovano u jedno 
tijelo, ljuljalo i okretalo sad ovamo sad onamo. I malo je bilo mogućnosti 
za borbu s onima od neprijatelja koji su neprestano bivali uklješćivani 
među njima ili su napadali odostrag, a najviše su pri tome zla sami sebi 
nanosili. Jer isukan mač ili napereno koplje nije bilo moguće povući 
natrag niti staviti opet u korice, nego bi probadalo sve na što se namjerilo 
i tako su ginuli nalijećući jedni na oružje drugih. 


34. A Pir, videći oluju kako bjesni oko njega i zapljuskivanje valova, 
skinuvši vijenac koji je kao znak raspoznavanja ukrašavao njegovu kacigu, 
dade je jednom ad svojih pratilaca a sam, pouzdavši se u svog konja, jurne 

među neprijatelje koji su ga slijedili 1, kad ga kroz oklop pogodi koplje, 
ali mu ne zadade smrtnu niti tešku ranu, on se okrene protiv onoga koji 
ga je pogodio, a bio je to Argivac, ali ne jedan od uglednika, nego sin 
siromašne postarije žene. A ona, promatrajući tada bitku kao i sve druge 
žene s krova, kad razabere da joj se sin sukobio s Pirom, uzrujavši se zbog 
opasnosti koja mu prijeti, podigne objema rukama crijep te ga baci na 
Pira. Kako mu je pao na glavu i smrskao mu kralješke pri dnu zatiljka, 
oči mu se zamute a ruke ispuste uzde. On sam, srušivši se s konja kod 
Likimnijeva groba ,** padne neprepoznat od većine. Ali neki Zopir, jedan 
od Antigonovih vojnika, i dvojica ili trojica drugih, pritrčavši i prepo- 
znavši ga, odvukoše ga u neko predvorje kad je već počeo dolaziti k sebi 
od udarca. Zopira, koji je trgnuo ilirski kratki mač da mu odsiječe glavu, 
pogleda tako strašnim pogledom da se Zopir prestravio te su mu se ruke 
tresle, ali je ipak pokušao da izvede svoju namjeru, no sav smeten i 
zbunjen ne zasiječe kako treba, nego kraj usta i brade te mu sporo i 
teškom mukom otkine glavu. Već ih je više znalo što se dogodilo i, 
dotrčavši, Alkionej* zatraži glavu kao da bi je raspoznao. A kad je dobije, 
odjaše k ocu i baci je preda nj dok je sjedio s prijateljima. Ali kad je 
Antigon ugleda i prepozna, otjera sina udarajući ga štapom i nazivajući 
ga prokletnikom i barbarinom a sam, zaklonivši oči ogrtačem, zaplače jer 
se sjetio djeda Antigona i oca Demetrija, primjera promjenljivosti sudbine 
iz vlastite obitelji.?* 

Glavu i tijelo Pirovo, dakle, uredi i spali. A kad se Alkionej, slučajno 
susrevši Helena" potištena i odjevena malenim i priprostim ogrtačem, 
prijazno njemu obratio i odveo ga svome ocu, Antigon, vidjevši to, reče: 
»Ovo ti je, sine, bolje od onoga prije, ali ni sada nisi učinio pravo što mu 
nisi skinuo tu halju koja više sramoti nas* koje smatraju pobjednicima.« 
Zatim prijazno pozdravivši i lijepo odjenuvši Helena, posla ga u Epirai 
s Pirovim je prijateljima postupao blago kad je postao gospodarem 
njegova tabora i čitave njegove vojske. 


Bilješke 


! Pelazgo je mitski praotac Pelazga koji su po grčkoj tradiciji nastavali Grčku prije Grka; 
Faetont je izvorno epitet boga sunca Helija, npr. u Odiseni V 479. 

2 Po priči, ostalo je poslije općeg potopa samo njih dvoje na životu. 

3 U Epiru, sjeverozapadnoj grčkoj pokrajini. 

* Riđokosi. 

5 Hilo, najstariji sin Heraklov. 

* Vidi se da je već u antici pripadnost Epiroćana Grcima bila dvojbena, Ali dspetos je grčka 
riječ i znači »neizrecivi, neiskazivi, neizrecivo veliki.« 

"Rat što su ga Atenjani poveli na vijest o smrti Aleksandra Velikog 323-322, nazvan po 
tesalskoj utvrdi Lamiji gdje su isprva Grci imali uspjeha. Rat se završio porazom Grka 
kod Kranona 322. 

* Leosten je vodio Grke i potukao Makedonca Antipatra g. 323. a kad je pao, preuzeli su 
vodstvo Grka Antifil i Menon. 

* Neoptolem, sin Aribin, dakle stric Eakodov. Njegov je unuk bio Aleksandar Veliki. 

'0 Sin Antipatrov, od god. 316. pr. n. e. vladar u Makedoniji, 

“ Oko 1,100.000 predratnih (do 1914) zlatnih francuskih franaka. 

12 God. 302. 

5 Unuk istoimenog Alketinog: brata iz glave 2. 

“ Rodila ga je žena Aleksandra Velikog Sogdijanka Roksana poslije Aleksandrove smrti. 
Kasandar ga je dao smaknuti g. 311. zajedno s njegovom majkom. 

* Kasandar, Seleuk, Lisimah i Ptolemej pobijedili su Antigona u toj bitki god. 301. 
Antigon je pao a Demetrije izgubio kraljevstvo ali je doskora opet sebi stvorio moćnu 
državu u Grčkoj (vidi njegov životopis). Tako je propala posljednja nađa da se ponovno 
ujedini golema država Aleksandrova. »Svi kraljevi« nasljednici su Aleksandra Velikog 
(»dijadosi«). 

15 Inače nepoznat Makedonac. 

17 Stara prijestolnica Epira. 

5 Grč. Areju (»posvećenom bogu rata Aresu«, onda »ratobornom, junačkom, bojnom«). 

'% Na izlazu iz Korintskog zaljeva, nasuprot rtu Akciju gdje je kasnije August pobijedio 
Antonija i osnovao grad Nikopo!. 

% Nisu pripadale staroj Makedoniji, nego su ih stekli posljednji vladari. Drugi tumače: 
stečenih u tome ramu. 

21 Na jugu Epira. 

2 Vladao je u Trakiji i prednjoj Aziji, 

2 Oko 1,650. 000 zlatnih francuskih franaka. 

* Aleksandra Velikog (ili Makedonskog). 

2 Aleksandar Veliki držao je vrati glavu ponešto nagnute ulijevo, što su mnogi oponašali. 

% Taj je životopis izgubljen (vidi predgovor). U Titu Flamininu 21 prvi je Aleksandar, drugi 
Pir a treći Hanibal. 

27 Aerop. Ništa nije poznato ni o tom čovjeku ni o njegovoj smrti, 

% Tako proklinje Edip sinove u Euripidovim Feničankama stih 69. Prijevod Kolomana 
Raca. 

2 God. 288. 

% Demerrijev orac Antigon pokušao je obnoviti državu. Aleksandra Velikog, ali je taj 

pokušaj osujetila koalicija ostalih Aleksandrovih nasljednika u bitki kod Ipsa 301. 


64 USPOREDNI ŽIVOTOPISI 


3! Ptolemeja, Seleuka i Lisimaha. 

? TJ Makedoniji. 

8 Nisejsko je polje u Perziji, na glasu s kraljevskih ergela. Aleksandar je našao još oko 
50.000 konja a inače ih je znalu biti do 150.000. 

%4 Lisimaha. 

5 Na kacigi je imao dva roga. Bili su simbol snage i možda su podsjećali na ovnujske rogove 
koje je Aleksandar Veliki stavio na svoju kacigu kao sin boga Zeusa Amona. 

% Time su ga priznavali svojim zapovjednikom. 

#7 Vijenci od hrastovih grančica kod Epirana podsjećali su na sveti hrast u Dodoni. 

# Dio makedonske kraljevske odore. 

# U Homerovoj Ilijadi I, 491-492. 

+ God. 282. 

*I Kao što glumci propadnu na predstavi: kazališna metafora. 

“2 Kao da dolazi sa sinoćnje zabave. 

# Taren:t je bio grčka naseobina (kolenija) u Italiji. 

“U Feničankama., stih 516-517. Gornji se stih citira s malom preinakom. Prijevod 
Kolomana Raca. 

* Nakon 28-godišnje vladavine kao tiranin i Kralj sirakuški umrije god. 289. kao 
72—godišnjak od otrova, 

% Metafora iz kazališnog života: u kazalištu bila su to preliminarna natjecanja pjesnika ili 
uvodni ceremonijalni ophod glumaca. 

7 God. 311. potukli su ga Kartažani. Ostavljen od saveznika, opsijedan u Sirakuzi, probije 
se kroz obruč i navali na samu Kartagu, ali se morao vratiti kući jer su se neki građovi 
pobunili protiv njega. 

*% Danas Capo di Leuca, zatvara Tarentski zaljev na istoku; najisturenija je jugoistočna 
točka Italije. 

%* Po drugima Sirisa (danas Sinno ?). 

% Frentanci, hrabro pleme u srednjoj Italiji, susjedi i saveznici Samnićana. 

5! Izvorno naziv posebne vrste makedonskog pješačkog bojnog reda (formacije), kod 
Plutarha naziv i za grčki pa i za rimski bojni red. 

** Dionizije Helikarnašanin živio je za cara Augusta u Rimu i pisao između ostalog rimsku 
povijest. 

55 Pisao je povijest Aleksandrovih djela i njegovih nasljednika. 

54 57,6 km. 

5 Sarkastična aluzija na Ptolemeja i Demetrija. s 

5€ Svetkovina u prosincu kao uspomena na zlatno doba kad je vladao bog Saturn 
(identificiran s grčkim Kronom) i kad su ljudi bili jednaki. Za Saturnalija robovi su 
uživali sve povlastice slobodnih građana. 

7 »Jer da to činimo iz uslužnosti očekujući od tebe protuuslugu, ne bismo bili pošteni«, 

*% Grad u Apuliji, istočno od Beneventa, danas Ascoli di Puglia ili đi Satriano. 

** Dugačko makedonsko koplje pješadije u falangi. 

% Službeni zapisi o ratovima sastavljanje kojih je nadgledao sam Pir koga neki stari pisci 
spominju i kao njihova autora. Slični su dnevnici bili vođeni već na vojnama Aleksandra 
Velikog. 

SI Helikarnaški u XX knjizi (glave 1-3) Rimske povijesti. 

% Rimske pomoćne trupe iz Arpina u Apuliji. 

€ Ptolemej Kerauno (»Grom«), sin Ptolemeja Spasitelja (Sotera); poslije smrti Seleuka 
Pobjeditelja (Nikatora) prigrabio je Makedoniju, ali je pao u borbi s Grcima a naslijedio 
ga je Demetrijev sin Antigon Gonata. 

* Početkom god. 278. 

55 To jest Kartažane. 

% Eriks je izvorno ime planine, danas Santo Giuliano, na zapadu Sicilije, nedaleko 
Drepana, a na vrhu joj je stajao hram Venere (grč. Afrodite) Ericine. Grad je ležao na 
zapadnim padinama planine. U mitu je Eriks div s kojim se Heraklo rvao i, pobijedivši 
ga, stekao Siciliju »kao bojnu nagradu«: odatle malo nejasan Plutarhov izraz »nagrađa za 
hrabrost«. 

€ Npr. Ilijada V 185, VI 101, IX 238. 

# Bili su to plaćenici iz Kampanije, zvani Mamertinci po Mamertu (drugo ime boga rata 

Marta). Poslije Agatoklove smrti ušli su u Mesanu (Mesinu) i poubijali muškarce. Sirakuza 
im to oprosti, štoviše, dopusti im da zauzmu neke gradove. U Pirovo su doba pristali 
uz Kartažane. 

& Martiales, od Mars = bog rata Mart (grčki Areioi, od Ares, isto). 

* Oplijenili su Delfe. Potukao ih je Antigon Gonata god. 278. i uzeo kao plaćenike u svoju 
vojsku. 

7! Iton, grad u Tesaliji. 

7? Eakovići. Eak je bio Ahilejev djed. 

3 Ege su bile stara makedonska prijestolnica, 

74 Prema vijestima kod drugih pisaca, prethodno je Pir pred samim gradom Spartom (ili 
Lakedemonom) potukao Spartance, 

5 Državni robovi u Sparti. 

?% Baka kralja Agisa. (vidi životopis). 

7 Po nekima, gornju haljinu (himatij) i donju (hiton) nosile su udate žene, samo donju 
djevojke. 

ik Lakat: 0,48 m, pletar: 32 m. 

? Filarh iz Atene, suvremenik Aratov (vidi životopis), napisao je povijest od Pirove vojne 
na Peloponez do smrti Kleomenove (vidi životopis), dakle, od 272. do 219, u 28 knjiga. 
Sačuvani su samo oskudni fragmenti. 

% Prikaz nije jasan. Čini se da su kola bila u više redova (»nagusto«) ukopana na krajevima 
jarka koji je jednim krajem dopirao do rijeke Eurote koja je tekla pokraj Sparte. Akrotat 
je napustio svoj položaj kod kola, protrčao gradom do mosta preko Eurote, prešao most 
i onda na drugome mjestu pregazio ponovno rijeku i tako dospio iza leđa Ptolemeju. 
Odbacivši njegove ljude, probio se natrag u grad i vratio se.na svoj prvobitni položaj. 

I Riječi iz Ilijade XII 234. To odvraća Hektor Pulidamantu kad ga ovaj zbog nepovoljna 
znamenja odvraća od polaska u boj. Hektor veli: »za otadžbinu se borit'« (Maretić Ivšić). 

% Tj. od kretskog strijelca. Krećani su bili strijelci na glasu. 

# Prema Arijanu (opisao je, uz ostalo, vojevanje Aleksandra Makedonskog ili Velikog), 
pratioci su bili konjanici od domaćeg življa, dakle Makedonci, koji su pratili kralja, Slično 
mora da je bilo i kod Pira. 

#%a Oblik i boja jetara žrtvene životinje smatrani su osobito važnima pri proricanju. Ako je 
žrtva bila »bez jetara« (tj. ako je manjkao koji režanj), bio je to veoma loš predznak. 

* Oko 7,5 km jugoistočno od Nauplija. 

#5 Doslovno značenje »skroz«, dakle »Prolaz«, To su bila istočna vrata grada Arga. 

# Posebno utvrđena uzvisina u citadeli (akropoli, gradskoj tvrđi) Larisi u Argu. Aspida 
inače znači »štit«. 

#7 Bile su posebne, lako naoružane i veoma pokretne trupe. 

# Vježbalište izvan grada blizu vrata Dijamperes. 

# Došao je s 50 kćeri iz Egipta bježeći pred bratom Egiptom i njegovih 50 sinova. 

% Piramija je grad u pokrajini Tireatidi ili Kinuriji, zapadnom dijelu Argolide koji graniči 
s Lakonijom i često je bio uzrokom krvavih ratova između Arga i Sparte. 

"Grč, Bikos »vuk«. Obično se prevodi: »Apolon koji uništava vukove«. Ali vjerojatnije je 
da pridjevak Likejski dolazi od igukds »bijel, sjajan« i označuje Apolona kao boga 
svjetlosti. 

* Heroja Likimnija, sina Elektrionova, ubio je Heraklov sin Tiepolem. Njegov je grobni 
humak bio u ulici koja je vodila do vrata Dijamperes. 

* Sin Antigona Gonate. 

** Antigona je pao u bitki kod Ipsa a Demetrija je uhvatio Seleuk i umro je u sužanjstvu, 

% Sin Pirov. 

% Naime, više nego Helena koji je nosi, 


GAJ MARIJE 


(oko 158/7—86. pr. n. €.) 


1. Treće ime! Gaja Marija nismo u stanju reći kao što niti Kvinta 
Sertorija koji je zaposjeo Hispaniju niti Lucija Mumija, osvojitelja 
Korinta;* jer pridjevak Ahejski Mumiju je pripao po njegovu velikom 
vojničkom uspjehu kao Afrički Scipionu i Makeđonski Metelu.* To je i 
glavni dokaz kojim Posejdonije* misli da pobija one koji smatraju da je 
treće ime Rimljanima osobito ime kao Kamilo, Marcelo ili Katon; da je, 
naime, tako, oni sa samo dva imena ne bi imali osobnog imena. Ali 
njegovoj pažnji izmiče da tim zaključivanjem lišava osobnog imena žene: 
jer nijednoj se ženi od imena ne nadijeva ono prvo koje Posejdonije smatra 
pravim vlastitim imenom kod Rimljana. Od ostala je pak dva jedno 
zajedničko, po njemu, cijeloj obitelji, kao Pompeji, Manliji ili Korneliji 
(kao što bi netko mogao spomenuti Herakloviće ili Pelopoviće) a drugo 
je pridjevak koji se nadijeva po nadimku prema naravi ili izgledu odnosno 
nedostacima tijela, na primjer Makrin, Torkvat ili Sula? (kao što je“ 
Mnemon, Gripo ili Kalinik'). U takvim stvarima, međutim, neujednače- 
nost upotrebe daje mnogo prilike za dijalektičko raspravljanje. 


2. Što se tiče Marijeve vanjštine, vidjeli smo u Raveni, u Galiji,* 
njegov mramorni kip koji potpuno odgovara onome što se govori o 
oporosti i oštrini njegova značaja. Jer kako je po naravi bio muževan i 
stvoren za rat te odgojen više kao vojnik nego kao građanin, ćud mu na. 
vlasti postade žestoka. Pripovijeda se da niti se upoznao s helenskom 
književnošću niti se služio helenskim jezikom u ozbiljnim poslovima 
smatrajući smiješnim izučavanje nauka učitelji kojih su podanici drugima; 
kad je, poslije svoga drugog trijumfa, pri posvećenju nekog hrama 
priređivao helenske predstave za narod, došao je u kazalište i tek što je 
sjeo, odmah se opet udaljio. Zato, kao što je filozofu Ksenokratu,!“ za 
koga se držalo da ima odveć mrzovoljnu narav, Platon običavao govoriti: 
»Žrtvuj Haritama,'! dragi moj Ksenokrate!«, da je tako netko nagovorio 
Marija da žrtvuje helenskim Muzama i Haritama, ne bi svoju najizvrsniju 
vojničku i političku karijeru okrunio na najgrđi mogući način nasukavši 
se zbog slijepe strasti, njegovoj dobi nedolična vlastoljublja 1 nezasitne 
lakomosti, na hrid najokrutnije i najsurovije starosti. 


3. Rođen od sasvim neuglednih roditelja, siromašnih ljudi koji su 
živjeli od rada svojih ruku,'* oca istog imena i majke Fulcinije, tek je 
kasno ugledao grad! i okusio gradske zabave a u međuvremenu je u selu 

Ceretinu u arpinskom kraju!“ provodio život odveć priprost prema 
uglađenosti gradskoga, ali umjeren i u skladu s odgojem što ga Rimljani 
daju svojoj djeci. Kako je prvi put kao vojnik služio u vojni na Keltibere 
kad je Scipion Afrički opsijedao Numanciju,!“ tom vojskovođi nije 
promakla hrabrost kojom se isticao među ostalim mladićima i njegovo 
sasvim vedro prihvaćanje promjene u načinu življenja što ga je uveo 
Scipion u vojsku iskvarenu razuzdanošću i rasipnošću. Pripovijeda se i da 
je, sukobivši se s neprijateljskim vojnikom, ovoga oborio pred očima svog 
zapovjednika. Stoga ga je ovaj uzvisio i drugim počastima a napose 
jednom, kad se poslije večere zavrgao razgovor o vojskovođama i jedan 
od prisutnih, ili zato što je zaista bio u sumnji ili što je samo nastojao 
ugoditi Scipionu, upitao ga gdje će rimski narod poslije njega naći vođu 
i braniča takva formata, Scipion, blago potapšavši po ramenu Marija koji 
je ležao na mjestu ispred njegovoga, reče: »Možda ovdje.« Tako od 
prirode bijahu obojica obdareni, jedan pokazavši se još kao mlad čovjek 
velikim, a drugi uočivši kraj!“ prema početku. 


4. Pripovijeda se, dakle, da se Marije, ponesen k visokim nađama 
ponajviše tim Scipionovim riječima kao da je to poziv božanskoga glasa, 
bacio na politiku i postigao pučki tribunat'" potporom Cecilija Metela čijoj 
su kući Mariji od davnina, preko oca na sina, bili klijenti.!* Podnoseći kao 
tribun prijedlog nekog zakona o načinu glasanja za koji se činilo da 
umanjuje utjecaj aristokrata kod donošenja sudskih odluka, kad mu se 
suprotstavio konzul Kota!? pa nagovorio senat neka pobija taj zakon a 
Marija pozove preda se da ga obrazloži te je senat izglasao takav 
zaključak, Marije, došavši u senat, nije osjetio prirodnu zbunjenost mlada 
čovjeka koji je netom ušao u politički život bez ikakvih sjajnih zasluga za 
sobom, nego je odmah poprimio samosvijest koju su mu opravdala 
njegova potonja djela pa je zaprijetio Koti da će ga dati odvesti u tamnicu 
ako ne odustane od senatskog zaključka. A kad se ovaj okrenuo Metelu i 
tražio od njega da iznese svoje mišljenje, ustavši, Metel je zagovarao 
konzula a Marije, pozvavši izvana redarstvenog službenika,“ naloži mu 
da samog Metela odvede u zatvor. Kad je pak ovaj stao prizivati u pomoć 
ostale tribune, nijedan se i ne makne a senat, popustivši, odreče se svog 
zaključka. I izišavši trijumfalno k puku, Marije dade od njega ratificirati 
zakon stvorivši kod ljudi dojam da se ne da slomiti strahom, da se ne 
osvrće na osobne obzire i da se vješto umije suprotstavljati senatu vodeći 
jednu politiku povoljnu za većinu rimskog pučanstva, Pa ipak, ubrzo je 
drugim političkim potezom učinio da se to mišljenje promijeni. Kad je 
bio podnesen prijedlog zakona o podjeli žita građanima, najenergičnije se 
usprotivivši i nadvladavši, pribavi sebi uvažavanje obiju stranaka“! kao 
čovjek koji ni jednoj ni drugoj ne ugađa na štetu općeg dobra. 


5. Poslije svoga pučkog tribunata natjecao se za viši edilitet.? 
Postoje, naime, dvije vrste edila od kojih je jedna dobila svoj naziv po 
kurulskoj stolici zaobljenih nogu na kojoj sjede ti magistrati“ pri 
obavljanju svoje službene dužnosti, a drugu, nižu, nazivaju plebejskim 
ediliretom. Kad se izaberu ti viši edili, ponovno se glasa za ove druge. 

Zato, kad je bilo jasno da Marije gubi izbore za kurulskog edila, brzo 
premjesti svoju kandidaturu na izbore za pučki edilitet. Ali jer su to uzeli 
za drskost i preuzetnost, on propade; i premda je izgubio dvaput u 
jednome danu, što se nikad nikome drugom nije dogodilo, nimalo mu to 

nije umanjilo samosvijest, pa niti kad je malo kasnije“* kao kandidat za 
preturu za dlaku izbjegao poraz i kad je, proglašen izabranim kao 
posljednji od sviju,** potpao pod sud zbog podmićivanja. 


Sumnju je najviše pobudilo što je kućni rob Kasija Sabakona bio 
primijećen unutar ograde glasališta“* umiješan među glasače; Sabakon je, 
naime, bio jedan od najvećih Marijevih prijatelja. Pozvan stoga pred suce, 
Sabakon reče da je, ožednjevši od pripeke, zatražio vode i da je rob s 
čašom ušao k njemu a zatim, pošto je ispio vodu, da je ovaj smjesta otišao. 
Sabakona, međutim, cenzori sljedeće godine izbaciše iz senata a bilo je 
ocijenjeno da je zaslužio da mu se to dogodi ili zbog lažna svjedočenja ili 
zbog nesposobnosti da se svlada;“" Gaj Herenije, također pozvan pred sud 
kao svjedok protiv Marija, reče da nije u skladu s drevnim djedovskim 
običajem svjedočenje klijenata protiv patrona (tako, naime, Rimljani 
nazivaju naše pravne zastupnike), nego da ih zakon oslobađa te obaveze; 
a Marijevi su roditelji i sam Marije u početku bil: klijenti obitelji 
Herenija. Ali kad suci prihvatiše to uskraćivanje svjedočenja, sam Marije 
pobi Herenija izjavivši da je on izišao iz klijentskog odnosa otkako je prvi 
put bio izabran na magistratsku funkciju; to baš nije bilo posvema istina. 
Jer nije svaka magistratura oslobađala same njezine nosioce i njihovo 
potomstvo ovisnosti,“ nego samo ona kojoj zakon daje pravo na kuruisku 
stolicu. Pa ipak, premda je prvih dana Marijeva stvar loše stajala na sudu 
i on je vidio da su suci naginjali strogosti prema njemu, posljednjeg dana 
protiv očekivanja bi oslobođen jer je jednak broj porotničkih glasova bio 
za osudu i za oslobođenje. 


6. Za svoje je preture pružio osrednje razloge za pohvalu. A kad je 
poslije preture ždrijebom dobio onostranu Hispaniju,“ kažu da ju je 
očistio od razbojnika premda je pokrajina po svojim običajima još bila 
neuljuđena i na stupnju divljaštva pa su tada Hispanci razbojništvo još 
smatrali sasvim časnim zanimanjem, Ali kad se vratio u politički život,“ 
nije raspolagao niti bogatstvom niti rječitošću čime su se u to vrijeme 
najvećma poštovani uglednici služili da utječu na narod. Ali intenzitet 
njegove samosvijesti, njegov neumoran rad i prostonarodski način življe- 
nja pribavili su mu određenu popularnost među sugrađanima pa mu je 
njihovo štovanje povećavalo utjecaj tako da se čak sjajno oženio iz ugledne 
obitelji Cezara Julijom čiji je nećak bio onaj Cezar koji je godinama 
kasnije postao najvećim od Rimljana i donekle zbog srodstva povodio se 
za Marijem, što je navedeno u njegovu životopisu.?' 


Mariju priznaju i umjerenost i čvrstinu za koju je primjer njegovo 
držanje za vrijeme kirurške operacije. Imao je, kako se govori, na obje 
noge jako proširenje vena i, kako mu je taj deformitet smetao, odluči da 
se preda u ruke kirurgu; i pruži mu jednu nogu ne davši se vezati niti se 
pomakavši niti zajauknuvši, nego podnijevši nepomična lica i šuteći 

neizdržive bolove pri operaciji. Ipak, kad je liječnik htio prijeći na drugu 
nogu, više je ne dade rekavši da vidi da izliječenje nije vrijedno bolova. 


7. Kad je Cecilije Metel, određen kao konzul za vrhovnog zapovjed- 
nika u ratu protiv Jugurte,* uzeo sa sobom u Afriku Marija kao legata, 
poduhvativši se ondje velikih djela i sjajnih borbenih podviga, Marije nije 
ni pomislio da uvećava slavu Metelu kao ostali i da sve aktivnosti 
podređuje njegovoj koristi; smatrajući ne da ga je Metel pozvao sebi za 
legata, nego da ga je sretna sudbina dovela u izvanredno povoljnu priliku 
a ujedno i ina najveću pozornicu junačkih djela, pokazivao j je svaku vrst 
junaštva. I premda je rat donosio mnogo teškoća, nikad nije ustuknuo niti 
pred nekim velikim naporom niti prezreo neki od sitnih, nego je 
nadmašivao sebi po činu ravne razboritošću i osjećajem za opću dobrobit 
a s običnim se vojnicima natjecao u jednostavnosti i izdržljivosti te tako 
stekao njihovu veliku naklonost. Jer uopće se čini da je svakome utjeha 
za njegov trud da vidi drugoga kako ga dobrovoljno s njime dijeli; čini 
mu se, naime, da se uklanja element prisile; a za rimskog je vojnika 
najugodniji prizor kad vidi zapovjednika kako javno jede zajednički kruh, 
počiva na prostoj slamarici ili se s njime prihvaća posla oko nekog rova 
ili palisade. Ta ne dive se toliko onim vođama koji dijele s njime svoje 
časti i novac koliko onima koji uzimaju udjela u njihovim naporima i 
opasnostima, ali više cijene one koji su voljni da se skupa s njima trude 
od onih koji ih puštaju plandovati. 

ineći sve to i osvajajući time srca vojnika, Marije ispuni brzo Afriku 
a brzo i Rim svojim imenom i slavom jer su ljudi iz tabora pisali onima 
kod kuće da nema načina da se završi rat protiv barbarina ako ne izaberu 
Gaja Marija konzulom. 


8. Očito je bilo da je sve to izazivalo Metelovo nezadovoljstvo. Ali 
najviše ga je uvrijedio slučaj s Turpilijem. Taj je čovjek, naime, bio po 
precima gostinski prijatelj Metelu i u to je vrijeme služio u vojsci kao 
zapovjednik inžinjerijskih jedinica; ali vršeći zadatak zapovjednika posade 
u Vagi, veliku gradu, i pouzdajući se u stanovnike budući da im nije činio 
nikakva zla, nego je s njima postupao blago i čovječno, neopazice pade u 
ruke neprijateljima. Jer građani primiše u grad Jugurtu, no Turpiliju ne 
učiniše ništa nažao, nego, postigavši“ njegovo oslobođenje, pustiše ga živa 
i zdrava. Protiv njega bude zato podignuta optužba zbog izdaje; i Marije, 
kao član vijeća koje je sudilo u tom slučaju, i sam je bio oštar i podjarivao 
je većinu ostalih** tako da je Metel protiv volje bio prisiljen osuditi toga 
čovjeka na smrt, Kad je, međutim, kratko potom bilo ustanovljeno da je 
optužba bila lažna, svi su drugi suosjećali s Metelom u njegovoj boli, ali 
Marije, veseo i prikazujući osudu kao svoje vlastito djelo, nije se stidio 
govoriti idući naokolo da je Metelu objesio o vrat osvetnika ubojstva, 
gostinskog prijatelja. 

Kao posljedica toga između njih nastade otvoreno neprijateljstvo; i 
pripovijeda se da je jednom kad je Marije bio prisutan Metel njemu rekao 
s gorkom i ironijom: »Ti, dakle, doista namjeravaš, premili, ostavivši nas, 
otploviti kući i natjecati se za konzulat ? Nećeš se, znači, zadovoljiti time 

da budeš drug u konzulatu ovome mome sinu?« A Metelov je sin tada 
bio posve mlado momče.“ Ipak, kako je Marije ustrajno tražio otpust,“ 
poslije mnogih odlaganja otpusti ga kad je još preostajalo samo dvanaest 
dana do konzulskih izbora.“ Ali Marije, prevalivši veliko rastojanje od 
tabora do Utike na moru u dva dana i jednu noć, prinese žrtve prije 
plovidbe. I pripovijeda se da mu je gatalac rekao da je božanstvo objavilo 
Mariju uspjehe nevjerojatnih razmjera i veće od sviju njegovih nadanja. 
A on, ponesen time, zaplovi. I prešavši more uz povoljan vjetar za tri 
dana, odmah vidje da ga narod željno očekuje i, predstavljen puku od 
jednog tribuna, uz mnoge potvore protiv Metela zatraži konzulsku čast 
obećavajući da će Jugurtmu ili ubiti ili živa uhvatiti. 


9, Trijumfalno izabran,“ odmah stade skupljati vojsku unovačujući 
protiv zakona i običaja mnogo siromaha i najprostijih ljudi premda 
pređašnji vojni zapovjednici nisu primali takve, nego su podjeljivali 
oružje, kao što bi i bilo koju drugu čast, samo onima koji su se činili toga 
dostojnima ? a kao zalog za to smatralo se da svaki pojedinac polaže svoju 
imovinu. Nije, međutim, to najviše omrazilo Marija, nego su njegovi 
drski govori, puni prezira i oholosti, vrijeđali prve ljude u Rimu jer je 
vikao da svoj konzulat odnosi kao ratni plijen od mlitavosti plemića i 
bogataša i da se on pred narodom može hvaliti vlastitim ranama a ne 
nadgrobnim spomenicima umrlih niti tuđim portretima.“ Također, često 
po imenu spominjuči zlosretne vojskovođe u Africi, sad Bestiju, sad 
Albina, ljude iz odličnih kuća, ali same loše sreće, za rat nesposobne, 
čije je neiskustvo prouzročilo njihove poraze, pitao je prisutne ne misle li 
da bi i preci tih ljudi prije poželjeli da su ostavili potomke slične njemu 
jer niti oni nisu postali slavni po svom plemenitom porijeklu, nego svojom 
vrsnećom i junačkim djelima. I nisu te njegove riječi bile isprazno 
hvalisanje niti mu je bila želja da se bezrazložno omrazi kod moćnih, nego 
ga je narod, uživajući u vrijeđanju senata i uvijek mjereči nečiju duševnu 
veličinu razmetljivom zvučnošću njegova govora, kovao u oblake 1 poticao 
neka ne štedi uglednike ako hoće ugađati mnoštvu. 


10. Kad je Marije prešao morem u Afriku, Metel, postavši žrtvom 
Zavisti i srdit što je, pošto je on rat priveo koncu i kad više nije preostalo 
niša drugo osim da se uhvati Jugurtu osobno, Marije došao po pobjednički 
vijenac i trijumf, čovjek koji se uzdigao nezahvalnošću prema njemu, ne 
otrpi da se s njime sretne, nego se sam povuče a Runilije, koji mu je bio 
legat, predade vojsku Mariju. I na kraju tih događaja stigla je Marija 
sasvim pravedna odmazda jer mu Sula ote slavu za taj uspjeh kao što je 
on Metelu; na koji je način do toga došlo, razložit ću ukratko jer su 
pojedinosti opširnije navedene u Sulinu životopisu.“ * 

Bokho, kralj gornjih barbara,“ bio je Jugurtin tast i činilo se da mu 
u toku rata uopće nije pružao pomoć izgovarajući se njegovom vjerolom- 
nošću i bojeći se u stvarnosti porasta njegove moči; ali kad je Jugurta, 
bježeći i i potucajući se, bio prisiljen položiti SVOJU zadnju nadu u njega i 
potražiti kod njega utočište, Bokho ga je, primivši ga više iz obzira prema 
njegovu položaju pribjegara nego iz naklonosti, imao u rukama zalažući 

se javno za nj kod Marija i pišući prividnom prostodušnošću da on njega 
ne bi izručio, ali tajno smišljajući da ga izda i šaljući po Lucija Sulu koji 
je bio Marijev kvestor a učinio mu je neke usluge za vrijeme vojne. Ali 
kad je Sula došao k njemu u punom povjerenju, barbarin se odnekud 
premisli i pokaje te provede mnogo dana kolebajući se u odlučivanju i 
razmišljajući da li da izruči Jugurtu ili da i Sulu zadrži; odlučivši se najzad 
za prvi plan izdaje, predade Jugurtu živa Suli u ruke. 

To je bilo prvo sjeme onog nepomirijivog i pogubnog razdora između 
njih dvojice koji umalo nije upropastio Rim. Jer mnogi su, zaviđajući 
Mariju, željeli da zasluga za to djelo pripadne Suli a sam je opet Sula 
običavao nositi pečatnjak što ga je sebi dao izrađiti, na kome je bilo 
izrezbareno Bokhovo izručenje Jugurte njemu. I služio se stalno njime 
izazivajući Marija, čovjeka slavična, potpuno nesklona da dijeli zajedni- 
štvo u slavi i svadljiva, a Marijevi su neprijatelji najviše poticali Sulu na 
to i pripisivali prve i najveće ratne uspjehe Metelu a zadnje i završetak 
rata Suli tako da bi se narod prestao diviti Mariju i posvećivati njemu 
najviše pažnje od sviju vođa. 


li. Ubrzo je, međutim, svu tu zavist, mržnju i klevete o Mariju 
raspršila i uklonila opasnost koja je Italiji zaprijetila sa zapada čim je 
država zatrebala velikog vojskovođu i obazrela se za kormilarom kojim se 
može poslužiti da sretno izbjegne tolikom ratnom vihoru jer nitko nije 
otrpio da članovi velikih i bogatih kuća dolaze u skupštinu za izbor 
konzula, nego proglasiše Marija konzulom** premda je bio odsutan. Jer 
tek što im je bilo dojavljeno hvatanje Jugurte, dopriješe do njih glasovi o 
Teutonima i Cimbrima izazivajući isprva nevjericu u boj i snagu invazio- 
nih vojski, ali kasnije se pokazalo da su još zaostali za istinom. Dolazilo 
je, naime, tristo tisuća ratnika pod oružjem a govorilo se da s njima 
zajedno idu još mnogobrojne gomile žena i djece u potrazi za zemljom 
koja će moći prehranjivati toliko mnoštvo i za gradovima u kojima će, 
naselivši se, moći živjeti kao što su doznali đa su prije njih Kelti? zaposjeli 
najbolji dio Italije oduzevši ga Etruščanima, O njima pak samima, zato 
što nisu održavali veze s drugim narodima i zbog velike udaljenosti što su 
je prevalili, nije se znalo koji su narod i odakle su krenuli spustivši se 
poput oblaka na Galiju i Italiju. I da su germanska plemena od onih koja 
se protežu sve do sjevernog Okeana“ najvećma se nagađalo po tjelesnoj 
veličini, svijetloplavim očima i činjenici da Cimbrima Germani nazivaju 
razbojnike. 

Ali ima ih koji kažu, da je keltska zemlja“ dovoljno široka i prostrana 
da se od vanjskog mora* i subarktičkih regiona prema istoku, skrećući 
kod Meotide,+ dotiče pontske Skitije“ i da su se odande dalje ti narodi“! 
pomiješali. Ovi** su, napustivši svoju zemlju, ne u jednom niti u 
kontinuiranom pokretu, nego svake godine u proljeće polazeći uvijek 
prema naprijed, u ratovanju kroz mnogo godina prešli sav kontinent. 
Stoga, premda imaju mnogo naziva po pojedinim skupinama, čitavu svoju 
vojsku zajednički nazivahu Keltoskitima. 

Treći opet tvrde da oni Kimerani koje su prvi upoznali drevni 
Heleni** nisu bili velik dio čitavog naroda nego skupina prognanika ili 

neka stranka koja je, od Skita otjerana od Meotide, prešla u Aziju pod 
vodstvom Ligdamisa, dok je njihov najveći i najbojovniji dio, prebivajući 
na krajnjim rubovima zemlje uz vanjsko more, nastavao zemlju sjenovitu, 
šumovitu i sasvim bez sunca uslijed visine i gustoće drveća koje se proteže 
u unutrašnjost sve do Hercinijskoga gorja;** a što se tiče neba, oni su pod 
onim njegovim dijelom gdje pol, dobivajući jako na visini zbog nagnutosti 
paralela, čini se da ima položaj malo udaljen od gledaočeva zenita i gdje 
dani, jednaki noćima kako u svom kraćem tako i u dužem trajanju, dijele 
godinu na dva jednaka dijela; zbog toga je to bilo od koristi Homeru za 
njegovo pripovijedanje o carstvu mrtvih. Iz tih je krajeva, dakle, 
potekao pohod tih barbara na Italiju, isprva nazivanih Kimeranima a u 
ono vrijeme ne bez razloga Cimbrima.* Ali sve se to priča po nagađanju 
više nego po sigurnom povijesnom istraživanju. 

Njihov broj, međutim, o kojem izvješćuju mnogi povjesničari, nije 
manji nego veći od ranije navedenoga. Štaviše, žestinom i smionošću 
neodoljivi u bitkama po djelima ruku slični hitrosti i sili vatre napadahu 
a da nitko nije odolijevao njihovu naletu, nego su svi, koliko ih se god 
našlo njima na putu, postajali njihov plijen i žrtva, pa i mnoge velike 
rimske vojske skupa sa zapovjednicima, koje su bile porazmještene da 
štite transalpinsku Galiju, bile su neslavno zatrte;* a baš su ti vojskovođe 
bili oni koji su svojim lošim otporom privukli barbare da krenu na Rim. 
Jer kada su pobijedili svakoga s kime su se sreli i domogli se velikih 
materijalnih sredstava, odlučiše da se nigdje stalno ne nasele prije nego 
što unište Rim i opljačkaju Italiju. 

12. Dobivši te vijesti s mnogo strana, Rimljani pozvaše Marija da 
preuzme vrhovno zapovjedništvo. I po drugi put bi proglašen konzulom 
premda je zakon zabranjivao da se čovjek koji je odsutan i prije isteka 
određena vremena“ ponovno bira jer je narod otjerao one koji su se 
protivili. Smatrali su, naime, da to i nije prvi put da zakon uzmiče pred 
općim interesom i da razlog da se to učini nije manje ozbiljan od onoga 
zbog kojeg su Scipiona suprotno zakonima izabrali za konzula premda se 
tada nisu bojali da će izgubiti svoj grad, nego su željeli razoriti kartaški." 
To mišljenje prevlada; i Marije, prevezavši se sa svojom vojskom iz 
Afrike, na same Kalende," koje Rimljani računaju kao prvi dan godine 
preuzme konzulat i proslavi trijumf prikazavši Rimljanima prizor za koji 
nisu vjerovali. da će ga vidjeti: Jugurtu kao zarobljenika (jer nitko od 
neprijatelja ne bi se bio ponadao da će ga se domoći živa); tako je on bio 
vješt da se prilagodi obratima sudbine i s tolikom je prevejanošću kod njega 
bila združena hrabrost. Ali kada je bio proveden u trijumfalnom ophodu, 
tada je, kako kažu, izgubio svoju prisebnost; i bačen poslije trijumfa u 
tamnicu, kad mu jedni silom strgnuše kratku haljinu a drugi, žureći se 
da mu otrgnu zlatan prsten s uha, otkinuše mu s njime i ušnu resicu, pa 
zatim gurnut gol u zatvorsku jamu, kad pade dolje, posvema smeten i sav 
isceren reče: »Herakla mi, kako je ledeno to vaše kupalište !« Ali pošto se 
šest dana borio s glađu i do zadnjeg časa grčevito se držao želje za 
životom, pretrpje zasluženu kaznu za svoja bezbožna nedjela. 


Kažu da je u trijumfu bilo preneseno tri tisuće i sedam funti" zlata 

a nekovana srebra“ pet tisuća sedamsto sedamdeset i pet, dok je u kovanu 
novcu bilo dvjesto osamdeset i sedam tisuća drahmi,** 

Poslije trijumfalnog ophoda Marije sazove senat na Kapitoliju; i bilo 
nepažnjom bilo vulgarno se razmećući svojom sretnom sudbinom, uđe na 
sjednicu u odjeći trijumfatora, ali opazivši ubrzo nezadovoljstvo senata, 
ustane i iziđe te, preobukavši se u togu pretekstu,* opet se vrati, 


13. U toku vojne putem je naporno čeličio svoju voj sku uvježbavajući 
je u raznim vrstama trčanja 1 dugotrajnim marševima prisiljavajući 
vojnike da sami nose svoju prtljagu i pripremaju sebi hranu tako da su i 
u kasnija vremena ljude trudoljubive i takve koji su bez mrmljanja vedro 
izvršavali izdane zapovijedi nazivali marijevskim mazgama. Neki, među- 
tim, drže da je taj naziv imao drugo porijeklo. Kad je, naime, Scipion 
opsijedao Numanciju, budući da j je poželio pregledati ne samo oružje i 
konje nego i mazge i kola kako ih je svaki momak izvježbao i i pripremio, 
Marije je, kažu, izveo svoga konja koga je izvrsno uhranio i mazgu koja 
se zdravljem, poslušnošću i snagom uvelike isticala među svirna ostalima; 
kako je zapovjednik razumljivo bio ushićen Marijevom marvom i često bi 
ih spomenuo, tako su podrugljivo, hvaleći ustrajna, strpljiva i trudoljubiva 
čovjeka, nazivali ga marijevskom mazgom. 


14. Čini se da je Marija zapala velika sreća. Jer kako su barbari uzeli 
smjer poput neke bujice u povlačenju i poplavili najprije Hispaniju, dobio 
je vremena da svojim ljudima očvrsne tijelo i ojača borbeni moral da budu 
samopouzdaniji a što je najvažnije, da im dade spoznati kakav je on 
čovjek. Jer njegova mrka strogost u vršenju zapovjedničke funkcije i 
neumoljivost pri kažnjavanju njima su se, kad su se navikli da ne griješe 
u ispunjavanju svojih dužnosti i da slušaju, činile koliko pravične toliko 
i spasonosne a oštrinu njegove ćudi, grubost glasa i surov izraz lica koji 
im je pomalo postajao običan smatrali su prijetnjom ne njima nego 
neprijateljima. Ali najviše od svega sviđala se vojnicima pravičnost 
njegovih sudskih odluka; a kao primjer za nju pripovijeda se i ovo. 

Gaj Lusije, njegov nećak, služio je u vojsci kao časnik pod njegovim 
vrhovnim zapovjedništvom a činilo se da inače nije rđav čovjek, ali je 
imao slabost prema lijepim mladićima. On se zaljubi u mladića koji je 
služio kao njegov podređeni, po imenu Trebonija, i često je bezuspješno 
pokušavao da ga zavede; a najzad, poslavši noću svog pobočnika, dade ga 
pozvati k sebi; mladić dođe jer nije bilo moguće da uskrati poslušnost 
pozivu, ali kad ga, uvedena u njegov šator, Lusije pokuša silovati, 
trgnuvši mač, mladić ga ubije. To se dogodilo kad Marija nije bilo kod 
vojske; a kad se vratio, stavi Trebonija pred sud. No kad je, budući da 
su ga mnogi optuživali a nitko branio, sam, smjelo ustavši, ispripovijedao 
sve O toj stvari i naveo svjedoke da je mnogo puta odbio Lusijeva 
napaštovanja i da se nikome nije podao unatoč velikim ponudama, 
Marije, zadivljen i ushićen, naredi da se donese vijenac kakav Rimljani 
tradicionalno dodjeljuju za osobito sjajna djela i, uzevši ga, sam njime 
ovjenča Trebonija zato što je, po njegovim riječima, pokazao dično 
držanje u času kad su potrebni dični primjeri. 

Vijesti o tome, javljene u Rim, nemalo pomogoše Mariju do trećeg 
konzulata;* kako su ujedno u proljeće morali očekivati i barbare, 
Rimljani nisu bili voljni da riskiraju bitku s njima pod nekim drugim 
vojskovođom. Pa ipak, barbari nisu došli tako brzo kako se očekivalo a 
Mariju opet isteče vrijeme njegova konzulata. Kako su predstojali izbori 
za konzule a Marijev je sudrug po časti umro, Marije, ostavivši na čelu 
vojske Manija Akvilija, dođe osobno u Rim. Premda su mnogi odlični 
kandidati težili za konzulatom, Lucije Saturnin, onaj od pučkih tribuna 
koji je imao najveći utjecaj na narod, pridobiven Marijevim laskavim 
pažnjama, držao je pred narodom govore tražeći da njega biraju za 
konzula. A kad se Marije pretvarao i otklanjao tu počast govoreći da mu 
ne treba, Saturnin ga je otvoreno nazivao izdajicom domovine kad u 
tolikoj opasnosti izbjegava preuzeti vrhovno zapovjedništvo nad vojskom. 
I bilo je očevidno da igra komediju u dosluhu s Marijem i još da je igra 
neuvjerljivo, ali videći da kritičnost situacije treba Marijevu sposobnost 
kao i njegovu sretmu zvijezdu, većina mu izglasa njegov četvrti konzulat“" 
i sudrugom mu učiniše Lutacija Katula, čovjeka i od aristokrata poštovana 
i ne nemila puku. 


15. Doznavši da su neprijatelji blizu, Marije najvećom brzinom 
prijeđe Alpe; i podigavši utvrđen tabor kraj rijeke Rodana,* dade onamo 
snositi obilje zaliha živeža da nikada ne bude oskudicom najnužnijega 
prisiljen protiv boljeg uvjerenja upustiti se u bitku. Prijevoz za vojsku 
potrebnoga, koji je prije, obavljan morem, bio dugotrajan i skup, sam 
učini lakim i brzim: budući da je, naime, ušće Rodana povlačenjem 
morske vode primalo velike količine mulja i pijeska koji se pod udarcima 
morskih valova zbio s dubokim blatom, činilo je uplov lađama sa živežem 
teškim, napornim i sporim. Dovevši onamo vojsku koja nije imala što. 
raditi, Marije dade izgraditi velik kanal i, skrenuvši njime velik dio 
riječnog toka, dovede ga naokolo do prikladna mjesta na obali, čime je 
kanal dobio duboko i za velike lađe plovno a ravno i od valova zaštićeno 
ušće u more. Taj kanal još uvijek čuva ime što ga je dobio po njemu.“ 

Pošto su se barbari podijelili na dvoje, Cimbre dopade da odozgo 
preko Norika podu protiv Katula i silom prokrče prolaz onuda, dok je 
Teutone i Ambrone zapalo da kroz Liguriju morskom obalom krenu na 
Marija. Kod Cimbara bilo je mnogo gubljenja vremena i oklijevanja, dok 
se Teutoni i Ambroni, krenuvši smjesta i prošavši zemlju koja ih je 
odvajala od cilja, pojaviše neizmjerni brojem i grozni izgledom, glasovima 
i bukom nimalo nalik na druge narode. Pokrivši velik dio ravnice i 
utaborivši se, izazivahu Marija na bitku. 


16. On, međutim, uopće nije na njih obraćao pažnju, nego je držao 
vojnike na okupu iza šanca i žestoko je psovao nepromišljeno smione a 
one koji su zbog nagle ćudi pokušavali izjuriti i htjeli zametnuti bitku 
nazivao je izdajicama domovine. Jer neka ne budu sada, govorio je, 
trijumfi i trofeji cilj za kojim žude, nego kako da, suzbivši tako velik 
oblak i vihor rata, spase Italiju: To-.je-na samu goverio. svojim časnicima 
i ljudima svoga staleža;“ vojnike je pak po skupinama postavljao na šanac 

i naređivao da promatraju neprijatelje pa ih tako navikavao da podnose 
njihov lik i da izdržavaju divlje krikove koji su bili posvema neprirodni i 1 
zvjerski te da se upoznaju s njihovom opremom i manevrima čineći s 
vremenom da je gledanjem ta strašna vanjština njihovim mislima postajala 
običnom ; smatrao je, naime, da strašnim objektima njihova novina krivo 
priđaje mnoge osebine kojih oni stvarno nemaju a da pomoću navike i oni 
koji su po prirodi strašni gube svoju sposobnost zastrašivanja. Tako i kod 
njih svakodnevno gledanje ne samo da je oduzimalo ponešto od njihova 
zaprepaštenja, nego je također pred prijetnjama barbara i njihovim 
nepodnošljivim hvalisanjem rasla u njima srdžba zagrijavajući i raspalju- 
jući im duhove; jer ne samo da su neprijatelji pustošili i pljačkali svu 
okolnu zemlju, nego su se i na rimski šanac zalijetali s mnogo obijesti i 
drskosti tako da su do Marijevih uši dopirali razjareni glasovi vojnika. »Pa 
kakav je to kukavičluk Marije opazio u nas te nas drži daleko od bitke 
kao žene pod ključem i pod paskom vratara? Hajde, zapitajmo ga 
ponijevši se kao slobodni ljudi, da i čeka na neke druge vojnike da se 
bore za Italiju a nama će se služiti čitavo vrijeme kao radnicima kad god 
bude trebalo kopati jarke, čistiti blato i skretati poneku rijeku! Jer za to 
nas je, kako se čini, izvježbao u onim mnogim naporima i to su dostignuća 
njegovih konzulata koja će se pokazati svojim sugrađanima po povratku 
u Rim. ili ga plaši sudbina Karbona i Cepiona"' koje su neprijatelji 
pobijedili, ali koji su jako zaostajali slavom i hrabrošću za Marijem a 
vodili su i mnogo lošiju vojsku ? Nego bolje je i propasti radeći nešto kao 
oni nego sjediti skrštenih ruku uživajući u predstavi u kojoj se pljačkaju 
naši saveznici.« 


17. Marije je uživao slušajući to i nastojao ih je umiriti govoreći da 
čeka istovremeno i na prikladan čas i na mjesto za pobjedu ne iz 
nepovjerenja prema njima nego na temelju nekih proroštava. I doista, 
običavao je u nosiljci svečano naokolo voditi neku ženu Sirijku, po imenu 
Martu, za koju se govorilo da ima dar proricanja i prinosio je žrtve kad 
bi mu ona naložila. A nju je ranije senat otjerao kad je htjela stupiti preda 
nj u vezi s tim događajima i proricati ishod rata a kad je, dobivši pristup 
k ženama senatora, davala dokaze o svojoj sposobnosti a osobito kad je 
Marijevoj ženi, sjedeći do njezinih nogu, uspješno navješćala koji će od 
gladijatora bit: pobjednik, poslana k Mariju pobuđivala je njegovo 
divljenje. I većinom se davala nositi u nosiljci, ali k žrtvama bi dolazila u 
dvostrukoj grimiznoj haljini učvršćenoj kopčom i noseći koplje omotano 
vrpcama i vijencima. Ta je predstava, međutim, izazvala kod mnogih 
dvoumljenje da li Marije javno pokazuje tu ženu zato što stvarno vjeruje 
u nju ili se prenavlja i igra komediju u dogovoru s njom. 

Međutim događaj s jastrebovima, o kojem izvješćuje Aleksandar 
Minđanin,? vrijedan je divljenja. Dva su se, naime, uvijek pojavljivala 
prije uspješnih bitaka oblijećući Marijevu vojsku i pratili su je prepozna- 
vani po brončanim kolutovima oko vrata; te su im stavili vojnici uhvativši 
ih a onda su ih pustili; otada ih vojnici pozdravljahu prepoznajući ih i, 
kad bi se pojavili na marševima, radovali su se uvjereni da će imati 
uspjeha. 

Od mnogih znamenja što su se pokazivala većina njih bila su banalna, 
ali iz Amerije i Tuderta"* bilo je javljeno da su se noću na nebu pojavila 
plamena koplja i štitovi koji su se najprije kretali u raznim pravcima a 
onda udarali jedni na druge zauzimajući rasporede i opisujući pokrete 
ljudi u bitki a kad su najzad jedni stali uzmicati a drugi se natiskivati za 
njima, svi utonuše na zapadu. Otprilike u to vrijeme dođe i Batak iz 
Pesinunta,'* svećenik Velike Majke,“ javljajući da mu se boginja oglasila 
iz hramskog svetišta da su pobjeda i premoć u ratu na strani Rimljana. A 
kad je senat poklonio vjeru toj vijesti i izglasao zaključak da se boginji 
podigne hram kao spomen na pobjedu, Bataka, koji je došao pred 
narodnu skupštinu i htio to ispričati, spriječi pučki tribun Aulo Pompej 
nazivajući ga opsjenarom i tjerajući ga uz uvrede s govornice. Ali gle, baš 
je to najviše vjerodostojnosti podarilo priči toga čovjeka. Jer kad se 
skupština razišla, nije Aulo dospio ni da se vrati kući, kadli mu je izbila 
takva vrućica da je umro za tjedan dana, što je svima postalo znano i svi 
su o tome govorili, 


18. Teutoni pak, kako je Marije i dalje mirovao, pokušaše opsijedati 
njegov tabor, ali pogađani mnoštvom strelica što su dolijetale sa šanca i 
izgubivši nešto od svojih ljudi, odlučiše krenuti naprijed očekujući da će 
bez smetnji prijeći Alpe; i spremivši se na put, stadoše prolaziti mimo 
rimskog tabora; tada se doista pokazala ogromnost njihova broja po 
dužini povorke i vremenu koliko je trajalo prolaženje jer se pripovijeda 
da su šest dana prolazili u neprestanu slijedu kraj Marijeva šanca. A išli 
su blizu pitajući u smijehu Rimljane imaju li što poručiti svojim ženama; 
uskoro će, naime, govorahu, oni biti kod njih. Kad su se barbari udaljili 
i odmakli naprijed, Marije ih, i sam digavši tabor stane pratiti u stopu 
uvijek se držeći blizu i postavljajući tabor uz njih, ali ga dobro utvrđujući 
i zauzimajući čvrsta uporišta ispred njega tako da je mogao noćivati u 
sigurnosti. Napredujući tako, dođoše do mjesta zvana Sekstijeve toplice? 
odakle su trebali prijeći nevelik put da budu u podnožju Alpa. Stoga se 
Marije doista i pripremao da ondje zametne bitku i zaposjeo je za svoj 
tabor jak položaj, ali slabo opskrbljen vodom hoteći, kako kažu, i time 
potaći hrabrost svojih vojnika. Jer kad su mnogi od njih bili nezadovoljni 
i govorili da će ondje biti žedni, pokazavši rukom neku rijeku što je tekla 
blizu šanca barbara, reče im da ondje mogu kupiti vodu krvlju. »Pa zašto 
nas onda«, rekoše oni, »ne vodiš odmah protiv njih dok nam još krv teče 
u žilama?« A on im odgovori mirnim glasom: »Prvo moramo utvrditi 
tabor.« 


19. Vojnici ga, dakle, poslušaše iako nevoljko; ali mnoštvo taborske 
služinčadi, kako nisu imali pića niti za sebe niti za tovarnu stoku, siđoše 
u gomili k rijeci jedni uzevši skupa s vedrima sjekirice, drugi bradve, a 
neki i mačeve i koplja namjeravajući da makar i borbom dođu do vode. 
S ovima se isprva pobije tek malen broj neprijatelja; većina je, naime, baš 
doručkovala poslije kupanja a drugi su se još kupali. Jer na tome mjestu 
izbijaju vrela tople vode; i dok se dio barbara zabavljao i uživao u 
čudesnoj ugodnosti toga mjesta, iznenadiše ih Rimljani. Kad je na 

njihovu viku pritrčalo više barbara, Mariju je bilo teško dulje zadržati 
svoje vojnike koji su bili u strahu za svoje sluge a osim toga, skočivši k 
oružju, stao se primicati najbojovniji dio neprijatelja koji su ranije porazili 
Rimljane pod Manlijem i Apionom (zvali su se Ambroni i sami za sebe 
brojili su preko trideset tisuća). No premda su im tjelesa otežala od 
prenatrpanosti jelom a srca bila razgaljena i vesela od jaka vina, nisu 
pritom jurili u nesređenu i bezglavu trku niti su ispuštali neartikuliranu 
bojnu viku, nego jednolično udarahu oružjem i poskakivahu svi zajedno 
na zvuk svoga imena Ambroni što su ga opetovano izvikivali bilo hrabreći 
sami sebe bilo unaprijed plašeći neprijatelje time što su im obznanjivali 
svoj rod. Prvi od Italaca koji siđoše protiv njih, Ligurijci, kad su čuli i 
razabrali što barbari viču, i sami uzvraćahu povicima da je to njihovo od 
predaka baštinjeno ime: jer Ligurijci sebe nazivaju prema porijeklu 
Ambronima. Mnogo je puta tako odjekivao taj poklič podjednako s jedne 
i s druge strane prije nego što su se srazili; i kako su ga prihvaćali 
naizmjence vojnici obiju vojski i živo nastojali najprije nadmašiti jedni 
druge snagom glasova, vika je podbadala i još jače razdraživala bijes 
boraca. 

Međutim, prijelaz preko rijeke razdvoji Ambrone; prešavši je, nisu, 
naime, stigli uspostaviti bojni poredak, nego kako su se na prve smjesta 
sjurili Ligurijci, nastade borba prsa o prsa; a kad Rimljani dođoše 
Ligurijcima u pomoć i udarahu s uzvisina na barbare, ovi, nadvladani, 
udariše u bijeg. Većina njih bila je poubijana ondje dok su se međusobno 
gurali oko rijeke i rijeka se punila krvlju i leševima. Ostale koji se, kad 
su Rimljani prešli rijeku, nisu usuđivali okrenuti licem njima, ubijahu sve 
dok bježeći nisu došli do svog tabora i kola. A ondje ih presretoše žene s 
mačevima i sjekirama i jezivo škrgućući zubima izvan sebe od srdžbe te 
odbijahu natrag podjednako bjegunce i progonitelje, jedne kao izdajice, 
druge kao neprijatelje, izmiješane među borce i golim rukama otkidajući 
Rimljanima štitove, hvatajući mačeve i podnoseći ranjavanja i sakaćenja 
sve do konca nesavladive u svom bijesu. Kažu, dakle, da je do bitke na 
rijeci došlo igrom slučaja više nego po zamisli rimskoga vojskovođe. 


20. Pošto se Rimljani, uništivši mnogo Ambrona, povukoše natrag i 
pade mrak, vojsku ne dočekaše, kao što bi bilo prirodno poslije tako 
velika uspjeha, pobjednički peani," pijanke pod šatorima, prijateljski 
pozdravi uz večeru niti ono što je najslađe za ljude poslije sretna boja, 
blag san, nego tu noć provedoše više od bilo koje druge u strahu i nemiru. 
Jer njihov tabor još uvijek nije imao ni šanca ni utvrđenja a neporaženih 
je barbara ostalo još mnogo desetina tisuća i, kako su se s ovima združili 
Ambroni koliko ih je umaklo pokolju, kroz cijelu je noć trajalo naricanje, 
ne plač niti jadanje poput ljudskoga, nego nekakvo se zavijanje i urlikanje 
kao kod zvjeradi pomiješano s prijetnjama i tužaljkama podizalo iz tolikog 
mnoštva da su odjekivale uokolne planine i dolina rijeke. I ravnicu ispuni 
jeziva buka a Rimljane strava pa i samog Marija presenećenje jer je 
očekivao noćnu bitku bez reda i konfuznu. Međutim, barbari ne 
napadoše niti te noći niti sljedećega dana, nego su vrijeme provodili 
pregrupirajući se i pripremajući. 

U međuvremenu Marije — kako su položajem barbara dominirale 
okolne strme, šumovite gudure i sjenovite dubodoline — posla onamo 
Klaudija Marcela s tri tisuće pješaka naloživši mu da se krišom zavuku u 
zasjedu i u toku bitke pojave neprijateljima iza leđa. Ostale vojnike, 
pošto su večerali i legli spavati ranije nego obično, u svitanje izvede pred 
šanac pa ih svrsta u bojni poređak a konjanike posla naprijed u ravnicu. 
Vidjevši to, Teutoni ne mogoše dočekati da Rimljani siđu pa da se onda 
s njima bore uz jednake uvjete," nego, naoružavši se brzo i u gnjevu, 
navališe uz brežuljak. A Marije je, razašiljajući svoje časnike na sve 
dijelove bojnog reda; upozoravao vojnike neka stoje na svojim mjestima i 
kad se neprijatelji približe na dohvat, tieka izbace svoja koplja" a zatim 
neka se posluže mačevima i štitovima, i upevši se, suzbijaju navalu 
barbara; jer kako je neprijatelj na nesigurnu zemljištu, niti će njegovi 
udarci imati sile niti njihov gusti bojni red snage budući da će tlo svojom 
neravninom prenijeti na njihovu masu gibanje valovita mora. To je 
savjetovao svojim ljudima i ujedno su mogli vidjeti kako to sam prvi radit; 
jer izvježbanošću tijela nije ni za kim zaostajao a odvažnošću sve ih je 
daleko nadmašivao, 


21. Kad su, dakle, Rimljani, sačekavši barbare i srazivši se & njima, 
zaustavili njihov juriš prema gore, potiskivani, ovi su pomalo uzmicali u 
ravnicu; i kad su se prvi već svrstavali u bojne redove na ravnu zemljištu, 
nastade vika i pometnja u njihovoj pozadini. Marcelu, naime, nije 
promakao povoljan trenutak, nego, kad je buka bitke doprla do uzvisina 
koje je on zaposjeo, natjeravši svoje ljude u trk i uz glasne poklike udari 
neprijatelju u leđa ubijajući one sasvim odostrag. Potjeravši one pred 
sobom, ovi ubrzo dovedoše svu vojsku u pometnju i pod napadom s dviju 
strana barbari ne izdržaše dugo, nego, raskinuvši bojni poredak, udariše 
u bijeg. A Rimljani, progoneći ih, ili žive pohvataše ili sasjekoše preko 
sto tisuća ljudi a kad se dolepate njihovih šatora, kola i stvari, vojnici 
glasanjem odlučiše dati Mariju sve osim onoga što su barbari sami pokrali. 
I premda je dar što ga je primio bio tako sjajan, opet se priznalo da je 
zbog veličine opasnosti koja je prijetila sasvim nedostojan njegovih 
zasluga u vođenju vojske. 

No drugi se povjesničari 'ne slažu s tim opisom darivanja plijena niti 
s navedenim brojem palih." Kažu, međutim, da su Masilijci*! njihovim 
kostima ograđivali svoje vinograde i da je zemlja, pošto su leševi istrunuli 
i u toku zime pale kiše, postala tako masnom i do u dubinu tako 
prepunom truleži koja je u nju utonula da je u razdobljima skupljanja 
uroda rodila izvanrednim obiljem plodova i posvjedočila onu Arhilohovu?? 
izreku da se »njive obogaćuju« od takva procesa. I kažu da se obično na 
velike bitke slijevaju izvanredno obilne kiše bilo zato što božanstvo čisti 
i ispite zemlju čistim vodama s neba bilo što krv i trulež šalju u vis vlažno 
iteškoi isparivanje koje zgušnjava zrak koji je promjenljiv i lako se mijenja 
u najvećoj mjeri pri najsitnijem uzroku. 


22. Poslije bitke Marije skupi od barbarskog oružja i plijena ono što 
je bilo izvrsno, čitavo i prikladno da poveća sjaj trijumfalnoj povorci a 

nagomilavši mnoštvo ostaloga na veliku lomaču, prinese veličanstvenu 
žrtvu. I dok je uz lomaču stajala vojska u oružju ovjenčanih glava, on 
sam, opasavši se kao što je običaj, obukavši haljinu s grimiznim obrubom#? 
i uzevši upaljenu zublju i objema je rukama uzdigavši prema nebu, 
upravo je kanio potpaliti lomaču kad se pojaviše na vidiku neki njegovi 
prijatelji kako svom brzinom jašu prema njemu tako da je nastala grobna 
tišina 1 napeto iščekivanje svih. A kad su već bili blizu, poskakavši S 
konja, pružahu Mariju desnicu na pozdrav javljajući mu veselu vijest da 
je po peti put izabran za konzula** i predadoše mu pismenu obavijest o 
tome. Pa kad se velika radost priključila proslavi pobjede, oduševljena 
vojska podiže jedinstven bojni poklič uz silan štropot i zveketanje oružjem 
i, pošto časnici Marija ponovno ovjenčaše lovorovim vijencima, on zapali 
lomaču i dovrši žrtvu. 


23. No ona sila koja ne dopušta čisto i nepomiješano uživanje niti 
kod velikih uspjeha, nego čini ljudski život raznovrsnom mješavinom zla i 
dobra, bila to sudbina ili božanska odmazda ili neizbježna prirodna 
nužda, za par dana donese Mariju vijest o njegovu drugu u konzulatu 
Katulu, koja kao oblak na vedru i tihu nebu zavije ponovno Rim novom 
olujom straha. Jer Katul, utaboren licem u lice prema Cimbrima, 
odustade od čuvanja alpskih prijevoja da ne bi bio oslabljen potrebom da 
svoju vojsku dijeli na mnogo dijelova te, sišavši odmah u ravnicu Italije i 
postavivši se tako da ima ispred sebe rijeku Atison a utvrdivši se na obje 
obale jakim šančevima da spriječi pokušaj prijelaza preko rijeke, premosti 
gaz da bi mogao priteći u pomoć onima na drugoj obali ako bi barbari, 
protisnuvši se kroz alpske klance, pokušavali silom probiti njegova 
utvrđenja. Ali oni su bili toliko puni preuzetnosti i prezira prema 
neprijatelju da su, razmećući se svojom snagom i smjelošću više nego iz 
bilo kakve potrebe, goli podnosili snijeg i, probijajući se kroz led i dubok 
snježni pokrivač, verali se na vrhunce odozgo, metnuvši poda se svoje 
široke štitove a zatim se otisnuvši, spuštali su se niz strme obronke pune 
klizavih i zjapećih glatkih stijena. A kad su, utaborivši se blizu rijeke i 
razgledavši gaz, počeli ga nasipavati otkidajući poput Giganta okolne 
brežuljke i nosili u rijeku čitava stabla s korijenjem, otrgnute komade 
stijena i humke zemlje potiskujući riječnu maticu iz njezina korita i šaljući 
niz struju na potporne stupove velike terete što su ih dovlačili i koji su 
udarcima potresali most, većina rimskih vojnika, ustrašeni, ostaviše svoj 
glavni tabor i stadoše uzmicati. 

Tada doista Katul, kao što i treba da čini dobar i zreo zapovjednik, 
pokaza da mu je više stalo do dobra glasa sugrađana nego do njegova 
vlastitoga. Jer kad nije mogao nagovoriti vojnike da ostanu nego je vidio 
da odlaze u preveliku strahu, naredivši da se digne orao,“ požuri među 
one koji su prvi odlazili i stane im na čelo hoteći da sramota bude njegova, 
ali ne njegove domovine, i da se čini da vojnici, uzmičući, ne 
bježe, nego da slijede svoga vrhovnog zapovjednika. Barbari pak napadoše 
i osvojiše rimska utvrđenja na svojoj strani rijeke a Rimljane koji su bili 
ondje, zadivljeni što su se pokazali najvaljanijima od ljudi i dostojno se 
izložili opasnosti za domovinu, pustiše pod jamstvom primirja zaklevši se 

mjedenim bikom*“ za kojega kažu da je kasnije, zaplijenjen poslije bitke, 
bio odnesen u Katulovu kuću kao glavna nagrada za pobjedu. A zemlju, 
sada lišenu branitelja, barbari poplaviše te je pljačkahu. 


24. Nato pozvaše Marija u Rim; kad je stigao, dok su svi očekivali 
da će proslaviti trijumf i senat mu je to spremno izglasao, on odbije bilo 
što nije htio svoje vojnike i suborce lišiti časti koju su željeli i zaslužili, 
bilo što je htio obodriti narod u tadašnjoj kritičnoj situaciji povjeravajući 
slavu za prve uspjehe sudbini države u nadi da će mu biti vraćena još 
sjajnija kod drugih. Održavši govor u kojem je rekao ono što je toj prilici 
dolikovalo i krenuvši ka Katulu, njega je osokolio i poslao po svoje 
vojnike u Galiji. Kad su došli, pokušavao je, prešavši Eridan,“ prepriječiti 
barbarima upad u unutrašnju“ Italiju. Ali ovi otklanjahu bitku govoreći 
da čekaju Teutone i da se čude što toliko kasne bila što stvarno nisu znali 
za njihovo uništenje ili što su htjeli da se čini da ne vjeruju u to. Jeri 
glasnike te vijesti strašno su zlostavljali a od Marija su preko poslanika 
tražili za sebe i za svoju braću zemlju i dovoijno gradova da se u njima 
nastane. A kad je Marije upitao tko su im ta braća a oni kazali da su to 
Teutoni, drugi su se svi nasmijali a Marije im se naruga rekavši: »Pustite 
vi samo svoju braću! Ta imaju oni zemlje i zauvijek će je imati jer su je 
dobili od nas.« Razumjevši sarkazam, poslanici ga stadoše ružiti prijeteći 
da će biti za to kažnjen od Cimbara odmah a od Teutona kad pristignu. 
»Pa oni su ovdje«, reče Marije, »i neće biti od vas lijepo da odete prije 
nego što zagrlite svoju braću.« I rekavši to, naredi da se izvedu kraljevi 
Teutona; zarobili su ih, naime, u Alpama Sekvanci** dok su bježali. 


25. Kad je to bilo javljeno Cimbrima, opet se iznova stadoše 
primicati Mariju koji se nije micao i pažljivo je čuvao tabor. A pripovijeda 
se da je za tu predstojeću bitku Marije prvi puta uveo novinu u 
konstrukciji kopalja. Jer onaj drveni dio koji se umeće u željezni vršak 
dotada je bio pričvršćen s dva željezna čavla a tada Marije jednoga ostavi 
kao što je i bilo a drugi izvadi pa umjesto njega stavi drveni klin koji se 
lako lomi računajući da koplje, kad se zabije u štit neprijatlja, ne ostane 
u ravnom položaju, nego da se, kad se slomi drveni klin, savije željezni 
šiljak i da se koplje vuče po zemlji čvrsto se držeći štita svinutim šiljkom.** 

Bojoriks, kralj Cimbara, dojahavši s malom prainjom pred rimski 
tabor, izazivao je Marija neka odredi dan i mjesto pa iziđe iz tabora i 
pobije se o zemlju. Kad je Marije odgovorio da Rimljani nikada nisu 
primali od neprijatelja savjete za bitku, ali da će ipak ugoditi Cimbrima 
u tome, odrediše kao dan treći računajući od onoga a kao mjesto ravnicu 
kod Vercela? koja je bila prikladna za Rimljane da upotrijebe svoju 
konjicu a Cimbrima je davala prostora da razviju svoje mnoštvo. 

Dočekavši, dakle, određeno vrijeme, Rimljani se stanu svrstavati u 
bojni poredak nasuprot barbarima; Katul je imao dvadeset tisuća i tristo 
vojnika dok je broj Marijevih dosegao trideset dvije tisuće a oni su, 
podijelivši se na oba krila, okružili Katula u središtu, kako je zabilježio 
Sula* koji se borio u toj bitki. Tvrdi također da se Marije ponadao da će 
se oba bojna reda sukobiti svojim krajevima i na krilima tako da sva 

zasluga za pobjedu pripadne njegovim vojnicima a da Katul uopće ne 
uzme učešća u boju niti se pobije s neprijateljima, a da je zato tako 
rasporedio čete jer će se središta, kao što obično biva kod bojnih 
rasporeda jako razvučena pročelja, ugibati prema natrag. Spominje se da 
se i sam Katul brani sličnom tvrdnjom optužujući Marija za veliku 
zlonamjernost prema njemu. 


Pješadija Cimbara polako je izlazila iz svojih zaklona održavajući 
dubinu bojnog reda jednaku pročelju; svaka se, naime, strana njihove 
formacije protegla u dužinu od trideset stadija;* a konjanici, kojih je bilo 
petnaest tisuća, izjahaše u sjajnoj opremi, s kacigama napravljenima nalik 
na razjapljene čeljusti strašnih zvijeri i odsječene glave životinja neobičnih 
oblika koje su uvis uspravljene perjanice od perja činile još višima, te 
opremljeni željeznim oklopima i blistavim bijelim štitovima, Za bacanje 
svaki je imao koplje sa šiljkom na oba kraja; a u borbi iz bliza služili su 
se velikim i teškim mačevima. 


26. Taj put nisu napadali“ na Rimljane čelom, nego, skrećući 
udesno, nastojali su ih malo pomalo odvući da ih ukliješte između sebe i 
svoje pješadije koja je bila postrojena slijeva. I rimski vojskovođe prozreše 
lukavu zamku, ali ne stigoše zadržati vojnike, nego, kad je jedan od njih 
povikao da neprijatelji bježe, svi nagnuše da ih progone. I uto navali 
barbarska pješadija poput beskrajna uzbibanog mora. Tada se Marije, 
opravši ruke i podigavši ih k nebu, zavjetova prinijeti bogovima hekatom- 
bu.'“ A i Katul se isto tako, podigavši ruke, zavjetovao da će podići hram 
Fortuni današnjega dana.!"! Pripovijeda se također da je Marije, prinijevši 
žrtvu, kad su mu bila pokazana žrtvena znamenja,!“ glasno uskliknuo: 
»Moja je pobjeda !« 

Ali kad je započeo napad, Sula izvješćuje da je Marija snašla božanska 
osveta. Kad se, naime, podigla silna prašina, kao što je prirodno, i 
potpuno zastrla obje vojske, on je, čim je od prvog trena krenuo da goni 
neprijatelja, promašio ga i, projurivši pokraj njegova bojnog reda, iumarao 
dugo vremena po ravnici a barbari su se voljom slučaja žestoko srazili s 
Katulom i glavni teret boja poniješe on i njegovi vojnici među koje kaže 
Sula da je i sam bio svrstan; a Rimljanima je, veli pomogla vrućina i sunce 
koje je blještalo Cimbrima u oči. Jer dok su bili sposobni izdržati studen 
i othranjeni u sjenovitim i, kako je bilo rečeno,!* hladnim krajevima, žega 
ih je uništavala jer su se jako znojili uz otežano disanje i zaklanjajući lica 
za štitove budući da se bitka odigrala poslije ljetnog suncostaja'““ koji po 
rimskom računanju vremena pada tri dana prije mlađaka u mjesecu koji se 
sada zove august a onda se zvao sektil.!" A hrabrosti Rimljana doprinijela 
je i prašina zakrivši neprijatelje. Nisu im, naime, iz daljine vidjeli 
mnoštvo, nego se svatko, navalivši trkom, borio s onim koji je bio njemu 
sučelice a da ih nije unaprijed prestrašio pogled na ostalu neprijateljsku 
vojsku. I tijela su im tako bila očvrsnula na napore i očeličena u bojevima 
da nije bilo vidjeti nijednog od Rimljana niti da se znoji niti da teško diše 
zbog tolike zapare i zato što su se sukobili u trku, o čemu kažu da 
izvješćuje sam Katul veličajući svoje vojnike. 

27. Najveći i najratoborniji dio neprijatelja bude ondje sasječen ; jer 
da spriječe razvlačenje bojnog reda oni u prvim redovima bili su povezani 
jedni s drugima dugačkim lancima koji su bili pričvršćeni za pojaseve; a 
kad su bjegunce potisnuli prema njihovoj ogradi od kolja, namjeriše se 
kolima, ubijahu bjegunce, svoje muževe, braću, očeve, i, daveći svoju 
nejaku djecu vlastitim rukama, bacahu ih pod kotače i pod noge teretne 
stoke a zatim ubijahu same sebe. Kažu za jednu da je bila obješena o vrh 
kolskog ruda a dječica su joj visjela s obje strane privezana za njene 
gležnjeve; ljudi su, kažu, zbog nedostatka drveća vezivali vratove jedni 
za rogove stoke, drugi na njezine noge, a zatim, kad bi ih ostalom 
podboli, pogibali su vučeni i gaženi od marve koja je skačući jurila. Ipak, 
unatoč takvim samoubojstvima, zarobljeno ih je bilo preko šezdeset 
tisuća; onih pak koji su pali pričalo se da je bilo dvaput toliko. 

Imovinu neprijatelja opljačkaše Marijevi vojnici a plijen iz bitke pa 
zastave i trube kažu da su bili odneseni u Katulov tabor; a time se i 
najvećma služio Katul kao dokazom da je on izvojevao pobjedu. No osim 
toga, kad je i među vojnicima, kako se čini nastala svađa oko toga, 
izabraše kao arbitre!“ poslanike Parme kojima su Katulovi vojnici, vodeći 
ih između leševa neprijatelja, pokazivali one koji su bili probodeni 
njihovim kopljem; moglo ih se razaznati po slovima jer je Katul svoje ime 
dao urezati na drvo. Međutim, ipak se sveukupna zasluga pripisivala 
Mariju i zbog prijašnje pobjede i pod izlikom njegove magistrature,!? 
Osobito ga je puk proglašavao trećim osnivačem Rima!“ s obrazloženjem 
da ova opasnost, koju je odvratio od grada, nije bila manja od one 
keltske!" i, veseleći se sa ženama i djecom svaki u svojoj kući, prinosili 
su prvine od večere i žrtvu ljevanicu istovremenu i Mariju i bogovima i 
uporno zahtijevali da sam proslavi oba trijumfa. Ipak nije tako proslavio 
trijumi, nego zajedno s Katulom hoteći se kod tolike dobre sreće pokazati 
skromnim ; a nemoguće je također da se uplašio vojnika!“ koji su svrstani 
stajali spremni da ni njemu ne dopuste da proslavi trijumf ako se ta čast 
bude uskraćivala Katulu. 


28. Obavljao je, dakle, peti konzulat; a za šestim je žudio kako nitko 
ne žudi ni za.prvim nastojeći pridobiti narod laskavom udvornošću i 
ugađao mu tako da mu je popuštao želeći ne samo protiv dostojanstva i 
javnog ugleda svoje službe, nego i protiv vlastite naravi biti preučtiv 
narodni čovjek a takav po naravi nije bio ni najmanje. Nego bio je, kako 
kažu, u političkom životu i posred plahovite rulje zbog  častoljublja 
krajnje plašljiv i njegova su ga hladnokrvnost i mirnoća iz dana bitaka 
ostavljale u skupštini gdje je zbog kakvegod pohvale ili pokude znao biti 
izvan sebe. Ipak se pripovijeda, kad je odjednom podijelio građansko 
pravo tisući građana iz Kamerina!!* zato što su se osobito odlikovali u 
borbi za vrijeme rata, jer se smatralo da je taj postupak protuzakonit i jer 
su ga neki zbog njega prekoravali, da je rekao da od buke oružja nije 
mogao čuti glas zakona. Pa ipak, čini se da se većma prepadao i plašio 
galame u skupštinama. U svakom slučaju, pod oružjem je imao ugled i 
moć jer su ga trebali, ali u političkom životu, kako mu je pravo mjesto 

bilo potkresavano, potražio je utočište u naklonosti i ljubavi puka ne 
inareći da bude najbolji ako samo uzmogne biti najveći. Zbog toga dođe 
u sukob sa svim aristokratima!!! a kako je naročito strepio od Metela koji 
je od njega doživio nezahvalnost a koga je istinska vrlina učinila 
prirodnim neprijateljem onima koji su se zazornim postupcima ulagivali 
mnoštvu i nastojali njime vladati ugađajući mu, Marije stane plesti intrige 
da ga otjera iz građa. Povezavši se u tu svrhu s Glaucijom!!“ i Saturni- 
nom,'> ljudima izvanredno drskima, koji su siromašnu i na bunu 
spremnu svjetinu imali u svojoj vlasti, preko njih je predlagao zakone; 
uzbunivši i vojništvo, miješao ih je s narodom u skupštinama da 
protustrankom skrši Metelovu moć. A kako izvješćuje Rutilije,!'! imače 
ljubitelj istine i čestit čovjek, ali koji je imao osobnu zavađu s Marijem, 
postigao je doista Marije šesti konzulat podijelivši mnogo novaca među 
tribuse'“ i kupivši osujećivanje Metelova izbora za konzula, a za druga u 
službi uze Valerija Flaka, više stugu nego kolegu.'“* Pa ipak, nikome od 
njegovih prethodnika nije narod podijelio tolike konzulate osim jedinome 
Valeriju Korvinu.!"" Ali kažu da je u njegovu slučaju između prvog i 
posljednjeg konzulata proteklo četrdeset pet godina a Marije je poslije 
prvoga protrčao ostalih pet u jednom jedinom naletu sretne sudbine. 


29. I osobito je u tom posljednjem konzulatu!!* navukao na sebe 


mržnju sudjelujući u mnogim Saturninovim nedjelima. Jedno je od tih 
bilo i umorstvo Nonija koga je Saturnin ubio jer se protiv njega 
kandidirao za pučkog tribuna. Zatim kao tribun Saturnin predloži agrarni 
zakon" kome doda klauzulu da će senat doći da se zakune da će se držati 
onoga što narod izglasa i da se ničemu neće suprotstavljati. Pretvarajući 
se da napada tu odredbu zakona, Marije reče u senatu da neće pristati na 
tu zakletvu a misli da se i nitko drugi pametan neće zakleti; ta ako zakon 
i nije loš, uvreda je za senat da pod silu daje takve ustupke a ne na osnovu 
uvjerenja niti slobodnom voljom. A to je rekao ne zato što je tako mislio, 
nego postavljajući Metelu bezizlaznu zamku. Jer dok se on, držeći laž 
dijelom sposobnosti i vještine, nije uopće namjeravao obazirati na ono o 
čenmu se sporazumio sa senatom, znao je da je Metel čovjek od riječi i da 
on, prema Pindaru, smatra »istinu temeljem velike vrline« te je želio da 
ga unaprijed uhvati njegovom izjavom pred senat, da se neće zakleti i 
onda, kad odbije zakletvu, da Metel navuče na sebe neizlječivu mržnju 
naroda. A to se i dogodilo. 

Jer kad je Metel izjavio da se neće zakleti, tad se senat raziđe a poslije 
par dana, kad je Saturnin pozivao senatore na govornicu!“ i nastojao ih 
prisiliti da se zakunu, Marije, istupivši, kad je nastala tišina i oči sviju 
bile su uprte u njega, pošto izjavi đa se potpuno odriče svojih mladenački 
neodgovornih, samo usmenih iskaza u senatu, reče da njegov vrat nije 
tako širok!“ da može jednom zauvijek unaprijed izreći svoje mišljenje o 
tako važnoj stvari, nego da će se!“ zakleti i pokoriti zakonu ako to jest 
zakon; tu je, naime, mudru ogradu dodao da prikrije svoju sramotu. 
Narod, međutim, oduševljen njegovim zaklinjanjem, zaplješće i klicanjem 
mu povladi, ali aristokrate obuze silna utučenost i mržnja na Marija zbog 
njegove neočekivane promjene stava. U strahu od narođa svi se, dakle, 

redom zakleše dok ne dođe red na Metela; a Metel, premda su ga prijatelji 
zaklinjali i molili neka položi zakletvu i neka ne izlaže sebe nepopravljivim 
kaznama koje je Saturnin predlagao za one koji se ne budu hrjeli zakleti, 
nije popustio u svome ponosu i nije položio prisegu, nego, vjeran svome 
značaju i pripravan podnijeti i najgore zlo samo da ne uradi nešto 
sramotno, otiđe s Foruma razlažući onima oko sebe da je ružno učiniti 
nešto loše a banalno učiniti nešto lijepo kad nema opasnosti, dok 
postupati plemenito kad je to opasno, to je zadatak časna čovjeka. Nato 
Saturnin dade na glasanje odluku neka konzuli proglase da se Metelu ima 
uskratiti vatra, voda i krov; a najgori ološ pučanstva bio je spreman da 
ga ubije. Ali kad su najčestitiji građani bili veoma uzrujani i žurno se 
skupljali kod Metela, on im ne dopusti da zbog njega izazovu građanski 
razdor, nego ode iz grada uz razborito zaključivanje: »Ta ili ću se«, reče, 
»ako se situacija popravi i narod predomisli, pozvan vratiti natrag, ili, ako 
ostanu kakvi jesu, najbolje je biti daleko.« A kolike se naklonosti i 
poštovanja naužio Metel za svoga progonstva i na koji je način proveo 
vrijeme u bavljenju, filozofijom na Rodu, naći će prikladnije mjesto u 
njegovu životopisu.!“ 


30. Marije pak, prisiljen da za uzvrat za tu Saturninovu uslugu mirno 
trpi njegovo posizanje za krajnjom drskošću i vlašću, ne opazi da je učinio 
zlo koje se nije dalo popraviti, nego je preko oružja i umorstava vodilo 
ravno k tiraniji'“* i obaranju zakonite vlasti. Zazirući od aristokrata a 
ulagujući se svjetini, usudi se počiniti djelo krajnje podlo i podmuklo. 
Kad su, naime, k njemu došli noću prvi ljudi u gradu i tražili njegovu 
podršku protiv Saturnina, on bez njihova znanja na druga vrata pusti 
njega u kuću. Zatim, navodeći kao izgovor pred objema stranama 
želučanu dijareju,'“ trčao je kroz kuću naizmjence sad k njima sad k 
njemu huškajući i podjarujući ih uzajamno. Kad su se, međutim, senat i 
vitezovi!“ stali udruživati i izražavati svoje nezadovoljstvo, izvede vojsku 
na Forum i, prognavši izazivače nereda!“ na Kapitolij, pohvata ih 
pomoću žeđi; jer dao je presjeći vodovodne cijevi a oni, odustavši od 
borbe, pozvaše ga i predadoše mu se pod zaštitom onoga što se nazivalo 
javnom vjerom. Kad je Marije pokušao sve moguće da spasi te ljude, ali 
bez uspjeha te su bili poubijani pošto su sišli na Forum,!'* bio je on poslije 
toga u zavadi i s aristokratima i s pukom pa kad je došlo vrijeme izbora 
cenzora, ne prijavi se kao kandidat protiv očekivanja sviju, nego, u 
strahu da neće biti izabran, dade izabrati druge, neznatnije ljude. 
Uostalom, on je sam sebi spasavao obraz izgovorom da se nije želio 
omraziti mnogim građanima strogim provjeravanjem njihova života i 
vladanja. 


31. Kad je bio podnesen prijedlog zaključka da se Metel pozove 
natrag iz progonstva, Marije se svom silom suprotstavi i riječju i djelom, 
ali kako je bilo uzalud, najzad popusti; i pošto je narod taj. prijedlog 
oduševljeno prihvatio, ne mogući podnijeti da vidi prizor Metelova 
povratka, otplovi u Kapadokiju i Galatiju'“ tobože da prinese žrtve Majci 
bogova na koje se zavjetovao, ali imajući stvarno drugi motiv za odlazak, 

a taj je bio nepoznat rimskoj svjetini. Kako po naravi nije bio stvoren za 
život u miru i bavljenju politikom, nego se uzdigao ratovima, pa onda 
misleći da mu pomalo opet zbog neaktivnosti i mirovanja blijede moć i 
slava, tražio je povod za nove pothvate. Nadao se, naime, ako uzbuni 
tamošnje kraljeve!“ i podjari i razdraži Mitridata za koga se očekivalo da 
će započeti rat, da će odmah biti izabran za vrhovnog zapovjednika u ratu 
s njime i da će grad ispuniti novim trijumfima a kuću ratnim plijenom i 
kraljevskim bogatstvom. - Stoga, premda je Mitridat postupio prema 
njemu sa svom smjernošću i poštovanjem, nije se dao umekšati niti je 
popustio, nego rekavši: »Ili nastoj, kralju, da budeš moćniji od Rimljana, 
ili šuteći radi ono što ti se naređuje«, zapanji Mitridata koji je često već 
čuo govoriti o rimskoj otvorenosti u govoru, ali nju je samu tada doživio 
prvi put. 


32. Vrativši se u Rim, sagradi sebi kuću blizu Foruma bilo, kako je 
sam govorio, jer nije htio da se oni koji su mu dolazili iskazivati štovanje 
muče pješačeći izdaleka, bilo jer je tu udaljenost smatrao razlogom što 
njemu na vrata ne dolazi više ljudi nego drugima.!*! Nije, međutim, toliko 
to bilo razlog; nego jer je za drugima zaostajao po umiljatosti u ophođenju 
i u političkoj uslužnosti, poput nekog ratnog oruđa u vrijeme mira bio je 
zanemarivan. A od onih koji su ga zasjenjivali manje se ljutio na druge, 
ali veoma ga je ozlovoljavao Sula čiji je uspon do moći bio posljedica 
zavisti aristokrata prema Mariju a koji je svoje razmirice s njime uzimao 
kao polazište za političku djelatnost. I kad je Numiđanin Bokho, službeno 
proglašen rimskim saveznikom,!* postavio na Kapitoliju boginje Pobjede, 
donositeljice pobjednih trofeja, i uz njih zlatne likove koji su prikazivali 
Jugurtu kako ga on predaje Suli, Marije je bio izvan sebe od bijesa i 
suparničke zavisti smatrajući da Sula sebi prisvaja slavu njegovih djela i 
spremao se da silom sruši te zavjetne darove. Ali Sula mu je uzvraćao 
svadljivom zavidljivošću i samo što razdor nije izbio na površinu kad ga 
spriječi saveznički rat koji je iznenada buknuo protiv Rima.!* Najbojov- 
niji i najmnogoljudniji italski narodi složili su se, naime, protiv Rima i 
malo je uzmanjkalo da ne sruše njegovu prevlast jer su bili snažni ne samo 
oružjem i ljudstvom, nego su također imali vojskovođe čija je odvažnost 
i vještina bila zadivljujuća i ravna onoj kod Rimljana. 


33. Koliko je taj rat svojim potresnim peripetijama i vrlo promjenlji- 
vom ratnom srećom dodao slave i moći Suli, toliko je oduzeo Mariju. Jer 
Marije se pokazao sporim u napadima, punim oklijevanja i krzmanja u 
svemu bilo da je starost ugasila njegovu poznatu energiju i žestinu (ta već 
je prešao šezdesetpetu godinu), bilo, kao što je sam govorio, da ga je 
osjećaj stida tjerao da preko svojih snaga nastoji izdržati teškoće ratovanja, 
dok su mu živci bili bolesni a tijelo nesposobno za rat. Pa ipak, i tada 
izvojevavši pobjedu u velikoj bitki, pobije šest tisuća neprijatelja i nigdje 
im ne pruži priliku da ga čvrsto zgrabe, nego kad su ga okružili sa svih 
strana opkopima, strpljivo je sačekao svoju priliku i nije se dao razljutiti 
kad su mu se podrugivali i izazivali ga. Pripovijeda se, kad mu je Popedije 
Silon,!*“* koji je imao najveći ugled i moć među neprijateljima, rekao: 

»Ako si velik vojskovođa, Marije, siđi i pobij se!«, da je odgovorio: »A 
ti, ako si velik vojskovođa, prisili me đa se pobijem protiv svoje volje !« 
A drugi put, kad su mu neprijatelji pružili priliku đa ih napadne, ali su 
se Rimljani ponijeli kao kukavice, skupivši svoje vojnike u skupštinu, 
reče im: »Ne znam da li da nazovem većim plašljivcima neprijatelje ili 
vas; jer niti su oni smogli hrabrosti da pogledaju vaša leđa, niti vi njihov 
zatiljak.« Najzad napusti zapovjedništvo jer zbog slaba tjelesnog zdravlja 
nije bio u stanju da ga obavlja. 


34. Kad su se, pošto su se Italci već pokorili, mnogi u Kimu preko 
pučkih vođa otimali za zapovjedništvo u ratu s Mitriđatom, mimo svakog 
očekivanja pučki tribun Sulpicije, čovjek izvanredno smion, iznijevši 
Marijevu kandidaturu, predloži njega za vrhovnog zapovjednika protiv 
Mitridata u svojstvu prokonzula. I narod se razdvoji u mišljenju, jedni 
pristajući uz Marija a drugi izvikujući Sulino ime! i pozivajući Marija 
neka iđe u toplice u Baje!“ i liječi tijelo klonulo od starosti i reume, kako 
je sam govorio. 

oIimao je, naime, ondje kod Mizena Marije raskošnu kuću namje- 
štenu rasipno i za život odveć ženskasto mekoputan no što to priliči 
čovjeku koji je aktivno sudjelovao u tolikim ratovima i vojnama. Pripovi- 
jeda se da ju je Kornelija! kupila za sedamdesetpet tisuća drahmi; a 
nedugo poslije toga kupio ju je Lucije Lukul za dva i po milijuna; tako 
je brzo rasla rastrošnost i tako je uvelike napredovao luksuz života u 
gradu. Marije, međutim, pokazujući revan takmičarski duh koji bi mogao 
karakterizirati mlada čovjeka i djetinjasto otresavši sa sebe starost i 
slabost, svakodnevno je silazio na Martovo polje i, vježbajući s mladićima, 
pokazivao je okretnost u oružju i spretnost u jahanju premda u starosti 
tijelo više nije bilo pokretno, nego je postao gojazan i težak. 

Nekima se, dakle, sviđalo da to radi i, silazeći promatrali su njegov 
žar u natjecanjima, ali u najplemenitijem dijelu publike pogled na njegovu 
nezasitnost i slavohlepije pobuđivao je sažaljenje što on, uzdigavši se od 
siromaštva do najvećeg bogatstva i iz neznatnosti do najvišega mjesta, nije 
znao staviti granice svojoj dobroj sreći i nije se zadovoljavao time da mu 
se dive i da u miru uživa u onome što ima, nego, kao da je svega toga još 
potreban, pošto je stekao trijumfe i slavu, krenuvši vuče u Kapadokiju i 
na Pont Euksin!** tako duboku starost da bije bojeve s Arhelajem i 
Neoptolemom, običnim Mitriđatovim satrapima.!* Opravdanja koja je 
Marije za to navodio ukazivala su se posve budalasta; tvrdio je, naime, 
da sam osobno želi na toj vojni đati sinu vojnički odgoj. 


35. To je učinilo da na površinu izbije tajna bolest od koje je Rim 
već dugo bolovao kad je Marije našao najprikiadnije oruđe za opću 
propast u drskosti Sulpicija!*" koji se u svemu ostalome divio Saturninu i 
nasljedovao ga osim što mu je zamjerao u političkim postupcima bojažlji- 
vost i oklijevanje! On je sam, ne gubeći vremena, držao oko sebe šest 
stotina vitezova kao tjelesnu stražu i njih je nazivao protusenatom a kad 
je oružjem napao konzule dok su držali skupštinu“ pa jedan od njih 
umakao s trga, uhvati i ubije mu sina,**“* dok Sula, gonjen mimo Marijeve 

kuće, učini ono što nitko ne bi bio očekivao pa upadne u kuću; i kažu da 
je on, ostavši tako neprimijećen od progonitelja koji su u trku prošli kraj 
kuće pošto ga je sam Marije zdrava i čitava na druga vrata pustio iz kuće, 
odjurio u svoj tabor. Sam pak Sula u svojim Sjećanjima tvrdi da nije 
pobjegao k Mariju tražeći zaklon, nego da se onamo udaljio s Foruma da 
se posavjetuje s Marijem o tome što ga je Sulpicije pokušavao natjerati da 
protiv svoje volje dade izglasati okruživši ga golim mačevima i stjerav ga 
k Marijevoj kući sve dok najzad nije odande otišao na Forum i poništio 
odluku konzula o prestanku obavljanja javnih poslova, kako su to oni 
zahtijevali.!** Kad se to sve dogodilo, Sulpicije, sada gospodar situacije, 
dade izglasati da se zapovjedništvo!“ prenese na Marija i Marije se bio 
spremao za odlazak i poslao dva vojnička tribuna da preuzmu od Sule 
vojsku. Ali Sula, podjarivši vojnike (a bilo ih je ne manje od trideset tisuća 
iegionara!*), povede ih na Rim. Vojne pak tribune koje je poslao Marije 
vojnici napadoše i ubiše. 

Istina, i Marije je u Rimu dao pogubiti mnoge od Sulinih prijatelja i 
proglasio da daje slobodu robovima koji se hoće boriti na njegovoj strani; 
pripovijeda se, međutim, da su mu se pridružila samo trojica. Tako 
poslije otpora Sulinu ulasku u grad i ubrzo istjeran iz njega pobježe!*. 
Cim je umakao iz grada, njegovi pristaše budu raspršeni pa, kako je bio 
mrak, zakloni se na Solonij, jedno od svojih poljskih dobara. I posla sina 
da s nedalekih imanja svog tasta Mucija!# uzme nužni živež a sam, sišavši 
u Ostiju, gdje mu je jedan prijatelj, Numerije, pripravio brod, isplovi ne 
sačekavši.sina, nego uzevši sa sobom pastorka Granija.!#% A mladi Marije, 
kad je došao na Mucijevo imanje, dok je uzimao i spremao nešto, kad ga 
je zatekao dan, ne izbjegne sasvim pažnji svojih neprijatelja, nego dođoše 
neki konjanici jašući na to mjesto jer su nešto posumnjali; a kad ih 
nadzornik imanja vidje izdaleka gdje dolaze, sakri Marija u kola natova- 
rena bobom. Na taj način prebačen do kuće svoje žene, uzevši sve što mu 
je trebalo, mladi Marije siđe noću k moru i, ukrcavši se na brod koji je 
plovio u Afriku, preveze se onamo. 


36. Stari pak Marije, kako je zaplovio nošen povoljnim vjetrom uz 
obalu Italije, poboja se nekoga Geminija, jednoga od utjecajnih ljudi u 
Teracini'* a njegova neprijatelja, i zapovijedi mornarima da se drže 
daleko od Teracine. Oni su htjeli udovoljiti njegovoj želji, ali kako je 
vjetar okrenuo i zapuhao prema obali donoseći jako valovlje, činilo se da 
ni brod neće izdržati udarce valova, jer je i Mariju bilo zlo 1 slabo se 
osjećao od morske bolesti, jedva se dokopaše žala kod Circeja.!"" No kako 
je oluja rasla a ponestalo im je živeža, iskrcavši se na obalu, lutali su 
naokolo ne s određenim ciljem nego kao što to već biva u velikim 
neprilikama kad se nastoji pobjeći od postojeće situacije smatrajući je 
najgorom i kad se nade polažu u nepoznato. Jer neprijatelj im je bila 
zemlja, neprijatelj more, strašna je bila mogućnost da naiđu na ljude, 
zbog oskudice u najnužnijem strašna i mogućnost da ne naiđu. No ipak, 
negdje kasno namjere se na malobrojne pastire koji na njihove molbe nisu 
imali što da im dadu, ali, prepoznavši Marija, posavjetovaše ih neka se 
najvećom brzinom udalje; jer malo prije brojni su konjanici bili viđeni 

ondje kako jašu u potrazi za njim. I tako, zapavši u krajnju nevolju a 
osobito jer mu je pratioce od izgladnjelosti obuzimala potpuna klonulost, 
tada skrenuvši sa ceste i zavukavši se u duboku šumu, mučno provede 
noć. A sutradan, pritiješnjen nuždom i hoteći iskoristiti tjelesnu snagu 
prije nego ga potpuno izda, pođe naprijed morskom obalom hrabreći 
svoje pratioce i moleći ih neka ne podliježu iscrpljenosti prije nego 
propadne zadnja nada za koju čuva. sam sebe pouzdajući se u davna 
proroštva. A ona je, reče, bila u tome da je, kad je još bio sasvim mlad i 
boravio na selu, dočekao u svoju gornju haljinu orlovsko gnijezdo sa 
sedam mladih koje je padalo; a kad su to vidjeli njegovi roditelji i začudili 
se, raspitivali su se o značenju kod gatalaca; ovi su pak rekli da će on 
postati najznamenitiji od ljudi i da po sili sudbine mora sedam puta 
primiti vrhovno zapovjedništvo i vlast. 

Jedni kažu da se to uistinu tako dogodilo Mariju; drugi opet vele da 
su oni koji su tada i ostalo vrijeme bijega tu priču čuli i povjerovali zapisali 
je premda je potpuno fantastična. Jer orao, kažu, ne izliježe više od dvoje 
mladunaca odjednom ; nego kažu da se i Musej!?! prevario kad je rekao o 
orlu da »troje leže, dvoje izliježe a jedno othranjuje.«** Ipak se općenito 
priznaje da je za vrijeme svog bijega i u krajnjim nevoljama Marije često 
puta ponovio da će dotjerati do samoga konzulata. 


37. Ali sada kad su bili oko dvadeset stadija! udaljeni od italskoga 
grada Minturne,!** ugledaju izdaleka konjaničku turmu!? kako jaši prema 
njima i također dvije tovarne lađe kako slučajnom podudarnošću plove 
mimo. Zato koliko je svaki imao brzine i snage, potrčaše dolje k moru i, 
bacivši se u vođu, stadoše plivati prema lađama. Granije i njegovi pratioci, 
dohvativši se jedne, prevezoše se na otok preko puta; zove se Enarija;/** 
ali samog Marija, koji je bio težak i nespretan da ga se rukama dohvati, 
dva roba jedva i s mukom izdigoše iznad morske površine pa metnuše u 
drugu lađu kad su već konjanici zastali i dovikivali s obale mornarima 
neka dovedu brod k obali ili bace Marija u more pa otplove kamo ih volja. 
A kako ih je Marije sa suzama u očima zaklinjao, gospodari lađe, pošto 
su u kratko vrijeme mnogo puta promijenili odluku, ipak odgovoriše 
konjanicima da neće izdati Marija. Kad konjanici bijesni odjahaše, 
mornari, opet se predomislivši, pristadoše uz obalu; i bacivši sidro kod 
ušća rijeke Liris gdje se rijeka proširuje u jezera, savjetovahu Marija da 
iziđe iz lađe, uzme na obali hrane i okrijepi svoje od .nevolja izmučeno 
tijelo dok ne zapuše povoljan vjetar; a pošto utihne vjetar s mora i podigne 
se vjetrić od močvara, rekoše, tada se dešava obično u isti sat da ovaj puše 
u dovoljnoj jačini. Davši se nagovoriti, Marije tako učini; i kad ga 
mornari iznesoše na suho, leže na nekakvu travu ni izdaleka ne sluteći 
ono što će se dogoditi. Tad mornari, smjesta se popevši na lađu i 
podigavši sidra, pobjegoše osjećajući da niti je časno da izruče Marija niti ' 
bezopasno da ga spase. Ostavljen tako posve sam, dugo je. vremena bez 
riječi ležao na obali a onda, jedva se nekako pribravši, pođe mučno kroz 
bespuće; i prošavši duboke močvare:i jarke pune vode i blata, namjeri se 
na kolibu starca koji je živio od rada u močvarama!“ i njega Marije, 
bacivši mu se pred noge, stade preklinjati da bude spasiocem i pomoćni- 

kom čovjeku koji će mu, ako izbjegne sadašnju opasnost, uzvratiti 
nagradom preko svih očekivanja. Tada čovjek, bilo poznavajući Marija 
odavna ili jer je, ugledavši ga, osjetio divljenje prema čovjeku višega 
staleža, reče da je kolibica dovoljna ako mu je potrebno samo da otpočine, 
ali ako luta bježeći od nekih progonilaca, da će ga sakriti na mirnijemu 
mjestu. A kad ga je Marije zamolio da to učini, odvede ga u močvaru i 
reče mu neka se zguri u udubinu pokraj rijeke pa, donoseći nabaca preko 
njega trstike i drugog raslinja koje je bilo lagano i moglo ga je pokrivati 
a da ga ne pozlijedi. 


. 38. Nije prošlo mnogo vremena kad do njega od kolibe dopre štropot 
i buka. Geminije je, naime, iz Teracine poslao mnogo ljudi da ga gone a 
od tih su neki, slučajno došavši do kolibe, plašili starca i derali se na nj 
što je primio neprijatelja Rimljana. Podigavši se stoga iz svog skrovišta i 
svukavši se, Marije se spusti u gustu i blatnu vodu močvare. Ondje nije 
mogao ostati neopažen od onih koji su ga tražili, nego ga izvukoše gola, 
prekrivena muljem, pa ga odvedoše u Minturnu i predadoše vlastima. Jer 
u svaki je grad bila poslana zapovijed da vlasti treba da gone Marija i, kad 
ga uhvate, da ga ubiju. Ipak su magistrati odlučili da se najprije 
posavjetuju; i Marija dadoše na čuvanje u kuću Fanije, žene za koju se 
činilo da mu nije sklona zbog davna razloga. 

Imala je, naime, Fanija muža Titinija; ali rastavši se s njime, tražila 
je natrag svoj: miraz koji je bio znatan. No on ju je optuživao da je 
preljubnica; i Marije je za svog šestog konzulata predsjedao suđenju. A 
kad je za vrijeme raspravljanja o toj stvari izlazilo na vidjelo i da je Fanija 
razuzđana žena, i da ju je njezin muž, premda je to znao, uzeo i proživio 
dugo vremena s njom, Marije, kome se zgadilo oboje, naredi mužu da 
ženi vrati miraz a njoj odredi kao znak nečasnosti!* globu od četiri 
mjedena novčića.!? 

Međutim u vrijeme o kojem govorimo Fanija se nije ponijela kao 
žena kojoj je učinjeno krivo, nego kad ugleda Marija, sasvim daleko od 
toga da mu pokaže svoje zlopamćenje, brinula se za nj i hrabrila ga je 
koliko su joj to prilike dopuštale. A i on je nju hvalio zbog plemenitosti 
i govorio da je pun samopouzdanja; jer pojavilo mu se izvrsno znamenje. 
A bilo je ovakvo. 

Kad je, vođen kroz grad, bio kod Fanijine kuće, pošto se vrata 
otvoriše, iznuira istrči magarac da se napije iz izvora koji je tekao sasvim 
blizu; a pogledavši nekako nestašno i veselo Marija, najprije zastane pred 
njim, zatim prodorno zareve i proskakuće obijesno pokraj njega; izvukavši 
iz toga zaključak, Marije je tvrdio da mu božanstvo ukazuje na spas 
morem a ne kopnom ; jer magarac je, ne mareći za svoju suhu hranu, nju 
ostavio pa pošao k vodi. 

Pošto je to izložio Faniji, Marije se odmarao nasamu zatraživši da se 
zatvore vrata sobe. 


39. Pošto su se posavjetovali, magistrati i vijećnici Minturnjana 
odlučiše da ne oklijevaju, nego da odmah Marija pogube. I kako nitko od 
građana nije htio preuzeti taj zadatak, jedan konjanik rodom Gal ili 

Cimbar (jer navodi se i jedno i drugo), uzevši mač, uđe k njemu. A kako 
onaj dio sobe u kojem je Marije baš počivao nije bio dobro osvijetljen nego 
je bio u polumraku, pripovijeda se da se onom vojniku učinilo da 
Marijeve oči isijavaju jak plamen a da iz duboke sjene dolazi snažan glas: 
»Ti se, dakle, čovječe, doista usuđuješ ubiti Gaja Marija ?« Pobjegavši 
smjesta iz sobe i bacivši javno nasred kuće mač na zemlju, barbarin se 
dohvati vrata vičući samo ovo: »Ne mogu ubiti Gaja Marija !« Sve dakako 
obuzme zaprepaštenje, zatim sažaljenje, pa kajanje zbog odluke i predba- 
civanje sebi samima što su donijeli odluku nezakonitu i nezahvalnu prema 
spasiocu Italije kome ne biti na pomoć bila bi strašna stvar. »Neka ide 
kamo želi kao prognanik da drugdje pretrpi ono što mu je sudbina 
namijenila. A mi mčlimo se bogovima da nas ne pogodi njihova osvetnička 
kazna što smo Marija izbacili iz grada nevoljna i gola !« Potaknuti takvim 
razmišljanjima, uletješe u gomili u njegovu sobu i uzeše ga u svoju sredinu 
pa ga povedoše k moru, No premda se jedan revno trudio da mu bude 
na usluzi u ovome, drugi u onome i svi su se žurili, opet su izgubili dosta 
vremena. Naime gaj nimfe koja se zvala Marika a koji su štovali i bdjeli 
da se ništa odande ne iznese od onoga što je jednom bilo uneseno našao 
im se na putu dok su išli prema moru i bilo je nužno đa ih obilaženje 
naokolo zadrži, dok najzad jedan od starijih ne poviče da nijedan put nije 
zabranjen niti neprolazan ako je to put spasa za Marija. I taj sam, uzevši 
neke od stvari što su ih nosili na brod, prvi prođe onim svetim mjestom. 


40. Kad su tolikom pripravnošću namakli sve i neki je Belaj dao lađu 
za Marija, a taj je'“ kasnije, davši naslikati te događaje, sliku postavio kao 
zavjetni dar u tom svetištu na onome mjestu odakle je Marije zaplovio 
kad se ukrcao, nošen povoljnim vjetrom on je po nekom slučaju prolazio 
pokraj otoka Enarije gdje nađe Granija i ostale prijatelje pa s njima zaplovi 
u Afriku. Kako im je ponestalo vode, silom prilika pristadoše kod 
Ericine!"' na Siciliji. Slučajno se u onim krajevima desio rimski kvestor 
vrebajući i zamalo ne uhvati samog Marija kad je izišao na obalu a ubio 
je nekih šesnaest njegovih ljudi koji su išli po vodu. Zaplovivši zato svom 
brzinom i prešavši na otok Meninks, Marije ondje prvi put dozna da mu 
se sin spasio zajedno s Cetegom i da su na putu k numidskom kralju 
Hijempsalu da od njega traže pomoć, Odahnuvši malo na tu vijest, 
osmjeli se Marije da se od tog otoka zaputi k području Kartage. ' 

Afrikom je tada kao rimski namjesnik upravljao Sekstilije, čovjek 
koji od Marija nije doživio niti kakvo zlo niti kakvo dobro, nego od koga 
se očekivalo da će mu ići na ruku bar koliko ga potakne sažaljenje: Ali 
tek što je on s malobrojnim pratiocima izišao. na obalu, predusretne ga i 
stane ravno nasuprot njemu jedan liktor pa reče: »Namjesnik Sekstilije 
zabranjuje ti, Marije, da stupiš na tlo Afrike; poručuje da će inače 
izvršavati zaključke senata postupajući s tobom kao s neprijateljem 
Rima.« Čuvši to, Marije nije smogao riječi od tuge i ogorčenja, nego je 
dugo vremena šutio bacajući strašne poglede na liktora. A kad ga je ovaj 
upitao što ima reći i kakav je njegov odgovor namjesniku, duboko 
uzdahnuvši, reče: »Javi mu, dakle, da si vidio Gaja Marija kako kao 

prognanik sjedi na ruševinama Kartage«, ne baš loše skupa spomenuvši 
kao paralelan primjer!“ sudbinu onoga grada i obrat svoje vlastite. 

U međuvremenu Hijempsal, kralj Numiđana, kolebajući se u svom 
umovanju sad ovamo sad onamo, odnosio se s poštovanjem prema 
mlađem Mariju i njegovim pratiocima, ali kad su htjeli otići, uvijek bi 
pronalazio neku izliku da ih zadrži i bilo je jasno da ne odlaže njihov 
odlazak ni sa kakvim časnim namjerama. Pa ipak, dogodi se nešto nimalo 
neobično njima na spasenje. Kako je, naime, mladi Marije bio pristao 
momak, jednu od kraljevih inoča žalostilo je da gleda njegov nedostojan 
položaj; a to je sažaljenje bilo početak i izgovor za njezinu ljubav. On je, 
međutim, isprva odbijao tu ženu; ali kad nije vidio drugog puta za bijeg 
i jer su se njezini postupci osnivali na iskrenim osjećajima a ne na 
razuzdanoj želji za užicima, prihvati njezine iskaze nježnosti i uz njezinu 
pomoć uteče s prijateljima i pobjegne k Mariju. Pošto zagrliše jedan 
drugoga, idući uz more, naiđu na škorpione koji su se borili; i to 
znamenje protumači stari Marije kao loše. Stoga odmah se ukrcavši na 
ribarski brod, prebaciše se na otok Cercinu'* koji nije daleko ed 
kontinenta; i jedva što su dospjeli zaploviti, već su mogli vidjeti konjanike 
poslane od kralja kako jašu prema mjestu odakle su oni isplovili. Reklo 
bi se da Marije nikad nije izbjegao većoj opasnosti od te. 


41. Međutim, za Sulu se u Rimu čulo da se bori s Mitridatovim 
vojskovođama u Beotiji a konzuli,'*“* posvadivši se,!“ latiše se oružja. I 
pošto je došlo do bitke," Oktavije, nadvladavši, izbaci iz grada Cinu koji 
je pokušavao vladati odveć samosilnički i postavi umjesto njega za 
konzula Kornelija Merulu; ali Cina, skupivši iz drugih dijelova Italije 
vojsku, obnovi rat protiv njih. Kad je doznao za to, Marije je smatrao 
pametnim da što brže otplovi onamo; i uzevši sa sobom iz Afrike neke 
maurske konjanike te neke ljude koji su iz Italije dospjeli onamo — jednih 
i drugih zajedno mije bilo više od tisuću — zaplovi. Pristavši kod 
Telamona u-Etruriji i iskrcavši se, dade proglasiti da daje slobodu 
robovima; i od tamošnjih slobodnih ratara i pastira, koji su se zbog 
njegova slavna imena jatomice stjecali k moru, predobijajući najkrepkije, 
u par dana skupi veliku vojnu silu i njom napuni četrdeset lađa. 

Potom znajući da je Oktavije izvanredno čestit čovjek 1 da želi vladati 
na najpravičniji način a da je Cina Suši sumnjiv i da se bori protiv 
postojećeg ustavnog poretka,“ odluči priključiti se sa svojom vojskom 
njemu. Posla stoga k njemu obećavajući da će izvršavati sva naređenja od 
njega kao konzula. Kad mu je Cina, prihvativši ponudu i imenovavši ga 
prokonzulom, poslao fasce!“ i druge oznake njegova dostojanstva, Marije 
reče da ta odličja nisu u skladu s njegovom sudbinom, nego u odrpanu 
ođijelu i s kosom koju nije rezao od dana svoga bijega, već preko 
sedamdeset godina star, pođe polaganim korakom maprijed!? želeći 
pobuđivati sažaljenje, ali s tim je traženjem smilovanja bio izmiješan 
poniznost dao.se razabrati ponos koji se nije dao slomiti, nego je od udarca 
sudbine postao givlji. 

42. Pozdravivši Cinu i predstavivši se njegovim vojnicima, odmah se 
prihvati posla i uvelike izmijeni stanje stvari. Ponajprije presijecajući 
svojim brodovljem dovoz žita!" i robeći trgovce dobije u svoje ruke svu 
trgovinu a zatim, napadajući s mora primorske gradove, redom ih osvoji. 
A najzad, zauzevši izdajom samu Ostiju,!'7! opljačka je a većinu stanovnika 
pobije; premostivši zatim rijeku,!“ potpuno odreže opskrbu neprijatelja 
morem. Onda krenuvši s vojskom, pođe na Rim i zaposjedne brežuljak 
zvani Janikul!? pri čemu Oktavije nije toliko štetio svojoj stvari zbog 
nesposobnosti koliko time što je previše respektirao zakonitost zbog koje 
je protiv javnog interesa zanemario mjere što su bile potreba trenutka, jer 
premda su mnogi tražili da pozove na oružje robove obećavši im slobodu, 
on reče da neće s robovima dijeliti domovinu iz koje nastoji isključiti 
Marija braneći zakone. Štaviše, kad je Metel, sin onog Metela koji je imao 
zapovjedništvo u Africi i koji je Marijevim spletkama bio prognan, došao 
u Rim i činilo se da je mnogo sposobniji vojskovođa od Oktavija, vojnici 
ostaviše Oktavija pa dođoše k njemu moleći ga da on preuzme zapovjed- 
ništvo i spasi grad; valjano će se, naime, boriti i pobijediti ako dobiju 
iskusna i odlučna vođu. A kad ih on primi zlovoljno i naredi im neka idu 
natrag konzulu, oni otiđoše k neprijateljima. Tako se i Metel ukloni iz 
grada izgubivši nadu u njegov spas. 

Oktavija pak neki Haldejci, žreci i tumači sibilinskih knjiga nagovo- 
riše neka ostane u Rimu uvjeravajući ga da će stvari dobro ispasti. Čini 
se, naime, da je taj čovjek, inače najrazumniji u Rimu, koji je dostojanstvo 
konzulata brižljivo očuvao od iskvarenosti laskanja u skladu s djedovskim 
običajima i zakonima gledajući u njima nepromjenljive odredbe, imao 
slabost u tome što je provodio više vremena sa sljeparima i gataocima nego 
s ljudima koji su bili vješti državnim poslovima i ratu. Njega stoga prije 
Marijeva ulaska u grad naprijed poslani ljudi izmrcvariše povukavši ga 
dolje s govornice; i pripovijeda se da su mu u njedrima, pošto je bio 
umoren, našli haldejski zapis. I tako se desila ona neobjašnjiva stvar da 
od dvojice najistaknutijih vojskovođa Marije svoj uspjeh duguje respekti- 
ranju gatalaštva koje je Oktavija upropastilo. 


43. Kako je situacija bila takva, senat, sastavši se, posla Cini i Mariju 
poslanike moleći ih da uđu u grad i da poštede građane. Cina je primio 
poslanike sjedeći kao konzul na svojoj kurulskoj stolici i dao im je 
ljubezan odgovor, ali Marije je stajao pokraj konzulove stolice ne govoreći 
ni riječi, no tvrdoća njegova lica i mrk pogled neprestano su jasno 
pokazivali da će grad odmah napuniti krvoprolićem. Kad su poslije 
završena razgovora ustali, Cina uđe u grad s tjelesnom stražom a Marije, 
zastavši kod gradskih vrata, sa srditom je ironijom govorio da je 
prognanik i po zakonu isključen iz domovine a ako tko želi njegovu 
prisutnost, treba novim glasanjem poništiti ono o njegovu izgnanstvu 
držeći se kao da je on doista čovjek koji poštuje zakone i koji se vraća u 
stobodan grad. Stoga je narod bio sazvan na Forum; ali prije nego su tri 
ili četiri file" završile glasanje, zbaci masku i daljnje šikaniranje svojim 
progonstvom te uđe u grad vodeći kao tjelesnu stražu odabrane između 
robova koji su mu se u veliku broju pridruživali a on ih je nazivao 

Bardijejcima.!" Ovi poubijaše mnoge na jednu njegovu riječ i samo na 
mig; i najzad Anharija, čovjeka senatorskog i pretorskog dostojanstva, 
koji se sreo s Marijem i od njega nije dobio odgovor na svoj pozdrav, 
sasjekoše pred. licem svoga gospodara. Poslije toga, kad god bi netko 
pozdravio Marija i ne bi od njega dobio za uzvrat pozdrav niti bi on 
odzdravio, to je samo po sebi bilo znak đa ga odmah na samoj ulici usmrte 
tako da su i Marijevi prijatelji svi do jednoga bili puni smrtnoga straha i 
užasa kad bi se god približili Mariju da ga pozdrave; budući da ih je bilo 
mnogo ubijano, Cina je već bio sit i umoran od krvoprolića, ali Marije, 
kod koga je svakoga dana rastao bijes i žeđ za krvlju, nastavi s ubijanjem 
svih na koje je ma na koji način posumnjao, I svaka se cesta i svaki grad 
napuni onima koji su gonili i lovili one koji su pokušavali pobjeći ili su 
se sakrili. Štaviše, pokazalo se da pouzdanje u gostinske veze i prijateljstvo 
ne pruža nikakvu sigurnost protiv udaraca sudbine; jer sasvim su 
malobrojni bili oni koji nisu izdali ljude koji su potražili kod njih 
ubježište. Stoga su vrijedni divljenja i pohvale Kornutovi robovi koji su, 
sakrivši svoga gospodara u kući a objesivši za vrat nekoga od brojnih 
mrtvaca i stavivši mu na prst zlatan prsten,!“* pokazivali ovoga Marijevim 
tjelohraniteljima i, ukrasivši ga kao da je tijelo njihova gospodara, 
pokopali ga. Nitko nije naslutio lukavštinu, nego su Kornuta, koji je tako 
izmakao pažnji, njegovi robovi prebacili u Galiju. 


44. I govornik Marko Antonije,'"" mada je našao čestita prijatelja, 
nije imao sreće. Jer taj prijatelj, siromašan plebejac, primivši u svoju kuću 
prvog čovjeka u Rimu i hoteći ga ugostiti koliko mu je u toj situaciji bilo 
moguće, posla roba da od nekog obližnjeg krčmnara uzme vina. Kad je rob 
kušao vino pažljivije nego obično i zatražio da mu odmjeri boljega, 
krčmar ga upita koji je razlog da ne kupuje kao obično mlado vino što ga 
pije puk, nego traži dobroga i skupoga. A kad je onaj u svojoj 
prostodušnosti, znajući da govori sa starim poznanikom, rekao da njegov 
gospodar ugošćuje Marka Antonija koji se kod njega skriva, krčmar, 
čovjek bežbožan i pokvaren, čim je rob otišao, sam pohita k Mariju koji 
je već bio pri večeri i, kad ga uvedoše, obeća da će mu predati Antonija. 

uvši to, pripovijeda se da se Mariju oteo glasan uzvik i da je od 
zadovoljstva pljesnuo rukama; i malo je uzmanjkalo da sam, ustavši od 
stola, ne požuri na ono mjesto, ali kad ga prijatelji zadržaše, posla Anija 
i s njime vojnike naredivši im da mu što brže donesu Antonijevu glavu. 
Kad su, dakle, oni došli do one kuće, Anije stade kod vrata a vojnici, 
popevši se stepenicama u sobu i ugledavši Antonija, jedan je drugoga 
pozivao i gurao naprijed da izvrši umorstvo umjesto njega. Takva je doista 
bila, kako se čini, snaga vezivanja i čar njegovih riječi da se, kad je zaustio 
i stao moliti za život, nitko nije usudio dići ruku na nj niti ga čak pogledati 
u oči, nego su svi, oborivši oči, plakali. Kako je vrijeme prolazilo, Anije 
se popne pa vidje Antonija kako govori a vojnike smetene i začarane 
njegovim riječima; ispsovavši ih zato i pritrčavši Antoniju, sam mu 
odsiječe glavu. 

Kad je Marije onima koji su molili za Lutacija Katula, koji je zajedno 
s Marijem bio konzul i skupa s njime proslavio trijumf nad Cimbrima, i 

pokušavali mu izmoliti život odgovorio samo: »Treba da umre,« on se 
zaključa u sobu i raspiri vatru pod velikom količinom ugljena te se uguši. 

Kad su na ulice bila bacana i gažena tijela bez glava,“ nije bilo 
sažaljenja nego jeze i zebnje kod svih pri tom prizoru, A najviše je narod 
“jadila obijest takozvanih Bardijejaca. Jer oni su, koljući glave obitelji u 
njihovim kućama, obeščašćivali njihovu djecu i silovali žene a njihovom 
se grabeži i umorstvima nije moglo stati na put sve dok Cina i Sertorije, 
degovorivši se, ne navališe na njih dok su spavali u svom taboru i sve ih 
pobiše kopljima.!? 


45. U međuvremenu, kao kad vjetar počinje mijenjati smjer, dolazili 
su glasnici odasvud s vijestima da Sula, završivši rat s Mitridatom i 
povrativši izgubljene pokrajine, plovi kući s velikom vojskom. I to donese 
kratak predah i mali odmor od neizrecivih zala jer su marijevci mislili da 
rat samo što nije stigao na njih, Međutim, Marije bi izabran!“ za konzula 
po sedmi put i, kad je nastupio službu na same siječanjske Kalende, na 
početku godine,!*“ dao je strmoglaviti nekog Seksta Licinija's Tarpejske 
pećine;!*"! a to je izgledalo kao najsigurniji predznak novih nevolja i ža 
marijevce i za grad, 

Ali on sam, kako je već bio sasvim na kraju snaga od napora i kao 
da je bio preplavljen brigama i iznemogao, nije više imao snage u duši 
koja je drhtala pri pomisli na nov rat i nove borbe, na strahove čiju je 
strahotu poznavao iz iskustva i na umor promišljajući da se neće izlagati 
opasnosti protiv Oktavija ili Merule, koji zapovijedaju odasvud skuplje- 
nom ruljom i buntovnim ološem, nego da na nj ide onaj slavni Sula!* koji 
ga je nekoć istjerao iz domovine a sada je stjerao Mitridata na obale Ponta 
Euksina.!* Satiran takvim razmišljanjima i dozivajući sebi pred oči svoje 
dugo lutanje, bježanja i opasnosti dok je bio gonjen kopnom i morem, 
zapadao je u strašnu tjeskobu, noćne strave i snove pune nemira u kojima 
mu se stalno činilo da čuje neki glas: 


Strašan ležaj je lavlji 1 kada lav je dalčko.'* 


Ali kako se majviše od .svega plašio besanice, predao se pijankama i 
opijanju u nevrijeme i na način koji nije priličio njegovoj dobi nalazeći 
tako u snu utočište od briga. I najzad, kad je došao netko s vijestima s 
mora pa ga spopadoše novi strahovi dijelom od strepnje pred buđućnošću 
dijelom kao da je do gađenja bio izmoren sadašnjošću, kako je za to još 
trebala samo sitnica, razboli se od upale porebrice, kake izvješćuje filozof 
Posejdonije koji tvrdi da je osobno ušao k Mariju i porazgovarao o onome 
radi čega je došao kao, poslanik s njime kad je već bio bolestan. Ali neki 
Gaj Pizon, povjesničar, izvješćuje da je Marije, šećući poslije večere s 
prijateljima, došao u razgovoru na svoj životni put počevši od prvih dana; 
i pošto je naveo česte sretne i nesretne obrate svoje sudbine, rekao je da 
za razumna čovjeka nije da se povjerava sudbini; pozdravivši se potom s 
prijateljima i odležavši u krevetu sedam dana bez prekiđa, umre. Neki 
pak tvrde da ga je njegovo slavohleplje, otkrivši se posvema bolesti, 
otjeralo u čudno žuđilo jer je mislio da je zapovjednik u ratu s Mirriđatom 
pa je onda, kao što je običavao u stvarnim bojevima, zauzimao tijelom 

raznorazne položaje i izvodio pokrete popraćene prodornim povicima i 
čestim bojnim pokličima. Tako je silnu i neutaživu želju za vođenjem 
onog rata usadila u nj želja za vlašću i ljubomora. I stoga, proživjevši 
sedamdeset godina, kao prvi od ljudi izabran sedam puta za konzula, 
stekavši kuću i bogatstvo dovoljno za mnogo kraljevstava istovremeno, 
tužio se na svoju sudbinu da umire prije nego što mu se do kraja ispunilo 
ono što je želio. 


46. Platon, međutim, kad je već bio na samrti, slavio je svoga dobrog 
duha i svoju sudbinu prvo zato što je bio rođen kao čovjek, zatim kao 
Helen a ne kao barbarin niti kao neka životinja po naravi lišena razuma, 
k tome zato što je njegovo rođenje palo u vrijeme Sokratovo. I, Zeusa mi, 
kažu da Antipatar Taršanin,!* isto tako blizu kraju života nabrajajući sva 
svoja blaženstva koja su ga dopala, nije zaboravio svoje sretno putovanje 
od kuće do Atene baš kao što je smatrao da ga svaki dan dobrostive 
sudbine obavezuje na veliku zahvalnost 1 čuvao ga je do kraja u svome 
sjećanju koje j je čovjeku najsigurnije spremište dobara. Zaboravnim pak i 
nerazumnim ljudima sve to s vremenom nestaje iz sjećanja; zato, kako 
ništa ne zadržavaju i ne čuvaju, stalno prazni bez dobara a puni nada, 
svraćaju pogled prema budućnosti zanemarujući sadašnjost. Pa ipak ih 
sudbina može spriječiti da uživaju u toj budućnosti, ali sadašnjost nije 
moguće nikome oduzeti; no takvi ljudi svejedno, zabacujući sadašnji dar 
sudbine kao nešto njima tuđe, sanjare o nejasnoj budućnosti pa im se 
pravo i događa. Jer prije nego su ih razum i obrazovanje osposobili da 
stvore bilo kakav temelj i osnovu za izvanjska dobra, zgrćući ih i 
gomilajući, ne mogu nasititi nezasitnost svoje duše. 

Umro je, dakle, Marije sedamnaest dana nakon nastupa svoga 
sedmog konzulata. I odmah Rim obuze veliko veselje i pouzdanje kao da 
se riješio krute tiranije; ali za par dana razabraše da su samo zamijenili 
starog silnika mladim i krepkim gospodarom: toliku je okrutnost i 
ogorčenost pokazao Marijev sin pogubljujući najbolje i najuglednije 
građane. Stekavši glas da je smion i da voli opasnost u borbi s 
neprijateljima, u početku bio je nazivan sinom Martovim, ali kad je ubrzo ' 
svojim djelima dokazao kakav je stvarno, zvali su ga umjesto toga sinom 
Venerinim. Najzad zatvoren od Sule u Preneste i poslije mnogih uzaiud- 
nih pokušaja da spasi sebi život, kako nije mogao umaći usudu poslije 
osvajanja grada, sam se ubije.!** 


Bilješke 


! Puno ime rimskoga građanina sastojalo se od »nadjenutog, osobnog, vlastitog« imena 
(praenomen), imena koje je označavalo pripadnost rodu (nomen gentile) i pridjevka 
(cognomen) koji se također nasljeđivao. Žene su rijetko imale praenomen, nego obično 
samo nomen gentile (u ženskom rodu). Istaknuti su vojskovođe imali ponekad još jedan 
nadimak (agnomen), npr. Afrički, Gotski i sl. 

ž Lucije Mumije, konzul god. 146. Sertorije t Mumije nisu imali treće ime valjda zato što 
su, ko i Marije, bili niska roda. Mumijev agnomen Ahejski potjecao je odatle što je on 
razorio Korint, jedan od glavnih gradova Ahejskog saveza. 

3 Kvint Cecilije Metel, pretor god. 148, dobio je taj nadimak. zbog pobjede nad 
uzurpatorom makedonskog prijestolja Andriskom, Scipion je pobjednik nad Hanibalom 
kod Zame u Africi. i 

“* Posejdonije iz Apameje u Siriji bio je filozof i povjesničar; živio je koncem 2. i u prvoj 
polovici 1. st, pr. n. €. Umro je god. 51. 

5 Makarin znači Mršavko, Torkvat »čovjek s lancem oko vrata«, Sula po jednima Šugavi, 
po drugima je to deminutiv od pridjeva sura »meki, nježni.« 

* Kod Grka. 

7 Mnemon znači onoga »koji dobro pamti«, Gripo je Krivonosi, Kalinik Pobjedonosni. 

Šš U Cisalpinskoj Galiji. 

? Nad Cimbrima i Teutonima god. 102. 

1 Ksenokrat (396-314) naslijedio je 339. Platonova nećaka Speusipa na čelu Akademije. 

" Rimske Gracije, tri boginje dražesti i ljupkosti. 

12 A ne od rada robova, što je u antici bilo manje ili više normalno za slobodna građanina. 

15 Rim (grad par excellence kao kod Grka isprva Atena, kasnije Konstantinopol), 

4 Arpinum je bio izvorno volščanski, kasnije samnićanski grad na rijeci Fibrenu nedaleko 
od Lirisa. Osim Marijev bio je i Ciceronov rodni grad. 

5 Gad. 123. Radi se o Scipionu Emilijanu ili Mlađem. 

€ Marijeve vojničke karijere. 

1 God. 119. u dobi od 38 godina. Marije se rodio 158. a umro je 86. 

8 Klijenti su bili u nekoj vrsti pravne ovisnosti o svojim patronima koji su im bili zastupnici 
pred zakonom, sudom, i magistratima a zauzvrat dugovali su im lojalnost. 

? Lucije Aurelije Kota, konzul god, 119. Marijev je zakonski prijedlog bio »ut pontes 
angustiores fierent«, 1j. da prilazi do birališta, gdje su birači glasali, budu uži da se ne bi 
mogli ugledniji građani miješati među puk i tako vršiti pritisak ili kortešovanje pri 
glasanju (agitaciju). 

% Drugi prevode: svoga pobočnika (jednog od nižih činovnika koji su pomagali pučkim 
tribunima). 

?! Optimatske (aristokratske) i plebejske (pučke). 

22 Kurulski je edilitet dobio naziv po kurulskoj stolici a ova zato što se i u ratu vozila na 
kolima (currus). Rimljani su je preuzeli od Etruščana. Imala je svinute noge a bila je 
ukrašena slonovačom i zlarom. Pravo na kurulsku stolicu imali su samo redovni viši 
magisirati: konzuli, pretori i kurulski edili. 

2 Lat. magistratus ostavljeno je i u prijevodu jer je to teško točno prevesti (otprilike nešto 
kao funkcioneri, ali istovremeno znači i skup njihovih službenih ovlasti, pa ponekad i 
samu njihovu službu ili funkciju), 

% God. 115. 

25 Od izabranih dobio je najmanji broj glasova. 

2 Radi se o ogradi koja je odvajala one koji su glasali (imali pravo glasati, aktivno biračko 
pravo) od onih koji to nisu. 

27 Naime da svlada žed. 

2 O patronu, 

? Onkraj Ibera (danas Ebro). Marije je bio ondje kao propretor god. 112. 

3 U Rimu. 

"Glava 5. 16. 

** Godine 109. Za uspjehe u tom ratu dobio je Metel nadimak Numidski. 

3 Od Jugurte. 

% Protiv optuženoga. 

5 Imao je 20 godina a konzulska se čast mogla postići tek s navršene 43 godine, 

## Svaki je kandidat morao biti osobno prisutan kod izbora. 

57 Kako bi mu što više skratio vrijeme za izbornu agitaciju, 

* Za godinu 107, u dobi od pedeset godina. 

# Po imovinskom cenzusu. 

“ Rimski su aristokrati u trijemovima svojih palača izlagali voštane obrazine i mramorne 
kipove svojih predaka (osobito ako su ti bili slavni). 

+1 3. glava. 

“ Zapadnih Maura. Bokhovo se kraljevstvo protezalo od rijeke Muluha, granice prema 
Jugurtinoj državi, do Atlantskog oceana. 

# Dakako, Marija i Sule. 

* Za godinu 104. 

€ Gali. 

“ Naziv bez nekog određenog značenja. 

4 Galija. 

€ Okean koji po atičkom shvaćanju okružuje kontinente, za razliku od unutrašnjeg, tj. 
Sredozemnog mora. Drugo je uže značenje Atlantski ocean. 

# Meotida ili Meotidsko jezero današnje je Azovsko more, 

5% TJ priobalju Crnog mora. 

“I Kelti (Gali) i Skiti, 

2 Pomiješani Kelti i Skiti. 

"5 Kod Homera bajni »ljudi tmine«. Historijski, u 8. stoljeću Kimerani su, potisnuti od 
Skita iz svog sjedišta na sjevernim cbalama Crnog mora, provalili u Malu Aziju i tu su 
se izgubili. Plutarh izjednačuje mitske i povijesne Kimerane. 

%* Hercinijsko gorje u Germaniji koje Dunav dijeli na zapadni i istočni lanac. 

5 Odiseja XI, 14-19: 

Zemlja je tamo 1 grad Kimerana koji su mrakom 

Obaviti 1 maglom; žarkovito nikada sunce 

Lučama svojim na njih ne gledi, ni tnda kad gdre 

Ono uglagit stane sa zemlje na zvjezdano nebo, 

Ni onda kad se k zemlji s nebesa naginje dolje, 

Nego strahovita noć nad jadnicima širi se tima. (Prijevod Maretić-Ivšića) 

* U klasičnom latinskom izgovoru Kimbri. Veza između imena posve je, dakako, prividna 
i slučajna. Stvarno su Kimbri bili germansko pleme koje je s Kimbričkog poluotoka 
(Danske) i Visokog Lietha god. 120. zbog jedne ili više prirodnih katastrofa krenulo 
prema jugu. 

" Rimljani su protiv Cimbara doživjeli pet poraza: kod Noreje na ilirskoj granici g. 113. 
pod konzulom Gnejom Papirijem Kerbonom, u Galiji g. 109. pod konzulom Markom 
Junijem Silanom, na Ženevskom jezeru g. 107. pod konzulom Lucijem Kasijem 
Longinom koji je pao, g. 106, pod legatom Markom Aurelijem Skaurom koji je bio 
zarobljen, te g. 105. pod konzulom Gnejem Manlijem Maksimom kod Arauzija. 

* Vidi prethodnu glavu. Marije je još bio u Africi. 

** Marije bi morao čekati 10 godina da bi mogao biti ponovno izabran. 

% God. 206. Scipion Stariji imao je samo 28 godina kad je bio izabran za konzula a ni 147. 
Scipion Emilijan Mlađi nije imao propisanu zakonsku dob za konzulat. Radilo se o 
drugom odnosno trećem punskom ratu. 

€! 1, giječnja. 

# Jedna rimska funta imala je 327,45 grama. 

*3 Ne u obliku novca. 

4 Smatra se da je jedna drahma vrijedila 0,90 francuskih zlatnih franaka iz vremena prije 
1914. 

$ Toga s grimiznim rubom, što su je nosili javni funkcioneri i djeca slobodnih građana. 
Toga je uobičajena gornja haljina Rimljana u doba mira. 

%& Za godinu 103. 

€ Za godinu 102. 

* Danas Rona (Rh6ne). 

# Strabon IV 8. Trag se vidi još u današnjem nazivu Fos-sur-Mer prema negdašnjem Fossa 
Mariana. 

? Senatorskoga. 

71 Kvint Servilije Cepion bio je glavni krivac porazu Rimljana kod Arauzija g. 105. 

22 Mind je bio dorski gradić u maloazijskoj Kariji, Aleksandar Minđanin inače je nepoznat. 

%5 Amerija i Tudert bili su gradovi u Umbriji, danas Amelija i Todi. 

"4 Grad u Frigiji pod gorom Dindimom gdje se osobito štovala Cibela. 

5 Rea Cibela, Majka bogova. 

* Aguae Sextiae (danas Aix-en-Provence) sagradio je Gaj Sckstije blizu Masilije (danas. 
Marseille). 

7" Svečane pjesme. 

8 Na ravnu zemljištu. 

? Rimsko koplje (pilum) bilo je 3-4 prsta debelo i oko 3 m dugačko, 

% Prema Titu Liviju palo je 200.000 a zarobljeno bilo 90,000 Teutona, što je najvjerojatnije 
uobičajeno rimsko pretjerivanje iz propagandnih razloga. 

# Masilija, danas Marseille. 

# Grčki lirski pjesnik iz 6. st, pr, n. €. 

# Toga preteksta. 

% Za godinu 101. 

#5 Danas Adige. 


# 2 Dići orla« znači »krenuti dalje« jer je u rimskoj vojsci orao bio ono što su u današnjima 
zastave. 

#" Njihovim bojnim znakom a možda, kako neki misle, i totemom. 

š* On je došao sam u Rim a da dovede vojsku trebalo bi mnogo vremena. 

# Drugih uspjeha, pobjede nad Cimbrima. 

% Rijeka Po ili Pad. 

* Cispadansku, južno od rijeke Po. 

% Galsko pleme u južnom Alsaceu, između Saćne, Doubsa i Jura. 

% I tu se radilo o pilum-u, rimskom nacionalnom oružju. 

% Što će neprijatelju veoma smetati u kretanju i rukovanju štitom. 

#5 Vercellae (danas Vercelli), grad u Cisalpinskoj Galiji. 

% LJ svojim izgubljenim Sjećanjima. Vidi i Sula 4. 

# Kvint Luracije Katul napisao je izgubljenu povijest svoga konzulata i svojih djela, koju 
Ciceron veoma hvali (Brut, 35, 132 i dalje). 

*% Oko 5400 metara. 

% Konjica Cimbara. 

1% Izvorno »žrtva od stotinu goveda«, kasnije svaka osobito velika, svečana žrtva. 

1 Fram današnje sreće« (remplum fortunae huius dici) Katul je doista kasnije dao sagraditi. 

92 Utroba žrtvovanih životinja. 

15 Glava li. 

14 Salsticija. 

1% 30, srpnja (»šestaka«). Rimski su nazivi osmog mjeseca august odnosno sekstil (sextilis), 
šestak, koji je bio šesti mjesec u vrijeme kad je rimska godina počinjala ožujkom 
(martom, mjesecom boga rata Marta); tako je i prosinac-decembar bio deseti mjesec 
(decerm, deset). Kasnije je u počast Oktvijana Augusta sekstil bio preimenovan u 
augustus kao što je još ranije srpanj-kvinktil bio nazvan iulius prema Juliju Cezaru. 

1% Obranički, od stranaka izabrani suci. 

19 Marije je bio konzul, Katul samo prokonzul jer on nije bio ponovno izabran. 

!% Poglije Romula i Kamila (po jednoj sumnjivoj predaji), pobjednika nad Galima 390. Vidi 
Kamilo 31. 

1 Galske, 

19 Očito Katulovih. 

"% Grad u Umbriji. 

"I Nobilima, optimatima, plemstvu. 

"? Gaj Servilije Glaucija, gradski pretor, bio je po Ciceronovu mišljenju najgori čovjek na 

svijetu, ali bio je lukav i oštrouman. 

Lucije Apulej Saturnin bio je poslije braće Grakha »najrječitiji buntovnik« (Ciceron). 

Publije Rutilie Ruf bio je autor izgubljene rimske povijesti napisane na grčkom. 

15 Izvorno tri p“e.nena na koja su se po predaji dijelili rimski stanovnici, kasnije teritorijalne 
i izborne jedinice (kotari, gradski rajoni) u Rimu. 

#16 Ravnopravna druga u službi. 

1? Marko Valerije Korvin (ili Korvo), junak samnitskih ratova, prvi je put bio izabran za 
konzula 348. a ukupno je 21 put bio biran na kurulske magistrature (konzulat, pretura, 
kurulski edilitet). 

' Godine 100. 

1% Saturninov »zakon o zemlji« odnosio se na podjelu zemlje u gornjoj Italiji koju su Cimbri 
osvojili a Marije im je preoteo, tako da se smatralo da ona više ne pripada tamošnjim 
žiteljima nego Rimljanima. 

120 Pred narodnu skupštinu. 

21 To jest da nije dovoljno energičan ili možda dovoljno preuzetan. Plutarh tu prevodi neku 
latinsku metaforu koju je valjđa krivo pročitao ii loše razumio. 

!22 LJnatoč stavu iznijetu u senatu. 

13 Niti je takav sačuvan, niti je poznato da li ga je Plutarh uopće napisao. 

Tj, nezakonitim putem prisvojenoj vlasti. . ' 

15 Proljev. 

2% Po imovinskom cenzusu drugi stalež u državi iza aristokracije. 

"U izvorniku stoji samo »ih«; radi se stvarno o Saturninovoj stranci. Plutarh ovdje naivno 
simplificira političke prilike u Rimu. 

#5 TJ tom pokolju zaglaviše i Saturnin i Glaucija. 

15 God. 99, 

3% Kralja Ponta Mitridata i kralja Bitinije Nikomeda koji su se sporili oko Kapadokije koju 
je Mitridat zaposjeo poslije umorstva kralja Arijarata. 

5! Običaj je bio da ujutro dođu poštovaoci, klijenti (štićenici), simpatizeri i pristaše 
pojedinih uglednih senatora i magistrata pred njihovu kuću.i otprate ih u senat ili 
skupštinu. 

32'Ta je počast podjeljivana osobito pouzdanim i provjerenim pojedincima i državama: 
proglašavani su »prijateljem i saveznikom rimskog naroda« (amicus .er socius populi 
Romani). . 

135 God, 90.89. fralski »saveznici« Rima bili su — sasvim opravdano — ogorčeni što im Rim 
uskraćuje rimsko građansko pravo a bilo je i drugih razloga nezadovoljstvu. Viđi i Sula 6. 

'š* Pobunjeni italski saveznici Rima osnovali su svoju zasebnu republiku sa senatom i 
konzulima, Za konzule izabrali su vođu Marsa Popedija Silona i Gaja. Aponija Mutila, 
Vidi Katon Mlađi 2, 3 

185 Kao svoga kandidata. 

86 Baje (Bazae), grad u Kampaniji s toplicama i na prekrasnu položaju blizu rta Mizena. 

18? Vjerojatno majka braće Grakha. Tu je vilu (vila) Marije kupio poslije njezine smrti. 
Mnogo kasnije kupio ju je car Tiberije koji je u njoj i umro, 

* Crno more. 

1% Naziv pokrajinskih upravitelja perzijskoga carstva; onda obično u značenju »podređeni 
namjesnik« ili sl. : 

4 Publije Sulpicije Ruf, pučki tribun g. 86. 

"To su bili Sula i Strabon, otac Pompeja Velikog. Sulpicije je napao konzule zato što su 
odredili »praznike za sve javne poslove« (iustittum) samo da se ne bi mogli prihvatiti 
njegovi prijedlozi. 

U to je vrijeme borba. između optimata i populara. (plemstva, aristokracije odnosno 
naroda, puka) dobila oružan oblik i u svjetlu toga treba prosuđivati opisivane događaje. 

Plutarh, uz nedostatak povijesnog smisla, otvoreno simpatizira optimate a crno prikazuje 
vođe populara braću Grakhe, Saturnina, Suipicija iako je u stvarnosti situacija bila 
obrnuta. Pokazuje to činjenica da su čak i vitezovi (imućni trgovci, bankari, vlasnici 
velikih dobara i radionica) podržavali Sulpicija protiv senatske oligarhije i njenog terora. 

12 Strabonu. Ubijeni sin bio je Kvint Pompej, Sulin zet, 

!5 Jasnije piše Plutarh o tome u Sufi $, Vidi također Apijanov Građanski rat I 55. 

"4 U ratu s Mitridatom. 

16 Plutarh kaže: »hoplita« (grčkih teško naoružanih pješaka). 

14% Vidi Sgla 11. 

17 Augura ( = vrst svećenika) Kvinta Mucija Scevole, znamenitog pravnika. 

1% Sina iz prvog braka njegove žene. 

1 Teracina je negdašnji Anksur u zemlji Volščana. 

5 Circeji su rt i grad, danas Circello. 

SI Polumitski grčki pjesnik, živio navodno prije Homera (treba ga lučiti od historijskog 
pjesnika Museja iz aleksandrijskog doba, autora kratkog epa Heroja i Leandar). 

12 Prijevod je u prozi. U izvorniku je nepotpun daktilski šestomjerac (herojski, epski 
heksametar). 

153 Oko 3 i po km. 

154 Minturno je bio grad južno od Teracine na ušću rijeke Liris u more (danas mu je ime 
Garigliano). 

155 Turma je bila četa (eskadron) u jačini od 30 momaka. 

15 Enarija ili Pitekusa, danas Ischia blizu Napulja. 

157 Vjerojatno ribara. 

15% Proglašenje nečasnim (capitis deminutio) bila je sankcija po rimskom pravu za razvratan 
život i sl, Imala je i određene pravne posljedice, npr. u pogledu pasivne biračke 
sposobnosti (pravo kandidiranja za određene magistrature). 

15% Plutarh loše preračunava rimski novac u grčki. Prema Valeriju Maksimu, to je iznosilo 
jedan sestercij. Globa je u svakom slučaju bila simbolična. 

19 Belej. 

161 Eriks je bio grad na zapadnoj Siciliji (danas Trapani del Monte). Ondje je bio hram 
Venere često nazivane Ericina. 

18 Prevrtljivosti sudbine (usuda). 

'65 Arcina (Kerkina), velik otok pred afričkom obalom ispred Male Sirte, s istoimenim 
gradom i lijepom lukom, danas Kerkine, Kherkara ili Zerbi. 

154 Konzuli za g. 85. bili su Gnej Oktavije i Lucije Kornelije Cina. 

165 Oko te vijesti, No i inače su se slabo slagali. 

6 Na Forumu. 

167 Plutarh je prozirno pristran i subjektivan. 

1% Snop svezanih prutića s umetnutom sjekiricom, znak konzulske časti. Nosili su ih liktori. 

1 Valjda da pozdravi konzula Cinu.-Nije jasno gdje Plutarh sada zamišlja Marija. 

19 Rim je praktično živio od uvažana žita, dopremana uglavnom iz Egipta. 

Pi Grad na ušću Tibera; služio je kao luka Rimu, 

12 Tiber. ' 

1 Janikul u antici još nije bio dio Rima kao danas. 

"4 Tribusa. Vidi bilj. 115. 

!'5 Možda ime nekog ilirskog plemena. 

16 Znak senatorskog dostojanstva. 

'" Znamenit govornik, djed kasnijeg triumvira, 

1 Glave najuglednijih smaknutih Rimljana bile su izložene na Forumu. 

19 Widi Sertorije 5. 

1% Livije tvrdi da su Marije i Cina postali te godine konzuli bez izbora. 

0 £, siječnja 86. 

BI Stijena s koje su strmoglavljivanjem u ponor bili u Rimu pogubljivani teški zločinci. 

182 Plutarh se slabo trudi da prikrije gdje su njegove simpatije. 

155 Crnog mora. 

15 Daktilski heksametar (šestomjerac) nepoznata autora. Lavlji je ležaj. Rim a lav je, 
dakako, Sula. Marije treba da se svega boji iako je zavladao gradom dok je njegov 
protivnik bio odsutan. 

15 Antipatar iz Tarsa, stoički filozof i učitelj znamenitog Panetija kojim se Ciceron 
nadahnuo u spisu De officiis. Antipatar je bio »u punoj snazi« (grč, akme, lat. floruif) oko 
2. 144. pr.n.e. 

1% Vidi Sula 32. 


LISANDAR 


(umro 395. pr. n. e.) 


1. Riznica Akanćana!. u Delfima nosi ovakav matpis: »Brasida i 
Akanćani od plijena atenskoga«; zato i drže mnogi da je mramorni kip 
unutar zdanja, uz vrata, Brasidin. Ali on je stvarno vjerna slika Lisan- 
drova lika s veoma dugačkom kosom po drevnom običaju i spuštenom 
bradom. Jer nije istina, kako neki tvrde, da su Spartanci uz inat 
Argivcima, koji su se poslije svoga teškog poraza? ostrigli u znak žalosti, 
pustit: dugačku kosu dičeći se svojim djelom a niti da se u njih probudila 
želja da nose dugu kosu zato što su Bakhijadi,“ koji su pobjegli iz Korinta 
u Lakedemon, osvanuli ondje poniženi i unakaženi zbog ošišanih glava, 
nego i taj običaj potječe od Likurga. I kažu za nj da je rekao da kosa čini 
vanjštinu lijepih još pristalijom a ružnih strašnijom.? 

2. Pripovijeda se da Lisandrov otac Aristoklit nije potekao iz 
kraljevske obitelji, ali da je inače. bio roda Heraklovića. Lisandar je 
odrastao u siromaštvu i pokazao se više nego itko drugi vjernim običajima 
svoje domovine, muževnim i jačim od svake naslade osim one što je 
plemenita djela donose ljudima ođ časti i uspjeha. U tom užitku 
podlijegant nije mladićima u Sparti sramota. Ta Spartanci žele da im se 
odmah od malena u dječaka rađa osjetljivost na slavu tako da se žaloste 
zbog prijekora i gorde zbog pohvala; a onaj koji je na to neosjetljiv i koga 
to ne dira preziran je kao čovjek trom i bez plemenite težnje za vrlinom. 
Častoljublje i takmičarski duh ostao je, dakle, Lisandru čvrsto usađen 
spartanskim odgojem i u tome ne valja nikako njegovoj naravi nalaziti 
neku veliku manu; ali čini se da je po prirodi bio udvorniji prema 
moćnicima nego što je to uobičajeno kod Spartanaca i bez teškoće umio 
je radi ostvarenja svojih ciljeva podnijeti osionost ljudi na visokim 
položajima a to neki smatraju ne baš beznačajnim dijelom političke 
vještine. A Aristotel, koji razlaže“ da su svi veliki značajevi naginjali sjeti 
kao Sokrat, Platon i Heraklo, izvješćuje da je i Lisandar zapao u sjetu ne 
odmah nego u poodmakloj dobi. 

Ali ono što je kod njega najosobenije jest da je, premda je dostojan- 
stveno podnosio siromaštvo i nikad nije dopustio da ga novac svlada ili 
makar samo podmiti, napunio domovinu bogatstvom i strašću za bogat- 
stvom i da je učinio da joj se prestanu diviti zato što se ona ne divi 
imućnosti unoseći obilje zlata i srebra poslije rata s Atenom, ali ne 
ostavljajući niti jednu drahmu za sebe. Kad je tiranin Dionizije? poslao 

njegovim kćerima skupocjene sicilske donje haljine, on ih ne primi 
rekavši da ga je strah da one u njima ne postanu ružnije. Ali malo potom, 
kad ga je grad odaslao kao poslanika istome tiraninu a ovaj mu poslao na 
dar dvije halje i poručio neka odabere koju hoće pa je nosi svojoj kćeri,“ 
Lisandar odvrati da će ona sama bolje izabrati pa otiđe uzevši obje. 


3, Kad se peloponeski rat otegao i, premda se poslije sicilske 
katastrofe!' moglo očekivati da će Atenjani odmah izgubiti svoju prevlast 
na moru a doskora i posvema klonuti, Alkibijad, vrativši se iz progonstva 
i preuzevši zapovjedništvo, izazvao je velik preokret u ratnoj situaciji i 
uspostavio ponovno ravnotežu u pomorskoj snazi obiju strana,!* Lakede- 
monjani, opet se uplašivši i prikupivši iznova odlučnost za rat koji je po 
njihovu mišljenju tražio vješta vođu i snažnije naoružanje, odašlju 
Lisandra da preuzme zapovjedništvo na moru.!? Stigavši u Efez i 
zatekavši grad njemu naklonjen i pun revnosti za lakeđemonsku stvar 
premda je tada bio u jadnu stanju i u opasnosti da postane potpuno 
barbarskim miješanjem s primjesama perzijskih običaja budući da je bio 
posvema okružen Lidijom a kraljevi su vojskovođe boravili ondje, 
Lisandar podigne tabor i zapovijedi da se odasvud onamo dovlače 
natovareni teretni brodovi pa uredi brodogradilište za troveslarke te oživi 
trgovinom njihove luke i obrtom tržište a radionice napuni dobitkom tako 
da je od tog vremena zahvaljujući Lisandru Efez po prvi put mogao 
poživjeti nadom u veličanstven sjaj i veličinu što ih uživa sada. 


4. Kad je doznao da je u Sard došao kraljev sin Kir,“ otputuje u 
unutrašnjost da porazgovara s njim i iznese opružbe protiv Tisaferna' jer 
se činilo da ovaj, premda je imao nalog da pomaže Lakedemonjanima i 
istjera Atenjane s mora, ponašajući se pod Alkibijadovim utjecajem!“ 
popustljivo, pokazuje nedostatak revnosti i da škrtim novčanim potpo- 
maganjem upropaštava djelotvornost spartanskog brodovlja. A i Kiru su 
bile po volji optužbe i prijekori protiv Tisaferna jer je ovaj bio čovjek 
pokvaren i njegov osobni neprijatelj. Učinivši se omiljenim na taj način 
kao i inače svojim ponašanjem u društvu a napose osvojivši mladića 
udvornim ophođenjem, potakne ga neka se krepče prihvati rata. Kad ga 
je na gozbi koju je priredio njemu na odlasku Kir molio neka mu ne 
odbija znakove prijateljske naklonosti, nego neka kaže i traži što god želi 
jer mu neće apsolutno ništa uskratiti, Lisandar, prihvativši, reče: »Pa 
dobro, Kire, kad si već tako susretljiv, tražim od tebe i obraćam ti se da 
dometneš obol!“ plaći mojih mornara tako da dobivaju četiri umjesto tri 
obola.«!* Oduševljen čašću i poštenjem toga čovjeka, Kir mu dade deset 
tisuća darika! čime on dodade još po obol svojim mornarima i, čim se ta 
njegova darežljivost razglasila, za kratko vrijeme isprazni neprijateljske 
lađe. Jer većina je pomoraca prelazila onima koji su više nudili a oni koji 
su ostajali postajahu bezvoljni i buntovni i svakodnevno zadavahu muke 
svojim zapovjednicima. Pa ipak, premda je tako neprijatelju odmamio 
ljudstvo i oslabio ga, Lisandar se pribojavao pomorske bitke iz straha od, 
Alkibijada koji je bio odrešit, nadmašivao ga brojnošću brodova i sve do 
tog vremena ostao nepobijeđen u bojevima i na kopnu i na moru. 

5. Ali kad je Alkibijad sa Sama prešao brodom u Fokeju* ostavivši 
zapovjedništvo nad brodovljem svome kormilaru Antiohu a Antioh, kao 
da se podruguje Lisandru i razmeće svojom hrabrošću, doplovio je 
dvjema troveslarkama"! u efešku luku i izazovno prošao uz smijeh i 
urnebesnu dreku kraj sidrišta Lakeđemonjana, Lisandar, razljutivši se i 
najprije spustivši u more nevelik broj troveslarki, udri u potjeru za njim, 
ali, ugledavši onda Atenjane gdje mu odlaze u pomoć, stade opremati 
posadama i ostale i najzad, pošto se sraziše, dođe do pomorske bitke. 
Lisandar ostane pobjednikom i, uhvativši petnaest troveslarki, podigne 
pobjedni znak. Nato narod u Ateni, razbjesnivši se na Alkibijada, smijeni 
ga sa zapovjedništva a on, kako su ga vojnici na Samu prezirali i vrijeđali, 
otplovi iz tabora na Hersonez. Ta bitka, premda stvarno nije bila velika, 
postala je znamenitom zbog utjecaja na Alkibijadovu sudbinu. 

Sad je Lisandar, pozivajući iz drugih gradova u Efez ljude za koje je 
vidio da se najviše ističu nad mnoštvom odvažnošću i samosviješću potajno 
sijao sjeme deseterovlada“ i drugih novotarskih ustanova što ih je kasnije 
uveo potičući te ljude i podbadajući ih neka se udružuju u politička 
društva i obraćaju pažnju na političke prilike zato da se, čim Atenjani 
budu satrti, oslobode demokratskog uređenja i preuzmu vlast u svom 
zavičaju. A svakome od njih pouzdanje je usađivao djelima uzdižući na 
visoke položaje, časti i zapovjedništva one koji su mu već postali prijatelji 
i milogosti i čineći sebe suučesnikom-u nepravdama i nedjelima što su ih 
oni počinjali samo da udovolji njihovoj gramzljivosti, tako da su se svi 
držali njega, ugađali mu i čeznuli za njim nadajući se da im neće ostati 
neispunjena niti najsmjelija očekivanja ako on bude pobjednikom. Stoga 
nisu niti odmah u početku prijazna oka gledali na Kalikratidu koji je 
došao da zamijeni Lisandra kao zapovjednik brodovlja,“ a niti kasnije, 
premda je on, pružajući tome dokaza, pokazivao da je od sviju najvrsniji 
i najpravičniji, nije im se sviđao njegov način zapovijedanja vojskom koji 
je imao neku dorsku jednostavnost i iskrenost. Divili su se, istina, 
njegovoj vrlini kao što bi se divili ljepoti kipa kakva heroja, ali žalili su 
za Lisandrovom gorljivošću i mislili na njegovu ljubežljivost i korisnost 
tako da su bili potišteni kad je on odlazio brodom i prolijevali su suze. 


4 6. Lisandar ih je činio još neprijateljskijima prema Kalikratidi a k 
tome je preostatak novca što mu ga je Kir dao za mornaricu poslao natrag 
u Sard poručivši Kalikratidi neka ih, ako hoće, sam traži i neka gleda 
kako će prehraniti vojsku. I najzad, kad je odlazio, pozove Kalikratidu 
za svjedoka da mu predaje brodovlje koje gospodari morem. Ali ovaj, 
hoteći razobličiti tu hvastavu i ispraznu taštinu, reče: »U tom slučaju 
otplovi u Milet oko Sama tako da ti on bude s lijeva pa mi ondje predaj 
troveslarke; zacijelo ne treba da se plašimo ploviti mimo neprijatelja na 
Samu ako smo gospodari mora.« Odgovorivši na to da je Kalikratida a ne 
on zapovjednik lađama, Lisandar otplovi na Peloponez ostavivši Kalikra- 
tidu u velikoj neprilici.“ Jer niti je od kuće ponio sa sobom novaca, niti 
je smogao srca da ih silom utjeruje od gradova koji su već bili u bijednu 
stanju. Nije mu, stoga, preostalo drugo nego da traži novac obijajući 
pragove kraljevih velikodostojnika kao Lisandar; a za to je bio po naravi 

on baš najmanje podobani kao čovjek slobodna i ponosita duha koji je 
smatrao da je svaki poraz Helena od Helena za njih doličniji od ulagivanja 
i klanjanja barbarima u kojih ima mnogo zlata, ali nikakva drugog dobra. 

Prisiljavan, međutim, nuždom, pošto je otputovao u Lidiju, smjesta 
pođe Kirovoj kući i naredi neka mu dojave da je došao Kalikratida, 
vrhovni zapovjednik brodovlja, želeći porazgovarati s njime. Kad mu 
jedan od vratara reče: »Ali Kir sada, stranče, nema vremena; baš je pri 
vinu,« Kalikratiđa odgovori s najvećom prostodušnošću: »Ništa ne 
smeta; ovdje ću stojeći pričekati dok ga popije.«* Tad je, dakle, samo 
otišao a da se barbarima učinio nekakvom seljačinom i doživio njihov 
podsmijeh; ali kad, došavši i po drugi put, nije bio pušten unutra, otiđe 
. ogorčen u Efez zazivajući mnoge kletve na one koji su se prvi izložili 
poruzi barbara i naučili ih da se zbog svoga bogatstva drsko ponašaju i 
zaklinjao se pred nazočnima da će doista, čim stigne u Spartu, sve 
poduzeti da izmiri Helene kako bi opet ulijevali barbarima strah i prestali 
moljakati njihovu pomoć jedni protiv drugih. 


7. Ali Kalikratida, zamislivši planove dostojne Lakedemona i po- 
stavši premcem najistaknutijim Helenima u pravednosti, veledušju i 
hrabrosti, nedugo potom, potučen u pomorskoj bitki kod Arginusa, 
nestade netragom.“ Kako se situacija pogoršavala, saveznici, šaljući 
poslanstvo u Spartu, iskehu Lisandra kao zapovjednika brodovlja uvjera- 
vajući da će se s mnogo više volje uhvatiti ukoštac s nastalim neprilikama 
ako on bude vrhovni vojskovođa. Isti je zahtjev upućivao i Kir. Ali 
budući da je u Lakedemonjana bio zakon koji nije dopuštao da isti čovjek 
dvaput bude zapovjednikom mornarice a ipak su htjeli činiti po volji 
svojim saveznicima, naslov admirala podijeliše nekom Araku a Lisandra 
poslaše po imenu kao njegova podadmirala,“ ali stvarno kao nosioca 
vrhovne vlasti. Tako je, dakle, došao kako je većina onih što su imali 
političku moć i utjecaj po gradovima davno željela; ta nadahu se da će još 
više ojačati njegovorm pomoću kad budu demokratska uređenja potpuno 
uništena; ali onima koji su voljeli jednostavnost i plemenitost u karakteru 
svojih vođa Lisandar se, uspoređivan S Kalikratidom, činio beskrupuio- 
znim i prevejanim kao čovjek koji j je najveći dio onoga što je uradio u ratu 
prošarao raznim bojama varki uzvisujući pravednost ako j je bila probitač- 
na, ali ako nije, služeći se korisnošću kao časnim putem i ne smatrajući 
istinu prirodno boljom od laži, nego određujući cijenu jednoj i drugoj 
prema praktičnim potrebama trenutka. Pozivao je na ismijavanja onih 
koji su zahtijevali da Heraklovi potomci ne ratuju lukavstvom: »Ta gdje 
ne doseže lavlja koža ondje treba prišiti lisičju.«““ 


8. Takvi su, prema izvještajima što ih imamo, bili i njegovi postupci 
u vezi s Miletom. Jer kad su njegovi prijatelji i i milogosti kojima je obećao 
suradnju pri obaranju demokracije i istjerivanju njihovih protivnika, 
promijenili mišljenje i izmirili se sa svojim neprijateljima, u javnosti se 
pretvarao da se raduje i da se pridružuje tom izmirenju, ali potajno ih je 
uz prijekore i grdnje podjarivao da udare na puk. I čim je opazio da se 
diže ustanak, brzo pritekavši u pomoć i ušavši u grad, ljutito se otresao 

na prve od buntovnika na koje bi se namjerio i grubo ih dao odvoditi 
tobože da ih kazni, dok je ostale građane pozivao neka se ne plaše i ne 
očekuju više nikakva zla sad kad je on ondje. Ali pri tome je samo glumio 
i šarao želeći da najistaknutiji i najutjecajniji pristaše demokracije ne 
pobjegnu nego da, ostavši u gradu, zaglave. A to se i dogodilo: jer svi koj 
su se pouzdali u nj bili su pobijeni. 

Androklid spominje izjavu Lisandrovu koja ga teško optužuje za 
veliku lakomislenost u pogledu zakletvi. Savjetovao je, kako tvrdi Andro- 
klid, da djecu treba obmanjivati kockama a ljude zakletvama oponašajući 
tako Samljanina Polikrata,*! ali to nije bilo pravo da se on kao vojskovođa 
ugleda u tiranina kao što nije bilo u skladu s lakonskim običajima ophoditi 
se prema bogovima kao prema neprijateljima pa uz to još i s većom 
drskošću ; jer onaj koji vara krivokletstvom priznaje da se boji neprijatelja, 
ali da prezire boga. 


9, Pozvavši, dakle, Lisandra u Sard, Kir mu jedno dade a drugo 
obeća izjavivši s mladalačkom samodopadnošću u želji da mu ugodi, ako 
mu otac ne bi davao ništa za Spartance, da će ih novčano potpomagati 
vlastitim novcem; pa ako i svega drugoga bude premalo, reče da će razbiti 
na komade svoje prijestolje na kome je sjedio kad je održavao službena 
primanja a ono je bilo od zlata i srebra. Najzad, polazeći k ocu u Mediju, 
odredi Lisandra da prima danak od gradova i povjeri mu svoju vlast; pa 
zagrlivši ga i zamolivši neka se ne upušta u pomorsku bitku sve dok se 
on ne vrati, a vratit će se s mnogo brodova iz Fenikije i Kilikije, otputuje 
u unutrašnjost zemlje ka kralju. 

Tad Lisandar, ne mogući niti zametati pomorske bitke uz jednake 
brojčane uvjete niti s tolikim lađama sjediti besposlen, zaplovi pa pokori 
neke otoke i, pošto pristade na Egini i Salamini, opustoši ih a onda se 
iskrca u Atici i pozdravi Agisa** — ovaj je, naime, osobno sišao iz Dekeleje 
k njemu“ — pa pokaza tamošnjoj kopnenoj vojsci snagu svog brodovlja 
držeći se kao onaj koji plovi kamo hoće jer je gospodar mora. Pa ipak, 
doznavši da Atenjani idu za njim u potjeru, drugim putem između otoka 
pobježe u Aziju. 

Zatekavši Helespont bez zaštite, stade napadati Lampsak? on sam 
brodovima s mora a Toraks s kopnenom vojskom, uskladivši djelovanje 
s njime, udari na gradske bedeme. Zauzevši grad jurišem, prepusti ga 
vojnicima da ga opljačkaju.“ U međuvremenu atensko je brodovlje od sto 
osamdeset troveslarki slučajno baš bilo usidreno u Eleuntu na Hersonezu?? 
pa čim dočuše za gubitak Lampsaka, odmah otplove u Sest.* I snabdjevši 
se ondje namirnicama, zaploviše uz obalu do Kozje rijeke* upravo 
nasuprot neprijateljima koji su još bili usidreni kod Lampasa. Atenskim 
je brodovljem zapovijedalo više zapovjednika među kojima je bio i Filoklo 
koji je nedavno nagovorio narod da izglasa zaključak da se ratnim 
zarobljenicima odsiječe desni palac da ne mogu nositi koplje, ali da mogu 
rukovati veslom.“ 


10. Zasada obje su strane počivale očekujući da će sutradan zametnuti 
pomorski boj. Ali Lisandru je drugo bilo na umu a mornarima i 

kormilarima izdavao je naređenje kao da će do bitke doći rano izjutra da 
se ukrcavaju u svoje troveslarke u samo svitanje i da sjedaju u redu i šutke 
na svoja mjesta čekajući zapovijed a da kopnene jedinice isto tako u 
borbenom rasporedu miruju uz more. Kad je sunce granulo i Atenjani u 
dugačkom ravnom pročelju zaplovili prem njima i stali ih izazivati na 
bitku, premda su mu brodovi bili okrenuti licem prema neprijatelju i 
popunjeni posadama još obnoć, Lisandar se nije izvezao na pučinu, nego 
je, šaljući pomoćne brodice najisturenijim lađama, naređivao neka se ne 
miču i neka ostaju u bojnom redu ne dajući se smesti i ne isplovljavajući 
neprijatelju ususret. I kad su se tako pod večer Atenjani stali vraćati 
natrag, nije pustio svoje ljude s brodova prije nego su dvije ili tri 
troveslarke, koje je poslao u izviđanje, došle pošto su vidjele da su se 
neprijatelji iskrcali. Sutradan se opet zbivalo isto, pa treći i najzad četvrti 
dan tako da se u Atenjana pojavila silna samosvijest i prezir prema 
protivnicima za koje su bili uvjereni da su se iz straha stisnuli zajedno. 

U tom kritičnom času Aikibijad (slučajno je, naime, baš boravio na 
Hersonezu u svojoj utvrdi), dojahavši na konju k atenskoj vojsci, stade 
prekoravati zapovjednike kao prvo zato što taboruju na otvorenu žalu bez 
pouzdana pristaništa a kao drugo zato što griješe uzimajući opskrbu iz 
udaljena Sesta, a trebalo bi da prevale morem naokolo kratak put do luke 
i grada Sesta da budu u većoj udaljenosti od neprijatelja koji vreba s 
vojskom pod zapovjedništvom jednoga čovjeka koga se dovoljno boje da 
na njegov mig hitro izvršavaju sve naloge. To ih je on upozoravao, ali ga 
oni nisu slušali a Tidej mu je čak uvredljivo odgovorio rekavši da nije on 
sada zapovjednik nego oni.“ 


11. Posumnjavši stoga da ima među njima i neke izdaje, Alkibijad se 
udalji. Ali petoga dana, kad su Atenjani otplovili do neprijatelja i opet se 
vratili natrag kao obično veoma nemarno i prezrivo, Lisandar, odašiljući 
lakše izvidnice, naredi njihovim zapovjednicima, kad vide da su Atenjani 
izišli na kopno, neka se okrenu pa svom brzinom veslaju natrag i, kad 
budu na pola puta,* neka na pramcu podignu mjeden štit kao znak za 
navalu, Sam je pak, obilazeći ih lađom, pozivao i poticao svoje .kormilare 
i zapovjednike troveslarki neka svaki drži u borbenom redu svoju posadu, 
podjednako i mornare i vojnike, a kad bude dan znak, neka žustro i 
krepko veslaju na neprijatelja. Kad je, dakle, štit bio istaknut na 
izviđačkim brodovima i s admiralskoga truba dala znak za pokret, lađe 
zaploviše a suhozemne su trupe hitale obalom da zaposjednu rt.# 
Udaljenost između oba kontinenta na tome je mjestu petnaest stadija i 
bila je brzo savladana zahvaljujući ustrajnosti i revnosti veslača. Atenski 
zapovjednik Konon, koji je prvi s kopna ugledao neprijateljsko brodovlje 
kako dolazi, iznenada je povikao ljuđima neka se ukrcavaju i, strahovito 
uzrujan zbog prijetećeg sloma, stade zvati jedne, moliti druge a siliti treće 
da idu na troveslarke. Ali od njegova truda nije bilo nikakve koristi jer 
su ljudi bili raspršeni. Čim su se, naime, iskrcali, budući da nisu slutili 
nikakvu nevolju, odmah su odlazili kupovati na tržnicu, tumarali zem- 
ljom, spavali pod šatorima, pripremali objed a da im zbog neiskustva 
njihovih vođa ni na kraj pameti nije bilo što će se dogoditi. Kad su se 

neprijatelji već primicali uz viku i pljusak vesala, Konon s osam brodova 
isplovi i, umakavši, prijeđe na Kipar k Evagori,“ dok Peloponežani, 
navalivši na ostale, jedne zarobljavahu posve prazne a druge, dok su se 
još posade penjale na njih, razbijahu. A ljudi, pritječući u pomoć 
nenaoružani i pojedinačno, ginuli su kod svojih lađa a ako su bježali 
kopnom, neprijatelji ih, iskrcavši se, ubijahu. Lisandar pak zarobi tri 
tisuće ljudi zajedno sa zapovjednicima a zaplijeni i cjelokupno brodovlje 
osim paralijske lađe“ i onih koje su pobjegle s Kononom. Tako, 
privezavši uhvaćene brodove o krmu svojih i opljačkavši neprijateljski 
tabor, uz svirku frula i pobjedničke pjesme zaplovi natrag u Lampsak 
ostvarivši uz najmanji napor najzamašniji rezultat i privevši u jedan sat 
“koncu rat najduži, pun najraznovrsnijih udesa i najnevjerojatnijih obrata 
od sviju koji su mu prethodili, u kojem su bojevi promijenili nebrojene 
oblike a situacija nebrojene mijene i koji je stajao Heladu više vojskovođa 
nego svi dotadašnji ratovi zajedno a dokončala ga je razboritost i vještina 
jednoga čovjeka;* stoga neki čak pomisliše da je to bilo djelo božje. 


12. Bilo ih je koji su govorili da su Dioskuri“ s obje strane 
Lisandrova broda kad je izlazio iz luke zasjali nad ručicama kormila u 
obliku zvijezda. Neki opet tvrde da je i onaj pad kamena bio predznak 
tog sloma; s neba se, naime, po općem vjerovanju survao pregolem kamen 
u Kozju rijeku.# I žitelji Hersoneza pokazuju ga još i dandanas i iskazuju 
mu štovanje; a kažu da je Anaksagora najavio“ da će se od tjelesa koja su 
pričvršćena o nebo nekim iskliznućem ili trešnjom jedno, otkinuvši se, 
stropoštati i pasti; i da, reče, nijedna zvijezda nije na svome prvotnome 
mjestu: jer kako su od kamena i teške, sjaju uslijed otpora i lomljenja 
etera o njih a silom ih vuče u stalne putanje vrtložni impuls koji je izazvao 
njihovo kružno kretanje tako da je bez sumnje to u prapočetku spriječilo 
njihov pad na zemlju kad su se hladna i teška tijela izdvajala iz 
cjelokupnosti tvari. 

Ali postoji drugo mišljenje uvjerljivije od navedenoga a njegovi su 
zastupnici ustvrdili da svjetleći meteori nisu izljev niti izbijanje nebeske 
vatre koja se u zraku gasi u trenutku svoga paljenja niti je to paljenje i 
sažizanje dijela zraka koji se uslijed svoje množine probio u gornje slojeve, 
nego su oni rušenje i padanje nebeskih tijela koja se survavaju kao nekim 
labavljenjem napetosti i skretanjem iz svoga kružnoga kretanja, ali ne 
padaju na nastanjeni prostor na zemlji nego pretežno izvan njega u veliko 
more. Zato i ostaju neprimijećeni. 

Anaksagorinu mišljenju, međutim, potporu pruža i Daimah"! 
raspravi O pobožnosti gdje saopćuje da je prije pada onoga Kaaćna 
neprestano kroz sedamdeset i pet dana bilo na nebu vidjeti plameno tijelo 
goleme veličine poput ognjena oblaka koje nije mirovalo na jednome 
mjestu, nego se kretalo krivudavim i izlomljenim gibanjem tako da 
ognjeviti komadići, koji se otkidaju uslijed tog potresanja na njegovu 
lutajućem putovanju, jure u raznim smjerovima i presijavaju upravo kao 
svjetleći meteori. Ali kad se on stropoštao na onaj dio zemlje i domaće se 
stanovništvo, oporavivši se od straha i zaprepaštenja, skupilo, ne bi 
viđeno nikakvo djelovanje vatre pa niti trag takvoga, nego kamen gdje 

leži, bez sumnje velik, ali tako reći nimalo razmjeran onoj plamenoj 
gromadi što su je ugledali na nebu. Jasno je da Daimah treba blagonaklone 
čitaoce; ali ako je njegova priča istinita, on potpuno pobija one koji tvrde 
da se kamen što ga vjetrovi i oluje otkinu s kakva planinskog vrha pa ga 
zgrabe i nose poput zvrka sruši i padne ondje gdje popusti i izgubi se onaj 
zagon koji ga je zavrtio. Osim ako, Zeusa mi, ono što se pokazivalo na 
nebu kroz mnogo dana nije stvarno bilo vatra čije je gašenje i utrnuće 
izazvalo u zraku promjenu koja je proizvela snažne vjetrove i gibanja koji 
su i doveli do pada kamena. Ali o tome treba da rasprave spisi druge vrste. 


13. Pošto je onih tri tisuće Atenjana koje je Lisandar zarobio 
savezničko vijeće osudilo na smrt, Lisandar, pozvavši njihova zapovjed- 
nika Filokla, upita ga kakvu kaznu po svojoj ocjeni zaslužuje zato što je 
svojim sugrađanima savjetovao onakav postupak prema Helenima.* Ali 
ovaj, nimalo slomljen nesrećom, pozove ga neka se ne igra tužitelja u 
postupku u kojem nema suca, nego neka kao pobjeđnik postupa onako 
kako bi se s njime postupalo da je bio poražen; zatim, okupavši se i 
odjenuvši skupocjenu haljinu, prvi pođe na čelu svojih sugrađana na 
smaknuće, kako izvješćuje Teofrast. Potom je Lisandar, ploveći od grada 
do grada, naređivao svakom Atenjaninu na koga bi se namjerio neka ide 
natrag u Atenu; neće, reče, poštedjeti nikoga, nego koga god zatekne 
izvan njegova grada, pogubit će ga. Tako je postupao i utjerivao ih sve u 
Atenu želeći da u gradu brzo nastane oskudica i velika glad kako mu ne 
bi, podnoseći opsadu uz obilje namirnica, zadali muke. Također, ukida- 
jući demokratske i ostale oblike vlasti, u svakom je gradu ostavio 
Lakedemonjanina kao namjesnika“ i po deset upravitelja izabranih iz 
tajnih društava što ih je sastavio po gradovima. I tako radeći podjednako 
u neprijateljskim gradovima kao i u onima koji su mu bili saveznički, 
brodio je polagano duž obale osiguravajući na neki način svoje vrhovništvo 
nad Heladom. Jer imenujući upravitelje nije se obazirao niti na pripadnost 
plemstvu niti na bogatstvo, nego je vlast davao kao poklon njemu 
naklonjenim i prijateljskim udruženjima čineći ih potpunim gospodarima 
počasti i kazni a time što je osobno prisustvovao mnogim smaknućima i 
sudjelovao u istjerivanju neprijatelja svojih prijatelja davao je Helenima 
nemio primjer lakeđdemonske vladavine; štaviše, čini se da je komički 
pjesnik Teopomp*“* govorio besmislice uspoređujući Lakedemonjane s 
krčmaricama jer su, davši Helenima da okuse najslađe piće slobode, 
potom im nalili octa; ta već je prvi gutljaj bio opor i gorak budući da 
Lisandar ne samo da nije dopuštao narodu da bude sam svoj gospodar, 


14. Posvetivši nemnogo vremena tome i poslavši naprijed u Lakede- 
mon glasnike s viješću da dolazi s dvije stotine brodova, združi se u Atici 
s kraljevima Agisom i Pausanijom misleći da će s njima brzo osvojiti 
grad.“ Ali kako su im Atenjani odolijevali, prijeđe opet s lađama u Aziju; 
i podjednako je u svim gradovima ukidao ustavno uređenje i uspostavljao 
deseterovlađe mnoge građane pogubljujući a mnoge šaljući u progonstvo, 
dok je Samljane istjerao sve pa njihove gradove predao prognanicima.* 

Dapače, otevši Atenjanima Sest koji su oni još držali ne dopusti 
Sešćanima da stanuju u njemu, nego dade grad i njegovo područje da se 
dijeli među kormilare i brodarske koji su bili u njegovoj službi, A to jei 
bilo prvo čemu su se usprotivili Lakedemonjani i vratili Sešćanima 
njihovu zemlju. Ali svi su Heleni gledali s veseljem barem to što Eginjani 
poslije duga vremena“ dobivaju natrag svoj grad i što Meljane* i 
Skionejce* on ponovno naseljava u njihov zavičaj istjerujući Atenjane koji 
im vraćaju njihove gradove. A kad su mu već pristizale vijesti da 
stanovništvo Atene stradava od gladi, otplovi u Pirej i prisili grad na 
predaju prinudivši ga da pristane na obustavu neprijateljstva pod uvjetima 
što ih je sam određivao. Pa ipak, može se čuti Lakedemonjane gdje vele 
da je Lisandar napisao eforima ovo: »Atena je zauzeta«, a da su efori 
pismeno odgovorili; »Dovoljno je da je zauzeta.« Ali ta je priča izmišljena 
radi uljepšavanja.“ A uistinu odluka efora glasila je ovako: »Vlasti u 
Lakedemonu odlučile su ovo: porušivši Pirej i Duge zidove i napustivši 
sve gradove te zadovoljavajući se svojom zemljom, ako budete tako 
postupali, imat ćete mir ako ga želite pošto vratite kući prognanike. .U 
pogledu broja vaših lađa koje ćete predati činite ono što bude odlučivano 
na licu mjesta.<ć! Tu službenu poruku Atenjani primiše na savjet 
Hagnonova sina Teramena; kažu još da je, upitan od Kleomena, jednog 
mladog narodnog vođe, kako se usuđuje raditi i govoriti suprotno 
Temistoklu predajući Lakedemonjanima zidove što ih je on podigao 
protiv njihove volje, odgovorio: »Ali ja, mladiću, ne radim ništa suprotno 
Temistoklu; ta te je iste zidove i on podigao za spas sugrađana, i mi ih 
radi njihova spasa rušimo. A da zidovi čine gradove sretnima, trebalo bi 
da je Sparta, koja uopće nema zidova, najbjednija od sviju.« 


15. Lisandar, dakle, pošto je preuzeo sve atenske lađe osim dvanaest 
i njihove zidove šesnaestog dana mjeseca munihiona,“ na godišnjicu 
atenske pomorske pobjede nad barbarinom kod Salamine,“ odmah smisli 
da promijeni i ustavno uređenje. A kad se oni nisu htjeli pokoriti niti to 
prihvatiti, posla narodu poruku da ga je uhvatio u kršenju ugovorenih 
uvjeta: jer zidovi još stoje premda su istekli dani u koje je trebalo da budu 
srušeni.“ Stoga će iznova iznijeti pitanje njihove sudbine na odlučivanje 
budući da su po njegovu sudu pogazili sporazum. Neki tvrde da je 
prijedlog da svi Atenjani budu prodani u ropstvo u savezničkom vijeću 
stvarno i bio iznesen onda kad je Tebanac Erijani predložio da se grad 
razori a zemlja ostavi ovcama za pašnjak. Zatim ipak, kad su se 
zapovjednici sastali uz piće i neki je Fočanin zapjevao pristupnu pjesmu$ 
kora iz Euripidove Elektre kojoj je početak: 


Kčeri Agamemnonova, 

Dođoh, Elektro, do tvog seoskog stana, 
svi su, kažu, bili dirnuti i učini im se grešnim činom uništiti i zatrti grad 
tako slavan i koji rađa takve ljude. 

Pošto su, dakle, Atenjani popustili u svim točkama, Lisandar, 
poslavši po brojne frulašice iz grada i skupivši sve koji su bili u taboru, 
stade razvaljivati zidove i paliti lađe uz zvuk frule dok su se istovremeno 

saveznici ovjenčavali vijencima i zabavljali smatrajući onaj dan početkom 
svoje slobode.“ A odmah izvrši i promjene u ustavnom uređenju 
postavivši tridesetoricu kao upravitelje u gradu a desetoricu u Pireju te 
metnuvši na Akropolu vojnu posadu i stavivši joj na čelo Spartanca 
Kalibija kao gradskog namjesnika, Kad je ovaj, podigavši štap, naumio 
udariti atleta Autolika koga je Ksenofont učinio glavnim likom u svome 
Simpoziju“' a Autolik, zgrabivši ovoga za noge, prevrnuo ga nauznak, 
Lisandar nije podijelio Kalibijevu srdžbu, nego je čak Kalibija izgrdio da 
ne zna vladati slobodnim ljudima, Ali malo kasnije tridesetorica, ugađa- 
jući Kalibiju, smaknuše Autolika, 


16. Obavivši to, Lisandar sam zaplovi u Trakiju a ostatak državnog 
novca kao i darove i vijence što ih je on osobno primio — ta mnogi su, 
kako je i prirodno, obdarivali najmoćnijeg čovjeka i ma neki način 
gospodara Helade — otposla u Lakedemon po Gilipu koji je bio onomadne 
vrhovni zapovjednik na Siciliji.“ Ali ovaj, kako se pripovijeda, rasparavši 
odozdo šavove vreća i uzevši mnogo srebra iz svake, opet ih zašije ne 
opazivši da je u svakoj listić s naznakom iznosa što ga vreća sadrži. 
Došavši u Spartu, sakri utajeni novac pod crijep svoje kuće a vreće 
predade eforima i pokaza im pečate na njima. Ali kad se, pošto ih otvoriše 
i prebrojaše, iznos srebra nije slagao s popisom i ta je stvar efore dovodila 
u nepriliku, otkrije im Gilipov sluga istinu natuknuvši zagonetno da se 
pod Gilipovim crijepom“ gnijezdi mnogo sova. Jer većina je novca onda, 
kako se čini, imala zbog Atenjana na sebi lik sove.? 


17. Učinivši, dakle, poslije ranijih sjajnih i velikih djela ovo tako 
sramotno i nedostojno, Gilip sam ode u progonstvo iz Lakedemona. A 
najrazboritiji od Spartanaca, uplašeni snagom novca ne baš najmanje i 
zato što joj podliježu ne kakvi god obični građani, predbacivali su 
Lisandru i usrdno zaklinjali efore neka očiste grad od svega toga srebra i 
zlata kao uvezena prokletstva. Ovi izniješe stvar na raspravu u vijeću 
staraca i prema tvrđenju Teopompovu bio je to Skirafida a po Eforovu 
Flogiđa koji je izrekao mišljenje da ne valja u grad primati zlatan i srebren 
novac, nego se i dalje služiti domaćim. Taj je bio željezan a ponajprije bio 
je, pošto su ga izvađili iz vatre, umakan u ocat da ga ne bude moguće 
pretapati, nego da bi tim namakanjem postao krt i neupotrebljiv,"! a onda 
bio je masivan i nepriličan za nošenje i velika ga je količina i težina imala 
tek malenu vrijednost. Moguće je da je i drveni novac bio takav te su se 
kao novcem služili željeznim šipkama a neki mjedenima; odatle potječe 
običaj da se još i danas velik broj sitna novca naziva obolima a šest obola 
drahmom ; toliko ih je, naime, mogla ruka obuhvaćati.? 

Ali kako su se Lisandrovi prijatelji protivili i živo uznastojali da taj 
novac ostane u gradu, odlučeno bi da se takav novac može unositi za javnu 
upotrebu, ali ako bude neki privatnik zatečen da ga posjeduje, odrediše 
mu smrtnu kaznu kao da se Likurg bio uplašio novca a ne gramzljivosti 
što je on izaziva a tu manu nije uklanjala zabrana da novac posjeduju 
obični građani koliko ju je dublje usađivalo dopuštanje da ga posjeduje 
država jer je njegova upotreba to više dobivala na prestižu i privlačnosti. 

Ta nije bilo moguće, gledajući kako država novac cijeni, prezirati ga 
privatno kao beskoristan ili bezvrijednom za osobnu, privatnu upotrebu 
stvar koja se javno tako štuje i priznaje; dapače, kudikamo brže prodiru 
navike iz javnog života u privatni nego što mogu omaške i strasti ovoga 
ili onoga čovjeka porocima zaraziti čitave gradove. Jer prirodno je da se 
prije dijelovi kvare zajedno sa cjelinom kad ona popusti goremu a da 
pogreške koje iz jednog dijela teku prema cjelini nailaze na mnogo otpora 
i pomoći u dijelovima koji ostaju zdravi. Tako su vlasti postavile strah od 
zakona za stražara kućama građana da novac u njih nema pristupa, ali im 
nisu očuvale duše neustrašivima i neosjetljivima prema moći srebra 
zadojivši ih sve jagmom za bogatstvom kao za nečim uzvišenim i velikim. 
Zbog toga smo, međutim, prekorili Lakedemonjane i u drugom spisu.? 


18. Od ratnog plijena Lisandar postavi u Delfima brončani kip svoj 
i svakoga od svojih admirala te zlaine zvijezde Dioskura koje nestadoše 
uoči bitke kod Leuktre. A u riznici Braside i Akanćana" nalazila se dva 
lakta" dugačka troveslarka izrađena od zlata i bjelokosti koju je Kir 
poslao Lisandru kao nagradu za pobjedu. Štaviše, Delfljanin Anaksandrid 
izvješćuje da je ondje pohranjen i Lisandrov polog od talenta srebra i 
pedeset dvije mine te k tome jedanaest statera,/ ali to što on piše ne slaže 
se s općenito priznatim Lisandrovim siromaštvom. U svakom slučaju, 
čini se da je Lisandar, dovinuvši se tada moći kolike nijedan od Helena 
prije njega nije posjedovao, gajio uznositost i gordost još veću od svoje 
moći. Ta njemu su prvome od Helena, kako izvješćuje Duris,' gradovi 
podigli žrtvenike kao bogu i prinijeli žrtve, prvome su inu zapjevali 
pobjedničke himne" jednoj.od kojih spominje se ovakav početak: 

Vojskovođu svete Helade 

iz Sparte širokijeh kola 

hvalopjevom slavu ćemo, 

lju, iju, Peane! 
Samljani izglasaše da se njihova svetkovina Here zove Lisandrijom. Od 
pjesnika Herila je uvijek držao u svojoj pratnji da pjesnički ukrasi njegova 
djela a Antilohu, koji je njemu u čast spjevao nekoliko posve dobrih 
stihova, obradovan dade klobuk napunjen srebrom. Kad su se Antimah 
Kolofonjanin? i neki Nikerat Heraklejanin" stali nadmetati na Lisandri- 
jama spjevovima u njegovu čast, on dodijeli pobjednički vijenac Nikeratu 
a Antimah, razljućen, uništi svoju pjesmu. Ali Platon, koji je tada bio 
mlad i divio se Antimahu zbog njegova pjesničkog dara, videći da ga 
poraz grize, nastojao ga je umirivati i tješiti govoreći mu da je neznanje 
nesreća za neznalice kao što je sljepoća za slijepe.*! Kad je, međutim, 
kitarist Aristonoj, šesterostruki slavodobitnik na pitijskim igrama, hoteći 
pokazati svoju naklonost, obećavao Lisandru da će se, ako opet pobijedi, 
dati javno oglasiti Lisandrovim, odvrati ovaj: »Zar robom ?«, 


19. Prvima i njemu po dostojanstvu ravnim ljudima Lisandrovo je 
slavoljublje bilo samo mrsko. Ali jer se poradi laskavaca skupa s 
častoljubljem uvukla u njegov karakter preuzetnost i osionost, nije u 
njega bilo ni u podjeljivanju časti ni u kažnjavanju umjerenosti kakva 

priliči narodnome vođi, nego su za prijateljstvo i milogošće nagradom bili 
neograničeno gospodarenje po gradovima samovoljne tiranide, dok mu je 
gnjev tražio samo uništenje omražena čovjeka; jer niti progonstvo nije 
bilo dopušteno. Čak se kasnije, u strahu da miletski narodni vođe ne 
pobjegnu u zatočeništvo i hoteći izvući iz njihovih skrovišta one koji su 
se posakrivali, zakleo da im neće nauditi; ali kad su se pouzdali u nj i 
izišli, predade ih oligarsima da ih pobiju a bilo ih je ne manje od osam 
stotina. I u drugim je gradovima bio pokolj nebrojenih demokrata jer nije 
ubijao samo iz svojih osobnih motiva, nego je to radio ugađajući i idući 
na ruku mržnji i pohlepi svojih brojnih prijatelja posvuda. Stoga se 
razglasila primjedba Lakedemonjanina Eteokla da Helada ne bi mogla 
podnijeti dva Lisandra. Teofrast tvrdi da je to isto kazao i Arhestrat o 
Alkibijadu.* Ali u slučaju ovoga drskost i razuzdanost uz samovolju bile 
su ono što je ozlovoljavalo ljude; a Lisandrovu je moć strašnom i 
ugnjetavalačkonI činila surovost njegove naravi. 

Lakedemonjani, međutim, nisu obraćali osobitu pažnju na druge 
koji su se tužili na nj; ali kad je Farnabaz** poslao u Spartu ljude da ga 
tuže zbog nasilja što mu plijeni i hara zemlju, efori, razljutivši se i 
uhvativši Toraksa, jednoga od njegovih prijatelja i drugova u zapovjedni- 
štvu da privatno posjeduje novaca, ovoga pogubiše a Lisandru otposlaše 
štap za pisma s tajnim nalogom da dođe kući. 

Taj je štap za pisma ovakav. Kad efori odašilju zapovjednika 
brodovlja ili kopnene vojske, izglade dva okrugla komada drveta da se 
točno podudaraju dužinom i debljinom pa jedan sami zadržavaju a drugi 
daju onome koga šalju. Te komade drveta nazivaju štapovima za pisma. 
Kada, dakle, požele da pošalju neku tajnu i važnu poruku, načine 
dugačak i uzak trak pisaćeg papira poput kožnog remena pa ga ovijaju 
oko svog štapa ne ostavljajući na njemu nikakva prazna prostora nego 
pokrivajući uokrug svu njegovu površinu papirom. Pošto to učine, 
ispisuju ono što žele na papir onako kako je omotan oko štapa; a kad 
napišu, skinu papir te ga šalju vojskovođi bez drveta. Primivši ga, taj ne 
može ništa pročitati jer pismena nisu ni u kakvoj vezi nego su razasuta 
osim da uzme svoj štap za pisma te odrezak papira namata oko njega tako 
da, vraćajući svitak opet u prijašnji poredak i nadovezujući ono što slijedi 
na ono što prethodi, vodi pogled unaokolo i otkriva povezanost poruke. 

tapom za pisma naziva se svitak kao i drvo baš kao što ono što se mjeri 
može nositi ime onoga čime se mjeri. 


20. No Lisandar se, kad mu je na Helespont stigao štap s pismom, 
veoma uzuemiri pa kako je najviše bio u strahu od Farnabazovih optužbi, 
požuri da se sastane s njime na razgovor da izgladi njihovu razmiricu. I 
kad se sastao s njime, molio ga je neka napiše o njemu drugo pismo 
poglavarstvima da mu Lisandar nije ništa krivo uradio niti da ima tužbi 
protiv njega. Ali dok je tako, štono je riječ, igrao Krećanina s Krećani- 
nom, krivo je sudio o Farnabazu. Obećavši, naime, da će sve učiniti, 
Lisandru pred očima napisa pismo kakvo je ovaj zaiskao, ali potajno je 
uza se držao drugo već napisano. I kad je došlo do pečaćenja, zamijenivši 
pisma koja se izgledom nisu nimalo razlikovala, dade mu ono drugo, 

krišom napisano. Došavši, dakle, u Lakedemon 1 otišavši, kao što je 
običaj, u zgradu poglavarstava, Lisandar dade eforima Farnabazovo 
pismo uvjeren da je time sebi skinuo s vrata najtežu optužbu; jer 
Lakedemonjani su visoko cijenili Farnabaza koji im je od sviju kraljevih 
vojskovođa najrevnije pomagao u ratu. Ali kad mu efori pokazaše pismo 
pročitavši ga i on shvati da Odisej nije jedini baš lukavac** veoma smućen 
otiđe; a par dana potom pohodi poglavarstva te reče da mora poći u 
Amonov hram* i prinijeti tom bogu žrtvu na koju se zavjetovao prije svojih 
bojeva; neki, međutim, tvrde da mu je stvarno za opsade grada Afite* u 
snu pristupio Amon; digavši stoga opsadu, navodno po nalogu toga boga, 
naredi Afićanima neka prinose žrtve Amonu i požuri da otputuje u Libiju 
i umilostivi toga boga. Ali većini se činilo da on Amona uzima kao izliku 
a da u stvari zato što se boji efora, što ne podnosi jarma kod kuće i što 
ne može trpjeti da mu zapovijedaju čezne za skitanjem i udaljenim 
obilascima kao konj koji sa slobodne paše na livadi opet dolazi k jaslama 
i opet ga vode na njegov uobičajeni posao. Razlog pak tome putovanju 
što ga bilježi Efor izložit ću malo kasnije. 


21. Pošto je jedva i teškom mukom ishodio da su ga efori pustili, 
isplovi. Ali kad je otputovao, kraljevi, postavši svjesni da je on vladar i 
gospodar Heladi upravljajući gradovima pomoću tajnih društava, stanu 
poduzimati mjere da vrate državnu upravu pučanima izbacivši njegove 
prijatelje. Pa ipak, kad u vezi s tim promjenama izbiše novi nemiri i u 
prvome redu Atenjani iz File* napadoše tridesetoricu i nadvladaše ih, 
Lisandar, vrativši se žurno, nagovori Lakedemonjane neka priskaču u 
pomoć oligarhijama i kažnjavaju demokracije. I kao prvima pošalju 
triđesetorici sto talenata" za ratne svrhe i Lisandra osobno kao vojskovo- 
đu. No kraljevi, zavideći mu i bojeći se da opet ne osvoji Atenu, odlučiše 
da jedan od njih dvojice krene s vojskom. I pođe Pausanija* tobože radi 
podrške tiranima"' protiv naroda a stvarno da učini kraj ratu da Lisandar 
pomoću svojih prijatelja ne bi opet postao gospodarom Atene. To je, 
međutim, lako postigao; i izmirivši Atenjane i učinivši da prestane razdor 
među njima, osujeti Lisandrove častoljubive planove. A kad su se malo 
poslije: Atenjani ponovno odmetnuli, Pausanija bi sam okrivljen što se 
narod, oslobođen uzda oligarhije, opet uzobijestio i osmjelio a Lisandar; 
nasuprot tome, steče glas čovjeka koji je svoju zapovjedničku dužnost 
obavljao ne nastojeći da ugađa drugima niti praveći od toga kazališnu 
predstavu nego iskreno Sparti na korist. 


22. Bio je i u govoru oštar i zastrašujući za svoje protivnike. Kad su 
se tako Argivljani sporili oko međa i smatrali da je njihovo stanovište 
pravno utemeljenije, Lisandar, pokazavši mač, reče: »U raspravi o 
međama najispravnije prosuđuje onaj koji raspolaže ovim.« Kad mu se na 
nekom skupu jedan Megaranin obratio veoma slobodnim tonom, on reče: 
»Tvojim riječima, stranče, nedostaje grad.« Beoćane koji su se ponašali 
dvolično pitao je da li da kroz njihovu zemlju prolazi podignutih ili 

spuštenih kopalja: Kad je za pobunu Korinćana, prilazeći njihovim 
zidinama, vidio da njegovi ljudi oklijevaju s navalom a baš je bilo vidjeti 

zeca gdje preskače jarak oko grada, Lisandar reče: »Zar se ne stidite što 
se bojite neprijatelja koji su tako nemarni da im zečevi mirno spavaju na 
zidovima ?« 

Kad je umro kralj Agis" ostavivši za sobom brata Agesilaja i 
Leotihidu koji je bio smatran njegovim sinom, nagovori Lisandar Agesi- 
laja, kome je bio ljubavnik, neka traži kraljevsku čast zato što je zakonit 
potomak Heraklov. Leotihidu, naime, potvarahu da je potekao iz potajne 
veze Alkibijada s Agisovom ženom Timejom u svoje vrijeme kad je ovaj 
boravio kao prognanik u Sparti. A Agis, zaključivši na temelju proračuna 
vremena da ona nije mogla zatrudnjeti s njime, zanemarivao je Leotihidu 
i otvoreno ga se odricao sve do kraja. No kad je bolestan bio donesen u 
Hereju* i bio na samrti, privoljevši molbama i sama mladića i svojih 
prijatelja, izjavi pred mnogima da je Leotihida njegov sin i, pošto zamoli 
nazočne da to posvjedoče pred Lakedemonjanima, preminu. Ovi su, 
dakle, tako svjedočili za Leotihidu; štaviše, Agesilaju, koji je inače bio 
ugledan a podupirao ga je Lisandar, škodio je Diopit, čovjek na glasu s 
proročke vještine, objavivši ovo proroštvo o Agesilajevoj hromosti: 


Pazide, Sparto, ako 1 jesi hvastava silno, 
Iz sebe zdravijeh nogu da ne rodiš kraljevstvo hromo 
Jer će te zadugo preko nade ispunjati jadi, 

*“ Vali se rata ljudomornog k tome valjati na te.* 


Kako su, međutim, mnogi pokazivali pokornost prema poroštvu i okretali 
se Leotihidi, Lisandar reće da Diopit ne tumači izreku proročišta 
ispravno; jer ne ljuti se bog ako bude netko sakat vladao Lakedemonjani- 
ma, nego je hromo kraljevstvo ako će mu zajedno s Heraklovićima 
kraljevima biti nezakonito i nečasno rođeni. Takvim riječima kao i svojim 
izvanrednim utjecajem nagovori ih i kraljem postane Agesilaj." 


23. Odmah ga Lisandar stade poticati i nagovarati da zavojšti na 
Aziju budeći u njemu nade da će oboriti perzijsku državu i postati 
najvećim od ljudi a svojim prijateljima u Aziji pisao je pisma nalažući im 
neka od Lakedemonjana ištu Agesilaja za vojskovođu u ratu protiv 
barbara.“ Ovi ga poslušaše i poslaše poslanika u Lakedemon s tim 
zahtjevom; tako je Lisandrovim posredovanjem Agesilaja dopala čast koja 
nije bila manja od kraljevskog dostojanstva. Ali kod častohlepnih naravi 
koje inače nisu nenadarene za zapovjedništvo zavist sebi po slavi ravnim 
nemala je zapreka ostvarivanju velikih djela; jer oni čine svojim takma- 
cima na stazi vrline ljude u kojima bi mogli imati pomagače. Agesilaj, 
dakle, povede sa sobom Lisandra među tridesetoricom svojih savjetnika? 
da mu bude osobit i prvi od prijatelja;* ali kad su, po dolasku u Aziju, 
ljudi koji nisu poznavali Agesilaja s njime razgovarali kratko 1 rijetko, dok 
su Lisandru zbog njihova dugotrajna ranijeg saobraćanja dolazili na vrata 
i bili mu u pratnji, prijatelji iz udvornosti a sumnjivci iz straha, kao što 
se sada dešava u tragedijama da se glumac koji igra ulogu kakva glasnika 
ili sluge odlikuje i u prvome je planu, dok onoga koji nosi krunu i žezlo 
niti ne slušaju kad zbori, tako je i ovdje sav prestiž vlasti bio u savjetnika, 
dok je kralju preostajalo prazno ime moći, Možda je, istina, trebalo oštro 

postupati s tom pretjeranom slavičnošću i potisnuti Lisandra na drugo 
mjesto; ali potpuno odbaciti i uvredljivo odgurnuti radi slave čovjeka 
dobročinitelja i prijatelja, to nije bilo dostojno Agesilaja. 

U prvome redu, dakle, nije mu pružao prilika ni za kakvo djelovanje 
niti mu je povjeravao zapovjedništva a onda je one za koje bi opazio da 
se Lisandar osobito zalaže i trudi uvijek slao od sebe posve neuslišane ili 
tako da su kod njega postizali manje od kakva god obična molitelja 
pomalo okrnjujući i oslabljujući njegov utjecaj. Kad je Lisandar, ne 
uspjevši ni u jednom svom posredovanju, razabrao da njegovo zalaganje 
za prijatelje postiže suprotan učinak, ne samo da ih sam prestade 

zagovarati, nego je i njih molio neka ne dolaze k njemu i ne iskazuju mu 
svoje štovanje, nego neka razgovaraju s kraljem i onima koji su trenutno 
većma kadri biti od koristi ljudima koji im ukazuju počasti. Većina onih 
koji su to čuli suzdržavahu se od toga da ga'uznemiruju svojim poslovima, 
ali mu nisu prestali iskazivati jednako poštovanje; dapače pridružujući 
mu se na šetalištima i u vježbalištima još su više jedili Agesilaja nego prije 
zato što mu je zaviđao na slavi tako da je, premda je većini Spartanaca? 
dodjeljivao ravnanje važnim poslovima i upravu nad gradovima, Lisandra 
imenovao mesosječom!" pri zajedničkom blagovanju. A onda je kao za 
porugu Jonjanima govorio: »Sad neka idu pa se ulaguju mome mesosječi.« 

Lisandar stoga odluči porazgovarati s njime; i njihov je razgovor.bio 
kratak i lakonski. »Doista, Agesilaju, dobro znaš unizivati prijatelje.« A 
on će: »Da, ako hoće biti veći od mene; ali je pravo đa oni koji mi 
uvećavaju moć imaju i udjela u njoj.« »Pa dobro, Agesilaju, možda su 
tvoje riječi ljepše od mojih djela; no molim te već i zbog stranaca koji 
gledaju u nas, rasporedi me na takvo mjesto pod svojim vrhovnim 
zapovjedništvom gdje misliš da ću ti najmanje smetati a biti više od 
koristi.«!"! 


24. Nato bi odaslan kao poslanik na Helespont; i premda se ljutio na 
Agesilaja, nije zanemarivao obavljanje svoje dužnosti, nego je Perzijanca 
Spitridata, čovjeka plemenita roda, koji je uza se imao vojsku, pošto ga 
je naveo da se odmetne od Farnabaza s kime je bio u zavadi, priveo 
Agesilaju.!“ Ovaj ga, međutim, ni za što drugo u ratu nije upotrijebio, 
nego je Lisandar, kad mu je isteklo vrijeme službovanja, otplovio 
neslavno u Spartu ne samo bijesan na Agesilaja, nego i pun mržnje na sav 
ustavni poredak više nego ikada te s odlukom da odmah bez otezanja 
stane izvoditi zamisao 6 promjeni i prevratu što ju je, čini se, odavno bio 
zasnovao i smislio. 

Ta je pak bila ovakva. Od Heraklovića koji su se izmiješali S 
Doranima i sišli na Peloponez"? izniklo je u Sparti brojno i slavno 
potomstvo, ali nije svaka njegova obitelj imala pravo nasljeđivanja 
kraljevske časti, nego su kraljevali samo oni iz dviju kuća, Euripontovića 
i Agisovića, dok ostalima nije na temelju odlična porijekla u državnom 
ustrojstvu pripadala nikakva druga posebna povlastica, nego su počasti za 
zasluge bile pristupačne svima koji su imali sposobnosti da ih steknu. 
Potekavši iz jedne od tih porodica, Lisandar, kad se uzdigao svojim 
djelima do velike slave i stekao mnogo prijatelja i moć, bio je zlovoljan 

gledajući kako on čini da se grad uvećava, ali njime kraljuju drugi rodom 
ništa bolji od njega te je namjeravao, prenijevši vlast iz onih dviju kuća u 
zajedničku očevinu, vratiti je svim Heraklovićima ili, kako neki tvrde, ne 
Heraklovićima nego uopće Spartancima!“ da to visoko dostojanstvo ne 
pripada Heraklovim potomcima nego onima koji se, kao Heraklo, cijene 
po vrlini koja je i njega uzvisila do božanskih počasti. A nadao se, ako se 
kraljevska čast bude podjeljivala po tom načelu, da nitko od Spartanaca 
neće biti izabran prije njega. 


25. Ponajprije prihvati se i spremi da vlastitim naporima nagovori 
sugrađane i u tu svrhu stane učiti napamet govor što ga je napisao Kleon 
Halikarnašanin. Kao drugo, videći da neobičnost i zamašnost njegove 
ustavne reforme zahtijeva smioniju podršku, kao u tragediji djelujući na 
građane kazališnom mašinerijom,'“ sastavljao je i izmišljao proročke 
odgovore Delfa i proročanstva držeći da mu Kleonova vještina neće ništa 
koristiti ako najprije strahom od boga i praznovjerjem ne isprepada i ne 
upokori svoje zemljake pa ih tek onda privede razložitu uvjeravanju. 
Efor, međutim, tvrdi da se Lisandar, poslije neuspjela pokušaja da 
podmiti Pitiju onda opet da posredstvom Ferekla nagovori dodonske 
svećenice, zaputio u Amonovo svetište i razgovarao s tamošnjim tumačima 
božje volje nudeći im silno zlato, ali da su oni, srdeći se zbog toga, poslali 
ljude u Spartu da ga optuže a kad je bio riješen krivnje, Libijci su, kažu, 
na odlasku rekli: »Ali mi ćemo bolje suditi, Spartanci, kad dođete k nama 
u Libiju da se nastanite«, nišaneći time na neko drevno proroštvo 
Lakedemonjanima neka se nasele u Libiji. No kako čitava zavjera i 
prepredena spletka nije bila nimalo beznačajna niti neprečac započeta, 
nego je sadržavala mnoge važne preduvjete kao kod matematičkog 
izvođenja te se primicala svome zaključku preko mnogih teških i 
nedohvatnih preipostavki, mi ćemo se u našem opisu povesti za izvješta- 
jem čovjeka koji je bio povjesničar i filozof.!% 


26. Bila je na Pontu ženska koja je tvrdila da je zatrudnila od Apolona 
što mnogi, kao što je i prirodno, nisu vjerovali, ali također mnogi 
poklanjahu pažnju njezinim tvrdnjama tako da su se, kad je rodila muško 
čedo, brojne ugledne osobe živo zanimale za njegov odgoj i obrazovanje. 
Iz ovog ili onog razloga djetetu nadjenuše ime Silen. Uzevši te okolnosti 
za temelj, Lisandar je ostalo sam nadograđivao i pleo služeći se u toj priči 
pomagačima niti malobrojnima niti lošima koji su glasine u vezi s 
dječakovim rođenjem činili vjerodostojnima bez pobuđivanja sumnje a 
kad su iz Delfa donijeli drugu vijest, proširili su je i rasturili Spartom da 
svećenici ondje čuvaju neka prastara proročanstva i da ih nije moguće 
dobiti niti slobodno pročitati osim ako bi poslije duga vremena došao 
netko rođen od Apolona i, pruživši čuvarima poznat ugovoreni znak 
svoga rođenja, ponio sa sobom pločice na kojima su bila ta proroštva. 
Pošto je put bio tako unaprijed pripravljen, trebalo je da Silen, pošto 
dođe, ište proroštva kao Apolonov sin a da svećenici, koji su bili u 
dogovoru, potanko ispituju sve pojedinosti njegova rođenja a najzad, 
tobože uvjereni, pokažu mu kao Apolonovu sinu zapise našto će Silen u 

nazočnosti mnogih glasno pročitati pored drugih proročanstava napose i 
ono o kraljevstvu radi kojega je sve ostalo i bilo izmišljeno: da bi za 
Spartance bilo bolje i korisnije birati kraljeve između najvrsnijih građana. 


Ali kad je Silen dosegao mladićku dob i došao u Heladu da obavi 
svoj zadatak, propade Lisandrova predstava zbog kukavičluka jednoga od 
glumaca i suradnika u njoj koji je, baš kad je došao čas za djelovanje, 
izgubio hrabrost i povukao se.!'7 Ali za Lisandrova života ništa nije izišlo 
na vidjelo nego tek poslije njegove smrti. 


27. A umro je prije Agesilajeva povratka iz Azije pošto je uvalio sebe 
_ ili, bolje, pošto je uvalio Heladu — u beotski rat.!“ Pripovijeda se, 
naime, i ovako i onako; i neki svaljuju krivnju na nj, drugi na Tebance, 
a treći i na njega i na njih okrivljujući Tebance što su porazbacali žrtve u 
Aulidi'* i zato što su, pošto su se Androklid i Amfitej dali potkupiti 
kraljevim novcem da Lakedemonjane uvuku u rat u Heladi,"" napali 
Fočane i opustošili im zemlju,“ za Lisandra pak tvrde da je bio ljut na 
Tebance zato što su oni jedini zatražili desetinu ratnog plijena!!* dok su 
ostali saveznici šutjeli i što su se ozlovoljili zbog novca što ga je on 
otpremio u Spartu, ali ponajviše zato što su Atenjanima otvorili put 
oslobođenju od tridesetorice tirana koje je postavio Lisandar a Lakedemo- 
njani su, uvećavajući njihovu strahovladu, izglasali zaključak da je 
slobodno bjegunce iz Atene odasvud odvoditi natrag i da svi koji se 
suprotstavljaju njihovu odvođenju budu isključeni iz saveza. Kao odgovor 
na to izglasaše Tebanci i protuzaključak dostojan Heraklovih i Dioniso- 
vih!!* djela i u njihovu duhu da svaka kuća i grad u Beotiji budu otvoreni 
Atenjanima kojima budu od potrebe a tko god ne pomogne bjeguncu koga 
uhićuju da mora platiti kaznu od jednog talenta; ako pak ma tko ide s 
oružjem kroz Beotiju u Atenu protiv tirana, neka ga nijedan Tebanac niti 
vidi niti čuje. I nisu se zadovoljili samo time da izglasaju tako posvema 
helenske i čovjekoljubive odluke a da nisu'i svoje čine učinili njima 
jednakima, nego su Trasibul i oni koji su zajedno s njime zaposjeli Filu 
krenuli iz Tebe,“ pri čemu su im Tebanci priskrbili oružje, novac, 
tajnost pothvata i i polazište za djelovanje. To je, dakle, Lisandar u uzeo za 
pritužbe protiv Tebanaca. 


28.. Kako je već bio veoma razdražljiv zbog sjete koja mu se 
povećavala pod starost, podbadao je efore i nagovorio ih da iznenada pođu 
s vojskom na Tebance te je, preuzevši zapovjedništvo, krenuo na vojnu. '!* 
Kasnije odaslaše i kralja Pausaniju s vojskom. Ali je Pausanija, obišavši 
naokolo oko Kiterona, kanio provaliti u Beotiju, dok mu je Lisandar 
dolazio u susret kroz Fokidu s jakim snagama; i uze grad Orhomon koji 

«je dragovoljno pristao uza nj, dok Lebadiju napadne pa opljačka. Onda 
posla Pausaniji pismo s porukom neka krene od Plateje te se združi s 
njime kod Halijarta jer će on u osvit dana stići pod zidove toga grada. To 
pismo dospije Tebancima u ruke jer je donosilac naletio na neke njihove 
uhode te oni povjeriše svoj grad Atenjanima koji su im došli u pomoć a 
sami, krenuvši za prvoga sna, pređuhitriše za malo Lisandra stigavši u 
Halijart i jedan dio njihovih trupa uniđe u grad. Lisandar:najprije odluči 

čekati Pausaniju smjestivši svoju vojsku na brežuljak; no zatim, kako je 
dan odmicao, ne mogući mirovati, pograbi oružje, osokoli saveznike pa 
ih povede u poretku u obliku kolone putem prema gradskom zidu. Ali 
oni Tebanci koji su ostali izvan grada, ostavivši grad slijeva, nastupahu 
protiv neprijateljske zalaznice u blizini vrela zvana Kisusa gdje su po 
legendi dadilje okupale nejaka Dionisa poslije njegova rođenja; voda mu, 
naime, svjetluca po boji rujna poput vina,''* prozirna je i izvanredno 
ukusna za piće. Nedaleko poraslo je unaokolo kretsko smolasto grmlje 
koje Halijarćani drže dokazom da je Radamant!!" ondje prebivao i 
pokazuju njegov grob koji nazivaju Alejom. Blizu je i nadgrobni spomenik 
Alkmenin;'"!* tu je, naime, kako tvrde, bila pokopana pošto se poslije 
Amfitrionove smrti udala za Radamanta. 

Tebanci u gradu, svrstani u borbeni poredak skupa s Halijarćanima, 
neko su se vrijeme držali mirno, ali kad ugledaše Lisandra kako se s 
čelnim jedinicama približava zidu, iznenada rastvoriše gradska vrata i 
baciše se na nj te ga ubiše zajedno s njegovim gataocem i još nekolicinom 
drugih ; jer većina ih je brzo pobjegla natrag ka glavnini. Ali kako Tebanci 
nisu popuštali nego su ih u stopu slijedili, svi udariše bježati uz brežuljak 
i tisuću ih pade. I Tebanaca izgibe tri stotine kad su se neprijateljima 
zaletjeli na teško prohodna i čvrsta mjesta. Ti su bili pod optužbom da 
pristaju uz Lakedemonjane i oni, u svom silnom nastojanju da je pred 
sugrađanima speru i ne štedeći sebe prilikom gonjenja, nepotrebno 
Žrtvovaše svoje živote.!!? 


29. Nesreća bi dojavljena Pausaniji kad je bio na putu iz Plateje u 
Tespiju; i svrstavši vojsku u borbeni raspored, dođe do Halijarta. A došao 
je iz Tebe i Trasibul s Atenjanima. Ali kad je Pausanija htio uz primirje 
tražiti mrtve, stariji su se Spartanci, smatrajući to nepodnošljivim, među 
sobom ljutili i, pristupajući kralju, prosvjedovali neka ne preuzima 
Lisandrovo tijelo uz primirje, nego neka ga pokopa pobivši se za nj 
oružjem i pobijedivši, a ako budu pobijeđeni, za njih je dika da ondje leže 
skupa sa svojim vojskovođom. Dok su stariji tako govorili, Pausanija je, 
videći da je teška stvar nadbiti u bitki Tebance neposredno poslije njihove 
pobjede a da tijelo paloga Lisandra leži blizu gradskih bedema tako da ga 
se teško domoći bez miroljubive nagodbe čak i u slučaju da budu 
pobjednici, posla glasnika 1, sklopivši primirje, odvede svoje trupe natrag. 
A čim su prešli granice Beotije noseći Lisandra, pokopaše ga u neprijatelj- 
skoj i savezničkoj zemlji Panopejana!* gdje sada stoji njegov nadgrobni 
spomenik pored puta koji vodi iz Delfa u Heroneju. 

Pošto je vojska ondje zanoćila, pripovijeda se da je neki Fočanin, 
pripovijedajući o boju drugome koji nije sudjelovao u njemu, rekao da su 
neprijatelji udarili na njih kad je Lisandar već bio prešao Oklopnika. 
Tada jedan Spartanac, prijatelj Lisandrov, u čudu zapita koga on naziva 
Oklopnikom; ta on ne zna za to ime. »Doista baš ondje«, odgovorio je, 
kažu Fočanin, »poubijali su neprijatelji prve od naših. Jer potok pored 
grada zove se Oklopnik.« Kad je to čuo, Spartancu su, vele, navrle suze 
i rekao je da čovjek svome usudu ne može umaći. Lisandar je, naime, 
kako se govori, primio ovakvo. proroštvo: 

Oklopnika se šumnoga čuvati nalašem tebi, 
Zmaja još, zemljina podmuklog sina, odostrag što kroči.! 


Neki, međutim, kažu da Oklopnik ne teče kod Halijarta, nego da ima 
gorska bujica kod Koroneje, koja se ulijeva u rijeku Filar uz taj grad, a 
nju nekoć nazivahu Hoplijom a sađa Isomantom. Štaviše, Halijarćanin 
koji je ubio Lisandra, imenom Neohor, kao znak na štitu“ imao je zmaja; 
i nagađalo se da se proroštvo odnosilo na to. A priča se da su i Tebanci 
za peloponeskog rata dobili proročanstvo u svetištu Apolona Izmenija 
koje je naviještalo ne samo bitku kod Delija,“ nego i onu kod Halijarta 
trideset godina!“ kasnije. Ono je glasilo ovako: 


Vukove koljem! dok vrebaš, krajnje se granice čuvaj 
I Orhalida brežuljka kog lija ne napušta nikad.!? 


»Krajnjom granicom« nazvao je kraj oko Delija gdje Beotija m ddaši S 
Atikom a Orhalidom brežuljak koji sada nazivaju Alopek'“ a leži u onom 
dijelu Halijarta koji se pruža prema Helikonu. 


30. Sad kad je Lisandra zadesio takav konac, Spartance u prvi tren 
obuze toliko ogorčenje da su kralja pozvali pred sud pod prijetnjom 
smrtne kazne; ali on, ne usudivši se podvrći suđenju, pobježe u Tegeju!# 
i ondje proživje ostatak života kao pribjegar u Ateninu svetištu. I 
siromaštvo Lisandrovo, naime, koje se otkrilo poslije njegove smrti, još je 
vidljivijom učinilo njegovu vrlinu jer od silna novca i moći, pa od tolikih 
izraza štovanja što su mu ih iskazivali gradovi i kralj ni u najmanjoj mjeri 
nije uzdigao svoju obitelj u imovnom pogledu, kako izvješćuje Teopomp 
a on je vjerodostojniji u pohvalama nego u pokudama; ta više uživa u 
kuđenju nego u hvaljenju. Ali Efor tvrdi da je Agesilaj pošao njegovoj 
kući kad je poslije određena vremena izbila neka nesuglasica između 
Sparte i i njezinih saveznika i pojavila se potreba da se razgledaju pisma što 
ih je Lisandar zadržao kod sebe. Našavši spis u kome je bio zapisao govor 
o ustavnom uređenju!? gdje je Lisandar izlagao da treba kraijevsku čast, 
oduzevši je Euripontovićima i Agisovićima, učiniti dostupnom svim 
Spartancima i odabir vršiti među najboljima, naumio je Agesilaj iznijeti 
taj govor pred sugrađane i pokazati im da je promaklo kakav je stvarno 
građanin bio Lisandar, ali Lakratida, čovjek razuman i u to vrijeme 
predstojnik efora zadržao je, kaže Efor Agesilaja i rekao da ne valja opet 
iskapati Lisandra nego radije govor pokopati zajedno s njime budući da 
je bio sastavljen s tolikom uvjerljivošću i vještinom.!* 

Pa ipak, iskazali su mu prilikom pogibije mnoge počasti a napose su 
prosce njegovih kćeri, koji su raskinuli zaruke kad se poslije Lisan- 
drove smrti pokazalo da je bio siromašan, kaznili novčano zato što su mu 
se dodvoravali dok su mislili da je bogat, a kad su po njegovu siromaštvu 
razabrali da je bio pravičan i pošten, iznevjerili su mu se. Postojalo je, 
naime, kako se govori, u Sparti sudsko gonjenje i zbog nesklapanja braka, 
i zbog kasna sklapanja braka, i zbog nedolična sklapanja braka; a! među 
slučajeve ovoga posljednjeg uvrštavali su osobito one koji su se nastojali 
brakom sroditi s bogatima umjesto s čestitima i njima bliskima. "Takav je, 
dakle, izvještaj što smo ga doznali o Lisandru. 


Bilješke 


! Akanrt je primorski grad na poluotoku Halkidici, nedaleko gore Atosa. Spartanac Brasiđa 
vodio je ondje uspješne ratne operacije od 424, do 422. kad je poginuo. God. 424. uspio 
je odvratiti Akanćane od savezništva s Atenom (Fukidid 4, 84-88). Riznica ovdje znači 
zavjetne darove otete Atenjanima. 

?" Na primjer Herodot 1, 82. 

* Možda onoga koji im je nanio Kleomen I, spartanski kralj od 520. do 491. 

“ Oligarhijska obitelj u Korintu koja je svoje porijeklo izvodila od Heraklovića Bakhida, 
kralja u Korintu. Protjerao ih je Kipsel oko god. 655 (vidi Herodot 5, 92), 

* Vidi Likurg 22. 

* Problemi 30, 1. 

" Zbog Sokrata i Platona, neki ovdje čitaju Heraklit koji bi se zbog svog poznatog 
pesimizma dobro uklapao. 

5 Gad. 404. 

? Dionizije Stariji, sirakuški tiranin. 

5 Možda starijoj 2 Neki misle da se radi o greški u prepisivanju ili o praznini u tekstu, 

" Gad. 413. pred Sirakuzom. Vidi Tukidid 8, 2. 

2 Vidi Alkibijad 32. 

"5 U jesen god. 408. 

4 Zamijenio je Tisaferna kao satrap Lidije. 

15 Tisaferno (?—395), satrap u Maloj Aziji. 

16 Widi Alkibijad 25. 

1 Obol je vrijedio šestinu drahme ili 15 predratnih zlatnih francuskih santima. 

5 Vidi Ksenofont, Grčka povijest 1, 5, 6 i dalje. 

! Darik je zlatnik, procijenjen na oko 21,50 predratnih zlatnih francuskih franaka. 

2 Fokeja, drevni grad na zapadnoj obali Male Azije, matica brojnih grčkih naseobina 
(Masilija/Marseille). 

žI Lađa s tri reda vesala na svakoj strani, ratni brod. 

2? Posade nisu stalno boravile na brodovima. Nije bilo vojnika specijaliziranih za pomorske 
bitke. 

3 Vidi Alkibijad 25—26. 

24 Vlast desetorice oligarha (umjesto demokracije). 

#5 Krajem 407. ili početkom 406. Spartranska je politika bila da svake godine mijenjaju 
zapovjednika brodovlja. 

2 Vidi Ksenofont, Grčka povijest 1, 6, 2 i dalje. 

7 Kalikratida nije znao kako dugo traju gozbe i pijanke perzijskih kraljeva i satrapa, 

# Kod arginuskih otoka nedaleko Lezba, u srpnju god. 406. Vidi Ksenofont, Grčka povijest 

1,6, 33. 

2 U proljeće god. 405. Vidi Ksenofont, Grčka povijest 2, 1, 7. 

% Heraklo se odijevao u lavlju kožu, Spartanci su sebe smatrali njegovim potomcima. 

*I Polikrat (?—522), Anakreontov mecena, moćan tiranin Sama, poznat po priči o prstenu 
kod Herodota. Na prijevaru ga je smaknuo satrap Sarda. 

# Vidi Ksenofont, Grčka povijest 2, 1, 13 i dalje. 

# Agis II, spartanski kralj od 427. do oko 400. 

* U proljeće 413. Spartanci su na Alkibijadov savjet utvrdili Dekeleju, nekoliko milja 

sjeverozapadno od Atene, i smjestili onamo posadu pod Agisovim zapovjedništvom. 

Lisandrovo pustošenje Egine i Salamine bilo je neposredno prije njegove opsade Atene, 
kako tvrdi Ksenofont (Grčka povijest 2, 2, 9). 

#5 Maloazijski grad na ulazu u Propontidu (danas Mramorno more). 

* Vidi Ksenofont, Grčka povijest 2, 1, 18 i dalje, 

7 Na Dardanelima. 

* Drugi grad na tračkom Herzonezu, na obali Helesponta, preko puta Abidu. 

* Grč. Egospotam. 

“ Vidi glavu 13. i bilj. 

“I Vidi Alkibijad 26-27. i Ksenofont, Grčka povijest 2, 1, 20-26. 

* Između Evrope i Azije, u Dardanelima. 

#3 Oko 2,5 km. 

** Evagora, kralj kiparske Salamine od 410. do 374. 

€ Jedna od dviju posvećenih državnih lađa specijalne namjene u Ateni. Sad je javila u Atenu 
o nesreći (Ksenofont, Grčka povijest 2, 1, 28): Druga je bila salamin(ij)ska lađa. 

“ Peloponeski je rat.trajao-27 godina. Poraz Atenjana pao je krajem jeseni god. 405. 

#4 Kastor i Poliđeuko (Poluks). Rimljani su ih nazivali blizancima. 

* Prema kronici Parski mramor (57) imao je oblik zvijezde a prema Pliniju (Prirodoslovlje 
2, 149 i dalje) kamen je imao oblik kola. 

# Bilo je to 468, dakle 60 godina ranije. 

%% Postavivši se u središtu svijeta, Nus (Um) odvaja kompaktni zrak, hladan, vlažan i taman, 
iz koga će se roditi zemlja, od vatre koja je laka, suha i topla. Sva se druga tjelesa oblikuju 
iz ta dva prapočela. Čim kretanje prodre u kaos, pod impulsom inteligencije vihor života 
u sukcesivnim spiralama prožme sve dijelove svijeta. On još traje, kako pokazuje rotacija 
neba i trajat će neprekidno. Naša zemlja zauzima središte a oblik joj je cilindričan. 
Zvijezde su masivne, odvojile su se od zemlje uslijed rotacije u kojoj sudjeluju skupa s 
ostalim svemirom i postale su sjajne u dodiru s nebeskim eterom koji ih pali. Teško je 
dati cjelovitu rekapitulaciju Anaksagorine kozmogonije. 

"I Daimah iz Plateje, povjesničar kojeg Plutarh citira u Usporedbi Solona i Publikole. 

* Vidi 9. glavu. Prema Ksenofontu (Grčka povijest 2, 1, 31 i dalje), atenska je skupština 
usvojila zaključak da se svakom zarobljeniku odsiječe desni palac (da ne mogu rukovati 
kopljem i veslom). Povrh toga Filoklo je, zarobivši dvije troveslarke iz Korinta i s Andra 

_ dao baciti u more cjelokupne posade. 

? Grčko mu je ime bilo harmost. 

* Pjesnik stare atičke komedije, suvremenik Aristofanov, Djela su mu izgubljena. Ne valja 
ga zamijeniti s istoimenim povjesničarom, učenikom Isokratovim. 

* Vidi Ksenofont, Grčka povijest 2, 2, 5-9. 

* To je bilo tek poslije zauzeća Atene (Ksenofont, Grčka povijest 2, 3, 6 i dalje). 

5" Atenjani su zauzeli Eginu 431. i istjerali stanovnike. 

Otok i grad Mel Atenjani su osvojili zimi 416/5. i stanovništvo što pobili što prodali u 
ropstvo, ' 

* Grad Skionu na halkidskom poluotoku Atenjani su osvojili i opustošili god. 421. 

€ Kao ilustracija spartanske težnje kratkoći i sažetosti u govoru. 

$! Vidi Ksenofont, Grčka povijest 2, 2, 20. 

& Travnja god, 404, 

€ God. 480. 

% Taj je rok iznosio 10 dana. 

#5 Stihove 167-199. 

% Vidi Ksenofont, Grčka povijest 2, 2, 23. 

7 Mjesto zbivanja Sžmpozija smješteno je u Kalijinu kuću kamo su bili pozvani Autolik i 
njegov otac zajedno sa Sokratom i nekolicinom njegovih prijatelja. ' 

# Kao spartanski vojskovođa poslan u pomoć Sirakužanima, preckrenuo je uspjeh Atenjana 
koji su opsijedali grad u njihovu katastrofu. Vidi Nikija 18. i dalje, 

# »Crijep«, grč. keramik, aluzija na gradsku četvrt u Ateni. Atenski je novac imao na aversu 
glavu božičinu a na reversu sovu. 

*" Sova, »tužna ptica Atenina«, bila je amblem grada Atene;odakle poslovica: »Ne nosi sove 
u Atenu !« 

H Vidi Likurg 9. 

?? Povezivanje obolds »obol« sa obelds »šipka, ražanj« prihvatljivo je a drakhmć »drahma« s 
drćgma »pregršt« ingeniozno ali neprihvatljivo. 

3 Lakedemonski ustav 42 (Moralia 239 f). Viđi i Likurg 30. 

7 Predznak spartanskog poraza. Bilo je to god. 371. 

5 Vidi glavu 1. 

% Prema preračunima, 1 talent vrijedio je 4715 predratnih zlatnih dinara, 52.mine 2975 zi. 
din. a 11 statera (zlatnika) 173,80 zi. din. Po istom preračunavanju drahma je vrijedila 
79 zl. para, a obol 13 zl. para. 

"" Tiranin Sama i povjesničar, suvremenik Ptolemeja Filadelfa (285-247), učenik Teofra- 
stov; napisao izgubljenu povijest razdoblje od 371. do 281. 

% Grč, peane; izvorno to su bile pjesme u čast Apolonu kome je također nadimak Peszn. 

?% Znamenit epski pjesnik, autor visoko cijenjene nije Tebaide. 

e 2 vjerojatno i iz Herakleje u Bitiniji. 

# Imao je najmanje 25 godina, 

# Trebalo je, dakle, Lisandra žaliti zbog nedostatka ukusa. 

" Vidi Alkibijad 16. 

# Satrap na Helespontu. 

# Jampski trimetar, vjerojatno iz Euripidova Palameda ili Telefa (obje su tragedije 
ws izgubljene). Prijevod K. Raca. 

# TJ jednoj oazi u velikoj libijskoj pustinji, Vidi Kimon 18. 

% Afit, grad na Palenskom Polupinju: u kome je bio jedan Amonov hram. 

8 Vidi glavu. 25. 

# God. 403. pod Trasibulovim vedšpromi: koji se sa sedamdeset ljudi dokopao citadele u 
Fil, dvadesetak kilometara od Atene. 

# Oko 471.500 predratnih zlatnih dinara. 

“O Pausanija, unuk slavnog pobjednika kod Plateje, spartanski kralj od 408. do 394. 

*! "Fo jest, atenskoj tridesetorici. 

* Agis II. Bilo je to 398. kad se vratio kući s pobjedonosnog pohoda. Vidi Ksenofont, Grčka 
povijest 3, 3,1. 

% Grad u Arkadiji, na rijeci AHeju. 

** Vidi Agesilaj 2. <“ 

% Vidi Agesilaj 3 i Ksenofont, Grčka povijest 3, 3, 2. 

* Vidi Agesilaj 6. 

*? Pratnja zapovjednikova na vojni. 

% "Taj je polazak bio god. 396. 

% To su ona tridesetorica savjetnika koji su pratili kralja (Agesilaj 6, Ksenofont, Agesilaj 1, 
7). »Spartanci« su sinonim za aristokraciju u Lakedemonu (Sparti). Rukopisno »većini 
pv oinika« ne daje smisla. 

% Časnik koji nadzire diobu mesa, 

M Vidi (Plutarhov) Agesilaj 7-8. i Ksenofont, Grčka povijest 3, 4, 7-9. 

02 Vidi (Plutarhov) Agesilaj 8, Ksenofont, Grčka povijest 3, 4, 10. 

"5 Tog je, po predaji, bilo god. 1104. 

14 Vidi Plutarhov Agesilaj 8. 

*5 Aluzija na tzv. deus ex machina, način na koji su bogovi bili dovođeni na pozornicu 
pomoću kazališne sprave nalik na velik kran. Osobito čest u Euripidovim tragedijama, 
deus ex machina služio je razrješenju dramskog čvora, najavljivanju budućnosti, uvođenju 
kultova i sl. Vidi Temistoklo 10. 

XE Gotovo sigurno radi se o Eforu. 

" Ovdje Plutarh govori u kazališnim metaforama. Lisandrova režija kao đa aluđira na 
Pizistrata i njegov teatralni povratak u Atenu kad ga je vodila mlada djevojka odjevena 
u božicu Atenu. 

15 Gad. 395. agresivni pokušaji Sparte doveli su do saveza između Tebe i Atene protiv nje. 
Slijedeće godine savezu su se pridružii Korint i Arg i čitav rat, koji se vukao do 387, 
obično se naziva korintskim. 

1% TJ proljeće 396. kad je Agesilaj bezuspješno pokušavao dobiti povoljna žrtvena znamenja 
oponašajući Agamemnona. Tebanci su razbacali meso žrtvenih životinja jer su čuli da je 
protiv ustaljena običaja upotrijebio gatara koji nije bio Beoćanin. Vidi Plutarhov Agesilaj 
6 i Ksenofont, Grčka povijest 3, 4, 3idđaljei 3,5, 5. 

!W Vidi Ksenofont, Grčka povijest 3, 5, 114. 

"M Perzija je podmitila tebanske, korintske i argivske govornike da u Grčkoj izazovu rat 
protiv Sparte. Kad je došlo do svađe između Fočana i Lokrana, Tebanci stanu na stranu 
potonjih a Spartanci na stranu Fočana. 

12 1z peloponeskog rata. 

tu ia su po mitskoj predaji bili sinovi Tebanki (i Zeusa): Heraklo Alkmene a Dionis 

emele. 

14 Vidi Ksenofont, Grčka povijest 2, 4, 1 i dalje. 

15 God. 395. Lisandar je imao ovlaštenje da digne savezničke trupe u Fokidi i susjednim 
krajevima s kojima se trebao združiti Pausanija (Ksenofont, Grčka povijest 3, 5, 6). 
Plutarhov je izvještaj nejasan. 

16 Prirodno je, dakle, da su u nju uronile boga vina. Ime vrela može potjecati od kissds 
»bršljan« jer je bršljan bio posvećen Dionisu. 

"7 Radamant, sin Zeusa i Europe, pobjegao je s Krete u Beotiju iz straha pred bratom 
Minosom. Poslije smrti zajedno s njime postao je sudac u podzemlju. 

"5 Alkmena, žena Amfitrionova i majka Heraklova. 

1 Vidi Ksenofont, Grčka povijest 3, 5, 17-20. 

1 U Fokidi. 

%' To je proroštvo po tradiciji u daktilskom heksametru kao i sljedeće. Dvoznačnost je u 
riječi »oklopnik« koja kao apelativ označava hoplita, teško naoružana pješaka, pripadnika 
osnovnog roda vojski većine grčkih državica. 

122 Štit se na putu nosio na leđima: zato »odostrag što kroči.« 

13 God. 424. kod Delija su Tebanci pobijedili Atenjane. 

14 God. 395. 

15 Kopljima. 

1% Prijevod je prema K. Racu. 

17 Grč. lisac. 

128 God, 393. 

122 Yidi glavu 25. 

5 Lakratida nije želio braniti uspomenu Lisandrovu, nego spriječiti moguće efekte 
posmrtne propagande koja se mogla okrenuti u smjeru suprotnu od onih što ih je želio 
postići Agesilaj. 


SULA 


(138—78. pr. n. €.) 


1. Lucije Kornelije Sula' bio je rodom iz patricijske, što će reći stare 
plemićke obitelji, a za jednoga od njegovih predaka, Rufina,* kažu da je 
postao konzulom premda je postao poznatiji po lišenju časti koje ga je 
zadesilo nego po tom dostojanstvu. Bilo je, naime, pronađeno “da 
posjeduje više od deset funti srebrna posuđa a to zakon nije dopuštao; 
zbog toga bi izbačen iz senata. Njegovi potomci zapadoše otada u 
anonimnost i sam je Sula bio othranjen uz ne baš obilnu očevinu. 
Dorastavši do mladića, stanovao je u tuđim stanovima uz nisku najamni- 
nu, kako su mu kasnije predbacivali kad se smatralo da mu sreća nadilazi 
zasluge. Kad se, na primjer, jednom prsio i hvastao poslije vojne u Africi, 
kažu da mu je jedan od aristokrata rekao: »Kako bi ti zaboga mogao biti 
pošten kad imaš tolik imetak premda ti otac nije ostavio ništa ?« Jer iako 
Rimljani tog vremena nisu više zadržali svoju negdašnju čestitost i 
neporočnost u životnim navadama nego su zapali u iskvarenost i pre- 
pustili se sklonosti za raskoši i rasipnošću, ipak su podjednako 
zamjerali onima koji su rastepli naslijeđeni imetak i onima koji su 
zapustili otačko siromaštvo. A poslije, kad je već imao posvemašnju vlast 
i pogubljivao mnoge, neki oslobođenik, za koga se mislilo da skriva 
jednoga od proskribiranih i zato je imao biti strmoglavljen niz Tarpejsku 
pećinu, predbaci Suli da su dugo živjeli zajedno u istoj najamnoj zgradi 
gdje je on plaćao za gornje sobe najamninu od dvije tisuće sestercija* a 
Sula za donje tri tisuće tako da je razlika u njihovu imovnom stanju 
iznosila samo tisuću sestercija što odgovara protuvrijednosti od dvjesto 
pedeset atičkih drahmi.* To, dakle, izvješćuje o ranijim Sulinim imovnim 
prilikama, 


2. Njegova je tjelesna vještina vidljiva inače na kipovima, ali strašno 
resko i prodorno plavetnilo njegovih očiju još je više zastrašujućim na 
pogled činila pit njegova lica. Bilo je, naime, ono posuto pjegama gruba 
crvenila mjestimice izmiješana s bjelinom: zato kažu da je svoj nadimak 
dobio zbog svoje puti“ i u Ateni neki joj se šaljivac narugao sastavivši stih: 


Dud je pravi naš nam Sula bijelim brašnom posut sav.* 


A nije neumjesno spomenuti takva svjedočanstva 0 čovjeku za koga kažu 
da je po prirodi bio tolik prijatelj podrugivanju da je još mlad i neugledan 
provodio mnogo vremena s pantomimičarima i lakrdijašima i dijelio 
njihov raspusni način života, a kad je postao vrhovni gospodar svima, da 
je, sakupivši najbezočniju čeljad s pozornice i iz kazališta, svakodnevno s 

njima pio i zadirkivao se podrugljivim šalama premda se smatralo da 
postupa nedolično za svoje gođine i premda je ne samo sramotio visoko 
dostojanstvo svoga položaja, nego i zanemarivao mnogo toga što je 
zahtijevalo njegovu brigu. Jer kad je Sula jednom bio za stolom, nije bilo 
moguće s njime ništa ozbiljno raspraviti, nego je, iako je inače bio 
energičan i odveć mrk, doživljavao potpunu preobrazbu čim bi se našao 
u društvu i uz piće tako da je prema glumcima mima i plesačima bio 
popustljiv kao i prijemljiv i susretljiv za svaku njihovu molbu. Ta je 
popustljivost, kako se čini, dovela kod njega do bolesne sklonosti za 
spolne užitke i strastvene želje za zabavama čega se ni u starosti nije 
okanio nego je nastavio svoju mladenačku ljubav prema glumcu Metrobi- 
ju." A desilo mu se i ovo: u početku bio je zaljubljen u prostu ali bogatu 
ženu po imenu Nikopolis i stalnim ljubeznim ophođenjem prema njoj kao 
i čarom svoje mladenačke ljupkosti do te je mjere postigao uzvraćanje 
ljubavi da ga je ta žena učinila svojim nasljednikom poslije svoje smrti. A 
naslijedio j je i imetak svoje maćehe koja ga je zavoljela kao da joj je rođeni 
sin; i zahvaljujući njima dvjema prilično se obogatio. 


3. Određen kvestorom Mariju za njegova prvoga konzulata* otplovi 
zajedno s njime u rat progiv Jugurte. Dospjevši tako u vojsku, i u 
drugome umio se odlikovati, a napose je, okoristivši se povoljnom 
prilikom koja mu se nadala, stekao prijateljstvo numidskoga kralja 
Bokha. Kad su, naime, poslanici toga Kralja umakli bandi numidskih 
razbojnika, posla ih Sula natrag s darovima i sigurnom pratnjom pošto ih 
je primio ljubezno i prijateljski. Bokho je; međutim, već odavno mrzio 
svoga zeta Jugurtu i bojao ga se, pa kad je ovaj bio poražen i potražio 
utočište kod njega; Bokho je, radeći mu o glavi, pozvao k sebi Sulu želeći 
da njegovo uhićenje i izručenje radije obavi Sula nego on sam. Izvijestivši 
O tome Marija i i uzevši sa sobom malen broj vojnika, Sula se izloži najvećoj 
pogibli jer se pouzdao u barbarina vjerolomna i i prema svojoj najbližoj 
rodbini te se, da bi se dokopao drugoga, stavi njemu u ruke. No ipak, 
dobivši u svoju vlast obojicu i dovevši sebe u situaciju da mora prekršiti 
vjeru jednome ili drugome, poslije: duga kolebanja Bokho se najzad 
opredijeli za prvotnu izdaju i.predađe Suli Jugurtu. Trijumf je za to, 
istina, proslavio“ Marije, ali slava zbog uspjeha, koju su Marijevi zavidnici 
pripisivali Suli, potajno je grizla Marija. I sam je Sula, naime, kako je bio 
po naravi razmetljiv i i tada je prvi put iz skromna i neznatna života došao 
do neke važnosti.kod svojih sugrađana kusajući slast javnog štovanja, 
pošao u svojem slavoljublju. tako daleko da je dao prikaz toga događaja, 
kako Bokho predaje a on prima Jugurtu, urezati na svoj. prsten: pečatnjak 
i otada se njime, neprestano služio. 


4. To je, dakako, veoma ozlovoljavalo Marija; ali kako je smatrao 
Sulu .preneznatnim. đa bi mu zavidio, upotrebljavao ga je na svojim 
vojnama kao. legata? za svoga drugog konzulata a kao: vojničkog tribuna 
za trećega i: mnogo. je prebitačnih uspjeha zahvaljivao njemu. Na primjer, 
kao legat Sula je uhvatio Kopila, poglavicu. Tektosaga, * a kao vojnički je 
tribun nagovorio velik i mnogoljuđan narod Marsa"! da postanu prijatelji 

i saveznici Rimljana. Ali opazivši poslije toga da se Marije zbog toga jedi 
i više nije rad da mu pruža prilike za djelovanje nego da se suprotstavlja 
njegovu napredovanju, priključi se Katulu, Marijevu drugu u službi, 
čovjeku čestitu, ali premlitavu za ustrajne bojeve. Kako mu je on 
povjeravao najvažnije i najznačajnije zadatke, vine se Sula do moći i do 
slave. Ne samo što u ratu svlada velik dio barbara u području Alpa, već, 
kad ponestade opskrbe, preuze brigu za nju te je pribavi u takvu obilju 
da su Katulovi vojnici otada imali više nego što im je trebalo i čak su 
mogli od suviška dati Marijevima. Sam Sula veli!“ da je ta okolnost 
izazvala Marijevo žestoko ogorčenje. Potekavši, dakle, iz tako beznačajna 
i djetinjasta prvog povoda i začetka, njihovo je neprijateljstvo, vodeći kroz 
prolijevanje krvi građana i nepopravljiv razdor k tiraniji i rušenju svega 
državnog poretka, dokazalo da je Euripid bio čovjek mudar i dobar znalac 
političkih boljki kad je posavjetovao ljude!* da se čuvaju slavoljublja jer 
je ono kod onih u kojih postoji najpogubniji i najkobniji demon. 


5. Sula pak, smatrajući da mu ratna slava dostaje za državničku 
karijeru i posvetivši se odmah po povratku s vojne javnoj djelatnosti, 
prijavi se kao kandidat za gradsku preturu i propadne na izborima, ali 
krivnju za svoj poraz pripisuje on svjetini. Jer kaže da su oni, znajući za 
njegovo prijateljstvo s Bokhom i očekujući, ako bi prije preture obnašao 
edilitet," priređivanje sjajnih lovova i borbi afričkih zvijeri, izabrali druge 
za pretore da ga prisile da se primi službe edila. Ali čini se da potonji 
događaji dokazuju da Sula ne priznaje pravi razlog svog neuspjeha. 
Godinu dana kasnije, naime, postigao je preturu pridobivajući narod 
dijelom dodvoravanjem, dijelom i novcem. Stoga se i desilo za njegove 
preture, kad je u srdžbi rekao Cezaru!* da će se poslužiti protiv njega 
svojim vlastitim autoritetom, da je Cezar, nasmijavši se, odvratio: »S 
razlogom smatraš magistraturu svojom vlastitom: ta kupio si je.« 

Poslije preture poslan bi u Kapadokiju pri čemu je službena izlika za 
njegov pohod bila da vrati na prijestolje Ariobarzana,!! ali pravi je razlog 
bio da zaustavi Mitridata koji je snovao opasne zamisli i udvostručavao 
svoju naslijeđenu državu i moć. Stoga Sula ne uze sa sobom veliku vojnu 
silu, nego, upotrijebivši saveznike koji su mu se uslužno stavili na 
raspolaganje i ubivši mnogo Kapadočana a još više Armenaca koji su im 
došli u pomoć, otjera Gordija a kraljem postavi Ariobarzana. 

Dok je boravio na obalama Eufrata, posjeti ga Part i Orobaz, 
poslanik kralja Arsaka,'* premda između obaju naroda do tada još nije 
bilo međusobna dodira; nego čini se da je i to zapalo Sulu po njegovoj 
velikoj sreći da k njemu kao prvome Rimljaninu Parti dođoše na 
razgovore tražeći savezništvo i prijateljstvo. Pripovijeda se da je tom 
prilikom Sula, davši postaviti tri stolca, jedan za Ariobarzana, jedan za 
Orobaza a jedan za sebe, držao službeni prijem sjedeći u sredini između 
obojice. Zbog toga je partski kralj Arsak kasnije dao smaknuti Orobaza, 
dok Suli jedni povladiše zbog ohola postupka prema barbarima a drugi 
ga okriviše zbog prostakluka i nadutosti u nevrijeme. Izvješćuju također 
da je neki čovjek Haldejac iz Orobazove pratnje, zagledavši se duboko u 
Sulino lice i pažljivo se zadržavši na njegovim duševnim i tjelesnim 

pokretima te proučivši po načelima svoje vještine njegovu narav, rekao da 
je sva nužda da taj čovjek postane najveći na svijetu a da se on čudi što 
Sula već sada podnosi da ne bude prvi od sviju. Kad se, međutim, Sula 
vratio u Rim, Cenzorin podnese protiv njega tužbu zbog podmićivanja 
tvrdeći da je nezakonito ubrao velike iznose novca od prijateljskoga i 
savezničkoga kraljevstva. No Cenzorin se ne pojavi na suđenju nego 
odustane od optužbe. 


6. Sukob Sulin s Marijem ipak se iznova rasplamsavao dobivši: nov 
povod u Bokhovu častohleplju jer je ovaj, želeći se udvoriti narodu u 
Rimu a ujedno ugađajući Suli, dao postaviti na Kapitoliju kao zavjetni 
dar kipove s pobjednim znacima i pored njih od zlata izrađen lik Jugurte 
kako ga on predaje Suli. Kad je Marije zbog toga bio veoma srdit i 
pokušao srušiti te kipove a drugi branili Sulu i grad samo što nije planuo, 
zbog njih dvojice, bukne saveznički rat protiv Rima, koji je dugo tinjao, 
te privremeno zaustavi svađu. U tom ratu, koji se pokazao teškim i 
prepunim obrata a Rimljanima je prouzročio bezbrojne nevolje i najteže 
opasnosti, Marije ne uzmože izvesti ništa veliko i time dokaza da za ratnu 
vrsnoću treba pune tjelesne snage i krepčine, dok Sula, uradivši mnogo 
vrijedno. spomena, steče kod sugrađana slavu velikoga vođe, najvećega 
kod svojih prijatelja i najsretnijeg čak i kod neprijatelja. No on to nije 
primio isto onako kao Timotej," sin Kononov, koji se, kad su neprijatelji 
njegove uspjehe pripisivali sreći i na slikama ga prikazivali kako spava 
dok Sreća razapinje mrežu u koju se hvataju gradovi, ponašao poput 
seljačine i ljutio na one koji su to radili jer ga, po njegovu mišljenju, 
lišavahu slave njegovih djela pa je jednom rekao narodu vraćajući se s 
vojne za koju se smatralo da je bila uspješna: »Ta barem u ovoj vojni, 
ljudi Atenjani, sreća nema udjela.« Kažu da je Timoteju, koji se pokazao 
tako slavoljubivim, božanstvo uzvratilo za njegovu djetinjastu drskost 
tako da više nije uradio ništa sjajna, nego je, ne imajući uspjeha u svojim 
pothvatima i dolazeći u sukob s narodom, najzad bio prognan iz grada; 
Sula, naprotiv, ne samo da je prihavaćao sa zadovoljstvom to što su ga 
smatrali sretnim i što čak izaziva time zavist, nego je i sam, uveličavajući 
ulogu božanstva u svojim djelima, pripisivao zaslugu za njih sreći bilo iz 
hvalisavosti bilo što je uistinu tako mislio o božanstvu. Jer i u svojim je 
Uspomenama napisao da su mu od pothvata, za koje su ljudi smatrali da 
ih je dobro smislio, bolje uspijevali oni u koje se smiono upuštao prema 
trenutnim okolnostima od onih kod kojih je to činio poslije zrela 
razmišljanja. I nadalje, po onome što kaže da je bio bolje prirodno 
obdaren za sreću nego za rat čini se da više tog pripisuje kad već i svoju 
slogu s Metelom, čovjekom njemu ravnim po dostojanstvu i rođakom po 
tazbinstvu, smatra darom božanske sreće; jer dok je Sula očekivao da će 
mu ovaj kao drug u službi zadati mnogo poteškoća, Metel se pokazao 
izvanredno popustljivim. I još k tome, u posveti svojih Uspomena Lukulu 
savjetuje mu neka ne smatra ništa tako stalnim kao ono što mu u snu 
naloži božanstvo. Kad je sam bio izašiljan s vojskom u saveznički rat, 
izvješćuje da se kod Laverne“' pojavila velika rasjeklina na zemlji; iz nje 
je šiknula silna vatra i sjajan se oganj uzdigao prema nebu. A nato su, 

kaže, i gatari rekli da će srčan čovjek izvrsne i neobične vanjštine, 
preuzevši vlast, osloboditi građ tadašnjih nemira. Sula kaže da je on bio 
taj čovjek; ta bio je osobena izgleda svojom zlatnom kosom a u pogledu 
hrabrosti nije se, kaže, ustručavao svjedočiti sam za sebe poslije tako 
lijepih i velikih djela. Toliko, dakle, o njegovu stavu prema božanskim 
silama. ' 

U drugom pogledu čini se da je bio veoma neuravnotežene ćudi i 
nedosljedan sam sebi jer je oteo mnogo a poklanjao još više, preko 
očekivanja udijelio časti a jednako preko očekivanja i uvrede, ulagivao se 
onima koje j je trebao a razmetao pred onima koji su njega trebali tako da 
se nije znalo je li po naravi većma preziratelj ili udvorica. Što se tiče te 
neuravnoteženosti u izricanju kazni pri kojima je davao premlaćivati 
osuđenike na smrt za kakvu god slučajnu krivicu i opet dobroćudno 
podnosio najteže prestupe, mirio se s lakoćom poslije nepopravljivih 
zavada a za sitne i beznačajne razmirice svetio se pogubljenjima 1 
zapljenama imovine, čovjek bi mogao presuditi da je po naravi bio nemio 
u svojoj srdžbi i osvetljiv a da je u svojoj oštrini popuštao kad je to tražila 
njegova korist. Upravo u tom savezničkom ratu, kađ su njegovi vojnici 
batinama i kamenjem zatukli njegova legata imenom Albina, čovjeka 
pretorskog“* dostojanstva, prijeđe preko toga i ne kazni tolik zločin, nego 
je, razmećući se svojom obzirnošću, razglašivao da će mu vojnici biti 
revniji u ratu okajavajući svoju krivnju hrabrošću. Za predbacivanja koja 
su ga zbog toga stizala nije nimalo mario, nego je, misleći već na to da 
sruši Marijevu moć i da bude, sad kad je smatrao da je saveznički rat pri 
kraju, imenovan vrhovnim zapovjednikom u ratu protiv Mitridata, 
podilazio svojoj vojsci. 

Vrativši se u grad, bude izabran konzulom s Kvintom Pompejem“? 
kad je bio pedeset godina star a brak sklopi veoma odličan oženivši se 
Cecilijom, kćeri vrhovnog svećenika Metela. Tom su prilikom pučani 
pjevali mnoge poruge protiv njega a mnogi su politički prvaci bili 
ogorčeni smatrajući ga nevrijednim žene iako su, kako kaže Livije, 
procijenili da je vrijedan konzulata. To nije bila jedina njegova žena, nego 
još kao momčić prvi put uze za ženu liju i ona mu rodi kćerkicu a zatim 
poslije nje Eliju te.kao treću Kleliju koju otpusti kao nerotkinju s 
poštovanjem i uz mnogo riječi hvale i pridodavši darove, ali kako se malo 
dana potom oženio Metelom, pojavilo se mišljenje da je Kleliju okrivio 
bez dobra razloga. Prema Meteli je uvijek pokazivao veliko štovanje tako 
da se i rimski narod, kad je želio vratiti natrag prognane pristaše Marijeve 
a Sula to odbijao, obratio molbama za pomoć Meteli. A činilo se da jeis 
Atenjanima, kad im je osvojio grad, postupio grublje zato što su sa zidina 
prostački izručili Metelu. Ali to je bilo kasnije“. 


7. U vrijeme o kojem govorim, smatrajući konzulat sitnicom u 
usporedbi s onim što dolazi, zanosio se mišlju na rat s Mitridatom. Ali tu 
mu se uslijed svoje mahnite težnje za slavom i svog častohleplja, strasti 
koje nikada ne stare, suprotstavljao Marije, čovjek tijelom teško pokretan 
i za nedavnih vojevanja sustao od starosti, koji je, međutim, sada težio za 
dalekim prekomorskim ratom. I dok je Sula zbog nedovršena posla 

krenuo u svoj tabor,“ sam je, sjedeći kod kuće, kovao onaj najkobniji 
građanski razdor koji je Rimljanima nanio više štete nego svi ratovi 
zajedno, kako im je i božanstvo navijestilo. Jer iz kopljača na kojima su 
nosili bojne znakove sam od sebe buknu plamen i jedva se dade ugasiti a 
tri gavrana izvedoše svoje ptiće na cestu pa ih proždriješe a njihove ostatke 
odnesoše natrag u svoje gnijezdo; i kad su miševi izglodali u hramu 
posvećeno zlato, hramski sluge uhvate u zamku jednu ženku a ona, 
okotivši u samoj stupici petoro mladunčadi, pojede troje od njih; a 
najznačajnije je znamenje od sviju bilo kad je iz bezoblačna i vedra neba 
odjeknuo zvuk trube dugotrajna i tako prodorna i tugaljiva tona da se sav 
svijet prepao i bio izvan sebe od njegove zaglušujuće snage. Učeni etrurski 
gatari objaviše da taj čudesni znak obznanjuje promjenu svjetskog poretka 
i dolazak novog pokoljenja. Ima, naime, rekoše, osam pokoljenja koja se 
međusobno razlikuju načinom života i običajima a bog je za svako utvrdio 
određeno trajanje prema tijeku velike godine.“ I kad ova dođe svome 
koncu, pri nastupanju nove neko se čudesno znamenje javlja iz zemlje ili 
s neba tako da je onima koji su proučili te pojave i stekli njihovo 
poznavanje odmah jasno da su na svijet došli ljudi drugačijih navika i 
načina življenja za koje se bogovi brinu više ili manje nego za prethodne 
generacije. Između svega drugoga što prolazi velike promjene kod takve 
mijene pokoljenja zbiva se to osobito i s gatalaštvom koje sad raste 
ugledom i postiže uspjeh u svojim pretkazanjima jer božanstvo šalje jasna, 
razumljiva znamenja a u drugom opet razdoblju gubi na cijeni jer je 
većinom ishitreno i nastoji dokučiti budućnost nesigurnim i mutnim 
sredstvina. U svakom slučaju to je bila priča koju su pripovijedali 
najučeniji Etruščani za koje se činilo da znaju o tome mnogo više od 
ostalih. A Kad je senat bio zauzet gatarima u vezi s tim znakovima i držao 
sjednicu u hramu Belone, uletje svima u oči vrabac noseći u kljunu cvrčka 
i, izbacivši jedan dio njega, ostavi ga ondje a s drugim odletje. Tumači 
znamenja slutili su po tome nadolazak nesloge i sukoba zemljoposjednika 
i gradske svjetine s Foruma; jer ova je bučna poput cvrčka, dok se oni 
prvi poput seljaka zadržavaju po oranicama. 


8. Marije se sad poveže s pučkim tribunom Sulpicijem, čovjekom 
koji po krajnjim opačinama nije ustupao nikome tako da se nije pitalo 
koga drugoga nadmašuje izopačenošću, nego u kojoj vrsti izopačenosti 
nadmašuje sam sebe. TA okrutnost, drskost i pohlepa. u njega nisu se 
obzirale na sramotnost nikojega djela jer je, naočigled prodajući rimsko 
građansko pravo oslobođenicima i doseljenicima, brojio za to primijen 
novac na novčarskom stolu postavljenu posred Foruma. Štoviše, držao je 
tri tisuće mačonoša i imao uza se mnoštvo mladića viteškog staleža 
spremnih na sve, koje je nazivao protusenatom. Pa onda, premda je 
progurao zakon da nijedan senator ne smije dugovati više od tisuće 
drahmi, sam je za sobom ostavio dug od tri milijuna. Taj čovjek, koga je 
Marije poslao među narod, pošto je nasiljem i mačem unio posvemašnju 
smutnju u političke prilike, između ostalih nevaljalih zakona predloži 
napose jedan kojim se Mariju povjeravalo vrhovno zapovjedništvo u ratu 
protiv Mitriđata. Kad su konzuli, da to spriječe, odredili obustavu 

obavljanja javnih poslova,“ Sulpicije, povevši svjetinu protiv njih dok su 
držali narodnu skupštinu kod hrama Dioskura, ubije među mnogima 
drugima i mladog sina konzula Pompeja na Forumu ;*“ sam pak Pompej 
neopažen uteče. A Sula, za kojim su gonioci došli sve do u Marijevu kuću, 
bi prisiljen da istupi te ukine obustavu vršenja javnih poslova; i to je bio 
razlog što Sulpicije, premda je Pompeja lišio njegova službenog položaja,“ 
nije Suli oduzeo konzulat, već je samo vrhovništvo u vojni protiv 
Mitridata prenio na Marija; i odmah posla vojničke tribune u Nolu da 
preuzmu vojsku i odvedu je Mariju. 


9, Ali kad je Sula, preduhitrivši ih, umakao u tabor i njegovi vojnici, 
doznavši što se dogodilo, kamenovali vojničke tribune, marijevci 
zauzvrat stanu ubijati Suline prijatelje u gradu i pljačkati njihovu 
imovinu. Uslijed toga nastadoše bježanja s jedne strane na drugu jer su 
jedni odlazili u grad napuštajući tabor a drugi, napuštajući grad onamo. 
Senat nije više bio svoj gospodar, nego je svoje odluke donosio u potpunoj 
zavisnosti od naloga Marijevih i Suipicijevih pa je, doznavši da Sula 
nastupa protiv građa, poslao dva pretora, Bruta i Servilija,** da mu 
zabrane daljnje napredovanje. Kad su ovi u razgovoru sa Sulom bili odveć 
osorni, vojnici ih htjedoše ubiti, ali se zadovoljiše time da im slomiše 
štapove, strgoše grimizom obrubljene haljine i, obasuvši ih pogrdama, 
poslaše ih natrag, zbog čega u gradu zavlada duboka potištenost kad ih 
vidješe lišene obilježja pretorske časti i kad oni javiše da se pobuna više 
ne da obuzdati nego da je u punom zamahu. 

Marijevci su, međutim, bili zabavljeni pripremama; Sula pak, 
krećući iz Nole s potpunih šest legija i svojim drugom u konzulatu, vidio 
je da mu je vojska posve pripravna da odmah pođe na grad, ali je sam iz 
straha pred opasnošću kolebao u odluci. Ali kad je sam prinio žrtvu, 
gatalac Postumije, razabravši predznake i ispruživši obje ruke prema Suli, 
zahtijevao je da ga dade svezati i držati pod stražom sve do bitke 
uvjeravajući ga da je voljan pretrpjeti najtežu kaznu ako sve ubrzo ne 
završi sretno po Sulu. Pripovijeda se također da se Suli u snu ukazala 
božica čije su bogoštovlje Rimljani preuzeli od Kapadočana, bila to Luna, 
Minerva ili Belona.* Suli se prisnilo da mu je ona pristupila te mu stavila 
u ruke grom i onda, spomenuvši poimenice njegove neprijatelje jednoga 
po jednoga, naredila mu neka ih gađa a oni su, pogađani, padali i 
iščezavali. Ohrabren tim viđenjem i ispričavši ga svome konzulskom 
drugu, u osvit dana krene na Rim. 

Kad mu kod Pikta* dođe u susret poslanstvo moleći ga neka ne kreće 
odmah neprijateljski protiv grada jer mu je senat izglasao da ima sva prava 
koja ga idu, obeća da će se utaboriti i naredi svojim časnicima da 
premjeravaju zemljište za tabor kao što je bio običaj tako da je poslanstvo 
otišlo povjerovavši mu; ali odmah po njihovu odlasku, odaslavši Lucija 
Bazila i Gaja Mumija, zaposjedne preko njih gradska vrata i zidine kod 
brežuljka Eskvilina;* a zatim je sam pohitao najvećom žurbom da se 
združi s njima. Kad je Bazilo sa svojim ljudima upao u grad i stao ga 
osvajati, brojan nenaoružan narod, gađajući ga s krovova crepovima i 
kamenjem, zaustavi njegovo napredovanje i stjera ga uza zidine. Uto je 

već pristigao Sula i, vidjevši što se događa, vikao je vojnicima neka 
potpaljuju kuće te je, zgrabivši goruću zublju, sam išao pred njima a 
svojim je strijelcima naredio neka upotrijebe bacače plamena ispaljujući 
ih gore na krovove pri čemu mu je strast pomračila hladno razmišljanje i 
prepustio je bijesu da ga vodi u njegovim postupcima jer je imao pred 
očima samo neprijatelje i, ne obazirući se nimalo na prijatelje, rođake i 
rodbinu i bez sažaljenja prema njima, ulazio je u grad pomoću vatre koja 
nije pravila razlike između krivih i nekrivih. Dok se to zbivalo, Marije, 
potisnut ka hramu Zemlje,* dao je proglasom pozivati robove na oružje 
obećavajući im slobodu; ali pošto je podlegao navali neprijatelja, uteče iz 
grada. 


10. Sazvavši sad senat, Sula dade izglasati smrtnu osudu samome 
Mariju i nekolicini drugih među kojima je bio pučki tribun Sulpicije. Ali 
Sulpicije je bio zaglavio izdan od sluge kome je Sula najprije podijelio 
slobodu a zatim ga dao strmoglaviti niz tarpejsku pećinu, dok je na 
Marijevu glavu raspisao ucjenu, što niti je bilo plemenito niti politički 
mudro jer kad se tome čovjeku kratko vrijeme prije toga bio predao u 
ruke u njegovoj kući, ovaj ga je sigurna pustio. A ipak, da nije tada Marije 
pustio Sulu da umakne nego da ga je prepustio Sulpiciju da ga smakne, 
mogao je biti apsolutni gospodar u Rimu, no unatoč tome on ga je 
poštedio; ali kad je par dana potom Marije dospio u isti položaj u odnosu 
na Sulu, nije od njega doživio sličan postupak. Zbog toga je Sula navukao 
na se prikrivenu zlovolju senata; ali narod je svoje neprijateljstvo i 
ogorčenje prema njemu očigledno pokazivao činom. Tako su, na uvredljiv 
način oborivši na izborima Sulina nećaka Nonija i Servija koji su se 
natjecali za magistrature, izabrali druge za čiji su izbor mislili da će biti 
Suli u najvećoj mjeri neugodan. No on se pretvarao da mu je to drago 
govoreći da narod time što čini što hoće uživa u slobodi koju duguje 
njemu i, nastojeći ublažiti mržnju mnoštva, dopusti da za konzula bude 
izabran Lucije Cina, čovjek iz protivničke stranke, pošto ga je vezao 
zakletvama i prisegama da će biti naklonjen njegovoj politici. A ovaj, 
uspevši se na Kapitolij, zaklinjao se držeći u ruci kamen a zatim, 
pomolivši se neka bude izbačen iz grada kao taj kamen iz njegove ruke 
ako se ne bude držao svoje odanosti prema Suli, baci kamen na zemlju u 
nazočnosti velikog broja ljudi. No čim je preuzeo službu, odmah je 
pokušao izvršiti prevrat u uspostavljenom poretku i započeo sudski 
postupak protiv Sule a kao zastupnika optužbe postavio je Verginija, 
jednoga od pučkih tribuna, ali Sula, prezrevši ovoga koliko i sud, otplovi 
na Mitridata.* 


11. Pripovijeda se da se negdje onih dana kad je Sula pokretao svoju 
vojnu silu iz Italije, između mnogih drugih nadzemaljskih pretkazanja 
Mitridatu, koji je boravio u Pergamu, i boginja pobjede, koju su Pergamci 
pomoću nekakve sprave spuštali odozgo prema njemu, u času kad tek što 
nije dotakla njegovu glavu, razbila u komadiće i da se kruna, ispavši joj 
iz ruke na pod u kazalištu, smrskala tako da je izazvala prepast kod 
narođa a duboku obeshrabrenost kod Mitridata premda su tađa njegovi 

pothvati napredovali preko svakog očekivanja.“ Jer on je sam, istrgnuvši 
Rimljanima Aziju i Bitiniju i Kapadokiju njihovim kraljevima, stolovao u 
Pergamu dijeleći prijateljima bogatstva i vladarske i tiranske položaje, 
dok je od njegovih sinova jedan# na Pontu i Bosporu držao staro 
kraljevstvo sve do nenastanjenih krajeva onkraj Meotidskog jezera a da 
mu nitko nije činio smetnje a Arijarat na čelu velike vojske pokoravao 
Trakiju i Makedoniju; ostali su vojskovođe s vojskama podvrgavali druge 
krajeve a najveći od njih, Arhelaj » vladajući svojim brodovima u potpuno- 
sti nad morem, porobljavao j je kikladske otoke i ostale koji leže ovkraj 
malejskog rta;*! držao je i samu Eubeju a iz glavnog je štaba u Ateni* 
navodio na otpadništvo od Rima helenska plemena sve do Tesalije premda 
je pretrpio mali neuspjeh kod Heroneje. Ondje mu dođe ususret Brutije 
Sura, legat pretora Makedonije Sencija, čovjek izuzeme srčanosti i 
pameti. Suprotstavivši se najžešće Arhelaju kad je taj poput bujice srljao 
kroz Beotiju i pobivši se s njime u tri bitke kod Heroneje, on ga suzbije 
i stjera natrag k moru. Ali kad mu je Lucije Lukul naredio da ustupi 
mjesto Suli koji je dolazio i da vođenje rata prema zaključku što ga je 
izglasao senat prepusti njemu, Brutije se vrati natrag Senciju odmah 
napustivši Beotiju premda su mu poduhvati uspijevali iznad svakog 
očekivanja, premda je zbog njegova plemenita držanja Helada bila pri- 
pravna da opet pristane uz Rimljane. To su, uostalom, bila najsjajnija od 
Brutijevih djela, 


12. Sula je pak odmah stao primati poslanstva i pozive drugih 
gradova, ali kako je Atenu tiranin Aristion# prisilio da stane na kraljevu 
stranu, pođe sa svom svojom silom i, zatvorivši Pirej odasvud, opsijedao 
ga je postavljajući protiv njega sve moguće ratne strojeve i iskušavajući 
svakovrsne napade. Pa ipak, da se strpio samo kratko vrijeme, mogao je 
bez opasnosti zauzeti gornji grad* jer ga je uslijed nedostatka živeža glad 
već stjerala u krajnju nuždu; ali kako se žurio u Rim i plašio da će tamo 
izbiti prevrat, uz teške je pogibli, brojne bitke i velike troškove ubrzavao 
rat u kojem je, pored druge opreme, samo za pokretanje opsadnih strojeva 
trebalo namaći deset tisuća pari mazgi koje su bile svakodnevno zaposlene 
na tome poslu. A kad je počelo ponestajati drva zbog rušenja mnogih 
ratnih sprava koje su se lomile uslijed vlastite težine i zbog njihova 
izgaranja jer su ih neprijatelji stalno gađali bacačima plamena, lati se 
svetih gajeva i posiječe Akademiju, koja je od svih predgrađa Atene bila 
najgušće obrasla drvećem, kao i Likej.#* A jer je za rat trebao i mnogo 
novaca, posegne u nepovrediva svetišta Helade šaljući po najljepše i 
najdragocjenije zavjetne darove dijelom iz Epidaura“ a dijelom iz Olimpi- 
je. Pisao je i amfiktionijcima u Delfe da bi bilo bolje da blago toga boga 
dopreme k njemu ; jer ili će ga on čuvati u većoj sigurnosti, ili će, ako ga 
potroši, vratiti ne manje od toga; i od svojih prijatelja posla Fočanina 
Kafisa s nalogom đa izvaže sve što uzme. Kafis dođe u Delfe, ali je 
oklijevao da dirne svete predmete te u nazočnosti amfiktionijaca“ proli 
mnoge suze zbog nužde koja ga je silila na to. A kad su neki tvrdili da su 
čuli zvuk božje kitare iz unutrašnjeg svetišta, on posla Suli vijest o tome 
bilo zato što je povjerovao, bilo što mu je htio utjerati u kosti strah božji. 

A Sula odgovori rugajući se da se čudi što Kafis nije shvatio da je to pijev 
od radosti a ne od srdžbe; stoga mu zapovjedi neka te stvari uzme s 
mnogo pouzdanja u uvjerenju da ih bog rado daje. 

Drugo je, dakle, bilo odaslano bez znanja bar većine Helena, ali 
srebren sud, još jeđini preostali od kraljevskih darova,“ pretežak i 
prevelik da bi ga mogla ponijeti tovarna marva, amfiktionijci su bili 
prisiljeni sjeći na komade i pri tome su se prisjećali kako su se jednom 
Tit Flaminin i Manije Acilije# a drugi put Emilije Paulo," od kojeg je 
onaj prvi istjerao Antioha iz Helade a ovaj drugi ratom svladao makedon- 
ske kraljeve, ne samo suzdržali od diranja helenskih svćtišta, nego su im 
još poklonili dodatnih darova i veoma im uvećali čast i ugled. Ali oni su 
bili zakoniti zapovjednici ljudi punih samosuzdržavanja i naučenih da bez 
mrmljanja služe svojim vođama a sami su bili kraljevskoga duha i 
jednostavni u svojim osobnim troškovima, dok su u javnim izdacima bili 
. umjereni i držali su se reda smatrajući ulagivanje vojnicima sramotnijim 
od straha pred neprijateljima; vojskovođe ovoga vremena, međutim, koji 
su stjecali svoje prvenstvo nasiljem a ne vrlinom a svoju su vojsku trebali 
više jedan protiv drugoga nego protiv neprijatelja, bili su prisiljeni da čak 
i kao vrhovni zapovjednici laskanjem pridobivaju svoje vojnike a onda, 
kupujući njihove usluge za goleme iznose koje su ovi trošili za lagodan 
život, neopazice su učinili cijelu svoju zemlju predmetom kupoprodaje a 
same sebe robovima najgorih da bi vladali najboljima. To je istjeralo 
Marija iz Rima a zatim ga opet vratilo natrag protiv Sule, to je Cinu 
učinilo ubojicom Oktavijevim“! a Fimbriju Flakovim ,** Tim je strahotama 
više-od bilo koga Sula utro put jer je zato da podmiti i k sebi privuče 
vojnike pod zapovjedništvom drugih pred svojima bio izdašan do rasipni- 
štva tako da je istovremeno, navodeći tuđe vojnike na izdaju a svoje na 
raskalašenost, trebao mnoštvo novca, osobito pak za ovu opsadu. 


13. Bio je, naime, obuzet nekakvom strašnom i neodoljivom strašću 
da osvoji Atenu bilo zato što se nekom vrstom žara borio sa sjenom drevne 
slave toga grada ili što su kod njega izazivale bijes poruge i prostačke 
pošalice kojima je njega i Metelu s gradskih zidina zasipao, dražeći ga 
svakom prilikom pogrdama i sprdnjama, tiranin Aristion, čovjek čija se 
duša podjednako sastojala od razuzdanosti i okrutnosti i koji je sebe 
učinio slivnikom najgorih opačina i strasti te se u gradu, koji se ranije 
sretno provukao kroz nebrojene ratove i mnogobrojne tiranide i bune, 
nametnuo kao smrtonosna bolest dovodeći ga u krajnju stisku; premda se 
u to vrijeme mjerica** žita u gradu prodavala po tisuću drahmi* dok su 
se ljudi hranili crnikom"* što je rasla oko Akropole i dok su jeli kuhanu 
obuću i mješčiće za ulje, on je sam svakodnevno pijančevao i bančio bez 
prestanka, plesao u oružju“ i ismijavao neprijatelje te mirno puštao da 
uslijed nedostatka ulja stoji utrnuta sveta luč božičina,* vrhovnoj je 
svećenici," koja ga je zamolila dvanaestinu vagana pšenice, poslao toliku 
količinu bibera a vijećnike i svećenike, koji su ga ponizno zaklinjali neka 
se sažali nad gradom i sporazumije sa Sulom, raspršio je gađajući ih 
strelicama. I najzad, poslije duga vremena, jedva nekako posla dva ili tri 
svoja vinska druga radi razgovora o miru; a kako ovi nisu tražili ništa 

spasonosno za grad nego su samo držali svečane besjede o Tezeju, 
Eumolpu*! i perzijskim gradovima, Sula im reče: »Odlazite, srećkovići, 
pokupivši sa sobom te svoje govore; ja, naime, nisam bio poslan iz Rima 
u Atenu da učim povijest nego da pokorim odmetnike.« 


14. Pripovijeda se da su u međuvremenu neki, načuvši na Keramei- 
ku** kako neki starci međusobno razgovaraju i grde tiranina što ne čuva 
pristup zidinama i slabo mjesto kod Heptahalka* gdje je neprijateljima 
jedino moguće i lako prebaciti se u grad, javili to Suli. Ovaj nije potcijenio 
tu vijest nego se, pošavši noću onamo i uvidjevši da se ono 
mjesto dade osvojiti, dao na posao. A sam Sula kaže u svojim Uspomenama 
da je Marko Atej, uspevši se prvi na zid, kad mu se ispriječio jedan 
neprijatelj a on mu zadao udarac po kacigi, razbio mač, ali da nije 
uzmakao sa svog mjesta, nego je ostao i održao se. S toga, dakle, mjesta 
grad bi zauzet, kako su pamtili najstariji Atenjani.“ Sam pak Sula, 
srušivši i sravnivši sa zemljom zid između pirejskih i svetih vrata, u ponoć 
uvede vojsku u grad izazivajući stravu jekom brojnih trublji i bojnih 
rogova, pobjedničkim pokličima i urlicima vojske koju je pustio da 
pljačka i ubija a jurila je kroz uske ulice isukanih mačeva tako da pobijeni 
nisu bili izbrojani, nego se njihov broj još i danas procjenjuje prema 
prostoru prekrivenu krvlju. Jer ne spominjući ubijene u drugim dijelovima 
grada, krv prolivena na trgu prekrila je sav Kerameik ovkraj dipilonskih 
vrata? a poplavila je i predgrađe. Ali premda je tolik bio broj onih koji 
su tako izginuli, ne manje ih je bilo koji su se sami ubijali iz jada i žaljenja 
za svojom domovinom za koju su smatrali da će biti uništena. To je, 
naime, uvjerenje učinilo đa najčestitiji od očaja 1 straha izgube svaku nadu 
u spas ne očekujući od Sule ništa čovječno niti umjereno. No ipak, 
dijelom na molbe prognanika Midije i Kalifonta koji su mu se bacili pred 
noge, dijelom zato što su rimski senatori koji su ga pratili na vojni 
zagovarali grad, kako je već i sam bio zasićen osvetom, poslije nekoliko 
pohvalnih riječi za drevnu Atenu reče da zbog mnogih poklanja milost 
nekolicini a živima zbroj mrtvih. 

Sam kaže u svojim Uspomenama da je Atenu zauzeo na martovske 
Kalende,* dan koji se gotovo potpuno podudara s prvim danom mjeseca 
antesteriona#“ u kojem voljom slučaja Atenjani vrše mnoge odredbe na 
spomen na razaranje i propast izazvane poplavom vjerujući da je davni 
potop“ pao baš u to vrijeme. Poslije pada grada tiranin se zaklonio na 
Akropolu gdje ga je opsijedao Kurion kome je bio povjeren taj zadatak; 
i pošto je izdržao prilično vremena, pritisnut mukama žeđi sam se 
predade. I božanstvo odmah pokaza jasno znamenje: jer istoga dana i sata 
kad je Kurion doveo dolje svog zarobljenika, oblaci se skupiše na vedru 
nebu, i obilje kiše, sručivši se na Akropolu, ispuni je vodom. A Sula 
nedugo poslije toga zauze i Pirej i najveći mu dio spali, među ostalim i 
Filonovu oružarnicu,* divljenja vrijedno djelo. 


15. U međuvremenu Mitridatov vojskovođa Taksil, pošto je sišao iz 
Trakije i Makedonije sa sto tisuća pješaka, deset tisuća konjanika i 
devedeset srponosnih četveroprega, pozove k sebi Arhelaja koji je još bio 

usidren u Munihiji" i niti je bio voljan ostaviti more, niti rad pobiti se s 
Rimljanima, nego je namjeravao zavlačiti rat i presijecati im dovoz hrane, 
Ali Sula je, poimajući situaciju mnogo bolje od njega, poveo vojsku u 
Beotiju iz krajeva oskudnih koji ni u doba mira nisu bili kadri uzdržavati 
svoje žiteljstvo. Mnogima se činilo da je pogriješio u proračunu kad je, 
napustivši krševitu i za konjaništvo nepovoljnu Atiku, upao na ravnice i 
otvorena prostranstva Beotije premda je vidio da je snaga barbara u 
bornim kolima i konjaništvu. Ali bježeći, kako je bilo spomenuto, od 
oskudice i gladi, bio je prisiljen da ide u drugu opasnost, onu koja je 
proizlazila iz bitke. A k tome bio je u strahu za *Hortenzija, 7! vješta 
zapovjednika i sklona upuštanju u borbu, na koga su, dok je Suli dovodio 
trupe iz Tesalije, u klancima“ barbari motrili vrebajući. Zbog tih je 
razloga Sula pokrenuo vojsku u Beotiju; Hortenzija j je pak Kafis, naš 
zemljak," prevarivši barbare, vodio drugim putovima kroz Parnas, dolje 
pod samu Titoru'* koja još nije bila tolik grad kao sada nego utvrđenje 
okruženo sa sviju strana strmim vrletima a u nju su se nekoć davno 
zaklonili i spasili oni Fočani koji su bježali pred navalom Kserksa. 
Utaborivši se ondje, Hortenzije je danju suzbijao neprijatelje a noću, 
sišavši teško prohodnim stazama do Patronide,* združio se sa Sulom koji 
mu je s vojskom došao ususret. 


16. Udruživši svoje snage, zaposjedoše brežuljak koji se uzdizao 
posred ravnice Elateje," plodan i gusto obrastao, s obiljem vode pri 
podnožju; Filobeot mu je ime i njegov položaj i prirodne prednosti Sula 
s divljenjem hvali. Ulogorivši se ondje, neprijateljima se ukazaše veoma 
malobrojni; ta nije ih bilo više od tisuću i pet stotina konjanika a pješaka 
manje od petnaest tisuća. Stoga ostali Mitridatovi zapovjednici, nadvla- 
davši Arhelajeve prigovore i svrstavši svoje čete za boj, ispuniše ravnicu 
konjima, bornim kolima, štitovima velikima i malima. 

Zrak nije mogao izdržati bojnu viku i buku tolikih naroda koji su se. 
postavljali u borbeni poredak a ujedno nije bilo moguće da razmetljivost 
i gizdavost njihove raskošne opreme ne djeluje na Rimljane i ne izazove 
u njih stravu; svjetlucanje njihova oružja prekrasno iskićena zlatom i 
srebrom, jarke boje njihovih medskih i skitskih nošnji, izmiješane s 
mjeđu i sjajnim željezom pružali su pri kretanju neprijatelja ovamo i 
onamo zastrašujući izgled plamene povorke u pokretu tako da su se 
Rimljani skutrili ispod taborskog šanca i Sula, nesposoban da ma kakvim 
razložitim uvjeravanjem rastjera njihovu prepast a ne hoteći da ih sili u 
boj od kojega su nastojali umaći, mirovao je i podnosio koliko se dalo 
pogled na barbare koji su ga vrijeđali hvalisanjem i podsmijevanjem. Pa 
ipak, baš to mu je donijelo korist najveću od svega. Jer uslijed prezira 
prema Rimljanima njihovi protivnici zapadoše u silan nered jer i inače 
nisu baš rado slušali svoje zapovjednike zato što je ovih bio velik broj; 
stoga samo malobrojni izdržaše da ostanu u svom šancu a najveći dio 
rulje, mamljen pljačkom i pustošenjem, rasprši se po okolišu i po mnogo 
dana hoda od svog tabora. I priča se da su razorili grad Panopu?* i 
opljačkali Lebadiju“ te oplijenili proročište u njoj premda im nijedan Hi 
njihovih zapovjednika nije dao takav nalog. 

Ali Sula, premda se jedio i zlovoljio što njemu naočigled bivaju 
uništeni gradovi, nije puštao svoje vojnike dokone, nego, izvevši ih iz 
šanca i sileći da kopaju jarke i skreću tok Kefisa iz njegova korita, nikome 
nije davao odmora i pokazao se neumoljivim kažnjavateljem onih koji su 
popuštali zato da, klonuli od napora na poslu, s veseljem dočekaju 
opasnost. A to se i dogodilo. Jer trećega dana kako su radili, dok je Sula 
prolazio, vičući stadoše ga moliti neka ih vodi na neprijatelje. No Sula im 
odvrati da te riječi ne pokazuju volju da se bore nego nevoljkost da se 
naprežu; ali ako su stvarno bojovno raspoloženi, naloži im neka uzmu 
oružje pa odmah pođu onamo gdje im je pokazao ono što je ranije bila 
citadela Parapotamijaš“ a tada, kako je grad bio razoren, ostao je samo 
krševit i sa svih strana vrletan brežuljak razmeđen od planine Hedilijaš! 
širinom toka rijeke Asa* koja se potom ulijeva u Kefis uz samo podnožje 
planine i postaje tako mnogo plahovitija te čini vrh brda čvrstim mjestom 
za postavljanje tabora. Iz tog razloga kao i zato što je vidio neprijateljske 
Mjedene štitove" kako se tiskaju onamo, Sula ih htjede preduhitriti 
zauzimanjem onog mjesta; i zauze ga zahvaljujući ornosti svojih vojnika. 
A kad je Arhelaj, suzbijen, krenuo odande na Heroneju a Heronejani u 
Sulinoj vojsci molili ga neka ne prepusti njihov grad njegovoj sudbini, 
odasla Gabinija, jednoga od vojničkih tribuna, s jednom legijom a pusti i 
Heronejane da pođu jer su poželjeli, ali nisu i uzmogli, ući u grad prije 
Gabinija. Tako je on bio savjestan i požrtvovniji u spasavanju od onih 
kojima je spas bio potreban. Juba, međutim, tvrdi da nije bio poslan 
Gabinije nego Fricije. U svakom slučaju tako je naš grad samo za dlaku 
izmakao pogibli. 


17. Iz Lebadije i Trofonijeve spilje** Rimljanima su stizali povoljni 
nagovještaji i proroštva što su najavljivala pobjedu. O njima stanovnici 
toga kraja pripovijedaju više toga; kako je pak sam Sula napisao u desetoj 
knjizi svojih Uspomena, Kvint Ticije, jedan od uglednih Rimljana poslom 
u Heladi, došao je k njemu kad je već pobijedio u bitki kod Heroneje# 
javljajući da mu Trofonije pretkazuje i drugu bitku i pobjedu u istom 
kraju“ i za kratko vrijeme. A poslije njega legionar imenom Salvenije 
dojavi mu od boga'" kakav treba da bude ishod događaja u Italiji. A 
obojica se slagahu u opisu božanskog lika koji im je io objavio; rekoše, 
naime, da su ugledali pojavu ljepotom i veličinom veoma nalik olimp- 
skome Zeusu. 

Pošto je prešao Aso, uznapredovavši do podnožja planine Hedilija, 
Sula se utabori nasuprot Arhelaju koji je podigao čvrst šanac između gora 
Akontija** i Hedilija uz ravnicu zvanu asijskom. Mjesto na kome je 
postavio svoj šator po njemu se sve do danas zove Arhelajem. Zadržavši 
se ondje jedan dan, Sula ostavi Murenu s jednom legijom i dvjema 
kohortama da uznemiruju neprijatelje ako se budu pokušavali svrstati u 
poredak za bitku a sam je na obalama Kefisa prinosio žrtve klanice i, 
pošto je izvršio obrede, krene prema Heroneji da uzme sa sobom vojsku 
što je bila ondje i da razvidi jedno mjesto, zvano Turij, što su ga 
neprijatelji već bili zaposjeli. To je strm vršak čunjaste gore koja se u nas 
naziva Ortopag a u njezinu je podnožju rijeka Mol i hram Apolona 

Turijskoga. A prema tradiciji bog je svoj pridjevak dobio po Turi, majci 
Herona koji je bio utemeljitelj Heroneje. Ali neki tvrde da se krava što ju 
je Apolon dao Kadmu za vodiča ovdje pokazala i da je to mjesto nazvano 
po njoj ; jer tor je fenička riječ za kravu." 

Kad se Sula primakao Heroneji,"' vojnički tribun postavljen na čelo 
obrane grada dođe mu u susret s vojnicima pod punim naoružanjem 
noseći sa sobom lovorov vijenac. Kad je Sula, primivši vijenac, pozdravio 
vojnike i osokolio ih pred nadolazećom opasnošću, pristupe mu dva 
čovjeka iz Heroneje, Homoloih i Anaksidam, obećavajući da će istjerati 
trupe koje su zauzele Turij ako im dade par vojnika; jer postoji, rekoše, 
staza za koju barbari ne znaju koja vodi od mjesta zvana Petrah pokraj 
hrama Muza do Turija poviše glave neprijatelja i, kad nju prođu, neće 
biti teško napasti ih i pobiti odozgo kamenjem ili potisnuti u ravnicu. A 
kad je Gabinije posvjedočio hrabrost i pouzdanost tih ljudi, Sula im 
naredi da to pokušaju; sam je pak svrstavao bojni red i razdijelio 
konjaništvo na oba krila preuzimajući osobno zapovjedništvo nad desnim 
a lijevo povjerivši Mureni.* Njegovi legati Galba i Hortenzije s kohortama 
iz pričuve svrstaše se u pozadini po uzvisinama da paze da vojska ne bude 
opkoljena; bilo je, naime, vidjeti neprijatelje kako brojnom konji- 
com i hitrom pješadijom pripremaju svoje krilo da bude pokretno i lako 
za okret s ciljem da ga razvuku i zaokruže Rimljane. 


18. Kad u međuvremenu Heronejani, dobivši od Sule za zapovjed- 
nika Ericija,* neopazice obiđoše naokolo do Turija a onda se iznenada 
pokazaše, nastade među barbarima silan metež i na bijegu su najviše jedni 
ginuli od ruku drugih. Jer nisu ostali na svome mjestu, nego su, srćući 
sunovratce, padali sami na svoja vlastita koplja i, gurajući jedni druge, 
strmoglavljivali se niz stijene dok su njihovi neprijatelji odozgo udarali na 
njih i sjekli ih po nezaštićenim tijelima tako da ih je kod Turija palo tri 
tisuće. Od bjegunaca pak jedne je Murena, postavivši se već u borbeni 
poredak, sjekao i uništavao dolazeći im u susret a drugi, potisnuti prema 
prijateljskom taboru i upavši bez reda u svoj bojni stroj, ispuniše najveći 
dio ljudi strahom i metežem a kod zapovjednika izazvaše zakašnjenje koje 
im je nemalo naškodilo. Jer Sula ih žestoko napadne dok su još bili u 
neredu i, skrativši razmak između obiju vojski brzinom svoga približava- 
nja, oduze srponosnim kolima njihovu djelotvornost. Ona su, naime, naj- 
efikasnija poslije duga trka koji im daje brzinu i zalet za proboj protivničkog 
reda, dok su uz kratak zagon slabo ili nimalo djelotvorna poput strelica s 
nedovoljno zategnuta luka. To se i taj put dešavalo barbarima i prva 
njihova kola, koja su izlijetala: tromo i mlitavo napadajući, Rimljani 
suzbiše pa onda uz pljesak i smijeh stadoše zahtijevati druga kao što 
običavaju na utrkama u cirku. Nato se sraziše pješačke trupe pri čemu su 
barbari isturali svoja dugačka koplja i nastojali zadržati svoj bojni red 
neporemećen povezavši u cjelinu štitove, dok su Rimljani izbacili koplja 
a onda trgnuli mačeve i nastojali gurati u stranu njihove dugačke sulice 
da u svom bijesu što brže dođu do boja izbliza s neprijateljima. Jer vidjeli 
su postrojene pred njima petnaest tisuća robova koje su kraljevi zapovjed- 
nici proglasom učinili slobodnima pa ih uvrstili među teške pješake. Kažu 

da je na to jedan rimski centurion rekao da robovi, koliko on zna, samo 
za saturnalijske svetkovine“ imaju udjela u sveopćoj slobodi. Kako su te 
ljude, međutim, zbog dubine i gustoće njihova rasporeda kao i zbog 
neprirodne odvažnosti kojom su ustrajali na svojim mjestima rimski 
legionari 'sporo potiskivali, najzad ih plamene strijele, što su ih Rimljani 
odostrag neštedimice izbacivali, baciše u metež i natjeraše natrag. 


19. Kad je sad Arhelaj razvukao svoje desno krilo da opkoli 
Rimljane, Hortenzije? posla trkom svoje kohorte da ih napadnu s boka. 
Ali kad je Arhelaj hitro okrenuo protiv njih svoje dvije tisuće konjanika 
a Hortenzije, potiskivan njihovom brojnom nadmoći, zaklanjao se u 
gorovito područje, pomalo je gubio vezu s glavninom bojnog reda i 
zapadao u okruženje neprijatelja. Opazivši to, Sula s desnoga krila, koje 
još nije bilo zašlo u bitku, brzo pohita u pomoć. Ali Arhelaj, nagađajući 
to po oblaku prašine što su ga podizale Suline jedinice, ostavi Hortenzija 
na miru a sam, okrenuvši se, krenu protiv desnoga krila odakle je Sula 
dolazio, da ga zaskoči i uništi bez zapovjednika. Istovremeno Murenu je 
napadao Taksit s Mjedenim štitovima tako da je Sula, kako je vika 
dopirala do njegovih ušiju s dviju strana i odzvanjala od okolnih 
brežuljaka, zastao u nedoumici u kojem pravcu treba da pođe. Ali jer je 
odlučio da ponovno zauzme svoj pređašnji položaj, Mureni posla u pomoć 
Hortenzija s četiri kohorte, dok sam, naredivši petoj da ga slijedi, požuri 
na desno krilo koje se već i samo ravnopravno borilo s Arhelajem, no kad 
se pojavio Sula, suzbiše neprijatelje na svim točkama i, nadvladavši, 
progonili su ga u stopu sve do planine Akontija. Pa ipak, Sula nije 
smetnuo s uma opasnost u kojoj je bio Murena, nego je pošao u pomoć 
četama na onom dijelu fronte; ali videći ih kao pobjednike, tad im se 
pridruži u gonjenju. Mnogi od barbara bili su ubijani u ravnici, ali većina 
bi sasječena dok su jurili k svojim šančevima tako da ih je od tolika 
nebrojena mnoštva samo deset tisuća umaklo u Halkidu. Suia pak veli da 
je njegov gubitak iznosio četrnaest vojnika a dvojica od tih pojavili su se 
pred večer. Stoga na pobjedne znakove dade ispisati imena Marta, 
Viktorije i Venere“ u uvjerenju da svoj uspjeh u ratu duguje ne manje 
dobroj sreći nego vojničkoj vještini i snazi. Taj pobjedni znak od bitke u 
ravnici stoji na mjestu gdje su Arhelajeve čete najprije popustile uz potok 
Mol" a drugi je postavljen na sljemenu Turija kao spomen na opkoljavanje 
barbara, a on helenskim slovima bilježi da su Homoloih i Anaksidam bili 
junaci tog podviga. Svetkovinu u čast te pobjede slavio je Sula u Tebi 
postavivši pozornicu kod Edipova izvora. Ali suci su bili Heleni pozvani 
iz drugih gradova jer s Tebancima je bio u nepomirljivu* neprijateljstvu 
i, pošto im je oduzeo polovinu njihove zemlje, posveti je pitijskom 
Apolonu i olimpijskom Zeusu uz naredbu da se iz prihoda od nje vraća 
bogovima novac što im ga je bio uzeo.'"" 


20. Poslije toga, doznavši da Flak,!" čovjek iz protivničke stranke, 
izabran za konzula,“ prelazi s vojskom Jonsko more tobože protiv 
Mitridata a stvarno protiv njega sama, krene u Tesaliju njemu u susret. 
Ali kad je došao do grada Melitije,*“* dođoše mu sa svih strana vijesti da 

krajeve iza njega ponovno pustoši kraljeva vojska ne manja od prethodne, 
Jer Dorilaj, pristavši u Halkidi s velikim brodovljem na kojem je dovodio 
osamdeset tisuća najuvježbanije i najdiscipliniranije Mitridatove vojske, 
odmah provali u Beotiju i zaposjedne je željan da uvuče Sulu u bitku ne 
obazirući se na protivljenje Arhelaja koji ga je pokušavao spriječiti u tome 
i šireći javno tvrdnju o pređašnjoj bitki da bez izdaje ne bi izginule tolike 
desetine tisuća. Sula, međutim, brzo se okrenuvši, pokaza Dorilaju da je 
Arhelaj razborit čovjek i izvrsno upoznat s rimskom vrsnoćom tako da je 
poslije malene čarke sa Sulom blizu Tilfosija!“ Dorilaj bio prvi od onih 
koji su smatrali da nije zgodno rješavati ishod bitkom, nego da radije 
treba voditi rat iscrpljivanja u kojem će Rimljani gomilati izdatke i gubiti 
vrijeme. Pa ipak, Arhelaj se prilično ohrabri položajem kod Orhomena!? 
gdje se utaborio jer je bio izvanredno pogodan kao bojno polje za stranu 
nadmoćnu konjaništvom. TA od svih ravnica Beotije ta je najljepša i 
najprostranija i, nadovezujući se na grad Orhomen, širi se jednolika i bez 
drveća sve do močvara u kojima se gubi Melas izvirući ispod grada 
Orhomena, jedina od helenskih rijeka koja obiluje vodom i plovna je kod 
svog izvorišta i raste za vrijeme ljetnog suncostaja poput Nila a i oko nje 
raste isto bilinstvo kao što je i tamo oko Nila samo što ne donosi plodova 
i ne izrasta do te visine. Njezin tok, međutim, nije dugačak, nego njegov 
najveći dio odmah nestaje u tamnim i močvarnim jezerima, dok se nevelik 
dio slijeva s Kefisom ponajviše na onome mjestu gdje se čini da voda 
stajaćica proizvodi trstiku prikladnu za izradu frula.!%* 


21. Kad su se obje vojske ulogorile jedna blizu druge, Arhelaj je 
ostao mirujući a Sula je s jedne i s druge strane dao kopati jarke za to da, 
ako bude mogao, odsiječe neprijatelja od čvrsta i konjici pogodna 
zemljišta pa ih potisne u močvare. Kako to ovi ne htjedoše dopustiti, 
nego, kad ih njihovi zapovjednici pustiše, jurišahu žestoko i hrpimice, ne 
samo rastjeraše Suline radnike, nego i najveći dio njima pridodane vojne 
zaštite baciše u pometnju te ovi pobjegoše. Tad Sula, skočivši sam s konja 
i zgrabivši bojni znak, stade se protiskivati između bjegunaca prema 
neprijateljima: vičući: »Za mene je bez sumnje časno ovdje umrijeti, 
Rimijani, ali vi, kad vas budu piiali gdje ste izdali svog imperatora, ne 
zaboravite da kažete da je to bilo kod Orhomena.« Ta riječ navede ih da 
se okrenu a dvije od kohorata s desnoga krila dođoše u pomoć i on, 
povevši ih na neprijatelje, natjera ove u bijeg. Povukavši se zatim malo 
natrag i davši svojim ljudima doručak, opet nastavi jarkom opasavati 
neprijateljski šanac. Ali ga oni ponovno napadoše s više reda nego 
prethodno. I Diogen, Arhelajev pastorak, pade pošto se upadljivo 
odlikovao u borbi na desnom krilu a strijelci, koje su Rimljani snažno 
pritješnjavali, kako nisu imali pred sobom prostora da napnu lukove, 
udarahu svežnjevima strijela u rukama kao mačevima te tako odbijahu 
neprijatelje, ali najzad budu zatvoreni u svom oklopu i provedoše jadnu 
noć zbog mnoštva ranjenih i ubijenih. Idućeg dana Sula opet izvede 
vojnike k neprijateljskom šancu te ih je i dalje opkopavao jarkom. A kad 
je većina njih izišla da zametne bitku, srazi se pa ih potuče i, kako je 
njihov strah bio tolik da nitko nije pružao otpor, zauze na juriš njihov 

tabor. I umirući napuniše krvlju močvare a leševima jezero tako da se sve 
do današnjega dana nalaze mnogi barbarski lukovi, kacige, otkinuti 
komadi željeznih oklopa i sablje uronjeni u glib premda je od te bitke 
proteklo dvjesto godina.!" 


22. Kako su, međutim, Cina i Karbon!* u Rimu s najuglednijim 
ljudima postupali protuzakonito i nasilno, mnogi su, bježeći od njihove 
tiranije, dospijevali u Sulin tabor kao u kakvu luku spasa i.oko njega 
stvorila se neka vrst-senata. I Metela, jedva se iskravši skupa sa svojom 
djecom, dođe s viješću da su njegovu kuću i ljetnikovac neprijatelji spalili 
te s molbom za pomoć njegovim pristašama kod kuće. Dok je on bio u 
neprilici ne mogući trpjeti da ostane ravnodušan prema nasiljima što se 
nanose domovini a opet ne videći načina da ode ostavivši nedovršen tako 
velik posao, rat s Mitridatom, dođe k njemu trgovac iz Delija! Arhelaj 
donoseći mu krišom neke neodređene nade i prijedloge od kraljevskoga 
vojskovođe Arhelaja.!!" Ta je stvar Suli došla tako u dobar čas da je 
požurio da se osobno sastane s Arhelajem; i sastadoše se na moru kod 
Delija gdje je svetište Apolonovo. Kad je Arhelaj započeo razgovor 
predlažući Suli da ostavi Aziju!!! i Pont pa da plovi da ratuje u Rimu 
uzevši od kralja novaca, lađa troveslarki!! i vojske koliko hoće, Sula, 
prihvativši riječ, zatraži od njega neka se ne brine više za Mitridata, nego 
neka sam kraljuje umjesto njega postavši saveznikom Rimljana i predavši 
im svoje lađe. Kad je Arhelaj sa zgražanjem odbio tu izdaju, reče Sula: 
»Tako, dakle, ti, Arhelaje, koji si Kapadočanin i rob barbarskoga kralja 
ili, ako hoćeš, prijatelj, ne pristaješ na tako velika dobra uz cijenu 
sramote, a meni, rimskom zapovjedniku i jednome Suli, usuđuješ se 
predlagati izdaju kao da nisi onaj Arhelaj koji je, pobjegavši od Heroneje 
s malim brojem preživjelih od sto dvadeset tisuća i provevši u skrivanju 
dva dana u močvarama oko Orhomena, ostavio Beotiju neprohodnom od 
mnoštva mrtvih ?« Nato Arhelaj, promijenivši ton i bacivši se ničice pred 
Sulu, zamoli ga da prekine ratovanje i izmiri se s Mitridatom. Kad je Sula 
udovoljio toj molbi, sklopiše sporazum da se Mitridat.odrekne Azije i 
Paflagonije, da vrati Bitiniju Nikomedu a Kapadokiju Ariobarzanu, da 
isplati Rimljanima dvije tisuće talenata''* i da im preda sedamdeset mjeđu 
okovanih lađa s odgovarajućom opremom, a Sula da mu sa svoje strane 
potvrdi vlast nad ostalim posjedima i da ga dade izglasati saveznikom 
rimskog naroda. 


23. Pošto je to bilo ugovoreno, Sula, okrenuvši se, pođe kroz Tesaliju 
i Makedoniju prema Helespontu vodeći sa sobom Arhelaja i iskazujući 
mu sve počasti.-I kad se opasno razbolio u Larisi, prekine svoj put te se 
pobrine za nj kao da je jedan od njegovih vlastitih časnika i zapovjednika. 
To je budilo sumnju da Sulina pobjeda kod Heroneje nije bila časno 
izvojevana, a jednako i to što je, oslobodivši ostale Mitridatove prijatelje 
koje je držao kao raine zarobljenike, otrovom smaknuo samo tiranina 
Aristiona koji je s Arhelajem bio u neprijateljskim odnosima; ali najjači 
je razlog za sumnju bio dar Kapadočaninu od deset tisuća jutara zemlje 
na Eubeji i to što mu je podijelio naslov prijatelja i saveznika rimskog 

naroda. Bilo kako bilo, od takvih se sumnjičenja sam Sula brani u svojim 
Uspomenama. 

Kako su u to vrijeme prispjeli i poslanici od Mitridata i izjavili da 
prihvaćaju ostale uvjete, ali su tražili da mu se ne oduzme Paflagonija a 
da o lađama uopće ne može biti pregovora, razljutivši se, Sula reče: »Što 
velite? Mitridat postavlja svoja prava na Paflagoniju i odbija da izruči 
lađe, dok sam ja mislio da će se ničice baciti preda me na zemlju ako mu 
ostavim desnu ruku kojom: je pobio tolike Rimljane! Ali ubrzo će on 
progovoriti na drugi način kad ja prijeđem u Aziju; a sada, sjedeći u 
Pergamu, upravlja ratom koji još nije niti vidio.« Poslanici su, međutim, 
prestrašeni šutjeli, ali Arhelaj stade moliti Sulu i nastojao je ublažiti 
njegov gnjev hvatajući ga za desnu ruku i plačući. Najzad ga nagovori da 
njega osobno odašlje k Mitridatu; jer će, reče, izraditi sporazum o miru 
prema Sulinim uvjetima ili, ako ne bude mogao nagovoriti kralja, sam se 
ubiti, 

Otposlavši ga uz takva uvjeravanja, Sula provali u Mediku!* i, pošto 
je opustošio veći dio zemlje, vrati se u Makedoniju i primi kod Filipa!!? 
Arhelaja koji mu javi da je sve u redu; ali, reče, potrčbno je na svaki način 
da se sastane s Mitridatom. Prvenstveni je razlog tome bio Fimbrija'!“ koji 
je ubio Flaka, konzula protivničke siranke,'!" i nadvladao Mitridatove 
vojskovođe te marširao na samoga kralja.!“ Uplašivši se, naime, toga, 
Mitridat je radije izabrao da sklopi prijateljstvo sa Sulom. 


24. Sastadoše se, dakle, u Dardanu!!? u Troadi pri čemu je Mitridat 
imao ondje dvije stotine lađa na vesla i od pješadije dvadeset tisuća teških 
oružanika, konjanika pak šest tisuća i priličan broj srponosnih kola a Sula 
četiri kohorte i dvjesto konjanika. Kad mu je Mitridat pošao u susret i 
ispružio desnicu, Sula ga upita da li će obustaviti rat pod uvjetima na koje 
je pristao Arhelaj; budući da je kralj šutio, Sula reče: »Ta zacijelo je na 
onima koji mole da govore prvi a za pobjednika je dovoljno da šuti.« Ali 
kad je na to Mitridat, počevši se braniti, pokušavao dijelom prebaciti 
odgovornost za rat na bogove a dijelom optuživati same Rimljane, 
presjekavši ga, Sula reče da je odavno čuo od drugih a sada je i sam 
razabrao da je Mitridat izvanredno sposoban govornik jer nije imao 
teškoća da pronađe tako prikladna opravdanja za tako podle i zločinačke 
čine kakvi su njegovi. Onda mu jetko predbaci njegova djela i prekori ga 
zbog njih pa ga opet upita da li odobrava ono što je uglavio Arhelaj. Kad 
Mitridat potvrdi da odobrava, tad ga Sula pozdravi zagrljajem i poljupcem 
a onda opet, izvevši preda nj kraljeve Ariobarzana i Nikomeda, izmiri ih 
s njime. Mitridat, dakle, pošto predade Suli sedamdeset lađa i pet stotina 
strijelaca, otplovi na Pont. 

Sula pak, opazivši ogorčenje vojnika zbog završetka neprijateljstva 
(jer su smatrali nepodnošljivim što moraju gledati kako njima najmrži od 
kraljeva, koji je dao prirediti u jedan dan pokolj sto pedeset tisuća 
Rimljana u Aziji, odlazi na brodovima s blagom i plijenom iz Azije koju 
je četiri pune godine neprestano robio i cijedio dadžbinama), branio se 
pred njima da ne bi mogao istovremeno ratovati s Fimbrijom i s 
Mitridatom da su se njih dvojica složila protiv njega. 

25. Krenuvši ođatle protiv Fimbrije koji je taborovao kod Tijatire!“! 
i ulogorivši se blizu njega, okruži svoj tabor jarkom. Ali Fimbrijini 
vojnici, izlazeći u samoj haljini iz svog tabora, srdačno pozdravljahu 
njegove i revno se zajedno s njima prihvaćahu radova, Videći tu promjenu 
u lojalnosti i bojeći se da je Sula nepomirljiv, Fimbrija sam sebi u svom 
taboru uze život. 

Sula kazni Aziju zajedničkom globom od dvadest tisuća talenata!žž a 
napose još pojedinačne kuće potpuno upropasti obiješću i grabežljivošću 
vojnika koje je u njima ukonačivao. Bilo je, naime, naređeno da domaćin 
svakoga dana svome ukonačeniku daje po četiri tetradrahme!? i da 
poslužuje večeru njemu i njegovim prijateljima koliko ih god ovaj bude 
želio pozivati a da centurion prima pedeset drahmi'*“ na dan i jedno 
odijelo da ga nosi po kući a drugo kad izlazi na trg. 


26. Isplovivši sa svim svojim lađama iz Efeza, treći se dan usidri u 
Pireju; i pošto se dao posvetiti u misterije, prisvoji sebi knjižicu Apelikona 
Tejanina!* u kojoj se nalazila većina. Aristotelovih i Teofrastovih 
djela koja u to vrijeme široka javnost još nije dobro poznavala. Pripovijeda 
se, kad je ta knjižnica bila prenesena u Rim, da je njezin najveći dio 
uredio gramatičar Tiranion!* i da je Rođanin Andronik,“ koga je on 
obilno snabdio prijepisima, ove objavio i sastavio njihove popise koji još 
i sada kolaju. : 

Stariji peripatetičari!“* očito su po sebi bili obrazovani i učeni ljudi, 
ali čini se da nisu posjedovali niti iscrpno niti točno poznavanje Aristote- 
lovih i Teofrastovih spisa zato što je nasljedstvo Neleja iz Skepsisa,!“ 
kome je Teofrast namro svoje knjige, došlo u ruke neukih ljudi koji nisu 
imali nikakvih plemenitih težnji.1* 

Dok je Sula boravio u Ateni, noge mu zahvati boina ukočenost 
praćena osjećajem oteščalosti a za to Strabon kaže'“! da je predznak uloga. 
Preplovivši stoga morski tjesnac, u Edepsu!* je uzimao kupke vruće vode 
provodeći ujedno rađi razonode dane u društvu s kazališnim umjetnicima. 
Jednom, dok je šetao uz more, neki mu ribari doniješe prekrasnih riba. 
Obradovan njihovim poklonima i doznavši da su iz Haleje,! reče: »Što? 
Zar je još živ tko od Halejana ?«; jer slučaj je htio da je Sula, kad je poslije 
pobjede kod Orhomena gonio neprijatelje, istovremeno razorio tri beotska 
grada, Antedon, Larimnu i Haleju. A kad su ti ljudi zanijemili od straha, 
nasmiješivši se, pozove ih neka otiđu s mirom kad su doveli sa sobom 
tako valjane i poštovanja vrijedne zagovornike. Halejani kažu da su se 
nato, ohrabrivši se, opet sabrali da žive u svome gradu. 


27. Sišavši kroz Tesaliju i Makedoniju k moru,!* Sula se spremao đa 
se s tisuću dvjesto lađa prebaci!“ iz Dirahija'* u Brundizij.!*' U blizini 
Dirahija leži Apolonija!* a kod nje Nimfej, sveto mjesto, gdje u jednoj 
zelenoj, livadama prekrivenoj šumskoj udolini neprestano izbijaju razasuti 
izvori tekućeg ognja.!* Kažu da je ondje bio na spavanju uhvaćen satir 
upravo onakav kakva ga prikazuju kipari i slikari i da su.ga, dovedena k 
Suli, preko mnogih tumačenja pitali tko je; a kad on najzad nije izustio 
ništa razumljivo, nego je, štaviše, hrapavi glas što ga je ispustio bio 

najbliži nekoj mješavini između konjskog rzanja i jarčeg večanja, Sula ga, 
užasnut, dade ukloniti od sebe. 

Kad je kanio započeti s prebacivanjem vojnika i bio u strahu da se 
oni ne bi, domogavši se Italije, raspršili svaki u svoj grad, najprije uze od 
njih zakletvu da će ostati uza nj i da neće na svoju ruku nanositi Italiji 
nikakvu štetu a zatim, kad su vidjeli da mu je potrebno mnogo novaca, 
prinosili su i prilagali svatko prema svome imovnom stanju. Sula, 
međutim, nije htio primiti tu njihovu žrtvu, nego, zahvalivši im i 
osokolivši ih, stade prelaziti more da se, kako sam veli,“ suprotstavi 
petnaestorici neprijateljskih vojskovođa!“! s četiri stotine i pedeset kohora- 
ta!“ jer mu je božanstvo davalo najnedvosmislenija pretkazanja uspjeha. 
Jer kad je prinio žrtvu odmah ondje kod Tarenta gdje se iskrcao,!** bilo 
je vidjeti na jetri žrtvene životinje otisak lovorova vijenca s dvije vunene 
vrpce koje su postrance visjele s njega.“ A malo prije njegova prelaska u 
Italiju, na gori Tifatu!'* u Kampaniji bila su viđena za dana dva krupna 
jarca!“ kako se sukobljuju i kako se ponašaju potpuno kao ljudi koji se 
nalaze u boju. Ali pokazalo se da je to bila prikaza i, pomalo se dižući sa 
zemlje, raspršila se posvuda po zraku slična nejasnim utvarama i onda 
nestala iz vida. I nedugo potom!*“ upravo na tom mjestu, kad su mladi 
Marije i konzul Norban poveli protiv njega velike snage, Sula, ne uredivši 
svoj bojni poredak niti rasporedivši svoju vojsku po jedinicama nego 
iskoristivši opći zanos svojih ljudi i polet pun smjelosti u njima, razbije 
neprijatelje i zatvori Norbana u grad Kapuu pošto je ubio sedam tisuća 
njegovih ljudi. Kaže da je taj uspjeh bio razlogom što su njegovi vojnici, 
umjesto da se raziđu po gradovima, ostali na okupu i prezreli svoje 
protivnike iako su ovi bili mnogostruko brojniji. Štaviše, veli da je u 
Silviju!* k njemu došao Poncijev sluga u stanju božanskoga nadahnuća 
govoreći da mu od Belone naviješta nadmoć i pobjedu u ratu; ali ako se 
ne požuri, da će Kapitolij biti spaljen; a to se, kaže Sula, i dogodilo 
upravo onoga dana koji je taj čovjek unaprijed najavio; bio je to, naime, 
šesti dan Kvintila'? koji sada nazivamo julijem. A osim toga kod 
Fidencije!?* Marko Lukul, jedan od Sulinih podzapovjednika, stavši sa 
šesnaest kohorata nasuprot pedeset neprijateljskih, premda je imao 
povjerenja u borbeni žar svojih vojnika, kako je većina njih bila bez 
oružja, oklijevao je da se upusti u bitku. I dok je on tako premišljao i 
otezao, s obližnje ravnice pokrivene livadom blagi vjetrić, noseći mnoštvo 
cvijeća, pobaca i razaspe ga po njegovoj vojsci a ono je padalo po štitovima 
i kacigama vojnika gdje je samo od sebe ostajalo čvrsto stajati tako da su 
se u očima neprijatelja pojavljivali kao vijencima ovjenčani. Postavši zbog 
toga još orniji za borbu, oni se sraziše; i pobijeđivši, ubiše osamnaest 
tisuća neprijatelja i osvojiše njihov tabor. Taj Lukul bio je brat Lukula 
koji je kasnije u ratu pobijedio Mitridata i Tigrana.!! 


28. Ali Sula, videći da je još uvijek sa svih strana okružen brojnim 
neprijateljskim vojskama i moćnim snagama, lati se pored sile još i varki 
pozivajući drugoga od dvojice konzula, Scipiona, na miroljubivu nagod- 
bu. Pošto je ovaj to prihvatio, dolazilo je do više sastanaka i dogovora, ali 
Sula je, neprestano pronalazeći kakav izgovor za odugovlačenje, zavodio 

Scipionove vojnike posredstvom svojih koji su se bili izvještili u varanju 
i svakoj vrsti sljeparija kao i sam njihov vođa. Ulazeći, naime, u 
neprijateljski šanac i slobodno se miješajući među njih, jedne pridobivahu 
novcem, druge obećanjima, treće laskanjem i nagovaranjem. I najzad, 
kad se Sula primakao s dvadeset kohorata, njegovi vojnici pozdraviše 
Scipionove a ovi, uzvrativši pozdrav, prijeđoše na njihovu stranu; 
Scipiona pak, koji, ostavši napušten, bi uhvaćen u svome šatoru, pustiše, 
dok Sula, posluživši se sa svojih dvadeset kohorata kao izdresiranim 
pticama-mamcem da uhvati četrdeset neprijateljskih, odvede ih sve 
natrag u svoj tabor. A kažu da je to i bila prilika u kojoj je Karbon rekao 
da mu, dok ratuje s lisicom i lavom u Suli, lisica zadaje više muka. Poslije 
toga!" kod Signija'** je Marije,!** koji je raspolagao s osamdeset i pet 
kohorata, izazivao Sulu na bitku. Sula je, međutim, bio itekako voljan 
riješiti stvar bojem upravo toga dana; baš je, naime, u snu imao ovakvo 
viđenje. Činilo mu se da stari Marije, već odavno mrtav,!'* savjetuje svom 
sinu Mariju neka se pričuva nadolazećeg dana jer mu donosi veliku 
nesreću. Zato je, dakle, Sula bio željan da bije bitku i poslao je po 
Dolabelu koji je taborovao podalje od njega. Ali kako su neprijatelji 
zaposijedali putove i presijecali prolaze, Sulini vojnici, morajući se 
borbom probijati, bivali su iscrpljeni; ujedno i obilna kiša, nadošavši dok 
su bili pri poslu, još je pogoršala njihove teškoće. Stoga su časnici, 
dolazeći k Suli, molili neka odloži bitku pokazujući mu vojnike popadale 
od umora gdje počivaju na svojim štitovima položenim na tlu. Kad Sula 
protiv volje popusti i izdade naredbu za taborovanje, dok su vojnici 
počinjali utvrđivati tabor šancom i kopati pred njim jarak, Marije ih 
napadne razmetljivo jašući ispred svojih trupa u namjeri da rasprši Suline 
čete dok još među njima vlada nered i zbrka. Tad božanstvo stade 
ispunjavati glas što ga je Sula čuo u onome snu. Jer njegov gnjev prijeđe 
na vojnike i, prekinuvši svoj posao, pobiše koplja u opkop te, trgnuvši 
imačeve i uz sveopći bojni poklič, zagnaše se na neprijatelje. Ovi ne 
izdržaše zadugo, nego, pošto udariše u bijeg, nastade među njima velik 
pokolj. Bježeći u Preneste,!** Marije nađe gradska vrata već zatvorena; 
kad mu, ipak, odozgo bude spušteno uže, opasavši se njime, bi povučen 
gore na zid. Neki, međutim, tvrde — a jedan je od njih i Fenestela!*" — 
da Marije nije bitke ni vidio, već je, od nespavanja i umora klonuvši na 
zemlju na neku sjenovitu mjestu, pošto je dao lozinku, utonuo u san a 
zatim, kad je nastalo bježanje, da se jedva probudio. Sula veli da je u toj 
bitki izgubio samo dvadeset i tri čovjeka a da je neprijatelja poubijao 
dvadeset tisuća i živih pohvatao osam tisuća. I ostale njegove planove s 
jednakim su uspjehom provodili u djelo njegovi zapovjednici Pompej,!?* 
Kras,!? Metel i Servilije. Jer pretrpjevši male ili nikakve neuspjehe, ovi 
satrše velike neprijateljske snage tako da je Karbon, glavni oslonac 
protivničke stranke otplovio u Libiju utekavši noću od vlastite vojske.! 


29. Ali u zadnjem Sulinu boju!“! Samnićanin!““ Telesin, kao treći 


rvač koji čeka da se pobije s izmorenim pobjednikom, umalo ga ne obori 
i ne baci na zemlju pred vratima Rima. Skupivši, naime, skupa s 
Lukancem Lamponijem brojnu vojsku, žurio je u Preneste da Marija 

oslobodi opsade; no kad dozna da Sula sprijeda a Pompej odostrag hitaju 
jedan drugome u pomoć protiv njega, sprečavan da ide i naprijed i natrag, 
vješt ratnik s velikim iskustvom u bojevima kakav je bio, podigne se noću 
pa sa svom svojom vojskom pođe na sam Rim. I malo je nedostajalo te bi 
upao u nebranjen grad; ali udaljen samo deset stadija!“ od Rolinskih 
vrata!“ zanoći pred gradom pun ponosa i ponesen dobrim nadama što je 
manevriranjem nadmudrio tako brojne i velike vojskovođe. Kad je u osvit 
zore najodličnija mladež grada izjahala protiv njega, ubi on mnoge a među 
njima i Apija Klaudija, čovjeka plemenita roda i značaja. Dok je u Rimu, 
prirodno, bio metež, vriska žena i jurnjava na sve strane kao da je grad 
zauziman na juriš, prvi se pokaza Balbo kako jašući uzagrepce dolazi od 
Sule sa sedamsto konjanika. Pričekavši samo koliko da se osuši znoj na 
konjima a zatim ih opet zauzdavši, svom se brzinom upusti u boj s 
neprijateljima. 

Uto se pojavi i Sula; i izdajući zapovijed prethodnici da odmah 
doručkuje, stade uvrstavati svoju vojsku u borbeni poredak. Kad su ga 
Dolabela i Torkvat usrdno molili neka se suzdrži i ne stavi sve na kocku 
s premorenim ljudstvom (ta nisu mu ovdje protivnici Karbon i Marije, 
nego Samnićani i Lukanci, najzagriženiji i najbojovniji neprijatelji Rima), 
odbije njihove molbe pa naredi da se trubljama trubi znak za početak 
navale premda je već bila skoro deseta ura!9* zahodećeg dana. U boju koji 
je slijedio, a tako žestoka još nije bilo, desno krilo na kome je bio 
postavljen Kras sjajno je pobjeđivalo, ali budući da je lijevo bilo u teškoj 
stisci i velikoj nevolji, Sula mu pođe u pomoć jašući na vatrenu i 
izvanredno brzu bijelu konju; prepoznavši ga po njemu, dvojica neprija- 
telja nanišane kopljima da ih izbace na nj. Sam Sula ne opazi unaprijed 
njihovu namjeru, ali kako je konjušar dospio ošinuti njegova konja, ovaj 
ubrza trk baš toliko da su se koplja, očešavši njegov rep, zabila u zemlju. 
Pripovijeda se i da je Sula imao malen zlatan kipić Apolonov iz Delfa koji 
je u bitkama uvijek nosio sa sobom u njedrima, ali da ga je toga puta i 
poljubio“ govoreći: »Pitijski Apolone, sad kad si u tolikim bojevima 
podigao sretnog Kornelija Sulu u slavi i veličini, zar je moguće da si ga 
doveo na vrata rodnoga grada samo zato da ga ovdje baciš dolje da 
najsramotnije propadne zajedno sa svojim sugrađanima 2 Tako zazivajući 
boga, kažu da je Sula jedne od svojih ljudi zaklinjao, drugima prijetio, 
treće hvatao rukama; ali najzad, pošto je njegovo lijevo krilo bilo potpuno 
smrvljeno, pomiješavši se među bjegunce, vele da je potražio zaklona u 
taboru izgubivši mnogo prijatelja i znanaca. Ne baš malen broj onih iz 
grada koji su izišli da vide bitku također su bili zgaženi i izginuli su tako 
da se mislilo da je s gradom svršeno a da opsada Marija samo što nije 
skinuta jer su se mnogi na bijegu probili onamo i pozivali Lukrecija 
Ofelu, zapovjednika opsade, neka najvećom brzinom digne vojsku budući 
da je Sula poginuo a Rim je u rukama neprijatelja. - 


30. Ali kad je već bila duboka noć, dođoše u Sulin tabor ljudi od 
Krasa po večeru za nj i za njegove vojnike; jer kad je pobijedio 
neprijatelje, nastavio je njihovo gonjenje sve do u Antemnu gdje se 
utaborio. Kad je, dakle, Sula to doznao kao i da je najveći dio neprijatelja 

uništen, dođe u svitanje u Antemnu!% i, kad je tri tisuće stanovnika grada 
poslalo k njemu poslanstvo zatraživši milost, obeća da će im podijeliti 
sigurnost ako prije nego dođu k njemu učine kakvo zlo njegovim 
preostalim neprijateljima. Povjerovavši, oni napadoše ostale žitelje grada 
i mnogi od ovih bili su sasječeni jedni od drugih. Unatoč tome, sakupivši 
preživjele s jedne i druge strane, na broj.oko šest tisuća, u cirku,!" sazove 
senat u hram Belone.!'* I istovremeno je sam započinjao govoriti u senatu 
a oni kojima je to bilo stavljeno u zadatak započinjali su sjeći onih šest 
tisuća. Kako su krici tolikoga mnoštva koje su klali na malenu prostoru 
dopirali dakako u hram i senatori bili preneraženi, Sula im nepomućena 
mira i spokojna izraza, kao što je upravo govorio, naredi neka slušaju 
njegove riječi a neka ne pridaju važnosti onome što se zbiva vani; ta samo 
nekolicina zločinaca na njegov nalog dobiva pouku! 

To je čak i najnedotupavijeg Rimijanina dovelo k spoznaji da je u 
pitanju tiranije nastupila promjena, ali ne oslobođenje. Kod Marija, koji 
je od početka bio surov, moć je samo pojačala to njegovo prirodno 
nagnuće a nije ga mijenjala; ali Sula, koji se isprva pokazao u svojoj sreći 
umjerenim i državnički mudrim i dao razloga ljudima da u njemu vide 
vođu naklonjena aristokraciji ali i narodu korisna, pa k tome od mladosti 
bio prijatelj smijehu i prijemljiv prema sažaljenju tako da je lako zaplakao, 
prirodno je ozloglasio svojim primjerom veliku moć pokazujući da ona ne 
dopušta svome nosiocu da ostane vjeran svojoj pređašnjoj naravi, nego ga 
je činila ćudljivim, nadutim i nečovječnim. Da li je to, međutim, 
promjena i preobrazba naravi pod utjecajem sudbine ili se prije radi o 
dolaženju do izražaja prirodne zloće, bilo bi pitanje za rješavanje u 
raspravi neke druge vrste. 


31. Pošto se sad Sula dao na ubijanje i stao puniti grad umorstvima 
bez broja ili granica, kako su mnogi bili smicani i žrtve osobne mržnje 
premda nisu imali nikakvih problema sa Sulom, ali je on to dopuštao 
ugađajući ljudima iz svoje okoline, odvaži se jedan od mlađih ljudi, Gaj 
Metel, da u senatu zapita Sulu kad će jednom biti kraj tim nevoljama i 
kako daleko kani poći prije nego mogu očekivati da prestanu takvi 
postupci. »Ta mi ne tražimo od tebe,« reče, »oslobođenje od kazne za one 
koje si odlučio smaknuti, nego od neizvjesnosti za one koje si odlučio 
ostaviti na životu.« Kad je Sula na to odgovorio da još ne zna kojima 
otpušta krivnju, Metel prihvati pa reče: »Pa dobro, objavi onda barem 
koje kaniš kazniti.« I Sula reče da će to učiniti. Neki pak kažu da je ovo 
posljednje Suli rekao ne Metel nego neki Fufidije, jedan od Sulinih 
udvorica. Sula, dakle, odmah proskribira!“* osamđesetoricu a da o tome 
nije obavijestio nijedan magistrat. I unatoč sveopćem negodovanju samo 
dan kasnije proskribira drugih dvjesto i dvadeset a zatim treći dan još 
toliko. Govoreći javno o tim mjerama, reče da daje uvrstiti u popise 
proskribiranih samo onoliko ljudi koliko ih se može sjetiti a one koje je 
sada zaboravio proskribirat će drugi put. Proskribirao je i one koji su 
prihvatili i spasili proskribirana čovjeka određujući smrt kao kaznu za 
takvu čovječnost ne izuzevši niti brata, niti sina, niti roditelje, nego 
obećavši svakome koji ubije proskribiranu osobu dva talenta kao nagradu 

za njegovo umorstvo čak i ako rob ubije gospodara ili sin oca. Ali ono što 
se učinilo najnepravičnijim od svega bilo je to što je oduzeo građanska 
prava i sinovima i unucima proskribiranih i što je zaplijenio imetak sviju 
njih. A proskripcije se nisu vršile samo u Rimu, nego i u svakom gradu 
Italije; i ni hram božji, ni gostoljubivo ognjište, ni otačka kuća nije 
ostajala neoskvrnjena ljagom umorstava, nego su muževi bili usmrćivani 
u naručju svojih vjenčanih žena a sinovi majki. Ali broj onih koji su gubili 
život zbog političkog neprijateljstva i osobne mržnje bio je još beznačajan 
u odnosu na broj onih koji su bili ubijani zbog svojih dobara pa se, štaviše, 
i ubojicama znalo desiti da kažu da je ovoga ubila njegova velika kuća, 
onoga njegov vrt, trećega opet njegovo toplo kupalište. Kvinto Aurelije, 
koji se ni u šta nije miješao i smatrao je da mu je udio u općoj nevolji bio 
samo u tome što je suosjećao s drugima u njihovoj nesreći, došavši na 
Forum, čitao je popis proskribiranih ; i našavši sebe na njemu reče: »Ao, 
jadna li mene! To me optužuje moje imanje kod Albana.« I nije otišao 
daleko kadli ga probode jedan što je pošao u potragu za njim. 


32. U međuvremenu Marije, u trenutku kad je trebao biti uhvaćen,!7 
sam se ubije, a Sula, došavši u Preneste, isprva je prije smaknuća sudio 
svakome čovjeku pojedinačno, no kasnije, kako mu je ponestajalo 
vremena, skupivši sve zajedno na jednome mjestu — a bilo ih je dvanaest 
tisuća — naredi da ih pogubljuju podjeljujući pomilovanje jedino svome 
gostoprimcu, No ovaj, rekavši Suli s pravom plemenitom uznositošću da 
neće nikada svoje spasenje dugovati krvniku svoje domovine; umiješa se 
dobrovoljno među sugrađane te bi posječen zajedno s njima. Ali najčudo- 
višnijim učini se ono što je uradio Lucije Katilina.'"' On, naime, pošto je 
ubio brata kad još nije bio odlučen ishod građanskoga rata, zamoli sada 
Sulu da ga uvrsti među proskribirane kao da je još živ; i bi mu 
udovoljeno. Tad Katilina, uzvraćajući Suli za uslugu, ubije nekog Marka 
Marija!" iz protivničke stranke pa đonese njegovu glavu Suli dok je sjedio 
na Forumu a onda, prišavši posudi s vodom za očišćenje na vratima 
obližnjega Apolonovog hrama, opere si ruke. 


33. Pored tih pokolja, i i ostali su Sulini postupci izazivali ozlojeđe- 
nost. Proglasio se, naime, diktatorom!"* obnovivši tako poslije prekida od 
sto dvadeset godina tu izvanrednu magistraturu.!“ Štaviše, dade sebi od 
narodne skupštine izglasati potpunu nepovredivost za sve prošle čine a za 
budućnost ovlaštenje da pogubljuje, da zapljenjuje imanja, da osniva 
kolonije, da utemeljuje i i razara gradove, da ođuzima i podjeljuje kraljev- 
stva kako mu se svidi." Rasprodaju zaplijenjene imovine provodio je 
sjedeći na zborištu s takvom bezobzirnošću i samovoljom da su njegova 
darivanja izazivala više. omraze nego njegove otimačine jer je lijepim 
ženama, sviračima, mimičarima, pa čak i najgorim vucibatinama među 
oslobođenicima poklanjao čitave zemlje i prihode od cijelih gradova a 
nekima i brakove pošto.je za njih žene na silu udavao. Bar što se tiče 
Pompeja Velikog,“ hoteći se s njime sroditi, naloži mu da otpusti svoju 
vjenčanu ženu'7 i dađe mu za ženu Emiliju, kćer Skaura!? i svoje vlastite 
supruge Metele, rastavivši je od Manija Glabriona unatoč tome što je bila 

s njime trudna; i mlada žena umrije pri porodu u Pompejevoj kući.'" Kad 
je Lukrecije Ofela, koji je opsadom svladao Marija, tražio konzulat i 
natjecao se za nj, Sula ga je najprije nastojao spriječiti; ali kad je on upao 
na Forum nailazeći na revnu podršku mnogih, poslavši jednog centuriona, 
dade tog čovjeka ubiti dok je sam sjedio na sudačkoj stolici u hramu 
Kastora i Poluksa i odozgo promatrao umorstvo. Kad su ljudi zgrabili 
centuriona i priveli ga pred Sulino sudište, zapovijedivši neka prestanu sa 
svojim bučnim prosvjedima, Sula reče da je on sam naredio taj čin i naloži 
im neka puste centuriona. 

34. Njegovu trijumfu,“ međutim, koji je bio sjajan raskoši i 
rijetkošću kraljevskog plijena,!*! još su veći ukras u ljepoti prizora dali 
prognanici. Jex najodličniji i najutjecajniji od građana išli su u povorci 
ovjenčanih glava nazivajući Sulu spasiteljem i ocem zato što su doista 
njemu dugovali svoj povratak u domovinu i to što su dobivali natrag svoje 
žene i djecu. Kad je sve već bilo završilo, opravdavajući u govoru u 
narodnoj skupštini svoja djela, nabrajao je s ne manje pomnje slučajeve 
svoje dobre sreće nego svoje junačke podvige i na koncu naredi da ga 
ubuduće nazivaju »Sretnim«; jer to je najbliže značenje riječi Feliks; sam 
pak, pišući Helenima u službenim stvarima, javno je sebe nazivao 
Epafroditom'* i na pobjednim je znacima u našoj zemlji'“ njegovo ime 
napisano ovako: Lucije Kornelije Sula Epafrodit. Osim toga, kad mu je 
Metela rodila dvojke, muškom je djetetu dao ime Fausto a ženskome 
Fausta; jer sve što je sretno i radosno Rimljani nazivaju riječju faustom. 
Do te se mjere više pouzdavao u svoju dobru sreću nego u svoja djela da 
je, posmicavši veliko mnoštvo ljudi i uvevši tolike novine i promjene u 
državi,!*“ položio vlast!“ i predao konzulske izbore narodu u ruke a sam 
se prilikom njihova održavanja nije uopće ondje pojavio, nego se vrzmao 
Forumom kao običan građanin izlažući slobodno svoju osobu svima koji 
ga žele pozivati na račun.!'* I protivno njegovim željama, najviše izgleda 
da bude izabran imao je jedan drzak čovjek i njegov neprijatelj, Marko 
Lepid,!'"" ne zbog vlastitih zasluga, nego zahvaljujući djelotvornoj podršci 
i zalaganju Pompeja koji je uživao naklonost naroda. To je i bio razlog 
što je Sula, ugledavši Pompeja gdje s birališa odlazi radostan zbog 
pobjede, pozvao ga k sebi da mu kaže:!* »Kakav ti je to krasan državnički 
potez, mladiću, što si dao izabrati Lepida radije nego Katula, najnepou- 
zdanijega čovjeka umjesto najvaljanijega od sviju!!* Sada ti uistinu nije 
vrijeme spavanju pošto si svoga protivnika ojačao protiv sebe.« U tome 
Sula se pokazao poput proroka; jer Lepid se ubrzo, kad se osilio, upusti 
u rat s Pompejem i njegovim istomišljenicima.!*? 


35. Kad je Herkulu prikazivao desetinu svega svog imetka,“ Sula je 
narod častio raskošnim gozbama; i izobilje je u tolikoj mjeri nadilazilo 
potrebe da su svakodnevno u rijeku bile bacane goleme količine jela a pilo 
se vino staro četrdeset i više godina. Posred gošćenja koje je potrajalo 
mnogo dana umrije Metela od bolesti; budući da svećenici nisu dopuštali 
da Sula dođe k njoj niti da se kuća okalja njezinim pogrebom, posla joj 
on pismenu razrešnicu braka te naredi da je još živu prenesu u drugu 

kuću. U tome je iz praznovjerja postupio strogo po slovu zakona: ali je 
zakon o ograničavanju troškova za pokop što ga je sam uveo prekršio ne 
poštedjevši nikakva izdatka, A kršio j je i vlastite odredbe o jednostavnosti 
svečanih objeda!?? nastojeći blažiti svoju tugu pijankama i čašćenjima koja 
su obilovala rastrošnošću i lakrdijašenjem. 

Kad su poslije nekoliko mjeseci bile održavane gladijatorske igre, 
kako mjesta u gledalištu nisu bila razdvojena! nego su muškarci i žene 
još bili izmiješani, desi se da je blizu Sule sjedila žena velike ljepote i 
odlična roda; bila je, naime, kći Mesale i sestra govornika Hortenzija a 
ime joj je bilo Valerija; slučajno se baš nedavno bila razvela od muža. 
Prolazeći iza Sule, ona se rukom osloni o njega i, strgnuvši jednu nit s 
njegove haljine, uputi se na svoje mjesto, Kad je Sula bacio na nju . 
začuđen pogled, ona reče: »Ne uzimaj to za zlo, imperatore, ali i ja želim 
dobiti malen udio u tvojoj sreći.« Suli to nimalo nije bilo nemilo čuti; 
dapače, odmah je bilo vidljivo da je time ugodno polaskan; potajno je, 
naime, slao pitajući za njezino ime i nastojeći doznati njezin rod i prijašnji 
život. Zatim su slijedila uzajamna dobacivanja pogleda, neprestano 
okretanje glave jednoga prema drugome i razmjena smiješaka a najzad 
dogovor o zaključenju braka,!“ za što se njoj možda ne može zamjeriti, ali 
Sula, ako je i dobio ženu u najvećoj mjeri čestitu i plemenitu, nije se s 
njom oženio ni iz kakva čestita niti časna motiva, nego zato što se dao 
poput dječaka zaluditi vanjštinom i čeznutljivim očijukanjem koji pri- 
rodno bude najnedoličnije i najsramotnije strasti. 


36. Pa ipak, premda je kod kuće imao takvu ženu, općio je s 
glumicama, kitarašicama i kazališnom čeljadi pijući s njima po slamnatim 
ležajevima od rane zore. Jer oni koji su tada imali najveći utjecaj na_nj 
bili su komički glumac Roscije, prvi mimičar Soriks i Metrobije koji je 
igrao ženske uloge a u koga je, premda mu je već prošao cvijet mladosti, 
Sula sve do kraja bio neprekidno zaljubljen a nije to niti nijekao, 16 Tim 
načinom življenja pogoršao je bolest koja je u početku bila beznačajna i i 
dugo vremena nije znao da mu je utroba ispunjena gnojnim čirovima a 
uslijed te bolesti, koja mu je i meso izjela, ono se čitavo pretvorilo u uši 
tako da, premda je mnogo ljudi bilo zaposleno time da ih uklanja, ono 
što su oni odstranjivali nije bilo ništa u odnosu na broj nametnika koji su 
neprestano nastajali a sva njegova odjeća, njegova kupelj, voda za pranje 
i hrana bili preplavljeni bujicom toga zatora; tolikom je žestinom on 
provaljivao. Stoga je mnogo puta na dan uranjao u vodu ispirući i čisteći 
tijelo. Ali od toga nije bilo nikakve koristi; trulenje je, naime, sve više 
dobivalo na brzini a gamad je svojim mnoštvom odolijevala svakom 
čišćenju. 

Pripovijeda se da je u pradavno doba Akast,'“' sin Pelijin, umro 
izjeden od uši a u kasnijim vremenima lirski pjesnik Alkman,'* teolog 
Ferekid,' Kalisten Olinćanin?" dok je pod stražom ležao u zatvoru, te 
pravnik "Mucije 20! A ako treba spomenuti i one koji nisu postali poznati 
ni po kakvu dobru, ali su to ipak postali, pripovijeda se da je vođa 
robovskoga rata na Siciliji,“ odbjegli rob po imenu Eunus, odveden 
poslije hvatanja u Rim, umro ondje od ušljivosti.2* 

37. Sula je ne samo predvidio svoju smrt, nego je, može se reći, i 
pisao o njoj. Jer prestao je s pisanjem dvadeset druge knjige svojih 
uspomena dva dana prije nego je umro; i kaže u njoj da su mu Haldejci 
unaprijed navijestili da mu je preminuti poslije slavna života na vrhuncu 
sreće; veli također da mu se sin, koji je umro malo prije Metele, ukazao 
u snu odjeven u jadno odijelo i molio ga neka učini kraj svojim brigama 
i radije neka pođe s njime k majci Meteli da kod nje živi u miru i spokoju. 
No on se nije prestao baviti javnim poslovima. Tako je deset dana pred 
smrt, izmirivši zavađene protivničke stranke u Dikearhiji,** propisao 
žiteljima zakonom kako će voditi gradsku upravu; a dan uoči smrti, 
doznavši da Granije, magistrat u tome gradu, neće platiti dug što ga 
duguje državnoj blagajni nego da čeka njegovu smrt, dade toga čovjeka 
pozvati u svoju sobu; i postavivši oko njega svoje sluge, naredi im da ga 
zadave, ali jer mu od naprezanja i glasa i tijela puče čir, izbaci veliku 
količinu krvi. Izgubivši uslijed toga snagu, poslije mučno provedene noći 
umrije ostavivši dvoje malene djece od Metele.““ Valerija, naime, tek 
poslije njegove smrti rodi kćerkicu koju zvahu Postumom ; jer to je ime 
što ga Rimljani daju djeci koja se rodiše poslije očeve smrti. 


38. Mnogi se sad žustro pridružiše Lepidu da spriječe da se Sulinu 
tijelu ukažu uobičajene pogrebne počasti; ali Pompej, ma koliko imao 
razloga za predbacivanje Suli — njega, naime, jedinoga od svojih prijatelja 
nije spomenuo u oporuci **- odvrati od te namjere jedne prijateljskim 
riječima i molbom a druge prijetnjom, pa otpremi tijelo u Rim i pribavi 
mu častan i siguran pokop. Pripovijeda se da su žene donijele toliku 
količinu miomirisa za pokojnika da su, pored onoga što se nosilo na 
dvjesto i deset nosiljki, od skupocjena tamjana i cimeta bila izrađena dva 
kipa, jedan Sule a drugi jednoga liktora, u prirodnoj veličini. Kako je dan 
od sama jutra bio oblačan, očekujući da će biti kiše, najzad oko devete 
ure?" ipak staviše mrtvaca na lomaču. Pošto se na nju sručio snažan vjetar 
i raspirio silan oganj, bilo je još upravo dovoljno vremena, dok je već 
lomača trnula i vatra dogorijevala, da se skupe kosti za ukop kadli se 
spusti jak pljusak i potraja do noći tako da se činilo da je sretna sudbina, 
ostajući uza nj do samoga konca, sudjelovala u njegovu pogrebu. Bilo 
kako bilo, njegov spomenik stoji na Martovu polju; kažu da je natpis na 
njemu on sam ostavio sastavivši ga unaprijed za sebe a glavni mu je smisao 
da njemu nijedan prijatelj nije učinio tolika dobra i nijedan neprijatelj 
toliko zla a da ih on u obojemu nije nadmašio. 


Bilješke 


! Lucije Kornelije Sula rodio se 138. a umro 78. pr. n. e. 

? Publije Kornelije bio je konzul god. 290. i 277. _ 

3 U Sulino vrijeme sestercij je bio srebrni novac vrijedan, prema jednoj procjeni, između 
213 penija, oko 5 centi ili 9 austrougarskih novčića, sve iz vremena uoči I svjetskog rata; 
Atička je drahma bila srebrni novac vrijedan oko 8 penija, 20 centi, 36 novčića ili 0,90 
zlatnih francuskih franaka, sve iz istog vremena. 

* Plutarh izjednačuje vrijednost rimskog denara ( = 4 sestercija) i grčke drahme, što i nije 
sasvim točno, bar ne u vrijeme o kojem govori. : 

* Nema nikakva razloga vjerovanju da je pridjevak Sula (ili Sila) grčkog porijekla a nikako 
nije mogao biti aluzija na put glavnog lika ove biografije jer su ga nosili već njegovi preci. 
Makrobije (početak 5. st. n. e.) kaže da je početkom punskih ratova neki Kornelije Ruf 
dobio nadimak »Sibila« zato što je na temelju sibilinskih knjiga predložio slavljenje igara 
Apolonu u čast a to je onda bilo skraćeno u Sila ili Sula. Sasvim nevjerojatna etimologija. 

* Trohejski osmerac. Metrički su naglašeni neparni slogovi, 

? Smisao te u izvorniku nejasne rečenice vidljiv je iz glave 36. 

5 God. 107. 

* Legati su u doba republike bili zamjenici zapovjednika a u carsko zapovjednici legija. 
Prema ovome mjestu činilo bi se da su imali manja ovlašćenja od vojničkih tribuna kojih 
je u svakoj legiji bilo 6. 

' Keltsko pleme u Narbonskoj Galiji; glavni im je grad bio današnji Toulouse. 

" Marsi su ovdje germansko pleme iz heruščanskog saveza. Provalili su u Galiju da se združe 
s Teutonima a Sula im pođe ususret i pridobije ih svojom prijaznošću. 

"* Sula je napisao svoju autobiografiju Sjećanja (Memoari) u 22 knjige koja je izgubljena. 
Viđi i 6. glavu. 

3 Feničanke, stih 532. i dalje, osobito 534. i 599, 

“4 Vratio se u Rim god. 101. Za pretora bio je izabran 93. 

'* Edilima je jedna od glavnih dužnosti bila priređivanje igara u cirku, obično na svoj 
trošak. Za tu svrhu dobio je Sula od Bokha 100 lavova i mauritanskih lovaca. 

'* Naravno ne kasnijem diktatoru koji je tada imao svega 7 godina. 

!7 Mitridat je dao otrovati zakonitoga kralja Kapadokije Arijarata VIL, njegova sina ubiti a 
na prijestolje je posadio svoga sina koji se također zvao Arijarat. Nato se pobuniše 
-Kapadočani i s dopuštenjem rimskog senata izabraše za kralja Ariobarzana. Po Mirriđa- 
tovu nagovoru ovoga protjera armenski kralj Tigran. Ariobarzan se obrati Rimljanima i 
Sula ga vrati na prijestolje. 

!# Počevši od osnivača partske dinastije, više se partskih kraljeva zvalo Arsak. 

' Saveznički rat, posljedica pobune rimskih italskih saveznika, trajao je od 90. do 
89 pr.n.e. 

2 Atenski vojskovođa u 4. st. pr. n. e. Poslije više pobjeda nad Spartancima bude prilikom 
opsade Bizantije optužen od Haresa zbog izdaje i osudiše ga na ogromnu globu od 100 
talenata. On uteče i umre u izgnanstvu na Eubeji, 

2! Južna vrata Rima, između Celija i Aventina. Ime su dobila po božici koju su osobito 
štovali kradljivci a imala je niže od Rima gaj i žrtvenik. 

2 Aulo Postumije Albin bio je ne samo pretor nego i konzul god. 90. 

23 God. 88. pr. n. e. 

* U 77, izgubljenoj knjizi svoje Povijesti. 

25 Vidi 13. glavu. 

2 Sula je bio zaokupljen opsadom Nole u Kampaniji. 

# Velika je godina vremensko razdoblje koje obuhvaća jedno takvo razdoblje. 

28 Svi.se priređivači izdanja Plutarhovih životopisa slažu da je ovdje tekst iskvaren. U 
prijevodu dan je smisao najvjerojatnije verzije izvornika. 

2 Tzv. justitium. Konzuli su to mogli proglasiti u sporazumu sa senatom u slučaju 

opasnosti. Obustava je obuhvaćala i neodržavanje centurijatskih komicija (skupština) pa 
tako i izglasavanje Sulpicijeva zakona. 

* Ubijeni Pompejev sin bio je Sulin zet. 

3! Pompej je bio imenovan propretorom i time je automatski izgubio konzulsku čast. 

% Lucije Junije Brut i Publije Servilije Albinovan. 

8 Mora biti da Plutarh misli Veliku majku Kibelu. Vidi Temistoklo 30. Kultovi spomenutih 
triju božanstava postojali su u Rimu i prije nego su Rimljani došli u doticaj s 
Kapadočanima. 

% U najboljim rukopisima stoji »Picina« o kojima ništa nije poznato. Pikte su bile svratište 
25 milja (45 km) južno od Rima na labikanskoj cesti (Strabon 5, 3, 9). 

5 Na jugoistoku Rima, isprva napučen Etruščanima. 

% Hram božice Zemlje (Tellus) bio je između Eskvilina i Palacija (Palatina). 

77 God, 88. 

3% God. 87. 

% Mitridat je dobro iskoristio neprilike Rimljana izazvane savezničkim ratom i sukobom 
Marija i Sule a kako su lakomi i siloviti rimski činovnici bili omraženi, primali su ga 
posvuda s najvećim oduševljenjem. Tako je rimske vojskovođe redom potukao a neke 
uhvatio i zlostavljao. 

% Farnak, koga je kasnije pobijedio Cezar. Po drugima to je bio istoimeni sin Mitridatov, 
kralj Ponta (crnomorsko primorje na sjeveroistoku Male Azije) i Bospora (između 
Azovskog, Crnog i Kaspijskog mora), koga je sam otac dao kasnije pogubiti. 

“I Malejski rt, najjužnija točka Peloponeza (i Balkanskog poluotoka), između lakonskog i 
argivskog zaljeva. 

4 Atenski je tiranin Aristion bio saveznik Mitridata koji ga je i doveo na vlast. 

# Aristion je bio sin Atenjana i egipatske robinje. Vidi i bilj. 53. 

“4 Gornji je grad sama Arena za razliku od luke Pireja. 

* Akademija na sjeverozapadu i Likej na istoku Atene bila su dva vježbališta s_lijepim 
šetalištima, donekle opasana zidovima. 

“€ Grad na Peloponezu s Posejdonovim hramom kamo su bolesnici, kad bi ozdravili, slali 
bogate darove. 

# Amfiktionijci su članovi političko-vjerskih saveza grčkih državica. Ovdje se radi o 
delfijskoj amfiktioniji koja je imala 12 članova. 

4 Darovi posljednjeg lidijskog kralja Kreza (vidi Herodot 1, 51). Krez je, između ostalog, 
poklonio delfijskom hramu i 4 srebrne bačve. Većinu tih darova opljačkali su davno prije 
Fočani u tzv. svetom ratu (355-346). 

# Flaminin je pobijedio Filipa V Makedonskog kod Kinoskefale 197 (vidi Flaminin 15) a 
Manije Acilije Glabrion, konzul 191, Antioha Velikog 191. kod Termopila i prisilio ga 
na povlačenje iz Grčke. 

* Emilije Paulo pobijedio je Perzeja, zadnjeg makedonskog kralja, 168. kod Pidne (vidi 
Emilije Paulo 16-22). 

*l Prema Apijanu, Građanski rat 1, 71, konzul) Oktavije, Sulin pristaša, bio je u Rimu 
umoren od Cenzorina god. 86. Ubojica je postupio po Marijevim i Cininim naređenjima. 
Vidi također Marije 42. 

* Valerije Flak, izabran za konzula kao nasljednik Mariju, bio je 86. poslan u Malu Aziju 
da suzbije Sulu i vodi rat protiv Mitridata, ali ga je tamo umorio buntovni legat Fimbrija 
slijedeće godine. Vidi glave 20. i 23. Sulinog i 34. Lukulovog životopisa, 

* Aristiona je Arhelaj postavio na čelo 2000 ljudi kao posađu u Ateni, ali on se pomoću tih 
trupa nametne Ateni za tiranina. Izdavao se za pristalicu Epikurove filozofije a 
povjesničar Apijan veli da su od tirana uvijek najgori bili oni koji su se izdavali za filozofe. 

5* Medimno (mjerov, vagan) imao je oko pola hektolitra. 

55 900 zlatnih francuskih franaka kupovne moći iz 1914. 

* Grč. partenij, biljka srodna kamilici, zvana djevičanskom travom u počast djevičanskoj 
božici Ateni. 

" Pirik, ratnički ples dorske provenijencije. 

* Svjetiljka koja je gorjela danju i noću pred kipom Atene Polijade i koju su punili samo 
jednom na godinu. 

*U izvorniku doslovno: posvetnoj svećenici; to je veoma neuobičajen naslov za Ateninu 
svećenicu. 

% Osnivač atenske države i grada Atene, lik na sredini između mita i povijesti (vidi 
životopis). 

&I Eumolpu iz Trakije, sinu Posejdona i Hijone, kćeri tračkoga kralja Boreja, po jednima, 
a pjesniku Museja po drugima, pripisivali su uvođenje misterija u Eleusini. Njegovi 
a, potomci Eumolpovići nasljedno su vodili brigu o misterijima. 

#7 Kerameik znači »lončarski trg«. Bila su u Ateni dva: ovdje se radi o vanjskome za razliku 
od unutrašnjeg. To j je bilo predgrađe pred dipilonskim ili svetim vratima kroz koja se 
išlo za Eleusinu. Bio je ukrašen spomenicima u ratu palih. 

#5 Prostor uz dio gradskog zida negdje između pirejskih iti zapadnih i dipilonskih ili svetih 
vrata. Ime potječe, kako se misli, ili od sedam mjedenih pločica ili od sedam komada 
mjeđena novca, 

% Plutarhova vremena. 

€ Dipilonskim vratima (dipilon znači »dvovraće, dvostruka vrata«), koja su bila-na kraju 
unutrašnjeg Kerameika, na sjeverozapadu grada, na onoj strani koja je gledala prema 
Kolonu, išlo se za Akademiju. 

# God. 86. Vidi i Apijanov opis osvojenja Atene u Mitriđatovu ratu 30. 

Kalende su po rimskom kalendaru prvi dan u mjesecu. 

"" Atička je godina započinjala prvim mlađem poslije ljetnih krijesova. Zato je prvi atički 
mjesec padao u drugu polovicu srpnja i prvu kolovoza a posljednji u drugu polovicu lipnja 
i prvu srpnja. Imena su im bila hekatombejon, metagejtion, boedromion, pijanepsion, 
majmakterion, posejdejon, gamelion, antesterion, elafebolion, munihion, targelion i 
skiroforion a u sredinu godine umetao se prestupni mjesec. Antesterij je, dakle, bio od 
polovice veljače do polovice ožujka. 


SPTLJ vrijeme Deukaliona, grčkog Noe u mitsko doba (vidi Pausanija 1, 18, 7). 

# Filon je bio znamenit graditelj. Taj je arsenal vjerojatno bio dovršen god. 330/329. au 
njemu se moglo smjestiti do tisuću brodova. 

Atenska luka istočno od Pireja s istoimenom tvrđavicom. 

"Lucije Hortensije. Ne valja ga miješati sa znamenitim Ciceronovim takmacem u 
govorništvu, 

2 U Termopilama. 

3 Jer je bio rodom iz Heroneje kao i Plutarh. 

7 U Fokidi, blizu beotske granice, oko 4 milje od Delfa, na cesti koja je vodila preko gore 
Pafnasa. 

#5 Vidi Herodot 8, 32. 

*%* Nepoznato je mjesto gdje je ležala ta fokidska utvrda. 

7 Elateja je uz Delfe najznamenitiji grad u Fokidi. 

% U Fokidi, blizu beotske granice, 

7 U Beotiji, između Helikona i Heroneje. 

% Parapotam(ij) je ležao između Beotije i Fokide uz rječicu Kefis. Spalio ga je Kserkso. 

8, U Beotiji. 

# U Fokidi. 

# "To je bila elitna jedinica. 

% Polubog, ali ponekad i drugo ime za dene Zeusa. Proročište je bilo u jednoj guduri 
blizu beotskog grada Lebadije. 

# Opisanoj u 19. glavi. 

* Nedaleko Orhomena; opisano u 21. glavi. 

" Od kojeg boga? Apolona, Trofonija? Pojavu olimpskog Zeusa nije lako objasniti. 

# TJ Fokidi. 

# U rukopisnoj se predaji javlja i u obliku Morije. Vidi 19. glavu. 

% Fantastično izvođenje. 

% Bitku kod Heroneje Plutarh opisuje neuobičajeno iscrpno i detaljno jer se odigrala kod 
njegova rodnog mjesta. 

* Vidi 17. glavu. Arhelaj je slijedio Sulu prema Heroneji i dopustio Mureni da se pridruži 
vrhovnom zapovjedniku. 

* Budući da Ericije nije rimsko ime, možda je Plutarh ovdje pisao Hircije. Tako i u 6. glavi 
kao ime Suline žene stoji Ilija a možda bi trebalo Julija, 

* Svetkovina boga Saturna, vrijeme velike raspojasanosti i veselja, sjećanje na mitsko zlatno 
doba. Tada su gospodari postupali s robovima kao sa sebi ravnima. 

% Vidi 17. glavu. 

% Sve božanstva dobre sreće kod Rimljana. 

"Vidi bilj. $9, 

% Tako nazvano »jer je njegove voda oprala s Edipa krv njegova ubijenog oca« (Laja): 
Pausanija 9, 18, 4. 

% Stali su na Mitridatovu stranu. 

1% Vidi 12. glavu 

I Lucije Valerije Flak. 

12 Poslije Marijeve smrti god, 86. na njegovo mjesto. Drugi je konzul bio Cina. Bio je 
poslan da mjesto prognanog Sule vodi rat s Mitridatom, ali kako nije bio osobit ratnik, 
dali su mu za legata Fimbriju koji ga uskoro ubije i preuzme zapovjedništvo nad vojskom. 

105 Dosta značajan grad u tesalskoj Ftiotidi. 

1% Planina u Beotiji. 

5 Jedan od najstarijih i najznačajnijih gradova u Beotiji i Grčkoj uopće. 

1% Beoćani su bili na glasu po vještini sviranja na fruli. Vidi Alkibijad 2. 

7 Znači da je Plutarh pisao taj životopis kratko prije god. 115. n. e. 

X Lucije Kornelije Cina i Gnej Papirije Karbon, konzuli za 85. i 84. bez izbora, kako se 
tvrdi. 

1% U Beotiji, blizu Tanagre. . 

1% bitki kod Heroneje Arhelaj se nekoliko dana skrivao među poginulima a onda je 
pobjegao u Halkidu na Eubeji i stao skupljati ostatke svoje razbijene vojske. 

1 Azijom se često naziva rimski dio Male Azije: Jonija, Frigija, Lidija i Karija. 

12 Glavni tip ratnog broda. 

13 Talenr je vrijedio 5.560 predratnih zlatnih francuskih franaka. 

14 Kraj u Trakiji na rijeci Nestu, u susjedstvu Makedonije (ne valja je miješati s azijskom 
Medijom). Tamošnji su stanovnici često uznemirivali Makedoniju. Sula je željo da mu 
vojnici steknu iskustva i da se obogate plijenom. 

15 Grad u onom dijelu Makedonije koji je ranije pripadao Trakiji i ime mu je bilo Krenis 
a kasnije je preimenovan po ocu Aleksandra Velikog. God. 42. ondje su Oktavijan i 
Antonije pobijedili Bruta i Kasija. 

16 Gaj Flavije Fimbrija, pristaša Marija i Cine, poslan u Aziju god. 86. kao Flakov 
pobočnik. 

U? Vidi 12. glavu i bilješke. 

15 Mirridata. 

1 TJ Troadi, na sjeverozapadu Male Azije. 

12 TJ kasnu jesen god. 88. Gradovi Male Azije s veseljem su poslušali Mitridatov nalog za 
opći pokolj tamo nastanjenih Rimljana. Vidi Apijan, Mitridatov rat 22. Valerije Maksim 
(9, 2, 4) navodi brojku od 80.000 poklanih. 

!21 Makedonska naseobina u Lidiji, blizu Sarda. 

122 Oko 105 milijuna predratnih zlatnih franaka. Vidi Lukul 4. Ionako već iscijeđeni gradovi 
morali su zalagati vježbališta, luke i javne zgrade samo da mogu platiti namet, 

123 Oko 14 zlatnih franaka. 

14 Oko 43 zlatna franka, 

185 Tej je grad na obali Lidije, zavičaj lirskog pjesnika Anakreonta (559-474). Apelikon je 
bio peripatetički filozof a umro u Ateni malo prije Sulina dolaska. 

16 Tiranion iz Amisa na Pontu došao je kao zarobljenik u Rim gdje ga je kupila Ciceronova 
žena i pustila na slobodu. Imao je ogromnu knjižnicu. —' 

127 Andronik s Roda bio je jedanaesti nasljednik Aristotela na čelu peripatetičke filozofske 
škole. : 

125 Peripatetičari su bili pripadnici Aristotelove škole. Naziv najvjerojatnije potječe odatle 

što je Aristotel podučavao šetajući ili, po drugima, jer je to činio u parku (perivoju, 
pertpatos). 

12? TIčenik Aristotela i Teofrasta. 

15% Strabon 13, 1, 54. Skepsis (ili Skepsida) je grad u Troadi i središte učenosti atalovićkog 
Pergama. Vlasnici su spise Aristotelove i Teofrastove sakrili u podzemni podrum da ne 
dođu na silu u ruke pergamskih vladara. Odatle su u veoma trošnu stanju, istočeni od 
crva i nagriženi vlagom, došli u ruke Apelikonu. | 

1 TJ izgubljenu dijelu svog djela. 

182 Edeps (sada Dipso) na Eubeji. Tamošnje su toplice bile posvećene Heraklu, 

183 Aleja ili Haleja u Beotiji. 

134 God. 83. 

la Njegova j je flota oplovila Peloponez iz Pireja. Prema Apijanu (Građanski rat 1, 79), Sula 
je u Brundizij prešao iz Patra. 

156 Danas Drač. 

157 Danas Brindisi. 

18% Grad u liiriji, nedaleko Drača. 

1% Bili su to izvori bitumena ili smole. 

:“ U svojim izgubljenim Sjećanjima (Memoarima). 

41 To su bili konzuli Lucije Kornelije Scipion i Gaj Junije Norban, pa Apije Klaudije, 
Kvint Sertorije, mlađi Marije, Marko Marije, Lucije Brut, Damasip, Albinovan, Flavije 
Fimbrija, Atbin, Marko Lamponije, Poncije i Guta od Kapue. 

'# Kohorta je deseti dio legije. Ako se legija uzme u prosječnoj jačini od 5000 ljudi, kohorta 
je imala 500 pa je 450 kohorata iznosilo 225.000 ljudi. 

“5 U proljeće 83. Najveći dio njegovih trupa u svakom se slučaju rmorao iskrcati u 
Brundiziju. 

“4 Tipičan trijumfalni vijenac. 

145 Ta gora još nije identificirana jednako kao ni alternativno brdo Hifej koje se također 
pojavljuje u rukopisnoj predaji na ovome mjestu. 

14 Neki izdavači bez dovoljno osnova ovo mijenjaju u »(dvije velike) vojske«. 

147 God. 83, 

1% Grad u Apuliji. 

19 Brojeći od ožujka kojim je nekoć počinjala rimska godina, srpanj je bio peti mjesec pa 
se zato zvao kvintil (ginque »pete) a kasnije je u počast Cezaru preimenovan u juli. Vidi 
Publikola 15. A 

850 TJ cisalpinskoj Galiji, između Parme i Placencije, današnje Piacenze. 

151 Yidi Životopis ovoga potonjeg. 

#5? God. 82. 

155 Na latinskoj cesti, u zemlji Volščana, 

154 Ovdje i dalje, naravno mlađi Marije. Stariji je umro god. 86. 

etiri godine: vidi prethodnu bilješku. 

156 Jedan od najstarijih gradova u Laciju, smješten na visokoj gori, istočno od Rima a južno 
od Tibura. Danas Palestrina. 

57 Lucije Fenestela, rođen god. 49, pr. n. €. a umro za Tiberijeve vladavine, pisac jedne 
rimske povijesti u 22 knjige. 

158 Vidi Pompej 6—8. 

19 Vidi Kras 6. 

19 Karbon je sretno stigao u Afriku, ali je, bojeći se da će biti uhvaćen, kanio pobjeći u 
Egipat. Pompej ga ulovi i dade smaknuti na Siciliji. 

161 1, studenog 82. pr. n. e. 

12 Po završetku savezničkog rata god. 89. Samnićani i Lukanci gotovo su jedini ustrajali u 
svom neprijateljstvu prema Rimu. Marijeva se stranka izmirila s njima, ali Sulu su 
smatrali svojim najljućim neprijateljem. 

15 Oko 1800 m. 

16 Blizu brežuljaka Kvirinala, Viminala i Eskvilina. 

15 Bilo je oko 4 sata popodne, 

'6 Stari sabinski grad na mjestu gdje se Anion ulijeva u Tiber. 

i I Flaminijev cirk (o kome se ovdje radi) i Belonin hram, gdje se senat sastajao radi 

primanja stranih poslanika i rimskih vojskovođa koji su tražili dozvolu za trijumf, 
nalazili su se na Martovu polju. 

16 Boginja rata. 

1% Listina s imenima proskribiranih bila je javno izvješena i svatko tko je htio mogao je 
ubiti bilo koga od onih koji su bili uvršteni u nju. 

% Prema Apijanu (Građanski rat 1, 94), dok je pokušavao umaći iz Preneste nekim 
podzemnim hodnikom. 

"| Lucije Katilina, kasniji urotnik iz 63. 

172 Bivši pretor, rođak, po nekima brat, Gaja Marija. 

13 God. 82. ili 81. 

1 Posljednji je diktator bio Gaj Servilije Gemin god. 202. 

15 Sula je osnovao vojničke naseobine (kolonije) smjestivši 120.000 svojih vojnika po 
gradovima koji su bili njegovi protivnici pošto im je naprosto rastjerao stanovnike. Po 
Livijevoj procjeni, od zaplijenjenih kuća i imanja priteklo je 350 milijuna sestercija, 

"6 Pridjevak Veliki dao mu je sam Sula; vidi Pompej 13. 

17 Zvala se Antistija. 

1 Marko Emilije Skauro, konzu! 133. i 114, 

1? Vidi Pompej 9. 

8% God. 81. 

#1 Iz rata s Mitridatom dovukli su Rimljani 15.000 rimskih funti zlata (4.912 kg) i 115.000 
funti srebra (37.657 kg). 

#7 Miljenik Afrodite, odnosno rimske Venere koju su u Rimu štovali pod nadimkom. Victrix 
»Pobjednica«, Vidi 19. glavu. 

183 "Ti, u Beotiji. 

184 Sula je obnovio negdašnja ovlaštenja senata a skučio tribunsku vlast i prava. 

15 God. 79. 

#6 Malo cinično: tko ga je mogao pozivati na odgovornost kad bi samo na jedan njegov 
poziv odmah skočile na oružje stotine tisuća vojnika. No možda Plutarh misli: ne 
zaštićujući se tjelesnom stražom. 

'# Marko Emilije Lepid, konzul 78. zajedno s Kvintom Lutacijem Katulom. Orac kasnijeg 
triumvira. B 

18 Vidi Pompej 15. 

!# Obojica su bili izabrani, ali je Lepid dobio više glasova od Karula. 

1% Poslije Suline smrti Lepid, kao prokonzul Narbonske Galije, krenuo je na Rim da obori 
postojeće ustavno uređenje uvedeno od Sule. Pompej se stavio na stranu senata i potukao 
Lepida (Pompej 16) koji je pobjegao na Sardiniju gdje je umro, možda od tuge. 

BI To je bio običaj u bogatih građana. Plutarh u Rimskim pitanjima 18. nastoji naći 
objašnjenje tog običaja. 

"2 Kornelijev zakon određivao je 30 sestercija (oko 5,85 zlatnih franaka po osobi kao najveći 
dopustiv trošak za svečane objede na kalende, ide i none (1, 5. ili 7. 1 13. ili 15. danu 
mjesecu) te na svetkovine a 3 sestercija za obične dane. 

5 Kao što su bili po odredbi Augustovoj. 

14 Valerija je bila kći Valerija Mesale, potomka osvajača Mesane (danas Mesina), odakle 
potječe pridjevak (cognomen) roda; ali sumnja se u tvrdnju da je bila Hortenzijeva sestra 
premda to nije sasvim nemoguće obzirom na zbrku s imenima što su je stvarale 
zloupotrebe s usvajanjem i razvodima u obiteljima onog vremena. 

15 “To je Suli bio peti brak. 

96 Vidi glavu 2. 

! Akast, sin Pelije, kralja Jolka u Tesaliji; bio je jedan od Argonauta i brat Alkestide koja 
se proslavila bračnom odanošću Admetu. Sve to, dakako, u mitu. 

1% Alkman, možda iz Sarda u Lidiji, došao je kao rob u Spartu gdje ga oslobodiše. Proslavio 
se kao lirski pjesnik, ali od njega imamo samo nešto fragmenata. 

)% Ferekid sa Sira, filozof u 6. st., navodno je bio učitelj Pitagore. 

2% Kalisten, učenik Aristotelov i pratilac Aleksandra Velikog, zbog navodne je urote bio 
bačen u tamnicu gdje je, po nekim vijestima, umro od bolesti o kojoj se ovdje govori. 
Vidi Aleksandar 56. 

*" Publije Mucije Scevola, konzul 133. 

2% God. 134. Vidi Diodor 34, 2, 23. 

2024 Hunus je umro 132. Rat je trajao tri godine. 

2 Tpikearhija, grčki grad u Kampaniji; Rimljani ga zvahu Putecli (danas Pozzoli). 
24 Vidi glavu 34. 

25 Očigledno zato što je Pompej podupirao Lepidovu kandidaturu za konzula. 

2% Tj, usred popodneva (oko 5 sati popodne). 


Usporedba Lisandra 1 Sule 


1. A pošto smo izložili i njegov životopis, prijeđimo sada na 
usporedbu. Bez sumnje im je to što su u sebi samima našli temelj svoje 
postignute veličine, bilo obojici zajedničko, ali osobito je kod Lisandra to 
što je časti koje je stekao primio uz pristanak i pri trijeznu rasuđivanju 
sugrađana a ni na što ih nije prisilio niti je stekao kakvu moć mimo 
zakona. 

Razdor kad vlada, i rđa se najveća domogne časti,' kao što su se u 
Rimu onoga vremena, gdje je narod bio iskvaren a državna im je uprava 
bila u nezdravu stanju, sad odavde sad odande dizali moćnici. I nikakvo 
nije bilo čudo što je vladao Sula kad su razni Glaucije i Saturnini tjerali 
iz grada ljude poput Metela, kad su sinovi konzula bili masakrirani u 
skupštinama, kad su, kupujući zlatom i srebrom oružane snage, preuzi- 
mali vojsku a ognjem i gvožđem uvodili zakone čineći nasilje onima koji 
su im se opirali. Ne krivim, dakako, onoga koji se u takvim okolnostima 
vinuo do najviše moći, ali to što je postao prvim u građu u tako lošim 
prilikama nije, po mome sudu, dokaz da je bio najbolji. Naprotiv, ako je 
Lisandar, u času kad je Sparta imala najbolje zakone i primjenjivala ih 
najvećom trijeznošću, bio izašiljan na najvažnije zadatke i dužnosti, time 
je gotovo bio ocjenjivan najboljim od najboljih i prvim od prvih. Iz toga 
razloga, premđa je više puta vratio povjerenu mu vlast sugrađanima, svaki 
puta primio ju je opet natrag; jer. priznanje iskazivano vrlini neprestano 
je zauzimalo prvo mjesto u državi; a Sula, jednom izabran za zapovjednika 
vojsci, proveo je sljedećih deset godina neprestano pod oružjem namećući 
se sad kao konzul, sad kao diktator, ali uvijek ostajući tiranin. 


2. Uistinu Lisandar je, kako je spomenuto, pokušao promijeniti 
ustavni poredak na način blaži i zakonitiji nego Sula: naime uvjeravanjem 
a ne oružjem i ne rušeći sve odjednom kao onaj, nego poboljšavajući sam 
način postavljanja kraljeva; a to se nekako i po naravi činilo pravičnim da 
najvaljaniji od najvaljanijih vlada gradom koji je držao prvenstvo u Heladi 
zahvaljujući svojoj vrlini a ne plemenitu rodu. Jer kao što lovac ne pita 
za mlado neke određene kuje nego za psa i kao što jahač ne pita za mlado 
neke određene kobile nego za konja — ta što ako se od kobile okotio 
mazgov? — tako će državnik potpuno pogriješiti ako ne bude pitao o 
vladaocu kakav je to čovjek a ne od koga je potekao. A baš su sami 
Spartanci svrgnuli neke svoje kraljeve smatrajući da ne posjeduju kraljev- 
skih sposobnosti nego da su beznačajni nikogovići. A ako je nevaljalština 

i pored ugledna roda sramotna, onda niti vrlina ne postaje štovanja 
vrijednom po.odličnu porijeklu nego samo po sebi. 

Nadalje, nepravde što ih je jedan počinio biie su u korist prijatelja a 
kod drugoga čak i na prijateljima. Jer općenito se priznaje da je Lisandar 
najviše svojih prestupa učinio radi svojih drugova i da je većina pokolja 
bila izvršena da njima pribavi vladarske i tiranske položaje; a Sula je iz 
zavisti okrnjio Pompeju vojsku i pokušao Dolabeli oduzeti zapovjedništvo 
nad brodovljem koje mu je dao a kad je Lukrecije Ofela težio za 
konzulatom kao nagradom za svoje brojne velike zasluge, naredio je da 
ga smaknu pred njegovim očima ulijevajući svim ljudima strah i grozu 
pred njim zbog umorstva najdražih prijatelja. 


3. Trud pak što su ga ulagali u stjecanje užitaka i novca još bolje 
pokazuje da je jedan imao sklonosti vladarske a drugi tiranske. Jedan 
očigledno pri onolikoj vlasti i moći nije počinio nikakvu razuzdanost niti 
mladenačku ludost, nego je više no itko izbjegao da se na nj uzmogne 
primijeniti ona naširoko poznata: »Kod kuće lavovi, vani lisice«;“ tako je 
trijezan, spartanski i strog bio način života što ga je posvuda pokazivao. 
Drugi pak niti je u mladosti zbog siromaštva držao mjere prohtjevima, 
niti u starosti zbog godina, nego je za građane uvodio zakone o braku i 
ćudoređu, ali je sam ljubakao i činio preljub, kako veli Salustije.* To je 
bio razlog što je grad doveo do prosjaštva i tako iscrpio njegova novčana 
sredstva da je savezničkim i prijateljskim gradovima za novac prodavao 
slobodu i samosvojnost premda je danomice plijenio i na dražbi prodavao 
dobra najbogatijih i najvećih porodica. Ali nikakve granice nije bilo 
njegovu razbacivanju i rasipanju na laskavce. Ta kakva se računanja ili 
štednje moglo očekivati pri njegovim društvima uz piće i veselicama kad 
je jednom javno, posred naroda koji je stajao oko njega, prilikom 
dražbene prodaje velikog imanja naredio javnome izvikivaču da ga za 
prvu ponuđenu cijenu proda jednome od njegovih prijatelja a kad je drugi 
ponudio više i izvikivač oglasio povišenu ponudu, razbjesnio se rekavši: 
»Strašno li nasilje trpim, mili moji sugrađani, ako mi nije slobodno po 
volji raspolagati svojim ratnim plijenom«? A Lisandar je čak i njemu 
darovane poklone zajedno s ostalim plijenom slao kući sugrađanima. I 
nije da hvalim taj postupak; ta možda je on stjecanjem novca naškodio 
Sparti više nego onaj drugi Rimu otimajući mu ga; ali u tome svakako 
vidim dokaz njegove ravnodušnosti prema bogatstvu. Štaviše, iskustvo 
svakoga od njih dvojice sa svojim gradom bilo je osobeno. Sula, 
raskalašen i rastrošan, sugrađane je činio umjerenima a Lisandar je svoj 
grad ispunio strastima koje su njemu samome bile strane tako da je prvi 
griješio spuštajući se ispod razine svojih zakona a drugi je činio da se 
njegovi sugrađani spuštaju ispod njegove razine; naučio je, naime, Spartu 
da osjeća potrebu za onim za čime je sam naučio ne osjećati potrebe. I to 
je bio njihov državnički rad. 


4. Ali u pogledu bojeva u ratovima, dostignuća u vođenju vojski, 
broja pobjednih znakova i veličine opasnosti Sula je neusporediv. Ovaj 
drugi je, istina, u dvije pomorske bitke izvojevao dvije pobjede; pribrojit 

ću njegovim uspjesima opsadu Atene, djelo stvarno ne baš veliko, ali koje 
je doživjelo izvanredan odjek. Onome što se dogodilo u Beotiji i kod 
Halijarta možda je uzrokom bila kakva zla sreća, ali čini se da je bila kriva 
i njegova loša odluka jer nije sačekao veliku vojnu silu kraljevu koja tek 
što nije pristigla od Plateje, nego je iz žestine i častoljublja u nezgodan 
čas natisnuo ka gradskome zidu tako da mu je slučajna skupina ljudi, 
izvevši ispad iz grada, nanijela posve neslavan poraz. Jer nije pao kao od 
smrtonosna udarca kao Kleombrot“ kod Leuktre" uporno se odupirući 
neprijateljskoj navali niti kao Kir* ili Epaminonda“ zaustavljajući svoje 
ljuđe koji su uzmicali odnosno učvršćujući pobjedu; svi su oni ginuli 
smrću kraljeva i vojskovođa, dok je Lisandar, zaglavivši neslavno poput 
kakva lakog pješaka ili izvidnika, posvjedočio mudrost drevnih Spartanaca 
da su s razlogom izbjegavali napade na utvrđene gradove, pri kojima se 
može desiti da najsnažniji ratnik pogine od udarca ne samo kakva god 
obična čovjeka, nego čak i djeteta ili žene, kao što kažu da je Paris ubio 
Ahileja kod gradskih vrata.? 

Kod Sule, međutim, nije lako niti nabrojiti kolike je pobjede 
izvojštio u uređenim, otvorenim bitkama i koliko je desetina tisuća 
neprijatelja pobio; sam je Rim osvojio dvaput a atenski je Pirej osvojio ne 
glađu kao Lisandar, nego nizom velikih bitaka stjeravši Arhelaja s kopna 
na more. Važno je ocijeniti i vrijednost vojskovođa njihovih protivnika. 
Ta mislim da je bila tričarija i igrarija boriti se na moru s Alkibijadovim 
kormilarom Antiohom i nadmudrivati atenskog demagoga Filokla 

što slave nema, tek mu jezik nabrušen:? 


a njih se Mitridat ne bi udostojao usporediti sa svojim konjušarom niti 
Marije sa svojim liktorom. Ali od vladara, konzula, vojskovođa i pučkih 
vođa koji su se digli protiv Sule, da ne spominjem ostale, tko je među 
Rimljanima bio strašniji od Marija ili tko među kraljevima moćniji od 
Mitridata ili tko među Italcima vještiji boju od Lamponija i Telesina? A 
on je jedne od njih prognao, druge podložio, a treće ubio. 


5. No najvažnije je od svega spomenutoga po mome mišljenju to što 
je Lisandar sve svoje uspjehe postizavao uz podršku vlasti kod kuće, dok 
je Sula, nadvladan od protivničke stranke i prognanik, u vrijeme kad mu 
je žena bila proganjana, kuća razvaljivana, prijatelji ubijani, sam suočen 
u Beotiji s nebrojenim desetinama tisuća neprijatelja i izlažući život za 
domovinu, podizao pobjedni znak, pa čak i kad mu je Mitridat nudio 
savezništvo i vojnu silu protiv njegovih neprijatelja, nije mu nigdje učinio 
nikakva ustupka niti pokazao prijaznosti, pa mu nije niti riječ prozborio 
niti ruku pružio prije nego je ovaj osobno izjavio da napušta Aziju, 
predaje svoje brodove i ustupa i Bitiniju i Kapađokiju zakonitim kraljevi- 
ma. Cini se da Sula nije učinio apsolutno ništa ljepše od toga niti s više 
duševne veličine zato što je, stavivši javne interese ispred svojih i poput 
piemenita psa ne popustivši s ugrizom i zahvatom sve dok protivnik nije 
klonuo, tek tada krenuo da osvećuje njemu osobno učinjene nepravde. A 
pored svega i njihov postupak prema Ateni ima neke težine pri usporedbi 
njihovih značajeva; ako je Sula, osvojivši grad koji je zaratio protiv njega 

u korist Mitridatove moći i vrhovništva, ostavio mu slobodu i samosvoj- 
nost,'* Lisandar se na njega, koji je izgubio toliku prevlast i imperij, nije 
sažalio, nego je čak, oduzevši mu demokratsko uređenje, postavio 
najkrvoločnije i najbezakonije ljude da mu budu tirani. 

as je da razmotrimo ne griješimo li jako protiv istine iznoseći 
mišljenje da je više uspjeha postigao Sula a manje pogrešaka počinio 
Lisandar te priznajući jednome prvenstvo u samosvladavanju i trijeznoj 
umjerenosti a drugome u vještini vođenja vojske i u hrabrosti. 


! Poslovica u daktilskom heksametru, pripisivana Kalimahu iz Aleksandrije. Plutarh je 
također navodi u Nikiji H (u nešto izmijenjenu obliku), u Aleksandru 53 i u Eučkim 
spisima 479a. 

* Aristofan, Mtr, 1189—1190. Citat nije posve točan. 

3 Povijest 1. 

“ Spartanski kralj od 380. do 371. kad je pao kod Leuktre. 

5 God. 371. 

* Kod Kunakse 401. Radi se o Kiru Mlađem. 

? Kod Mantineje 462. 

5 »Najsnažniji ratnik« koji je poginuo od ruke žene bio je Pir (vidi njegov životopis). Paris 
je smatran oličenjem čovjeka odana uživanjima i ženskasto mekušasta. 

* Jampski trimetar nepoznata autora (misli se, Euripidov). 

9 To je samo oratorska ili diplomatska fikcija, 


KIMON 


(oko 510-450. pr. n. €.) 


1. Gatalac Peripolta, koji je doveo iz Tesalije u Beotiju kralja Ofeltu 
i njegove podanike, ostavio je za sobom rod visoko cijenjen kroz mnogo 
pokoljenja a najveći se dio njih* nastanio u Heroneji koja je bila prvi grad 
što su ga zaposjeli istjeravši barbare. Kako su njegovi potomci po prirodi 
većinom bili bojovni i srčani, izginuli su za medskih navala i bojeva s 
Galima u kojima se nisu štedjeli;* no ostao je dječak bez roditelja po 
imenu Damon a nadimkom Peripolta, koji je ljepotom tijela i snagom 
duha daleko nadmašivao sve mladiće svoje dobi premda je inače bio bez 
obrazovanja i opore ćudi. 


Rimski zapovjednik jedne kohorte* koja je zimovala u Heroneji, 
zaljubio se u njega netom izišla iz dječačke dobi, pa iako su njegova 
napastovanja i pokloni ostajali bezuspješni, bilo je očevidno da neće 
ustuknuti pred upotrebom sile jer je naš rodni grad* tada bio u žalosnu 
stanju i zanemarivan zbog neuglednosti i siromaštva. U strahu baš od toga 
i razljućen samim napastovanjem, Damon je tome čovjeku stao raditi o 
glavi i združivao je protiv njega nekolicinu svojih vršnjaka, ne velik broj 
da bi mogli ostati neprimijećeni, nego oni svi, ukupno šesnaestorica, 
namažu sebi noću lica čađi i, zagrijavši se čistim vinom, udare u zoru na 
Rimljanina dok je na trgu prinosio žrtvu i, pošto ubiše njega i priličan 
broj njegovih pratilaca, odmetnuše se iz grada. U nastalim nemirima 
gradsko vijeće Heroneje, sastavši se, osudi ih na smrt; i time se grad 
opravdao pred Rimljanima, Ali uvečer, dok su magistrati, kako je običaj, 
zajedno večerali, Damon i njegovi drugovi, provalivši u vijećnicu, pobiše 
ih i onda ponovno hitro umakoše iz grada. 

Slučajno je tih dana* onuda prolazio po nekom zadatku Lucije Lukul 
s vojskom. Zaustavivši se na putu i provevši istragu o tim događajima dok 
su još bili svježi u sjećanju, utvrdi da grad ne snosi nikakvu krivnju, nego 
da je prije i sam žrtva; i pokupivši vojnike, odvede ih sa sobom. Tada 
Damona, koji je razbojničkim prepadima pustošio zemlju i prijetio gradu, 
građani poslanstvima i pomirljivim zaključcima lukavo namamiše, a kad 
se vratio, imenovaše nadzornikom atleta; ali doskora dok se mazao uljem 
u parnoj kupelji, ubiše ga. Budući da su se dugo vremena na tome mjestu 
pojavljivala priviđenja i čuli uzdisaji, kako kažu naši oci, vrata parnoga 
kupališta zazidaše; i sve do današnjega dana susjedi vjeruju da s onoga 
mjesta dolaze zastrašujuće prikaze i zvuci. Potomke Damonova roda (jer 
nekoliko ih je još na životu, ponajviše u Fokidi oko Stirisa, koji govore 

eolski) nazivaju »Ogaravljenima« zato što se Damon namazao garom prije 
nego što je pošao na izvršenje umorstva. 


2. Ali kad Orhomenjani, koji su bili susjedi Heronejaca a u zavadi s 
njima, unajmiše nekog rimskog denuncijanta koji je grad, optuživši ga 
poimenično kao čovjeka pojedinca, stao sudski goniti zbog onih koje je 
Damon poubijao a suđenje bilo održano pred pretorom Makedonije 
(Rimijani, naime, još nisu odašiljali pretore u Heladu), branitelji grada 
prizivahu Lukulovo svjedočanstvo, a kad se pretor pismeno obratio 
Lukulu, on posvjedoči istinu i tako bi grad, kome je prijetila najveća 
opasnost, oslobođen krivnje. Stoga žitelji grada, kad se spasiše, postaviše 
na trgu kameni kip Lukulov pokraj Dionisova a mi, ako smo i mnogo 
pokoljenja uđaljeni od njega, držimo da se obaveza zahvalnosti proteže i 
na nas koji sada živimo i, budući da je, po našem mišljenju, portret koji 
odražava značaj i narav mnogo ljepši od onoga koji samo odslikava tijelo 
i lice, unijet ćemo u opis usporednih životopisa djela tog čovjeka izlažući 
ih po istini. Ta samo je njihovo spominjanje dovoljan izraz blagodarnosti; 
a kao uzdarje za svoje istinito svjedočenje zacijelo niti on sam ne bi poželio 
da primi počast u obliku iskrivljena pripovijedanja svog života. 

Jer kao što od onih što slikaju lijepe modele pune ljupkosti, u slučaju 
da kod ovih postoji neki sitan nedostatak, tražimo da ga niti posvema 
izostave niti sasvim točno prikažu — u ovom će, naime, slučaju portret biti 
ružan, u onome nesličan predlošku — isto tako, budući da je teško ako ne 
i nemoguće prikazati život čovjeka čistim i besprijekornim, u onim 
lijepim dijelovima treba upotpuniti istinitost sličnošću. Ali one pogreške 
i ljage koje se uslijed neke strasti ili političke nužde miješaju u njegovo 
djelovanje, smatrajući ih većma manjkavostima kakve vrline nego zloči- 
načkim rezultatima opačine, ne treba u našoj povijesti odveć revno i 
preopširno naznačivati nego tako kao da se stiđimo zbog ljudske prirode 
zato što ne stvara nikakav savršeno neporočan ili neprijeporno prema 
vrlini usmjeren značaj. 


3, Što se pak Lukula tiče, kad sam o tome razmišljao, činilo mi se 

da ga treba usporediti s Kimonom. Ta obojica su bili dobri ratnici i 
proslavili su se uspjesima protiv barbara a kao državnici bili su blagi te 
su svojoj domovini u najvećoj mjeri omogućili predah od građanskih 
razdora a svaki je od njih podigao pobjedne znakove i izvojštio pobjede 
koje su bile glasovite. Jer niti je koji Helen prije Kimona niti koji 
Rimljanin prije Lukula ratujući dopro do tako udaljenih zemalja ako ne 
računamo ovamo podvige Herakla i Dionisa i ako ima kakve vjerodostoj- 
nosti u pohodima Perzejevim na Etiopljane ili Međane i Armence i u 
. Jazonovu, koji su predajom iz onih davnih vremena dospjeli do našega. 
Zajedničko im je na neki način i to što su im vojne ostale nepotpune jer 
je i jedan i drugi satro protivnika, ali ga ni jedan ni drugi nije dotukao. 
No više no išta rastrošna lakoća njihovih prijemova i ugošćivanja kao i 
mladenačka opuštenost njihovog načina života podjednako su uočljive u 
obojice. Moguće je da izostavljamo i neke druge sličnosti, ali neće ih biti 

teško izvesti izravno iz sama pripovijedanja. 

4. Kimonu, sinu Miltijadovu, mati je bila Hegesipila rodom Tračan- 
ka, kći kralja Olora, kako se navodi u pjesmama Arhelaja i Melantija 
napisanim u počast sanome Kimonu. To je ujedno razlog što se otac 
povjesničara Tukidida, rođaka Kimonove porodice, također zvao Olor 
izvodeći ime cd zajedničkog pretka, i što je posjedovao zlatne rudnike u 
Trakiji.* Pripovijeda se da je i umro u Skapte Hili (a to je mjesto u Trakiji) 
gdje je bio umoren a njegov nadgrobni spomenik, pod kojim počivaju 
njegovi ostaci dopremljeni u Atiku, pokazuju među spomenicima Kimo- 
nove obitelji pored groba Kimonove sestre Elpinike. Ali Tukidid je po 
općinskoj pripadnosti bio Halimunćanin a Miltijad i njegovi Lakijci. 

Miltijad je, osuđen na novčanu kaznu od pedeset talenata" i zatvoren 
dok ne plati, umro u zatvoru, dok je Kimon, ostavši kao posve mlad 
mornčić sa sestrom koja je još bila mlada djevojka i neudata, bio u prvo 
vrijeme na lošem glasu u gradu i morao slušati pogrde kao razuzdanik i 
pijanica koji se po naravi umetnuo na svog djeda Kimona koga zbog 
prigluposti prozvaše Zvekanom. A Stesimbrot Tašanin, koji je bio 
otprilike Kimonov suvremenik, veli da on nije stekao obrazovanje niši iz 
glazbe niti iz kojeg drugog od slobodnih umijeća što ih Heleni gaje i da 
je ostao posvema bez atičke govorničke vještine i rječitosti; s druge strane, 
u njegovu je vlađanju bilo mnogo plemenitosti i istinoljubivosti i po 
duševnu je ustrojstvu prije bio Peloponežanin nego Atenjanin, neotesan, 
priprost, u teškoj stisci koristan, kako Euripid kaže o Heraklu; to se, 
naime, može dodati Stesimbrotovoj bilješci. 


Još mlad bi optužen za nedopušteno općenje sa sestrom. Ta i inače 
kažu za Elpiniku da nije bila kreposna, nego da se upuštala u nedolične 
odnose i sa slikarom Polignotom ; i zato i tvrde da je on, slikajući Trojanke 
u Pisijanakteju, kako se tada zvao, dok mu je sada ime Šareni trijem, 
pod likom Laodike* izradio portret Elpinike. Polignot, međutim, nije bio 
jedan od običnih zanatlija i nije oslikavao trijem za ugovorenu novčanu 
nagradu nego besplatno, iskazujući počast svome gradu, kako izvješćuju 
povjesničari a i kako pjesnik Melantije iskazuje na ovaj način: 

Polubogćva vrlinom ukrasio hrame je božje 

Kekropov k tome još trg, sve to na trošak baš svoj." 


No ima ih koji kažu da Elpinika nije tajno živjela s Kimonom nego 
otvoreno kao vjenčana žena!! budući da zbog siromaštva nije mogla naći 
muža dostojna svog odličnog porijekla; ali kad je bogati Atenjanin Kalija, 
zaljubivši se u nju, izrazio spremnost da državnoj blagajni plati.globu na 
koju je bio osuđen njezin otac, kažu da je ona pristala i da ju je Kimon 
dao Kaliji za ženu. 

Pa ipak, posve je očevidno:da je Kimon bio podložan ljubavi prema 
ženama. Jer pjesnik Melantije spominje u šali u elegijskim distisima 
upućenima Kimonu da se on udvarao i Asteriji, rodom sa Salamine, i opet 
nekoj Mnestri. A poznato je da je bio i odveć strastveno zaljubljen u svoju 
zakonitu suprugu Isodiku, kćer Megaklova sina Euriptolema, i da ga je 
duboko ražalostila njezina smrt, ako možemo zaključivati po elegiji 
napisanoj da ga tješi u njegovoj boli kojoj je, po mišljenju filozofa 

Panetija, autor prirodoznanac Arhelej i to je nagađanje kronološki posve 
prihvatljivo. 


5. Sve su ostale crte Kimonova značaja bile divljenja vrijedne i 
plemenite. Niti je, naime, odvažnošću zaostajao za Miltijadom niti 
oštroumnošću za Temistokiom a po općem se priznanju pokazao praved- 
nijim od obojice, pa dok u vojničkim vrlinama nije od njih bio niti malo 
slabiji, nemoguće je opisati koliko ih je, još mlad i u ratu neiskušan, 
nadmašio državničkima. Jer kad je za navale Međana Temistoklo nastojao 
nagovoriti narod da žrtvuje svoj grad i ostavi zemlju pa se u oružju s 
lađama postave ispred Salamine i odlučujući boj zametnu na moru, dok 
se većina prepala smionosti te zamisli, Kimon je prvi bio viđen kako se 
kroz Keramcik uspinje vedra lica s drugovima na Akropolu da božici 
položi kao zavjetni dar nekakvu konjsku uzdu što ju je nosio u rukama 
hoteći time pokazati da grad u nastalim prilikama ne treba konjaničke 
hrabrosti nego boraca na moru. Pošto je posvetio uzdu i uzeo jedan od 
štitova koji su visjeli oko hrama te se pomolio božici, sišao je k moru 
postavši tako izvorom hrabrosti za nemali broj ljudi. 

Niti njegovu izgledu nije bilo zamjerke, kako veli pjesnik ljon, nego 
je bio stasit, glave urešene gustom i kovrčavom kosom. Iskazavši se sjajno 
i srčano upravo u tom boju,!* ubrzo je u gradu stekao slavu zajedno s 
popularnošću j jer su se mnogi okupljali oko njega i pozivali ga neka već 
sada smišlja i ostvaruje osnove dostojne Maratona. Kad je ušao u politički 
život, narod ga je primio s veseljem i, kako je bio sit Temistokla, 
uzvisivao ga je do najviših časti i službi u gradu budući da je bio susretljiv 
i omiljen kod mnoštva zbog blagosti i jednostavnosti. Ali najviše je 
njegovu uzdizanju pridonio Aristid, sin Lisimahov, jer je zapažao lijepe 
osobine njegova karaktera i činio ga je nekom vrstom protuteže Temisto- 
klovoj okretnosti i poduzetnosti. 


6. Kad je poslije bijega Međana iz Helade bio poslan protiv njih kao 
strateg!* dok još Atenjani nisu posjedovali prevlast na moru, nego su bili 
pod zapovjedništvom Pausanije i Lakedemonjana, isprva se trudio da se 
njegovi sugrađani na vojni neprestano pokazuju zadivljujuće disciplinirani 
i da se revnošću daleko ističu nada sve ostale; a onda, kad je Pausanija 
vodio izdajničke pregovore s barbarima, pisao pisma kralju, osorno i 
osiono postupao sa saveznicima i jako ih zlostavljao zloupotrebom svoje 
moći i nerazumnom nadutošću, Kimon je, primajući obzirno žrtve 
Spartančeva vrijeđanja i ljubezno se ophodeći prema njima, neopazice 
stekao prvenstvo u Heladi ne silom oružja nego razboritošću i karakter- 
nošću. Jer većina se saveznika pridruživala njemu i Aristidu ne mogući 
podnositi Pausanijinu goropadnost i oholost. A oni su šve privlačili na 
svoju stranu a istovremeno slali k eforima objašnjavajući im da treba 
Pausaniju opozvati zato što Sparta gubi ugled a u Heladi vlada nerad. 

Kad je Pausanija slao po neku djevojku Bizanćanku uglednih 
roditelja da je obeščasti, pripovijeda se da su roditelji od sile i straha 
prepustili kćer njezinoj sudbini a ona, pošto je zamolila poslužitelje pred 
njegovom sobom da uklone svjetlo, dok je u tami i tišini prilazila 

počivaljci na kojoj je Pausanija već spavao, spotakla se i nehotice 
prevrnula malenu svjetiljku; on pak, uznemiren tim štropotom i potegavši 
bodež koji je ležao uza nj, misleći da neki neprijatelj ide na nj, udario je, 
kažu, i oborio djevojku a ona, umrijevši od tog udarca, nije ostavljala 
Pausaniju na miru, nego je, dolazeći noću k njemu kao sablast, srdito mu 
kazivala ovaj epski stih: 


Bliži se zasluženoj kazni; ta oholost ljuma je propast. 


Saveznici, ogorčeni tim zločinom u najvećoj mjeri, zajedno s Kimo- 
nom natjeraše Pausaniju da ostavi grad. Istjeran iz Bizantija i mučen 
utvarom, potraži utočište, kako se priča, u proročištu zazivanja umrlih u 
Herakleji i, zazvavši Kleonikin duh, stade je zaklinjati da se okani gnjeva. 
Ukazavši mu se, ona mu reče đa će se ubrzo osloboditi nevolja čim stigne 
u Spartu, time mu, kako se čini, zagonetno naviještajući njegovu skoru 
smrt, U svakom slučaju, o tome izvješćuju mnogi pisci. 


7. Kimon pak, pošto su mu se sad pridružili saveznici, otplovi na 
čelu vojske u Trakiju!* jer je doznao da ugledni Perzijanci, rođaci kraljevi, 
držeći u vlasti grad Ejon koji leži na rijeci Sirimonu, uznemiruju okolne 
Helene. Najprije, stoga, pobijedi same Perzijance u bitki i zatvori ih u 
grad; zatim Tračane onkraj Strimona, odakle je Perzijancima pristizalo 
žito, protjera s njihova sjedišta i stavi čitavu zemlju pod stražu te dovede 
opsjednute u takvu stisku da je kraljev vojskovođa Buto, očajavši O SvonI 
položaju, potpalio gradi i zaglavio u njemu zajedno s prijateljima i blagom. 
Tako Kimon, zauzevši grad, ne steče time nikakve druge spomena 
vrijedne koristi — jer najveći mu je dio izgorio zajedno s barbarima — nego 
zemlju, koja je bila izvanredno plodna i lijepa, prepusti Atenjanima da j je 
nasele. Nato mu narod dopusti da posveti kamene Hermove stupiće!* na 
prvome od kojih bilo je napisano: 


Junačka srca bijćhu 1 oni što nekada medske 
Sinove, Ejon gdje bje, Strimona okolo tok, 
Napavši žestokom glađu 1 groznijem Aresom bogom, 
Prvi dušmana tih otkriše beznadni jad ;** 
na drugome: 


Vođama za dobročinstvo i za velika dobra 
Daše Atenjani taj uzdarja dostojan dar. 
Jače će, vidjevši to, 1 buduće potomstvo htjeti, 
Braneći općeni spas, zaći u pogubni boj,“ 
A na trećem: 


Negda iz ovog građa s Atreja suma Menčstej 
Ljude povede u svet trojanske zaravni kraj; 

Za nj reče Homer da među Danajcima oklopa čvrsta 
Čete je bolje od svih svrstati znao za boj. 

Zaio je dolično posve Atenjani ime da nose. 
Svrstavdča za rat i za muževan čin.“ 


$. Premda ti natpisi nigdje ne spominju Kimonovo ime, po mišljenju 
niegovih suvremenika oni su za nj značili izvanrednu počast. Jer takvo 

nešto nisu postigli ni Temistoklo ni Miltijad, nego, kad je ovaj tražio samo 
vijenac od maslinovih grančica, Sofan Dekelejanin, ustavši posred skup- 
štine, prosvjedovao je riječima koje nisu bile bez gorčine, ali su se tada 
narođu svidjele: »Kad sam, Miltijade, izvojštiš pobjedu nad barbarima«, 
reče, »tada traži i da se tebi samome iskazuje počast.« Pa što su onda 
Atenjani pokazali toliko oduševljenje Kimonovim uspjehom ? Možda je 
razlog bio u tome što su pod drugim vojskovođama odbijali od sebe 
neprijatelje tek da se obrane od kakve nesreće, ali kad ih je on vodio, 
uzmogli su čak činiti štetu neprijateljima prenijevši rat k njima i stekli 
novu zemlju naselivši ne samo sam Ejon nego i Amfipol. 

Naselili su i Skir!* pošto ga je Kimon osvojio a povod je bio ovaj. 
Otok su nastanjivali Dolopljani, ali su bili slabi obrađivači zemlje; kako 
su se zato od davnine bavili gusarenjem na otvorenome moru, na kraju 
nisu se ustezali od robljenja čak i onih koji su dolazili u njihove luke i 
održavali s njima poslovne dodire pa su tako neke tesalske trgovce koji su 
se usidrili kod Ktesija opljačkali a onda strpali u zatvor. Kad su ti ljudi, 
umakavši iz uza, ishodili pred amfiktionijskom skupštinom osudu njihova 
grada, kako skirski narod nije bio voljan da sudjeluje u plaćanju izrečene 
novčane kazne, nego je tražio da opljačkana dobra vrate oni koji su ih 
posjedovali, ovi, uplašivši se, poslaše Kimonu pismo pozivajući ga da 
dođe s brodovljem da zauzme njihov grad koji će mu oni predati. 
Domogavši se na taj način otoka, Kimon Dolopljane istjera a Egejsko 
more učini slobodnim. Doznavši pak da je drevni Tezej, sin Egejev, kao 
prognanik iz Atene došao u Skir a da ga je ondje kralj Likomed iz straha 
na prijevaru ubio, uznastoja pronaći njegov grob, Postojalo je, naime, 
proroštvo koje je naređivalo Atenjanima da Tezejeve ostatke dopreme 
natrag u svoj grad i da ga dolično štuju kao heroja, ali oni nisu znali gdje 
on leži pokopan a Skirani nisu htjeli priznati istinitost te priče niti su 
dopuštali da ga se traži. Davši se sad, međutim, na posao s velikim žarom, 
pošto je najzad otkrio ograđeno mjesto ukopa, Kimon položi njegove 
kosti na svoju vlastitu troveslarku koju velebno ukrasi pa heroja poslije 
gotovo četiri stotine! godina dovede natrag u rodni grad. To je i bio 
glavni razlog za prijaznost koju mu je narod iskazao. 

No pohranili su u sjećanje njemu na spomen i njegovu odluku u 
natjecanju tragičkih pjesnika koja je postala glasovitom. Kad je Sofoklo, 
još mlad, prikazao po prvi put svoje drame,“ arhont Apsenion, zbog 
žestoka razdora i neslaganja među gledaocima, ne dade iždrijebati suce 
natjecanja, nego, kad se Kimon s ostalim stratezima pojavio u kazalištu 
pa prinio bogu uobičajenu žrtvu ljevanicu, ne pusti ih otići, već ih prisili 
da polože zakletvu kao suci budući da ih je bilo deset, iz svakog plemena 
po jedan. Tako je to nadmetanje, već i zbog ugleda sudaca, bilo življe 
nego inače. A kad je Sofoklo odnio pobjedu, pripovijeda se da je Eshil, 
veoma rastužen i ogorčen time, ostao samo za kratko u Ateni a zatim 
otišao pun srdžbe na Siciliju gdje je i umro a pokopan je kod Gete. 


9. Ijon veli da je, došavši kao sasvim mlado momče s Hija u Atenu, 
bio zajedno s Kimonom na večeri kod Laomedonta i da je poslije žrtve 
ljevanice Kimon, zamoljen da zapjeva, doista zapjevao veoma rado, našto 

su ga nazočni pohvalili da je sposobniji od Temistokla; ovaj je, naime, 
kažu, rekao da pjevati i kitaru svirati nije naučio, ali da umije grad učiniti 
velikim i bogatim;*! kad je potom, reče Ijon, razgovor skrenuo, kako je'i 
prirodno uz piće, na Kimonove podvige i spominjahu se najznamenitiji, 
on je sam ispričao jednu svoju lukavštinu koju je smatrao najdovitljivijom. 
Jer kad su saveznici, zarobivši u Sestu i Bizantiju mnogo barbara, 
povjerili Kimonu da podijeli ratni plijen a on stavio na jednu stranu same 
zarobljenike a na drugu bogati nakit što su ga nosili na sebi, optuživahu 
ga da je dioba nepravična. Ali on ih pozove neka odaberu jedan od 
dijelova a Atenjani će biti zadovoljni onim koji oni ostave. Po savjetu 
Samljanina Herofita neka radije izaberu perzijsko blago nego same 
Perzijance, reče, oni uzeše nakit a Atenjanima ostaviše zarobljenike. I u 
tom je času Kimon, dakako, odlazio praćen podsmijehom zbog svoje 
podjele jer su saveznici nosili sa sobom zlatne narukvice, grivne, ogrlice, 
perzijske haljine i grimiznu odjeću, dok su Atenjani dobili gola tijela, loše 
izvježbana za rad. Ali su malo kasnije prijatelji i rođaci zarobljenika, 
silazeći iz Frigije i Lidije, otkupljivali za velik novac svakoga od njih tako 
da je Kimon došao do sredstava za četveromjesečno uzdržavanje svog 
brodovlja a k tome preostalo je nemalo zlata od otkupnine gradu. 


10. Kako je već bio imućan, Kimon je sredstva za koja se smatralo 
da ih je časno stekao od neprijatelja još časnije trošio na svoje sugrađane. 
Uklonio je, naime, ograde sa svojih polja da i stranci i građani u slučaju 
potrebe mogu bez straha uzimati plodine i svakog je dana kod svoje kuće 
priređivao večeru, doduše jednostavnu ali dovoljnu za mnogo ljudi, na 
koju je mogao doći svaki siromah koji je to želio i bez truda je imao 
prehranu tako da mu je ostajalo vremena da se posvećuje isključivo 
državnim poslovima. Ali, kako tvrdi Aristotel,“ nije on pripremao 
besplatan obrok za sve Atenjane, nego samo za one pripadnike svoje 
općine Lakije koji su to željeli. Pri izlascima obično su ga pratili mladići 
u bijeloj odjeći, od kojih je svaki, ako bi Kimona susreo koji stariji 
građanin loše odjeven, zamjenjivao s njime odijelo;“* i taj je postupak 
ostavljao dubok dojam. Ti su isti mladići nosili sa sobom i znatne iznose 
novca pa su, Dristupajući odličnijim siromasima na trgu, šutke im turali 
u ruku sitniš. Čini se da na to nišani i komički pjesnik Kratin u ovim 
stihovima: 


I ja, Metrobije pisar, nadao sam se 

S božanskim mušom, najgostoljubivijim, 
U svemu najboljim od svih Helena baš, 
U vedroj starosti se gosteć s Kimonom, 
Ostatak v'jeka skupa provesti. AP on, 
Ostaviv mene, ode ranije.? 


I nadalje, Gorgija Leontinac veli da je Kimon stjecao novac da ga troši a 
trošio ga da mu za to iskazuju počasti, dok Kritija, jedan od tridesetorice 
tirana, u svojim elegijama priželjkuje 


Bogatstvo Skopada,? velikodušnost Kimona 
i pobjede Lakedemonjanina Arkesilaja.** 

Pa ipak, znamo bar za Spartanca Lihu da je postao glasovit među 
Helenima ni iz kojeg drugog razloga nego zato što je ugošćivao strance za 
svetkovine gimnopedija; ali Kimonova je širokogrudnost nadmašila čak i 
tradicionalnu gostoljubivost i prijaznost Atenjana. Jer oni su — a time im 
se grad s PE ponosi _ proširili među Helene uzgajanje usjeva? i 
izvorskih vodaž.,. i poučili“? ljude koji nisu poznavali umijeće paljenja 
vatre, dok je dni učinivši svoju kuću zajedničkim hranilištem“ za 
sugrađane i dopuštajući strancima da na njegovu imanju uzabiru i uživaju 
najprobranije zrele plodove i sve dobro što proizvode godišnja doba, na 
neki način opet vratio u život legendarno zajedništvo dobara Kronova. 
doba. Klevete onih koji su govorili da je to ulagivanje svjetini i 
demagogija pobijedilo je njegovo političko opredjeljenje koje je bilo 
aristokratsko i u lakonskom duhu, jer se zajedno s Aristidom čak 
suprotstavljao Temistoklu, kad je ovaj mimo potrebe uzdizao demokraci- 
ju, i sukobio se kasnije s Efijaltom zato što je ovaj, da ugodi narodu, 
pokušao razvlastiti areopaško vijeće, a premda je vidio da se svi osim 
Aristida i Efijalta pretrpavaju primanjima iz državne blagajne, ostao je u 
svom političkom djelovanju sve do kraja nepodmićen i netaknut mitom 
obavljajući sve svoje dužnosti bez naknade i neokaljano. 

Pripovijeda se bar da je neki Resak, barbarin koji se odmetnuo od 
kralja, došao s mnogo novaca u Atenu i da je, kad su ga denuncijanti htjeli 
rastrgati , potražio utočište kod Kimona te da je uz njegova dvorišna vrata 
stavio dvije plitice napunivši jednu srebrnim daricima a drugu zlatnima;*! 
a Kimon, kad ih je ugledao, kažu, osmjehnuvši se, upitao je tog čovjeka 
da li mu je milije da u Kimonu ima najamnika ili prijatelja; kad j je ovaj 
odgovorio: »Prijatelja«, on je, vele, rekao: »Pa dobro, otiđi onda i uzmi 
sa sobom taj novac; postavši ti prijateljem, poslužit ću se time kad mi 
bude trebalo.« 


11. Budući da su saveznici plaćali svoje novčane doprinose, ali nisu 
dobavljali utvrđeni broj ljudi i brodova, nego su, kako su već bili siti 
vojevanja i nisu željeli rat, čeznuli za poljodjelstvom i mirnim živoiom 
čim su barbari otišli i nisu im više dosađivali, te niti su lađe opremali 
posadama niti odašiljali vojnike, ostali su ih atenski vojskovođe nastojali 
prisiliti da to čine i, izvođeći ih za njihove propuste pred sud i 
kažnjavajući ih, činili svoju vlast neugodnom i mrskom, Kimon pak, 
idući kao strateg upravo suprotnim smjerom, nije ni prema jednome od 
Helena primjenjivao silu, nego je od onih koji nisu htjeli služiti u vojsci 
uzimao novce i prazne lađe i tako puštao da se oni, dajući se hvatati na 
meku uživanja u miru, bave svojim privatnim poslovima postajući pod 
utjecajem nerazborite raskoši od ratnika za rat nesposobni ratari i trgovci, 
a Atenjane je, ukrcavajući ih naizmjence u veliku broju na lađe i 
iznurujući ih vojevanjem, za kratko vrijeme plaćama i novcem saveznika 
učinio gospodarima onih koji su taj novac davali. Jer kako su se oni koji 
nisu imali nikakva vojničkog iskustva navikli da se plaše njih koji su 
neprestano plovili, stalno imali oružje u rukama i vojnički se obrazovali i 
vježbali i da im se dodvoravaju, neopazice su od saveznika postali 
podanici koji su plaćali danak. 

12. Pa i samoga velikoga kralja nitko nije više od Kimona ponizio 
niti potisnuo njegov ponos, Nije ga, naime, pustio da se mirno udalji iz 
Helade, nego, slijedeći ga u stopu, prije nego što su barbari stali i 
odahnuli, sad je pustošio i pokoravao njihove zemlje, sad ih je navodio da 
se odmetnu i prijeđu na stranu Helena tako da je Azija od Jonije sve do 
Pamlilije bila posvema očišćena od perzijskog oružja. Doznavši da 
kraljevi vojskovođe s velikom vojskom i brojnim lađama vrebaju kod 
Pamfilije i hoteći im strahom učiniti more ovkraj Helidonskih** otoka 
posve nedostupnim i nepristupačnim, zaplovi** brzo od Knida i Triopija* 
s dvjesto troveslarki koje je još od sama početka Temistoklo izvrsno 
sagradio u pogledu brzine i lakoće manevriranja a on ih je sada učinio 
širima i povezao palube mostovima da bi ih brojni teško naoružani pješaci 
učinili djelotvornijim pri napadu na neprijatelje. Doplovivši do grada 
Faselićana, koji su bili Heleni ali nisu htjeli primiti njegovo brodovlje niti 
se odmetnuti od kralja, stane im pustošiti zemlju i udarati na gradske 
zidove. No Hijani, koji su činili dio njegove mornarice a od davnine su 
bili u prijateljskim odnosima s Faselićanima, nastojali su ublažiti Kimo- 
novu srdžbu a istovremeno su, prebacujući preko njihovih zidina papiriće 
pričvršćene o strelice, javljali Faselićanima o uspjehu. Najzad se Kimon 
izmiri s njima uz uvjet da plate deset talenata pa da pođu zajedno s njime 
na vojnu protiv barbara. 

Efor tvrdi da je Titraust zapovijedao kraljevskim lađama a Ferendat 
kopnenom vojskom, Kalisten pak da je Ariomanda, sin Gobrijin, koji je 
bio vrhovni zapovjednik svih perzijskih oružanih sila, bio s brodovima 
usidren kod Eurimedonta a nije mu se nimalo žurilo zametati boj s 
Helenima, nego je čekao osamdeset feničkih lađa koje su plovile s Kipra. 
Želeći predusresti njihov dolazak, Kimon isplovi spreman da iznudi bitku 
ako je Perzijanci ne prihvate dobrovoljno. Isprva ovi se zavukoše u rijeku 
da ne budu prisiljeni na bitku, ali kad su ih Atenjani i ondje napadali, 
izvezu se protiv njih sa šest stotina brodova, kako izvješćuje Fanodem a 
s tristo pedeset prema Eforu. Bilo kako bilo, na moru ne uradiše ništa 
dostojno tolike pomorske sile, nego se smjesta okretahu prema kopnu 
gdje su oni sprijeda žurno napuštali brodove i tražili zaklon u redovima 
suhozemne vojske koja je bila svrstana u blizini, dok su oni koje su Heleni 
dostizali bili uništavani zajedno sa svojim lađama. A po tome je vidljivo 
da je broj momčadi opremljenih barbarskih lađa bio veoma velik jer 
premda ih je, prirodno, mnogo umaklo a mnogo bilo smrskano, ipak. su 
ih Atenjani zaplijenili dvije stotine. 


13. Kad su neprijateljske suhozemne trupe stale prijeteći nastupati 
prema moru, Kimonu se činilo preteškim pothvatom forsirati iskrcavanje 
i povesti izmorene Helene protiv svježih i mnogostruko brojnijih neprija- 
telja; ali ipak, videći da su poneseni osjećajem snage i samosvijećšu zbog 
pobjede te željni da pođu u susret barbarima, stade iskrcavati svoju tešku 
pješadiju još zagrijanu od pomorske bitke, koja je polazila u napad uz 
viku i trkom. Kako su ih Perzijanci dočekali čvrsto i dično se oduprli 
njihovu jurišu, nastade žestok boj; i od Atenjana padoše valjani muževi, 
ugledom prvi i odlični. Ali poslije duge borbe natjeraše barbare u bijeg 

uz silan pokolj a zatim zarobljavahu i njih same i njihove šatore prepune 
svakovrsna blaga. ' 

No Kimon, premda je kao izvrstan atlet u jednom danu postigao 
dvije bojne nagrade i bitkom na suhu nadmašio onu kod Salamine a 
pomorskom onu kod Plateje, dao se u nadmetanje s tim pobjedama i, 
doznavši da je osamdeset feničkih troveslarki, koje su zakasnile u bitku, 
pristalo kod Hidre,“ zaplovi svom brzinom onamo dok još njihovi 
zapovjednici ništa pouzdano nisu znali o glavnini vojske, nego su još bili 
puni sumnjičave napetosti; to više uspaničeni njegovim napadajem, 
izgubiše sve lađe a zajedno s njima stradala je i većina ljudi. Taj j je uspjeh 
do te mjere slomio kraljev ponos da je sklopio onaj znameniti mir kojim 
je bilo utvrđeno da se on uvijek mora držati na odstojanju od jednodnevna 
puta konjem od helenskoga mora* i da ne smije ploviti ratnim, mjedeno- 
kljunim brodom zapadno od Kijanejskih i Helidonskih* otoka. 

Pa ipak, Kalisten tvrdi da barbarin nije ugovorio tako nešto, nego da 
to stvarno nije radio iz straha uslijed onog poraza i da je tako daleko 
odstupio od Helade da Periklo s pedeset lađa i Efijalt sa svega trideset, 
ploveći onkraj Helidonskih otoka, nisu naišli ni na kakvo plovilo barbara. 
S druge strane, među tekstove skupštinskih odluka što ih je skupio 
Krater uvršten je na odgovarajućem mjestu prijepis tog ugovora kakav je 
on morao biti. Vele da su Atenjani tom prigodom također podigli žrtvenik 
Miru i da su iskazali osobite počasti Kaliji koji je kao poslanik pregovarao 
o miru. 

Prodajom u ratu zarobljena plijena bilo je narodu omogućeno da 
zadovolji i razne druge financijske potrebe a napose je izgradio južni zid 
oko Akropole obilnim sredstvima stečenima na toj vojni. Pripovijeda se 
također, premda je izgradnja dugih zidova koje zovu »nogama« bila 
kasnije dovršena, da im je prvi temelj ondje gdje je rađove ometalo 
močvarno i vodom otežalo zemljište čvrsto udario Kimon koji je velikim 
količinama šljunka i teškim kamenjem zasuo močvare a novac za to sam 
je pribavljao i davao. Prvi je grad ukrasio sastajalištima namijenjenima 
zanimanjima otmjenim i slobodoumnim, kako su ih nazivali, a ta su 
mjesta malo poslije postala izvanredno omiljena; na trgu je posadio 
platane a Akademiju je od bezvodna i suha mjesta pretvorio u dobro 
natapan lug snabdjeven čistim trkaćim stazama i sjenovitim šetalištima. 


14. Budući da neki od Perzijanaca nisu htjeli ostaviti Herzonez, nego 
su i Tračane odozgo pozivali u pomoć prezirući Kimona koji je isplovio 
iz Atene sa sasvim malim brojem troveslarki,* krenuvši na njih sa svoje 
četiri lađe, zaplijeni njihovih trinaest pa, istjeravši Perzijance i svladavši 
Tračane, učini čitav Herzonez posjedom svoga grada. Pobijedivši potom 
u pomorskoj bitki Tašane koji su se odmetnuli od Atenjana, zaplijeni 
trideset i tri njihova broda, grad im opsadom prinudi na predaju, stekne 
Atenjanima zlatne rudnike na kopnu nasuprot Tasu i osvoji područje što 
su ga ondje Tašani imali pod vlašću. 

Budući da mu se, kako se činilo, pružila mogućnost da odande lako 
napadne Makedoniju i da joj otkine znatan dio zemlje a on to ne htjede, 
navuče na se optužbu da se na to dao nagovoriti mitom kralja Aleksandra 

i potpade pod sudsko gonjenje pošto se njegovi neprijatelji udružiše protiv 
njega.“ U svojoj obrani pred sucima on reče da nije državni gostoprimac“! 
bogatih stranaca poput Jonjana ili Tesalaca kao što su to drugi koji 
preuzimaju tu službu da bi im se ovi ulagivali i da bi oni od njih primali 
novac, nego Lakedemonjana čiju trijeznu jednostavnost on s ljubavlju 
nasljeduje ne cijeneći nikakvo bogatstvo koliko nju, nego uljepšavajući 
grad bogatstvom što ga stječe od neprijatelja. Spomenuvši to znamenito 
suđenje, Stesimbrot tvrdi da je Elpinika došla s molbom za Kimona 
Periklu na vrata (on je, naime, bio najžešći od njegovih tužitelja) a da je 
on, nasmiješivši se, rekao: »Stara si, Elpiniko, stara da se miješaš u tako 
zamašne stvari.« Ali na sudskoj se raspravi, veli Stesimbrot, pokazao 
veoma popustljivim prema Kimonu i samo je jednom ustao zastupajući 
optužbu kao da hoće svoju dužnost formalno ispuniti. 


15. Na tom je, dakle, suđenju, Kimon bio oslobođen; i u svom 
daljnjem političkom djelovanju, koliko je bio nazočan u Ateni, susprezao 
je i obuzdavao narod koji je udarao na aristokrate : vukao k sebi svu vlast 
i utjecaj; ali kad je ponovno isplovio na vojnu,“ mnoštvo, posve 
prepušteno svojoj samovolji i razrušivši postojeći politički poredak i 
djedovske zasade kojih su se ranije pridržavali, pod Efijaltovim vodstvom 
oduzeše areopaškom vijeću svu sudbenu nadležnost osim u malom broju 
slučajeva i, učinivši sebe gospodarima sudnice, vrgoše grad u neograni- 
čenu demokraciju pri čemu je sad i Periklo bio čovjek od vlasti i držao je 
stranu puka. To je i bio razlog što je Kimon, kad se vratio, bio ogorčen 
gaženjem ugleda areopaškog vijeća te mu nastojao vratiti njegova pravo- 
sudna ovlaštenja i oživjeti aristokratski poredak Klistenovih vremena, 
našto su se oni združivali u povici na nj i huškali narod protiv njega 
ponavljajući stare klevete u vezi s njegovom sestrom i predbacujući mu 
zbog simpatija prema Sparti. Na to ciljaju i općepoznati Eupolidovit? 
stihovi o Kimonu da on 


Loš ne bje, a? pijanac i pun nemara; 
I gdjekad spavao bi u Lakedemonu 
A Elpmnmku svoju samu bi ostavljao. 


Ali ako je on, nemaran i sklon opijanju, osvojio tolike gradove i postigao 
tolike pobjede, jasno je da ga, da je bio trijezan i savjestan, nijedan od 
Helena ni prije ni poslije ne bi nadmašio uspjesima. 


16. Bio je, međutim, doista od početka lakonoljubac; čak je jednome 
od dvojice sinova blizanaca dao ime Lakedemonije a drugome Elej,* a 
rođila mu ih je, kako izvješćuje Stesimbrot, neka žena iz Klitora;* zbog 
toga im je, veli, Periklo često predbacivao majčino porijeklo. Ali putopisac 
Diodor“ tvrdi da je i njih i trećega od Kimonovih sinova, Tesala, rodila 
Isodika, kći Megaklova sina Euriptolema. Utjecaj Kimonov porastao je 
zaslugom Lakedemonjana koji su već bili na ratnoj nozi s Temistoklom i 
zato su željeli da Kimon, premda mlad, ima više autoriteta i moći u Ateni. 
Atenjani su to isprva gledali sa zadovoljstvom jer su izvlačili nemale 
koristi iz blagonaklonosti Spartanaca prema njemu ; jer u početku, dok je 

snaga Atene rasla i oni bili zaokupljeni sklapanjem savezničkih veza, 
Spartance to nije nimalo smetalo budući da su toliko poštovali i voljeli 
Kimona.“* Posredovao je, naime, u najvećem broju međuhelenskih 
sporova ophodeći se blago sa saveznicima a ljubežljivo s Lakedemonjani - 
ma. Ali kasnije, kad su postali moćniji i vidjeli da je Kimon i dalje jako 
privržen Lakedemonjanima, bili su zlovoljni zbog toga. Jer on je i sam, 
svakom zgodom pred Atenjanima veličajući Lakedemon i, osobito, kad 
bi ga prilike navele da ih kudi ili potiče; kako veli Stesimbrot, običavao 
govoriti: »Ali Lakedemonjani baš nisu takvi.« Time je na sebe navlačio 
zlonamjernost i omrazu svojih sugrađana. 

Bilo kako bilo, najteža je osvada protiv njega potekla iz sljedećeg 
povoda. Kad je Arhidam, sin Zeuksidamov, četvrtu godinu kraljevao u 
Sparti,“ najjači potres od sviju što se pamte učinio je da je zemlja 
Lakedemonjana utonula u mnoge raspukline i tako potresao Tajget da su 
mu se mnogi vrhunci otkinuli a sam je grad sav bio srušen osim pet kuća, 
jer je ostale razvalio potres. 

Dok su odrasli mladi ljudi i momčići zajedno vježbali u unutrašnjosti 
trijema, pripovijeda se da se malo prije potresa pojavio zec i da su 
momčići, onako namazani uljem kakvi su već bili, za zabavu istrčali i 
pognali ga, a na mlade je ljude, koji su ostali, palo vježbalište i svi su 
zajedno zaglavili. Njihov grob sve do današnjega dana nazivaju Potresi- 
štem. 

Razabravši po nastaloj opasnosti onu koja je prijetila i videći da 
građani nastoje iz kuća spasavati najvrednije predmete, Arhidam naredi 
da se trubom daje znak da neprijatelji napadaju da bi se žitelji što brže s 
oružjem okupili oko njega. I to je bilo jedino što je u onom kritičnom 
trenutku spasilo Spartu. Jer državni su robovi trkom sa sviju strana 
dolazili s polja da unište preživjele Spartance. Ali našavši ih naoružane i 
svrstane za boj, povukoše se u svoje gradove i započeše otvoren rat 
nagovorivši nemalo perijeka** na isto a k tome se i Mesenjani pridružiše 
napadu na Spartance. 

Lakedemonjani stoga pošalju Periklidu u Atenu moleći pomoć a 
Aristofan ga prikazuje u jednoj komediji" kako »sjedeći uza žrtvenik, 
blijed u licu, u grimiznoj haljini, moljaka da pošalju vojsku.« Kad se 
Efijalt protivio i zaklinjao Atenjane neka ne priskaču u pomoć i ne 
obnavljaju grada takmaca, nego neka puštaju oholost Sparte da leži 
pogažena na zemlji, Kritija veli da je Kimon, zapostavivši povećanje moći 
svoje domovine u korist probitka Lakedemonjana, nagovorio narod da 
krene u pomoć s velikim brojem teško naoružanih pješaka. A Ijon čak 
spominje i izraz kojim je on najviše dirnuo Atenjane pozivajući ih da ne 
dopuste da Helada ohromi niti da njihov grad izgubi svog parnjaka u 
jarmu. 


17. Kad se, pomogavši Lakedemonjanima, vraćao s vojskom kroz 
Korint, predbacivao mu je Lahart*! što se nije obratio građanima prije 
nego je uveo vojsku u njihov grad: jer, reče, ako se pokuca na tuđa vrata, 
ne ulazi se prije nego kućedomaćin pozove. A Kimon odvrati: »Ali vi, 
Laharte, niste niti pokucali na vrata Kleonjana i Megarana, nego ste ih 

razvalili kad ste s oružjem silom ušli smatrajući da jačemu sve treba da 
bude otvoreno.« Tako je Korinćaninu pokazivao svoju smionost kad je 
trebalo i prošao je sa svojim trupama. 


Lakedemonjani još jednom pozvaše Atenjane protiv Mesenjana i 
državnih robova u Itomi, ali kad su došli, uplašivši se njihove odvažnosti 
i sjaja njihova oružja, poslaše ih jedine od svih saveznika natrag kao 
podstrekače nemira. Vrativši se bijesni, oni odmah stadoše otvoreno 
poduzimati neprijateljske mjere protiv simpatizera Sparte i, uhvativši se 
za beznačajnu izliku, poslaše Kimona ostrakizmom u izgnanstvo na deset 
godina;*“ toliko je, naime, vremena bilo određeno za sve slučajeve 
progonstva ostrakizmom. 

Kad su se u međuvremenu Lakedemonjani, oslobodivši Delfe od 
Fočana, na povratku utaborili u Tanagri,* Atenjani im pođoše ususret da 
riješe stvar bitkom a Kimon u oružju dođe u redove svog lakejskog 
plemena sa žarkom željom da zajedno sa sugrađanima odbija Lakedemo- 
njane. Ali vijeće pet stotina, doznavši za to i uplašivši se, budući da su 
Kimonovi neprijatelji vikali protiv njega da hoće izazvati smutnju u 
bojnim redovima i povesti Lakedemonjane protiv svoga grada, zabrani 
stratezima da prime tog čovjeka. I on ode zamolivši Eutipa iz općine 
Anaflista i ostale svoje drugove koji su bili najvećma osumnjičeni zbog 
simpatija prema Sparti, neka se krepko pobiju s neprijateljima i pred 
sugrađanima činom sa sebe speru optužbu. A oni, uzevši njegovu bojnu 
opremu, staviše je u sredinu svoje jedinice; i njih stotinu, ostavši jedni s 
drugima zajedno na okupu, junački padoše ostavivši za sobom kod 
Atenjana veliko žaljenje i kajanje zbog nepravedne optužbe kojoj su bili 
žrtvom. Stoga ne ustrajaše dugo u svojoj zlovolji protiv Kimona djelomice 
zato što su se, kao što je prirodno, sjećali dobara što im ih je učinio a 
dijelom zato što su mu pogodovale prilike. Pobijeđeni, naime, kod 
Tanagre u velikoj bitki i očekujući sljedećeg proljeća dolazak vojske 
Peloponežana, pozvaše Kimona natrag iz progonstva; i on se vrati pri 
čemu je prijedlog za takav skupštinski zaključak podnio Periklo. Tako su 
u to vrijeme razmirice bile čisto političke, dok su osobna čuvstva bila 
suzdržana i lako su se dala dovesti u sklad s općom dobrobiti a 
častoljublje, taj gospodar sviju strasti, ustupalo je pred probitkom 
domovine. 


18. Odmah, međutim, čim se vratio, Kimon je učinio kraj ratu i 
izmirio oba grada; i i pošto je bio sklopljen mir) “ videći da Atenjani nisu 
u stanju mirovati nego su željni kretanja i uvećavanja svoje sile ratnim 
pohodima, da ne dosađuju Helenima i, vrteći se velikim brodovljem oko 
otoka i Peloponeza, ne navuku na grad optužbe zbog bratoubilačkog rata 
te ne budu povod žalbama saveznika, ukrca momčad u dvije stotine 
troveslarki da s njima ponovno zavojšti na Egipat i Kipar hoteći 
uvježbavati Atenjane bojevima s barbarima a ujedno im davati priliku da 
se časno obogaćuju dopremajući u Heladu DENE svojih prirodnih 
neprijatelja. 

Kad je već sve bilo pripremljeno i vojska samo što se nije ukrcala na 

brodove, Kimon usni san. Činilo mu se da na nj laje bijesna kuja a da, 
izmiješano s lajanjem, progovara ljudskim glasom rekavši mu: 

Idi! Jer prijatelj bit ćeš i meni i štenadi mojoj. Pri tako teško 
protumačivu viđenju, Astifil iz Posidonije, čovjek vješt gatanju i prisan 
prijatelj Kimonu, objasni mu to ovako: pas.je neprijatelj čovjeku na kojeg 
laje; neprijatelju nije moguće većma postati prijateljem nego umrijevši; a 
mješavina glasova naznačuje da je neprijatelj Međanin; jer medska je 
vojska mješavina Helena i barbara. Kad je poslije tog priviđenja Kimon 
prinio žrtvu Dionisu, gatar je rasjekao žrtvenu životinju a brojni mravi, 
uzimajući krv koja se već zgrušnjavala, pomalo su je nosili Kimonu i 
obiagali njegov nožni palac a da on to dugo vremena nije primjećivao. Baš 
nekako kad je Kimon opazio što oni rade, došao je žrec pokazujući mu 
jetru žrtvene životinje, koja nije imala glave.? 

«Ali kako se nije mogao ukloniti vojni, on isplovi i posla šezdeset lađa 
u Egipat a s ostalima je opet*... plovio. I pobijedivši u pomorskoj bitki 
kraljevsko brodovlje sastavljeno od feničkih i kiličkih brodova, predobijao 
je unaokolo gradove i vrebao na prilike u Egiptu smjerajući na ništa manje 
nego rušenje cjelokupna kraljeva vrhovništva pogotovo zato što je doznao 
da je među barbarima velika moć i utjecaj Temistokla koji je kralju 
obećao da će preuzeti zapovjedništvo kad on obnovi rat s Helenima.. 
Pripovijeda se, međutim, da je Temistoklo, digavši ruke od helenskih 
poslova ne najmanje zato što je bio uvjeren da ne bi mogao nadvisiti 
Kimona dobrom srećom i hrabrošću, sam sebi oduzeo život." Kimon je 
pak, nošen planovima o velikim bojevima i držeći brodovlje na okupu kod 
Kipra, poslao ljude u Amonovo proročište da dobiju od boga odgovor 
na neko tajno pitanje; nitko, naime, ne zna točan cilj njihova slanja a ni 
bog im ne dade odgovora, nego, čim su mu se približili, zapovijedi onima 
koji su došli da ga pitaju neka otiđu: jer sam je Kimon, reče, već kod 
njega. Cuvši to, donosioci pitanja spustiše se k moru; a kad su došli u 
helenski tabor koji je tada bio u Egiptu, doznaše da je Kimon umro; i 
brojeći unatrag dane do časa kad su dobili poruku od boga, razabraše da 
im je proročište zagonetno dalo naslutiti smrt toga čovjeka rekavši da je 
on već kod bogova. 


19. Kimon je umro za opsade Kitija* od bolesti, kako kaže većina; 
neki pak tvrđe da je to bilo od rane što ju je zadobio za borbe s barbarima. 
Na samrti zapovijedio je onima oko sebe da odmah otplove zatajivši 
njegovu smrt, I slučilo se da su se vratili a da nitko niti od neprijatelja 
niti od saveznika nije ništa opazio, pod zapovjedništvom Kimona, kako 
veli Fanodem, koji je bio već trideset dana mrtav. 

Poslije njegove smrti niti jedan helenski vojskovođa nije više protiv 
barbara izveo nikakav sjajan pothvat, nego, davši se okrenuti od demagoga 
i smutljivaca jedni protiv drugih a da nitko nije pružio posredničke ruke 
između njih, sudarili su se ratom omogućivši tako oduška kraljevoj stvari 
a dovevši do neopisive propasti helensku moć. Tek dugo vremena poslije 
toga Agesilaj, ponijevši oružje u Aziju, poveo je kratak rat"! s kraljevim 
vojskovođama u primorju; ali ne uradivši ništa niti sjajno niti veliko, opet 
odvučeni helenskim razdorima i nemirima, otiđoše ostavivši posred 

savezničkih i prijateljskih gradova perzijske skupljače poreza, dok za 
Kimonova zapovjedništva niti pismonoša niti konj njihov nije bio viđen 
unutar četiri stotine stadija udaljenosti od mora. 

Da su njegovi ostaci bili otpremljeni u Atiku posvjedočuju sve do 
danas nadgrobni spomenici nazivani Kimonovima; ali i Kitijci časte 
nekakav grob Kimonov, kako veli retor Nausikrat, jer im je za pošasti i 
nerodice bog naložio neka ne zanemaruju Kimona, nego neka ga štuju i 
časte počasnim darovima kao više biće. Takav je bio helenski vojskovođa. 


Bilješke 


) Njegovih potomaka, ne doseljenika. 

* Medske navale jesu grčko-perzijski ratovi 490, i 480/479. Bojevi s Galima zacijelo su se 
odigrali za upada Gala 278. kad su oni pošli na Delfe. 

3 Kohorta je deseti dio legije a snaga joj je bila abično 400 do 420 momaka. 

4 "To je, dakako, Heroneja, Plutarhov zavičaj. 

* God. 74? 

* Vidi Tukidid 4, 105. 

? Zbog neuspješne vojne protiv otoka Para. Optužili su ga da je bio podmićen. 

* Ime je dobio po slikarijama na njegovim zidovima. Autor im je bio Polignot. Trijem je 
bio u sastavu palače arhonta kralja, po činu drugoga između devetorice arhonata, čije su 
funkcije bile uglavnom vjerske naravi, 

* Kći Prijama i Hekabe. Poslije osvojenja Troje bacila se u smrt s jedne stijene da izbjegne 
ropstvu, 

'* Ejegijski dvostih. 

" Po atičkom je pravu bio dopušten brak s polusestrom po ocu pa je Plutarhova tvrdnja 
dosta vjerojatna. 

1 Kod Salamine 480. 

#3 Vrhovni vojni dostojanstvenik u Ateni. Bila su desetorica. Taj je pohod bio god. 478/477. 

" God, 476/475. 

5 Červerouglasti kameni stupići s Hermovom glavom na vrhu. Postavljali su ih pred kuće 
i hramove kao ukras ulici i a njih vezivali konje. 

5 Elegijski distisi. 

" Elegijski distisi. Usporedi i Ilijadu 2, 552-554. 

'5 Otok istočno od Eubeje. 

! Tezeja je predaja stavljala u godinu 1300. Zato neki ovdje čitaju: »osam stotina«. 

% Bilo je to nadmetanje god. 468. U nagrađenoj trilogiji bio je, koliko znamo, i izgubljeni 
Triptolem. 

2! Vidi Temistoklo 2. 

2 Atenski ustav 27. : 

2 To je bilo moguće jer antička odjeća nije bila krojena niti šivana po mjeri nego se samo 
ogrtala. 

** Kratin je komediograf stare atičke komedije, poznat po žučnim političkim napadima. 
Djela su mu izgubljena. Citirani je odlomak u jampskim trimetrima. 

25 Bogata i ugledna obitelj u Tesaliji. 

% Elegijski distih. Prijevod je u prozi. 

7 Po predaji, božica usjeva Demetra (ime znači možda »Mati Zemlja«) poslala je Triptolema 
iz Fleusine na zmajskim kolima da po Grčkoj uči ljude ratarskom umijeću. Eleusina je 
gradić u Atici poznat po misterijima Demetre i njezine kćeri Kore (Perzefone). 

2 Praznina u tekstu izvornika, 

?* Neki čitaju: »pokazali ljudima«. 

* Pritanejem. To je bila uredska zgrada pritana, izvršne vlasti u Ateni, gdje su se zajedno 
& njima na državni trošak hranili zaslužni građani Atene (npr. slavodobitnici na atletskim 
igrama). 

3 Zlatni darik, nazvan po kralju Dariju koji ga je prvi kovao, vrijedio je 20 drahmi. 

** Doslovno: »Lastavičji«. To je pet malih otoka istočno od Roda uz obalu Likije. 

3 Oko god. 467. 

** Knid je maloazijski grad a Triopija rt u Kariji. 

# Nije poznato mjesto tog imena. Najvjerojatnija je popravka Syedra (Sijedra). 

* Egejskoga. 

*# Time mu je bilo zabranjeno ući u Egejsko more iz Ponta Euksina (Crnog mora) i u 
Sredozemno more pamlilskim ili sirijskum: Kijanejski otoci dvije su male stijene na ulazu 
u Pont, jedna uz evropsko kopno kod Bizantija a druga uz azijsko kod Halkedona, 
razdvojene uskim trakom mora širine oko 20 stadija (23,5 km). 

*# God. 466. 

# Stanovnici otoka Tasa pobunili su se god. 465. 

+ God. 463., 

4 Grčki je naziv proksen a odgovarao je uglavnom današnjem konzulu. 

# God. 462. Vidi glavu 17. 

# Eupolid (ili Eupolis) pjesnik je stare atičke komedije. Djela su mu izgubljena. Slijedeći 
fragment je u jampskim trimetrima. 

“ Po Elidi, gradu i pokrajini na Peloponezu. 

# Iz arkadskog grada Klitora. 

“ Geograf čija su djela izgubljena. 

# Ovo je mjesto nejasno. Drugi prevode: »nije ih (Atenjane) smetalo što se Kimonu 
iskazuje počast i naklonost«. 

* God. 464. U rukopisima stoji nemoguće »četrnaestu«. 

*# Osobno slobodni ali politički bespravni stanovnici okolnih gradova Lakonije (osim 
Sparte). 

# Lisistrata 1137 i dalje. 

9 Želio je održati u Grčkoj ravnotežu sila. 

“I Gradski glavar. 

** God. 461. 

*3 God. 457. 

** God. 450. , 

* Veliki režanj uz dijafragmu. Mesari još danas u Rimu nazivaju taj dio capo del fegato. 
Očigledno ta tradicija seže do u antiku. To je bio veoma nepovoljan znak. 

5" Ili je tu praznina ili je tekst iskvaren. 

5 Vidi Temistoklo 31. 

# U jednoj oazi u Libijskoj pustinji. To je protočište uživalo kod Grka velik autoritet. Oni 
su Amona izjednačivali sa Zeusom. 

* Na Kipru. 

$ Vidi Tukidid 1, 112. 

"i God. 396-394, 


LUKUL 


(117—56. pr. n. €.) 


i. Lukulu je djed bio bivši konzul a ujak Metel s pridjevkom 
Numidski, ali od roditelja otac mu je bio osuđen zbog pronevjere a mati 
Cecilija izišla je na zao glas da je živjela nemoralno. Sam pak Lukul još 
kao mlado momče, prije nego se prihvatio javnog djelovanja i natjecao za 
neku magistraturu, prvom je svojom zadaćom učinio da preda sudu 
tužitelja svog oca, Servilija Augura, uhvativši ga kako krši dužnosti svoje 
službe. Rimljani su taj potez ocijenili briljantnim i ta je parnica bila svima 
na ustima poput junačkog djela. I u drugim okolnostima, kad nije bilo 
posebna povoda, Rimljani su držali da tužilački posao nije nedostojan, ali 
su posebno bili željni: vidjeti mlade ljude kako nasrću na zlotvore kao 
plemenita štenad na divlje zvijeri. Pa ipak, premda je taj sudski spor 
izazvao veliku uzrujanost tako da su neki bili čak ranjeni i zaglavili, 
Servilije bi riješen krivnje. 

Lukul je bio izvježban da tečno govori oba jezika! tako da je i Sula, 
bilježeći svoja sjećanja, posvetio ih njemu kao čovjeku koji će bolje 
prosuditi i rasporediti povijesnu građu.“ Njegov govornički stil nije, 
naime, bio samo poslovan i okretan kao što je kod drugih Forumom* 


Ko tuna pogođena more burkao,* 
dok je izvan Foruma bio 
Uveo, mrtav od neotesanosti, 


nego je Lukul još od mladih dana usvajao onu uglađenu kulturu koja se 
naziva slobodnjačkom a usmjerena je na lijepo. Postavši stariji, dopustio 
je svom umu, kao poslije mnogih bojeva, potpunu dokolicu i odmor uz 
filozofiju probudivši u njemu njegovu sklonost duhovnome razmatranju 
a suspregnuvši i ugušivši u pravi čas, poslije razmirice s Pompejem, svoje 
častoljublje. O njegovoj pak obrazovanosti pripovijeda se, osim onoga što 
sam spomenuo još i ovo: kao mlad čovjek, iz šale prihvatio je s 
odvjetnikom Hortenzijem* i povjesničarom Sisenom“* okladu, koju je 
održao s najvećom ozbiljnošću, da obradi, prema ishodu ždrijebanja, u 
stihu ili prozi, na helenskom ili na latinskom marsički rat. I čini se da je 
ždrijeb ispao tako da to bude helenska proza; jer sačuvana je jedna 
helenska povijest marsičkog rata. 


Dok za njegovu osjećajnu vezanost uz brata Marka ima mnogo 
dokaza, Rimljani najradije spominju onaj prvi. Premda je, naime, bio 
stariji od njega, ne ushtjede sam preuzeti magistraturu nego, sačekavši da 

njegov brat napuni potrebnu dob, time steče naklonost naroda tako da je, 
iako izočan, zajedno s njime bio izabran za edila.“ 


2. Premda je za marsičkog rata* bio još mlad, pružio je mnoge dokaze 
hrabrosti i razboritosti, no Sula ga veza uza se više zbog njegove 
postojanosti i blagosti i od početka stalno ga je upotrebljavao za poslove 
od najvećeg značenja; takav je bio i upravljanje kovnicom novca. Jer većina 
novca u opticaju na Peloponezu za mitridatskog rata bila je iskovana pod 
njegovim nadzorom i po njemu je bio nazvan »lukulovcem« a održao se 
veoma dugo vremena jer su vojničke potrebe za rata učinile da je veoma 
brzo kolao. Potom, kad je u Ateni Sula bio gospodar na kopnu, ali su mu 
neprijatelji presijecali putove snabdijevanja morem svojom nadmoćnom 
pomorskom silom, odasla Lukula u Egipat i Libiju? da mu odande dovede 
brodove. Bila je najgora zima, ali Lukul, izlažući se opasnosti, isplovi s 
tri helenske lake gusarske brodice i s isto toliko velikih rodskih dvokrovki 
prema otvorenoj pučini i neprijateljskim lađama koje su posvuda krstarile 
u svojoj posvemašnjoj vlasti nad morem. Pa ipak, pristavši na Kreti, 
predobi na svoju stranu Krećane a također Kirenjane, zatekavši ih u 
neredima uslijed neprestanih tiranida i ratova, vrati mir i uspostavi opet 
njihovo ustavno uređenje podsjetivši grad na jednu Platonovu proročku 
izreku koju im je nekoć uputio. Kad su ga, naime, kako se čini, molili 
da im napiše zakone i da oblikuje njihovu demokraciju po obrascu nekog 
razboritog državnog uređenja, reče da je teško biti zakonodavac Kirenja- 
nima kad su oni tako sretne sudbine. Ta ničim nije teže upravljati nego 
čovjekom za koga se čini da ga sreća prati niti je, opet, išto prijemljivije 
da prihvati autoritet od onoga koga je sudbina unizila. A to je i Kirenjane 
tada učinilo tako popustljivima prema Lukulu kao njihovu zakonodavcu. 

Otplovivši odande u Egipat, izgubi većinu brodova kad su se pojavili 
gusari, a sam, spasivši se, uplovi u Aleksandriju uz sjajan doček. Sve mu, 
naime, egipatsko brodovlje dođe ususret kao što je bio običaj kad kralj 
dolazi, a bilo je blistavo iskićeno; i mladi je Ptolemej, uz ostale 
zadivljujuće znake susretljivosti što mu ih je iskazivao, dao Lukulu 
smještaj i hranu u kraljevskome dvoru kamo još nikad nijedan strani 
vojskovođa nije bio uveden. Troškovi i izdaci što ih je kralj davao za 
njegov boravak nisu bili onoliki kolike su primali drugi nego u četvero- 
struku iznosu od toga premda nije prihvatio ništa preko stvarnih potreba 
i nije uzeo nikakav dar iako mu ih je kralj poslao u vrijednosti od 
osamdeset talenata. '' Pripovijeda se da nije niti pošao do Memfisa niti je 
htio posjetiti koje drugo od glasovitih čudesa Egipta; ta to može dokon 
gledalac koji putuje za razonodu a ne netko poput njega koji je ostavio 
svog vrhovnog zapovjednika gdje šatoruje pod vedrim nebom uz kruništa 
neprijateljskih bedema. 


3. Kako je Ptolemej napustio savezništvo s Rimom pobojavši se 
ishoda rata, ali je Lukulu pribavio lađe za pratnju sve do Kipra a na 
polasku, srdačno ga grleći, htio ga obdariti skupocjenim smaragdom 
optočenim zlatom, isprva je Lukul otklanjao da to primi, no kad mu je 
kralj pokazao na njemu urezan svoj lik, ne usudi se ustrajati u odbijanju 

da se ne bi izložio kakvoj njihovoj osveti na moru ako se pomisli da 
otplovljuje u potpunom neprijateljstvu prema kralju. Pošto je, skupivši 
za vrijeme plovidbe mnoštvo brodova iz primorskih gradova izuzimajući 
one koji su sudjelovali u zločinstvima gusara, prešao na Kipar, doznavši 
da neprijatelji vrebaju na nj u zasjedi kod rtova, izvuče sva plovila na suho 
i pisa gradovima radi zimovališta i opskrbe kao da će ondje čekati 
povoljnije godišnje doba. Ali onda, čim se ukazala povoljna prilika za 
plovidbu, iznenada spustivši lađe u more, isplovi i, ploveći danju 
spuštenih i smotanih jedara a noću pod punim jedrima, sretno stiže na 
Rod. Nakon što su mu Rođani pribavili još lađa, nagovori Košane!“ i 
Kniđane!* da napuste kraljevu stvar pa se pridruže njegovu pohodu protiv 
Samljana. SAm istjera s Hija kraljeve ljude!“ a Kolofonjane!*. oslobodi 
njihova tiranina Epigona koga uhiti. 

Slučaj je htio da je u to vrijeme Mitridat već bio napustio Pergam'“ 
i bio potisnut u Pitanu.'' Kako ga je ondje Fimbrija zatvarao s kopna i 
opsijedao, tražeći izlaz morem, skupljao je i pozivao k sebi sa svih strana 
svoje brodovlje izgubivši svaku nadu da se može ogledati i ratovati sa 
smionim i pobjedonosnim čovjekom kakav je bio Fimbrija. Kako je ovaj 
prozirao Mitridatovu namjeru a bio je bez mornarice, slao je k Lukulu 
moleći ga da dođe s brodovljem i surađuje u uništenju najneprijateljskijeg 
i najratobornijega od kraljeva da Rimljanima ne izmakne velika nagrada 
za kojom su išli uz cijenu tolikih bojeva i napora, sad kad im je Mitridat 
došao na dohvat ruke i upao u mreže a njegovim hvatanjem nitko ne bi 
požnjeo veću slavu od onoga koji mu je zapriječio bijeg i uhvatio ga kad 
je nastojao umaći; od Fimbrije potisnut s kopna a od Lukula zatvoren s 
mora, obojicu će okruniti uspjehom i mnogoopjevani Sulini sjajni uspjesi 
kod Orhomena i Heroneje!** prestat će zanimati Rimljane. I ničega 
neumjesnog nije bilo u tim prijedlozima, već je svakome bilo jasno da bi, 
da je Lukul, koji nije bio daleko, tada poslušao Fimbriju pa doveo onamo 
svoje brodove i mornaricom zakrčio luku, bio kraj ratu i svijet bi se riješio 
nebrojenih nevolja. Ali bilo da je čuvanje Sulinih interesa stavljao iznad 
svakog osobnog ili javnog probitka, bilo da je u Fimbriji vidio zločinca 
koga je želja za vlašću nedavno navela na umorstvo čovjeka koji mu je bio 
prijatelj i pretpostavljeni,!? bilo da je nekim božanskim usudom sam 
poštedio Mitridata i sačuvao ga sebi za protivnika, u svakom slučaju 
Lukul ne posluša Fimbriju, nego pusti Mitridata da isplovi 1 ismije 
Fimbrijinu vojsku, dok je sam najprije kod Lekta u Troadi potukao 
kraljevske iađe koje su se ondje pojavile, a onda opet, opazivši kod 
Teneda Neoptolema gdje čeka u zasjedi na nj s još većom pomorskom 
silom, zaplovi na nj ispred ostalih lađa na palubi rodske peteroveslarke 
kojom je zapovijeđao Damagora, čovjek naklonjen Rimljanima i izvan- 
redno iskusan u bojevima na moru. No kako je Neoptolem jurišao na njih 
u žestokoj navali i naredio kormilaru da kljunom udari na neprijatelja, 
Damagora, uplašivši se masivnosti kraljevske lađe i tvrdoće njezina 
mjedenog okova, ne usudi se sukobiti čeomice, nego, hitno izvevši 
potpun okret, naredi svojim ljudima da veslaju natraške; kako je brod s 
te strane bio uronio, primljeni udarac ostade bez štetnih posljedica jer je 
zahvatio one dijelove koji su bili pod vodom. Budući da su u međuvre- 


LUKUL 183 


menu pristizali njegovi prijatelji, Lukul, naredivši da se lađa okrene i 
uradivši mnogo djela dostojnih hvale, natjera neprijatelje u bijeg i stade 
u stopu goniti Neoptolema. 


4. Pridruživši se odanie Suli na Herzonezu gdje je on već kanio 
prijeći u Aziju,“ omogućivao je da mu prolaz bude siguran i pomagao u 
prebacivanju vojske. Pošto bi sklopljen mir, Mitridat otplovi na Pont 
Euksin a Sula kazni Aziju plaćanjem ratne odštete od dvadeset tisuća 
talenata;“' kako je Lukulu bilo povjereno utjerivanje tog iznosa i njegovo 
prekivanje u novac, gradovi su osjećali znatnom utjehom za Sulinu 
surovost io što se Lukul pokazao ne samo čestitim i pravičnim nego i 
blagim pri obavljanju tako teška i mučna posla. Za Mitilenjane, koji su 
se otvoreno odmetnuli, također je htio da dođu k pameti i da ih dopadne 
umjerena kazna za ono što su skrivili priključivši se Mariju, ali kad je 
vidio da ih zasljepljuje njihov zao duh, zaplovi na njih pa ih pobijedi u 
bitki i zatvori među zidove njihova grada te, postavivši opsadu, za dana 
i naočigled otplovi u Eleju,% ali se neprimjetno vrati i mirovao je u zasjedi 
koju je postavio blizu grada. A kad su Mitilenjani izišli u neredu i puni 
samopouzdanja da oplijene njegov napušteni tabor, bacivši se na njih, 
pohvata ih svu silu živih a od onih što su pružali otpor posmiče ih pet 
stotina te uz neizmjeran drugi plijen odvede i šest tisuća robova. 

Ali u beskrajnim i svakovrsnim nevoljama što su ih tada Sula i Marije 
zadavali ljudima u Italiji, nekom sretnom sudbinom on nije imao nikakva 
udjela jer su ga zadržali poslovi u Aziji. Pa ipak, nije primio od Sule 
manje milosti nego drugi diktatorovi prijatelji, nego je, dapače, kako je 
spomenuto, svoja Sjećanja posvetio Lukulu u znak blagonaklonosti a na 
samrti oporučno je njega odredio skrbnikom svome sinu mimoišavši tako 
Pompeja. I čini se da je to postalo prvi motiv razmirice i ljubomore među 
njima koji su obojica bili mladi i gorjeli od želje za slavom. 


5. Malo poslije Suline smrti, Lukui postade konzulom zajedno s 
Markom Kotom oko sto sedamdeset i šeste olimpijade.“ Kako su se 
mnogi trudili da iznova potaknu rat s Mitridatom, reče Marko da on nije 
prestao nego bio samo privremeno obustavljen. Stoga je Lukul, kad ga je 
od pokrajina ždrijebom dopala ovostranska Galija, i bio nezadovoljan jer 
mu nije pružala mogućnosti za velika djela. Ali najviše ga je srdila slava 
što ju je Pompej stjecao u Hispaniji jer ako bi mu uspjelo da dovrši 
hispanski rat, bilo je vjerojatno da će Pompeja prije sviju drugih izabrati 
za vrhovnog zapovjednika protiv Mitridata. Zato, kad je Pompej tražio 
novaca i pisao da će, ako mu ga ne pošalju, pustivši Hispaniju i Sertorija, 
dovesti svoje trupe natrag u Italiju, Lukul je najvećom revnošću porađio 
na tome da mu se novac pošalje i da se on i ne vrati ma s kakva izgovora 
za njegova konzulata; ta sav će Rim doći Pompeju u ruke ako bude ondje 
s tolikom vojskom. Jer i Ceteg, čovjek koji je tada imao potpun nadzor 
nad političkim prilikama ugađajući narodu u svemu i riječju i djelom, 
gajio je mržnju prema Lukulu kome se gadio njegov način života pun 
sramotnih ljubavnih afera, ispada i prijestupa. Protiv njega Lukul stoga 
započe otvoren rat. Drugoga pak demagoga, Lucija Kvinta, koji je ustao 

protiv Sulinih uredaba i pokušavao poremetiti uspostavljeni poredak, 
odvrati od njegove namjere brojnim opomenama nasamu i javnim 
upozorenjima i utiša njegovo častoljublje te je tako na državnički 
najvještiji i najopasniji mogući način u zametku ugušio veliku bijedu. 


6. Uto stiže vijest o smrti Oktavija, namjesnika Kilikije. Dok je bilo 
mnogo ljudi koji su se usrdno trudili da dobiju upravu u njoj i dodvoravali 
se Cetegu da im to kao najutjecajniji čovjek ishodi, za samu Kilikiju 
Lukul nije nimalo mario, ali vjerujući da nitko drugi neće biti poslan da 
ratuje s Mitridatom, stade upotrebljavati sva sredstva da pokrajina ne 
bude dodijeljena drugome. I najzad, usprkos svome prirodnome nagnuću, 
iz nužde odluči se za djelo niti časno niti pohvalno, ali inače pogodno za 
ostvarenje njegova cilja. 

Bila je u Rimu među ženama na glasu zbog ljepote i živahna duha i 
neka Precija koja inače ni za dlaku nije bila bolja od obične kurtizane, ali 
je stekla golem utjecaj upotrebljavajući one koji su je pohađali i općili s 
njom na korist svojih prijatelja i njihove političke karijere pa je tako 
dodala svojim ostalim čarima glas da vrlo djelotvorno pomaže onima koje 
voli. A kako je i Ceteg, tada na vrhuncu slave i držeći situaciju u gradu 
potpuno u svojim rukama, potpao pod njezin utjecaj i bio joj ljubavnikom, 
politička je moć posvema prešla na nju; jer bez Cetegova zagovora 
nikakva se javna mjera nije poduzimala a Ceteg nije činio ništa bez 
Precijina odobrenja. Pridobivši, dakle, njezinu podršku darovima i 
laskanjem (a bila je to nesumnjivo prava premija za ženu gizdavu i 
slavičnu da je vide gdje pomaže častoljublju jednoga Lukula), odmah je 
u Cetegu imao žustra hvalitelja koji je revno nastojao da mu pribavi 
Kilikiju. A čim se jednom domogao ove, više mu nije nimalo bilo 
potrebno da traži pomoć niti Precije niti Cetega, nego su mu svi 
jednodušno i spremno povjerili rat s Mitridatom uvjereni da ga nitko 
drugi ne može privesti uspješnu završetku budući da je Pompej još bio 
zauzet ratujući sa Sertorijem? a Metel* je zbog starosti već napustio svaku 
djelatnost, a to su bili jedini mogući takmaci Lukuiu u natjecanju za to 
vrhovno zapovjedništvo. Pa ipak, Kota, njegov drug u konzulatu, poslije 
ustrajnih molbi upućenih senatu, bi poslan s brodovljem da štiti Propon- 
tidu*“ i brani Bitiniju.% 


7. S jednom legijom što ju je sam unovačio u Italiji Lukul prijeđe u 
Aziju,? ondje preuze ostale trupe koje su sve već odavno bile iskvarene 
raskoši i lakomošću, dok se fimbrijevcima, kako su ih zvali, uopće nije 
dalo zapovijedati jer su bili navikli na neposluh. To su bili ljudi koji su, 
ubivši u dosluhu s Fimbrijom konzula i svog zapovjednika Flaka, izručili 
i samog Fimbriju Suli, svojeglavi i bezakoni, ali, osim što su bili iskusni 
ratnici, još i bojovni i izdržljivi. Pa ipak, Luku! za kratko vrijeme i 
njihovu drskost podreza i ostale izmijeni jer su, kako se čini, tada po prvi 
put imali posla s pravim zapovjednikom i vođom; a inače im se samo 
podilazilo te su bili naviknuti da svoje vojničke dužnosti vrše onako kako 
im se prohtije. 

A evo kako su stvari stajale na strani neprijatelja. Kad je Mitridat, u 

početku hvastav i kočoperan poput većine sofista, digavši se protiv 
Rimljana s vojskom slabašnom, premda naoko sjajnom i gizdavom, pa 
potom pretrpjevši smiješan fjasko i shvativši to kao pouku, namjeravao, 
dakle, po drugi put voditi rat, sređivao je svoje trupe čineći ih istinski 
djelotvornom vojnom silom. Ukionivši, naime, šarolike gomile barbara i 
njihove mnogojezične prijeteće poklike, pa opremu od zlatna i dragim 
. kamenjem optočena oružja jer je vidio da ona služi kao plijen pobjednici- 
ma, ali ne daje nikakve snage onima koji je nose, dao je kovati mačeve na 
rimski način i izrađivati čvrste, teške štitove te skupljao konje većma 
uvježbane nego bogato ukrašene, pješaka sto dvadeset tisuća obučenih u 
formaciji poput rimske falange a konjanika šesnaest tisuća ne brojeći 
srponosna kola sa po četiri upregnuta konja; ovih je pak bilo stotinu; 
opremivši k tome brodove, ali ne urešene zlatnim nebnicama niti 
kupaonicama za inoče i raskošnim ženskim odajama, nego pretrpane 
oružjem, streljivom i novcem, provali u Bitiniju a da ga nisu samo gradovi 
opet dočekivali s veseljem, nego je i čitava Azija utonula ponovno u svoje 
ranije bolesno stanje trpeći nepodnošljivo guljenje rimskih lihvara i 
zakupnika poreza; ove, koji su poput Harpija*“ otimali ljuđima hranu, 
kasnije je Lukul istjerao, ali u vrijeme o kojem govorim pokušavao ih je 
opominjanjem činiti umjerenijima i tako nastojao spriječiti odmetnuće 
naroda od kojih tako reći nijedan nije mirovao. 


8. Za vrijeme dok je Lukul bio zabavljen time, Kota, držeći da mu 
je to sjajna prilika, spremao se za bitku s Mitridatom. I kad je stizao glas 
za glasom da Lukul na svom dolasku već taboruje u Frigiji, misleći da 
trijumf samo što mu već nije u rukama a u želji da ga ne podijeli S njime, 
požuri da se srazi s kraljem. Ali potučen istovremeno i na kopnu ina 
moru, izgubi šezdeset brodova skupa s posadama a pješaka četiri tisuće i, 
sam zatvoren u Halkedonu i opsijedan, izgledao je pomoć od Lukula. 

Bilo je, međutim, ljudi koji su poticali Lukula neka ide naprijed ne 
osvrnuvši se na Kotu jer će Mitridatovo kraljevstvo osvojiti nebranjeno i 
tako su osobito umovali vojnici koji su bili ogorčeni što će Kota svojim 
lošim planovima ne samo upropastiti sebe i svoju vojsku, nego će i njima 
zapriječiti put k pobjedi do koje su mogli doći bez boja. Ali Lukul im u 
javnom govoru reče da bi volio izbaviti jednog Rimljanina iz neprijatelj- 
skih ruku nego zaplijeniti sva neprijateljska dobra; a kad je Arhelaj, 
nekad zapovjednik Mitridatove vojske u Beotiji koji je onda napustio 
kralja i sad se nalazio u rimskoj vojsci, odlučno ustvrdio da će Lukul, čim 
se pokaže na Pontu, jednim udarcem dobiti sve u svoju vlast, Lukul 
odvrati da neće biti veća kukavica od lovaca tako da, pustivši divlju 
zvjerad da umakne, krene na njihove prazne jazbine. To rekavši, povede 
vojsku na Mitridata imajući uza se trideset tisuća pješaka i dvije tisuće 
petsto konjanika. Ali kad je došao neprijatelju na pogled i s iznenađenjem 
vidio njegovo mnoštvo, htio se uzdržavati od bitke i zavlačiti s vremenom. 
No Marije,?! koga je Sertorije s vojskom poslao Mitridatu iz Hispanije kao 
vojskovođu, izišavši mu ususret i izazivajući ga na bitku, poreda svoje 
trupe u borbeni raspored namjeravajući zametnuti odlučan boj. A kad već 
samo što se nisu srazili, bez ikakve vidljive promjene vremena, iznenada 

se provali nebo te golemo plameno tijelo bi viđeno gdje se survava među 
dvije vojske oblikom nalik na bure a bojom na rastaljeno srebro tako da 
su se obje strane razdvojile uplašivši se te prikaze. Kažu da se taj neobičan 
događaj zbio u Frigiji, kod mjesta zvana Otrije. 

Luku! pak, smatrajući da nema te ljudske priprave niti bogatstva 
koje bi moglo zadugo prehraniti tolike desetine tisuća ljudi kolike je imao 
Mitridat dok se vojske nalaze smještene jedna nasuprot drugoj, naloži da 
mu dovedu jednoga od zarobljenika i najprije ga zapita s koliko je ljudi 
dijelio šator a onda koliko je hrane ostavio u šatoru. Kad mu čovjek 
odgovori, naredi da ga uklone pa na isti način ispita drugoga i trećega. 
Usporedivši zatim količinu pribavljene hrane s brojem ljudi koje je 
trebalo hraniti, zaključi da će za tri četiri dana neprijateljima ponestati 
zaliha. Stoga se još jače držao nauma da dobije na vremenu i skupljao je 
u svoj tabor veliko mnoštvo živeža da bi, sam usred obilja, mogao vrebati 
na njihove neprilike. 


9. U međuvremenu Mitridat je smišljao udarac protiv Kizičana koji 
su teško postradali u bitki kod Halkedona; izgubili su, naime, tri tisuće 
ljudi i deset brodova. Stoga, hoteći ostati neprimijećen od Lukula, 
pokrene vojsku odmah poslije večere koristeći tamnu i kišovitu noć; i 
uspije mu sa svanućem porazmjestiti trupe nasuprot gradu po padinama 
planine Adrastije. Doznavši za to i pošavši u potjeru za njim, Lukul je 
bio zadovoljan što nije s onako neuređenom vojskom? naletio na neprija- 
telje te je smjestio svoje trupe kod sela koje se zvalo Trakija na mjestu 
koje je prirodno bilo najpogodnije da nadzire putove i krajeve odakle je i 
kuda je Mitridatovim četama nužno morala dolaziti i prolaziti opskrba 
namirnicama. Prozrevši stoga u mislima ono što će se desiti, nije to sakrio 
od vojnika, nego se, čim su postavili tabor i dovršili njegovo utvrđivanje, 
skupivši ih, pohvalio da će im za par dana predati pobjedu bez 
prolijevanja krvi. 

Kizičane Mitridat je opsijedao sa sviju strana opkolivši ih s deset 
tabora na kopnu a s mora zatvorivši uzak tjesnac koji je odvajao grad od 
matice zemlje pri čemu su oni gledali s velikom hrabrošću opasnosti u oči 
i bili odlučni da radi Rimljana podnose svaku teškoću, ali nisu znali gdje 
je Lukul i bili su uznemireni jer nisu čuli ništa o njemu. A ipak, njegov 
je tabor bio jasno vidljiv u daljini, ali su ih obmanjivali Mitridatovi ljudi, 
Pokazujući im, naime, Rimljane ukopane na visovima, govorahu: »Vidite 
li ove ? To je vojska Armenaca i Međana što ju je Tigran poslao da pomaže 
Mitridatu«. A oni su bili prestravljeni videći se pritješnjenima tolikim 
ratom i niti ako bi Lukul došao ne nadajući se da je još ostao bilo kakav 
prostor kuda bi im mogao priteći u pomoć. 

Pa ipak im Demonaks, poslan od Arhelaja, prvi otkri da je Lukul 
došao. A kad oni nisu vjerovali i mislili su da im priča izmišljotine da ih 
utješi u nastaloj situaciji, dođe dječarac koji je, zarobljen, uspio uteći 
neprijateljima. Kad su ga pitali gdje misli da je Lukul, stao se smijati 
misleći da se šale. A kad je vidio da ozbiljno pitaju, naznači im rukom 
rimski šanac a njima se vrati hrabrost. Kako su jezerom Daskilitis plovile 
ribarske brodice prilične veličine, izvukavši na suho najveću od njih i 

prevezavši je kolima do mora, Lukul ukrca na nju vojnika koliko je god 
stalo. Noć prikri njihov prijelaz i oni se tajom uvukoše u grad. 


10. Čini se da je i božanstvo, zadivljeno junaštvom Kizičana, 
osokolilo ih i drugim jasnim znamenjima a osobito kad se približila 
svetkovina Ferefatija,** a Kizičani nisu imali crne junice za žrtvu“ pa je 
izdjelaše od tijesta te je postaviše uz žrtvenik, dok je sveta junica, 
hranjena za božicu, pasla, kao što i ostala stoka Kizičana, onkraj moreuza, 
ali onoga dana, odvojivši se od stada, sama prepliva do grada i stavi im 
se na raspolaganje za žrtvu.“ Boginja se pak pojavila u snu općinskome 
pisaru Aristagori rekavši mu: »Evo, gle, i mene kako dovodim libijskog 
frulaša protiv pontskog trubača, Kaži, dakle, građanima neka se ne boje !« 
Kad su se Kizičani čudili toj izreci, sa svanućem more se stalo burkati 
pod zapusima vjetra a opsadni strojevi kraljevi, postavljeni uz gradske 
bedeme, divno djelo Tesalca Nikonida, najprije su svojom škripom i 
praskom jasno pokazivali što će se dogoditi; zatim južnjak,*" provalivši 
nevjerojatnom žestinom, za kratak čas satre ostale strojeve a drveni toranj 
visok sto lakata,“ sruši snažno ga potresavši. Izvješćuju također da su 
mnogi u Iliju u snu ugledali Atenu oblivenu silnim znojem kako 
pokazuje da joj je komad haljine otkinut govoreći da je upravo došla u 
pomoć Kizičanima. Ilijci su pokazivali i spomen-stup na kojem su bile 
neke naredbe i zapisi u vezi s time. 


il. Sve dok su ga njegovi zapovjednici zavaravanjem držali u 
neznanju o gladi u taboru, Mitridat se ljutio što Kizičani uspješno izmiču 
njegovoj opsadi. Ali njegovo častoljublje i želja za pobjedom brzo se 
rasplinuše kad dozna za nestašicu koja je mučila njegove vojnike i za 
njihove čine ljudožderstva, jer Lukul nije rat vodio teatralno i razmetljivo, 
nego je, štono je riječ, udarao u trbuh i nastojao na svaki način da 
neprijatelja liši opskrbe hranom. Stoga, dok je Lukul opsijedao neko 
utvrđenje žureći da se okoristi povoljnom prilikom, Mitridat posla u 
Bitiniju gotovo sve konjanike zajedno s tovarnom Inarvom te onesposob- 
ljene pješake. Doznavši za to, Lukul se još za noći vrati u svoj tabor a 
rano izjutra, unatoč nevremenu, uzevši sa sobom deset kohorata i 
konjaništvo, pođe u potjeru premda je sniježilo i trpio je krajnje nevolje 
tako da su mnogi od vojnika, malaksajući od hladnoće, zaostajali, ali s 
preostalima iznenadivši neprijatelje kod rijeke Rindaka, nanese im takav 
poraz da su žene iz Apolonije, izlazeći iz grada, grabile njihovu prtljagu 
i pljačkale ubijene. Budući da je ovih — prirodno — mnogo izginulo, 
uhvaćeno bi šest tisuća konja i nebrojeno mnoštvo tovarne stoke a ljudi 
petnaest tisuća; i svi su ti bili u Lukulovoj povorci što ju je vodio mimo 
neprijateljskog tabora. Čudim se što Salustije kaže da su Rimljani tada 
prvi put ugledali deve kao da je mislio da ni oni koji su ranije pod 
Scipionom pobijedili Antioha .ni oni koji su nedavno kod Orhomena i 
blizu Heroneje bili boj s Arhelajem nisu upoznali devu. 

Mitridat je sad bio odlučan da bježi najbržim putem, no snujući kako 
da odvuče Lukula i zadrži ga straga, posla svog zapovjednika brodovlja 
Aristonika u Helensko more; i baš kad je ovaj imao isploviti, izdajom 

pade u ruke Lukulu skupa s deset tisuća zlatnika što ih je nosio da 
potkupi dio rimske vojske. Nato Mitridat pobjegne na more a njegovi 
zapovjednici povedoše vojsku kopnom. Udarivši na njih kod rijeke 
Granika, Lukul ih zarobi golem broj a ubije dvadeset tisuća. Pripovijeda 
se da je od svega mnoštva taborske pratnje i boraca na toj vojni izginulo 
ne mnogo manje od tristo tisuća ljudi. 


12. Došavši u Kizik, Lukul se najprije naužije radosti i prijazne 
dobrodošlice** što ih je posve zaslužio; zatim stade opremati brodovlje da 
produži za Helespont. Pristavši u Troadi, nastani se u Afroditinu svetištu 
a noću, kad je zaspao, činilo mu se da vidi božicu kako stoji uza nj i govori 
mu: 

Junački lave, što spavaš? Ta eno, lanad je blizu.“ 

Ustavši i pozvavši prijatelje, ispripovijeda im svoje viđenje još dok je 
bila noć. I gle, bili su ondje neki ljudi iz Ilija s vijestima da je kod Ahejske 
luke“! viđeno trinaest kraljevskih peteroveslarki kako plove prema Lem- 
nu. Odmah isplovivši, Lukul ove uhvati i njihova zapovjednika Izidora 
ubije a zatim zaplovi na ostale potkormilare. Ovi su se baš nalazili na 
sidrištu i, izvlačeći svoje brodove na suho, borili su se s paluba te zadavali 
udarce Lukulovim posađama kojima mjesto nije dopuštalo da ih zaobiđu 
morem niti da ih silom potisnu jer su im lađe bile nesigurne na vodi, dok 
su neprijateljske bile oslonjene o čvrsto tlo i sigurno učvršćene. Pa ipak, 
Lukulu najzad uspje iskrcati svoje najbolje vojnike ondje gdje je otok 
dopuštao kakav takav pristup i oni, udarivši na neprijatelje odostrag, 
jedne od njih smicahu a druge prisiljavahu da se, presijecajući užad lađa 
i bježeći na pučinu, međusobno sudaraju brodovima i padaju pod udar 
Lukulovih. Mnogi stoga izgiboše a među uhvaćenima doveden bi i 
Marije, vojskovođa poslan od Sertorija; imao je, naime, samo jedno oko 
i vojnici su od Lukula primili strog nalog odmah čim su zaplovili da ne 
ubijaju nikoga s jednim okom zato da Marije umre pogrđen i osramoćen. 


13. Obavivši to, Lukul je žurio u potjeru za samim Mitridatom. 
Nadao se, naime, da će ga zateći još u Bitiniji pod nadzorom Vokonija 
koga je s brodovljem poslao u Nikomediju da omete kraljev bijeg. Ali 
Vokonije zakasni jer se na Samotraki dao posvećivati u misterije“ i 
proslavljao to a Mitridat, zavezavši se s mornaricom i žureći se da upiovi 
u Pont prije nego se Luku] okrene protiv njega, bude zahvaćen strašnom 
olujom koja mu jedne brodove uništi a druge potopi i sva je obala bila 
kroz mnogo dana prepuna brodskih olupina što ih je izbacivalo valovlje. 
Kralj pak sam, opazivši da teretnu lađu na kojoj je plovio zbog njezine 
veličine nije lako privesti kopnu u silnom talasanju mora gdje su 
kormilare zasipali tamni valovi a k tome je postala preteška za more i kroz 
pukotine puna vode, prešavši na laku gusarsku brodicu i povjerivši svoju 
osobu gusarima u ruke, preko očekivanja i uz velike pogibli sretno se 
domogne Herakleje na Pontu, Lukula pak ne zadesi odmazda sudbine za 
njegovo preuzetno ponašanje prema senatu. Kad je, naime, ovaj bio 
pripravan da izglasa đa se za tri tisuće talenata** opremi brođovlje za taj 
rat, Lukul to spriječi poslavši pismo u kome se pohvalio da će bez toga 

troška i tolike opreme samo savezničkim lađama otjerati Mitridata s mora. 

Ito mu pođe za rukom uz bojnu pomoć božanstva. Jer pripovijeda se da 

se zbog gnjeva Artemide Prijapske“ oluja sručila na Ponćane koji su 
oplijenili njezino svetište: i srušili njezin drveni kip. 


14. Premda su mnogi savjetovali Lukulu neka privremeno obustavi 
rat, ne obrativši pažnju na njih, provali kroz Bitiniju i Galatiju u kraljevu 
zemlju“ isprva trpeći oskudicu nužne opskrbe tako da je za vojskom išlo 
trideset tisuća Galaćana svaki noseći na ramenima po vagan žita,“ ali kako 
je napredovao i sve spravljao pod svoju vlast, nađe se posred tolikog obilja 
da se u taboru vo mogao kupiti za drahmu* a rob za četiri, dok su ostali 
plijen, kako ga uopće nisu smatrali vrijednim, dijelom ostavljali a dijelom 
bacali. Ta nitko nije nikome mogao ništa prodati kad je u svih bilo obilje. 

Ali kad je Lukul samo razorio i opustošio zemlju konjičkim upadima 
koji su doprli sve do Temiskire i ravnica oko Termodonta,* vojnici su se 
tužili na nj da sve gradove pridobiva mirnim sredstvima a da nijedan nije 
zauzeo jurišem niti im dao priliku da se okoriste pljačkom. »Štaviše«, 
rekoše, »i sada, sileći nas da ostavimo Amis, grad pun blagostanja i bogat, 
koji ne bi bilo teško osvojiti ako bi ga tko pritisnuo opsadom, vodi nas 
tibarenskom i haldejskom pustinjom da ratujemo s Mitridatom.« Ali 
Lukul se nije osvrtao na te tužbalice i nije mario za njih ni u snu ne 
pomislivši da će one zavesti vojnike u toliko ludilo koliko su poslije 
pokazali, nego se većma branio od onih koji su mu predbacivali sporost 
zato što se zadržava ondje dugo vremena baveći se selima i gradovima bez 
nekog većeg značenja i pušta Mitridata da uvećava svoje sile. »Ta upravo 
to«, reče, »t želim i sjedim ovdje nastojeći postići da taj čovjek opet 
postane velik i da skupi vojsku sposobnu da se upusti u bitku zato da 
ostane ondje a ne da pobjegne kad se mi budemo približavali. Ne vidite 
li da iza njega leži prostrana i besputna pustinja? A blizu je Kavkaz i 
brojne planine pune dolina dovoljne da pruže sigurno utočište i zaštitu i 
desetini tisuća kraljeva koji izbjegavaju bitku; samo je pak par dana puta 
iz Kabire u Armeniju a nad njom stoluje Tigran, kralj kraljeva, raspola- 
žući moći kojom presijeca Partima put do Azije,“ preseljava helenske 
gradove u Mediju, drži u vlasti Siriju i Palestinu, smiče kraljeve iz 
Seleukove loze a odvlači sa sobom njihove žene i kćeri.“ On je rođak i 
zet Mitridatov. Neće zato mirno primiti njega kao pribjegara, nego će 
zaratiti na nas; i trudeći se da istjeramo Mitridata, dospjet ćemo u 
opasnost da sebi na vrat naprtimo Tigrana koji već odavno traži povod da > 
krene protiv nas a zgodniji ne bi mogao naći nego da je prisiljen da 
pomaže rođaku i kralju. Pa zašto da to uradimo i poučimo Mitridata kad 
još ne zna s kime mu je u savezu ratovati protiv nas i zašto da ga tjeramo 
da se baci u ruke Tigranu kad on to neće i smatra sramotnim umjesto da 
mu dademo vremena da se opremi iz vlastitih izvora i opet ohrabri pa da 
se borimo s Kolšanima, Tibarencima i Kapadočanima, koje smo opeto- 
vano nadvladali, radije nego s Međanima i Armencima ?« 


15. Iz takvih razloga zadrža se Lukul kod Amisa mlitavo vodeći 
opsadu a poslije zime, ostavivši Murenu da ravna opsadom, krene na 

Mitridata* koji se smjestio u Kabiri i namjeravao ondje čekati napad 
Rimljana, u koju je svrhu skupio vojsku od četrdeset tisuća pješaka i četiri 
tisuće konjanika a u ove se najviše uzdao. I prešavši preko rijeke Liko u 
ravnicu, izazivao je Rimljane. Pošto se zametnula konjanička bitka, 
Rimljani pobjegoše; Pomponije, čovjek ne baš neugledan, ranjen bi i 
zarobljen i predveden pred Mitridata trpeći jako od svojih rana. Kad ga 
kralj upita hoće li mu postati prijatelj ako mu poštedi život, Pomponije 
odgovori: »Svakako ako se izmiriš s Rimljanima; inače neprijatelj.« 
Zadivivši se, Mitridat mu ne učini ništa nažao. 

Kako se Lukul sada plašio ravnice zbog neprijateljeve nadmoći 
konjaništvom a oklijevao je zaći dublje u planinsko područje koje se 
steralo daleko i bilo šumovito i teško prohodno, po slučaju budu uhvaćeni 
neki Heleni koji su se zaklonili u neku pećinu a najstariji među njima, 
Artemidor, obeća Lukulu da će ga povesti i odvesti do mjesta sigurna za 
tabor i s utvrđenjem koje se nadvija nađ Kabirom. Povjerovavši mu, čim 
je pala noć Lukul, zapalivši vatre, pokrene vojsku; i prošavši uskim 
klancima, sigurno zaposjede to mjesto i za dana bilo ga je vidjeti iznad 
neprijatelja kako namješta vojsku na položaje koji su mu davali pristup 
do neprijatelja ako se htio boriti i pružali mu sigurnost od njihovih navala 
ako je mirovao. 

U tim okolnostima niti jota niti drugom nije bilo na pameti da se 
izlaže riziku bitke; ali pripovijeda se, kad su Kraljevi ljudi lovili jelena, 
da su im Rimljani pošli ususret presijecajući im put a tada, srazivši se, 
stali su se boriti pri čemu je objema stranama pridolazilo neprestano sve 
više ljudi. Na koncu, pobjednici su bili kraljevi vojnici; i gledajući iza 
taborskog šanca bijeg svojih drugova, Rimljani su se zlovoljili i pritrčavali 
Lukulu moleći ga da ih vodi i tražeći znak za bitku. Ali on, hoteći da 
nauče kako je važna u boju i pogibelji vidljiva nazočnost razborita 
vojskovođe, naredi ovima da budu mirni a sam siđe u ravnicu i, presrevši 
prve od bjegunaca, naloži im neka stanu i okrenu se skupa s njim. Kad 
oni poslušaše, i ostali, okrenuvši se, natjeraju neprijatelje u bijeg i 
pognaju ih sve do njihova tabora. Kad se vratio, Lukul ih udari kaznom 
gubitka časti uobičajenom za bjegunce naredivši im da u neopasanim 
donjim haljinama iskopaju jarak od dvanaest stopa** dok su ostali vojnici 
ondje stajali i gledali ih. 


16. Bio je u Mitridatovu taboru neki dandarijski knez Oltak (a 
Dandarijci su jedno od barbarskih plemena koja žive oko Meotidskog 
jezera**), izvrstan u ratu u svim djelima svoje desnice i smionosti, 
oštroumnošću dorasiao najzamašnijim poslovima, a k tome uglađen u 
ophođenju i udvoran. Taj čovjek, uvijek u nadmetanju i takmičenju o 
prvenstvo s nekim od knezova svoga plemena, obeća Mitridatu veliko 
djelo: da će ubiti Lukula. Pošto kralj odobri njegov naum i namjerno mu 
nanese nekoliko uvreda da se može pretvarati da je ljutit, on dojaha k 
Lukulu; ovaj ga radosno primi; u taboru se, naime, o njemu mnogo 
govorilo; i poslije kratka iskušavanja tako je zavolio njegovu bistrinu i 
revnost da ga je ponekad zvao za svoj stol i u svoje ratno vijeće. 

Kad se Dandarijcu činilo da mu se ukazuje prava prilika, naredi 

robovima da mu izvedu konja izvan tabora a sam o podne, kad su vojnici 
provodili podnevni počinak i odmarali se, krene k zapovjedničkom šatoru 
vjerujući da nitko neće priječiti ulaz čovjeku koji je bio prisan prijatelj 
vojskovođi i tvrdio da mu donosi veoma hitne obavijesti. I bio bi bez 
teškoća ušao da nije Lukula spasio san koji je upropastio mnoge 
vojskovođe. Jer slučajno je baš spavao; i Menedem, jedan od njegovih 
komornika, stojeći uz vrata, reče Oltaku da je došao u nezgodno vrijeme 
jer se Lukul predao počinku poslije dugotrajna bdijenja i tolikih napora. 
A kad ovaj na Menedemov zahtjev nije htio otići, nego je rekao da će ući 
unatoč njegovu protivljenju jer hoće porazgovarati s Lukulom o prijeko 
potrebnoj i važnoj stvari, Menedem, sad već u srdžbi rekavši da ništa nije 
od preče potrebe nego čuvanje Lukulova zdravlja, odgurne tog čovjeka 
objema rukama. Ovaj, uplašivši se, iskrađe se iz tabora i, uzevši konja, 
odjaše u Mitridatov tabor neobavljena posla. Tako doista i kod čina kao 
i kod lijekova presudan trenutak dodaje vagi spasonošan ili koban nagib. 


17. Poslije toga Sornacije bi poslan s deset kohorata u nabavku žita; 
pa kad je u potjeru za njim pošao Menandar, jedan od Mitridatovih 
vojskovođa, on mu se suprotstavi i, srazivši se, zada neprijateljima težak 
poraz počinivši među njima silan pokolj. I opet, kad je Adrijan bio 
odaslan s vojskom da bi vojnici imali žita u obilju, Mitridat to ne propusti, 
nego otpremi Menemaha i Mirona na čelu velikog broja konjanika i 
pješaka. Sve ove, kako kažu, Rimljani sasjekoše osim dvojice. Mitridat je 
nastojao prikriti razmjere katastrofe pretvarajući se da je to sitnica i da je 
do poraza došlo uslijed neiskustva zapovjednika, ali Adrijan je u sjajnome 
mimohodu prolazio pored njegova tabora vozeći mnoštvo kola prepunih 
žita i plijena tako da je velika potištenost obuzela kralja a smutnja i 
bespomoćan strah njegove vojnike. Odlučeno bi da ne ostaju dulje ondje; 
ali kad su kraljevi ljudi u potpunome spokojstvu slali naprijed svoju 
prtljagu a ostalima su to priječili, sad već i u srdžbi, gurajući se k izlazima 
iz tabora i silom se probijajući, pljačkahu prtljagu.a ubijahu ljude koji su 
je otpremali. Tu i vojskovođa Dorilaj, premda nije imao ništa osim svoje 
grimizne haljine, zaglavi baš zbog nje a'žreca Hermeju zgaziše kod 
taborskih vrata. 

Sam Mitridat, uz koga nije ostao niti pratilac niti konjušar, izmakne 
iz tabora pomiješan u mnoštvo a da se nije uspio dokopati niti jednoga od 
kraljevskih konja, nego tek negdje kasno, ugledavši ga gdje ga nosi bujica 
onog bijega, eunuh Ptolemej, koji je bio na konju, sjaši i dade mu ga. Već 
su ga Rimljani koji su mu bili za petama, dostizali i nije razlog tome što 
ga ne uhvatiše bilo to što bi im uzmanjkalo brzine, nego dospješe sasvim 
blizu tome, ali sitna vojnička pohlepa ote im lovinu koju su uz mnoge 
bojeve i velike opasnosti gonili tako daleko i lišili pobjednika Lukula 
krune njegovih napora. Jer konj koji je nosio kralja bio je baš na dohvatu 
potjeri kadli jedna od mazgi što je nosila kraljevsko zlato uleti između 
kralja i njegove potjere bilo sama od sebe, bilo što ju je kralj namjerno 
ubacio među gonioce, a ovi, grabeći i skupljajući zlato i boreći se 
međusobno o nj, zaostadoše. I nije to bio jedini plod njihove gramzljivosti 
što ga je Lukul ubrao, nego, kad im je naredio da mu dovedu kraljevog 

osobnog tajnika Kalistrata, oni koji su ga vodili ubiše ga opazivši da ima 
u pojasu pet stotina zlatnika.“ Pa ipak, Lukul dopusti vojnicima poput 
takvih da opljačkaju neprijateljski tabor. 


18. Osvojivši Kabiru i većinu ostalih utvrđenja, nađe velika blaga i 
tamnice u kojima je bilo zatočeno mnogo Helena i mnogo kraljevih rođaka 
kojima, kako su već odavno bili držani mrtvima, Lukulova milost ne 
donese spas, nego uskrsnuće i neku vrst ponovna rođenja. Spasonosnim 
zarobljenjem zarobljena bi i Mitridatova sestra Nisa; ali sestre i žene 
kraljeve, za koje se cinilo da su najudaljenije od opasnosti i na miru 
skrivene u Farnakiji, jadno zaglaviše jer je Mitridat na bijegu poslao 
eunuha Bakhida da ih posmiče. Između mnogih drugih žena bile su tu 
dvije kraljeve sestre, Roksana i Statira, oko četrdeset godina stare i 
neudate, i dvije njegove žene rodom Jonjanke, Berenika s Hija i 
Milećanka Monima. O potonjoj najviše se govorilo među Helenima da je, 
premda ju je kralj napastovao i poslao joj petnaest tisuća zlatnika,“ 
odoljela sve dok nije sklopio s njom bračni ugovor i, poslavši joj kraljevski 
dijadem,*“* proglasio je kraljicom. Ali dugo je vremena provodila gorke 
časove i oplakivala ljepotu svog tijela koja joj je pribavila gospodara 
umjesto muža, barbarsku stražu umjesto doma i obitelji i boravište daleko 
od Helade, gdje je dobra kojima se ponadala posjedovala samo u snu, dok 
je onih stvarnih bila lišena. 

I kad je pristigao Bakhid i naredio im da umru kako se svakoj čini 
najlakše i najbezbolnije, strgnuvši s glave dijadem, ovije ga sebi oko vrata 
i objesi se. Ali kako je ubrzo pukao, usklikne: »Prokleta tričarijo, zar mi 
čak ni za to nećeš biti od koristi?« I pljunuvši na nj, zavitla ga daleko od 
sebe a Bakhidu pruži vrat da joj ga prereže. Berenika pak, uzevši pehar 
s otrovom, podijeli ga s majkom koja je bila uz nju i molila je za to. Ispiše 
ga zajedno, ali snaga otrova bila je dovoljna za slabije tijelo a Bereniku, 
koja nije popila koliko je trebalo, ne riješi života, nego je, dok se borila 
sa smrću, u žurbi zadavi Bakhid. Kažu također da je od onih dviju 
spomenutih neuđatih kraljevih sestara jedna ispila otrov sipajući kletve i 
psovke na Mitridata, ali Statira to učini ne izustivši nijednu pogrdnu niti 
ružnu riječ nego hvaleći brata što u životnoj opasnosti nije njih zanemario, 
već se pobrinuo da umru slobodne i nezlostavljane. To što se dogodilo 
boljelo je Lukula jer je po naravi bio dobar i čovječan. 


19. Doprijevši do Talaure, odakle je četiri dana prije toga Mitridat 
uspio pobjeći k Tigranu u Armeniju, Lukul promijeni smjer kretanja. 
Podloživši Haldejce i Tibarene, zaposjevši Malu Armeniju i zauzevši 
utvrđenja i gradove, posla Apija k Tigranu ištući od njega Mitridata, sam 
pak dođe k Amisu koji je još odolijevao opsadi. To je zahvaljivao svom 
zapovjedniku Kalimahu koji je svojim iskustvom u mehaničkim pripoma- 
galima i vještinom snalaženja u svemu što zahtijeva opsada zadao 
Rimljanima najveće jade; za to je kasnije i platio. Sada ga je, međutim, 
Lukul nadmudrio iznenada navalivši upravo u ono doba dana kad je 
Kalimah imao običaj povlačiti vojnike s bedema i odmarati ih i zauzevši 
nevelik dio zida, našto Kalimah ostavi grad pošto ga je vlastoručno zapalio 

bilo. uskraćujući Rimljanima da se njime okoriste bilo nastojeći time sebi 
olakšati bijeg. Ta nitko nije obraćao pažnju na one koji su odlazili 
morem,“ nego, kad se vatra silno razbuktala, vojnici se spremahu na 
pljačku a Lukul, sažalijevajući grad koji je propadao, požuri izvana u 
pomoć protiv ognja i pozivao je vojnike neka ga gase a da se nitko nije 
osvrtao na njegove zapovijedi, nego su zahtijevali svoj dio plijena i uz viku 
štropotali oružjem sve dok im, prisiljen, nije dopustio pljačku nadajući se 
da će barem sam grad oteti vatri. Ali vojnici uradiše upravo obrnuto. Jer 
pretresajući sve uz svjetlo zublji i zalazeći posvuda sa svjetlom, sami 
uništiše većinu nastambi tako da je Lukul, ušavši u svitanje i briznuvši u 
plač, rekao prijateljima da je već više puta nazvao Sulu sretnim, ali sreći 
se toga čovjeka najviše zadivio na današnji dan zato što je, zaželjevši 
spasiti Atenu, to i uzmogao. »A na mene«, reče, »njegova nasljedovatelja, 
božanstvo je svalilo zao glas jednog Mumija.«* 

Pa ipak, koliko su okolnosti dopuštale, trudio se da obnovi grad. 
Vatru ugasiše kiše koje su pale sretnom providnošću u času samog 
osvojenja dok je većinu onoga što je propalo sam još nazočan iznova 
sagradio a također je amiške bjegunce primio u grad i naselio ondje od 
ostalih Helena sve one koji su to htjeli podijelivši gradskome području 
zemljište od sto dvadeset stadija." Grad je bio atenska naseobina uteme- 
ljena u ona vremena kad je moć Atene bila na svome vrhuncu i ona je 
vladala morem. I to je bio razlog što su mnogi, hoteći pobjeći od 
Aristionove tiranide,“ doplovili pa se naseljivali ondje i stjecali građansko 
pravo te su tako, bježeći od domaćih zala, okusili tuđa. Ali one od njih 
koji su preživjeli Lukul posla natrag kući lijepo ih odjenuvši i davši 
svakome po dvjesto drahmi.“' Tada pade u zarobljeništvo i gramatičar# 
Tiranion; Murena ga zaište za sebe i, dobivši ga, dade mu slobodu na taj 
način neplemenito upotrijebivši dar što ga je sam primio. Jer Lukul nije 
smatrao primjerenim da čovjek toliko cijenjen zbog svog obrazovanja 
najprije postane rob a zatim oslobođenik. Ta podjeljivanje prividne 
slobode značilo je za nj oduzimanje one koja mu je pripadala po rođenju. 
Ali moglo se vidjeti ne samo u tome da Murena daleko zaostaje u 
plemenitim osjećajima za svojim zapovjednikom. 


20. Sad se Lukul pozabavi gradovima u Aziji“ da bi, dok ga ne 
zaokupljaju ratni poslovi, i ta pokrajina osjetila blagodat pravde i zakona 
zbog nedostatka kojih dugo su je vremena preplavljivale neiskazive i 
nevjerojatne nesreće jer su je zakupnici poreza i lihvari pustošili i 
prodavali joj stanovnike u roblje te su privatnici bivali prisiljeni prodavati 
pristale sinove i djevičanske kćeri a općine zavjetne darove, slike i svete 
kipove. Najzad su i sami bili dosuđivani u ropstvo vjerovnicima a još je 
teže bilo ono što je tome prethodilo: prisilni rad na premjeravanju 
zemljišta, razapinjanje na užad, rešetke,“ konjici,9 stajanje pod vedrim 
nebom, ubacivanje pod zrake sunca za vrućine a u blato ili led za hladnoće 
tako da se ropstvo činilo stresanjem muka i mirom. Zatekavši u gradovima 
takva zla, Luku! za kratko vrijeme oslobodi nevoljnike sviju njih. 

Najprije naredi, naime, da se za kamate zaračunava jedan posto“ i 
ne više; kao drugo, ukine kamate ako su oni već premašili glavnicu; a kao 

treće i najvažnije, odredi da vjerovnik smije dužniku uzimati samo 
četvrtinu njegovih prihoda; ali onaj koji je pribrojio kamate glavnici gubio 
je sve; tako nisu istekle ni četiri godine a svi su dugovi bili namireni a 
imetak je, čist od tereta, bio vraćen njegovim gospodarima. Taj je javni 
dug potjecao od onih dvadeset tisuća talenata“ što ih je Sula nametnuo 
Aziji kao ratnu odštetu a već je lihvarima bio otplaćen dvostruki iznos; 
ali pribrajajući kamate, oni su ukupan dug doveli do iznosa od sto 
dvadeset tisuća talenata.€ Ti su ljudi, dakle, smatrajući sebe žrtvama 
teške nepravde, u Rimu dizali viku protiv njega jer su imali velik utjecaj 
i imali mnogo dužnika među političarima. Lukula, međutim, ne samo što 
je volio narod kome je on učinio dobro, nego su i druge pokrajine čeznule 
za njime smatrajući sretnicima one koji su dobili takva upravitelja. 


21. Apije Klodije, poslan k Tigranu (Klodije je bio brat tađašnje 
Lukulove supruge), koga su kraljevski vodiči vodili kroz unutrašnjost 
zemlje nekim nepotrebno zaobilaznim i krivudavim putem od mnogo 
dana, kad mu jedan oslobođenik, rodom Sirijac, pokaza izravan put, 
skrene s onog dugačkog i zakučastog poslavši s milim bogom svoje 
barbarske vodiče i za par dana, prešavši Eufrat, dođe u Antiohiju kod 
Dafne.“ Zatim, kako mu je bilo naređeno da ondje čeka Tigrana (bio je, 
naime, odsutan pokoravajući još neke gradove u Fenikiji), pridobije 
mnoge vladare koji su s prikrivenim jedom slušali Armenca a jedan je od 
njih bio i Zarbijen, kralj Gordijene,? dok je mnogima od porobljenih 
gradova, šaljući potajice k njima, obećao Lukulovu pomoć naredivši im 
da zasada miruju. 

Vlast Armenaca, daleko od toga da bude podnošljiva, bila je 
Helenima mučna; pogotovo je ponos samoga kralja posred velikih uspjeha 
bio postao teatralan i pretjerano nadut jer sve ono na čemu ljudi zaviđaju 
i čemu se dive ne samo da ga je okruživalo, nego se stvarno činilo da 
postoji samo radi njega. Ta premda je počeo sa sitnim i beznačajnim 
očekivanjima, podvrgao je mnoge narode i ponizio moć Parta kao nitko 
prije njega, Mezopotamiju je napunio Helenima naseljavajući ondje 
mnoge koje je odvukao iz Kilikije i Kapadokije. Maknuo je iz njihovih 
uobičajenih obitavališta i nomadske“! Arape preselivši ih i smjestivši blizu 
sebi da njihovim posredstvom razvija trgovinu. Mnogo je bilo kraljeva 
koji su mu se dodvoravali a četvorica, koje je uvijek držao uza se kao sluge 
ili štitonoše, trčali su u lakim gornjim haljinama uza nj kad je jahao a kad 
je sjedio i rješavao poslove, stajali su do njega prekriženih ruku a to se 
držanje smatralo najjasnijim priznanjem ropstva jer je značilo da su 
prodali svoju slobođu i predavali gospodaru svoje tijelo pripravnije na 
muke negoli na rad. 

Nimalo se, međutim, ne uplašivši niti presenetivši od sve te teatralno- 
sti, Apije, čim je bio primljen kod kralja, reče mu bez okolišanja da je 
došao da odvede Mitriđata koga Luku! treba za trijumf ili da inače 
Tigranu objavljuje rat tako da Tigran, premda je nastojao da sasluša te 
riječi vedra lica i namještena smiješka, nije uspio sakriti od prisutnih 
smetenost zbog mladićeva otvorena govora budući da je to bilo gotovo 
dvadeset i pet godina otkako nije slušao slobodan govor ; toliko je, naime, 

kraljevao ili, prije, zlorabio svoju moć. Odgovori, ipak, da neće predati 
Mitridata a ako Rimljani započnu rat, da će se braniti. Ljuteći se na 
Lukula što ga je u pismu oslovio samo kao kralja a ne kao kralja kraljeva, 
u svom mu se pismenom odgovoru ni on nije obratio kao imperatoru, Ali 
Apiju posla sjajne darove a kad ih ovaj ne primi, pridodade još više 
drugih. Nato Apije, ne želeći da izgleda da ih odbija iz nekog osobnog 
neprijateljstva, uzevši jednu čašu, ostalo vrati i najvećom se brzinom vrati 
k svome imperatoru. 


22. Dotada Tigran se nije udostojao niti da vidi Mitridata niti da s 
njime progovori premda mu je on bio rođak i bio izgnan iz tako velika 
kraljevstva, nego ga je ostavio što je dalje mogao, bez počasti i poštovanja, 
kao neke vrste zatvorenika u močvarnim i nezdravim krajevima; sada ga, 
međutim, dade pozvati u kraljevski dvor uz znakove uvažavanja i 
prijateljstva. I u tajnim razgovorima uznastojaše izgladiti uzajamna 
sumnjičenja na uštrb svojih prijatelja prebacujući krivnju na njih. Jedan 
od njih bio je i Metrodor iz Skepsisa koji je umio veoma ugodno besjediti 
i posjedovao veliku učenost a njegovo je prijateljstvo s Mitridatom doseglo 
tako visok stupanj prisnosti da su ga nazivali kraljevim ocem. Kad je, 
kako se čini, toga čovjeka jednom Mitridat poslao kao poslanika k 
Tigranu da traži pomoć protiv Rimljana, Tigran ga upita: »A što mi ti 
osobno, Metrodore, savjetuješ u toj stvari 2« Našto Metrodor, bilo imajući 
na umu korist Tigranovu ili pak ne mareći za Mitridatov spas, reče da ga 
kao poslanik potiče na pristanak, ali kao savjetnik da ga odvraća. To otkri 
i prokaza Tigran Mitridatu misleći da ovaj neće Metrodoru nanijeti 
nikakvo nepopravljivo zlo. Ali on bi smjesta smaknut; sad se Tigran kajao 
za ono što je učinio premda nije on bio u cijelosti krivac Metrodorove 
nesreće, nego je samo pridodao zadnju kap Mitridatovoj mržnji prema 
njemu. Jer već je odavna Mitridat gajio tajno neprijateljstvo prema tom 
čovjeku, kako se razabralo iz njegovih povjerljivih pisama kad su bila 
zaplijenjena, u kojima su bile odredbe i za njegovo smaknuće. Stoga 
Tigran sjajno ukopa Metrodorovo tijelo ne požalivši nijednog troška za 
leš čovjeka koga je živa izdao. 

Zaglavio je na Tigranovu dvoru i govornik Amfikrat ako Ateni za 
volju treba i njega spomenuti. Pripovijeda se, naime, da je kao prognanik 
pobjegao u Seleukiju na Tigrisu i, kad su ga molili da ondje naučava, 
prezrivo odgovorio razmećući se da se niti dupin ne može držati u zdjeli 
a pošto se odande preselio k Mitridatovoj kćeri 1 Tigranovoj ženi 
Kleopatri, ubrzo je pao u nemilost i, kako mu je bilo sprečavano 
saobraćanje s Helenima, umorio se glađu; i on je, kažu, primio ukop s 
punim počastima od Kleopatre i počiva kod Safe" jednog tamošnjeg 
mjesta takva imena. 


23. Ispunivši Aziju mnogim zakonitim redom i mirom, Lukul ne 
zanemari niti stvari za užitak i stjecanje popularnosti, nego je pridobivao 
gradove ophodima, pobjednim svečanostima i natjecanjima atleta i gladi- 
jatora za svoga boravka u Efezu a gradovi su zauzvrat u njegovu čast 
slavili Lukulije i obasipali ga onim što još više godi od počasti, istinskom 

blagonaklonošću. Ali kad je došao Apije i bilo jasno da treba ratovati s 
Tigranom, prijeđe opet u Pont i na čelu svojih vojnika stade opsijedati 
Sinopu ili, točnije, kraljeve Kiličane koji su držali taj grad a ovi, pobivši 
mnoštvo Sinopljana a grad zapalivši, noću se dadoše u bijeg. Opazivši to 
i ušavši u grad, Lukul posmiče osam tisuća tih Kiličana što su bili zaostali 
a ostalim stanovnicima vrati imovinu i pobrine se za grad ponajviše zbog 
ovakva priviđenja. Činilo mu se u snu da mu je netko, stavši uza nj, 
rekao: »Pođi malo naprijed, Lukule; došao je, naime, Autolik koji se hoće 
susresti s tobom.« Ustavši oda sna, nije mogao dokučiti što je smisao tog 
viđenja; ali toga dana zauze grad i, goneći Kiličane koji su odlazili 
brodovima, ugleda kip gdje leži na morskoj obali jer ga Kiličani, koji su 
ga nosili, nisu dospjeli ukrcati sa sobom; bilo je to jedno od remek-djela 
Stenida.“* Netko, dakle, priopći Lukulu da je to kip Autolika, utemeljite- 
lja Sinope. 

Priča se da je Autolik bio jedan od onih što uzeše učešća u Heraklovu 
pohodu iz Tesalije na Amazonke a sin Dejmahov; na plovidbi natrag 
odande skupa s Demoleontom i Flogijem izgubio je, kažu, brod koji se 
razbio kod mjesta zvana Pedalij na Herzonezu a sam, spasivši se s oružjem 
i drugovima i došavši do Sinope, ote grad Sirijcima; jer držali su ga Sirijci, 
potomci, kako se pripovijeda, Apolonova sina Sira i Asopove kćeri 
Sinope. 

Čuvši to, Lukul se prisjećao Sulina savjeta; posavjetovao je, naime, 
on u svojim Sjećanjima da ništa ne valja držati tako vjerodostojnim i 
pouzdanim kao ono što objave sni. 

Doznajući da Mitridat i Tigran samo što nisu počeli prebacivati trupe 
u Likaoniju i Kilikiju da provale u Aziju prije stvarne objave rata, čudio 
se što se Armenac, ako je imao namjeru napasti Rimljane, nije poslužio 
Mitridatom kad su izgledi ovoga na uspjeh u tom ratu bili najbolji i što 
nije združivao sile s njime kad je bio snažan, nego, dopustivši da Mitridat 
bude satrt i uništen, sada započinje rat s ispraznim nadama na uspjeh 
upropašćujući sebe zajedno s onima koji se više ne mogu podići. 


24. Ali kad je čak i Mahar, Mitridatov sin, koji je držao Bospor," 
poslao Lukulu vijenac od tisuću zlatnika“ moleći da bude unesen u popis 
rimskih prijatelja i saveznika, Lukul, smatrajući da je prvi rat već pri 
koncu, ostavi ondje Sornacija sa šest tisuća vojnika da čuva Pont a sam s 
dvanaest tisuća pješaka i manje od tri tisuće konjanika krene u drugi“ pri 
čemu se činilo da nerazborito srće bez ikakva zdrava rasuđivanja da se 
baci posred bojovnih naroda, nebrojenih tisuća konjanika i u zemlju 
beskrajnu, opasanu dubokim rijekama a planinama pokrivenim vječnim 
snijegom tako da su ga vojnici, koji i inače nikako nisu poštivali stegu, 
slijedili preko volje i buneći se a pučki su vođe u Rimu dizali protiv njega 
graju i zazivali bogove za svjedoke da Lukul tjera iz rata u rat, premda 
su ratovi gradu posve nepotrebni, radeći to samo zato da, zadržavajući 
zapovjedništvo, nikada ne položi oružje i da se ne prestane bogatiti na 
općoj opasnosti. S vremenom ovi ostvariše svoju namjeru; no Lukul je 
usiljenim marševima dopro na Eufrat i, našavši ga nabujala i blatna od 
zimskih oluja, bio je zlovoljan pri pomisli na zadržavanje i muke što ga 


LUKUL 197 


čekaju dok skupi čamce i sklopi splavi. No s večeri počevši se povlačiti i 
opadajući kroz noć, riječnu je maticu u svitanje već bilo vidjeti u njezinu 
koritu. A tamošnji žitelji, kad su vidjeli gdje su se kod gaza pomolili mali 
otočići oko kojih riječni tok miruje u malim jezercima, klanjahu se 
Lukulu tvrdeći da se to ranije rijetko kad dogodilo a da se rijeka njemu 
svojevoljno podložila i predaje mu se pitoma te mu omogućuje lak i brz 
prijelaz. 

Posluživši se, dakle, povoljnom prilikom, stade prebacivati vojsku; i 
povoljno je znamenje pratilo prelaženje. Ondje pasu junice posvećene 
Artemidi Perzijskoj koju barbari onkraj Eufrata štuju u najvećoj mjeri; 
služe te junice samo za žrtvu a inače slobodno lutaju zemljom noseći žig 
u obliku božičine svjetiljke i nije nimalo lako niti malen posao uhvatiti 
koju od njih kad ustreba. Jedna od tih, upravo kad je vojska prešla 
Eufrat, došavši k nekoj stijeni koja se smatrala posvećenom božici, stade 
na nju i, spustivši glavu kao one koje su pritezane užetom, ponudi se 
Lukulu za žrtvu. On žrtvova i bika Eufratu kao žrtvu zahvalnicu za 
siguran prijelaz. I onaj se dan utabori ondje a idućega i sljedećih 
napredovao je kroz Sofenu* ne čineći nikakvo zlo ljudima koji su dolazili 
k njemu i s veseljem dočekivali vojsku, nego i kad su vojnici željeli zauzeti 
neku utvrdu za koju se mislilo da sadrži mnogo blaga, reče: »Prije treba 
da prodremo u onu tvrđavu« pokazavši im u daljini Taur, »a ovo je 
pohranjeno kao nagrada pobjednicima.« Tad ubrzavši marš i prešavši 
Tigris, provali u Armeniju. 


25. Kako se prvi glasnik koji je javio Tigranu da je došao Lukul nije 
imao čemu poveseliti, nego mu je bila odrubljena glava, nitko mu drugi 
nije ništa govorio te je on tako sjedio u neznanju da oko.njega već plamte 
ratni ognji slušajući samo laskave riječi da će Lukul biti velik vojskovođa 
ako se usudi oduprijeti Tigranu kod Efeza i ne pobjegne smjesta svom 
žurbom iz Azije kad ugleda tolike desetine tisuća. A to dokazuje da niti 
može svaki čovjek podnijeti mnogo čista vina, niti može koji god obični 
razbor u velikoj sreći sačuvati sposobnost rasuđivanja. Prvi mu se od 
njegovih prijatelja Mitrobarzan odvaži otkriti istinu. I za svoju iskrenost 
ne primi baš sjajnu nagradu. Jer odmah bi poslan protiv Lukula s tri 
tisuće konjanika i velikim brojem pješaka uz nalog da vojskovođu dovede 
živa a ostale da zgazi. 

Dio se Lukulove vojske već pripremao za taborovanje a dio je još 
pristizao. Kad ga uhode obavijestiše da se barbarin primiče, poboja se da 
ih ne smete udarivši na njih dok su razdvojeni i u neređu. I sam preuze 
postavljanje tabora a legata Sekstilija posla s tisuću šesto konjanika i ne 
mnogo više teških i lakih pješaka naredivši mu da čeka prišavši blizu 
neprijatelju sve dok ne dozna da se glavnina vojske s njime smjestila u 
tabor. Sekstilije se htio držati tih uputa, ali bi prisiljen da se upusti u 
bitku jer ga je Mitrobarzan smjelo napadao. I u nastaloj bitki Mitrobarzan, | 
boreći se, pade a ostali njegovi ljudi, bježeći, izginuše svi osim malobroj- 


Nato se Tigran, ostavivši Tigranokertu, velik grad što ga je utemeljio, 
povuče k Tauru kamo stade skupljati trupe sa sviju strana, no Lukul, ne 

dajući mu vremena za pripremu, odasla Murenu da dodijava i presijeca 
pui onima koji su se prikupljali oko Tigrana a Sekstilija opet da suzbije 
veliku skupinu Arapa koja je dolazila kralju. U isto vrijeme Sekstilije, 
udarivši na Arape dok su podizali tabor, uništi najveći dio njih i Murena, 
slijedeći u stopu Tigrana, navali na nj kad mu se pružila pogodna prilika 
dok je on prolazio krševitom i tijesnom gudurom te Tigran sam pobježe 
napustivši svu svoju prtljagu, mnogi od Armenaca izginu a još ih više 
bude zarobljeno. 


26. Budući da mu je vojevanje tako pratio uspjeh, digavši tabor, 
Lukul produži prema Tigranokerti i, utaborivši se oko grada, stade ga 
opsijedati. Bijahu u njemu mnogi Heleni koji su bili preseljeni iz Kilikije 
i mnogi barbari koje je zadesilo isto, Adijabeni,? Asirci, Gordijeni i 
Kapadočani, čije je rodne gradove Tigran razorio a njih, dopremivši ih 
onamo, prisilio da se naseljavaju ondje. A bio je grad također pun 
bogatstava i zavjetnih darova jer se svaki običan građanin i velikaš 
častoljubivo nadmetao s kraljem u uvećavanju i ukrašavanju grada. Stoga 
je Lukul i vodio opsadu energično držeći da Tigran neće izdržati, nego 
će i protiv boljeg uvjerenja u srdžbi sići u ravnicu da ponudi bitku a u 
tome je bio u pravu. Mitridat ga je uistinu živo odgovarao od toga da se 
upušta u bitku šaljući mu glasnike i pisma, nego neka svojim konjani- 
štvom presijeca neprijateljsku opskrbu; a Taksil, koji je došao od 
Mitridata i nalazio se u Tigranovoj vojsci, molio je kralja neka se drži u 
defenzivi i izbjegava nepobjedivo rimsko oružje. I bar isprva slušao je 
strpljivo te savjete. Ali kad mu se pridružiše Armenci i Gordijeni sa svim 
svojim raspoloživim snagama pa kad su prispjeli kraljevi Međana i 
Adijabena sa svom svojom vojskom i došli mnogi Arapi s mora u 
Babiloniji“ i mnogi Albanci s Kaspijskog mora te Iberani," susjedi 
Albanaca, pa kad se pojavio ne baš malen broj naroda što su obitavali oko 
Araksa a nisu bili pod kraljevskom vlašću, nego su se dali sklonuti i 
darovima a kraljeve su gozbe odzvanjale bučnim nadama, samosviješću i 
barbarskim prijetnjama, odzvanjala su time i njegova vijeća, zapade 
Taksil u smrtnu opasnost kad se protivio planu za bitku a mislilo se da i 
Mitridat odvraća Tigrana zavideći mu na veliku uspjehu. Stoga ga Tigran 
i ne sačeka da ne podijeli s njime slavu, nego je napredovao sa svom 
svojom vojskom gorko se, kako se pripovijeda, tužeći pred prijateljima 
što će boj biti sa samim Lukulom a ne sa svim rimskim vojskovođama 
najedanput. 

I nije njegova smjelost bila sasvim mahnita niti bezrazložna kad je 
gledao gdje za njim idu toliki narodi i kraljevi. Ta vodio je dvadeset tisuća 
strijelaca i praćkara, pedeset i pet tisuća konjanika od kojih je sedamnaest 
tisuća bilo opkoljeno,* kako je Lukul pisao senatu, a teških pješaka, 
jednih svrstanih u kohorte, drugih u falange, sto i pedeset tisuća, 
graditelja pak cesta i mostova, čistača rijeka, drvosječa i pomoćnih 
jedinica za druge potrebe trideset i pet tisuća, a ti su, svrstani iza boraca, 
povećavali dojam o snazi vojske. 


27. Kad se, prebacivši Taur, pojavio sa svom svojom vojnom silom 
i ugleda pod sobom rimsku vojsku smještenu pred Tigranokertom, 

barbarska svjetina u gradu pozdravi njegovu pojavu urlanjem i pljeskom 
a Rimljanima prijeteći pokazivahu s bedema Armence; kad je Lukul 
držao ratno vijeće, jedni mu časnici savjetovahu neka, pustivši opsadu, 
vodi vojsku na Tigrana a drugi neka ne ostavi u svojoj pozadini tako 
brojne neprijatelje i neka ne odustane od opsade. Rekavši na to da niti 
jedan niti drugi savjet nisu pojedinačno ispravni, ali da su, uzeti zajedno, 
dobri, razdijeli vojsku. Murenu sa šest tisuća pješaka ostavi pri opsadi a 
sam s dvadeset četiri kohorte, u kojima nije bilo više od deset tisuća teških 
pješaka, sa svim konjaništvom te oko tisuću praćkara i strijelaca krene 
naprijed. 

I utaborivši se uz rijeku u prostranoj ravnici, učini se Tigranu 
posvema sićušnim i njegovim je ulizicama služio kao predmet za zabavu. 
Jedni su mu se izrugivali a drugi u šali bacali ždrijeb za plijen; svaki od 
vojskovođa i kraljeva, istupajući, tražio je da se samo njemu povjeri taj 
posao a Tigran neka sjedi kao promatrač. A on, želeći da i sam bude 
duhovit i šaljiv, reče onu mnogospominjanu: »Ako su došli kao poslanici, 
mnogo ih je; ako pak kao vojnici, malo.« I tako su se tada nastavili 
podsmijevati i zbijati šale. Ali u osvit dana Lukul izvede svoju vojsku pod 
oružjem. Barbarska se vojska nalazila na istoku od rijeke; a kako je tok 
rijeke skretao na zapad ondje gdje ju je bilo najlakše pregaziti, budući da 
je Lukul svoje trupe žurno vodio u napad baš onuda, učinilo se Tigranu 
da se on povlači. I pozvavši Taksila, reče mu uz smijeh: »Ne vidiš li 
nepobjedive rimske legionare kako bježe ?« Ali Taksil reče: »Želio bih, o 
Kralju, da se nešto takvo, ma da nevjerojatno, zbude za tvoju dobru sreću, 
ali vojnici koji polaze na put ne uzimaju niti sjajna odijela niti nose 
ulaštene štitove i otkrivene kacige kao što su sada ovi skinuli kožnate 
pokrove s oružja, nego je to sjaj ljudi koji se namjeravaju boriti i već 
polaze na svoje neprijatelje.« Još dok je Taksil bio u riječi, postajao je 
vidljiv prvi legijski orao jer je Lukul baš skretao prema rijeci i kohorte 
su se svrstavale po centurijama** za prelaženje; i tad najzad Tigran, kao 
da se trijeznio od nekog pijanstva, zavikne dva ili tri puta: »Idu li ti ljudi 
na nas ?« tako da se uz velik metež mnoštvo postavljalo u borbeni poredak 
pri čemu je kralj zapovijedao središtem, a od krila lijevo je povjerio kralju 
Adijabena a desno kralju Međana pred kojim je bila postrojena i većina 
oklopljenih konjanika. 

Baš kad je Lukul kanio prelaziti rijeku, neki od časnika savjetovahu 
mu neka se čuva toga dana jer je jedan od nesretnih dana koje Rimljani 
nazivaju »crnima«; jer na taj je dan bila uništena Cepionova vojska u boju 
s Cimbrima.? Ali Lukul odgovori znamenitim riječima: »Ta ja ću i ovaj 
dan učiniti sretnim za Rimljane.« A bio je to dan uoči listopadskih Nona.** 


28. Rekavši to i potakavši svoje ljude neka budu hrabri, prijeđe 
rijeku i osobno ih povede na neprijatelje noseći na sebi željezni oklop od 
sjajnih ljusaka i resast plašt i srujesta izvlačeći goli mač, pokazujući time 
da se odmah treba hvatati u borbu prsa o prsa s ljudima koji se bore 
hicima iz daljine i brzinom svoga naleta skraćivati prostor u kojem je 
strijeljanje djelotvorno. Kad ugleda oklopljenu konjicu, u koju se polagalo 
najviše nade, postrojenu pod jednim ispupčenjem koje je odozgo imalo 


200 USPOREDNI ŽIVOTOPISI 


ravan i prostran zaravan a pristup onamo, dug četiri stadija," uopće nije 
bio niti težak niti strm, naredi svojim tračkim i galskim konjanicima da, 
napadajući s boka, svojim kratkim mačevima odbijaju njihova koplja u 
stranu. Jer dugačko je koplje jedina snaga oklopljenim konjanicima; zbog 
svog teškog i krutog naoružanja ne mogu se služiti ničim drugim bilo za 
obranu bilo za napad na neprijatelje, nego se čini kao da su u njemu 
zazidani. Sam pak Lukul s dvije kohorte pohita na uzvisinu, dok su ga 
vojnici žustro slijedili zato što su ga vidjeli ispred sebe u oružju kako 
podnosi sve napore obična pješaka i srće naprijed. Stigavši na vrh i stavši 
na najuočljivije mjesto, vikne jakim glasom: »Pobijedili smo, pobijedili 
smo, suborci moji!« I to rekavši, povede ih u navalu na oklopljene 
konjanike naredivši neka još ne izbacuju svoje sulice, nego neka, 
uhvativši ih čvrsto rukom, udaraju neprijatelje u golijeni i u bedra a to su 
jedini izloženi dijelovi oklopljenih konjanika. Nije se, međutim, ukazala 
potreba za takvom borbenom taktikom; jer neprijatelji ne dočekaše 
Rimljane, nego uz vrisak nagnuvši u najsramotniji bijeg, natisnuše se 
skupa sa svojim teškim konjima na svoju teško naoružanu pješadiju prije 
nego se ova uopće uključila u bitku tako da su sve tolike desetine tisuća 
bile potučene a da nije bila zadana nijedna rana niti bila viđena kap 
prolivene krvi. Ali pokolj je bio silan sad kad su ovi bježali ili, bolje, htjeli 
bježati; nisu, naime, mogli budući da ih je sprečavala zbijenost i dubina 
vlastitih redova. Podbovši konja odmah u početku, Tigran s par pratilaca 
pobježe; i videći sina kako dijeli istu sudbinu, strgne dijadem s glave i sa 
suzama ga preda njemu naloživši mu neka se spasava kako god može 
drugim putem. Ali mladić se ne usudi oviti ga oko čela, nego ga dade 
najpouzdanijem od svojih robova na čuvanje. Po slučaju zarobljen, ovaj 
bi predveđen pred Lukula tako da je uz ostali plijen bio zaplijenjen čak i 
Tigranov dijadem. Kažu da je izginulo preko sto tisuća neprijateljskih 
pješaka a od konjanika sasvim ih malo umaklo. Rimljana bi ranjeno 
stotinu a pade pet. 

Spomenuvši tu bitku u svojoj raspravi O bogovima, filozof Antioh 
reče da sunce nikad nije vidjelo druge takve. Drugi filozof, Strabon,* u 
svom Povijesnom ljetopisu kaže da su se Rimljani sami stidjeli i podsmije- 
vali sebi samima što im je ustrebalo oružje protiv takva roblja. Livije pak 
veli da Rimljani nikada nisu bili brojčano toliko slabiji od neprijatelja s 
kojima su se pobili; jer pobjednika nije bilo niti jedna dvadesetina prema 
poraženima nego još manje. Najsposobniji i u ratovima najprokušaniji 
rimski vojskovođe Lukula su najvećma hvalili što je dvojicu najvećih i 
najmoćnijih kraljeva nadmudrio dvjema suprotnim taktikama, brzinom i 
sporošću. Jer Mitridata je na vrhuncu njegove moći satro dugotrajnim 
zatezanjem a Tigrana je skršio hitnjom te je bio jedan od malobrojnih 
vojnih zapovjednika svih vremena koji su upotrijebili oklijevanje da 
postignu veće ostvarenje a smionost za veću sigurnost. 


29. Iz tog razloga Mitridat se i nije žurno spremao za bitku misleći 
da će Lukul voditi rat svojom uobičajenom opreznošću i okolišanjem, 
nego je polagano marširao da se priključi Tigranu. I namjerivši se najprije 
na nekolicinu Armenaca koji su išli putem nairag u paničnome strahu, 

nasluti nesreću a zatim, kad ih je susretao već više nenaoružanih i 
poizranjavanih, doznavši za poraz, stade tražiti Tigrana. Kad ga nađe 
lišena svega i ponižena, ne uzvrati mu uvredom za uvredu, nego, sjahavši 
i oplakavši s njime zajedničku nesreću, dade mu svoju vlastitu kraljevsku 
pratnju i uznastoja ga osokoliti u pogledu budućnosti. I tako ti kraljevi 
počeše opet skupljati svježe trupe. 

Kako su se u građu Tigranokerti Heleni digli na ustanak protiv 
barbara i bili spremni predati grad Lukulu, navalivši na nj, on ga zauze; 
u gradu pohranjeno blago sam je preuzimao a grad je predao vojnicima 
da ga opljačkaju, a bilo je u njemu pored drugog blaga osam tisuća 
talenata“ u novcu. Osim toga, Lukul porazdijeli od plijena po osam 
stotina drahmi* svakome momku. Doznavši da se u gradu zateklo mnogo 
Dionisovih umjetnika što ih je Tigran odasvud skupio kaneći posvetiti 
kazalište koje je podigao, upotrijebi ih za igre i predstave u čast pobjede. 
Helene otpremi u njihove zavičaje opskrbivši ih poputninom a jednako 
učini i s barbarima koji su bili prisiljeni da se ondje naseljavaju tako da 
se desilo da je raseljavanje jednoga grada značilo obnavljanje mnogih 
drugih koji su dobivali natrag svoje žitelje a ovi su svi voljeli Lukula kao 
svog dobročinitelja i utemeljitelja. 

I ostalo je uspijevalo tome čovjeku kako je i zasluživao težeći većma 
za hvalom zbog pravednosti i čovječnosti nego zbog ratnih uspjeha. Jer 
ovima je potonjima nemalo pridonosila vojska a najviše sreća, dok su one 
prve bile dokaz oplemenjene i uljuđene duše a tim je vrlinama Lukul 
sada pokoravao barbare bez pribjegavanja oružju. Ta i arapski kraljevi 
došli su k njemu predajući se njegovoj vlasti a narod Sofena pristao je uza 
nj; Godijene je pak tako osvojio svojim postupcima da su htjeli, napustivši 
svoje gradove, ići dobrovoljno za njim sa ženama i djecom iz sljedećeg 
razloga. Kralj Godijena Zarbijen bio je, naime, kako je spomenuto! 
preko Apija potajno ugovorio savezništvo s Lukulom jer ga je tištala 
Tigranova tiranija; ali prokazan, bi smaknut a zajedno s njime zaglaviše 
i njegova žena i djeca prije nego su Rimljani prodrli u Armeniju. To 
Lukul nije smetnuo s uma, nego je, došavši u zemlju Gordijena, upriličio 
pogrebne svečanosti za Zarbijena i, ukrasivši lomaču kraljevskom odjećom 
i zlatom te plijenom od Tigrana, sam je osobno potpalio i izlio zajedno s 
pokojnikovim prijateljima i rođacima žrtve ljevanice na nju nazivajući ga 
svojim drugom i rimskim saveznikom. Naredi i da mu se uz velik trošak 
podigne i nadgrobni spomenik; jer mnogo je blaga, i zlata i srebra, bilo 
nađeno u Zarbijenovu kraljevskom dvoru a žita je ondje bilo pohranjeno 
tri milijuna vagana* tako da su se i vojnici obilato opskrbljivali a Lukul 
je pobuđivao divljenje što je, ne uzevši niti jedne drahme iz državne 
blagajne, sam podmirivao sve ratne potrebe, 


30. Onamo dođe i poslanstvo od pariskoga kralja pozivajući ga na 
prijateljstvo i savezništvo. Bilo je to Lukulu milo; i zauzvrat odasla on 
svoje poslanstvo k Partu, ali ga ono zatekne kako igra dvoličnu igru i 
potajno traži od Tigrana Mezopotamiju kao nagradu za savezništvo. 
Doznavši to, dakle, Lukul odluči ostaviti po strani Tigrana i Mitridata 
kao sustale protivnike pa iskušati moć Parta i zavojštiti na njih smatrajući 

dičnim da u jednom ratnom naletu poput atleta redom nadrva tri kralja i 
nepobijeđen i pobjedonosan prođe kroz tri najveća kraljevstva pod 
suncem, 

Posla stoga u Pont zapovjednicima Sornacijeve vojske naređenje neka 
mu dovedu tamošnje trupe navodeći da kani poći iz Gordijene dalje u 
unutrašnjost. Ali ti časnici, kojima su vojnici i ranije bili nepokorni i 
neposlušni, tada otkriše da su im oni potpuno izvan kontrole našavši da 
nera načina da ih dovedu bilo nagovaranjem bilo silom jer su se zaklinjali 
i vikali da neće niti ondje ostati, nego će otići ostavivši Pont nebranjen. 
Kad je vijest o tome stigla Lukulu i demoralizirala i njegove vojnike koji 
su već od bogatstva i raskoši otromili za vojevanje i bili željni počinka, 
čim doznaše za drske riječi svojih drugova s Ponta, stadoše ih nazivati 
hrabrim muževima i govorahu da se valja povesti za njima; ta učinili su i 
oni mnogo toga čime su zaslužili sigurnost od opasnosti i odmor od 
napora. 


31. Kad su takve i još gore riječi doprle do Lukulovih ušiju, 
odustađe on od vojne na Parte i, kako je bila sredina ljeta, krene ponovno 
na Tigrana.* I kad prebaci Taur, obeshrabri ga pogled na zelenilo 
ravnica:** toliko kasne ondje godišnja doba uslijed hladnoće zraka. Pa 
ipak, spustivši se niz planine i potukavši Armence koji se dva ili tri puta 
odvažiše da ga napadnu, pljačkao je bez ikakva straha sela i otimao žito 
pripremljeno za Tigrana dovevši tako neprijatelja u oskudicu koje se sam 
plašio. A kad, izazivajući ih na bitku, opkoljavajući im jarkom tabor i 
pustošeći naočigled zemlju, nije ih mogao pokrenuti jer su već više puta 
bili potučeni, digavši tabor, krene na Tigranovu prijestolnicu Artaksatu 
gdje su mu bile i žene i mala djeca vjerujući da Tigran sve to neće 
žrtvovati bez borbe. 

Pripovijeda se da je Kartažanin Hanibal, kad su Rimljani pobijedili 
Anticha prešavši k Armencu Artaksi, između mnogih drugih izvrsnih 
uputa i pouka što mu ih je dao, kad je opazio mjesto u zemlji S 
izvanrednim prirodnim pogodnostima i veoma ugodno, koje je ležalo 
neiskorišteno i zanemarivano, ondje nacrtao plan budućeg grada i, 
dovevši Artaksu, pokazao mu mjesto i ponukao ga da se prihvati gradnje. 
A pošto se kralj obradovao i zamolio Hanibala da sam bude nadziratelj 
posla, izrastao je ondje, kažu, veoma velik i prekrasan grad koji, dobivši 
ime po kralju, bude proglašen prijestolnicom Armenije. 

Kad je Lukul nastupao protiv toga grada, Tigran to ne podnese, 
nego, došavši za tri dana na čelu svojih trupa, utabori se do Rimljana 
ostavivši između obiju vojski rijeku Arsaniju? koju su Rimljani neizbježno 
morali prijeći na putu prema Artaksati. Prinijevši žrtvu bogovima, 
Lukul, uvjeren da mu je pobjeda u rukama, prevede preko rijeke 
prethodnicu vojske u jačini od dvanaest kohorata a ostale razvrsta iza njih 
tako da spriječi neprijateljsko opkoljavanje. Jer velik je broj konjanika i 
odabranih vojnika bio postrojen sučelice njima a pred ovima mardski* 
strijelci s konja i iberski suličari u koje se Tigran pouzdavao najviše od 
svih najamnika smatrajući ih najbojovnijima. Pa ipak, oni se nimalo ne 
iskazaše, nego, nakon manje čarke s rimskim konjaništvom i ne dočekaše 

navale pješadije, razdvojiše se na bijegu u lijevo i u desno pa povukoše 
konjanike u potjeru za sobom. Ali istovremeno kad su se ovi raspršili, 
ugledavši sjaj i mnoštvo konjice koja je izjahala na čelu s Tigranom, 
Lukul se poboja. Stoga pozva svoje konjanike natrag iz potjere i osobno 
se suprotstavi Atropatenima* koji su, zajedno s kraljevim velmožama, bili 
svrstani nasuprot njemu te prije nego su se dohvatili na šake, natjera ih 
prestrašene u bijeg. Od triju kraljeva koji su se zajedno ogledali s 
Rimljanima čini se da je najsramotnije pobjegao Mitridat Pontski ne 
mogavši podnijeti niti njihovu viku. Kako je nastala dugotrajna potjera 
kroz čitavu noć, Rimljani sustadoše ne samo od ubijanja neprijatelja, nego 
i od hvatanja živih i pljačkanja i odvlačenja novca i plijena. Tvrdi Livije 
da je u prethodnoj bitki bilo ubijeno i zarobljeno više neprijatelja, ali u 
ovoj pali i zarobljeni bili su ugledniji. 


32. Ponesen tim uspjehom i ispunjen samopouzdanjem, Lukul je 
namjeravao napredovati dublje u unutrašnjost i potpuno pokoriti barbar- 
sku zemlju; ali za jesenske ravnodnevice, protivno svakom očekivanju, 
oboriše se žestoke zimske oluje pokrivajući većinu zemlje snijegom a za 
vedrine donoseći mraz i led, zbog čega je konjima bilo teško piti iz rijeka 
uslijed prevelike hladnoće vode a teško im je bilo i prelaziti ih jer se led 
olako kidao pod njima i svojim im oštrim bridovima sjekao tetive. Zemlja 
je većinom bila gusto obrasla, puna uskih klanaca i močvara tako da su 
vojnici bili neprekidno mokri, pokrivani snijegom na marševima a noći 
provođeći neudobno po vlažnim mjestima. Stoga su išli za Lukulom tek 
mali broj dana poslije one bitke, a onda su se stali protiviti najprije moleći 
i šaljući k njemu vojničke tribune a zatim bučno se okupljajući i derući 
se noću pod šatorima, a čini se da je to znak buntovna raspoloženja 
vojske. Pa ipak, Lukul ih je dugo ustrajno molio tražeći od njih neka 
usade u srca strpljivost sve dok, zauzevši armensku Kartagu, ne razore 
djelo najmržega rimskog neprijatelja misleći time Hanibala. Ali kako ih 
nije mogao nagovoriti, povede ih natrag, i prešavši Taur drugim prijevo- 
jima, siđe u zemlju zvanu Migdonija, plodnu i toplu, u kojoj se nalazi 
velik i dobro napučen grad koji barbari nazivaju Nisibisom a Heleni 
migdonijskom Antiohijom. Po svom je dostojanstvu nominalno gradom 
vladao Tigranov brat Gura, ali stvarnu je vlast, zahvaljujući svom 
iskustvu i vještini s ratnim spravama, imao Kalimah koji je i kod Amisa 
zadao Lukulu najveće muke. Ali postavivši tabor i upotrijebivši sva 
sredstva opsade, za kratko vrijeme zauze Lukul grad jurišem. I s Gurom, 
koji se predao njemu u ruke, postupi čovječno, ali Kalimaha, koji je 
obećavao da će mu otkriti tajna skrovišta velika blaga, ne htjede saslušati, 
nego naredi da ga vode u lancima da pretrpi kaznu za palež kojim je 
uništio grad Amis i tako lišio Lukula cilja za kojim je težio, a taj je bio 
da Helenima pokaže svoju dobrotu. 


33. Sve do tog časa moglo bi se reći da se sreća, prateći Lukula, 
borila na njegovoj strani. Ali otada, kao da ga ja napustio povoljan vjetar, 
kako se svuda morao silom probijati i posvuda je nailazio na smetnje, 
pokazivao je hrabrost i strpljivost valjana vođe, ali pothvati mu ne 

pribaviše niti slave niti ikakve popularnosti, štaviše, gotovo da je 
neuspjesima i suvišnim razmiricama izgubio i onu ranije stečenu. Što se 
tiče uzroka koji su doveli do toga nije najmanje povod tome dao on sam 
nemajući običaj da se ulaguje vojničkoj rulji i držeći da sve što se čini radi 
ugađanja podređenima samo kalja i potkopava autoritet zapovjednika; a 
što je bilo najgore, niti s moćnicima i ljudima njemu po časti ravnima nije 
po svojoj naravi umio skladno surađivati, nego ih je sve prezirao i smatrao 
ništavnima u usporedbi sa sobom. Kažu da su se pored svih drugih dobrih 
osobina našle u Lukula i te i samo te loše; jer čini se da je bio visok i 
lijep, rječit i razborit podjednako na Forumu kao i u vojnom logoru. 

Salustije, međutim, tvrdi da su vojnici bili veoma neraspoloženi 
prema njemu odmah u početku rata jer su bili prisiljeni dvije zime 
uzastopce, kod Kizika i ponovno kod Amisa, provesti u taboru. A njihova 
zlovolja nije prestajala niti u toku zima koje su slijedile. Ili su, naime, 
zimovali u neprijateljskoj zemlji ili kod saveznika u šatorima pod vedrim 
nebom, dok u helenski i prijateljski grad Lukul nije ušao s vojskom niti 
jednom. Tome su njihovom lošem raspoloženju najjače izlike pribavili 
pučki vođe u Rimu optužujući iz zavisti Lukula da razvlači rat iz želje za 
vlašću i ljubavi prema bogatstvu, da gotovo sam drži u vlasti Kilikiju, 
Aziju,* Bitiniju, Paflagoniju, Galatiju, Pont, Armeniju i područje sve do 
Fasisa a sada je opljačkao i Tigranov kraljevski dvorac kao da je bio poslan 
da kraljeve orobi a ne da ih pobijedi. Kažu da su to biie riječi jednoga od 
pretora, Lucija Kvinta, po čijem su nagovoru najviše izglasali zaključak 
da se pošalju ljudi koji će zamijeniti Lukula u njegovoj pokrajini. 
Izglasaše također da se mnogi od vojnika pod njegovim zapovjedništvom 
otpuste iz vojne službe. 


34. Tim nezgodama, i samima tako neugodnima, priključila se još 
jedna koja je Lukulu najviše pomrsila osnove: Publije Klodije, čovjek 
nasilan i prepun svake bezobzirnosti i bezobraštine. Bio je brat Lukulove 
žene a okrivili su ga čak da ju je zaveo jer je bila izvanredno razvratna. 
Kako je u to vrijeme bio na vojni s Lukulom, nije postizavao sve one časti 
koje je smatrao da ga idu; držao je da treba da bude prvi, a kako su njemu 
zbog njegova karaktera i ponašanja pretpostavljali mnoge, potajno je 
nastojao utjecati na vojsku fimbrijevaca i podjarivati je protiv Lukula 
rasturajući među njih govore prikladne za ljude kojima niti je bilo protiv 
volje a niti su bili nenavikli da se ulagivanjem stječe njihova naklonost. 
To su, naime, bili oni koje je i jednom ranije Fimbrija nagovorio da, 
ubivši konzula Flaka, njega izaberu za svog zapovjednika. Stoga su rado 
primali i Klodija i nazivali ga prijateljem vojnika kad se pretvarao da se 
ljuti zbog njih što neće biti kraja tolikim ratovima i naporima, nego će 
zatrti svoj život boreći se sa svakim narodom i prebijajući se po svoj 
zemlji, ne donoseći sa sobom ništa vrijedna s tako golema vojnog pohoda 
nego prateći Lukulova kola i deve pretovarene peharima od zlata i dragog 
kamenja, dok su Pompejevi vojnici već građani smješteni sa ženama i 
djecom na plodnoj zemlji i po građovima ne zato što su Mitridata i 
Tigrana stjerali u nenaseljene pustinje niti što su razorili kraljevske palače 
u Aziji, nego zato što su zaratili protiv bijednih prognanika u Hispaniji i 

odbjeglih robova u Italiji. »Zašto, dakle, ako naše ratovanje neće nikad 
prestati, ne čuvamo ono što je ostalo od naših tijela i naših duša za takva 
vojskovođu u čijim je očima najljepši ukras bogatstvo njegovih vojnika ?« 

Takvim prigovorima demoralizirana, Lukulova vojska ne pođe za 
vojskovođom niti na Tigrana niti na Mitriđata koji je iz Armenije 
ponovno upao u Pont i obnavljao svoju vlast ondje, nego su, izgovarajući 
se zimom, tratili vrijeme u Gordijeni čekajući svaki tren da će Pompej ili 
koji drugi vođa doći da zamijeni Lukula.? 


35. Ali kad je stigla vijest da Mitridat, pobijedivši Fabija,!" nastupa 
protiv Sornacija. i Trijarija, postidjevši se, slijedili su Lukula. No 
Trijarije, misleći da je spreman da ugrabi pobjedu prije nego stigne Lukul 
koji je bio blizu, kako je bio pun častoljublja, bi potučen u velikoj bitki. 
Kažu da je izginulo preko sedam tisuća Rimljana a među njima sto 
pedeset centuriona a vojničkih tribuna dvadeset četiri; Mitridat osvoji 
njihov tabor. Stigavši par dana kasnije, Lukul potajno ote Trijarija bijesu 
vojnika koji su ga tražili a onda, kako se Mitridat nije htio upuštati u 
bitku, nego je čekao Tigrana koji je već silazio s velikom vojskom, odluči 
poći natrag ovome u susret i zametnuti bitku s Tigranom prije nego što 
se obojica združe. Ali dok je bio na putu onamo, fimbrijci, pobunivši se, 
ostave svoje jedinice tvrdeći da su oslobođeni vojne službe senatskim 
zaključkom i da Lukul više nema prava da im zapovijeda jer su pokrajine 
dodijeljene drugome. Nikakva postupka, ma koliko bio ispod njegova 
dostojanstva, nije bilo na koji se Lukul nije ponizio zaklinjući jednog po 
jednog, obilazeći ih po šatorima unižen i sa suzama, a neke čak hvatajući 
za ruku. A oni su odbijali njegov stisak ruke i bacili preda nj svoje prazne 
kese za novac pozivajući ga neka se sam i bori s neprijateljima kad je jedini 
znao kako da se od njih bogati. Pa ipak, na molbu ostalih vojnika, 
fimbrijci, natjerani, pristadoše da ostanu preko ljeta; ali ako u međuvre- 
menu nikakav neprijatelj ne siđe da se pobije s njima, odoše oni. S time 
je Lukul silom prilika morao biti zadovoljan ili, ostavljen, prepustiti 
zemlju barbarima. Stoga je naprosto držao vojnike na okupu ne tjerajući 
ih više ni na što niti ih vodeći u bitku nego zadovoljavajući se već time 
što ostaju i bespomoćno gledajući kako Tigran pustoši Kapadokiju a 
Mitridat opet počinje sa svojim nasiljima, a za njega je osobno pismom 
bio javio senatu da je posvema pobijeđen ; već su kod njega bili povjerenici 
za uređenje prilika u Pontu misleći da je on čvrsto u rimskoj vlasti. A kad 
tamo, došavši, vidjeli su da Lukul nije niti svoj vlastiti gospodar, nego da 
mu se izruguju i prostački ga vrijeđaju vojnici koji su toliko prevršili u 
obijesti prema svome zapovjedniku da su krajem ljeta, navukavši oružje 
i pripasavši mačeve, izazivali na bitku neprijatelje kojih nigdje nije bilo 
jer su se već povukli. Tada podigavši bojnu viku i udarivši mačevima po 
zraku kao da se bore sa zamišljenim protivnikom, otiđoše iz tabora 
zazvavši bogove za svjedoke da je isteklo vrijeme kroz koje su pristali da 
ostanu s Lukulom. 

Ostale je Pompej pozivao pismima; već je, naime, bio imenovan 
vrhovnim zapovjednikom u ratu protiv Mitridata i Tigrana zahvaljujući 
naklonosti naroda i laskanju njegovim vođama jer su senat i aristokrati 

smatrati da se Lukulu nanosi nepravda zato što dobiva zamjenika ne za 
rat nego za trijumf i ne odriče se pod silu niti prepušta drugima svoje 
zapovjedništvo nego njegove plodove. 


36. Ali za ondje nazočne još se odioznijim ukaza ono što se događalo. 
Lukul, naime, nije bio vlastan podjeljivati niti ratna odlikovanja niti 
izricati kazne a Pompej niti je dopuštao da tko ide k njemu niti da se iko 
osvrće na njegove propise i uredbe izdane u dogovoru s desetoricom 
povjerenika, nego je to sprečavao izdavanjem protuuredbi i strahom što 
ga je ulijevala njegova prisutnost u pratnji veće vojske. Ipak, njihovi 
prijatelji odlučiše da urede njihov susret; i sastadoše se u nekom selu u 
Galatiji, prijazno se pozdraviše i čestitaše jedan drugome na uspjesima, 
pri čemu je'Lukul bio stariji, ali je Pompejev prestiž bio veći zbog brojnih 
vojni i dvaju trijumfa. Šrapići ovijeni lovorom bili su nošeni pred 
obojicom zbog njihovih pobjeda. I kako je Pompej prevalio dugačak put 
kroz bezvodne i suhe predjele, Lukulovi liktori, ugledavši uveo lovor 
obavijen oko njegovih šiba, uslužno im dadoše svoga lovora koji je bio 
svjež i zelen. I tu su zgodu tumačili Pompejevi prijatelji kao povoljno 
znamenje; jer su stvarno Lukulovi podvizi uveličali Pompejevo zapovjed- 
ništvo. Njihov razgovor, međutim, nije doveo ni do kakva zadovoljavaju- 
ćeg rezultata, nego se rastadoše još većma otuđeni jedan od drugoga; 

ompej ukine sve Lukulove odredbe a odvevši sve ostale njegove vojnike, 
ostavi mu tisuću i šest stotina da s njim proslave trijumf a da ga niti ti 
nisu jako rado slijedili. U tako začuđujućoj je mjeri Lukul bio nesposoban 
u onome što je prva i najvažnija stvar za svakog vojskovođu ili je možda 
u tome bio loše sreće. Jer da je u njega uz ostale vrline, tako znatne i tako 
brojne, hrabrosti, savjesnosti, mudrosti i pravednosti, bilo i toga dara, ne 
bi rimskome imperiju u Aziji bio granicom Eufrat nego najudaljeniji 
predjeli i Hirkansko more!"! budući da je sve ostale narode već bio svladao 
Tigran a partska moć u Lukulovo vrijeme nije bila tolika kakvom se 
pokazala u Krasovo niti je bila tako jedinstvena, dapače, uslijed unutra- 
šnjih i susjedskih ratova nije čak imala snage da suzbija nasilne upade 
Armenaca. 

Sada mi se čini da je stvarno svojim utjecajem na druge Lukul nanio 
domovini štetu veću od dobra što joj ga je sam učinio. Jer njegovi 
pobjedni znakovi u Armeniji, stojeći blizu Parta, pa Tigranokerta i 
Nisibis i golemo bogatstvo doneseno iz tih gradova u Rim te Tigranov 
zarobljeni dijadem pronesen u trijumfalnoj povorci potakli su Krasa na 
pohod protiv Azije budući da je bio uvjeren da su barbari samo predmet 
za pljačku i plijen i ništa drugo. Ubrzo, međutim, naletjevši na partske 
strelice, dokaza da Lukul nije postigao svoje pobjede zahvaljujući nera- 
zboritosti i mlitavosti neprijatelja. nego zahvaljujući svojoj smionosti i 
sposobnosti. Ali to je bilo kasnije. 


37. Lukul pak, vrativši se u Rim, ponajprije nađe da mu brata 
Marka tuži Gaj Memije za ono što je kao kvestor uradio na zapovijed 
Sulinu. A kad je on bio oslobođen, usmjerivši svoj napad na samog 
Lukula, Memije stade podjarivati narod i nagovori ga da mu ne odobri 

trijumf optužujući ga da je mnogo toga pronevjerio i da je nepotrebno 
otegao s ratom.!“ Kad se Lukul žestoko upeo protiv te odluke, prvi i 
najutjecajniji građani, umiješavši se među tribuse, uz usrdne molbe i velik 
trud jedva najzad nagovoriše narod da mu dopusti proslaviti trijumf,!* no 
taj trijumf nije, kao neki drugi, bio zapanjujući i glomazan duljinom 
slavodobitničke povorke niti mnoštvom predmeta koji su u njoj bili 
nošeni, nego je Lukul umjesto toga uresio Flaminijev cirk velikim brojem 
neprijateljskog oružja i ratnim strojevima obojice kraljeva; i taj prizor, 
sam za sebe, nije ni izdaleka bio nevrijedan pažnje; u povorci je pak 
prošlo nekoliko oklopljenih konjanika i deset srponosnih kola te šezdeset 
kraljevskih prijatelja 1 vojskovođa, provezeno je ujedno sto deset mjedeno- 
kljunih ratnih brodova, zlatan kip samog Mitridata visok šest stopa,!“* štit 
ukrašen dragim kamenjem i dvanaest nosila sa srebrnim posuđem a 
trideset i dvoja sa zlatnim čašama, oružjem i novcem, To su sve nosili 
ljudi; nadalje, osam je mazgi nosilo zlatne počivaljke, pedeset i šest 
lijevano srebro a daljnjih sto sedam nešto manje od dva milijuna sedam 
stotina tisuća srebrnjaka.'“ Na pločama bili su zapisani iznosi novca što 
ga je Lukul već dao Pompeju za rat s gusarima i nadzornicima državne 
blagajne a pored toga bilo je ondje zabilježeno da je svaki vojnik primio 
devet stotina i pedeset drahmi.'“ Povrh svega, Lukul je sjajno pogostio 
grad i okolna sela što ih zovu vici. 


38. Poslije razvoda od Klodije, koja je bila razvratna i nevaljala žena, 
oženi se Servilijom, sestrom Katonovom, ali niti taj brak nije bio sretan. 
U njemu, naime, nije bilo samo jednoga od zala što ih je Klodija vukla 
za sobom, sablazni s braćom; premda je u svakom drugom pogledu 
Servilija bila podjednako bestidna i razuzdana, Lukul se silio da je trpi iz 
poštovanja prema Katonu, ali najzad je se odrekao. 

Kad je već njegov povratak kod senata pobudio izvanredne nade da 
u njemu ima protutežu protiv Pompejeva samovlašća i zatočnika aristokra- 
cije zahvaljujući njegovoj velikoj slavi i utjecaju, ostavi i napusti politiku 
bilo što je vidio da je već izmakla uzdama i bila u bolesnu stanju, bilo što 
se, kako tvrde neki, zasitio slave i prepustio najlagodnijem i najmekoput- 
nijem življenju po izlasku iz brojnih bojeva i napora ne baš najsretnijeg 
ishoda. Neki hvale tako veliku promjenu kod njega zato što je izbjegao 
sudbinu Marija koji se poslije pobjeda nad Cimbrima i poslije onih velikih 
i lijepih uspjeha nije ushtio opustiti unatoč zavisti što ju je navlačila 
stečena čast, nego je u nezasitnoj želji za slavom i vlašću, ogledajući se na 
političkom području kao starac s mladim ljudima, zabasao u strašna djela 
i patnje još strašnije od tih djela; i Ciceron bi, kažu, doživio ljepšu starost 
da je smotao jedra poslije Katilinine urote!" i Scipion đa je otpočinuo 
pošto je Numanciju pridodao Kartagi;!* ta i u državničkoj karijeri treba 
da bude neki prirodni konac; a i političke borbe, naime, ništa manje nego 
atletske jasno pokazuju kada je protekla ona životna dob u kojoj je snaga 
u naponu. Kras pak i Pompej podsmijevahu se Lukulu zato što se odao 
uživanju i rasipnosti kao da raskošno življenje nije još nepriličnije za 
čovjeka te dobi nego državnička djelatnost i zapovijedanje vojskom. 

39. A moguće je uistinu u Lukulovu životu, kao u staroj komediji!" 
pročitati u prvome dijelu o političkim djelima i o vojnim pohodima a u 
drugome o pijankama i gozbama i maltene o veselim ophodima, baklja- 
dama i svakoj mogućoj lakoumnoj zabavi. Ta ja bar ubrajam u lakoumnu 
zabavu i skupe gradnje, podizanje trijemova i kupališta i još slike i kipove 
i trud oko tih umjetnina koje je skupljao uz ogromne izdatke, na što je 
nemilice rasipao golemo i sjajno bogatstvo što ga je sabrao na svojim 
vojnama pa još i sada, gdje je raskoš toliko porasla, Lukulovi se perivoji 
ubrajaju među najrastrošnije od carskih vrtova. Što se pak tiče radova na 
morskoj obali i kod Neapolisa,!' gdje je vješao brežuljke povrh golemih 
iskopa,!!! opasivao svoja prebivališta morskim trkalištima i ribnjacima i 
gradio palače usred mora, stoičar Tuberon,!!* ugledavši sve to, nazva ga 
Kserksom u togi.'!š Imao je kod Tuskula ljetnikovce, vidikovce i 
prostrane otvorene dvorane za gozbe i trijemove u koje jednom došavši, 
Pompej je zamjerao Lukulu što je, uređivši izvrsno svoj ladanjski nastan 
za ljeto, učinio ga nemogućim za stanovanje zimi. Nato Lukul reče 
nasmijavši se: »Pa tebi se, znači, čini da imam manje pameti od ždralova 
i roda tako da ne mijenjam boravište s godišnjim dobima«? Kad je jednom 
neki pretor, kome je bila želja da priredi sjajnu javnu predstavu, iskao od 
njega grimizne ogrtače za opremu jednog kora, odgovori da će, pošto 
pogleda, dati ako bude imao a onda ga sutradan upita koliko treba. Kad 
ovaj reče da će mu biti dovoljno stotinu, pozva ga neka uzme dvostruko 
toliko, a na to je ciljao i pjesnik Flak" kad je kazao da Lukul nije smatrao 
bogatom kuću u kojoj zanemarena i skrivena bogatstva nisu brojnija od 
onih koja se vide. 


40. Svakodnevni su Lukulovi objedi bili razmetljivi novostečenim 
bogatstvom te je ne samo grimiznim prostirkama i peharima urešenima 
dragim kamenjem te zborovima i dramskim prikazivanjima nego i 
raznovrsnim mesom i majstorski priređenim poslasticama činio sebe 
predmetom zavisti prosta svijeta. Izreka Pompejeva u vrijeme bolesti 
postala je u svakom slučaju veoma popularnom ; kad mu je njegov liječnik 
propisao da uzme kao hranu drozda a kućni robovi rekoše da je ljeti 
drozda nemoguće naći drugdje osim kod Lukula koji ih tovi, ne dopusti 
im Pompej da ih uzmu odande, nego, rekavši liječniku: »Da, dakle, 
Lukul ne živi u raskoši, Pompej ne bi preživio ?«, naredi im da mu prirede 
nešto što se moglo lako nabaviti. Katon, koji mu je bio prijatelj i rođak, 
tako mu je zamjerao na njegovu načinu života da je, kad je neki mladi 
senator održao u nevrijeme dosadan i dugačak govor o umjerenosti i 
trijeznosti, Katon, ustavši, rekao: »Nećeš li ti prestati da se bogatiš kao 
Kras, živiš kao Lukul a govoriš kao Katon ?« Neki pak vele da su te riječi 
bile tako izgovorene, ali da ih nije izrekao Katon. 


41. Da Lukul, međutim, nije samo uživao u tome načinu života, 
nego se i dičio njime, bilo je jasno iz anegdota spominjanih o njemu. 
Pripovijeda se tako da je mnogo dana gostio neke Helene koji su došli u 
Rim a da su se oni, ustručavajući se na pravi helenski način, stidjeli i 
najzad odbijali njegov poziv zato što on toliko troši svakodnevno zbog 

njih; nešto im je, kažu, Lukul rekao nasmijavši se: »Nešto je od tih 
troškova doista zbog vas, moji helenski prijatelji; najveći je ipak dio zbog 
Lukula.« Kad je večerao sam pa su mu pripravili jedan stol i skromnu 
večeru, ljutio se pa pozvao slugu u čijoj je to bilo nadležnosti. Kad je ovaj 
rekao da je mislio, budući da nitko nije pozvan, da Lukulu nije potrebno 
ništa osobito skupo, reče mu gospodar: »Sto govoriš? Zar nisi znao da 
danas Lukul večera kod Lukula 2 Kako se, prirodno, o toj zgodi mnogo 
govorilo u gradu, pristupiše mu, dok je besposličio na Forumu, Ciceron 
i Pompej, prvi jedan od njegovih intimnih i prisnih prijatelja, dok je s 
Pompejem imao razmiricu od vremena zapovjedništva nad vojskom, ali 
su ipak uobičajili da se posjećuju i često međusobno učtivo razgovaraju. 
Pozdravivši ga, dakle, Ciceron ga upita kako je raspoložen prema 
molbama; a kad je on rekao da je raspoložen izvrsno i pozivao ih neka je 
samo iznesu, reče Ciceron: »Mi želimo danas večerati s tobom onako kako 
je za tebe pripravljeno.« A kad se Lukul skanjivao i tražio da može 
izabrati koji drugi dan, rekoše da mu to neće dopustiti niti mu dozvolja- 
vahu da se dogovara sa slugama da ne bi naredio da se priredi bilo što 
više od onoga što se priređuje za nj osim što na njegovo traženje pristađoše 
da pred njima rekne jednome od slugu da će danas večerati u Apolonu; 
to je, naime, bilo ime jedne od njegovih raskošnih dvorana i tako je njih 
nadmudrio a da to nisu primijetili. Jer svaka od njegovih blagovaonica, 
kako se čini, imala je unaprijed utvrđenu cijenu večere kao i poseban 
jelovnik i pribor tako da su robovi, čuvši gdje želi večerati, znali kolik 
treba da bude trošak i kakva treba da bude večera po svom redu i 
rasporedu; uobičajeni je trošak za večeru u Apolonu bio pedeset tisuća;!!? 
kako je i tađa tolik iznos bio izdan, Pompej je bio zapanjen brzinom 
pripreme pri onako veliku trošku. S takvom je hirovitom obiješću 
postupao, dakle, Lukul sa svojim blagom kao da je to stvarno njegov u 
ratu zarobljeni barbarin. 


42. Vrijedan je pažnje i spomena način na koji je uredio svoju 
knjižnicu. Skupljao je, naime, mnoge lijepe knjige a njihova je upotreba 
bila za nj još dičnija od same nabavke jer su njegove zbirke knjiga bile 
svima otvorene i trijemovi i radne sobe oko njih bile su pristupačne bez 
ograničenja Helenima koji su onamo zalazili kao u prihvatilište Muza i 
čitave dane ondje provodili jedni s drugima rado se uklanjajući drugim 
svojim poslovima. Lukul je i sam često provodio ondje S njima svoje 
dokone časove zalazeći u trijemove s njihovim: učenjacima i pružajući 
svoju podršku njihovim političarima u čemu je već irebalo; i uopće 
njegova kuća bijaše ognjište i pritanej!'* za Helene koji su dolazili u Rim. 
Svu je filozofiju volio i svakoj je bio naklonjen i prijatelj, ali od početka 
stekao je osobitu i žarku ljubav prema Akađemiji,!" ne onoj što je 
nazivahu Novom, premda je ta škola u ono doba imala krepkog predstav- 
nika Karneadova učenja u Filonu,!!* nego prema Staroj, kojoj je tada na 
čelu bio uvjerljiv 1 rječit čovjek, Antioh Askalonjanin, koji je Lukula, s 
punim ga oduševljenjem učinivši svojim prijateljem i životnim drugom, 
postavljao kao protivnika Filonovim slušateljima od kojih je jedan bio i. 
Ciceron. I doista, Ciceron je sastavio veoma lijep spis o učenju Nove 

Akademije u kojem je razlaganje o mogućnosti razumijevanja stavio u usta 
Lukulu a sebi suprotno tome. Naslov je knjizi Lukul. 

Bili su, kao što je spomenuto, veliki prijatelji i dionici istog 
političkog opredjeljenja; ta Lukul se opet nije posvema povukao iz 
političkog života premda je častohlepnu želju i jagmu za prvim mjestom 
i najvećom moći odmah prepustio Krasu i Katonu jer je vidio da pri njima 
nije moguće izbjeći opasnosti i trpljenje uvreda; jer oni koji su podozrivo 
gledali na moć Pompejevu isticali su Krasa i Katona kao prvake senatske 
stranke budući da je Lukul otklanjao vodstvo; ali silazio je na Forum radi 
podrške prijateljima a u senat ako se trebalo prkosno suprotstavljati nekoj 
Pompejevoj slavohlepnijoj zamisli. Tako je uredbe što ih je ovaj propisao 
pobijedivši kraljeve Lukul osujetio i u suradnji s Katonom spriječio da se 
odobri podjela zemlje Pompejevim vojnicima koju je ovaj predlagao tako 
da je Pompej potražio pribježište u Krasovu i Cezarovu prijateljstvu ili 
prije zavjeri te, napunivši grad oružjem i vojnicima i silom izbacivši s 
Foruma Katonove i Lukulove pristaše, silom dao potvrditi svoje odredbe. 

Kako su se optimati ljutili zbog takva postupka, izvedoše pompejevci 
nekog Vetija za koga su govorili da su ga uhvatili gdje pokušava izvesti 
atentat na Pompeja. I taj, ispitivan u senatu, optuži neke druge, ali pred 
narodom navede Lukula kao onoga koji ga je podgovorio neka ubije 
Pompeja. Nitko ne pridade važnosti njegovoj priči, štaviše, odmah je bilo 
jasno da su Pompejevi pristaše nagovorili tog jadnika na neistinite i 
zlonamjerne klevete a stvar još većma iziđe na vidjeio kad je par dana 
kasnije njegovo mrtvo tijelo bilo izbačeno iz zatvora pri čemu se reklo da 
je umro prirodnom smrću a imao je na sebi tragove davljenja i batinjanja; 
mišljenje je bilo da su ga umozili oni isti koji su ga podgovorili. 


43. To je, dakako, Lukula još više odvraćalo od politike. A kad je 
Ciceron bio prognan a Katon poslan u Kipar, raskrsti s njom posvema. 
I pred smrt kažu da mu je bolest zahvatila razum koji je pomalo venuo. 
Ali Kornelije Nepot tvrdi da Lukul nije izgubio razum od starosti niti od 
bolesti, nego da su mu ga uništili otrovi jednog od njegovih slobodnjaka, 
Kalistena, a da mu ih je Kalisten dao zato da bi ga Lukul više volio misleći 
da oni imaju takvo djelovanje, ali da su mu oni oduzeli prisebnost i 
razorili moć rasuđivanja tako da je još za njegova života njegovim 
imetkom upravljao njegov brat. Pa ipak, kad je umro,!*“ narod se rastužio 
i strčao kao da je preminuo na vrhuncu svoje vojničke i državničke 
njegovo tijelo da ga pokopaju na Martovu polju gdje je bio pokopan i 
Sula. Ali kako to nitko nije očekivao a pripreme za to nisu bile 
jednostavne, njegov brat, moleći i preklinjući, nagovori ih da dopuste da 
se mrtvačev pogreb obavi na imanju u Tuskulu gdje su pripreme već bile 
izvršene. A ni on sam nije ga dugo nadživio, nego je kako po dobi i slavi, 
tako i po vremenu smrti malo za njim zaostao pokazavši se i tako uzorom 
bratske ljubavi. 


Bilješke 


! Grčki i latinski. 

? Lukul će pisati povijest. 

* Forum je naprosto središnji trg u Rimu kakav je postojao u svakom antičkom gradu i 
bio središtem njegova društvenog života. Ipak, zbog značenja što ga je imao kao političko 
središte antičkog svijeta kroz tisuću godina, ovdje je ostavljen njegov latinski naziv. 

* Jampski trimetar: metrički naglašeni su parni slogovi. Ne zna se odakle potječu ovaj i 
slijedeći citat, 

5 Kvint Hortenzije Hortal, slavan govornik u 1. st. pr. n. e., suparnik Ciceronov. 

& Povjesničar Sulinih ratova. 

7 Ovdje u izvorniku Plutarh prevodi na grčki naziv edila kao »nadzornika tržišta«. 

5 God. 90-89, Drugi mu je naziv saveznički rat. 

* God, 87-86. 

2 Prolemej VIII Latir koji je tada vladao nije više bio mlad. Uspeo se na prijestolje 117. a 
umro je 81, pet godina poslije Sulina zauzeća Atene. Plutarh ga vjerojatno miješa s 
njegovim nezakonitim sinom Ptolemejem IX Auletom koji je postao kraljem god. 80, 

'i Prema jednom preračunavanju, oko 457.200 predratnih zlatnih dinara. 

12 Stanovnici otoka Kosa uz maloazijsku obalu. 

13 Stanovnici dorskoga grada Knida u Maloj Aziji. 

'4 God. 85. 

5 Kolofon je bio velik jonski grad u Maloj Aziji nedaleko Efeza. Danas su ondje samo 
ruševine Hili (ili Žili). 

6 Velik grad u maloazijskoj Miziji na rijeci Kaistru, sada Bergama; negdašnja prijestolnica 
pergamskog kraljevstva Atalovića. 

!* Također grad u maloazijskoj Miziji. 

' Oba su grada u Beotiji, u srednjoj Grčkoj. To je bilo god. 85. 

? Konzula Lucija Valerija Flaka. 

2 God. 84. 

" Oko 94,300.000 predratnih zlatnih dinara. 

2 Eleja je bila grad u Maloj Aziji nasuprot Mitileni na otoku Lezbu. 

2 God, 84-80. 

* God, 74. 

2 Kvint Sertorije (vidi njegov životopis) nastavio je u Hispaniji borbu za Marijevu stvar 
vrlo uspješno sve do svoje smrti, 

2 Do Pompejeva dolaska vrhovni rimski zapovjednik u ratu sa Sertorijem. Puno mu je ime 
Kvint Cecilije Metel Pijo. 

# Danas Mramorno more. 

% Pokrajina na sjeveru Male Azije. 

2 God. 74. Vidi Kimon 1. 

#* Miiske grabežljive nemani u ptičjem obliku. 

*! Rimski povjesničar Apijan naziva tu osobu Varijem. 

2 S pura. 

5 Svetkovina Ferefate (Perzefone), zaštitnice grada Kizika. 

** Podzemnim se bogovima kao žrtve prinose crne životinje. 

š Sintaksa te rečenice u izvorniku je anakolut. 

#%a Tužnjak je frulaš a trubač sjevernjak. 

3% Oko 32 metra. 

7 U Troji. 

# Oko 158.000 zlatnih dinara. 

#* Njemu u čast uveli su i Lukulove igre koje su se održavale i kasnije. 

#4 Prijevod K. Raca. Stih je daktilski (epski) heksametar (šestomjer). 

“I Gdje su se po predaji Grci iskrcali prilikom pohoda na Troju, 

“ Otok Samotraka, sjeveroistočno od Imbra, bio je središte kulta bogova Kabira. Filip 
Makedonski, otac Aleksandra Velikog, i Aleksandrova majka Olimpijada bili su posvećeni 
u te misterije (i tom su se prilikom upoznali). Misteriji su bili slavni duboko do u carsko 
doba. 

# Oko 14,145.000 zlatnih dinara, 

“* Nazvane po gradu Prijapu u Miziji u Maloj Aziji, 

# God. 73, 

% Jedan vagan (ili mjerica) iznosio je oko 52 i po litre. 

# Drahma je vrijedila otprilike 79 predratnih zlatnih para. 

# Temeskira je grad na rječici Termodontu (danas Termehu) na Crnom moru (Pontu 
Fuksinu). 

# Do zapadne Azije. 

"Tigran je god. 70. uhvatio i pogubio kraljicu Selenu, treću ženu i udovicu Antioha X 
koji je vladao dijelom Sirije. 

3! God. 72. g: 

5 Oko 3,84 m. 

% Azovsko more. 

* Oko 7900 zlatnih dinara. 

5 Oko 237.000 zlamih dinara. 

** Yrpca što se ovijala oko čela kao znak kraljevskog dostojanstva. 

*" Amis leži na Crnome moru. ' 

** Konzul Mumije osvojio je i spalio Korint god. 146, 

* Otprilike 29 km. . 

€ Izdavao se za peripatetičkog filozofa (po nekima to je i bio). Uz Mitridatovu podršku 
domogao se vlasti u Ateni. Kad je Sula 87. osvojio Atenu, prisilio ga je da ispije otrov. 

* Otprilike 158 zlatnih dinara. 

% Filolog, učitelj jezika i književnosti. 

% God. 71-70, 

* Zatvorske, Po drugima: negve. 

& Najvjerojatnije vrst mučila. 

% Budući da su Rimljani kamate obračunavali mjesečno, to je značilo 12% na godinu. 

5 Oko 94,300.000 zlatnih dinara. 

% Oko 565,800.000 zlatnih dinara. 

#& Radi se o velikom gradu Antiohiji na rijeci Orontu, Sveti gaj Dafne, posvećen Apolonu, 
ležao je u udaljenosti od oko 40 km od grada. 

"To je predio oko izvorišta rijeke Tigris, današnji Kurdistan. 

7 Grč. skenitski, tj. »šatorski« Arapi. 

2% Mjesto u Mezopotamiji. 

3 Ili Stenisa. Rodom iz Olinta, suvremenik Aleksandra Velikog (Makedonskog). 

* Izgubljeni Sulini memoari. 

5 Današnji Krim. 

5 Oko 15.800 zlatnih dinara. 

7 God. 69. 

2 Danas Zof, pokrajina Komagena. 

? Živjeli su oko antičke Arbele. 

% S Perzijskog zaljeva. 

# Imenjaci hispanskih Ibera, ali bez ikakve etničke veze s njima. Azijsku Iberiju, između 
Crnog i Kaspijskog mora, omeđivao je sa sjevera Kavkaz, s juga Armenija, sa zapada 
Koihida a s istoka azijska Albanija (također ni u kakvoj etničkoj vezi.s balkanskom 
Albarijom). 

2 I konji su imali oklop. 

# Bojni znak rimske legije. 

# Kohorta je imala 3 manipula a manipul 2 centurije (satnije). Deset kohorata činilo je 
legiju. Neki prevode: »po manipulima«. 

#5 God. 105. Vidi Kamilo 19. 

% 6. listopada (oktobra). 

8" Oko 0,76 km. 

% Povjesničar i geograf (mi ga znamo samo u potonjem svojstvu), proputovao velik dio 
svijeta, umro god. 19. n. e. 

# Oko 37,620.000 zlatnih dinara. 

** Otprilike 632 zlatna dinara, 

% U glavi 21. 

* Oko 1,575.000 hektolitara. 

* God. 68. 

* Nije još bilo zrela žita, hrane za vojsku. 

% Pritok Eufrata. 

% Mardi su bili medsko pleme s južne obale Kaspijskog mora. 

?? Medski narod tako nazvan po Atropateru koga je Aleksandar Veliki postavio njima za 
satrapa, 

% Misli se rimska pokrajina Azija. 

% Pompej se vratio u Rim god. 71. poslije pobjede nad sertorijevcima u Hispaniji i ostacima 
Spartakove vojske u Italiji. God. 67. bio je imenovan Lukulovim nasljednikom. 

1% Gad. 67. 

U Kaspijsko more, 

19% Big je 7 godina u ratu na istoku. 

195 God. 66. 

1%4 Oko 1,92 m. 

15 Otprilike 2,133.000 zlatnih dinara. 

16 Oko 750 i po zlatnih dinara. 

1% Poslije otkrivanja i ugušenja Katilinine urote god. 63. 

9% Seinion Emilijan (Afrički Mlađi) osvojio je Kartagu 146. a Numanciju 133. 

1% Stara atička komedija, najslobodnija i najizvornija u svome žanru, poznata nam je samo 
po Aristofanovim djelima. 

"e Današnji Napulj. 

!"! Rudokopima je podrovao brda. 

12 Kvint Elije Tuberon, filozof, pravnik i povjesničar. 

13 Kserkso je prokopao Atos. 

'4 Radi se o Horaciju (Epistule 1, 6, 45-46). Govoreći o Lukulu, kaže: 

Jadna je, uboga kuća gdje nema u obilju blaga 
Za što gospodar ne zna a od koristi je tatu (prij. K.Raca). 

15 Oko 39.500 zlatnih dinara. 

'4 Uredska zgrada pritana, izvršne vlasti u Ateni. Ondje su se zajedno s njima na državni 
trošak hranili zaslužni ljudi i pobjednici na atletskim natjecanjima. 

117 Platonovoj školi. ' 

'" Karnead (213-129) naučavao je neku vrst probabilizma. Filon, iz iste škole, povukao se 
u Rim poslije Mitridatova zaposijedanja Atene. Među njegovim je učenicima bio. i 
Ciceron. 

"'% Da se oslobodi Katona (Mlađeg ili Utičkog), Klodije ga je poslao u misiju na Kipar god. 
58. 

1% Oko god. 57. 


Usporedba Kimona i Lukula 


1. Moglo bi se Lukula ocijeniti sretnim ponajviše zbog njegova 
konca, zato što je umro prije promjene ustavnog poretka koju je sudbina 
pripremala pomoću građanskih ratova i život je skončao u domovini već 
načeta zdravlja, ali još slobodnoj. I u tome je doista u najvećoj mjeri 
zajedništvo s Kimonom. Jer i ovaj je preminuo prije nego su smutnje 
potresle Heladu a u vrijeme dok je još bila u naponu snage; preminuo je, 
međutim, u taboru i vojsci na čelu a da se nije ničega morao odreći niti 
je izgubio duševnu svježinu a niti je učinio gošćenja i pijanke bojnom 
nagradom za oružje, zapovjedništva i pobjedne znakove, pa njega ne 
pogađa Platonovo izrugivanje! Orfejevim sljedbenicima? koji su tvrdili da 
one koji su čestito živjeli čeka u Hadu kao počasni dar vječna opijenost. 
Nesumnjivo dokolica, spokojan život i provođenje vremena u razgovorima 
ugodnim i misaonim pruža najdoličniju utjehu staru čovjeku koji se 
povukao od ratova i političke djelatnosti; ali skrenuvši tijek svojih dičnih 
dostignuća prema užitku kao krajnjem cilju, živjeti ubuduće, slaveći 
Afroditine svečanosti poslije ratova i vojvodskih časti, u zabavi i raskoši 
nije bilo dostojno plemenite Akademije pa niti onoga koji se trudio da 
nasljeduje Ksenokrata,* nego prije onoga koji naginje Epikuru. A to i jest 
čudno; čini se, naime, da je mladost jednoga bila ozloglašena i razuzdana 
a drugoga, suprotno tome, puna stega i trijezna. Bolje je, svakako, kad 
se čovjek mijenja na bolje; ta kreposnija je narav u kojoj loše crte slabe a 
dobre sazrijevaju. 

Nadalje, premda su obojica bili jednako bogati, nisu jednako 
upotrijebili svoje bogatstvo. Jer ne dolikuje s južnim zidom Akropole u 
Ateni, dovršenim novcem što ga je Kimon donio, izjednačiti ložnice i 
morem unaokolo oplakivane vidikovce u Neapolisu* što ih je od barbar- 
skoga plijena sagradio Lukul; niti se može s Kimonovim stolom usporediti 
Lukulov, s demokratskim i čovjekoljubivim rastrošan i satrapski. Jer prvi 
je uz malen trošak svakodnevno prehranjivao mnoge a drugi je za goleme 
novce bio pripreman za malen broj raskošnika. Osim ako, Zeusa mi, 
vrijeme nije bilo uzrokom razlici u stavovima; jer nejasno je ne bili sei 
Kimon, prepustivši se poslije svojih dostignuća kao vojskovođa starosti 
koja ne zna za ratove niti za političku djelatnost, odao još većma gizdavu 
i uživanju predanu životu; ta bio je prijatelj vinu i svetkovanju a njegovi 
odnosi sa ženama, kako je naprijed bilo spomenuto, izazivali su sablazan. 
No uspjesi u vojničkom djelovanju i političkim borbama, pribavljajući 
drukčije zadovoljstvo, ne daju vremena nižim strastima kod naravi 

zaokupljenih državničkim radom i častoljubljem. U svakom slučaju, da je 
i Lukul okončao svoje dane u boju i na položaju vojskovođe, čini mi se 
da niti najgore prigovaralo niti najstroži kudilac ne bi mu mogao naći 
zamjerke. Toliko o njihovu načinu življenja. 


2. Da su u ratu obojica bili valjani borci i na kopnu i na moru, 
očigledno je; ali kao što one atlete koji u jedan isti dan bivaju okrunjeni 
pobjedničkim vijencem u rvanju i pankratiju* nazivaju po običaju izuzet- 
nim pobjednicima, tako Kimon, koji je u jedan dan ovjenčao Heladu 
istovremeno pobjednim znakom za pobjede na kopnu i na moru, 
zaslužuje neko prvenstvo među vojskovođama. Štaviše, Lukulu je domo- 
vina podijelila vrhovništvo, dok je Kimon vrhovništvo pribavio svojoj 
domovini. Jedan je pripojio osvojene neprijateljske zemlje svojoj domovini 
koja je već vladala saveznicima, dok je drugi učinio da njegova domovina 
koju je zatekao pokornu drugima ne samo zapovijeda saveznicima, nego 
i da gospoduje nad neprijateljima jer je prisilio poražene Perzijance da se 
povuku s mora a Lakedemonjane nagovorio da svojevoljno odstupe sa 
zapovjedništva. Ako je pak najvažniji zadatak vojskovođe da sebi pribavi 
poslušnost iz ljubavi, Lukul je doživio prezir vlastitih vojnika a Kimon 
divljenje saveznika; jer od prvoga oni su se odmetnuli a k drugome ovi 
su prebjegli. Prvi se vratio kući ostavljen od ljudi s kojima je kao 
zapovjednik pošao, drugi je ljudima s kojima je bio poslan da izvršava 
zapovijedi drugih sam na povratku izdavao naredbe ishodivši za svoj grad 
istovremeno tri najteže stvari, naime mir s neprijateljima, vrhovništvo 
nad saveznicima i slogu s Lakedemonjanima. Nadalje, poduhvativši se 
obojica da unište velike imperije i pokore svu Aziju, ostaviše svoje djelo 
nedovršeno, jedan naprosio zbog loše sreće; umro je, naime, vojsci na 
čelu i na vrhuncu uspjeha; ali drugoga ne bi se moglo potpuno osloboditi 
osobne odgovornosti bilo da nije znao ili da nije uspio utišati među 
vojnicima nezadovoljstvo i pritužbe koji su doveli do toga da je postao 
tako omražen. Ili mu je možda i to zajedničko s Kimonom: jer i njega su 
njegovi sugrađani stavili pred sud i na koncu poslali ostrakizmom u 
izgnanstvo da deset godina, kako veli Platon, ne čuju njegova glasa. 
Aristokratske se, naime, naravi slabo slažu s pukom i rijetko su mu po 
ćudi, nego mu većinom, primjenjujući silu u ispravljanju njegovih 
skretanja, dosađuju baš kao liječnički zavoji premda ovi uganute uđove 
dovode u prirodan položaj. Možda, dakle, i jednoga i drugog treba 
osloboditi krivnje u tome pogledu. 


3. No Lukul je u ratu dopro mnogo dalje prekoračivši kao prvi od 
Rimljana s vojskom Taur, prešavši Tigris, zauzevši i spalivši azijske 
prijestolnice Tigranokertu, Kabiru, Sinopu i Nisibis naočigled njihovih 
kraljeva i podloživši sjever sve do Fasisa, istok do Medije a krajeve prema 
jugu i Crvenom moru posredstvom arapskih kraljeva pošto je satro vojske 
neprijateljskih kraljeva ne uspjevši jedino da se dokopa njih osobno koji 
su poput divlje zvjeradi bježali u pustinje i šume besputne i neprohodne. 
Evo jakog dokaza tome: Perzijanci, kao da nisu pretrpjeli nikakve velike 
štete od Kimona, odmah su nastavili borbu s Helenima i njihove su brojne 

trupe u Egiptu svladali pa uništili,“ dok Tigran i Mitridat poslije Lukula 
nisu više ništa uradili, nego se ovaj, slab već i satrven prvim bojevima, 
niti jedanput nije usudio pokazati svoje čete izvan taborskih utvrđenja pa 
je kao bjegunac otišao na Bospor i ondje skončao, a Tigran je pohitao da 
se gol i bez oružja baci na tlo pred Pompejem i, skinuvši s glave kraljevski 
povez, stavio ga njemu pred noge Iaskajući pri tome Pompeju ne onim 
što je bilo njegovo nego onim poradi čega je Lukul proslavio trijumf. U 
svakom slučaju, ako je bio prezadovoljan dobivši natrag znakove kraljev- 
skog dostojanstva, bilo je to zato što je osjećao da ih je još ranije bio lišen. 
Veći je, stoga, vojskovođa baš kao i atlet onaj koji svome nasljedniku 
ostavi protivnika većma oslabljena. 

Pa još nadalje, Kimon je udario na kraljevu moć zatekavši je već 
skršenu i na ponos Perzijanaca već slomljen teškim porazima i paničnim 
bjegovima pred Temistoklom, Pausanijom i Leotihidom? i lako je pobije- 
dio ljude čiji je duh već ranije podlegao i bio poražen, dok se Tigran s 
Lukulom sukobio kad još u mnogim bojevima nije znao za poraz i bio je 
pun samosvijesti. U pogledu brojnosti oni koje je nadvladao Kimon ne 
zaslužuju da se usporede s onima koji su se udružili protiv Lukula. Stoga, 
kad čovjek uzme sve u obzir, teško je donijeti konačan sud jer se čini da 
se i božanstvo pokazalo milostivim obadvojici, jednoga unaprijed upuću- 
jući što treba da privede uspješnu koncu a drugoga čega da se čuva tako 
da se može reći da su obojica dobila glas božji kao ljudi vrli i po naravi 
bogoliki. 


! Država 2 363C. 

? Misli orfičku sljedbu koja je vjerovala u besmrtnost duše i nagradu odnosno kaznu poslije 
smrti. 

* Ksenokrat (396-314) naslijedio je Platonova nećaka Speusipa na čelu Akademije. 

* Danas Napulj. 

5 Vidi Kimon 4, 

* Kombinacija rvanja i šakanja. 

? Gorgija 516D. 

5 God. 454. Vidi Tukidid 1, 109. 

* Leotihida, spartanski kralj, pobjednik kod Mikale 479, nad Perzijancima. 


NIKIJA 


(rođen prije 469, umro 413) 


1. Budući da nam se čini da nije neumjesno uspoređivati s Nikijom 
Krasa i partsku katastrofu sa sicilskom, čas je da uputim čitaocima ovog 
spisa usrdnu molbu i poziv u svoju korist neka ni tren ne pomisle da nas 
je pri pripovijedanju onoga što je Tukidid nedostižno opisao! nadmašivši 
u tome sam sebe izvanrednom patetičnošću, točnošću i raznovrsnošću 
obuzelo isto raspoloženje kao Timejaž koji se, ponađavši se da će 
umijećem zasjeniti Tukidida a za Filista* pokazati da je sasvim dosadan i 
nevješt pisac, gura svojom poviješću posred onoga što je njima osobito 
uspjelo, bojeva, pomorskih bitaka i govora pred narodom,* pokazujući se 
uz njih ne, Zeusa mi, 


k'o pješak što s mukom prati kola lidijska, 


kako veli Pindar." nego kao potpun primjer staračke učenosti i djetinjaste 
uobraženosti i, po Difilu,* 


sav nezgrapan, nadjeven do dna mašću sicilskom, 


često zapadajući neopazice u maniru Ksenarhovu“ kao kad govori da je 
pomislio da je za  TEDJANE bio loš predznak što je vojskovođa imena 
izvedena od pobjede? isprva otklonio zapovjedničku čast te da im je 
božanstvo sakaćenjem Hermovih stupića,“ unaprijed nagovijestilo da će u 
ratu najviše postradati od Hermokrata,!'“ sina Hermonova; k iome da je 
bilo prirodno da je Heraklo pomagao Sirakužanima zbog Kore koja mu 
je izručila Kerbera!' a da se ljutio na. Atenjane što su nastojali spasiti 
Egešćane“ koji su potomci Trojanaca č čiji je on grad razvalio zbog krivde 
što ju mu je nanio Laomedont.!? 

Ali možda ga je na takvo pisanje navodio isti kritički ukus s kojega 
je prigovarao Filistovu jeziku i kudio Platona i Aristotela;'* meni se pak 
ljubomorno nadmetanje s drugim piscima u pitanjima stila ukazuje uopće 
kao sitničavost i sofisterija a ako se primjenjuje protiv onoga što je onkraj 
svakog oponašanja, i ikao potpuna nedotupavost. U svakom slučaju, kako 
mi nije moguće šutke mimoići djela koja su izložili Tukidid i Filist jer 
ona u najvećoj mjeri kriju narav mog junaka i ćud što leži zapretana ispod 
mnogih teških patnji, dotakavši ih se ukratko i koliko je bilo nužno da se 
ne bi činilo da sam posvema nemaran i nehajan, uznastojao sam sabrati 
one pojedinosti koje su većini pisaca promakle a što drugi spominju 
uzgred ili je navedeno na zavjetnim darovima“ ili u skupštinskim 

zaključcima,“ ali ne gomilajući beskorisnu povijesnu građu nego podajući 
čitateljima ono što služi razumijevanju značaja i postupaka. 


2. Moguće je, dakle, ponajprije o Nikiji reći ono što je napisao 
Aristotel,!* da su trojica najčestitijih građana Atene, punih i starinskog 
rodoljublja i ljubavi za narod, bili Nikija, sin Nikeratov, Tukidid, sin 
Melesijin,! i Teramen, sin Hagnonov,“ ali ovaj potonji manje od prve 
dvojice; ta i kao stranac s Keja bio je objekt žestokih napada zbog lošijeg 
porijekla, i zato što je u političkom opredjeljivanju bio nestalan kolebajući 
i ovamo i onamo dobio je nadimak Koturno. 2! Od ostale dvojice Tukidid 
je bio stariji i, stojeći na čelu aristokratima, u mnogo se prilika 
suprotstavio pučkome vođi Periklu, dok je Nikija kao mlađi i za Periklova 
života uživao određen ugled tako da je i zajedno s njime obavljao dužnost 
stratega i sam često bio izabran za vojskovođu a poslije Periklove smrtižć 
odmah izbio na prvo mjesto osobito zalaganjem. bogatih. 1 uglednih da 
bude protuteža bezočnosti i drskosti Kleonovoj,“ ali mu je ipak i narod 
bio naklonjen i podržavao ga u njegovim stremljenjima. 


Jer premda je Kleon bio veoma moćan u narodu 

tetošeći ga i pružajući mu zaradu,“ 
ipak su oni kojima se ulagivao, videći njegovu lakomost, bestidnost i 
bezobraštinu, u većini isticali Nikiju kao svoga vođu. Ta i njegovo 
dostojanstvo nije bilo odveć kruto niti nemilo, nego je narod privlačio k 
sebi obzirnošću koja se činila izmiješanom sa strahom od mnoštva. Po 
naravi je, naime, bio bojažljiv i neodlučan a u ratu je dobrom srećom 
uspijevao prikriti strašljivost;“ kao vojskovođu jednako ga je, naime, 
pratio uspjeh; ali u političkom djelovanju njegova plašljivost i lakoća 
kojom su ga denuncijanti mogli smesti činilo se da ga čak čine popularnim 
i pribavljale su mu nemalu moć uslijed naklonosti naroda zato što se oni? 
plaše ljudi koji ih gledaju s visine a uzdižu one koji ih se boje. Ta za 
mnoštvo najveća je čast da ga ne preziru veći od njega. 


3. Periklo, koji je vodio grad istinskom vrsnoćom i moćnom snagom 
riječi, nije trebao nikakve dostovjerne poze pred svjetinom, a Nikija, koji 
je u tome zaostajao, ali se isticao imućnošću, nastojao je njom pridobiti 
narod." I kako nije imao povjerenja u svoju sposobnost da se jednakim 
sredstvima bori s Kleonovim lakoumnim lakrdijašenjem kojim je po 
svojoj volji manipulirao Atenjanima, trudio se da osvoji puk kazališnim i 
atletskim priredbama i drugim takvim darežljivim izdacima za javnost 
nadmašujući raskoši i kićenošću sve prethodnike i suvremenike. Od 
njegovih posvetnih darova još i u naše je vrijeme stajao na Akropoli kip 
Palade Atene koji je izgubio pozlatu i u Dionisovu hramu svetilište“ 
prekriveno tronošcima“ što ih je dobio kao pokrovitelj tragičkih korova;? 
često je, naime, pobijedio s korovima koje je opremio a nikada nije bio 
pobijeđen.* Pripovijeda se da je jednom, kad je on bio koreg, izišao na 
pozornicu njegov kućni rob krasno odjeven kao Dionis, prelijep na pogled 
i veoma visok, još golobrad; kad su se Atenjani obradovali tom prizoru i 
dugo vremena pljeskali, Nikija reče ustavši da smatra svetogrdnim da 
bude u ropstvu tijelo time posvećeno bogu i dade momčiću slobodu. 

Spominje se i njegova častoljubiva podašnost na Delu, sjajna i 
dostojna boga. Jer dok su korovi koje su gradovi slali da pjevaju delskome 
bogu"! stizali brodovima kako već koji a svjetina je, dolazeći ususret lađi, 
tražila neka odmah pjevaju, ali ni u kakvu uresu već onako kako su u 
neredu žurno izlazili na kopno i u isti su mah ujedno metali vijence na 
glave* i preoblačili se, on se, kad je vodio svečanu povorku, sam iskrcao 
na Reneju* s korom, žrtvenim životinjama?“ i ostalom opremom a onda 
mostom od čamaca što ih je dopremio načinjene u Ateni po mjeri i 
izvanredno ukrašene pozlatama, bojama, vijencima i zavjesama noću 
premostio tjesnac između Reneje i Dela koji nije širok;** zatim je u osvit 
dana preko mosta vodio na Del bogu svečanu povorku i kor koji je bio 
raskošno iskićen i pjevao je stupajući. A poslije žrtve, korskih igara i 
gozbi postavio je znamenitu brončanu palmu*“ kao zavjetni dar bogu i 
posvetio mu zemljište kupljeno za deset tisuća drahmi* prihodima od 
kojega trebalo je da Deljani pokrivaju troškove žrtvenih gozbi zazivajući 
od bogova obilje blagoslova za Nikiju; jer i to je dao zapisati na kamenu 
stupu što ga je ostavio kao stražara nad svojim poklonom. Ona je palma, 
međutim, otkinuta vjetrom, pala na veliki kip što ga postaviše Nakšani i 
srušila ga.* 


4, Sasvim je jasno da u tim postupcima ima mnogo razmetljivosti i 
samoreklamerstva usmjerenih na uvećanje prestiža i ugađanje slavoljublju, 
ali i po ostalim vidovima Nikijina značaja i ponašanja moglo bi se s 
pouzdanjem povjerovati da su takvi načini umiljavanja narodu i stjecanja 
njegove privrženosti samo popratna crta njegove pobožnosti. Bio je, 
naime, od onih koje nebeska znamenja silno prestravljuju i »predan 
proricanju«, kako veli Tukidid.“ U jednome od Pasifontovih dijaloga“ 
zabilježeno je da je svakodnevno žrtvovao bogovima i da se, držeći kod 
kuće gatara, pretvarao da se neprestano s njime savjetuje o državnim 
poslovima, ali većinom ga je pitao o svojim osobnim stvarima a osobito o 
srebrnim rudnicima; jer posjedovao ih je mnogo u području Lauriona, 
značajne u pogledu prihoda, ali njihovo iskorištavanje nije bilo bez 
opasnosti za radnike;*' i ondje je uzdržavao mnoštvo robova a najveći mu 
se dio imetka sastojao u srebru. Iz tog razloga bilo je oko njega nemalo 
onih koji su tražili njegov novac i dobivali ga, Ta davao je onima koji su 
mu mogli uditi ne manje nego onima koji su zasluživali njegova dobročin- 
stva i uopće njegov je kukavičluk bio izvor prihoda zlikovcima kao 
njegova čovjekoljubivost dobrima. 

Svjedočanstvo o tome može se prikupiti čak i kod komičkih pjesnika. 
Teleklid* je, naime, spjevao ovo o nekom denuncijantu: 


Hariklo minudade da za njega nikom ne kaše 
Kako prvo bješe dijete majci, pune kese sin; 
Četiri mine Nikija mu dade, sin Nikeratov; 
Zašto dade, neću, makar dobro znadem ja; 
Reći, — prijatelj je meni i pametan, mislim, on.* 


A lice koje Eupolis“ ismijava u Mariki kaže izvodeći na pozornicu neka 
dokona siromaha: 

. A kako dugo nisi bio s Nikijom? 
. I nč vidjeh ga, — tek na trgu neki dan. 
. Taj čovjek prizna Nikiju da vidje on! 
No zašto bi ga vidio ako ne rad izdaje? 
. Čuli ste, druzi, 
Da na samom djelu bi zatečen Nikija. 
. Pa vi biste, o bezumni, 
Zatekli u zlu kakvu muža najboljeg ? 


A Aristofanov Kleon*" prijeteći kaže: 


u O oma 


Govornike ću nadvikati 1 Nikiju smesti. 
Pa i Frinih očigledno nišani na njegovu bojažljivost i podložnost panici u 
ovim stihovima: 


Ta valjan bješe građanin, ja dobro znam, 
I nije pokorno hodao kao Nikija.? 


5. Budući da je bio tako pun opreza prema denuncijantima, niti je 
večeravao s nekim od sugrađana niti se upuštao u razmjenu mišljenja ni 
u zajedničko provođenje dana i uopće nije imao vremena za takve 
razonode, nego je kao arhont ostajao u vojnom uredu“ sve do noći a iz 
vijeća odlazio zadnji a dolazio prvi. Pa iako nije imao nikakva javna posla, 
bio je teško pristupačan i odbojan ostajući kod kuće uza zaključana vrata. 
A njegovi su prijatelji predusretali one koji su mu dolazili na vrata i molili 
ih da ispričaju Nikiju jer on je i sada zauzet nekom državnom potrebom 
i poslom. 

Onaj koji mu je najviše pomagao pri toj predstavi i sudjelovao u 
Nikijinu zaodijevanju pompom i dostojanstvom bio je Hijeron, othranjen 
u njegovu kućanstvu i njegovim trudom temeljito izobražen u pismenosti 
i glazbi a prikazivao se kao sin Dionizija s nadimkom Mjedeni“" čije se 
pjesme doista još čuvaju“! i koji je kao vođa naseljenika u Italiji utemeljio 
Turije.“ Taj je Hijeron bio onaj koji je za Nikiju obavljao tajna 
savjetovanja s gataocima i širio u narod glasove da Nikija rađi grada živi 
trudoljubivim i mukotrpnim životom; reče da njega baš i u kupelji i za 
stolom uvijek salijeće kakav državni posao: »Zanemarujući osobne pro- 
bitke iz brige za opće, jedva dolazi do noćna počinka kad drugi već tvrdo 
spavaju. Iz tog je razloga tjelesno iznuren a prijateljima niti je prijazan 
niti ugodan, dapače, uz imetak izgubio je i njih baveći se državnim 
poslovima. Ostali javni djelatnici, s govornice stječući prijatelje i bogateći 
se, žive u ugodnostima i zbijaju šalu iz svojeg služenja državi.« U 
stvarnosti život je Nikijin bio takav da je mogao o sebi reći ono što i 
Agamemnon: ' 


... Životu za braniča mi 
Sjaj imamo, aP zato puku roblje smo.? 


6. Viđeći da se narod prigodice koristi političkim iskustvom ljudi 
moćnih u rječitosti i nadmoćne inteligencije, ali stalno gleda sumnjičavo 
i oprezna oka na njihovu sposobnost i prigušuje njihovu samosvijest i 

prestiž kao što je bilo očigledno po globi Periklovoj,** ostrakizmu 
Damonovu,* nepovjerenju mnoštva prema Ramnunćaninu Antifontu** 
osobito po sudbini Pahesa, osvojitelja Lezba,* koji je, polažući račun o 
svom zapovjedništvu, u samom sudu trgnuo mač pa se ubio, nastojao je 
izbjegavati veoma mučna i dugotrajna zapovjedništva a kad je god 
obavljao dužnost vojskovođe, držeći se prvenstveno sigurnosti i postižući, 
kako je prirodno, većinom uspjehe, nije svoja dostignuća pripisivao 
nikakvoj osobnoj mudrosti, sposobnosti ili zasluzi, nego ih je prepuštao 
sretnoj sudbini i zaklanjao se za utjecaj božanskoga žrtvujući zavisti dio 
svoje slave. 

Događaji su svjedočili o ispravnosti takva postupka; jer ni u jednome 
od mnogih teških neuspjeha koji su tada zadesili grad on nije uopće imao 
udjela, nego su Atenjani bili od Halkiđana u Trakiji potučeni pod 
vodstvom Kalijada i Ksenofonta,* etolski se poraz desio za Demostenove 
strategije, Hipokrat im je bio na čelu kad su kod Delija izgubili tisuću 
svojih ljudi, dok je za pošast najviše krivnje palo na Perikla zato što je 
zbog rata zatvorio u grad mnoštvo svijeta"! a do nje je došlo uslijed 
promjene mjesta obitavanja i nenaviklosti na nov način življenja.“ Nikija 
je u svemu tome ostao čist od svake krivnje; a kao vojskovođa osvojio je 
Kiteru,# otok zgodno smješten uz obalu Lakonije i naseljen Lakedemo- 
njanima, a zauzeo je1 mnoga mjesta u Trakiji koja su se odmetnula i 
podložio ih,“ pa je, zatvorivši Megarane u njihov grad, zaposjeo otok 
Minoju* a malo kasnije, krećući odande, ovladao Nisejom** a kad se 
iskrcao na području Korinta," potukao je Korinćane u bitki i pobio 
mnogo njih među kojima i njihova vojskovođu Likofrona. 

Tu mu se pri skupljanju mrtvih radi pokopa desilo da je ostavio na 
bojištu dvojicu svojih ljudi ne primijetivši ih, Čim je to razabrao, brže 
zaustavivši brođovlje, posla glasnika neprijateljima radi njihova preuzima- 
nja. Po nepisanu nekom zakonu i običaju smatralo se, međutim, da se 
odriče svakog prava na pobjedu ona strana koja primirjem stekne pravo 
da pokupi svoje poginule i zaište preuzimanje svojih mrtvih za pokop te 
je bilo protupravno da oni koji dobiju pristanak neprijatelja na to 
postavljaju pobjedni znak; pobjednicima su, naime, bili smatrani oni koji 
su držali u vlasti bojište, a oni koji traže mrtve nemaju ga pod kontrolom 
jer priznaju da ne mogu uzeti tijela palih. Ali Nikija ipak otrpje radije da 
žrtvuje slavu i pobjedu nego da ostavi nepokopane dvojicu svojih 
sugrađana.* 

Opustošivši priobalje Lakonije i razbivši Lakedemonjane koji su mu 
se suprotstavili,* osvoji Tireju" koju su držali Eginjani i zarobljenike žive 
odvede u Atenu. 


7. Kad su, poslije Demostenova utvrđivanja Pila,!' Peloponežani 
zavojštili na nj istovremeno suhozemnim silama i brodovima te je došlo 
do bitke, odrezano bi na otoku Sfakteriji* oko četiri stotine Spartanaca i 
Atenjani su njihovo hvatanje smatrali značajnim uspjehom kao što je to i 
bilo, ali kako je opsada bila teška i mučna na bezvodnim mjestima, dovoz 
je živeža oko Peloponeza bio i ljeti dugotrajan i skup a zimi pogibeljan, 
pa i posvema nemoguć. Atenjani su bili zlovoljni i kajali su se što su odbili 

poslanstvo Lakedemonjana koje je došlo k njima radi pregovora o 
ugovoru o miru. A odbili su ih žato što se pregovorima usprotivio Kleon 
ne u najmanjoj mjeri zbog Nikije; jer budući da mu je bio neprijatelj i 
vidio da on revno surađuje s Lakeđemonjanima, nagovorio je narod da 
zabaci mirovne ponude. Također, kako se opsada razvlačila i Atenjani 
doznavali da njihovu vojsku tište strašne neprilike, bili su bijesni na 
Kleona. 

Kad je pak on krivnju svaljivao na Nikiju i optuživao ga da iz 
kukavičluka i mlitavosti pušta te ljude da mu izmaknu, tvrdeći da se oni 
ne bi održali toliko vremena da je on sam vojskovođa, Atenjanima pade 
na pamet da mu reknu: »Pa što još i sada ti sam ne otploviš po te ljude ?« 
I Nikija, ustavši, odreče se vrhovnog zapovjedništva kod Pila u njegovu 
korist i zatraži neka uzme trupa koliko hoće i ne razmeće se odvažnošću 
na riječima, jer to nije opasno, nego neka gradu učini neku stvarnu uslugu 
dostojnu ozbiljna truda. Ovaj se isprva izvlačio zbunjen neočekivanošću 
te ponude; ali kako su ga Atenjani podbađali i Nikija vikao na njega, on, 
ponesen i raspaljena častoljublja, prihvati zapovjedništvo i izričito utvrdi 
rok od dvadeset dana u kojem će ili poubijati one ljude na licu mjesta ili 
ih žive dovesti u Atenu. Atenjanima dođe prije da prasnu u grohotan 
smijeh nego da mu povjeruju; ta i inače bili su navikli da podnose njegovu 
lakomislenost i mahnitost kao šalu koja ih je zabavljala. 

Pripovijeda se tako, kad je jednom zasijedala skupština, da je narod, 
sjedeći na Pniksu, dugo čekao na nj a on je kasno došao u skupštinu s 
vijencem na glavi“ i molio ih neka odgode sjednicu za idući dan: 
»Nemam, naime, danas vremena«, reče, »jer treba da ugošćujem neke 
strance i već sam žrtvovao bogovima.« Atenjani su, kažu, nasmijavši se, 
ustali i raspustili skupštinu. 


8. Pa ipak, kako ga je toga puta poslužila sreća i izvrsno je vodio 
operacije zajedno s Demostenom,“ unutar vremena što ga je unaprijed 
najavio dopremio je sve Spartance koji nisu pali u bitki pošto su predali 
oružje." I to je bio težak udarac Nikijinu ugledu. Jer činilo se da je to ne 
samo bacanje štita“ nego nešto još sramotnije i gore, iz kukavičluka 
svojevoljno odbaciti štit i prepustiti neprijatelju priliku za tako velik 
uspjeh svrgnuvši sam sebe s dužnosti. Za to opet ga grdi Aristofan u 
Pticama govoreći ovako nekako: 


I nije ovo više doba, Zeusa mi, 
Sad dr'jemati niti hoćeš-nećeš nikijašiti,"" 
a u Ratarima"* pišući ovo: 
A. Ja orati želim. 
B. Pa tko ti priječi to? 
A. Baš vi! Jer nudim drahma tisuću 
Te službe ako r'ješite me. 
B. Primamo; 
Ta dvije tisuće su s Nikijinima."? 
Pored toga, i gradu je nanio nemalo štete dozvolivši Kleonu da se 
vine do tolike slave i moći jer je, zbog njih zapavši u naprasitu oholost i 

neobuzdanu drskost, gradu zadao mnogo jada od kojih je obilje iskusio i 
sam Nikija; čak se Kleon, protjeravši sa zborišta pristojnost, prvi 
proderao za vrijeme držanja govora narodu, strgnuo gornju haljinu, 
pljesnuo se po bedru i potrčao još dok je besjedio, pa time malo kasnije 
usadio političarima u gradu lakoumnost i omalovažavanje dostojanstveno- 
sti, a to je rastrovalo sav javni život.“ 


9. Otprilike u to vrijeme počeo je u Ateni rasti kao pučki vođa i 
Alkibijad koji nije bio tako neumjeren kao Kleon, nego je, kako se ono 
kaže o Egiptu da zbog svoje plodnosti rađa odjednom 


L'jekove mnoge ljuččma na dobro a mnoge i na zlo, 


tako i Alkibijadova narav, provalivši silinom i sjajem i ovamo i onamo," 
dala pobude za velike prevrate. Zato i kad se riješio Kleona, Nikija nije 
dobio zgodne prilike da grad potpuno smiri i utiša, nego istom što je 
državu usmjerio spasonosnim putem, bude s njega izbačen jer je nasrtlji- 
vošću i žestinom Alkibijadova slavohleplja ponovno bio gurnut u rat. 

A evo kako se to desilo. Najveći neprijatelji mira u Heladi bili su 
Kleon i Brasida* jer rat je prikrivao zloću prvoga a proslavljao vrlinu 
drugoga. Onome je, naime, pružao prigode za velika nedjela, ovome za 
uspjehe. Kad, Su, dakle, obojica zajedno pala u jednoj istoj bitki kod 
Amfipola,“ Nikija je smjesta, našavši da Spartanci već odavno teže za 
mirom a Atenjani gube pouzdanje u ishod rata, jedni i drugi kao 
iznemogli i spuštajući dragovoljno ruke, stao raditi na tome kako bi, 
združivši oba grada u prijateljstvu, oslobodivši ostale Helene nevolja i sebi 
pribavivši počinka, ovjekovječio glas o sretnu uspjehu koji ga je pratio. 
Bogati i stariji ljudi kao i mnoštvo ratara pokazivahu se miroljubivima od 
sama početka; a pošto je, razgovarajući nasamu s mnogima od ostalih i 
razlažući im svoja gledišta, otupio oštricu njihove želje za ratom, tad već, 
ulivši Spartancima nade, pozivao ih je i nagovarao neka se čvrsto drže 
mira. Oni mu pak vjerovahu zbog njegove umjerenosti koju je i inače 
pokazivao a osobito zato što je, pokazujući skrb i čovječno se ophodeći 
prema zarobljenicima iz Pila koji su čamili u zatvoru, olakšavao im 
njihovu nesreću. Obje su strane stoga, prethodno zaključivši među sobom 
neku vrst jednogodišnjeg prekida neprijateljstava u toku kojeg su, 
sastajući se i kušajući ponovno slasti sigurnosti i mirovanja te saobraćanja 
s prijateljima kod kuće i u tuđini, žudjele za ranijim životom neokaljanim 
ratom slušajući sa zadovoljstvom korove koji su pjevali stihove poput 
ovoga: 


Neka leži koplje mi da niti omata ga pauk; 


i sjećajući se sa zadovoljstvom onoga koji je rekao da one što spavaju u 
miru ne bude trube nego pijetlovi." Grdeći, dakle, i odbacujući one koji 
su govorili da je suđeno da rat potraje triput devet godina,“ zatim u tom 
duhu dogovarajući se o svim spornim točkama, sklopiše mir i najvećem 
je broju ljudi pala na pamet misao da je to stvarno oslobođenje od zala a 
Nikija je bio svakome na ustima kao čovjek mio bogu kome je zbog 
njegove pobožnosti božanstvo udijelilo da najveće i najljepše od dobara 

dobije ime po njemu,* Doista su, naime, držali mir Nikijinim djelom kao 
što rat Periklovim. Jer ovaj je u njihovim očima zbog sitnih uzroka uvalio 
Helene u velike nesreće,* a onaj ih je nagovorio neka zaborave najveće 
jade postavši prijatelji. Zato i zovu sve do danas taj mir Nikijinim. 


10. Kako je sporazumom bilo utanačeno* da jedni drugima vraćaju 
zaposjednuta mjesta i gradove kao i zarobljenike a da prvi vraćaju oni za 
koje to odluči ždrijeb, Nikija potajno novcima kupi ždrijeb“ tako da su 
Lakedemonjani prvi vraćali. I to izvješćuje Teofrast. A kad se činilo da 
Korinćani i Beoćani, srdeći se na to što se zbivalo, tužbama i prijekorima 
nastoje opet izazvati rat, nagovori Nikija Atenjane i Lakedemonjane da 
mir dopune uzajamnim savezništvom kao snagom ili v€zom da postanu 
strašniji onima koji se od njih odvoje i pouzdaniji jedni drugima. 

Dok se o tome raspravljalo, Alkibijad, koji niti po naravi nije bio 
stvoren za mirovanje a bio je i ljut na Lakedemonjane zato što su bili 
privrženi Nikiji i uvažavali ga a njega nimalo cijenili i prezirali, usprotivio 
se i odupro odmah u početku miru,* ! ali bez ikakva rezultata, no malo 
kasnije, videći da Atenjani nisu više tako zadovoljni Lakedemonjanima 
kao ranije, nego da im se čini da im oni čine krivo zato što su sklopili 
odvojeno savezništvo s Beoćanima* i što im nisu predali Panakt* čitav a 
Amfipol uopće ne,** jako je ustrajao na tim žalbama i podjarivao narod 
pri svakoj od njih. gNajposlije, uspjevši da iz Arga* bude poslano 
poslanstvo u Atenu,“ stade raditi na, tome da oni sklope savez s 
Atenjanima. Kad su .pak poslanici iz Lakedemona, stigavši s punim 
ovlastima, na prethodnom raspravljanju pred vijećem“ stvorili dojam da 
su došli s prijedlozima isključivo na pravičnoj osnovi, Alkibijad, pobojavši 
se da oni ne pridobiju i narodnu skupštinu istim riječima, obmane ih 
prijevarom i zakletvama da će u svemu surađivati s njima ako ne reknu i 
ne priznaju da su došli s punim ovlaštenjima; jer tako će, reče, 
najsigurnije ostvariti svoje želje. Kad se oni dadoše nagovoriti i prijeđoše 
od Nikije k njemu, uvevši ih u narodnu skupštinu, najprije ih upita da li 
su došli s punim ovlastima da raspravljaju o svim spornim pitanjima; a 
kad oni zanijekaše, protiv njihova očekivanja promijenivši držanje, on 
stade pozivati vijeće kao svjedoka njihovih riječi a od naroda tražiti neka 
se ne obazire na njih i ne vjeruje im kad tako naočigled lažu i govore o 
jednoj te istoj stvari sad ovako sad onako. Kako su oni, kao što je 
prirodno, bili zbunjeni a Nikija nije bio u stanju da išta kaže snebivši se 
od zaprepaštenja i tuge, narod odmah pohita pozivati Argivce i sklapati s 
njima savez, no Nikiji priteče u pomoć lagan potres koji se zbio u 
međuvremenu i rasturio skupštinu." Kad se sutradan narodna skupština 
ponovno sastala, uz mnogo napora i riječi jedva ih uspje nagovoriti neka 
se uzdrže od pregovora s Argivcima a da njega pošalju k Lakedemonja- 
nima uvjeravajući da će sve biti dobro. 

Ali kad je došao u Špartu, pa premda su mu u drugom pogledu 
iskazali počasti kao valjanu i njima sklonu čovjeku, postigao ipak nije 
ništa nego bio nadvladan od stranke beotskih simpatizera, 19 vratio se ne. 
samo jako okrnjena ugleda i slušajući pogrde, nego i u strahu od Atenjana 
koji su se grizli i ljutili što su na njegov nagovor vratili tolike tako ugledne 

zarobljenike; ta oni koji su bili dopremljeni iz Pila bili su iz najviđenijih 
obitelji u Sparti i imali najutjecajnije tamošnje ljude za prijatelje i rođake. 
Pa ipak, Atenjani nisu u srdžbi poduzeli nikakve oštrije mjere odmazde 
protiv Nikije, nego su samo izabrali Alkibijađa za stratega, osim s 
Argivcima sklopili savezništvo i s Mantinejanima'“" i Eliđanima!“ koji su 
se odmetnuli od Lakedemonjana i poslali u Pil!" gusare da pljačkaju 


Lakoniju, a uslijed svega toga zagaziše ponovno u rat, 


ll. Kako se Alkibijadov sukob s Nikijom sve više razmahivao pa se. 
moralo pristupiti ostrakizmu kojem narod obično pribjegava od vremena 
do vremena šaljući glasanjem crepićima u desetogođišnji izgon nekoga od 
onih koji su sumnjivi ili pobuđuju zavist bilo uopće zbog svog prestiža ili 
zbog bogatstva,!“ obojica su bila zaokupljena velikom smutnjom i pogibli 
jer se činilo da na svaki način jedan ili drugi moraju pasti žrtvom 
progonstva ostrakizmom. Jer kod Alkibijada je gađenje izazivao njegov 
način života a strah njegova drskost, kako se opsežnije pojašnjuje u 
njegovu životopisu, dok je Nikiju predmetom zavisti činilo njegovo 
bogatstvo, a osobito zbog toga što nije bio srdačan niti demokratičan nego 
nedruštven i sklon oligarhiji činio se stranim, dok je omražen bio već i 
zato što se opetovano opirao željama pučana i protiv njihove volje silom 
ih je tjerao na ono što je bilo korisno. Rečeno jednostavno, bilo je to 
nadbijanje mladih ratobornih ljudi sa starijima miroljubivima a jedni od 
njih htjeli su crepićima poslati u izgon Nikiju a drugi Aikibijada. 


AP u razdoru znade i hulja doći do časti," 


pa je tako nekako i onda narod, pocijepan na dvije stranke, dao prostora 
za djelovanje najgorim drznicima i prevejancima od kojih je jedan bio i 
Hiperbol iz općine Peritede,!“* čovjek čija smionost nije bila posljedica 
nekog utjecaja što bi ga on posjedovao, nego je do utjecaja dopro 
odvažnošću i postao, zahvaljujući ugledu u građu, sramotom za grad. Taj 
se u to vrijeme, računajući da je daleko od domašaja crepića zato što je 
stvarno prije bio stvoren za sramotni stup a nadajući se, kad jedan od one 
dvojice protivnika bude prognan, da će on sam postati ravnopravan 
takmac preostalome, očigledno radovao njihovoj svađi i podjarivao narod 
protiv obojice. Stoga Nikija i Alkibijad, spoznavši njegov nitkovluk i 
potajno se dogovorivši te združivši i ujedinivši obje svoje stranke u jednu 
cjelinu, odniješe prevagu tako da ni jedan ni drugi od njih ne bi poslan 
ostrakizmom u progonstvo, nego Hiperbol,!" 

I ončas to narodu priušti zadovoljstvo i smijeh, ali su se kasnije 
zlovoljili na pomisao da je ustanova ostrakizma bila okaljana primjenom. 
na nedostojna čovjeka jer, smatrali su, i samo kažnjavanje ima svoje 
dostojanstvo ili, radije, kazna je ostrakizam bio za Tukidida, Aristida i 
njima slične, ali za Hiperbola čast i njemu dobar razlog za.hvalisanje kad 
je zahvaljujući svojoj pokvarenosti doživio istu sudbinu kao najvaljaniji 
građani, kako je o njemu negdje rekao komički pjesnik Platon: 

I snašlo ga što ćudi svojom zdsluži, 

AP predobro bje to za nj i za sramni žig. 

Ta nisu rađi takvih crepić iznašli.!" 

I na koncu, više uopće nitko nije bio prognan ostrakizmom poslije 
Hiperbola, nego je on bio zadnji a prvi Hiparh'"" iz općine Holarga, rođak 
atenskog tiranina.!!! 

Doista je nedokučiva i neproračunljiva sudbina. Ta da se Nikija, 
suočen s Alkibijadom, izložio riziku da ga pogodi ostrakizam, ili bi, 
nadvladavši, u sigurnosti upravljao gradom pošto istjera njega ili, nadvla- 
dan, sam bi otišao iz grada prije zaključnih nesreća očuvavši svoj glas 
izvrsna vojskovođe. 

Nije mi nepoznato da Teofrast tvrdi da je Hiperbol bio izagnan za 
Feakove,!!? a ne Nikijine, zavade s Alkibijadom, ali većina je povjesničara 
opisala stvar onako kao i ja. 


i14 > 


12. Kad su, dakle, poslanici Egešćana i Leontinjana!!* pristigli!“ i 
nastojali nagovoriti Atenjane na vojma na Siciliju, Nikija je bio onaj koji 
se odupro ali podlegao častohlepnu prijedlogu Alkibijada!'* koji je, prije 
nego što se skupština uopće sastala, već dobio u svoju vlast mnoštvo 
zaslijepljeno riječima punim nade tako da su i mladići u rvalištima!* i 
starci u radionicama i na polukružnim klupama po šetalištima,!!'“ sjedeći 
skupa, crtali kartu Sicilije, skicu mora oko nje pa luke i mjesta na otoku 
koji gledaju prema Libiji. Jer nisu u Siciliji gledali ulog u tome ratu 
nego polazište odakle će zametnuti boj s Kartažanima i zaposjesti i Libiju 
i sve more ovkraj Heraklovih stupova.!!? 

Kako su, dakle, usmjerili svoje misli u tom pravcu, Nikija u svom 
otporu niti je imao brojne pomagače na svojoj strani niti utjecajne. Imućni 
su, naime, protiv svoga boljeg uvjerenja mirovali plašeći se da se ne bi 
mislilo da nastoje izmaći doprinosima za javne troškove i opremanje - 
brodovlja; ali on nije malaksavao niti sustajao, nego je onda kad su 
Atenjani izglasali odluku o tom ratu i njega izabrali za prvog zapovjednika 
zajedno s Alkibijadom i Lamahom!“' opet za jedne skupštine ustao pa 
zaklinjući odvraćao narod od toga i na koncu potvorio Alkibijada da 
svojim osobnim probicima i taštini za volju gura grad u pogibli mučnog 
ratovanja preko mora.!“ Ali ne postiže ništa nego samo još potvrdi svoj 
izbor jer im se činilo da je zbog iskustva još podobniji za zapovjedništvo 
i da će im biti jamstvo sigurnosti ako se njegova opreznost spoji s 
Alkibijadovom smionošću i Lamahovom grubošću. Jer Demostrat,!“ 
pučki vođa koji je najviše podbadao Atenjane na taj rat, ustavši reče da 
će učiniti kraj Nikijinu izmotavanju i, podnijevši pismeni prijedlog 
zaključka da vojskovođe i kod kuće i na ratištu imaju neograničena 
ovlaštenja u odlučivanju i djelovanju, nagovori narod da to izglasa.!“* 


13. Pripovijeda se ipak da su i svećenici!“ pružali jak otpor toj vojni; 
ali kako je imao u svojoj službi druge gatare, Alkibijad je razglašivao da 
prema nekim drevnim proroštvima!“* Atenjane čeka velika slava na 
Siciliji. Čak dođoše neki ljudi koji su se obratili Amonovu proročištu!“ 
donoseći od njega proročanstvo da će Atenjani pohvatati sve Sirakužane; 
ali proročke izreke suprotna smisla skrivahu iz straha da se ne pokažu 
zloguke. Jer niti nedvosmislena i bjelodana znamenja nisu mogla odvratiti 
narod a jedno od takvih bilo je osakaćenje Hermovih stupića jer je jedne 

noći svima njima bilo unakaženo lice osim jednome koji nazivaju 
Andokidovim!“ a zavjetni je dar Egejeva plemena i stoji ispred kuće koja 
je tada pripadala Andokidu, a nije to mogao niti slučaj kod žrtvenika 
dvanaest bogova.!“ Neki, naime, čovjek, iznenada skočivši na nj a onda 
ga objahavši, kamenom je sebi odsjekao spolni ud. 

U Delfima je stajao zlatan kip Palade Atene postavljen na palmu od 
mjedi, zavjetni dar atenskoga grada od nagrade za zasluge u medskim 
ratovima;!*“ slijećući na nj kroz mnogo dana, gavrani ga kljucahu i 
odgrizoše i baciše na zemlju palmin plod koji je bio od zlata. Atenjani, 
istina, ustvrdiše da su to izmišljotine Delfljana nagovorenih od Sirakuža- 
na;!5! ali kad im je neko proročište naredilo neka iz Klazomene'** dovedu 
Ateninu svećenicu, oni poslaše po tu ženu: i gle, zvala se Mirna.!* I to 
je, kako se čini, bio savjet božanstva gradu u tadašnjoj situaciji, naime 
neka miruje.!3* 

Bilo pobojavši se tih znamenja bilo uplašivši se na temelju sasvim 
ljudskog proračuna tog pohoda, astrolog Meton'* (jer mu je sin bio 
postavljen na neki časnički položaj), hineći ludilo, potpalio je-svoju kuću. 
Drugi, međutim, tvrde da nije upotrijebio ludilo kao izliku, nego da je, 
spalivši noću kuću, izišao potišten na trg i molio građane da mu sina, koji 
je kao zapovjednik troveslarke!*“ imao ploviti na Siciliju, pri tolikoj 
nesreći oslobode vojevanja. A mudracu Sokratu njegov je demon znacima 
kojima mu se obično javljao jasno nagovijestio i to da se ta plovidba 
priprema gradu na propast. !"" On to saopći svojim znancima i prijateljima 
te se glas o tome nadaleko proširio. 

Nemalo ljudi uznemiravalo je i ono što se zbivalo u dane kad su 
odašiljali brodovlje. Žene su, naime, u te dane slavile svetkovinu 
Adonisovu!* i na mnogo mjesta u gradu bili su izloženi njegovi maleni 
kipovi a oko njih pogrebni obredi i žene koje su se, naričući, udarale u 
grudi tako da su se ljudi koji su iole marili za podudarnosti te vrste 
zlovoljili i bili u strahu da se ona moćna ratna sredstva sa svim svojim 
sjajem i vidljivo dosegnutim naponom snage brzo ne zatru. 


14. To što se Nikija odupro dok se još glasalo o vojni i što se nije 
dao zanijeti ispraznim nadama niti zaslijepiti veličinom svog zapovjedni- 
štva da promijeni mišljenje odaje u njemu čovjeka čestita i trijezna; ali 
kad nije mogao odvratiti narod od rata unatoč svom nastojanju niti sebe 
izbaviti zapovjedništva unatoč svojim molbama, nego ga je narod, kao da 
ga je doslovce podigao i nosio, stavio vojnim snagama na čelo kao stratega, 
tad više nikako nije bio čas za velik oprez i oklijevanje da, osvrćući se 
unatrag s broda poput djeteta, mnogo puta u mislima prevrćući i vraćajući 
se na to da nije bio pobijeđen razlozima, obeshrabri svoje drugove u 
zapovjedništvu i upropasti najpogodniju priliku za djelovanje, nego je 
trebalo da se odmah čvrsto uhvati za neprijatelje i ne pušta ih pa da 
iskušava sreću bojevima. Umjesto toga, kad je Lamah tražio da se plovi 
ravno na Sirakuzu i zameće bitka u najvećoj blizini grada a Alkibijad da 
se nastoji savezničke gradove navesti na odmetnuće od Sirakužana pa tek 
onda krene na njih, govoreći i predlažući suprotno, da mirno ploveći uz 
Siciliju i obilazeći otok morem pokažu silu oružja i ratnih lađa a zatim 

otplove natrag u Atenu pošto najprije izdvoje malen dio svojih trupa radi 
pomoći Egešćanima, on odmah ponešto oslabi pregnuće i skrši samopou- 
zdanje svojih ljudi. 

I kad su malo potom Atenjani pozvali Alkibijada natrag da mu 
sude, Nikija, koji je po imenu bio postavljen jednim od dvojice 
vrhovnih zapovjednika a stvarno je bio jedini,“ nije prestao besposleno 
sjediti ili besciljno lutati naokolo ili premišljati sve dok nije uvenuo cvijet 
njegovih nada a zaprepaštenje i strah, kojima je prvi pogled na njegovu 
vojnu silu ispunio neprijatelje, pomalo se izgubili. 

Još dok je Alkibijad bio prisutan kod vojske, šezdeset lađa otplovi 
prema Sirakuzi pa ostale ostadoše ležati u borbenom rasporedu izvana 
poviše luke a deset ih je zašio unutra radi izviđanja; i dok su preko 
glasnika pozivale Leontinjane neka se vrate kući,!! ove uhvate neprijatelj- 
sku lađu koja je vozila daščice na kojima su Sirakužani popisivali svoje 
građane po plemenima; ti su popisi bili pohranjeni podalje od grada u 
svetištu Zeusa Olimpskog!“ a tada su poslali po njih radi utvrđivanja i 
unošenja u listine onih koji su dorasli za vojnu službu.!“ Kad su ove, 
zaplijenjene od Atenjana, bile donesene pred vojskovođe i vidjelo se 
mnoštvo upisanih imena, uznemiriše se gataoci da se možda time ne 
ispunjavaju riječi proroštva koje je reklo da će Atenjani pohvatati sve 
Sirakužane.!“* Pa ipak, kažu da se to proroštvo stvarno ispunilo Atenja- 
nima u drugoj prilici u ono vrijeme kad je Atenjanin Kalip, ubivši Diona, 
stekao vlast u Sirakuzi.!'“? 


15. Kad je malo potom Alkibijad otplovio sa Sicilije,“ Nikija je 
preuzeo čitavo vrhovno zapovjedništvo. Lamah je, istina, bio srčan i 
pošten čovjek koji se nije štedio u bitkama, ali tako siromašan i štedljiv 
da je Atenjanima svaki put kad je obavljao dužnost stratega zaračunavao 
malen iznos novca sebi za odjeću i cipele.!“ Nikija je, naprotiv, i inače 
uživao velik prestiž a osobito zbog svoga bogatstva i slave. Kad su se 
jednom u ratnom vijeću!# njegovi drugovi u zapovjedništvu savjetovali o 
nekoj stvari pa je Nikija pozvao pjesnika Sofokla'* da prvi iznese 
mišljenje kao najstariji u kolegiju stratega, pripovijeda se da je ovaj 
odgovorio: »Ja jesam najstariji po godinama, ali ti si po starješinstvu,«!" 

Tako je. i tada Lamaha, premda je ovaj bio vrsniji vojskovođa, držao 
kao svoga potčinjenog i, služeći se uvijek oprezno i uz oklijevanje svojom 
vojnom silom, ponajprije ulio neprijateljima samopouzdanje time što je 
plovio oko Sicilije držeći se podalje od obale a onda, napavši malen gradić 
Hiblu"! i udaljivši se prije nego što ga je zauzeo, navukao je na se njihov 
potpun prezir. Najposlije otide u Katanu!* a da nije uradio ništa osim što 
je podložio barbarsku tvrđavicu Hikaru!* odakle kažu da je i kurtizana 
Laida, još kao djevojčica!“ prodana među inim ratnim zarobljenicima, 
bila dopremljena na Peloponez. 


16. Kako je ljeto minulo, budući da je dobivao vijesti da Sirakužani, 
povrativši hrabrost, idu prvi na njega a njihovi su konjanici u svojoj 
preuzetnosti već dolazili na konjima sve do atenskog tabora pa pitali 
Nikijine vojnike jesu li došli da se nastane kod Katanjana ili da vrate 

Leontinjane u njihov grad, sad istom jedva jedvice namisli krenuti morem 
na Sirakužane. I hoteći bez bojazni i u miru smjestiti onamo vojsku, posla 
potajno jednog Katanjanina s porukom Sirakužanima, ako hoće zateći bez 
obrane atenski tabor i oružje, neka u urečeni dan sa svom vojskom dođu 
do Katane jer kako Atenjani u njihovu gradu provode najveći dio 
vremena, sirakuški su prijatelji, reče, odlučili, kad ih!**“* opaze da se 
primiču, zaskočiti gradska vrata a istovremeno zapaliti atensko brodovlje; 
urotnika je, naime, već mnogo i čekaju na njihov dolazak. 

To je bila najbolja Nikijina strateška zamisao na Siciliji. Jer izma- 
mivši cjelokupne neprijateljske efektive i postigavši da grad bude gotovo 
bez branilaca, zaveze se sam iz Katane pa se domože sirakuških luka'* i 
zaposjede za svoj tabor mjesto gdje je očekivao da će mu neprijatelji 
najmanje štetiti onim u čemu je bio od njih slabiji! a bez smetnje će 
voditi ratne operacije onim na što se najviše oslanjao; a kad se Sirakužani, 
vrativši se iz Katane, svrstaše u borbeni raspored ispred grada, brzo 
povevši Atenjane na njih, svlada ih, I nije, doduše, ubio mnogo neprijate- 
lja; njihovi su konjanici, naime, omeli potjeru; a kad je razarao i rušio 
mostove preko rijeke," dade time Hermokratu!* priliku da rekne 
nastojeći ohrabriti Sirakužane da je Nikija smiješan kad manevrira tako 
da izbjegne bitku kao da nije radi nje preplovio more. Pa ipak, utjerao je 
Sirakužanima strah i silnu prepast u kosti tako da su umjesto petnaest 
stratega tada na dužnosti izabrali tri nova!“ kojima je narod prisegao 
vjernost da će ih doista pustiti da vladaju s potpunim i neograničenim 
ovlaštenjima. 

Kako je blizu bio Olimpijejon,!“ namisliše Atenjani da ga zaskoče 
jer je u njemu bilo mnogo zavjetnih darova od zlata i srebra. Ali Nikija 

»je naumice odlagao operaciju sve dok nije bilo prekasno i mirno je 
dozvolio da posada iz Sirakuze uniđe u nj držeći, ako vojnici opljačkaju 
hramsko blago, da neće državnoj blagajni biti koristi od toga a on će biti 
odgovoran za bezboštvo. Svoju pobjedu, koja se razglasila unaokolo, ne 
iskoristivši ni za što, pošto prođe nekoliko dana, ponovno se povuče u 
Naks!“! i ondje prezimi uz velike izdatke za toliku vojsku a uz slabe 
rezultate pregovora's nekim Sicilcima koji su se namjeravali odmetnuti k 
njemu, tako da su Sirakužani, iznova se osokolivši, opet krenuli ka 
Katani, opustošili zemlju i spalili atenski tabor. 

Za to svi okrivljavahu Nikiju da je u pretjeranu premišljanju, 
oklijevanju i poduzimanju mjera opreza gubio pravu priliku za djelovanje; 
ali sama mu djela nitko ne bi mogao pokuditi; j jer kad bi se jednom dao 
na posao, bio je energičan i poduzetan, ali je bio oklijevalo i plašljivac da 
se na to odvaži. 


17. Bilo kako bilo, kad je pokrenuo vojsku natrag na Sirakuzu,!“ 
učinio je to s toliko vještine i navalio s toliko brzine a ujedno i s takvom 
predostrožnošću da je ostao neprimijećen kad je pristao kod Tapsa'“ i 
iskrcao se, zauzeo Epipole'“ i, pobijedivši odabrane trupe koje su hitale 
u pomoć, zarobio tri stotine neprijatelja a čak natjerao u bijeg njihovo 
konjaništvo za koje se mislilo da je nepobjedivo. 

Ali ono što je najviše od svega i Sicilce zaprepastilo i izazvalo 

nevjericu kod Helena bilo je to što je zidom opkolio Sirakuzu, grad ne 
manji od Atene,!“ premda su neravnost zemljišta, susjedstvo mora i 
blizina močvara činile posao okruživanja grada tolikim zidom još težim. 
Ali to je djelo gotovo do kraja izveo on koji je bio čovjek niti zdravljem 
dorastao takvim brigama nego bolujući od bubrežne bolesti i pravo je da 
se njoj pripisuje okolnost da posao nije potpuno dovršio. Moram se diviti 
promišljenoj brizi tog vojskovođe i muževnoj hrabrosti njegovih vojnika 
u onome gdje su postizavali uspjehe. Euripid je, naime, poslije njihova 
poraza i propasti sastavio tužaljku u kojoj piše: 


Osam su put Sirakužane ovi pobčjedili ljudi 
Dok oboma je bog bio još jednako sklon.!% 


Ali čovjek bi mogao utvrditi da su bili Sirakužani od njih pobijeđeni ne 
osam puta nego još više prije nego su stvarno bogovi ili sudbina 
prepriječili Atenjanima put kad su se uzdizali ka vrhuncu svoje moći. 


18. U tim okolnostima Nikija je činio nasilje nad svojim tijelom time 
što je osobno sudjelovao u većini ratnih operacija; ali jednom kad je 
njegova tjelesna slabost dosegla vrhunac, on je unutar opsadnog zida ležao 
u postelji njegovan od malobrojnih poslužitelja a Lamah je s vojskom 
vodio borbu sa Sirakužanima koji su nastojali od grada povući zid 
presijecajući onaj atenski kojim će spriječiti njegovo dovršenje. Kad su 
Atenjani kao pobjednici nagnuli ponešto u neredu u potjeru, Lamah se, 
ostavši sam, morade suprotstaviti naletu sirakuških konjanika među 
«kojima je prvi bio Kalikrat, iskusan borac pun žestoke srčanosti. 
Prihvativši njegov izazov na dvoboj, Lamah se pojedince pobi s njime i, 
najprije primivši a zatim i zadavši smrtonosnu ranu, pade i umrije zajedno 
s njim. Domogavši se Lamahova tijela skupa s oružjem, Sirakužani ga 
odniješe a onda trkom jurnuše prema atenskom opsadnom zidu gdje je 
bio Nikija ne imajući uza se branilaca. Pa ipak, digavši se natjeran 
nuždom i razabravši opasnost koja mu prijeti, naredi onima koji su bili s 
njime neka donesu vatre pa zapale drvlje koje je slučajno ležalo razbacano 
ispred zida radi gradnje opsadnih strojeva kao i same strojeve. To zadrži 
Sirakužane i spasi Nikiju, zid i ratnu blagajnu Atenjana; jer Sirakužani, 
vidjevši da se između njih i atenskog tabora digao silan plamen, okrenu 
se natrag. 

Poslije tih događaja ostao je Nikija kao jedini od vojskovođa, ali bio 
je pun nade. Jer i gradovi su prelazili na njegovu stranu i lađe pune žita 
dođoše s mnogo strana u njegov tabor jer svatko se priključuje uspješnijoj 
strani. K tome, već su pristizali k njemu od Sirakužana neki prijedlozi 
radi nagodbe budući da su oni očajali o svome gradu. U tom je trenu i 
Gilip,'“" ploveći iz Lakedemona njima u pomoć, kad je začuo u toku 
plovidbe o tome kako je Sirakuza opkoljena opsadnim zidom i u 
teškoćama, nastavio put u uvjerenju da je Sicilija već tako reći zaposjed- 
nuta a mislio je tek na to da italskim Helenima očuva gradove (ako mu 
samo i to pođe za rukom). Jer uvelike se širilo mišljenje da su Atenjani 
gospodari situacije i da imaju vojskovođu nepobjediva zbog sreće i. 
razbora. 

A Nikija, i sam se, suprotno svojoj naravi, odjedanput osmjelivši 
zbog svoje ondašnje snage i dobre sreće a osobito jer je držao na temelju 
svojih potajnih pregovora s ljudima koje su mu slali iz Sirakuze da grad * 
samo što se nije predao uz nagodbu, uopće nije obratio pažnju na Gilipovo 
približavanje niti je pravo čuvao obale pa je ovaj, potpuno ispuštan iz vida 
i omalovažavan,!“ neprimijećen od Nikije proplovio tjesnacem i, iskrcavši 
se na najvećoj udaljenosti od Sirakuze,“ skupio veliku vojsku a da 
Sirakužani niti su znali da je on ondje niti su očekivali njegov dolazak. 
Stoga su i sazvali skupštinu radi ugovora s Nikijom o predaji grada i neki 
su već bili na putu onamo smatrajući da mirovne uvjete treba utvrditi 
prije nego grad bude potpuno opasan opsadnim zidom ; jer ostajalo je još 
sasvim malo do potpuna njegova dovršenja a sva je potrebna građa već 
ležala nabacana. 


19. Ali u tom presudnom trenutku nastale opasnosti dođe iz Korinta 
Gongil!" s jednom troveslarkom; i kad se svi, kako je bilo prirodno, 
strčaše k njemu, saopći im da će Gilip ubrzo stići i da im morem dolaze 
u pomoć druge lađe. Još nisu pravo vjerovali Gongilu kadli dođe glasnik 
od Gilipa s porukom neka mu pođu u susret. Ohrabrivši se, oni se stadoše 
naoružavati; i Gilip ravno s puta odmah povede svoje ljude u borbenom 
poretku na Atenjane. A kad je i njih Nikija rasporedio za boj sučelice 
njemu, Gilip, spustivši oružje i poslavši glasnika, ponudi Atenjanima 
nesmetan odlazak ako napuste Siciliju. 

Nikija ga ne udostoji nikakva odgovora; a neki od vojnika, podsmi- 
jevajući se, pitahu glasnika da li je zbog nazočnosti jednog lakonskog 
ogrtača i štapa iznenada položaj Sirakužana postao tako snažan da mogu 
pokazivati prezir prema Atenjanima koji su Lakedemonjanima vratili tri 
stotine!!! mnogo krupnijih i dugokosijih ljudi od Gilipa koje su držali u 
uzama. Timej tvrdi da niti Sicilci nisu nimalo cijenili Gilipa, kasnije zato 
što su upoznali njegovu sramotnu lakomost i tvrdičluk, ali kad su ga prvi 
put ugledali, zato što su se podrugivali njegovoj spartanskoj kabanici i 
dugoj kosi.!"“ Ali zatim kaže Timej sam da su se Gilipu, čim se pojavio, 
kao sovi u letu!" priključili mnogi spremni da vojuju. I ovo je prije istina 
nego ono prvo; jer videći u štapu i ogrtaču znakove veličanstva Sparte, 
okupljahu se oko njih. Štaviše,-da je sve to bilo njegovo djelo veli ne samo 
Tukidid!" nego i Filist, koji je bio Sirakužanin i očevidac tih događaja.!? 
Nadvladavši, dakle, u prvoj bitki, Atenjani ubiše nekolicinu Sirakužana 
a također Korinćanina Gongilu,!'" ali sutradan pokaza Gilip kako je velika 
sivar iskustvo. Jer upotrijebivši istu pješadiju i konjicu na istim mjestima, 
ali ne na isti način nego promijenivši taktiku, pobijedi Atenjane; i kad su 
pobjegli u svoj tabor, zadržavši Sirakužane od potjere, onim kamenjem i 
građom što su ih neprijatelji bili dopremali dogradi poprečni zid i na taj 
način presiječe njihov opsadni bedem tako da ni njihova nadmoć u polju 
nije više bila ni od kakve koristi. 

Ohrabrivši se nakon toga, Sirakužani napuniše lađe“ i svojim 
konjaništvom i onim od pomoćnih trupa! ubijahu mnogo Atenjana jašući 
unaokolo. I Gilip je, zalazeći u sicilske gradove, osobno ih poticao i 
združivao a oni su mu se pokoravali i krepko ga podupirali tako da je 

Nikija, opet se vraćajući starom načinu razmišljanja i potpuno svjestan 
preokreta situacije do kojeg je došlo, zapadao u obeshrabrenost i pisao 
Atenjanima!" tražeći da pošalju drugu vojsku ili da onu koja je već na 
Siciliji vrate kući a zahtijevajući da zbog bolesti njega na svaki način 
oslobode zapovjedništva, 


20. Atenjani su se još ranije bili spremili poslati nove trupe na 
Siciliju, ali dok je zavist prema tako velikoj prvotnoj sreći Nikijinoj dovela 
do brojnih odlaganja, sad su najzad stali ozbiljno raditi na odašiljanju 
pomoći. I Demosten!*" je s velikim brodovljem imao ploviti po prestanku 
zime a još u toku zime kao prethodnica isplovio je Eurimedont'*! vozeći 
novaca uz imenovanje dva Nikijina druga u zapovjedništvu od onih koji 
su bili u vojsci na Siciliji, Eutidema i Menandra.!'* 


U. međuvremenu Nikija, iznenada napadnut i na kopnu i na moru, 
isprva pobijeđen brodovljem, ipak uspje odbiti neprijatelje i potopi im 
mnogo lađa, ali suhozemnim jedinicama ne dospje priskočiti pravovre- 
meno u pomoć, nego Gilip, udarivši nenadano, zauze Plemirij!** gdje mu 
od mnoštva pohranjene opreme za lađe i novaca sve pade u ruke, k tome 
nemalo ljudi pobije i pohvata žive, a što je bilo najvažnije, liši Nikiju 
lakog puta snabdijevanja. Jer doprema uz Plemirij bila je sigurna i brza 
dok je bio u vlasti Atenjana, ali pošto su bili odande istjerani, bila je teška 
i zahtijevala je borbu s neprijateljima koji su vrebali ondje usidreni. A 
pored svega toga, Sirakužanima je bilo jasno da njihova mornarica nije 
bila pobijeđena nadmoći neprijatelja nego zbog nedostatka discipline pri 
gonjenju. Stoga su se temeljitije pripremali za ponovni pokušaj. 


Ali Nikija nije želio pomorske bitke, nego je govorio da bi bila velika 
ludost sad kad im dolazi toliko brodovije!* i čile trupe koje je, žureći se, 
vodio Demosten, upustiti se u odlučnu bitku s malobrojnijim i loše 
snabdjevenim snagama. Ali Menandra i Eutidema, koji su netom bili 
postavljeni na zapovjednički položaj, poticalo je slavoljublje i ljubomora 
prema ostaloj dvojici vojskovođa da Demostena predukitre neki sjajnim 
podvigom a Nikiju zasjene. Izlika im je bila slava grada za koju su stalno 
tvrdili da propada i nestaje ako se budu plašili napadaja sirakuškog 
brodovlja i tako iznudiše odluku da se pobiju na moru. Ali nadmudreni 
ratnom lukavštinom korintskog kormilara Aristona koji ih zavara doruč- 
kom, kako veli Tukidid,'* pretrpješe težak poraz i izgubiše mnogo 
ljudi;!'* i sino malodušje obuze Nikiju koji je dosta nevolja trpio dok je 
sam bio zapovjednik i sada opet stradavao zbog svojih drugova u 
zapovjedništvu. 


21. Uto se pojavi Demosten!" poviše luke u punu sjaju svoje ratne 
spreme i izazivajući silan strah kod neprijatelja, vodeći na sedamdeset i 
tri lađe pet tisuća teško naoružanih pješaka a suličara, strijelaca i praćkara 
ne manje od tri tisuće, dok je ukrasom oružja, ratnim znacima na 
troveslarkama!* i mnoštvom brodarskih! i svirača na fruli" davao 
brodovlju izgled spektakularan i vješto udešen da prestravi neprijatelje. 
Opet je stoga, kako je prirodno, velik strah vladao među Sirakužanima 

koji nisu vidjeli pred sobom kraja niti oslobođenja od nevolja nego samo 
uzaludne muke i bezuspješno samouništavanje. 

Ali Nikijina radost zbog prispjeća svježih sila nije dugo potrajala, 
nego je odmah pri prvome ratnom vijeću, kad je Demosten navaljivao da 
smjesta napadnu neprijatelje i, što brže stavivši u boju sve na kocku, 
osvoje Sirakuzu ili otplove natrag kući, uplašivši se i začudivši njegovoj 
naglosti i vratolomstvu, molio neka ništa ne rade nepromišljeno i 
nerazborito. Ta otezanje, reče, radi protiv neprijatelja koji niti više imaju 
novaca niti će im saveznici dugo ustrajati uz njih, jer kad ih jednom budu 
stale mučiti nestašice, brzo će se opet zateći njemu radi nagodbe kao i 
prije." Pa bilo je i nemalo ljudi u Sirakuzi koji su se potajno dogovarali 
s Nikijom i poručivali mu neka ostane jer su već i sada iznemogli od rata 
i umorni od Gilipa pa ako se oskudica još malo pogorša, potpuno će 
klonuti. Kako je o nekima od tih stvari Nikija samo pravio neodređene 
aluzije a o drugima uopće nije htio otvoreno govoriti, stvorio je kod 
ostalih žapovjednika dojam o bojažljivosti i pristajali su uz Demostena 
govoreći da je to opet ona stara priča s njime, oklijevanja, odlaganja i 
 cjepidlačenja, zbog čega je već propustio zlamu priliku time što nije 
smjesta udario na neprijatelje nego istom kad su ga prezreli kao ishlapjela 
starca. ] Nikija teškom mukom pod silu popusti. 

Tako Demosten, uzevši sa sobom pješadiju, noću navali na Epipole; 
i one od neprijatelja koji se nisu dospjeli snaći pobije a druge koji su se 
branili natjera u bijeg. I kao pobjednik nije se zaustavljao, nego je 
napredovao dalje sve dok se nije namjerio na Beoćane. Ovi su bili prvi 
koji su se zbili i srazili s Atenjanima pa ih uz viku odbacili natrag 
naperenim kopljima i mnoge ondje oborili.“ Po čitavoj vojsci napadača 
odmah nastade strah i zabuna i dio koji je još bio pobjedonosan bio je 
zatrpavan onim koji je već bježao a onaj koji je nastupao i navaljivao, 
potiskivan od uspaničenih jedinica, zaplitao se sam sa sobom misleći za 
bjegunce da su potjera a s prijateljima postupajući kao s neprijateljima. 
Jer taj uskomešani metež u strahu i neznanju te nepouzdanost vida u noći, 
u kojoj niti je bio potpun mrak niti postojalo osvjetljenje nego je mjesec, 
kako je već bio nisko na obzorju i djelomično zasjenjivan u svome svjetlu 
velikim brojem oružja i tijela u pokretu, ne dajući da im se jasno razabiru 
likovi, prirodno i prijatelje činio uslijed straha od neprijatelja uzajamno 
sumnjivima, Atenjane je to dovodilo u strašne neprilike i nevolje. K tome 
se desilo da su imali i mjesec s leđa; stoga su, bacajući svoje sjene na 
vlastite ljude pred sobom, skrivali svoj broj i sjaj oružja, dok je njihove pro- 
tivnike odsjaj mjesečine od štitova činio mnogobrojnijima i blistavijima. 

Najzad, kad su Atenjani popustili bježeći pred natiskom neprijatelja 
sa sviju strana, jedni su ginuli od ruku progonitelja, drugi ubijajući se 
međusobno! a treći kližući se niz stijene; one koji su se raspršili i lutali 
naokolo, kad je nastao dan, konjanici su presretali pa sjekli. Broj je 
mrtvih dosegao dvije tisuće a od preživjelih malo ih se spasilo skupa s 
oružjem. 


22. Nikija, potresen tim udarcem premda za nj on nije bio neočeki- 
van, predbacivao je Demostenu naglost a ovaj, uznastojavši da se opravda 

zbog toga, tražio je da što brže otplove kući; jer niti će im pristići druga 
vojska niti može ona koju i imaju nadvladati neprijatelja gdje bi, ako bi baš 
i pobijedili, trebalo da se premjeste drugamo i pobjegnu s.mjesta koje j je, 
kako čuju, nepovoljno i nezdravo za taborovanje a sada, kako vide, i zbog 
godišnjeg doba pogubno. Bio je, naime, početak jeseni; i mnogi su već 
bili bolesni a svi obeshrabreni. 

Ali Nikiji je bilo mučno slušati o bijegu i povratku ne zato što se nije 
bojao Sirakužana, nego zato što se još više plašio Atenjana s njihovim 
sudskim gonjenjem i denuncijacijama. Ponavljao je da ništa strašno ne 
treba očekivati tamo gdje jesu a ako bi se i dogodilo najgore, radije, reče, 
bira smrt od neprijatelja nego od svojih, sugrađana, u čemu je osjećao 
sasvim različito od Bizanćanina Leonta'* koji je kasnije rekao svojim 
zemljacima: »Volim umrijeti od vas nego s vama«. O mjestu pak i kraju 
kamo će preseliti tabor _posavjetovat će s€; reče, u miru, Na te njegove 
riječi Demosten, koji nije imao sreće ni-sa svojim ranijim prijedlogom, 
nije više ustrajao, dok je kod drugih vojskovođa bio stvoren dojam da 
Nikija nešto očekuje i pouzdaje se u svoje uzdanike u gradu kad se tako 
odlučno bori protiv odlaska. Kad, međutim, Sirakužanima stiže u pomoć 
još jedna vojska!“ a bolest se sve jače širila među Atenjanima, sad je već 
i Nikija bio za to da se premjeste i izdao je proglas vojnicima neka budu 
spremni za ukrcavanje. 


23. Ali kad je sve to bilo pripravno i nitko od neprijatelja nije pazio 
jer i nisu očekivali ništa takva, nastade pomrčina mjeseca na velik strah 
Nikije i sviju ostalih vođa koji su se iz neznanja ili praznovjerja prepali 
takve pojave. Jer i većina je već manje ili više razumijevala da zamračenje 
sunca oko tridesetog dana u mjesecu nastaje djelovanjem mjeseca; ali što 
se tiče mjeseca sama, što njega snalazi i kako u vrijeme svoje punine gubi 
svoju svjetlost te odašilje raznovrsne boje, nije bilo lako shvatiti, nego su 
to smatrali nečuyenim događajem i predznakom što ga bog šalje uoči 
velikih nesreća.! ' 

Onaj, naime, koji je prvi u pismu ostavio najjasnije i najsmionije od 
svih objašnjenja o mjesečevim mijenama, Anaksagora,!?' niti je sam tada 
bio star niti njegovo učenje na glasu, nego je još bilo tajno i širilo se među 
malobrojnima više uz određen oprez nego uz pouzdanje. Jer u to vrijeme 
nisu podnosili filozofe prirode ili, kako su ih nazivali, nadzemaljska 
naklapala' držeći da oni svode božansko djelovanje na iracionalne 
uzroke, slijepe sile i prirodne nužnosti,'* pa je čak Protagora morao otići 
u progonstvo,“ Anaksagoru je Periklo teškom mukom izbavio iz tamni- 

2 a Sokrat, premda nije imao baš nikakve veze s tim spekulacijama, 
ipak je zaglavio zbog filozofije." Tek je u kasnije vrijeme Piatonov ugled, 
zasjavši zbog njegova života kao i zato što je nužnosti fizičkog svijeta 
podredio božanskim i suverenim načelima, uklonio zazor s takvih učenja 
i znanostima“ prokrčio put do svakog čovjeka. U svakom slučaju njegov 
drug Dion,“ premda je mjesec pomrčao u vrijeme kad je on imao, 
krenuvši iz Zakinta,* zaploviti na pohod protiv Dionizija, zaveze se 
nimalo se ne smevši i, pristavši u Sirakuzi, istjera tiranina.? 

Nikiji se, međutim, tada dogodilo da nije imao niti iskusna gatara; 

njegov je, naime, pouzdanik i onaj koji mu je znao izbiti iz glave većinu 
praznovjerja, Stilbid, umro kratko prije toga. Jer znamenje, kako veli 
Filohor,?" nije bilo nepovoljno za bjegunce, nego dapače veoma povoljno: 
ta za ono što se obavlja sa strahom potrebno je skrivanje a svjetlo je tome 
neprijatelj. Osim toga, prilikom znakova na suncu i mjesecu ljudi su bili 
na oprezu tri dana, kako je Autoklid propisao u svojim Pravilima za 
tumačenje; ali Nikija je nagovorio Atenjane neka čekaju pun obrtaj 
mjeseca kao da nije odmah vidio da je on potpuno pročišćen kad je prošao 
kraj zasjenjena mjesta gdje mu se prepriječila zemlja. 


24. Zapustivši gotovo sve drugo, Nikija je sjedio prinoseći žrtve i 
dajući sebi proricati sve dok na Atenjane ne udariše neprijatelji opsijeda- 
jući suhozemnom vojskom utvrđenje i tabor a lađama zatvarajući luku 
uokrug, ne samo sami Sirakužani troveslarkama, nego su se i dječarci, 
penjući se na ribarske brodice i na čamce, približavali morem iz svih 
smjerova pa izazivali i vrijeđali Atenjane. Jednoga od njih, dječaka 
uglednih roditelja, Heraklida, koji je izmakao svojom brodicom dobrano 
ispred ostalih, stizala je atička lađa koja ga je gonila. Uplašivši se za nj, 
njegov stric Polih zaveze se protiv nje s deset troveslarki kojima je 
zapovijedao; ostali, pobojavši se za Poliha, isto tako isploviše na pučinu. 
I pošto dođe do žestoke pomorske bitke, Sirakužani pobijediše i ubiše 
Furimedonta zajedno s mnogo drugih. 


Položaj Atenjana stoga je postao nepodnošljiv. Atenjani zato više nisu 
mogli podnijeti da ostanu ondje, nego su vikali na svoje vojskovođe 
zahtijevajući povlačenje kopnom. Sirakužani su, naime, odmah poslije 
svoje pobjede zagradili i zatvorili prolaz u luku. Ali Nikija se nije dao 
nagovoriti; jer u njegovim je očima bilo strašna stvar ostaviti mnogobrojne 
teretne lađe i troveslarki gotovo dvije stotine na broj; ukrcavši stoga 
najbolju svoju pješadiju i najsnažnije kopljanike, napuniše sto i deset 
troveslarki; jer ostalima nedostajahu vesla. Ostalo ljudstvo Nikija postavi 
uzduž obale mora napustivši svoj glavni tabor i zid koji ga je spajao s 
Heraklejonom tako da tada, kako Sirakužani još nisu prinijeli uobičajenu 
žrtvu Heraklu, svećenici i vojskovođe, uspevši se onamo, žrtvovaše dok 
su njihove troveslarke već bile popunjavane posadama. 


25. Kako su gataoci po žrtvama naviještali Sirakužanima najsjajniju 
pobjedu ako ne budu prvi započinjali bitke nego se budu držali defanzivho 
(ta i Heraklo je, rekoše, sve pobjeđivao kad se branio i prepuštao 
inicijativu protivnicima), isploviše. 

U toj su pomorskoj bitki, koja se pokazala najvećom i najžešćom i 
ništa manje burnih osjećaja nije izazvala u promatrača nego u boraca zbog 
preglednosti cjeline akcije pune raznolikih i neočekivanih promjena koje 
su se događale u kratku vremenskom rasponu, Atenjani stradavali od svog 
oružja ne manje nego od neprijateljskoga. Borili su se, naime, brodovima 
gusto zbijenima i teškima protiv laganih koji su dolazili svaki iz drugog 
smjera i, gađani kamenjem podjednako ubitačnim odakle god dolazilo, 
uzvraćali su hicima kopalja i strelica čiju je putanju iskrivljavalo ljuljanje 
valova. tako da nisu uvijek pogađali šiljkom. Tom je načinu borbe 

Sirakužane naučio korintski kormilar Ariston koji je, boreći se hrabro u 
toku bitke, pao kad su već Sirakužani bili pobjednici.“ 

Poslije tako teška poraza i gubitka Atenjanima je bio odsječen bijeg 
morem; a kad su vidjeli da im je i kopnom teško da se spase, nisu više 
niti smetali neprijateljima kad su blizu njih stali odvlačiti njihove brodove 
niti su tražili mrtve da ih pokopaju jer im je već bio pred očima mnogo 
tužniji prizor nego što je ostavljanje mrtvih bez groba: napuštanje 
bolesnih i ranjenih, a smatrali su da su sami još bjedniji a da će s još više 
jada na svaki način doći istome koncu.?!'" 


26. Kako su oni namjeravali krenuti noću, Gilip, videći da su 
Sirakužani zbog pobjede i svetkovine zabavljeni žrtvama i pićem, nije se 
nadao da će ih nagovoriti ili prisiliti da se sada dignu pa napadnu 
neprijatelje na odlasku, no Hermokrat, smislivši sam od sebe varku za 
Nikiju, posla k njemu neke od svojih drugova koji su tvrdili da dolaze od 
onih ljudi koji su se potajno i ranije svakodnevno dogovarali s Nikijom, 
a ti mu savjetovahu neka ne polazi noću jer su im tobože Sirakužani 
postavili zasjede i unaprijed zaposjeli prolaze. Upavši u zamku, Nikija 
ostade da mu se od neprijatelja stvarno dogodi ono čega se na temelju 
njihove laži pobojao. Jer ovi, krenuvši u zoru, zaskočiše teško prohodne 
točke na putovima, utvrdiše gazove preko rijeka i presjekoše mostove a 
po glatku i ravnu zemljištu postrojiše svoje konjanike tako da Atenjanima 
nije ostalo nijedno mjesto kuda su mogli proći bez borbe. 

Pričekavši i onoga dana i sljedeće noći, oni pođoše na put kao da 
odlaze iz rodnoga grada a ne iz neprijateljske zemlje, uz plač i naricanje 
nad nestašicom za život najneophodnijega i nad napuštanjem bespomoć- 
nih prijatelja i dobrih znanaca, ali ipak smatrajući sadašnje nevolje 
lakšima od onih koje ih čekaju. Od mnogih strašnih prizora u taboru 
nijedan nije bio žalosniji od samog Nikije skrhana bolešću i spala mimo 
svoga dostojanstva na najoskudniju prehranu i najmanje zalihe hrane, dok 
ih je njegovo loše zdravstveno stanje tražilo mnogo, a ipak je, unatoč 
tjelesnoj slabosti, radio i ustrajno podnosio ono što su mnogi krepki jedva 
mogli izdržati i svi su jasno vidjeli da on nije istrajao u naporima radi sebe 
niti iz ljubavi prema životu nego da zbog njih nije htio napustiti nadu. 
Jer dok su drugi od straha i tuge udarali u suze i jauke, kod njega je, ako 
je kada morao tome popustiti, to očigledno bilo zato što je uspoređivao 
neslavnu sramotu svog pohoda s velikim i slavnim uspjesima što ih se 
nadao postići. 

Ne samo njegov sadašnji izgled nego i prisjećanje njegovih riječi i 
opomena kojima ih je nastojao odvratiti od polaska na tu vojnu još su više 
učvršćivali uvjerenje da nezasluženo trpi; također, nisu imali hrabrosti da 
se nadaju pomoći od bogova pri pomisli da čovjeka mila bogovima poput 
njega, unatoč brojnim velikim i sjajnim dokazima njegove odanosti 
božanstvu, prati sudbina nimalo doličnija nego ma koga od najnevaljanijih 
i najneznatnijih ljudi u vojsci. 


27. Pa ipak, baš se taj Nikija nastojao i riječima, i izrazom lica, i 
stiskom ruke pokazivati jačim od svoga strašnog usuda. I u toku čitava 

marša kroz osam dana, gađan i ranjavan od neprijatelja, uspijevao je 
održavati svoju vojsku nepobijeđenom sve dok Demosten sa svojim 
trupama nije bio uhvaćen kad je, zaostajući, u borbi u okolici Polizelova 
imanja“!* bio opkoljen. Sam Demosten, trgnuvši mač, zadade sebi udarac; 
ne uspje se, međutim, usmrtiti jer su ga neprijatelji brzo okružili i 
pograbili.?!? 

Kad su Sirakužani, dojahavši, saopćili to Nikiji i on, poslavši 
konjanike, doznao da je Demostenova vojska uistinu zarobljena, tražio je 
od Gilipa primirje da puste Atenjane otići sa Sicilije uzevši taoce kao 
jamstvo za novac što su ga Sirakužani potrošili za rat. Ali oni nisu marili 
za ponudu, nego su ga u obijesti i bijesu, uz prijetnje i pogrde, gađali sad 
već lišena svega za život potrebna. Pa ipak, izdrža i tu noć i sljeđećega 
dana, pod neprestanom kišom strelica, dopre do rijeke Azinara./“* 
Nasrnuvši, ondje neprijatelji stjeraše dio njegovih ljudi u riječnu maticu, 
dok drugi, preduhitrivši ih, od žeđi se sami bacahu u nju; i tu je bjesnilo 
najveće i najokrutnije krvoproliće jer su u rijeci bili klani dok su pili sve 
dok Nikija, bacivši se na koljena pred Gilipa, ne reče: »Pokažite kao 
pobjednici sažaljenja, Gilipe, ne prema meni koji sam tolikim uspjesima 
stekao ime i glas, nego prema ostalim Atenjanima pomislivši da nas sve 
prate obrati sreće zajednički svima i da su Atenjani za svoje dobre sreće 
postupili prema vama umjereno i blago.« 

Kad je Nikija tako prozborio, dojmiše se ponešto Gilipa i pogled na 
nj i njegove riječi; ta znao je da je on lijepo postupio prema Lakedemonja- 
nima za sklapanja mira; a držao je da će mu jako porasti slava ako 
dovede žive protivničke vojskovođe. Stoga prihvativši Nikiju, ohrabri ga 
i naredi da preostale njegove ljude hvataju žive. Ali kako je njegova 
naredba sporo dopirala, broj je pošteđenih bio mnogo manji nego 
poubijanih; a ipak, mnoge su vojnici ukrali.?! 

Skupivši sve javno zarobljene, povješaše po najljepšem i najvišem 
drveću oko rijeke zaplijenjeno njihovo potpuno naoružanje a sami, 
ovjenčani i krasno uresivši svoje a ostrigavši neprijateljske konje, ujahi- 
vahu u grad pošto su se pobili u najsjajnijem boju što su ga ikada bili 
Heleni protiv Helena i pošto su izvojštili najpotpuniju pobjedu najvećom 
snagom i svom odlučnošću volje i hrabrosti“? 


28. Kad se skupila sveopća skupština Sirakužana i njihovih saveznika, 
pučki vođa Euriklo“'* podnese pismeni prijedlog da dan u koji su uhvatili 
Nikiju bude svetak, da se prinose žrtve i da se ne radi te da po rijeci taj 
praznik “nazivaju Azinarijom; a bio je to dvadeset i sedmi dan mjeseca 
karneja što ga Atenjani zovu metagitnionom;“!? nadalje, da se poslužitelji 
Atenjana i njihovi ostali saveznici prodaju u ropstvo a da sami Atenjani i 
Sicilci koji su im se pridružili budu bačeni u kamenolome te ondje držani 
pod stražom svi osim vojskovođa koje neka pogube. Kako su se 
Sirakužani priklanjali njegovu prijedlogu, Hermokrat,“" koji je prosvjedo- 
vao rekavši da je plemenito korištenje pobjedom ljepše od same pobjede, 
bi dočekan silnom grajom neodobravanja a Gilipa, kad je tražio da mu 
predaju atenske vojskovođe da ih žive odvede Lakedemonjanima, Siraku- 
žani, već opijeni svojom srećom, stadoše vrijeđati pogotovo zato jer im u 

toku rata nije bilo lako podnositi njegovu grubost i lakonski način na koji 
je on obavljao svoje vrhovništvo, a kako tvrdi Timej, predbacivali su mu 
pretjeranu škrtost i gramzljivost, nasijednu manu zbog koje je i njegov 
otac, osuđen zbog mita, morao u izgon i on sam, utajivši i sakrivši pod 
krov svoje kuće trideset talenata od onih tisuću što ih je Lisandar poslao 
u Spartu,“ pa onda prokazan, na najsramotniji način od sviju bio 
prognan. Ali to je točnije izloženo u Lisandrovu životopisu. 

Timej tvrdi da Demosten i Nikija nisu bili pogubljeni na zapovijed 
Sirakužana, kako su to napisali Filist i Tukidid,“ nego da su se, kad im 
je još za trajanja skupštine Hermokrat javio njezinu odluku, uz pomoć 
jednoga od svojih stražara koji su to dopustili, sami ubili; njihova su pak 
tijela, veli, izbačena na vrata, ležala ondje naočigled onima koji su bili 
željni takva prizora. A čujem da se još i sada u Sirakuzi prikazuje u 
svetištu pohranjeni štit za koji kažu da je bio Nikijin a zavaren je od 
međusobno izmiješana tkanja od zlata i grimiza. 


29. Od Atenjana većina ih je zaglavila u kamenolomima od bolesti i 
loše hrane jer su na dan primali po dvije mjerice ječma i jednu vode,“ a 
nemalo ih je bilo prodano pošto su bili ukradeni ili jer su se izdali za 
robove.** I ti su bili prodavani kao roblje pošto su im na čelo užizali 
konja;“* ali bilo ih je koji su uz ropstvo morali trpjeti i tu sramotu. i 

No i tima je pomagalo njihovo suzdržano i smjerno ponašanje; ili su, 
naime, bili ubrzo oslobađani ili su ostajali kod svojih vlasnika uživajući 
njihovo poštovanje. Neki se spasiše i zahvaljujući Euripidu. Ta najviše se, 
kako se čini, od Helena izvan matice zemlje oni na Siciliji zaželješe 
njegova pjesništva; i svaki put kad bi novopridošlice donosili male 
primjere i oglede, oni su ih, učeći ih napamet, sa zadovoljstvom 
priopćavali jedni drugima. U svakom slučaju, taj put kažu da su mnogi 
između onih što se spasiše kući ljubezno pozdravili Euripida i pripovije- 
dali mu jedni da su bili oslobođeni ropstva pošto su naučili svoje 
gospodare sve čega su se sjećali iz njegovih pjesmotvora a drugi da su, 
lutajući poslije bitke, dobili hrane i vode otpjevavši neke od njegovih 
korskih pjesama. Ne treba se stoga čuditi što kažu da Kaunijci“* lađu, 
koja se, gonjena od gusara, primicala njihovoj luci, najprije nisu htjeli 
primiti nego su je odbili, a tek onda kad su na pitanje znaju li Euripidove 
pjesme mornari odgovorili potvrdno, tada su im dopustili da uvedu lađu. 


30. Kažu da je Atenjanima vijest o nesreći bila nevjerojatna ne baš 
najmanje zbog njezina glasnika. Neki je, naime, stranac, kako se čini, 
iskrcavši se u Pireju i sjevši u brijačnicu, počeo razgovor o tome kao da 
Atenjani već znaju sve što se dogodilo. A brijač, čuvši to, prije nego su 
drugi saznavali o tome, potrči žurno u grad“ i dojuri k arhoniima te 
odmah trgom proširi vijest. Kako je nastalo zaprepaštenje i zabuna, kao 
što je prirodno, arhonti, sazvavši skupštinu, izvedoše toga čovjeka pred 

nju;*“* ali kako on, upitan odakle je doznao, nije umio dati nikakva jasna 
odgovora, zaključivši da izmišlja novosti i uznemiruje grad, privezan na 
kotač“! bio je mučen dugo vremena sve dok ne dođoše glasnici sa 
stvarnim podacima o čitavoj katastrofi.“ Tako je teško bilo Atenjanima 
povjerovati da je Nikiju zadesila sudbina koju im je više puta pretkazao. 


Bilješke 


!U 6. i 7. knjizi svoje Povijesti peloponeskog rata. 

*"Timej iz Tauromenija na Siciliji (3522-256 ?) napisao je jednu povijest Sicilije u 40 knjiga 
do god. 264. Polibije, koji je u mnogom pogledu nastavio njegov rad, prema njemu je 
vrlo strog. Ciceron hvali njegovo znanje i stil u O govorniku 2, 58. Pseudo-Longin miješa 
pohvale i pokude i optužuje ga, kao i Plutarh, zbog djetinjarenja. Diodor Sicilski hvali 
njegovu točnost u kronologiji. Djelo mu je izgubljeno. 

3 Filist iz Sirakuze, pisac jedne povijesti Sicilije, učestvovao je u borbama protiv, Atenjana. 
Isprva je bio miljenik Dionizija Starijeg a kasnije od njega prognan; iz progonstva ga je 
pozvao natrag Dionizije Mlađi i zaglavio je u pomorskoj bitki s Dionom, ujakom i 
protivnikom tog tiranina, Prema Ciceronu (O govorniku 2, 57), osobito je oponašao 
Tukidida. 

* Tukidid, kod koga su javni politički govori veoma brojni (nabrojali su ih 39), bio je u 
antiki smatran majstorom govorništva. Tvrdilo se da je Demosten radi vježbe osam puta 
prepisao njegovo djelo. 

> Fragment iz izgubljene Pindarove pjesme. Vještina i brzina vozača lidijskih kola bile su 
poslovične. Eshil u Perzijancima (45-46) govori o »brojnim kolima bogatog Sarda«. 

* Difil iz Sinope, pjesnik nove komedije, suvremenik Menandra jez pol. 4. st. pr. n. e.). 
Djela su mu izgubljena. 

* Znamo za tri pisca tog imena. jedan je bio sin Saki; pjesnik mima kao i njegov otac 
a živio je krajem 4. st. pr. n. €., drugi atenski komediograf, suvremenik Aleksandra 
Velikog, a treći filozof rodom iz Seleukije i učitelj Strabonov. Ovdje se vjerojatno radi o 
komediografu jer spomenuta primjedba teško da potječe iz ozbiljna povijesnog djela. 

* Nikijino ime dolazi od grč. »ikč »pobjeda«. 

* Vidi 12. glavu i Alkibijadov životopis. 

" Mermokrarovo ime znači »Hermova snaga«. Pseudo-Longin citira isti odlomak kao 
primjer Timejeve puerilnosti. 

U" Koru ili Perzefonu Sicilci su osobito štovali držeći da je mjesto gdje ju je oteo Had bilo 
u okolici Ene. Otmica podzemnoga troglavog psa čuvara Kerbera bilo je dvanaesto i 
najteže djelo koje je Euristej naložio Heraklu da ga izvrši. Prema Odisej: 11, 626, izveo 
ga je uz pomoć Herma i zaštitu Atene. 

12 Egesta je grad na Siciliji. 

5 Posejdon je sagradio zidove Troje. Laomedont, kralj trojanski, uskratio mu je obećanu 
plaću. Za osvetu bog je poslao morsko čudovište koje je pustošilo obale Troade. 
Osloboditi su ga se mogli samo tako da mu prepuste kraljevu kćer Hesionu. Heraklo je 
spasi, ali i njemu kralj ne htjede predati ugovorenu nagradu. Heraklo povede vojsku na 
Troju, osvoji grad i pobije Laomedonta i sve njegove sinove osim Prijama čiji je život 
otkupila sestra (njegovo su ime stari Grci tumačili kao »Otkupljeni«). 

4“ Smisao te aluzije nama je nepoznat. 

5 Njima su se obilježavali značajni povijesni događaji. 

85 Plutarh ističe značenje epigrafskih spomenika. 

! Plutarh želi naglasiti razliku između povijesnih djela i biografije koja se do njega slabo 
njegovala. 

I TJ Arenskom ustavu 27, 5. 

P Vidi Periklo 6. Ne valja miješati Tukidida, sina Melesijina, s povjesničarom, sinom 
Olorovim, autorom Povijesti peloponeskog rata, 

2 Teramen, utjecajni predstavnik oligarhijske stranke, jedan od tridesetorice tirana u Ateni 
poslije 404, pokušao je ublažiti pretjeranu okrutnost svojih drugova, našto ga je Kritija 
optužio zbog izdaje i on je morao ispiti otrov. 

2! Visoka obuća (poput čizme) tragičkih glumaca, debelih potplata i visoke pete da bi 
izgledali viši. Nosili su je i muškarci i kasnije - žene, a bila je jednaka za desnu i lijevu 
nogu. Trebalo je vježbati da glumac u njoj ne padne. 

2 God. 429. 

5 Kožar Kleon, demagog, stalni predmet Aristofanovih napada. Bio je velik zagovornik 
rata u kojem je imao uspjeha (kod Sfakterije i drugdje) a zaglavio je pokušavajući od 
Spartanca Braside povratiti Amfipol. Tom je prilikom poginuo i Brasida. 

2% Citat iz nepoznate komedije nepoznata autora. U Vitezovima Aristofan prikazuje atenski 
narod (Dem) kao starca kome se paflagonski kožar grubo ulaguje podilazeći njegovoj 
proždrljivosti i lijenosti, ali ga ipak ne uspijeva potpuno zaluditi. 

Stih je jampski trimetar: metrički naglašeni su parni slogovi. 

25 U stvarnosti vidjet ćemo da Nikija daje ozbiljne dokaze hrabrosti kako vojničke tako i 
političke. Kako nikad nije bio vojnik, Plutarh olako shvaća opasnosti kojima se sam 
nikada nije izlagao. 

8 Pučani, ljudi iz naroda. 

# Nikijin je imetak iznosio sto talenata, prema uobičajenom preračunavanju vrijednost od 
556.000 predratnih zlatnih francuskih franaka. 

2 Običaj je bio da se bogovima prikazuju mali odljevi njihovih hramova izrađeni od zlata 
ili srebra. Kažu da su zanatlije koji su takve izrađivali izvrsno zarađivali na njima. Smatra 
se da se 1 ovdje radi o takvom jednom odljevu. 

% Brončani tronozi podjeljivahu se pobjedničkim koregima na dirirampskim zborskim 
natjecanjima. Sokrat u Platonovu Gorgiji (472A) veli: »Posvjedočit će to Nikija, sin 
Nikeratov, i s njime njegova braća: njihovi se tronošci nižu jedni uz druge u Dionisovu 
hramu.« Takav bi počasni tronožac, koji je ujedno značio da se koreg oslobađa svoje 
dužnosti liturgije (opremanja kota), prikazivao Dionisa u malenu svetištu pokraj 
Dionisijona. Jedna je ulica, koja je njima obilovala dobila ime Ulica tronožaca. Po tome, 
»svetilište« u prijevodu ne bi bilo odljev hrama nego to maleno svetište kraj Dionisova 
hrama. . 

* Koreg. Na pjesničkim se nadmetanjima ne natječu samo pjesnici nego i njihovi zborovi 
pa prema tome i koregi koji opremaju zborove. 

* Sto bi značilo da nikada nije bio treći, tj. posljednji. 

: Svake pete godine-u proljeće na Delu se svečano slavilo Apolonovo rođenje i svečana su 
poslanstva dolazila iz cijele Grčke, s otoka i iz Male Azije. Članovi poslanstva bili su 
najugledniji ljudi a pratili si ih zborovi mladića i djevojaka koji su trebali pjevati himne 
u počast Apolonu i plesati svečani »ždralov ples« oko oltara. Najsvečanije bilo je 
poslanstvo Atenjana koji su Del imali u svojoj vlasti. Troškove bi snosio jedan građanin. 

* Vijenci su obavezni amblem onih koji sudjeluju u nekom religioznom obredu. 

# Jedan od kikladskih otoka, zapadno od Dela. 

* Koje je Nikija kao vođa svečanog poslanstva imao žrtvovati Apolonu. 

55 Prema Strabonu iznosila mu je širina 4 stadija, tj. oko 710 metara. 

* U Caskanjima uza stol 8, 4, 4, Plutarh pripovijeda da je Tezej, koji je prvi slavio 
svetkovinu na Delu, ubrao jednu palminu granu sa svete palme kao nagradu pobjedniku. 
U podnožju te palme Leta je rodila Apolona. Odisej uspoređuje Nausikaju sa palmom 
što ju je vidio na Delu (Odiseja 6, 162163). 

*7 Preračunato 7.900 predratnih zlatnih dinara. : 

* Od toga velebnog Apolonovog kipa koji su Nakšani posvetili u 6. st. ostalo je samo 
podnožje i komadići poprsja i bedara. 

* »Bio je previše predan kultu bogova«, veli Tukidid (7, 50, 4). 

** Pasifont je bio sokratovac, rodom iz Eretrije. Djela su mu izgubljena. 

* Laurion, brdo u Atici sjeverno od rta Suniona, bilo je znamenito po rudnicima srebra 
koje su, kako se čini, počeli eksploatirati u 2. pol. 6. st. Pripadali su državi koja ih je 
davala trajno u eksploataciju za jedan fiksni iznos i 1/24 prihoda. Takav je koncesonar 
bio i Nikija koji je posjedovao tisuću robova i oni su mu donosili 10 talenata čistog 
prihoda. Eksploatacija je obnovljena 1863. i vadilo se prvenstveno olovo a također cink, 
kadmij i magnezij. 

# Stvaranje Teleklida, čija su djela izgubljena, obično se datira između 431. i 391. 


€ 1 mina vrijedila je otprilike 79 zlatnih dinara ili 90 zlatnih franaka. 
* Nezakonit. 


45 Stihovi su daktilski (epski) heksametri (šestomjeri) a prijevod j je prema K. Racu. 

# Eupolid (ili Eupolis), rođen 446. a umro mlad, možda poginuo u ratu. Pripisuje mu se 
sad 14 sad 17 komedija. Navodno je surađivao na Aristofanovim Vitezovima. Marika je 
ime barbearina a znači »mekoputan, ženskast«. Misli se da je to bila karikatura demagoga 
Hiperbola. 

€ Vitezovi 358. To ne govori Kleon nego njegov suparnik, kobasičar Agorakrit. 

*# Komediograf Frinih slabije je poznat od istoimenog tragičara, Eshilova preteče. Stihovi 
su iz nepoznate komedije. Radi se o jampskim trimetrima. 

% Vidi Periklo 37. 

% Zato što je, kažu, prvi savjetovao Atenjanima da kuju mjeden (zapravo bakren) novac. 
Rodom je bio iz Fere u Tesaliji. 

51 Sačuvano je sedam fragmenata njegovih lirskih pjesama. 

%* Turiji su bili osnovani god. 443. na mjestu starog Sibarisa koji su razorili Krotonjani. - 
Ležali su u Lukaniji, u južnoj Italiji. Vidi Periklo 11. 


5 Euripid, Ifigenija u Aulidi, 449—450. Prijevod prema K. Racu. 
5 Vidi Periklo 35. 


3 + Vidi Periklo 4, 

* Annfoni iz Ramnunta (480-411), najstariji od atenskih velikih govornika, učitelj 
Tukididov. Bio je pristaša oligarhije i jedan cd vođa izv. četiri stotine. Njihov je pad 
doveo do njegove osude i smaknuća. 

" Osvojio ga je 427 (vidi Tukidid 4, 89-101). 

* Umjesto Kalijad treba možda čitati Kalija: poginuo je pred Potidejom god. 432 (vidi 
Tukidid 1, 63). God. 429, Ksenofont je bio potučen i ubijen zajedno sa dvojicom svojih 
drugova u zapovjedništvu (vidi Tukidid 2, 79). Naravno, ne radi se o povjesničaru, 
učeniku Sokratovu, nego o njegovu imenjsku. 

* Demosten, sin Alkistenov. Zarobio je 425. Spartance na Sfakteriji. Zaglavio je na 
sicilskom pohodu. Poraz o kome je riječ zbio se god. 426 (vidi Tukidid 3, 91-98). 

% Imenjak slavnog liječnika, pobijeđen i ubijen kod Delija god. 424 (vidi Tukidid 4, 

.89-10B). 

ĆI Pie (2, 52) pripisuje širenje pošasti slijevanju mnoštva seoskog stanovništva u grad 
god. ž 

* Vidi Periklo 34. ; 

# Kitera je imala izvrstan strateški položaj na putu prema kretskom i sicilskome moru. 
Nikija ju je osvojio 424. Vidi Tukidid 4, 53—55. 

% Bilo je to 423. Pojedinosti su nepoznate. Vidi Tukidid 4, 129-133. 

# Malen otočić nasuprot Megari. Bilo je to god. 427 (vidi Tukidid 3, 51). 

Tuka Megare. To je, međurim, bio uspjeh Demostenov 424. Vidi Tukidid 4, 66-69. 

# God. 425. Vidi Tukidid 4, 42 i 44, koji veli da su Korinćani izgubili 212 ljudi a Atenjani 
manje od 50. 

*% God. 424. Vodila ga je razboritost, kako se vidjelo kasnije u slučaju pobjedonosnih 
zapovjednika iz bitke kod Arginusa 406. koji su glavom platili što zbog oluje nisu uspjeli 
pokupiti brodolomce i poginule. 

€ Prema Tukididu (4, 55), Lakedemonjani su pružali mlitav otpor jer su bili umorni od 
rata. 

% Tireja je, prema Tukidiđu (4, 56), bila grad u Kinuriji, u susjedstvu Argolide i Lakonije. 
Ondje su Lakedemonjani naselili Eginjane koje su Atenjani istjerali s njihova otoka. 

? Luka u jugoistočnoj Meseniji, po nekima najveća i najsigurnija u čitavoj Grčkoj. God. 
425. izgradio je ondje Demosten tvrđavu koja je dominirala lukom. Tukidid veoma 
opširno pripovijeda pilsku epizodu (4, 2-41). 

2 Otočić koji je zatvarao pilsku luku, Duljina mu je bila oko 2 milje (3,704 km), 

8 Jer j je upravo bio prinio žrtvu. 

8 Bio je toliko razborit da je tražio Demostena za druga u zapovjedništvu i ništa nije 
poduzimao bez savjetovanja s tim sposobnim vojskovođom. 

5 Na otočiću je bilo 420 Spartanaca od kojih je 128 palo u borbi. 

? Bacanje štita je znak predaje. Aristofan Kleonova prijatelja Kleonima pretvara u drvo s 

kojeg zimi padaju štitovi kao uvelo lišće (Ptice 1480-1841). Arhiloh i Horacije (Ode 2, 7, 
10) bez uzbuđenja priznaju da su ostavili svoj štit (ovaj drugi kod Filipa). 

7 Stihovi 638-639. Jampski trimetri. 

78 "Ta je komedija izgubljena. 

 Jampski trimetri. Naglasak na parnim slogovima. 

# Periklo i njegovi suvremenici zadržavali su na govornici mirno i ozbiljno držanje 
izbjegavajući geste i držeći ruke skrivene u haljini. Eshin je ostao vjeran tom običaju, 

ŠI Odiseja 4, 230. Prijevod prema Maretiću i Ivšiću. 

šia Tj, i na dobro i na zlo. 

# Brasida je bio najveći spartanski vojskovođa onog vremena. Osvojio je Amfipol 424. 
Poslije njegove pogibije stanovnici rog grada prinosili su mu žrtve i priređivali godišnje 
igre u njegovu čast. 

# U jesen 422. Vidi Tukidid 5, 8—11. 

* Prvi stih lijepa fragmenta iz Euripidovog izgubljenog Erehteja (sačuvan kod Joanesa 
us stobeja). Stih j je katalektički anapestički trimetar. 

%# Poslovični način izražavanja. Ciceron (Pro Murena 9, 22) ironično suprotstavlja -pijev 
pijetlova koji budi pravnika Servija Sulpicija zvuku trube koji budi Murenu. 

% Rat je stvarno toliko trajao (43 1404). Vidi Tukidid 5, 26. Nikijin mir iz proljeća 421. 
nikad nije stupio na snagu. Bio je sklopljen na 50 godina. 

* Naime nfkč »pobjeda«. 

* Uzroci nisu bili.baš sitni. Plutarh omalovažava motive velikog političara zato što ozbiljno 
uzima zabadanja komičkih pjesnika. 

# Vidi Tukidid 5, 18. 

% Ništa nije poznato kako mu je to uspjelo a i sama je optužba prilično u .neskladu s 
Nikijinim značajem i njegovom lojalnošću prema Lakedemonjanima. 

*I Vidi njegov životopis. 

* Beotski su oligarsi prirodno bili naklonjeni Sparti. 

* Tvrđava na granici Atike i Beotije. Lakedemonjani su je razorili prije nego što su je vratili. 

* Lakedemonjani su povukli svoj garnizon iz grada, ali grad ipak nisu vratili Atenjanima. 

22 Arg je iza Sparte bio najveći i najznačajniji grad na Peloponezu i uvijek ljubomoran na 
nju. Štaviše, imao je i demokratsko uređenje. 

* U proljeće 419. 

%# To je Vijeće pet stotina ždrijebom odabranih iz 10 fila ćplemena). Ono je pripremalo 
predmete za skupštinsku raspravu pa se poslanici najprije uvode preda nj. 

% Smisao hi valjda bio: tako bi se mogli lakše zakriti za instrukcije iz Sparte kao ograničenje 
svojih ovlasti. 

* To potvrđuje Tukidid 5, 45. 

10 I akedemonski su se saveznici stalno bojali da će Sparta sklopiti mir na njihovu štetu. 

Osobito su Tebanci, sve do vremena Filipa Makedonskog i Heroneje, bili najljući 
u neprijatelji Atenjana. 

X! Mantineja je značajan grad u Arkadiji, mjesto bitke u kojoj je 362. Epaminonda 
pobijedio Lakedemonjane i poginuo. 

42 Flida je pokrajina i grad na sjeverozapadu Peloponeza. U njoj je Olimpija, mjesto 
održavanja svegrčkih igara. 

i Na zapadnoj obali Peloponeza tri su grada tog imena poznata u to doba. Ovdje se radi 
c onome na sjeverozapadu Mesenije, spominjanu već ranije, najvećoj luci Grčke, Danas 
je to Navarino. 

1% To je bio način ublažavanja demokratske zavisti zbog moći. Na crepiće ljudi su ispisivali 
ime onoga koga bi htjeli ukloniti. Onaj čije ime bude napisano na najvećem broju crepića 
(dstraka) morao bi na 10 gođina otići iz Atene. Ostrakizam nije bio kazna, čak'je smatran 
i komplimentom, iako možda ne uvijek ugodnim. Iskapanja koja je provela Američka 
škola u Ateni od siječnja do srpnja 1935. otkrila su 145 takvih crepića od kojih je 
Temistoklovo ime na 54 a na nekim Aristidovo. 

165 Poglovica u daktilskom heksametru koja se pripisuje aleksandrijskom pjezaiku i 
učenjaku Kalimahu (310-235). Plutarh je citira još u Suli 39 i Aleksandra 53. Prijevod 
je nešto dotjerani Račev. 

% Neki čitaju :"iz općine Piritoja?, Hiperbol, koji je u milosti puka naslijedio Kleona, čest 
je predmet napadaja komediografa: predbacuju mu ropsko porijeklo, zvanje izrađivača 

svjetiljki, njegovu neobrazovanost i ratobornost. Ubili su ga atenski oligarsi na Samu 
41]. za vrijeme prevrata četiriju stotina (vidi Tukidid 8, 73). 

17 Wjerojatno god. 417. 

1 Aluzija na njegovo ropsko porijeklo, 

' Fragment izgubljene komedije Hiperbol. Stihovi su jampski trimetri. 

1" Miparh je bio sin tiranina Pizistrata. Sam nije bio tiranin nego njegov brat Hipija. God. 
514. umorili su ga Harmodije i Aristogiton iz pederastičke ljubomore. Unatoč tome 
postali su heroji borbe za slobodu i stekli nezasluženu besmrtnu slavu. Ovdje se radi o 
nekom drugom Pizistratovu rođaku ista imena. Inače je nepoznat. 

M To je, kažu, bilo 488/487. 

112 Fegku, sinu Erasistratovu, povjerili su Atenjani misiju na Siciliji za vrijeme peloponeskog . 
rata god. 422. Vidi Tukidid 5, 4. , 

113 Fgesta, grad na sjeverozapadu Sicilije, između Panorma (danas Palermo) i Drepanna, 
Smatralo se da su ga osnovali Trojanci koji su se naselili na Siciliji pod imenom 
Elimijaca. Leontini, jonski grad i naseobina Nakšana, nešto u unutrašnjost od istočne 
obale, između Katane i Sirakuze. 

"4 TJ proljeće 415. 

"5 Vidi Tukidid 6, 24—26. 

16 Pajestrama, 

1"? Sve su mjesta za sastanke ugodnih društava u Ateni, kako se vidi u Platonovim 
dijalozima. Klupe su bile od kamena. 

18 Običaj je bio da se crta na zemlji. U svom spisu Kako razaznati laskavca od iskrena 
prijatelja, 7, Plutarh veli da je u vrijeme Dionizija Mlađeg, za kojeg je geometrija silno 
ušla u modu, njegova palača bila puna prašine jer su dvorjani u veliku broju crtali likove 
po zemlji. 

1% Abila, mauritanska planina pokraj današnje Ceute, tvorila je zajedno s Kalpom u 
Španjolskoj (Gibraltar) Heraklove stupove. 

120 Ti su troškovi teretili imućne građane. Zauzvrat oni su imali pravo da zapovijedaju 
brodovima, 

2! Lamah (4752-414), sin Ksenofanov, kome je Periklo povjerio da šriti stanovnike Sinope 
od tiranina Timesilaja. Bio je ubijen u početku opsade Sirakuze. 

122 Vidi govor što mu ga u usta sravlja Tukidid: 6, 9-14. 

125 "Tukidid ne spominje tog govornika, dok Aristofan (Lisistrata 391 i 393) za nj navodi da 
je njegova intervencija donijela odlučujuću prevagu pri glasanju u korist pohoda na 
Siciliju. 

"4 Nikija je tražio 100 troveslarki i 5000 hoplita (teško naoružanih pješaka): vidi Tukidid 
6, 25. Dobio je 136 troveslarki, 5.100 hoplita i 1.300 strijelaca. 

15 Nije uobičajeno da grčki autor govori o svećenicima općenito kao staležu: postojali su 

Zeusov, Apolonov, Herin itd., ali ne naprosto »svećenici« kao stalež ili društvena 

skupina. : 

Proroštva su igrala veliku ulogu u društvenom životu grčkih gradova-državica. Ali 

Plutarhova sklonost nadnaravnome premašuje čak i tu ulogu. 

127 [J jednoj oazi u libijskoj pustinji. Vidi Kimon 18 i Aleksandar 26-27. 

14 Andokid (4672), sin Leogore, kompromitiran u aferi s hermama. Bio je prognan a onda 
pozvan natrag kući. U svoju je obranu izrekao govor O misterijima, jedan od naših 
glavnih izvora o toj tajanstvenoj temi. Bio je uvrštavan u kanon desetorice najboljih 
atičkih govornika. Ulica o kojoj govori Plutarhov tekst bila je s obje strane ukrašena 
stupićima s Hermovom glavom. 

1 Žrtvenik dvanaestorici olimpskih bogova stajao je na glavnom atenskom trgu i ondje je 
bio početak svih velikih atičkih cesta. 

19 Vidi Plurarhova Ćaskanja uza stol 8, 4. Aluzija je nejasna. Kod Maratona Atenjani su 
bili gotovo sami a kod Salamine, poslije svađe između njih i Lakedemonjana, nagrada 
za zasluge kompromisno je dodijeljena Platejanima. 

BI Ne bez osnova smatralo se da je proročište u Delfima naklonjeno Doranima. 

182 Sedan od dvanaest jonskih gradova u Maloj Aziji, u zaljevu Smirene. Domovina 
Anaksagore. 

13 Grč. Hesihija. 

184 Tipičan način jezične podudarnosti i interpretacije kod proroštva. 

185 Meron je uveo cikluse od po 19 godina pomoću kojih je mislio uskladiti mjesečevu 
godinu sa sunčanom (god. 432). 

16 Trijerarh. 

171 pseudo-Platonovu Teagesu Sokrat kaže u vezi sa svojim »demonskim glasom«: 
»Možete doznati od mnogih sugrađana ono što ja predviđam o propasti naše vojske na 

. pohodu na Siciliju,« ž 

185 Kult Adonisa, Afroditina ljubavnika, potječe: iz Sirije a proširio se grčkim svijetom. 
Adonije su trajale dva dana: prvog tugovalo se zbog njegove smrti a drugoga radovalo 
njegovu uskrsnuću. Aristofan u Lisistrati (bilj. 123) spominje podudarnost odlaska flote 
i dana tugovanja za Adonisom. 

1% Alkibijad vjerojatno nije bio kriv za sakaćenje herma, ali jest za parodiranje eleusinskih 
misterija koje je prilično arbitratno bilo združeno s prvom optužbom. Premda je tražio 
da mu odmah sude, njegovi su ga neprijatelji, bojeći se da će biti oslobođen, prisilili da 
ode prije suđenja. Vidi Alkibijad 19-23. 

'% Lamah je imao vrlo malo ugleda i prestiža zbog svog siromaštva. 

4 Sirakužani su ih istjerali iz njihova grada. 

“4 U antici hramovi su prvenstveno služili kao deponiji arhiva. 

143 Vjerojatno od 20 do 60 godina starosti. 

'4 Zacijelo apokrifno, prošireno Alkibijadovim nastojanjem. 

15 God. 353. Vidi Dion 54-57. 

4 Vidi Alkibijad 21. 

14 Plutarh se o njemu povoljno izražava u spisu Upute za javnu upravu 31. 

14 Doslovno: »vijeću stratega«. Strateg je jedan od desetorice najviših vojnih zapovjednika 
koji je, međutim, imao i znatne političke, sudske i financijske ovlasti. Bili su birani. 
Nikija je tada obavljao tu funkciju. 

1% Sofoklo (495-406) bio je strateg 440/439. a možda i još jednom kasnije. 

150 “Tj, najugledniji, najvažniji. 

iS! Hibla Geleatis ili Mala Hibla, između Gele i Sirakuze. Još dva grada na Siciliji nose ime 
Hibia. Ne zna se iz kojega od njih potječe znameniti hiblejski med. 

152 TJ podnožju Etne. Bila je naseobina Nakšana, dakle jonska i sklona Atenjanima. 

15 Obitavalište Sikanaca, na sjevernoj obali Sicilije, zapadno od Panorme (danas Palerma). 

15% Imala je tada 7 godina. Kasnije je bila suparnica slavnoj Frini i pozirala je slikaru Apelu 
za mnoge njegove slike. 

154% Naime Sirakužane. 

15 Bile su dvije: Velika na sjeveru i Mala između otoka Ortigije i jugoistočne obale. 

1% Konjaništvom. 

157 Arapa. 

15 Sin Hermonov, Tukidid (6, 72) hvali njegovu inteligenciju, vojničku vještinu i hrabrost. 

1% To su bili sam Hermokrat, Heraklid i Sikan. 

10 Sirakuško predgrađe s hramom Zeusa. 

61 Ne kikladski otok istog imena, nego grad na istočnoj obali Sicilije, osnovan 735. od 
Halkiđana s Eubeje. 

X TU proljeće 414, kako opisuje Tukidid u 6, 97, 

1 Poluotok istočno od Sirakuze. 

14 Plato trokutasta. oblika koji se postepeno uzdiže zapadno od Sirakuze, vidljiv iz 
unutrašnjosti građa, okružen strmim stijenama, dominirao je gradom, 

15 Za Dionizija Starijeg Sirakuza je imala opseg od 180 stadija (više od 35 km) i pola 
milijuna stanovnika, . 

1% Ejegijski distih. Znamo da je Euripid sastavio dvije kratke pjesme u tom mjerilu. 
Prijevod je prema K. Racu. 

1 Sin Kleandride, spartanski vojskovođa. 

I Nikija je smatrao da je Gilipovo brodovlje sposobno u najboljem shičaju za jedan 
gusarski prepad (vidi Tukidid 6, 104). 

1 Gilip i Piten, korintski admiral, pristali su u Regiju i Mesani (danas Reggjo i Messina). 

1% Korintski vojskovođa koji je krenuo posljednji. 

7! Točno 292 zarobljenika kod Sfakterije (glava 8): vidi Tukidid 4, 38. 

172 Crveni ogrtač i duga kosa i brada činile su vanjštinu Lakedemonjana ponešto smiješnom. 

15 U antici se vjerovalo da blizina sove privlači ptice. 

“4 Čini se da tu Plutarh ne misli na neko konkretno mjesto kod Tukidida. 

5 Vidi bilj. 3 

15 Tu pojedinost Tukidid ne spominje. 

"7 Dotada su se ustručavali da posade ukrcaju na pile; jer je prestiž atenske nadmoći 
na moru još bio potpun. 

18 Konjica je bila osnovni vojni rod Sirakužana, Prema Tukididu (7, 58) osim barbara 
glavni su im saveznici na Siciliji bili stanovnici Kamarine, Gele, Selinunta i Himere. 

37? Vidi Tukidid 7, 11-15. 

1% Sin Aikistenov, Kleonov drug u zapovjedništvu 425. kod Sfakterije. 

18! Tuklov sin. God, 427. bio je na čelu brodovlja od 60 troveslarki poslan u pomoć 
korkirskim demokratima. 

' Eutidem je jedan od supotpisnika Nikijina mira. Menandar je inače nepoznat. 

85 Rt nasuprot sirakuškome gradu koji je sužavao ulaz u Veliku luku i tako dominirao 
njome. 

18 73 lađe od kojih 60 atenskih. 

9% 7, 3641. . 

188 Doručak j je bio oko 10 sati izjutra. Sirakuške su posade jele odmah uz brodove a onda 
se hitro ukrcale i napale Atenjane koji su mislili da tog dana više neće biti borbe pa nisu 
bili na oprezu. 

87 Oko sredine ljeta 412. ; 

6 Likovi na pramcima, obično neka božanstva, i na krmi, obično fantastične životinje. 

/% Brodarski je nadzornik veslača koji upravlja taktom veslanja. 

1% Na palubi je uvijek bio sviraš frule koji je svirkom popraćivao manevre broda. 

PI Vidi glavu 18. 

52 Ni Tukidid ne navodi broj poginulih. 

18 »Sukobljavali su se i nisu se mogli razdvojiti«, kaže Tukidid (7, 44). 

5 TJ mladosti učenik Platonov; kasnije dobio nadimak Sofist. Političar i povjesničar. Od 
Filipa je ishodio poštedu za svoj rodni grad. Citiraju ga Plutarh (u Eričkim spisima) i 
Filostrat (Životi sofi sta 1, 2). Zgoda je možda iz 340. za Filipove opsade Bizanrija. 

% To su bila pojačanja što ih je doveo Gilip na Siciliju i hopliti poslani u proljeće s 
Peloponeza (vidi Tukidid 7, 50). 

'56 Vidi Periklo 35. 

57 Vidi Periklo 4-6. 

18 Taj se naziv nalazi kod Platona (Država 289C). 

59 Prema Ksenofontu (Sjećanja na Sokrata 1, 1, 11), Sokrat je odbijao da se bavi 
»nužnostima« koje determiniraju svaku kategoriju nebeskih pojava i čak je dokazivao 
ludost onih koji su pokušavali riješiti slične probleme. 

*% Negdje oko god. 411. Protagora je sofist iz Abdere koga su Atenjani prognali kao 
bezbožca. Misli se da je posrijedi bilo neprijareljstvo prema Perikiovu krugu kome je 1 
on pripadao. 

2 Oko god. 432. Vidi Periklo 32. 

22 1J proljeće 399. Plutarhova formulacija nije baš precizna jer Sokrat je bio osuđen pod 
optužbom da kvari mladež uvodeći nezdrav duh kritičnosti i da državne bogove 
zamjenjuje drugim, stranim božanstvima. 

2 Neki prevode »matematici« zato što se Platon intenzivno bavio tom znanošću pa je na 
koncu, kako je jednom rekao Aristotel, zamijenio ideje brojevima. 

24 Vidi njegov životopis. 

25 Grad na istočnoj obali istoimenog otoka u Jonskome moru; danas Zanto. 

26 God. 357. Vidi Dion 24. Ali tiranin se vratio poslije 10 godina i vlađao još 3 godine sve 
dok nije bio konačno protjeran. Radi se, naravno, o Dicniziju Mlađemu, Dionovu 
šurjaku. 

297 Pisac atičke povijesti u 3. st. Od njega sačuvani su samo fragmenti. 

208 TJ početku je s Nikijom iz Atene pošlo brodovlje od 134 lađe a sa Demostenom je stiglo 
73. Ali i gubici su bili ozbiljni a u posljednjoj pomorskoj bitki Sirakužani su zaplijenili 
18 troveslarki. 

2? Prema Tukididu (7, 39), to je bio najbolji kormilar u sirakuškoj floti. 

2% I Tukidid spominje takva razmišljanja Atenjana (7, 75). 

Žž" Do u pojedinosti, dan po dan, opisana kod Tukidida (7, 78-85). 

212 Polizal je bio brat tirana Gelona i Hijerona. Imanje je bilo, prema Tukididu (7, 81) 
okruženo malim kružnim zidom i posađeno maslinama. Lakše ga je bilo napadati nego 
braniti. 

213 Tu pojedinost Tukidid ne spominje. 

24 Danas Noto. 24 km sjeverozapadno od Sirakuze ta se rijeka ulijeva u more, 

215 »Nikija se svim silama trudio da oslobodi zarobljenike sa Sfakterije«, veli Tukidid (7, 87). 

"* Da ih prodaju za svoj račun. 

27 Plutarh se prisjeća svog dorskog porijekla. 

2% Tnače nepoznat. Diodor Sicilski spominje intervenciju Diokla koji se zalagao za 
pogubljenje atenskih vojskovođa. Taj je Dioklo, kasnije izabran za sirakuškog zakono- 
davca, najzad zaglavio kao žrtva vlastitih zakona. 

2% Kolovoz/rujan. 

2 Diodor Sicilski stavlja u usta nekom Nikolaju, koji je izgubio dva sina u ratu, dug govor 
u korist milosrđa. 

2 Poslije pada Atene. 30 talenata odgovara vrijednosti od 141,450 predratnih zlatnih dinara 
a 1000 talenata 4,715.000 zlatnih dinara. 

22 Glava 16. 

237, 86. 

224 Mjerica, grč. kotilđ iznosila je oko 27 centilitara. Za primirje kod Pila, atenski su 
vojskovođe dozvolili Spartancima da snabdijevaju svoje opsjednute sugrađane s 2 henika 
(nešto preko 2 litre) brašna, 2 mjerice (kotile) vina i porcijerm mesa po vojniku. Robovi 
su dobivali polovicu (vidi Tukidid 4 16). 

25 Da ne umru od gladi. 

2% Amblem Sirakuze; nalazio se na reversu nekih njezinih novaca. 

27 Premda su inače bili slobodni ljudi. Smisao je valjda (rečenica nije posve jasna): to se 
radilo samo s robovima, a ne s ratnim zarobljenicima, Uzgred: i Atenjani su žigosali 
svoje zarobljenike; vidi Periklo 26. 


28 Kauno je grad u Kariji istočno od ušća Kalisa. Osnovali su ga Krećani. Bio je zavičaj 
slikara Protogena čije zrelo doba pada između 332. i 300. pr.n.e. 
225 U Atenu (iz Pireja). 
2% Znameniti izvještaj o čuvstvima što ih je izazvala vijest o Filipovu zauzeću Elateje 
nalazimo u Demostenovu govoru O vijencu 53. 
21 U Aristofanovu Plutu, stih 875 sikofant (denuncijant) prijeti Karionu da će ga odvesti 
. na trg da na kotaču prizna svoje zločine. Čini se, dakle, da je kotač bio sredstvo torture 
a ne izvršenja smrtne kazne i da se primjenjivao samo na robove, Ali možda uzbuđenje 
javnosti objašnjava taj nezakonit postupak u gornjem slučaju. 
22 Istu anegdotu Plutarh navodi u raspravici O brbljivosti (glava 13) s više pojedinosti. 
Napose veli, kad su brijača skinuli s kotača, da je pitao jesu li čuli kako je Nikija 
zaglavio. I zaključuje da su brbljavci nepopravljivi. 


Kras 


(115—53. pr. n. e.) 


1. Marko Kras! je bio sin oca koji je bio cenzor i proslavio je 
trijumf, ali bio je othranjen u malenoj kući s dvojicom braće. Njegova 
su se braća oženila dok su im roditelji još bili živi i svi su zajedno sjedali 
za isti stol te se čini da je to bio glavni razlog što je Kras u svom načinu 
življenja bio trijezan i umjeren. Kad je jedan od njegove braće umro, 
oženio se on njegovom udovicom i imao je s njom djecu? pa i u tom 
pogledu nije sređenošću života zaostao ni za kojim Rimljaninom. Pa ipak, 
kad je već bio poodmakle dobi, snađe ga optužba da održava nedopuštene 
odnose s Licinijom,* jednom od djevica Vestalki; 1 protiv Licinije bio je 
poveden sudski postupak a tužitelj je bio neki Plocije.* Imala je Licinija 
ljepšu kuću u predgrađu koju je Kras želio dobiti uz nisku cijenu i zato 
ju je neprestano salijetao i oblijetao sve dok na nj nije pala ona strašna 
sumnja: I na neki način njegova ga je gramzljivost riješila krivnje 
zavođenja svete djevice te ga suci oslobodiše.* Ali on Liciniju ne ostavi na 
miru dok nije postao vlasnikom njezina dobra. 


2. Rimljani, istina, kažu da je brojne Krasove vrline zasjenila njegova 
jedina mana, žudnja za bogatstvom ; ali vjerojatno je da je ta jedna mana, 
postavši jačom od sviju drugih njegovih slabosti, oslabila ostale. Ali glavni 
dokaz njegove gramzljivosti predstavljaju način stjecanja i veličina njegova 
imetka. Jer premda u početku nije posjedovao više od tri stotine talenata“ 
pa je onda za svog konzulovanja prikazao desetinu svega Herkulu* i 
pogostio narod a svakom Rimljaninu iz svoga vlastitog džepa dao kao 
izvanredni dar novca za tromjesečnu opskrbu, ipak, kad je uoči pohoda 
na Parte sam sastavio procjenu svoje imovine, našao je da joj je vrijednost 
sedam tisuća i sto talenata.? Najveći pak. dio toga, ako treba reći 
sablažnjivu istinu, izvukao je iz vatre i rata učinivši javne nesreće svojim 
najvećim izvorom prihoda, 

Jer kad je Sula, zauzevši Rim, prodavao imovinu ljudi koje je dao 
smaknuti i smatrajući i nazivajući to ratnim plijenom a želeći što veći broj 
najutjecajnijih ljudi okaljati tom zločinačkom ljagom, Kras nije nikada 
sustao primajući ili kupujući to!" Pored toga, videći da su urođene i stalne 
nevolje Rima požari i urušavanje zgrada zbog njihove prevelike težine i 
velikog broja katova,!! dao se na kupovanje robova graditelja i zidara. 
Zatim, kad ih je imao preko pet stotina, kupovao je u velikom broju 
zgarišta i susjedne zgrade jer su mu ih vlasnici iz straha i nesigurnosti 
prepuštali za malenu cijenu tako da je najveći dio Rima došao u njegovo 

vlasništvo. No premda je posjedovao tolike majstore, ništa nije sagradio 
za sebe osim vlastite kuće, nego je običavao govoriti da oni koji vole 
graditi sami sebe upropašćuju a da i im nisu potrebni nikakvi protivnici. 
Iako je imao mnogo rudnika srebra,!* veoma vrijedna zemljišta i i radnike 
na njima, ipak bi iko bio mogao pomisliti da to nije ništa u usporedbi s 
vrijednošću njegovih robova: tako su brojni i tako sposobni bili oni koje 
je stekao, čitači, pisari, srebrari, nadstojnici i imanja, poslužitelji kod stola, 
a sam je nadzirao njihovu izobrazbu, posvećivao joj veliku pažnju, osobno 
ih obučavao i, uopće, smatrao da je glavna dužnost gospodara briga za 
svoje robove kao živo oruđe gospodarstva. 

I u tome je Kras imao pravo ako je, kako je običavao govoriti, 
smatrao da sve ostalo treba obavljati preko robova, ali da robovima treba 
da upravlja gospodar sam ; jer vidimo da je gospodarstvo vještina stjecanja 
utoliko ukoliko se bavi neživim predmetima, ali grana politike kad se bavi 
ljuđima.!'* Nije, međutim, bio u pravu što je smatrao i tvrdio da nije bogat 
nitko tko ne može o svom trošku uzdržavati cijelu vojsku (rat se, naime, 
po kralju Arhidamu,!'* ne hrani stalno određenim obrocima tako da se 
bogatstvo potrebno za njegovo vođenje ne da utvrditi) i veoma se 
udaljavao od Marijeva mišljenja. Jer kad je podijelio svakome od svojih 
isluženih vojnika po četrnaest jutara zemlje!“ pa razabrao da oni traže više, 
Marije reče: »Ne rodio se među Rimljanima takav koji smatra malenom 
zemlju dovoljnu da ga uzdržava !«!* 


3. Pa ipak, Kras se i prema strancima pokazivao veoma velikodu- 
šnim; kuća mu je bila otvorena svima i prijateljima je pozajmljivao novac 
bez kamata, ali kad je rok zajma istekao, neumoljivo ga je tražio natrag 
od zajmoprimca tako da je besplatnost njegove usluge postajala tegotnijom 
od visokih kamata.'' Na večerama na koje je pozivao jelo je većinom bilo 
pučki priprosto, ali ta je jednostavnost sadržavala čistoću i ljubeznost 
prijema, ugodniju od rastrošnosti. 

Od književne naobrazbe najviše je truda posvetio govorništvu i 
onome što je bilo od koristi mnoštvu, pa pošto se uvrstio svojom 
sposobnošću među prve govornike u Rimu, svojim je marom i trudoljubi- 
vošću nadmašio one po prirodi najdarovitije.! Kažu, naime, da nije bilo 
nijedne ma kako neznatne i sitne parnice a đa bi došao nepripremljen, 
nego se dapače često, kad su se Pompej, Cezar i Ciceron ustručavali da 
uzmu riječ, on prihvaćao svih dužnosti pravozastupnika. I zbog toga je 
bivao većma omiljen kao čovjek revan i pripravan da pomogne. A sviđao 
se ljudima i ljubezan i neusiljen način pri rukovanju i pozdravljanju. Jer 
nije bilo tako neugledna i neznatna Rimljanina kome on ne bi uzvratio 
pozdrav obrativši mu se po imenu.! * Pripovijeda seidaj je bio pun znanja 
iz povijesti a da se ponešto pozabavio i filozofijom pristavši uz Aristotelovo 
učenje u čemu je za učitelja imao Aleksandra,“ čovjeka koji je svojim 
drugovanjem s Krasom davao dokaza o svome zadovoljavanju malim i 
blagosti. Ta ne bi bilo lako reći da li je bio siromašniji prije ili poslije kako 
mu se Kras pridružio.“ U svakom slučaju, kako je bio jedini od njegovih 
prijatelja koji ga je pratio na putovanjima, dobivao je za put pokrivač koji 
je na povratku morao vratiti.“ Ali to je bilo kasnije. 

4. Kad je, pošto su Cina i Marije nadvladali,“* odmah postalo jasno 
da se ne vraćaju u grad na dobro domovine nego na uništenje i propast 
aristokrata, oni koji su bili ondje zatečeni zaglaviše““ a među njima je bio 
i Krasov otac“ i brat. Sam Kras, kako je bio sasvim mlad,“ izbjegne 
neposrednu opasnost, ali razabirući da ga sa sviju okružuju i mreže mu 
pletu tirani, uzevši sa sobom tri prijatelja i deset slugu, svom brzinom 
pobjegne u Hispaniju gdje je bio ranije za preture“' svoga oca i sklopio 
prijateljstva. Ali našavši sve u veliku strahu gdje dršću pred Marijevom 
okrutnošću kao da im je već za vratom, ne odvaži se pokazati se nikome, 
nego, zavukavši se u polja uz more, vlasništvo Vibija Pacijaka,* na kojima 
je bila prostrana spilja, sakri se ondje. K Vibiju pak, budući da mu je već 
ponestalo poputnine, posla jednoga od robova iskušavajući ga. A Vibije, 
čuvši za nj, obraduje se što se spasio i, pošto je doznao koliko ih ima s 
njime i na kojem se mjestu kriju, sam, istina, ne dođe da ga vidi, ali, 
dovevši jednoga od nadzornika svog imanja blizu onog mjesta, naredi mu 
da svakodnevno donosi onamo potpun objed i da, stavivši ga pokraj 
stijene, odlazi bez riječi te da se ne miješa u tu stvar i ne istražuje ništa 
zaprijetivši mu smrću ako bude radoznao a obećavši slobodu ako bude 
vjerno izvršavao njegovu zapovijed. 

Ta spilja nije daleko od mora a klisure šio se nižu oko nje ostavljaju 
uzan i neprimjetljiv puteljak koji vodi unutra, ali pred onim koji uđe širi 
se u čudesnu visinu, dok sa strane ima udubine velika opsega koje prelaze 
jedna u drugu. Ne nedostaje ni vode ni svjetla, nego ispod podnožja 
stijene izvire vrelo najčišće pitke vode a prirodne pukotine, osobito ondje 
gdje se klisure sklapaju, primaju izvana svjetlo tako da je mjesto danju 
osvjetijavano. Zrak je unutra suh i čist jer stijena, zahvaljujući svojoj 
kompaktnosti, vodu što kaplje istiskuje u vrelo. 


5. Krasu, koji je ondje boravio, dolazio je svakodnevno onaj čovjek 
donoseći hranu a đa sam nije vidio njih u spilji niti ih je znao, dok su 
oni njega viđali jer su znali vrijeme njegova dolaženja i pazili na nj. Obroci 
su bili obilni i tako pripremani đa nisu samo tolili glad nego i stvarali 
uživanje. fer Vibije je odlučio ukazivati Krasu svaku pažnju pa mu je čak 
palo na um da je njegov gost posve mlad i da mu treba pribaviti i užitak 
prema njegovoj dobi budući da je samo zadovoljavanje potreba smatrao 
znakom pružanja pomoći pod silu više nego s usrdnom pripravnošću.?? 
Tako uzevši sa sobom dvije zgodne sluškinjice, pođe prema moru. A kad 
dođe do onoga mjesta, pokazavši im put prema gore, reče im neka idu 
unutra i ništa se ne boje. 

“ Vidjevši ih gdje se približavaju, Krasovi se prijatelji uplašiše da nije 
mjesto otkriveno i da se nije doznalo za nj; pitahu ih stoga tko su i što 
žele. A kad one, poučene, odgovoriše da traže gospodara koji se ondje 
krije, razbravši da se radi o Vibijevoj ljubeznoj šali s njime, Kras primi 
djevojke; i živjele su s njime sve ostalo vrijeme i javljale Vibiju poruke o 
svemu što je Kras trebao. Fenestela* kaže da je sam vidio jednu od njih 
kad je već bila starica i da ju je često čuo gdje se sjeća te zgode i rado je 
pripovijeda. 

6. Pošto je Kras tako u skrovištu proveo osam mjeseci, pokazavši se 
sar čim je doznao za Cininu smrt,*! kako je k njemu pohrlio nemali broj 
ljudi, odabere dvije tisuće i petsto pa stane obilaziti gradove; i jedan od 
njih, Malaku,* opljačka, barem kako su zabilježili mnogi povjesničari, ali 
kažu da on to poriče i pobija one koji to tvrde. Potom skupivši lađe i 
prešavši u Afriku, pridruži se Metelu Piju,“ uglednu mužu koji je sabrao 
ne baš neznatnu vojsku. Ne ostade, međutim, ondje dugo vremena, nego, 
posvadivši se s Metelom, otplovi k Suli** kod koga je bio obasipan 
počastima. A kad je Sula, prešavši u Italiju, htio da svi mladi ljudi s njime 
djelatno sudjeluju u vojni i svakome je određivao odgovarajući zadatak, 
Kras, koga je slao da sakupija vojsku među Marsima,* tražio je oružanu 
pratnju; put do njih vodio je, naime, mimo neprijatelja.“ Ali kad mu je 
Sula u bijesu oštro odbrusio: »Dajem ti kao oružanu pratnju tvog oca, 
brata, prijatelje i rođake ubijene protiv svakog zakona i pravde čije ja 
ubojice progonim,« dirnut i raspaljen, Kras smjesta krene i, probivši se 
krepko kroz neprijatelje, skupi značajnu silu te se u bojevima pona 
revnim Sulinim pristašom. 

Iz tih događaja kažu da se prvi put rodilo njegovo častohlepno 
nadmetanje za slavu s Pompejem. Jer premda je Pompej bio od njega 
mlađi" i sin oca na zlu glasu u Rimu i do krajnosti omražena kod građana, 
u toku ratnih operacija zablista on i pokaza se velikim fako da je Sula — 
a tu čast nije nimalo često iskazivao ljudima njegove dobi i dostojanstva 
— ustao kad je Pompej prilazio, otkrio glavu* i pozdravio ga kao 
imperatora.? To je peklo i jarilo Krasa premda je bez razloga bio 
zapostavljan u korist Pompeja. 

Nedostajalo mu je, naime, iskustvo a omiljenost, koju su mu mogla 
pribaviti njegova djela, uskraćivalo mu je urođeno prokletstvo koje ga je 
pratilo, gramzljivost i tvrdičluk. Na primjer, kad je osvojio umbrijski 
Tuder,“" pojavilo se mišljenje da je prisvojio najveći dio plijena i takve su 
osvade protiv njega bile iznijete pred Sulom. Ali u zadnjoj i najvećoj bitki 
pred Rimom“: Sula bi poražen jer su njegove čete bile potisnute i satrte, 
a Kras, koji je vodio desno krilo,“ pobijedi i, pošto je gonio neprijatelje 
sve do noći, pošalje glasnika Suli javljajući mu svoj uspjeh i tražeći večeru 
za svoje vojnike. No za proskripcija i zapljena imovine koje su slijedile 
dođe opet na loš glas kupujući uz nisku cijenu velika imanja i tražeći 
poklone. Pripovijeda se da je u Brutiju* čak dao nekoga unijeti u 
proskripcije bez Sulina naloga samo da se domogne njegova imetka, zbog 
čega ga Sula, saznavši za to, nije više upotrebljavao ni za kakav javni 
posao. Pa ipak, Kras je bio izvanredno vješt da laskanjem pridobije sav 
svijet, ali opet i sam je bio lak plijen svačijem laskanju. A kao osobitost 


mrzio i ružio sebi slične. 


7. Jedilo ga je što je Pompej kao vojskovođa bio sretne ruke i što je 
proslavio trijumf prije nego je postao član senata“ te što su ga sugrađani 
prozvali Magnus, što znači Veliki. I jednom, kad je netko rekao da dolazi 
Pompej Veliki, nasmijavši se, upita koliko velik.“ Odrekavši. se stoga 
nade da se s njime izjednači u vojničkim uspjesima, lati se politike revnim 

naporima, odvjetničkim zastupanjem i pozajmljivanjem novca te podupi- 
ranjem i pomaganjem onih koji su se natjecali kod naroda za kakvu 
službu“* stječući utjecaj i ugled ravan onome što ga je Pompej posjedovao 
na temelju svojih brojnih velikih vojni. I događalo im se nešto osobito, 
Jer Pompejevo ime i moć u gradu bili su veći kad je bio izočan zbog svojih 
vojnih pohoda; a kad je bio nazočan, često je ispadao manji od Krasa zato 
što je zbog pompoznosti i gospodska držanja zazirao od mnoštva, uklanjao 
se Forumu, pomagao tek malobrojnima i bez velika žara kako bi mu 
utjecaj ostao netaknut da mu služi za njegove probitke. A Kras je 
neprestano stajao na raspolaganju sa svojim uslugama, uvijek pri ruci i 
nikada nepristupačan, nego se, štaviše, uvijek poslovima nalazio u žiži 
zbivanja te svojom ljubeznošću prema svima i svakome nadvladao 
svečanu uzvišenost Pompejevu. No dostojanstvenost pojave, uvjerljivost 
govora i osvajajući šarm kažu da su bili podjednaki u obojice. 

Pa ipak, to žestoko takmaštvo nije Krasa nimalo navelo na neku 
mržnju ili zlonamjernost, nego samo ga je jedilo to što Pompej i Cezar 
uživaju veće časti od njega a nije svoje častohleplje združivao s neprijatelj- 
stvorn ili zlobom ; istina, Cezar je, uhvaćen u Aziji od gusara i držan kao 
njihov zarobljenik,“ uskliknuo: »Kolike li ćeš se, Krase radosti naužiti 
kad doznaš za moje zarobljeništvo !« Ali barem kasnije bili su oni jedan s 
drugim u prijateljskim odnosima; i jednom kad je Cezar imao krenuti kao 
pretor u Hispaniju a nije imao novaca, dok su vjerovnici navalili na nji 
stali se hvatati njegove prtljage,“ Kras ga ne ostavi na cjedilu, nego ga 
oslobodi neprilike ujamčivši se za nj za iznos od osamsto trideset 
talenata.“ Uopće, kako je Rim bio podijeljen na tri moćne stranke, 
Pompejevu, Cezarovu i Krasovu (jer Katonov je ugled bio veći od njegove 
moći i divljenje javnosti bilo je njegova glavna snaga), odmjereni i 
staloženi dio grada pristajao je uz Pompeja, strastveni i lakoumno 
povodljivi slijedio je Cezara u njegovim nadama, dok je Kras, stojeći po 
sredini, odvlačio k sebi ljude i od jednoga i od drugoga i, mijenjajući 
veoma mnogo puta političke poglede, niti je bio stalan kao prijatelj niti 
nepomirljiv kao neprijatelj, nego je lako odbacivao i simpatije i antipatije 
prema trenutačnoj probitačnosti tako da su često unutar kratka vremena 
isti ljudi i iste zakonske mjere našli u njemu i zagovornika i protivnika. 
Bio je veoma moćan i zbog omiljenosti što ju je uživao i zbog straha što 
ga je pobuđivao, a osobito zbog straha. U svakom slučaju Sicinije,*! koji 
je zadao najviše nevolja i magistratima i pučkim vođama svog vremena, 
onome koji ga je upitao zašto jedinoga Krasa ne gnjavi nego ga pušta na 
miru, odgovori da Kras ima sijena na rogu. Rimljani su, naime, običavali 
omatati sijenom rog goveda koja su se rado bola da se čuvaju oni Boji ih 
susreću.? 


8. Ustanak gladijatora i njihovo pustošenje Italije, koji većina 
povjesničara naziva Spartakovim ratom, buknuo je iz sljedećeg povoda. 
Kako je neki Lentul Vatija držao u Kapui gladijatore, većinom Gale i 
Tračane, njih dvije stotine, ni iz kakve svoje nepodopštine nego zbog 
neprivlačnosti svoga gospodara zatvoreni u strogu tamnicu da posluže za 
gladijatorske igre, dogovore se da bježe, ali kad su bili prokazani, 

osamdeset osmorica, doznavši ranije za prijavu i preduhitrivši Rimljane, 
pograbe noževe i ražnjeve iz neke kuhinje pa provališe a kad su usput 
naišli na kola koja su prevozila gladijatorsko oružje u drugi grad, razgrabe 
ga i naoružaju se te potom zaposjednu jedno čvrsto mjesto i sebi izabraše 
trojicu vođa od kojih j je prvi bio Spartak, %* Tračanin skitalačkog soja, ne 
samo velike srčanosti i snage, nego je i umnošću i blagošću bio visoko 
iznad svoje sudbine i više Helen nego Tračanin. Kažu, kad je prvi put 
bio doveden u Rim na prodaju, da je bila viđena zmija kako mu se ovila 
oko lica dok je spavao a jedna njegova suplemenica, gatara i podložna 
bakhičkom zanosu, objavila je da je to predznak velike i strašne moći koja 
će biti uza nj sve do sretna“ ishođa; ta je žena također zajedno s njime 
pobjegla i tada je živjela s njime. 


9. I ponajprije gladijatori suzbiše vojnike koji su iz Kapue došli na 
njih i, domogavši se mnoštva pravog ratnog oružja, zamijeniše njime svoje 
gladijatorsko koje odbaciše kao pogrdno i barbarsko; kad je zatim iz Rima 
bio poslan pretor Klodije*“ s tri tisuće vojnika i opsijedao ih na gori* koja 
je imala jedan težak i uzak uspon što ga je Klodije držao pod stražom a 
ostalo su bile vrletne i glatke stijene, dok je vrhunac bio obrastao bujnom 
divljom lozom, ustanici narezaše njezine upotrebljive mladice i, isplevši 
od njih čvrste i tako dugačke ljestve da su, učvršćene odozgo, dosizale 
niz strminu do ravna podnožja, silažahu njima u punoj sigurnosti svi osim 
jednoga. Taj je ostao gore da pazi na oružje a kad su ostali sišli, dobacivao 
im je dolje naoružanje pa kad je sve bacio, spasio se i on kao posljednji. 
Rimljani to nisu znali; i zato gladijatori, opkolivši ih, baciše ih u prepast 
iznenadnošću svog napada 1, kad su oni udarili u bijeg, gladijatori osvojiše 
njihov tabor. Pridruživali su im se mnogi govedari i ovčari onoga kraja, 
ljudi krepki i brzonogi, od kojih jedne naoružavahu potpunim naoruža- 
njem a druge upotrebljavahu kao izvidnike i iaku pješadiju. 

Kao drugi poslan bi protiv njih pretor Publije Varin* čijeg podzapo- 
vjednika, nekog Furija," s dvije tisuće vojnika gladijatori, pobivši 
se, razbiju; zatim Spartak, uvrebavši ga, umalo ne uhvati pretorova 
savjetnika i druga u zapovjedništvu Kosinija," poslana mu s brojnom 
vojskom, dok se kupao kod Saline.“ Kad je Kosinije s mnogo teškoća i 
jedva umakao, Spartak. se odmah domogne njegove prtljage i, slijedeći ga 
i goneći u stopu, uz velik pokolj zauze njegov tabor. Pade i Kosinije. A 
pošto je samog pretora potukao u mnogo drugih bitaka te mu najzad oteo 
liktore i konja, Spartak je sada bio velik i strašan, ali nije precjenjivao 
svoju snagu i, ne očekujući da će nadjačati rimsku moć, povede vojsku 
prema Alpama držeći da treba da, prebacivši se preko njih, idu svojim 
kućama, jedni u Trakiju, drugi u Galiju. Ali njegovi ga ljudi, jaki brojem 
i poneseni svojim uspjesima, ne slušahu, nego su, prolazeći Italijom, 
pustošili, 

Nije, dakle, više stid i blamaža što moraju suzbijati jednu takvu 
pobunu bilo ono što je uznemirivalo senat, nego su ih sada strah i 
opasnost natjerali da pošalju s vojskom oba konzula kao da se radi o 
jednom od najtežih i najvećih ratova.** Jedan od njih, Gelije,#* iznenada 
udarivši na Germane koji su se iz obijesti i pretjerane preuzetnosti odvojili 

od glavnine spartakovaca, potpuno ih uništi, ali kad je drugi konzul 
Lentul“ opkolio Spartaka velikim snagama, ovaj, jurnuvši ravno na nji 
zametnuvši boj, pobijedi Lentulove legate a zaplijeni mu svu prtljagu. 
Zatim, dok se probijao prema Alpama, dođe mu u susret Kasije, 
propretor Cisalpinske Galije, s deset tisuća ljudi; i u nastaloj bitki 
potučen i uz teške gubitke jedva sam umakne. 


10. Doznavši za to, senat u gnjevu naredi konzulima neka miruju a 
Krasa izabere za vrhovnog zapovjednika u ratu; i mnogi su odličnici zbog 
njegova ugleda ili iz prijateljstva pošli da služe u njegovoj vojsci. Sam 
Kras, međutim, ostade na granici Picena“ da dočeka napadaj Spartaka 
koji je hitao onamo, dok svog legata Mumija“ s dvije legije posla okolnim 
putem naredivši mu da slijedi neprijatelje, ali da se ne upušta u bitku, pa 
niti u čarke. Ali Mumije, prihvativši bitku kod prve obećavajuće prilike, 
pretrpje poraz; i mnogi od njegovih ljudi padoše a mnogi se spasiše 
bježeći bez oružja. Kras samog Mumija primi osorno i, kad je iznova 
naoružavao njegove vojnike, tražio je od njih jamstvo da će čuvati oružje 
a pet stotina onih koji su bili prvi na bijegu i pokazali se najvećim 
plašljivcima podijeli u pedeset desetina pa iz svake dade pogubiti po 
jednoga ždrijebom određena opet time obnovivši nakon mnogo godina taj 
starinski običaj kažnjavanja vojnika." Jer tu vrstu smaknuća prati i 
osramoćenje i mnoge užasne i sumorne pojedinosti postoje pri izvršenju 
kazne koje se provodi naočigled sviju. 

Natjeravši tako svoje ljude u stegu, povede ih na neprijatelje. Ali 
Spartak mu se uklanjao uzmičući kroz Lukaniju“ k moru; namjerivši se 
u tjesnacu" na kilikijske gusarske lađe," odluči domoći se Sicilije 1, 
ubacivši dvije tisuće ljudi na otok, ponovno raspiriti tamošnji robovski rat 
koji je ne tako davno bio ugušen“ i trebalo mu je samo malo dodatnih 
iskara. No Kilikijci, pogodivši se s njim i primivši darove, prevariše ga i 
otploviše. Tako krenuvši s vojskom opet od mora, Spartak še smjesti na 
regijskom poluotoku." Došavši i videći da priroda mjesta upućuje što 
valja činiti, Kras se dade na to da zidom pregradi prevlaku sprečavajući 
time besposlicu svojih vojnika a ujedno i opskrbu neprijatelja.“* Posao je, 
doduše, bio opsežan i težak, ali on ga uradi i dovrši za neočekivano kratko 
vrijeme povukavši od mora do mora preko užine jarak u duljini od tristo 
stadija“ a širok i dubok podjednako, po petnaest stopa;* iznad jarka pak 
podigne zid zadivljujuće visine i čvrstoće. Svemu tome Spartak isprva nije 
posvećivao pažnje i pokazivao je prezir; ali kad je, budući da mu je 
ponestajalo plijena,“ htio poći naprijed," pa vidio utvrđenje a s poluotoka 
više nije bilo što da se uzima, pričekavši jednu sniježnu noć i zimsko 
nevrijeme, zatrpa nevelik dio jarka zemljom, drljem i granama drveća 
tako da je prebacio trećinu svoje vojske. 


11. Sad se Kras uplaši da Spartaka ne obuzme kakva želja da pođe 
na Rim, ali mu odlane kad se mnogo Spartakovih ljudi poslije svađe s 
njime odmetnulo od njega i zasebno se utaborilo na Lukanskom jezeru za 
koje kažu da mu se tijekom vremena mijenja okus jer postaje slatko a onda 
opet gorko i nepitko.? Navalivši na njih, Kras ih potisne od jezera, ali ne 

. uspje poklati pobijeđene niti poći u potjeru za njima jer se naglo pojavio 
Spartak i zaustavio njihov bijeg. 

Kras, koji je ranije pisao senatu da treba pozvati Lukula" iz Trakije 
i Pompeja“ iz Hispanije, sad se kajao što je to uradio i žurio je da uspješno 
dovrši rat prije njihova dolaska znajući da će uspjeh biti pripisan onome 
koji dođe i pomogne a ne njemu. Odlučivši stoga najprije napasti one koji 
su se odmetnuli od Spartaka i vojevali za svoj račun a vodili su ih Gaj 
Kanicije i Kasto,* posla šest tisuća ljudi da unaprijed zaposjednu neki 
brežuljak naredivši im neka se trude da ostanu neprimijećeni. Ovi su 
nastojali izbjeći da budu opaženi pokrivajući kacige,“ ali zamijećeni od 
dviju žena koje su simpatizirale s neprijateljima“* bili bi zapali u životnu 
pogibao da nije Kras, naglo se pojavivši, zametnuo bitku koja je po 
upornosti kojom se bila nadmašila sve ostale, jer premda je u njoj ubio 
dvanaest tisuća i tri stotine neprijatelja, samo je dvojicu među njima našao 
ranjene u leđa, dok su ostali izginuli stojeći u bojnom redu i boreći se s 
Rimljanima. 

Spartaka, koji se poslije tog poraza povlačio u Petelijsko gorje,“ 
uzastopce su slijedili jedan od Krasovih časnika, Kvint,“ i kvestor 
Skrofa*' uznemirujući ga stalnim napadima. Ali kad se Spartak okrenuo, 
nastade silan bijeg Rimljana i kvestora spasiše ranjena jedva ga istrgnuvši. 
Taj uspjeh upropasti Spartaka jer je odbjegle robove ispunio pretjeranim 
samopouzdanjem. Nisu više htjeli izbjegavati bitku niti su slušali zapo- 
vjednike, nego su ih, kad su već bili na maršu, opkolili s oružjem u 
rukama pa ih prisilili da ih opet vode Lukanijom .natrag na Rimljane 
težeći upravo onome u istom čemu i Kras. Jer već je bilo javljeno da se 
Pompej približava; i doista nije bio malen broj onih koji su javno 
izjavljivali da pobjeda u tom ratu pripada Pompeju: ta čim dođe, odmah 
će zametnuti bitku i učiniti kraj ratu.* Žureći se stoga da zada odlučan 
udarac i utaborivši se uz neprijatelje, Kras stane kopati jarak prema 
kojem su se robovi zalijetali pa se upuštali u boj s onima koji su na njemu 
radili. Kako je neprestano s obiju strana dolazilo u pomoć sve više i više 
boraca, Spartak, videći da nema druge, svrsta svu ovu vojsku u borbeni 
poredak. 


Ponajprije, kad su mu doveli konja, potegavši mač i rekavši da bi kao 
pobjednik imao mnogo lijepih konja koji pripadaju neprijatelju a poraženu 
nije mu potreban konj, zakolje svoga konja; zatim, probijajući se prema 
samom Krasu posred mnogog oružja i brojnih rana, ne dopre do njega, 
ali ubije dvojicu centuriona koji su se pobili s njime, a najzad, kad su 
njegovi pratioci pobjegli, sam bi sasječen stojeći i braneći se okružen 
mnoštvom neprijatelja. No premda se Krasu osmjehnula sreća i pokazao 
se izvrsnim vojskovođom a i sam se osobno izložio životnoj opasnosti, 
ipak njegov uspjeh ne izmače Pompejevoj slavi. Jer bjegunci iz te bitke, 
naletjevši na nj, izgiboše tako da je čak mogao pisati senatu da je u 
otvorenu boju Kras, istina, pobijedio odbjegle robove, ali da je on uništio 
rat u njegovu korijenu. Pompej, dakle, proslavi sjajan trijumf nad 
Sertorijem i Hispanijom, dok Kras sam niti ne pokuša tražiti veliki 
trijumf a čak i proslaviti trijumf pješice — a to se naziva ovacijom“ — za 

rat s robovima činilo se nečasnim i nedostojnim.?! U čemu se pak ovaj 
manji trijuznf razlikuje od velikoga i zašto se onako naziva, navedeno je 
u Marcelovu životopisu.?? 


12. Kad je poslije toga Pompej smjesta bio pozivan da se natječe za 
konzulat, Kras, premda se nadao da će mu biti drugom u časti, ipak 
bez oklijevanja zatraži Pompejevu podršku. Rado prihvativši njegovo 
traženje (želio je, naime, na ovaj ili onaj način učiniti Krasa svojim 
stalnim dužnikom za neku uslugu), on se usrdno potrudi“ i na koncu reče 
u govoru narodnoj skupštini“ đa im neće biti manje zahvalan za Krasa 
kao druga u službi nego za samu konzulsku čast. Pa ipak, ne ostadoše u 
tim prijaznim odnosima pošto nastupiše službu, nego su time što su se 
razilazili gotovo u svemu, ozlovoljivali se jedan na drugoga u svakom 
pogledu i bili u stalnom suparničkom trvenju učinili svoj konzulat 
politički nedjelotvornim i nedjelatnim osim što je Kras, prinijevši veliku 
žrtvu Herkulu, pogostio narod na deset tisuća stolova“ i porazdijelio im 
kao poklon žita za tri mjeseca. A kad im je već istjecao rok službe, baš 
kad su držali narodnu skupštinu, jedan ne baš ugledan čovjek, rimski 
vitez sirova i priprosta načina života, Onacije Aurelije, uspevši se na 
govornicu i stupivši pred narod, ispriča viđenje što ga je imao u snu. »Ta 
Jupiter«, reče, »ukazavši mi se, naredi mi da javno reknem neka ne 
dopustite da konzuli polože svoju službu prije nego što postanu prijatelji.« 
Kad je taj čovjek to rekao i narod ih poticao na pomirbu, Pompej je stajao 
ne mičući se, a Kras, stisnuvši mu prvi desnicu, reče: »Građani, mislim 
da ne radim ništa ponižavajuće niti mene nedostojno što činim prvi korak 
prema naklonosti i prijateljstvu s Pompejem kome vi još golobradu 
dadoste pridjevak Veliki i izglasaste mu trijumf prije nego je postao 
članom senata.« 


13. To su, dakle, bile spomena vrijedne zgode Krasova konzulata, 
ali njegovo cenzorstvo*“ proteklo je bez ikakvih rezultata i posve nedjelo- 
tvorno: niti je izvršio pregled senata, niti smotru vitezova, niti pracjenu 
imetka građana* premda mu je drug u službi bio Lutacije Katul, čovjek 
najblaže ćudi od Rimljana. Ali kažu, kad se Kras upustio u opasnu i 
nasilnu političku zamisao da Egipat učini obveznikom plaćanja danka 
Rimu," da mu se Katul svojski odupro; i nato su, kako je došlo do 
razmirice, obojica dobrovoljno položili svoju službu.!“! 

Za ozbiljnih događaja u vezi s Katilinom,'" koji su umalo postali 
kobni za Rim, pala je određena sumnja na Krasa i jedan je čovjek!" 
istupio imenujući ga kao jednog od urotnika, ali nitko mu nije povjero- 
vao.'“* Ipak, Ciceron je u jednom od svojih govora!" otvoreno. pripisivao 
krivnju Krasu i Cezaru. Taj je govor, doduše, bio objavljen poslije smrti 
obojice," ali u spisu O mome konzulatu'" Ciceron kaže da je Kras noću 
došao k njemu donoseći pismo u kojem su bile izložene pojedinosti o 
Katilininim namjerama uvjeren da time najzad daje čvrst dokaz o 
postojanju urote. Kras je, međutim, zbog tih optužbi uvijek mrzio 
Cicerona, ali tome da mu javno naškodi stajao je na putu njegov vlastiti 
sin. Jer Publije Kras, znalac književnosti i prijatelj nauka, bio je privržen 

Ciceronu do te mjere da je odjenuo žalobnu odjeću u vrijeme suđenja 
Ciceronu!* i naveo druge mladiće da čine to isto. A najzad je nagovorio 
oca da postane Ciceronu prijatelj. 


14. Kad se Cezar vratio iz svoje pokrajine,!'? pripremajući se da se 
natječe za konzulat!" i viđeći da su Kras i Pompej opet u međusobnim 
razmiricama, niti je htio, zamolivši jednoga za podršku, steći u drugome 
neprijatelja niti se mogao nadati uspjehu ako mu ne bude pomagao 
nijedan od njih dvojice. Stoga stade raditi na njihovu izmirenju predoču- 
jući im i razlažući da će svojim uzajamnim obaranjem samo uvećati moć 
raznih Cicerona, Katula i Katona, čiji je utjecaj potpuno zanemariv ako 
budu oni, sjedinivši svoje prijateljske veze i pristaše, jedinstvenim 
autoritetom i jedinstvenom umjerenošću ravnali gradom. Uvjerivši i 
pomirivši ih, od njih trojice složi i sastavi neodoljivu silu kojom ruši senat 
i narod!!! ne učinivši Krasa i Pompeja većima jednoga pomoću drugog 
nego preko njih najvećma sebe. Jer odmah podržan od obojice, nadmoćno 
bi izabran za konzula.“ A izglasavši mu za njegova konzulovanja 
zapovjedništvo nad trupama i uručivši mu Galiju,'!? postaviše ga kao u 
neku citadelu misleći da će u miru među sobom dijeliti ostalo zajamčujući 
Cezaru vlast koja ga je dopala ždrijebom.''* 

Pompej je to radio iz beskrajne želje za vlašću; ali stara Krasova 
slabost, gramzljivost, pridruživši sebi kraj sjajnih Cezarovih podviga novu 
i žarku strast za pobjednim znakovima i trijumfima, njega, koji je jedino 
u tome bio slabiji od Cezara, dok ga je u svemu ostalome nađilazio, nije 
ga pustila niti ostavila na miru prije nego je svršio u neslavnoj propasti i 
nesreći države. Kad je, naime, Cezar sišao iz Galije u grad Luku,!''* mnogi 
Rimljani dođoše onamo k njemu, a među drugima i Pompej i Kras, 
sastavši se s njime nasamo, odlučiše čvršće uzeti stvari u ruke i preuzeti 
vrhovništvo nad cjelokupnim imperijem tako da Cezar zadrži svoje vojno 
zapovjedništvo a da Pompej i Kras uzmu druge pokrajine i vojske. Jedini 
put do toga bilo je traženje drugog konzulata; a dok se oni natječu za nj, 
trebalo je da Cezar surađuje s njima pišući pisma prijateljima 1 šaljući 
vojnike u veliku broju da glasaju na izborima.!! 


15. Kad su se Kras i Pompej s tim sporazumom vratili u Rim, odmah 
su bili sumnjivi i gradom se posvuda govorkalo da njihov sastanak s 
Cezarom nije bio usmjeren ni na što dobro. Kad su u senatu Marcelin i 
Domicije!!“ pitali Pompeja da li će se natjecati za konzulat, on odgovori 
da možda hoće a možda i neće; a kad su ga ponovno pitali, reče da će biti 
kandidat dobrih građana a neće loših. Kako se učinilo da je u tim 
odgovorima preuzetnosti i nađutosti, Kras reče s više umjerenosti da će 
se natjecati za tu magistraturu ako je to na korist gradu a da će odustati 
ako nije. Stoga se neki i osmjeliše da istaknu svoju kandidaturu za 
konzulat a jedan od njih bio je i Domicije. A kad je za Krasa i Pompeja 
postalo očito iz prijava za izborno natjecanje, ostali, uplašivši se, odusta- 
doše, ali Domicija je Katon, kome je on bio rođak i prijatelj, hrabtio neka 
ustraje potičući i podbadajući ga da se drži čvrsto svoje nade jer će se 
boriti za zajedničku slobodu; ne žele, naime, Pompej i Kras konzulat 

nego tiraniju, niti se radi kod njih o traženju magistrature nego o 
grabljenju pokrajina i vojski. 

Uz takve riječi i misli Katon samo što silom ne izvede Domicija na 
Forum i mnogi im se pridruživahu. I čuđenje zbog Pompejeva i Krasova 
postupka bilo je nemalo: »Zbilja, zašto oni žele drugi konzulat ? I zašto 
opet skupa ? Zašto ne s nekim drugim ? Mnogo ima među nama ljudi koji 
valjda nisu nedostojni da budu drugovi u službi Krasu i Pompeju.« 
Uplašivši se zbog toga, pristaše Pompeja i Krasa nisu se sustezali ni pred 
najvećim neredima ni najgorim nasiljima a kao vrhunac svemu, postavivši 
zasjedu Domiciju dok je još za mraka!! silazio sa svojim pristalicama na 
Forum, ubiju onoga koji je pred njim nosio luč a poranjavaju mnoge 
među kojima je bio i Katon. Razjurivši i zatvorivši svoje protivnike u 
njihove kuće, dadoše se proglasiti konzulima;!! i nedugo zatim opet 
opasavši zborište naoružanim ljudima, izbacivši s Foruma Katona i ubivši 
neke od onih koji su im se oprli, podijeliše Cezaru vlast u Galiji kroz novo 
petogođe!'“ a sebi od pokrajina dadoše izglasati Siriju i obje Hispanije. A 
pri izvlačenju ždrijeba Sirija dopade Krasa a Hispanija Pompeja. 


16. Ždrijeb je ispao svima po volji. Većina je, naime, željela da 
Pompej ne bude daleko od grada a Pompej, strasno zaljubljen u svoju 
ženu, namjeravao je vrijeme većinom provoditi ondje,!'“! dok je Kras, čim 
je izišao rezultat ždrijeba, očigledno pokazivao svojim veseljem da smatra 
da ga još nikad nije zapala sreća sjajnija od ove tako da je pred stranim 
ljudima i u javnosti jedva uspijevao zadržati svoj mir a pred prisnim je 
prijateljima govorio mnogo štošta isprazno i djetinjasto što nije priličilo 
njegovoj dobi niti naravi jer dotada je u životu najmanje od svega bio 
hvalisavac ili oholica. No tada, potpuno zanesen i izgubivši glavu, nije ni 
u Siriji ni u Partima vidio granicu svoje sretne sudbine, nego, hoteći 
pokazati da su Lukulov pohod protiv Tigrana!“ i Pompejev protiv 
Mitridata!“ bili dječja igra, puštao je da ga krila njegovih nada nose sve 
do Baktrije, Indije i vanjskog mora.!“* 

Pa ipak, zakon o ovlaštenjima prokonzula nije spominjao rat s 
Partima. Ali svi su znali da ga Kras strastveno želi; i Cezar mu je iz Galije 
pisao odobravajući njegovu namisao i potičući ga na taj rat. No kad se 
Atej,' jeđan od pučkih tribuna, naumio suprotstaviti njegovoj vojni a 
uza nj su pristajali mnogi pokazujući nezadovoljstvo što se polazi u rat 
protiv ljudi koji nisu ništa krivi Rimljanima nego s njima žive u miru, 
uplašivši se, Kras zamoli Pompeja da mu priskoči u pomoć i isprati ga iz 
grada; jer njegov je autoritet kod svjetine bio velik; i tada kad se mnogo 
ljudi spremilo da Krasu zakrče put i da ga izruže, vedar Pompejev izraz 
lica koji vidješe pred njim smiri ih tako da ih šutke propustiše između 
sebe. Ali Atej, došavši mu ususret, najprije je Krasa nastojao riječima 
zaustaviti i svečano je protestirao protiv njegova napredovanja!“ a zatim 
je naredio svom pomoćniku!“ neka ga pograbi i ne pušta. Ali kad to drugi 
tribuni nisu dopuštali,“ Atejev pomoćnik pusti Krasa a Atej, potrčavši 
naprijed ka gradskim vratima, postavi ondje posudu s užarenom žeravi- 
com i, kad Kras prispje do njega, paleći kadove i izlijevajući žrtve 
ljevanice, zazivao je kletve'strašne i jezive same po sebi a uz njih prizivao 

je i neka zlosutna i strašna božanstva spominjući ih po imenu;!“ kažu 
Rimljani da te tajanstvene i drevne kletve imaju takvu moć da nitko njima 
pogođen nije izmakao a da nesreća pogađa i onoga koji ih izrekne, zbog 
čega njima ne proklinju bilo što niti to čine mnogi. Zato su tada i zamjerali 
Ateju što se radi grada ljutio na Krasa a ipak je grad upleo u kletve koje 
su izazvale mnogo praznovjerne strave. 1!“ 


17. Kras pak dođe u Brundizij.!! I premda je more još bilo 
uzburkano zimskim olujama, ne sačeka nego zaplovi i tako izgubi mnogo 
brodova a s ostalom vojskom žurio je kopnom kroz Galatiju.'* A našavši 
kralja Dejotara!* već veoma stara gdje utemeljuje nov grad, podsmjehne 
mu se riječima: »Kralju, počinješ graditi u dvanaesti sat.«!* Nasmijavši 
se, Galaćanin mu odgovori: »Pa i ti, imperatore, kako vidim, nisi bogme 
baš uranio na Parte.« Stvarno je Kras već prevaljo šezdesetu a izgledao je 
još stariji. Po njegovu dolasku stvari su isprva potekle u skladu s njegovim 
nadama. I Eufrat, naime, lako premosti i u sigurnosti prevede vojsku 
preko njega!“ te zaposjedne mnoge gradove u Mezopotamiji!“ koji su 
dobrovoljno prešli k njemu. Ali kad mu u jednome, kome je tiraninom 
bio Apolonije,!* ubiše stotinu vojnika,!* povede svoje trupe na njih i 
svlada ih pa oplijeni stvari a ljude proda u roblje; Heleni nažzivahu taj grad 
Zenodotijom. Dopustivši po njegovu osvojenju vojsci da ga pozdravi 
naslovom imperatora, izloži se velikoj sramoti i pokaza se malodušnim i 
bez nadanja u veće uspjehe kad je bio zadovoljan već tako neznatnim 
dostignućem. Smjestivši posade u gradove koji su prešli na njegovu 
stranu, a one su iznosile ukupno sedam tisuća pješaka i tisuću konjanika, 
povuče se sam u Siriju da prezimi i dočeka ondje sina!*? koji je dolazio od 
Cezara iz Galije ukrašen odličjima za svoja junačka djeia i vodeći tisuću 
odabranih konjanika.!* 

Čini se da je to bila prva Krasova pogreška — poslije same vojne koja 
mu je bila najveća od svih grešaka — što je, premda je trebalo ići naprijed 
i držati se Babilona i Seleukije, gradova koji su uvijek bili neprijateljski 
raspoloženi prema Partima,'*“' dao neprijateljima vremena da se pripreme. 
Zatim su mu upisivali u krivnju što je boravak u Siriji upotrijebio više za 
novčarske nego za vojničke poslove; jer umjesto da provjerava broj svojih 
vojnih efekiiva ili da priređuje za vojnike nadmetanja u tjelesnom 
vježbanju, on je izračunavao prihode gradova i mjerio utezima i vagama 
točnu težinu blaga božice u Hijerapolisu,!*“ što je potrajalo danima, 
propisivao je i narodima i vladarima!“ broj trupa koje mu moraju staviti 
na raspolaganje, zatim im otpuštao tu obavezu kad su mu nudili novac, 
čime je gubio njihovo poštovanje i navlačio njihov prezir. A prvo 
upozorujuće znamenje došlo mu je od te iste boginje koju jedni zovu 
Afroditom, drugi Herom a treći vide u njoj prvotni uzrok i prirodu koja 
je zahvaljujući vlazi dala načela postojanja i zametke i ukazala čovječan- 
stvu na izvor sviju dobara.!“* Jer kad su izlazili iz njezina hrama, spotače 
se prvi mladi, Kras a zatim njegov otac pade preko njega.'“ 


18. Kad je već Kras skupljao trupe iz zimovnika, dođoše od Arsaka!* 
poslanici sa sasvim kratkom porukom. Rekoše, naime, ako je Rim poslao 

vojsku, to znači rat bez pomirenja i nagodbe, ali ako je Kras, kao što čuju, 
protiv volje svoje domovine radi vlastita dobitka pošao s oružjem protiv 
Parta i zaposjeo njihovu zemlju, Arsak će postupati umjereno i imat će 
sažaljenja prema Krasovoj starosti te će pustiti Rimljanima one ljude koje 
više on drži kao taoce u vlasti nego što oni čuvaju gradove protiv njega. 
Kad je Kras nadmeno odvratio da će svoj odgovor dati u Seleukiji,!# 
najstariji od poslanika, Vages, nasmijavši se i pokazavši dlan svoje gore 
okrenute ruke, reče: »Prije će, Krase, ovdje porasti vlasi nego što ćeš ti 
ugledati Seleukiju.« 

Ovi, dakle, odjahaše ka kralju Orodu da mu kažu da je rat 
neminovan a iz gradova Mezopotamije, u kojima su Rimljani držali svoje 
posade, neki, probivši se uz veliku pogibao, javljahu vijesti koje su morale 
izazvati zabrinutost jer su bili očevici mnoštva neprijatelja i omjerili s 
njima snage u boju kad su Parti napali njihove gradove pri čemu su, kao 
što rado biva, uveličavali strahote svoga izvještaja: da im je nemoguće 
pobjeći kad nekoga gone a da su neuhvatljivi kad bježe, da su njihove 
neobične strelice brže od pogleda i prije nego ih opaziš već si proboden, 
što se pak tiče oružja njihova oklopljenog konjaništva, napravljeno je tako 
da jedno probija sve a drugo ne popušta ni pred čime. Kad vojnici to čuše, 
splasne im hrabrost. Ta potpuno uvjereni da se Parti ni u čemu ne 
razlikuju od Armenaca i Kapadočana koje je Lukul robio i plijenio sve 
dok se nije umorio i njih koji su držali da će im najteži dio rata biti dalek 
put i potjera za neprijateljima koji se i neće upustiti u bitku, sad ih je, 
protivno očekivanjima, čekala borba i velika opasnost tako da su neki 
visoki časnici smatrali da bi Kras morao, zaustavivši se, ponovno 
razmotriti cio pothvat. Jedan od njih bio je kvestor Kasije.“ A i gatari 
su oprezno davali na znanje da se staino javljaju žrtvama teško odvrativi 
nepovoljni predznaci. Ali Kras nije obraćao pažnju niti na njih niti na one 
koji su mu savjetovali sve drugo osim žurbe. 


19. Osobito ga je u tome učvrstio armenski kralj Artabaz;!? došao 
je, naime, u Krasov tabor sa šest tisuća konjanika. Za ove je bilo rečeno 
da su kraljeva tjelesna garda i zaštitna pratnja; a obećavao je daljnjih deset 
tisuća oklopljenih konjanika i trideset tisuća pješaka stalne vojske.!? 
Nagovarao je Krasa neka u Partiju provali preko Armenije; jer ne samo 
što će vojsku provesti posred obilja opskrbe koje će mu on pribaviti, nego 
će i putovati u sigurnosti štićen brojnim gorjem i neprekinutim lancima 
brežuljaka te krajevima nepristupačnim konjaništvu, jedinoj snazi Par- 
ta! Ali Kras je bez prevelika oduševljenja primio dobru volju i 
ponuđenu sjajnu pomoć kraljevu pa reče da će nastupati Mezopotamijom 
gdje je ostavio mnogo valjanih rimskih momaka.“ Nato, međutim, 
Armenac odjaše. 

Kad je pak Kras kod Zeugme'* prevodio vojsku preko Eufrata, 
brojni, posve neobični udarci groma praštali su oko njih a brojni blijesci 
munje sijevali su vojsci u lice i vjetar, mješavina magle i orkana, sručivši 
se na splavi, na mnogo ih mjesta porazbija i satre; dvama udarcima groma 
pogođeno bi mjesto na kojem je Kras kanio taborovati. A jedan od 
zapovjedničkih konja, bogato opremljen, silom povukavši za sobom u 

rijeku svoga uzdodržu, nestade pod površinom. Pripovijeda se da se 
legijski orao što ga je prvog orlonoša podigao sam od sebe okrenuo.“ 
Pored toga desi se da su kao prvo sljedovanje hrane poslije prijelaza rijeke 
vojnici dobili leću i sol, što se kod Rimljana smatra žalobnim jelom!" i 
prikazuje se kao žrtva za mrtve, a samom Krasu, dok je držao govor 
vojnicima, ormakne se riječ koja je strašno smutila vojsku. Reče, naime, 
da daje srušiti most preko rijeke da se nitko od njih ne vrati. I premda je 
trebalo, čim je opazio neumjesnost svog izraza, da ga opozove i razjasni 
što je htio time reći svojim uzdrhtalim slušateljima, iz tvrdoglavosti on to 
propusti. I najzad, kad je obavljao uobičajeno žrtveno očišćenje vojske i 
gatar mu pružio utrobu žrtvene životinje,!*“* ispade mu ona iz ruku; a 
nato, vidjevši zaprepaštenje prisutnih, nasmiješi se i reče: »Takva je 
MI ali bar što se oružja tiče, nema takva koje bi mi moglo izmaći iz 
TUuKu,« 


20. Potom je krenuo uz rijeku sa sedam legija pješadije i blizu četiri 
tisuće konjanika te otprilike isto toliko lakih trupa koliko i konjanika. 
Neki od njegovih izvidnika, vrativši se sa izviđanja, javljahu da je zemlja. 
pusta bez ljudi, ali da su naišli na tragove mnogobrojnih konjanika koji 
su očito, okrenuvši se, odjurili natrag. Stoga je Kras još više bio pun 
dobrih nada a vojnike je posvema obuzeo prezir prema Partima jer su bili 
uvjereni da se oni neće upustiti u bitku. No ipak, Kasije je ponovno 
razgovarao s Krasom i savjetovao mu da prvenstveno odmori vojsku u 
jednom od gradova s rimskom posadom sve dok ne dobije pouzdane 
obavijesti o neprijateljima, a ako ne to, neka uz rijeku napreduje prema 
Seleukiji; na taj će način imati opskrbu u izobilju jer će se lađe sa živežom 
premještati zajedno s taborom a kako će im rijeka pružiti zaštitu od 
opkoljavanja, uvijek će se boriti s neprijateljima uz ravne uvjete i licem u 
lice. 

21. Dok je Kras još razmatrao i premišljao, dođe arapski poglavica 
po imenu Arijamno,'* čovjek prijetvoran i podmukao i onaj koji je od 
svih nesreća što ih je zla sudbina sjedinila na propast Krasu bio najveća i 
zaključna; za njega su znali neki od vojnika koji su služili pod Pompejem 
da se naužio ljubeznosti tog vojskovođe i odatle se stvorilo mišljenje da je 
prijatelj Rima; ali tada se, sa znanjem kraljevih zapovjednika,!* nastojao 
uvući u Krasovo povjerenje ne bi li ga mogao, odvrativši ga što dalje od 
rijeke i podbrežja, odvući u beskrajno prostranstvo ravnice gdje može biti 
opkoljavan, Jer Partima je sve bilo prije na pameti nego da s čela napadnu 
Rimljane. Barbarin, dakle, došavši ka Krasu (a bio je uz ostalo i uvjerljiv 
govornik), hvalio je Pompeja kao svog dobrotvora a Krasa, pošto mu je 
čestitao na njegovoj vojnoj sili, korio što gubi vrijeme u oklijevanju i 
pripremama kao da je oružje a ne ruke i najbrže noge ono što će mu biti 
potrebno za ljude koji se već odavno trude da odmagle u Skitiju i 
Hirkaniju pograbivši svoja najdragocjenija dobra i ljudstvo.!“ »Ako ipak 
kanite voditi s njima bitku,« reče, »trebalo bi da žurite prije nego se 
partska vojska skupi kad se njihov kralj osmjeli; jer zasada barem pred 
vas su poslani samo Surena i Silak'“' da prime na sebe vašu potjeru, dok 
kralja nije nigdje vidjeti.« 

To je, međutim, sve bilo laž. Jer Orod, odmah razdijelivši vojsku na 
dvoje, sam je pustošio Armeniju osvećujući se Artavazdu!* a Surenu je 
poslao protiv Rimljana, ali ne iz prezira, kako neki kažu; ta ne bi bilo 
logično da omalovažava jednog protivnika kakav je bio Kras, prvog 
čovjeka među Rimljanima, a da započinje rat s Artavazdom te napada i 
razara armenska sela. Posve obrnuto, čini se da se on, uplašivši se 
opasnosti, držao u pozadini i pomno pazio što će biti, dok je naprijed 
poslao Surenu da u bitki iskuša neprijatelje i zavara ih. Pa i Surena nije 
bio kakavgod običan čovjek, nego po bogatstvu, rodu i ugledu drugi iza 
kralja a po hrabrosti i sposobnosti prvi među Partima onoga vremena pa 
još stasom i ljepotom bez premca. Na privatna je putovanja uvijek 
običavao polaziti s prtljagom koju je nosilo tisuću deva, vodio je sa sobom 
dvije stotine kola s inočama a pratilo ga je tisuću oklopljenih konjanika i 
još više lakih četa, dok je ukupno konjanika, klijenata i robova imao ne 
manje od deset tisuća. Od pamtivijeka imao je nasljednu povlasticu da 
prvi postavi dijadem na glavu svakom novom partskome kralju a upravo 
je toga Oroda, istjerana iz Partije,!* vratio na prijestolje i osvojio za nj 
Veliku Seleukiju!“ prvi se uspevši na gradski zid i vlastitom rukom 
nagnuvši u bijeg njezine branitelje. Premda mu u vrijeme o kojem 
govorimo još nije bilo trideset godina, zbog razboritosti i mudrosti uživao 
je najveći ugled a osobito tim vrlinama smeo je Krasa, koji je isprva zbog 
svoje smionosti i preuzetnosti a kasnije zbog straha i nesreća postao lakom 
žrtvom njegovih varki. 


22. U to vrijeme, dakle, pošto ga je barbarin uspio uvjeriti, Kras je, 
odvojivši se od rijeke, vodio vojsku sređinom ravnica putom isprva 
ugodnim i lakim, ali uskoro mučnim jer se nastavljao dubokim pijeskom 
i ravnima bez drveća, bez vode i bez dohvatljive međe dokle je god 
dosizao pogled tako da nisu samo žeđa i teškoće pri marširanju iscrpljivali 
vojnike, nego je i sam prizor pred njima budio neutješnu potištenost 
budući da nisu vidjeli ni biljke, ni vode tekućice, ni gorskog ispupčenja 
strmih obronaka, ni trave gdje niče, nego samo more beskrajnih hrpa 
pustinjskog pijeska koje su okruživale vojsku. To je već po sebi slutilo na 
prijevaru; a kad i od Armenca Artavazda dođoše glasnici objašnjavajući 
da ga pritišće težak rat jer se Orod bacio na nj i ne može Krasu poslati 
pomoći, ali da mu savjetuje iznad svega neka okrene onamo i, združivši 
se s Armencima, riješi stvar u boju s Orodom, ako pak ne, neka se kreće 
i taboruje uvijek tako da izbjegava mjesta prikladna za operacije konjani- 
štva i neka se primiče gorovitim predjelima, Kras mu ne posla nikakav 
pismeni odgovor, nego mu u bijesu i nespretnosti odvrati da sada nema 
vremena za gubljenje za Armence, ali da će drugi put doći da kazni 
Artavazda za njegovu izdaju. 

Kasije je opet jednom bio nezadovoljan i, premda je prestao 
opominjati Krasa koji je bio ljut na njega, nasamu je psovao onog 
barbarina: »Koji te zao duh, najveća ljudska ništarijo, doveo k nama? 
Kakvim si opojnim sredstvima i činima nagovorio Krasa da, razasuvši 
vojsku po beskrajnoj putinji bez dna, putuje priličnijim za poglavicu 
skitalačkih razbojnika nego za rimskog imperatora ?« Ali barbarin, koji je 

bio prijetvoran lisac, njega je ohrabrivao svom puzavošću i pozivao da još 
samo malo istraje, ali dok je trčao mimo povorke vojnika i pružao im 
pomoć, rugao im se uz smijeh: »A vi mislite da putujete Kampanijom kad 
čeznete za vrelima, vrucima i sjenama a bez sumnje i za kupeljima i 
gostionicama? Ne dozivate li u pamet da prolazite graničnim područjem 
Arabije i Asirije?« Tako barbarin očita bukvicu Rimljanima i, prije nego 
je njegova varka postala očiglednom, odjaše ne bez znanja Krasova, 
Štaviše, čak ga je i u to uspio uvjeriti da će raditi u interesu i remetiti 
planove neprijatelja. 


23. Pripovijeda se da toga dana Kras nije izišao pred vojsku u 
grimiznoj haljini, kako je običaj kod rimskih zapovjednika, nego u 
crnoj! i da ju je odmah promijenio čim je opazio svoju grešku, a da su 
znakonoše s najvećom mukom jedva podigli neke od brojnih znakova!“ 
koji su bili kao prikovani. Smijući se tome, Kras je požurivao marš sileći 
tešku pješadiju da slijedi u stopu konjicu sve dok malobrojni od onih što 
su bili odaslani u izviđanje, približivši se, ne javiše da su ostali izginuli 
od neprijatelja a oni sami jedva umakli i da Parti dolaze u veliku broju i 
prepuni samosvijesti da zametnu bitku. Svi zapadoše u pometnju a sam 
se Kras prepadne i u žurbi stade svrstavati svoje jedinice bez velike 
dosljednosti, najprije, kako je preporučivao Kasije, rastežući svoj pješački 
borbeni red ravnicom što je više mogao tako da je bio male dubine, da 
onemogući opkoljavanje a konjanike dijeleći na oba krila; zatim se 
predomisli i, zbivši vojnike, načini šupalj i dubok četverokut kome se 
svaka bočna strana sastojala od po dvanaest kohorata.!" Uza svaku 
kohortu postavi po eskadron konjanika da nijednom dijelu bojnog reda 
ne nedostaje podrška konjaništva, nego da polazi u napad ravnomjerno 
zaštićen sa sviju strana. Od krila jedno povjeri Kasiju a drugo mladome 
Krasu, dok sam zauze položaj u središtu. 

Napredujući u tom poretku, dođoše do rječice koja se zvala Balis, 
inače niti velika niti obilna vodom, ali tada se pojavila na radost vojnika 
posred one suše i žege i pri njihovu mučnom i bezvodnome prethodnom 
putu. I najveći dio časnika smatrao je da se treba ondje ulogoriti i 
prenočiti i, pošto doznaju koliko je moguće broj i raspored neprijatelja, 
poći naprijed protiv njih; ali Kras, koga su njegov sin i konjaništvo 
poticali neka ih povede i zametne bitku, dade se zavesti te naredi da se 
vojnici koji za tim osjećaju potrebu najedu i napiju stojeći u bojnom redu. 
I još nisu ni svi pravo bili gotovi s time kad ih povede dalje ne polagano 
i uz povremene odmore kako se radi pri polasku u bitku,“ nego 
ubrzanim, neprekinutim korakom sve dok im se na vidiku ne pojaviše 
neprijatelji koji se, na iznenađenje Rimljana, ne pokazaše niti brojnima 
niti osobito impozantnima. Surena je, naime, glavninu svoje vojske 
prikrio prethodnicom a svjetlucanje njihova oružja sakrio tako što je 
naredio da se pokriju haljinama i životinjskim kožama. Ali kad se 
primakoše i zapovjednik!“ dade podići znak, najprije ispuniše ravnicu 
muklom zvekom i jezivom tutnjavom. Jer Parti ne sokole sami sebe za 
bitku rogovima niti trubljama'" nego na mnogo mjesta odjednom udaraju 
u šuplje, kožnate bubnjiće oko kojih su povješani brončani zvončići a oni 

daju dubok i stravičan zvuk, mješavinu zvjerinje rike i potmule grmljavi- 
ne, jer su dobro uočili da od svih osjetila sluh najlakše smućuje dušu, 
najbrže raspaljuje u njoj strasti i najpotpunije čini da budemo van sebe. 


24. Dok su Rimljani bili u prepasti od te zaglušujuće buke, Parti, 
iznenada zbacivši s oružja pokrivala pokazaše se u plamenom blještavilu 
kaciga i oklopa od margijanskog'"! željeza prodorna i svjetlucava odsjaja 
a njihovi konji oklopljeni mjedenim i gvozdenim pločama a sam je Surena 
bio najviši i najljepši od sviju iako njegova, istina, ženskasta ljepota nije 
dobro odgovarala slavi o njegovoj hrabrosti, nego je više bio nalik na 
nekog Međanina svojim oličenim licem i kosom s razdjeljkom,!'““ dok su 
ostali Parti još nosili na skitsku raščupanu kosu da bi izgledali strašniji. I 
isprva su Parti namjeravali sulicama potiskivati Rimljane i silom suzbijati 
njihove prve redove; ali kad su vidjeli dubinu njihove gusto zbijene 
formacije i čvrstoću i nepomičnost ljudi, povuku se natrag i, dok se činilo 
da raskidaju svoj bojni poredak i raspršuju se, neprimjetno su opkoljavali 
rimski četverokut. A kad je Kras zapovijedio da istrči laka pješadija, oni 
nisu daleko odmakli, nego se, naletjevši na kišu strelica i odustavši od 
svoje navale, zavukoše ponovo među legionare i tako izazvaše početak 
nereda i straha jer su ovi vidjeli silu i snagu strijela koje su kidale 
obrambeno oružje i s podjednakom lakoćom probijale sve prepreke, tvrde 
i meke. : 

Ali Parti, rasporedivši se na veliku odstojanju, započeše strijeljati 
istovremeno sa svih strana bez ikakva točnog ciljanja (zbitost, naime, i 
gustoća rimskih redova nisu dopuštale strijelcu da promaši sve i da je htio) 
nego odapinjući krepke i silovite hice sa čvrstih i velikih lukova, savinutih 
tako da su bili kadri odašiljati strijele velike probojne moći. Položaj 
Rimljana bio je tad već veoma nepovoljan; jer ostajući u svojim bojnim 
redovima, bili su ranjavani u veliku broju, a pokušavajući doći na 
rukohvat neprijatelju, podjednako su bili daleko od bilo kakva učinka, 
trpjeli su pak isto takve udarce. Parti su, naime, strijeljali bježeći a u tome 
su po uspješnosti bili odmah za Skitima; a i veoma je mudro tražiti 
dao još dok suzbijaš neprijatelje i oduzimati bijegu njegovo sramotno 
obilježje. 


25. Rimljani, međutim, sve dok su se nadali da će Parti, pošto iscrpe 
svoje streljivo, odustati od bitke ili zametnuti rukopašni boj,!'? istrajali 
su; ali kad razabraše da u blizini stoje brojne deve natovarene strelicama 
s kojih Parti koji su ih prvi jašući opkoljavali uzimahu svježe zalihe, tada 
Krasa, kako nije vidio tome kraja, poče obuzimati malodušje te posla 
glasnika sinu s naredbom neka prisili neprijatelje na boj prije nego budu 
opkoljeni. Jer njegovo su krilo ovi osobito napadali i obilazili konjicom 
da mu dođu za leđa. Stoga mladić uze tisuću tristo konjanika od kojih je 
tisuću bilo od Cezara, pet stotina strijelaca i osam njemu najbližih 
kohorata teške pješadije!“ te ih sve zajedno povede u napad. No Parti koji 
su ga oblijetali jašući, okrenuvši se, pojuriše natrag bilo zato što su, kako 
kažu neki, naišli na močvare bio što su manevrirali tako da uhvate Publija 
Krasa što dalje od njegova oca. Tad Publije, povikavši da Parti ne 

dočekuju na mjestu njihovu navalu, pojaše za njima i s njime Cenzorin i 
Megabakho,!? ovaj izuzetne hrabrosti i snage a Cenzorin čovjek senator- 
skog dostojanstva i moćan govornik a obojica Krasovi drugovi i gotovo 
iste dobi. A kad je konjica pošla za Publijem, niti pješadija nije zaostajala 
korakom za njima u žaru i radosnoj nadi; ta mislili su da su pobijedili i 
da progone poražene neprijatelje sve dok, izmakavši daleko naprijed, ne 
opaziše varku budući da su se prividni bjegunci okretali a ujedno su se 
njima u napadu pridruživali drugi još mnogobrojniji. Tad Rimljani 
zastadoše misleći da će se neprijatelji sraziti s njima koji su bili tako 
malobrojni. 

No Parti, postavivši svoje oklopljene konjanike sučelice Rimljanima, 
s ostatkom svoje konjice bez čvrsta poretka jahali su oko Rimljana i 
potresali ravnicu podižući iz dubine tla hrpe pijeska i uzvitlavajući 
neizmjernu prašinu tako da Rimljani niti su mogli jasno razaznavati 
predmete niti čak govoriti, nego su, stješnjivani na malenu prostoru i 
padajući jedni preko drugih, padali od strelica i umirali smrću niti lakom 
niti brzom već su u grču od nepodnosivih bolova i svijajući se okolo 
strelica, kidali strijele u ranama i, nastojeći silom iščupati šiljke s 
kukicama koji su se zabili u njihove žile i tetive, stvarali nove razderotine 
i tako uništavali sami sebe. 


Dok je mnoštvo tako ginulo, preživjeli su također bili onesposobljeni 
za borbu; i kad ih je Publije pozivao da navale na oklopljeno partsko 
konjaništvo, pokazivahu mu ruke prikovane za štitove i noge probodene 
skroz naskroz i pribodene strelicama uz tlo tako da su bili nesposobni i 
da bježe i da se brane. Stoga, obodrivši konjicu, sam srčano navali i pobije 
se s neprijateljima, ali boj je bio neravnopravan jer je uđarao malim i 
slabašnim kopljicama o oklope od sirove kože i željeza, dok su udarci 
neprijateljskih sulica pogađali slabo zaštićena i otkrivena tijela Gala; u 
njih se, naime, Publije najviše uzdao i s njima je doista činio čuda: hvatali 
su dugačka partska koplja i, rvući se s tim ljudima, zbacivali su ih s konja 
ma da je bilo teško pomaknuti ih zbog njihova teškog naoružanja, a mnogi 
su Gali, ostavljajući svoje vlastite konje i zavlačeći se pod partske, udarali 
ih po trbusima; ovi su se od boli propinjali i ugibali gazeći međusobno 
ispremiješane svoje jahače i neprijatelje. No Gale je najviše od svega 
mučila žeđ i žega jer su bili nenavikli na jedno i na drugo; također, većina 
je njihovih konja postradala nalijećući na duga neprijateljska koplja. Stoga 
su bili prinuđeni uzmaknuti k teškoj pješadiji noseći sa sobom teško 
ranjenog Publija. Ugiedavši u blizini pješčani brežuljak, povukoše se na 
nj i privezaše svoje konje u sredini a izvana sastavivši štitove u lanac 
mislili su da će se lakše obraniti od barbara. Ali dogodilo se upravo 
obrnuto. Jer na ravnu zemljištu prednji su redovi u nekoj mjeri pružali 
olakšanje onima odostrag, dok ovdje, kako je postepeno uzdizanje tla 
izdizalo stražnjega iznad prednjega i uvijek ga još jače isticalo, nije bilo 
nikakva načina da se umakne, nego su strijele pogađale sve podjednako 
dok su oni glasno tužili zbog svoje neslavne i beskorisne smrti. 


Bila su s Publijem dvojica Helena koji su živjeli ondje u Kari,!“* 
Hijeronim i Nikomah, koji su ga zajednički nagovarali neka umakne s 

njima i spasi se u Ihnu, grad koji je pristao uz Rimljane a nije bio daleko. 
Ali Publije, izjavivši da nikakva smrt za nj ne bi mogla biti tako strašna da 
bi iz straha od nje ostavio na cjedilu one koji ginu za nj, njima naredi 
neka se spasavaju i, porukovavši se, otpusti ih, a sam, kako se nije mogao 
služiti rukom (bila mu je probodena strelicom), izloživši svom štitonoši 
bok, zapovijedi mu neka udari mačem. Kažu da je Cenzorin umro na isti 
način; a Megabakho se sam skončao jednako kao i najugledniji od ostalih ; 
vele da ih je živih bilo zarobljeno ne više od pet stotina. Tad Parti, 
odsjekavši Publiju glavu, odmah odjahaše da napadnu Krasa. 


26. A s njim je bilo ovako. Pošto je naložio sinu da navali i primio 
vijest o veliku porazu neprijatelja i žestokoj potjeri za njima a vidio je i 
da njegovi neposredni protivnici više ne pritišću tako snažno kao ranije 
(većina ih se, naime, sjurila onamo gdje je bio Publije), malo mu se 
povrati brabrost i, skupivši svoje jedinice, porazmjesti ih iz opreznosti po 
obroncima očekujući da će se njegov sin doskora vratiti natrag iz potjere. 
Ali od glasnika što ih je Publije poslao k njemu kad je njegov položaj 
postajao opasnim prvi, zapavši među barbare, izginuše a pozniji, jedva 
jedvice utekavši, javiše da je Publije gotov ako ne uslijedi brza i obilna 
pomoć Krasova. On, međutim, postade žrtvom mnogih oprečnih osjećaja; 
ini na što više nije gledao uz trijezno razmišljanje, nego, dok ga je strah 
zbog čitave vojske odvraćao da ne pomogne a želja da spasi sina nagonila 
da pomogne, najzad odluči pokrenuti vojsku naprijed. 

No u tom trenutku približiše se neprijatelji još strašniji zbog urlanja 
i pobjedničkog klicanja te se ponovno razlijegaše silna rika njihovih 
bubnjića oko Rimljana koji su očekivali početak nove bitke. Ali Parti su, 
dojahavši blizu, pokazali Publijevu glavu što su je nosili nabijenu na 
koplje za porugu pitajući za njegove roditelje i rod; jer zacijelo da nije 
vjerojatno da se tako vrli sin tako blistave hrabrosti rodio od Krasa, 
najveće kukavice i mizerije. Taj prizor više od svih ostalih strašnih 
doživljaja potrese i slomi duh Rimljana jer ih nije, kako se očekivalo, 
ispunio bijesnom željom za osvetom nego užasom i drhtanjem. Pa ipak, 
kažu da je barem Kras u tom za nj strašnom trenutku pokazao sjajnije 
držanje no ikad prolazeći, naime, redovima, vikao je: »Moja je, Rimljani, 
i samo moja ta bol; ali velika slava i sreća Rima stoji neslomljiva i 
nepobjediva u vašem spasu. Ako osjećate neko sažaljenje za mene koji 
sam izgubio najdivnijega od svih sinova, pokažite to svojom srdžbom na 
neprijatelje. Lišite ih njihove radosti, kaznite njihovu okrutnost, ne dajte 
da vas obuzme prepast zbog onoga što se dogodilo jer oni koji streme za 
velikim moraju i pretrpjeti velike udarce. Niti Lukul nije bez teških 
gubitaka uništio Tigrana niti Scipion Antioha!" a naši su preci izgubili 
tisuću lađa kod Sicilije!" a mnogo imperatora i vojskovođa u Italiji čiji ih 
nijedan poraz nije spriječio da kasnije nadvladaju svoje pobjednike. Jer 
nije samo sretnom sudbinom rimska država doprla do tolike moći nego 
strpljivom ustrajnošću i hrabrošću u suočavanju s vlastitom pogibelji.« 


27. Još dok je govorio te riječi ohrabrenja, Kras je vidio da ga 
nemnogi slušaju s gorljivošću, ali kad je zapovijedio da zaori bojni poklič, 

tad se uvjerio u dubinu potištenosti svoje vojske iz koje je odjeknula slaba, 
jedva čujna i neujednačena bojna vika; od barbara pak orila se jasna i 
puna samopouzdanja. Zatim, kad su prešli na djelo, partski laki konjanici, 
jašući naokolo, gađali su Rimljane s boka strelicama, dok je teško 
oklopljena konjica, udarajući dugim kopljima s čela, zbijala Rimljane na 
malen prostor izuzevši one koji su se, da izbjegnu smrti od strijele, 
očajničkom smjelošću zalijetali na njih nanoseći im malo štete ali ginući 
brzom smrću od teških i smrtonosnih rana jer je od željeza zamašno koplje 
što su ga Parti zabijali u konje često od jačine zamaha probadalo i po 
dvojicu ljudi. Pošto je boj tako potrajao sve do nadolaska noći, Parti se 
udaljiše rekavši da Krasu daruju jednu noć da ožali sina ako već neće, 
bolje se poskrbivši za svoju dobrobit, ke doći k Arsaku nego da bude 
odnesen k njemu. 

Parti, dakle, unoćavši u blizini, bili su puni sjajnih nada; ali za 
Rimljane bila je to teška noć te nisu marili niti za pokop poginulih niti za 
njegu ranjenih, nego je svatko oplakivao sebe sama. Ta činilo im se da 
nema izlaza bilo da ondje sačekaju dan ili se noću bace u onu beskrajnu 
ravnicu; ranjenici su im stvarali veliku nepriliku jer će im biti smetnja 
brzu bijegu a ako ih ostave, njihova će vika objaviti neprijateljima bijeg 
ostalih. A premda su Krasa smatrali krivcem za sve, ipak su čeznuli da 
vide njegovo lice i čuju glas. Ali on je, umotan u tminu, ležao sam, 
mnoštvu primjer putova sudbine, za razborite pak bezumna častohleplja 
zbog kojega se nije zadovoljavao time da bude prvi i najveći između 
desetina tisuća ljudi, nego je smatrao da mu sve nedostaje samo zato što 
se smatralo da zaostaje za dvojicom muževa. 

Tada ga, dakle, legat Oktavije i Kasije nastojahu pokrenuti i 
ohrabriti. Ali budući da se on prepustio krajnjem očaju, sami sazvavši 
centurione i časnike,!" pošto po vijećanju odlučiše da ne ostaju ondje, 
staviše vojsku u pokret bez trubljenja i isprva u tišini; ali kad onda 
nemoćnici opaziše da ih ostavljaju, strašan nered i metež uz jadikovanje i 
viku ispuniše tabor. A potom, dok su kretali naprijed, nemir i panika ih 
obuzimahu jer su bili uvjereni da neprijatelji dolaze na njih pa su, 
mijenjajući često smjer, postavljajući se opetovano u borbeni poredak a 
od ranjenika koji su nastojali ići za njima uzimajući jedne sa sobom, druge 
odlažući, gubili vrijeme svi osim tristo konjanika pod Ignacijem!% koji ih 
je oko ponoći doveo do Kare. Obrativši se na latinskom stražarima na 
gradskim zidovima, kad posluhnuše, naredi neka kažu svom zapovjedniku 
Koponiju da se odigrala velika bitka između Krasa i Parta, zatim, ne 
rekavši ništa drugo, pa čak niti tko je, odjaši do Zeugme i spasi svoje 
ljude, ali dođe na rđav glas zato što je napustio svog zapovjednika. Pa 
ipak, vijest dobačena Koponiju bi Krasu od neke koristi; domislivši se, 
naime, da žurba i nejasnoća upućuju na čovjeka koji nema ništa dobro 
javiti, odmah naloži svojim vojnicima da se naoružavaju; i čim dozna da 
je Kras na putu, pošavši mu ususret, prihvati ga i doprati u grad. 


28. Premda su doznali za bijeg Rimljana, Parti u toku noći ne podoše 
u potjeru, ali čim svanu dan, navalivši, poklaše u taboru ostavljene, ne 
manje od četiri tisuće ljudi, a izjahavši, pohvataše mnoge koji su tumarali 

ravnicom. Također, opkolivši na nekom brežuljku četiri zalutale kohorte 
zajedno koje je legat Varguntej!*! još noću odvojio od glavnine, uništiše u 
borbi sve osim osamsto ljudi. Zadivivši se tim ljudima koji su se s golim 
mačevima pokušavali probiti kroz njih, Parti im se ukloniše i pustiše ih 
da prođu i odmarširaju u Karu. 

Do Surene dopre lažan izvještaj da je Kras s najodličnijima umakao 
i da se rulja što se slila u Karu sastoji od mješavine ljudi nevrijednih 
njegove pažnje. Smatrajući stoga da je izgubio plodove svoje pobjede ali 
još se dvoumeći i hoteći doznati istinu da ili, ostajući ondje, opsijeda 
Krasa ili, pustivši na miru Karu, ide u potjeru za njim, posla jednog od 
svojih ljudi koji je znao oba jezka pod zidine naredivši mu da na latinskom 
zove samoga Krasa ili Kasija da se Surena želi s njima sastati na razgovor. 
Kad je tumač prenio tu poruku, pošto bi ona dojavljena Krasu, on 
prihvati poziv; i domala dođoše od barbara Arapi koji su Krasa i Kasija 
dobro poznavali po vanjštini jer su prije bitke bili u njihovu taboru. 
Ugledavši Kasija s podnožja gradskog zida, ovi mu rekoše da Surena nudi 
primirje i slobođan odlazak kao kraljevim prijateljima ako ostave Mezopo- 
tamiju; vidi, naime, da je to korisnije za obje strane nego pribjegavanje 
krajnjim mjerama. Kad je to Kasije prihvatio i tražio da se utvrđi mjesto 
i vrijeme sastanka Surene i Krasa, odjahaše rekavši da će to učiniti. 


29. Obradovavši se što ima priliku da te ljude opsijeda, Surena 
sutradan povede protiv grada svoje Parte koji su uz mnoštvo uvreda 
zahtijevali od Rimljana, ako hoće postići primirje, neka im izruče vezane 
Krasa i Kasija. Rimljani pak, zlovoljni što su se dali prevariti i rekavši 
Krasu neka se ostavi dalekih i ispraznih nada u Armence, spremahu se 
za bijeg; i za to nitko od Karana nije smio doznati prije vremena, ali je 
doznao najvjerolomniji od ljudi, Andromah, jer mu je Kras povjerio ne 
samo to nego i vodstvo na putu. 

Stoga ništa nije ostalo nepoznato Partima buđući da im je Andromah 
dojavljivao sve pojedinosti. Ali kako kod Parta nije bio običaj — a nije im 
niti bilo lako — boriti se noću a Kras je upravo po noći izveo svoje trupe, 
Andromah je, udešavajući đa Parti ne zaostanu jako s potjerom, vodio 
Rimljane sad ovim sad onim putem i najzad skrenuo marš u duboke 
močvare i mjesta puna jaruga čineći ga tako mučnim za one koji su još 
išli za njim zbog mnogobrojnih obilaženja. Jer bilo ih je koji ga prestadoše 
slijediti naslutivši da Andromah tim skretanjem i krivudanjem ne smjera 
ništa dobro pa se Kasije vratio natrag u Karu a kad su mu vodiči (bili su 
to Arapi) savjetovali neka čeka ondje dok mjesec ne prođe mimo 
Škorpiona, rekavši: » Ta ja se još više bojim Strijelaca«,* odjaši'# u Siriju 
S pet stotiha konjanika; drugi pak, posluživši se pouzdanim vodičima, 
dočepaše se gorovita područja zvana Sinaka'** i domogoše se sigurnosti još 
prije osvita dana. Tih je bilo oko pet tisuća, a vodio ih je valjan čovjek, 
Oktavije. 

Krasa, međutim, dan zateče kao žrtvu Andromahovih varki na 
nemogućim putovima i u močvari. Bile su s njime četiri kohorte teške 
pješadije, sasvim neznatan broj konjanika i pet liktora!* u pratnji kojih s 
velikom mukom jedva jedvice vrati se na pravi put dok su mu neprijatelji 

već bili za petama i, kad mu je bilo preostalo još samo oko dvanaest 
stadija!** do sjedinjenja s Oktavijem, potraži ubježište na jednom bre- 
žuljku ne tako nepristupačnu konjici niti tako sigurnu, ali smještenu 
podno Sinake i povezanu s njom dugačkim gorskim bilom što se protezalo 
posred ravnice. Stoga su Oktavije i njegovi ljudi mogli vidjeti njegov 
opasan položaj. I Oktavije prvi potrči s malim brojem pratilaca da mu 
dođe s gorskih visova u pomoć a zatim ostali, predbacivši sami sebi svoju 
kukavštinu, pojuriše onamo i, ustremivši se na neprijatelje i potisnuvši ih 
s brežuljaka, okružiše Krasa unaokolo i pokriše ga svojim štitovima 
hvaleći se da nema te pariske strelice koja će doprijeti do njihovog 
imperatora prije nego svi oni ne izginu braneći ga. 


30. Sad Surena, videći da se hladi žar Parta za borbom i da će, ako 
padne noć i Rimljani se dohvate planina, biti posve nemoguće uhvatiti ih, 
namjesti Krasu stupicu. Pusti neke od zarobljenika pošto su najprije u 
partskom taboru čuli brbare kako namjerno razgovaraju među sobom da 
kralj ne želi voditi s Rimljanima nepomirljiv rat, nego da hoće steći 
njihovo prijateljstvo učinivši im uslugu čovječnim postupkom prema 
Krasu; tad barbari prekidoše bitku a Surena, s najodličnijim Partima 
mirno dojahavši do brežuljka, otpusti tetivu na luku, ispruži desnicu i 
pozove Krasa na dogovor rekavši, pošto je Kras protiv kraljeve volje 
iskušao njihovu hrabrost i snagu, da im sada kralj dragovoljno pokazuje 
svoju blagost i prijaznost nudeći im mir ako otiđu i pružajući im 
mogućnost da se spase. 

Kad je Surena to rekao, ostali Rimljani prihvatiše s oduševljenjem i 
prepuni radosti, ali Kras, čiji su svi neuspjesi bili rezultat prijevara Parta, 
smatrajući nevjerojatnim tu naghu njihovu promjenu, nije se htio odazvati, 
nego je promišljao. Ali kako su vojnici vikali i tjerali ga neka prihvati 
ponudu a onda ga stali grditi i predbacivati mu što ih izlaže borbi s 
ljudima s kojima se niti nenaoružanima sam nema hrabrosti sastati na 
razgovor, najprije je pokušavao s molbama i uvjerenjima, ako istraju još 
preostali dio dana, da mogu u toku noći doprijeti do gorovita i krševita 
područja,“ pokazivao im put onamo i prizivao ih da ne gube nadu sad 
kad je spas tako blizu. Ali kad su se oni ljutili na nj i prijetili zvekećući 
oružjem, uplašen, pođe naprijed i, okrenuvši se, reče samo ovo: »Oktavi- 
je, Petronije!“ i vi ostali rimski zapovjednici ovdje nazočni, vi vidite da 
idem jer moram i svjedoci ste mi za sramotno nasilje koje trpim, ali ako 
se spasite, recite svemu svijetu da je Kras poginuo prevarom neprijatelja 
a ne zato što su ga predali sugrađani.« 


31. Oktavije i oni oko njega, međutim, ne ostadoše, nego siđoše s 
brežuljka zajedno s njime; liktore koji su išli za njim Kras otpravi natrag. 
Prvi od barbara koji mu dođoše u susret bila su dva poluhelena koji, 
poskakavši s konja, pokloniše mu se ničice i, obrativši mu se na 
helenskome, pozvaše ga da pošalje naprijed neke svoje ljude da im Surena 
pokaže da on i njegovi pratioci dolaze na razgovor bez oružja i bez 
mačeva. Ali Kras odgovori da ne bi došao njima u ruke da mu je imalo 
stalo do života, no ipak posla dva brata Roscija!* da doznaju pod kakvim 

će se uvjetima i u kojem broju održati susret. Njih Surena zadrži smjesta 
ih uhvativši i sam se s najodličnijim Partima približi i reče: »Što? Rimski 
imeprator ide pješke a mi jašimo ?« I naredi da se Krasu doveđe konj. A 
kad Kras reče da ni oni ni Surena ne griješe jer obojica dolaze na sastanak 
onako kako je u njihovoj zemlji običaj, Surena izjavi da je od tog trenutka 
primirje i mir između kralja Oroda i Rimljana, ali da treba poći do rijeke 
pa zapisati ono što je dogovoreno: »Jer vi Rimljani«, reče, »ne pamtite 
baš dobro ugovore«, i pruži Krasu desnicu. Kad je Kras htio poslati po 
konja, Surena reče da nema potrebe: »Ta kralj ti nudi ovoga.« I odmah 
stade uz Krasa konj sa zlatnim uzđdama a stremenodrže, podigavši ga, 
pomogoše mu da uzžjaši i onda stadoše trčati uza nj tjerajući konja 
udarcima da ide brže. Oktavije prvi uhvati uzde, za njim Petronije, jedan 
od vojničkih tribuna, i onda ostali Rimljani opkoliše konja pokušavajući 
ga zaustaviti i odvlačeći one koji su stiskali Krasa s obje strane. Kad je 
nastalo guranje i gužva, zatim udarci, Oktavije, potegavši mač, ubije 
konjušara, jednoga od barbara, ali drugi ubije Oktavija udarcem odostrag. 
Petronije nije imao oružja za borbu, nego, udaren u oklop, skoči 
neozlijeđen s konja; Krasa usmrti Part po imenu Pomaksatra. 

Drugi, međutim, tvrde da to nije bio on nego jedan drugi koji je ubio 
Krasa a da mu je on mrtvu odsjekao glavu i desnu ruku. No te su 
pojedinosti više predmet nagađanja nego pouzdana znanja; jer od ondje 
prisutnih Rimljana jedni pogiboše u borbi a drugi se smjesta žurno uspeše 
na brežuljak. Kad su Parti došli onamo i rekli da je Kras pretrpio 
zasluženu kaznu a da Surena poručuje ostalima neka siđu bez straha, 
jedni, sišavši, predadoše se a drugi se raspršiše noću i od tih se sasvim 
malobrojni spasiše; ostale Arapi, istjerujući ih, pohvataše i pobiše. Kažu 
da je u svemu izginulo dvadeset tisuća a deset tisuća bilo je zarobljeno 
živih. 

32. Surena Krasovu glavu i ruku posla Orodu u Armeniju a sam, 
proširivši preko glasnika po Seleukiji vijest da vodi Krasa živa, pripremao 
je nekakav smiješan ophod što ga je za porugu nazivao trijumfom. Jer 
Krasu najsličniji između zarobljenika, Gaj Pakcijan, odjenuvši žensku 
kraljevsku odjeću i poučen da odgovara onima koji mu se obraćaju kao 
Krasu i imperatoru, bio je vođen na konju; a ispred njega jahali su trubači 
i nekolicina liktora na devama; o prutiće obješene visjele su kese za novac 
a po sjekirama svježe odsječene glave Rimljana. Odostrag za ovima išle su 
bludnice iz Seleukije, glazbenice koje su pjevale brojne prostačke i 
smiješne pjesme o ženskastoj i nemuževnoj ćudi Krasovoj; to su, dakle, 
svi mogli gledati. 

Ali pred sabrani senat u Seleukiji Surena donese bestidno Aristidovo 
djelo Miletske zgode!" bar u tome ne učinivši nikakvu podvalu; jer bilo 
je nađeno u Roscijevoj!" prtljazi i pružilo mu je priliku da saspe mnoštvo 
uvreda i poruga na Rimljane zato što se niti u ratu ne mogu okaniti čitanja 
takvih stvari. No stanovnici Seleukije cijenili su mudrost Ezopovu!? 
gledajući Surenu gdje pred sobom nosi obješenu torbu s bestidnostima iz 
Miletskih zgoda, a za sobom vuče partski Sibaris'** u mnogobrojnim 
kolima inoča,“* te se moglo reći da je njegova povorka na neki način 

pružala obrnutu sliku od otrovnica i ljutica pokazujući strašan i divlji 
istaknut prednji dio načičkan kopljima, lukovima i na repu svog bojnog 
reda završavajući plesovima, činelama, pjesmama i cjelonoćnim razuzda- 
nim provodima sa ženama.!" Jer Roscije je zaslužio pokudu, ali je 
besramno bilo od Parta što su kudili M:letske zgode, a mnogi iz njihove 
kraljevske dinastije Arsakovića potekli su od miletskih i jonskih kurtizana. 


33. Dok se to zbivalo, Orod se već bio izmirio s Armencem 
Artavazdom zaručivši njegovu sestru za svog sina Pakora a gozbi i pijanki 
bilo je i kod jednoga i kod drugoga a na njima bilo je izvođeno mnogo 
komada iz Helade. Orod, naime, nije bio nimalo nevješt helenskom jeziku 
i književnosti a Artavazd je čak sastavljao tragedije i pisao govore 1 
povijesna djela od kojih su neka sačuvana. Kad je Krasova glava bila 
donesena na partski dvor, stolovi su bili uklenjeni!* a tragički glumac po 
imenu Jason iz Trala!"“ pjevao je Agavin'? prizor iz Euripidovih Bakha.!? 
Dok su mu odobravali, Silak, stavši na vrata i poklonivši se kralju do 
zemlje, baci u sredinu uzvanika Krasovu glavu. Kad su je Parti podigli 
uz pljesak i poklike radosti, na kraljevu zapovijed sluge dadoše Silaku 
mjesto za stolom a Jason, predavši Pentejevu masku?" jednom od članova 
kora pa uzevši Krasovu glavu i ponesen bakhičkim zanosom, otpjeva u 
nadahnuću do kraja one stihove: 


Nosimo iz planine 
Svježe odrezan bršljan u palaču, 
Presretan ulov.?" 


I svi su uživali u tome; ali kad je pjevao naizmjence s korom: 


(Kor:) Tko ga ubi? 
(Agava:) Meni pripada ta čast, 


Pomaksatra (koji je slučajno bio nazočan na svečanoj večeri), skočivši, uze 
glavu tvrdeći da njemu većma priliči da to kaže nego Jasonu. A kralj, 
obradovan, obdari ga tradicionalnim darovima a Jasonu dade talenat. 
Tako kažu da je Krasov pohod završio baš kao tragedija.*" 

No ipak, zaslužena kazna stiže i Oroda za njegovu okrutnost i Surenu 
za vjerolomstvo. Jer kratko vrijeme poslije toga Orod dađe smaknuti 
Surenu iz zavisti prema njegovoj slavi a Orodu, koji je izgubio sina Pakora 
koga u bitki pobijediše Rimljani“ i koji se razbolio od nečega što se 
izvrglo u vodenu bolest,“ sin Fraat, radeći mu o glavi, dade jedića. A 
kad je bolest upila otrov tako da je on bio izlučen iz tijela i bolesnikovo 
se stanje olakšalo, pošavši najkraćim putem, Fraat ga dade zadaviti. ?* 


Bilješke 


! Rođen možda 115, umro 53. 

? Otac Marka Licinija Krasa bio je konzul 97. a cenzor 89. 

3 Neki prevode: »uzeo je k sebi njegovu udovicu i njezinu djecu«, za što u tekstu nema 
opravdana uporišta. Nigdje se kasnije ne spominju navodni nećaci Krasovi. 

“U izvorniku piše ime sa dva »n«. Ako je bila Licinia (g jednim »n«), onda je morala 
pripadati Licinijevu rodu pa je bila Krasova rođakinja. 

5 Vestalka koja prekrši zavjet čistoće bila je živa zakopana a njezin sukrivac šiban do smrti. 

* Za takve prijestupe sudili su pontifici, svećenici. 

? Prema uobičajenim preračunavanjima, to odgovara vrijednosti od 1,414.000 predratnih 
zlatnih dinara ili milijun i po predratnih zlatnih francuskih franaka. 

5 To su pojedinci često radili iz zavjetnih motiva, u znak zahvalnosti ili slično, a tome je 
slijedila svečana gozba koja se zvala polluctum. 

* Preko 33 milijuna zlatnih dinara ili zlatnih franaka. 

"I sam Sula i njegova žena Metela jednako su postupali a zabilježeno je da je jedan od 
Sulinih kreatura kupio za iznos koji odgovara vrijednosti 570 zlatnih predratnih dinara 
ili franaka imanje vrijedno dva milijuna. 

1! Već za punskih ratova bilo je kuća trokatnica. Kasnije su gradili sve do šestoga kata. U 
Augustovo vrijeme požari su bili svakodnevna pojava i on je stvorio prvu stalnu 
vatrogasnu jedinicu. 

"? Zacijelo u Hispaniji. 

!5 Vidi Aristotel, Politika 1, 123b 32, i Ksenofont, Oikonomikos 21, gdje Ishomah veli da u 
dobra domaćina ima nešto od kraljevska značaja. 

4 Ta se izreka pripisuje istome još u Kleomenu 27 i Etičkim spisima 190a i 2194. Ali u 
Demostenu 17 Plutarh je stavlja u usta Krobilu, a to je bio nadimak atenskog govornika 
Hegesipa. Arhidam II kraljevao je od 469. do 427. i učestvovao u peloponeskom ratu. 

!5 Tedno rimsko jutro imalo je približno 25 ari. 14 jutara otprilike je 1,4 hektara. 

61 Apoftegmama (mudrim, dosjetljivim izrekama) drevnih rimskih vojskovođa i konzula 
pripisuje se to Maniju Kuriju Dentatu, konzulu 290. i 275, pobjedniku nad Pirom, čija 
je ravnodušnost prema novcu bila isto tako legendarna kao i njegova jednostavnost. Zato 
neki, usprkos rukopisnoj predaji, ovdje čitaju Manije umjesto Marije, pogotovo zato što 
se ta izreka ne spominje u Marijevu životopisu. 

!" Zakonski kamati iznosili su 1% mjesečno odnosno 12% godišnje a kod lihvara penjali su 
se i do 33%. 

'* Nije nam sačuvano ništa po čemu bismo mogli prosuditi ispravnost takve ocjene. 

P To je bio uobičajeni način pridobijanja glasača pri izbornom kortešovanju a i inače kod 
političara, Ciceron pita Katona Mlađeg (Pro Murena 36): »Zašto ti, kad ti kažu ime nekog 
građanina, njega pozdravljaš kao da ga osobno poznaješ? Zašto, kad si izabran, 
pozdravljaš mnogo nemarnije ?« 

ž“ Možda je to Aleksandar Kornelije nazvan Polihistor. Sulin suvremenik. 

ži U svakom slučaju nije se obogatio, Nasuprot tome, Ciceron je bio izvariredno darežljiv 
prema svojim učiteljima. 

2 U rukopisima iza ove stoji sljedeća rečenica: »Jao, kakve li strpljivosti! A ni nesretni 
filozof nije smatrao siromaštvo ravnodušnim.« Aristotel u Nikomahovoj etici 1, 9, veli da 
je bez sredstava nemoguće činiti dobro. Ali gornju su rečenicu još davno izbacili kao 

naknadni umetak u tekst. Uzgred: peripatetici, sljedbenici Aristotelovi, smatrali su 
bogatstvo dobrom, dek su stoici bili prema njemu ravnodušni. 

2 God. 87, poslije Sulina odlaska na istok, konzul Cina zatražio je da svi prognanici budu 
vraćeni kući, Senat ga nato skine s časti i on je morao ostaviti Rim. Ali uto se Marije 
iskrca u Etruriji na čelu tisuće Maura i Numiđana i ondje unovači 6000 robova. Praćen 
od Cine, krene na Rim koji je branio Strabon, otac Pompeja Velikog. Bitka kod 
Kolinskih vrata ostade neodlučnom, ali kad je Strabon poginuo od udarca groma, Marije 
i Cina uđoše u Rim. 

#4 Ubijalo se pet dana i pet noći. 

5 Po drugoj verziji, Krasov se otac ubio poslije Marijeve pobjede. 

# Nije još imao niti dvadeset godina. 

7" Žapravo propreture. Hispanija je bila podijeljena na ovostranu i onostranu a granica im 
je bila rijeka, Ebro. 

2% U Pompejevu životopisu (glava 69) Plutarh spominje jednog Pompejevog prijatelja, 
Vibija, koga je Cezar zarobio u Hispaniji. 

? Du se ograničio samo na nužnu opskrbu, moglo bi izgledati da u njega nema dobre volje 
i spontane uslužnosti. 

% Rimski povjesničar, rođen 49. pr. n. €., napisao je Anale u 22 knjige. 

* Cina se dao izabrati za konzula redom 86, 85. i 84. Početkom 84. Sula se kao pobjednik 
nad Mitriđdatom spremao na povratak u Italiju. Cina ga je htio predusresti i napasti u 
Grčkoj. Ali pobunjeni vojnici ubiše ga u Ankoni. 

* Današnja Malaga, grad koji su osnovali Feničani, na obali Betike. 

* Kvint Cecilije Metel Pijo (?—63), pretor 89, konzul 80, prokonzul u Hispaniji 79. 

% Sula se iskrcao u Brundiziju (danas Brindisi) u proljeće 83. 

#5 U središnjoj Italiji, na sjeveru Lacija, u planinama koje okružuju Fucinsko jezero. Glavni 
im je grad bio Marubij, danas San Benedetto. 

% Marsi su graničili s Ekvijcima a njihov je glavni grad Preneste ostao u rukama mlađeg 
Marija sve do kraja rata. 

? Pompej se rodio 106. 

# Tj. spustio je gornji dio toge kojim su Rimljani pokrivali glavu. 

? Naslov imperatora dodjeljivali su vojnici pobjedničkom vojskovođi ako je u bitki palo 
najmanje 5000 neprijatelja. U načelu on je podrazumijevao pravo na trijumf. 

% Plutarh ga netočno naziva Tudercijem. Danas je to Todi. 

“I Odigrala se pred Kolinskim vratima. Započela je 31. listopada (oktobra) 82. u četiri sata 
popodne i potrajala cijele noći. Bilo je 50.000 poginulih. 

4 Vidi Sula 29. 

# Krajnji jug Italije, današnja Kalabrija. 

“ Proslavio je trijumf u starosti 25 godina kad je bio samo običan vitez i nije još obavljao 
nikakvu javnu funkciju. 

€ Pridjevak »Veliki« dao je Pompeju Sula. 

* Tj. za neku izbornu funkciju. Magistratura se smatrala »dobročinstvom rimskom 
narodu«. 

#7 Vidi Cezar 2. Po drugima to je bilo god. 75. kad je išao na Rod da se usavrši u govorništvu. 

* God. 61. kad je kao propretor odlazio u onostranu Hispaniju. 

# Oko 3,913.450 predratnih zlatnih dinara ili 4 milijuna zlatnih franaka. 

5 Plutarh dobro ocjenjuje Katonov položaj jer je on imao više prestiža nego stvarna utjecaja 
budući da je odbijao kompromise i držalo se da nema smisla za praktično. 

*! Znamo za dva pučka tribuna Sicinija (Plutarh ime pogrešno piše s dva »n«: vidi bilj. 4): 
jedan je bio izabran 494. a drugi 454. Od njih možda potječe ovdje spomenuti o kome 
inače ne znamo ništa. 

* Horacije, Sartre 1, 4, 34: »sijena ima na rogu! Bježi daleko !« 

* Ustanak je trajao od 73. do 71. Rat robova u pravom smislu bio je onaj koji je pod 
vodstvom Eunusa izbio na Siciliji god. 132. 

** Ostala su dvojica bili Kriks i Enomaj. 

5 Tako u rukopisima. Ali zbog kasnijih povijesnih događaja neki usvajaju Reiskeovu 
popravku »nesretna«. 

*% Plutarh uvijek pridaje ogromno značenje proroštvima i predznacima. Zmija je mogla 
značiti i moć. Kobno značenje moglo je biti sadržano u mjesnu gdje se pojavila: oko lica. 

5 Klodije Glaber, kaže Flor (II, 8, 4), zacijelo ga pomiješavši s Varinijem. Radi se o Gaju 
Klaudiju Pulheru, bratu zloglasnog pučkog tribuna koji je promijenio ime u pučki oblik 
Klodije kad se dao posiniti od jednog pučanina. 

*% Vezuv koji još nije bio vulkan: prva še njegova erupcija dogodila god. 79. 

*? Zapravo Varinije s nadimkom Glaber, kasnije propretor pokrajine Azije. 

% Od obitelji kojoj je pripadao i Kamilo, osloboditelj Rima i njegov drugi osnivač. U 
izvorima spominje se i jedan pjesnik toga roda, Marko Furije Bibakul, rođen 103. u 
Kremoni. 

&i Ciceron (Pro Balbo 53) spominje nekog Lucija Kosinija iz Tibura, oca jednog od 
najodličnijih rimskih vitezova. 

# Herkulove Saline, kod Herkulaneja u Kampaniji. 

#“ Sbartak je imao 70.000 ljudi. 

€ Lucije Gelije Publikola koji je prošao sve državne službe (magistrature) uključivši 
cenzuru. Bio je Pompejev pobočnik u ratu s gusarima. 

% Gaj Kornelije Lentul, konzul 71. skupa s Gelijem. 

€ Plutarh kaže: »Galije oko (rijeke) Pada«, što nije službeni naziv nego dosta neodređena 
geografska oznaka. Kasije je upravljao Cisatpinskom (Ovostranom) Galijom koju je rijeka 
Pad dijelila na Cispadansku i Transpadansku. 

€ Predio u središnjoj Italiji na obali Jadranskog mora, okružen Umbrijom, područjem 
Sabinjana, Marsa i Vestina. 

$ Iz potomstva Lucija Mumija Ahejskog, konzula 146. koji je osvojio i opljačkao Korint. 

# To je zloglasno decimiranje. 

€ Lukanija je omeđena sa sjevera Kampanijom i Samnijem, s istoka Apulijom i Tarentskim 
zaljevom, s juga Brutijem a sa zapada Tirenskim morem. 

0 Mesinskome. 

2 Kilikijski su gusari bili najopasniji i najbolje organizirani. Pobijedio ih je Pompej god. 67. 

? Taj je rat potaknuo na Siciliji sirijski rob Eunus koji je okupio vojsku od 60.000 ljudi, 
pobijedio nekoliko vojskovođa pretorijskog dostojanstva i najzad podlegao Perpeni god. 
135. Ponovno se razbuktao pod vodstvom Kiličanina Ateniona koga je konzul Manije 
AKkvilije svladao glađu god. 101. 

3 Grčki Regij, danas Reggio, na obali Brutija, bio je mjesto preko kojeg se obično dolazilo 
na Siciliju. No mjesto gdje se vršilo ukrcavanje, zvano Columna Regina, bilo je 100 stadija 
od grada prema sjeveru (oko 17 km). 

Prvi rezultat nije bio manje važan od drugoga jer su Rimljani smatrali besposlicu isto 
tako štetnom za vojnike kao i za robove. 

5 Oko 51 km. 

% Oko 4,5 m. 

7 Na vojnom pohodu niti redovne armije nisu imale drugog načina opskrbe, a pogotovo je 
to bio slučaj s na brzinu skupljenima iza kojih nije bilo nikakve državne vlasti, a takva 
je bila Spartakova. 

% Da potraži opskrbu. 

? Plutarh voli opisivati takve neobične prirodne pojave, 

% Po jednima, to je Lucije Lukul, konzul 74, koji je vodio rat protiv Mitridata do 66. Po 
drugima, to je njegov brat Marko. 

" Pompej se borio u Hispaniji protiv Sertorija od 76, do 72. kad je ovaj bio umoren, a onda 
kratko vrijeme protiv Perpene. 

% Prvi od njih nije mogao biti rob zato što je imao prenomen (osobno ime). Drugi ima za 
ime supstantivirani epitet možda preveden s grčkoga, pa je morao biti rob, 

8 Čiji bi ih sjaj odao. Briga oko toga česta je u antičkim ratnim povijestima. 

* Reiskeova popravka rukopisnog: »koje su žrtvovale ispred neprijateljskog tabora«, što 
nema mnogo smisla. 

#5 Na istočnoj obali Brutija. 

% Kvint je vlastito ima (prenomen), nedovoljno za identifikaciju neke osobe. 

# Skrofa je nadimak koji znači »krmača«, Jedan se Skrofa spominje u Ciceronovu pismu 
Atiku 5, 4, 2. 

% Pompeja su smatrali sposobnim da migorm oka popravi ma koju siruaciju. 

# Tekst nije besprijekoran pa neki prema Pompeju 21 dopunjaju »a njih je bilo pet tisuća«. 

% Vojskovođa koji je slavio ovaciju ulazio je u grad pješice i na Kapitoliju žrtvovao ovcu. 

*! Pa ipak je Perpena, pobjednik u prvom ratu protiv robova (god, 135), proslavio ovaciju. 

* Glava 22. 

% Tj, njegov su izbor smatrali gotovom stvari. Radi se o magistratima za god. 70. 

% Svaki. se kandidat predstavljao pojedinačno i glasalo se zasebno za svakoga od dva 
konzula. 

%5 Teško je reći na što ovdje misli Plutarh: termin kojim se on služi označava narodnu 
skupštinu u Ateni a ta je bila suvereni nosilac vrhovne vlasti i u Rimu nije bilo ničega 
analognog njoj. Radi se nesumnjivo o nekom izbornom skupu bez službena karaktera. 

% Bilo je, dakle, 20.000 uzvanika jer je za svakim stolom bilo mjesta za trojicu. 

%7 Po jednima god, 67, po drugima 65. Cenzuru je Sula faktički ukinuo a obnovljena je bila 
69. Cenzorska su ovlaštenja trajala 18 mjeseci. Ali od 69. cenzura je, po riječi Th. 
Mommsena, stvarno bila izuzetna magistratura. 

* To su bile osnovne dužnosti cenzora. Ali od Sule oni ih više praktično i nisu obavljali. 

#? Kvint Lutacije Katul Kapitolin (?-61), konzul 78. s Lepidom, stekao je svoj nadimak 
obnavljanjem Kapitolija koji je on posvetio. Kao umjereni aristokrat, uvijek se protivio 
osobnoj vlasti i čak je glasao protiv Manilijeva zakona koji je Pompeju podjeljivao 
izuzetna ovlaštenja. 

1% Na tu je ideju očigledno Krasa navela njegova poslovična gramzljivost. Ali takve 
inicijative nisu nikako dolikovale cenzoru. 

 Cenzor je morao abdicirati ako mu je umro kolega. Dobrovoljna abdikacija bila je uvijek 
moguća, ali čini se da je bila nužna pri očiglednoj neslozi cenzora koja je svaki rad učinila 
nemogućim. No ima primjera da su ostali na dužnosti cenzori koji su jedan drugoga 
uzajamno isključili iz viteškog staleža kao Marko Livije Salinator i Gaj Klaudije Neron 
god. 204. pr. n. €. 

God. 63-62. 

5 Tine mu je bilo Lucije Tarkvinije. 

"* Doista bilo bi čudno da se čovjek poput Krasa zalagao za ukidanje dugova a to je bilo 
jedna od osnovnih točaka Katilinina programa. 

15 Ne zna se u kojem. 

16 Ne zna se da li ga je objavio sam Ciceron ili njegov oslobođenik Tiron. 

17 Izgubljen je. 

1% TJ znak žalosti. Vidi Ciceron 15 i 31. 

" Onostrane Hispanije, kojom je 61. upravljao kao propretor. 

1% Za godinu 59. 

!H Senat i narod čine kao cjelina nosioca zakonitog suvereniteta u Rimu. 

112 Cezar je kao konzul stvarno vladao sam jer se njegov kolega Bibul, u strahu od represije, 
zatvorio u kuću i nije izlazio do kraja svog konzulata. 


13 Jednim zakonom bila mu je povjerena Ovostrana i Onostrana Galija s Ilirikom i 4 legije. 

14 "To je neprecizan izraz. Obično su konzuli vukli ždrijeb za svoje pokrajine. Ali u ovom 
slučaju, kako smo vidjeli, to nije bilo tako. 

15 God. 56. u travnju. 

"6 Rimski vojnik ostaje građanin i ima sva biračka prava ako su mu pretpostavljeni dopustili 
da ode u Rim i koristi se njima. 

' Lucije Domicije Ahenobarbo, muž Katonove sestre Porcije, bio je konzul 54. i pao kod 
Farsala na Pompejevoj strani. Vidi o gornjemu i Pompej 51-52 i Katon Mlađi 41-42. 
1 To je bilo na dan izbora konzula. Centurijske komicije, u kojima se obavljao izbor, 

sastajale su se na Martovu polju u svanuće. 

19 Za god. 55, 

1% Pompejevim i Licinijevim zakonom. Plutarh izvrće redoslijed događaja. Treborijev 
zakon, kojim je Hispanija dodijeljena Pompeju a Sirija Krasu, bio je izglasan prije 
spomenutoga. Trebonijev je zakon nazvan po pučkom tribuni Treboniju koji ga je 
predložio, Pompejev i Licinijev po konzulima Pompeju i Krasu. 

'! Pompej se god. 59. oženio Julijom, Cezarovom jedinicom. Zato nije preuzeo upravu nad 
svojom pokrajinom Hispanijom, nego je onamo poslao legate (pobočnike) izgovarajući 
se ovlaštenjima koja su mu bila povjerena radi opskrbe Rima žitom u rujnu 57. za koja 
je tvrdio da su permanentna premda ih je dobio na pet godina. Julija je umrla 54. pri 
porodu. 

"# Tigran, kralj Armenije i Mitridatov zet, stao je na stranu svog tasta. God. 69. Lukul je 
osvojio njegovu prijestolnicu Tigranokertu. 

13 Pompej je dovršio rat s Mitridatom što ga je započeo Lukul. God. 63. prisilio je Mitridata 

na samoubojstvo. 

Baktrijanu s juga omeđuje Indija, sa sjevera Sogdijana, s istoka Skitija. To je bila jedna 

od velikih satrapija perzijskoga carstva. Poslije Aleksandrova osvojenja došla je pod vlast 

Seleukovića a od 255. do 125. činila je nezavisno grčko kraljevstvo a zatim postala 

plijenom Parta. Danas čini dio Turkestana. Vanjsko more je ocean za razliku od 

Sredozemnog, unutrašnjeg mora. 

15 Ogoba koju Ciceron (O proricanju 29) naziva »izvrsnim građaninom.« 

'& Pučki tribun imao je samo pravo opstrukcije, intervencije, veta, 

17 Radi se o jednoj vrsti magistratovih pobočnika koji nisu imali fasce kao liktori. Uz ostalo, 
šprovodili su u zatvor one za koje im je magistrat naredio da ih uhite. 

i Nisu svi pučki tribuni pripadali narodnoj stranci i njihovi su međusobni sukobi 
onemogućavali njihovo djelovanje. 

! Imena nekih božanstava bila su tajna i njihovo je poznavanje već samo po sebi davalo 

. moć djelovanja na njih. 

" Prema Ciceronu (O proticanju 29), Atej nije prokleo Krasa nego se zadovoljio time da 

mu otkrije koban ishod njegova pohoda. 

God. 54, Prijelaz iz Brundizija (danas Brindisi) do Durahija (danas Drač) bio je najkraći 

PUT iz Italije na istok, 

32? Područje u Maloj Aziji koje su tvorili dijelovi Frigije i Kapadokije, omeđeno Pontom 
(Crnim morem), Paflagonijom i Bitinijom, 

183 Jedan od četverovlasnika (tetrarha) Galatije. Bio je Rimljanima saveznik protiv Mitridata 
i senat mu je podijelio naslov kralja. Pristavši uz Porupeja, bio je optužen pred Cezarom 
zbog urote protiv njegova života i Ciceron ga je uspješno obranio sačuvanim govorom 
god. 45. 

14 TU Rimu dan i noć bili su podijeljeni na po dvanaest ura (sati) različite dužine prema 
godišnjem dobu. 

15 Ne zna se točno gdje je bio taj prvi prijelaz. 

1% Zemlja između dviju rijeka (odatle joj i ime), Eufrata i Tigrisa. Prva je odvaja od Sirije 
i Arabije, druga od Asirije. Tada je bila dio partskog kraljevstva koje je naslijedilo 
perzijsku državu. 

18? Inače nepoznat azijski Grk, 

3% Vidi Dion Kasije 40, 13, 

! Publije Licinije Kras, drugi sin trijumvirov. God. 58. zapovijedao je Cezarovim 
konjaništvom, 57. je na čelu jedne legije pokorio Armoričane. Trebalo je da ima titulu 
legata premda mu je Cezar nije dao. Napustio je Cezara 55, Plutarhov neodređeni termin 
ne daje naslutiti koje su naravi bile nagrade za zasluge što ih je mladi Kras dobio od 
Cezara. 

140 TJ Cezarovoj su vojsci u konjaništvu služili samo stranci, prvenstveno Gali. 

I Babilon je već podulje bio u opadanju. Lišen utvrđenja od Darija, krajem 4. st. dobio 
je dostojna suparnika u Seleukiji osnovanoj od Seleuka Nikatora na Tigrisu; ova je, opet, 
pala u sjenu Ktesifonra u doba pariske vladavine. Te dvije drevne prijestolnice, 
prirodno, teško su podnosile svoj pad i novo vrhovništvo. 

'** Hijerapolis na sjeveroistoku Sirije na Eufratu, slavan po svom kultu Astarte. 

"45 Prema tome da li se radilo o demokratskim ili monarhičkim uređenjima u gradovima. 

'* Lukijan (O sirijskoj boginji 1) naziva tu božicu asirskom Herom. Plutarh po običaju 
podliježe svojoj sklonosti sinkretizmu i moralističkoj interpretaciji. 

#45 Stvarno je mladi Kras poginuo prije svog oca. 

“6 Arsak je bio osnivač partske države, začetnik pobune protiv Antioha II, kralja Sirije, 
godine 250. To je ime postalo dinastičkim nazivom, Ovdje se radilo o Arsaku XIV ili 
Orodu ili Hirodu I. 

“7 Prije toga trebalo je prijeći čitavu Mezopotamiju. 

14% Gaj Kasije Longin (?-42), kasniji Cezarov ubojica. 

1% Tigranov sin. Naslijedio je oca 56. ili 55. Izdao je Antonija na njegovoj vojni protiv Parta. 
Antonije ga je uhvatio a poslije bitke kod Akcija 31. bio je smaknut na Kleopatrin nalog. 

150 Ta je vojska bila kralju neprestano na raspolaganju i nije bila izvrgnuta riziku novačenja 
koje je rijetko odgovaralo obećanjima, osobito na istoku. 


Nastupao bi uzduž armenske granice sve do sjeveroistoka stare Asirije. 

12 Položaj tih vojnika bio je doista nesiguran. Ali time što naglašava njihovu hrabrost, Kras 
mu izravno pokazuje svoj prezir prema Armencima. 

15% Grad u Siriji na desnoj (zapadnoj) obali Eufrata, na granici s Komagenom. Sagradio ga 
je Seleuk Nikator na mjestu mosta od čamaca što ga je načinio Aleksandar. Odatle gredu 
ime (značenje mu je »Most«), 

4 Vidi Dion Kasije 40, 18. Legijski znak orao bio je od srebra ili bronce. Zapovijed za 
povlačenje u rimskoj je vojsci glasila: »Okrenite bojne znakove!« Time što se sam 
okrenuo, orao je nagoviještao povlačenje. 

155 Žalobni objed (daća) održavao se devet dana poslije sprovoda. Posluživala su se jela koja 
su se obično prikazivala podzemnim bogovima. 

1% TJirobu, izvađenu po ritualnim propisima, izmiješanu s komadićima udova i priprem- 
ljenu za spaljivanje na žrtveniku pošto su je posuli brašnom, pružio bi žrec prinositelju 
žrtve. To je značilo »pružiti utrobu«. 

15? Plutarh inzistira na Krasovoj preuzemosti kojom je na se navukao srdžbu bogova. 

15% Drugi ovdje čitaju Abgar a to je dinastičko ime kraljeva Edese (danas Urf) na sjeveru 
Mezopotamije, prijestolnice Osroene i glavnoga grada države nezavisne od 137. do 
216.n.e. 

15 Partskoga kralja. 

%0 Tako je potakao Krasovu gramzljivost koja je bila opće poznata. Partski su kraljevi često 
provodili ljeto u Hirkaniji, zemlji na južnoj i jugoistočnoj obali Kaspijskog mora. 

I61 Silak će biti spomenut i u 33, glavi. Surena nije ime nego titula koja odgovara otprilike 
osmanlijskom velikom weziru, 

'# Ranije ga je nazvao Artabazom: vidi bilj, 149. 

'5 Orod (ili Hirod) bio je prognan za kraljevanja svog brata Mitridata NI zbog svoje 
okrutnosti. Naslijedio je brata na prijestolju. 

'* Ranije spomenuta drevna prijestolnica na Tigrisu, utemeljena od Seleuka Nikatora. Bilo 
je još nekoliko gradova tog imena a među njima i jedna jaka tvrđava. 

5 Valerije Maksim (1, 6, 11): »Kad se Marko Kras spremao da ostavi Karu i povede vojsku 
na Parte, doniješe mu žalobni ogrtač umjesto bijela ili grimizna koji se obično daje 
vojskovođi pri polasku u bitku.« To je bio paludamentum, okrugao plašt protkan zlatom 
koji je prokonzul oblačio kao znak predstojeće bitke. Onaj što su ga greškom dali Krasu 
vjerojatno je bio tamnosmeđ a ne crn, 

i&6 Kod legije to je orao na motki, kod manipula ruka ili šiljak koplja. Imali su funkciju 
zastave. 

I Legija je imala deset kohorata. 

4 Radi lakšeg upravljanja jedinicama i osmatranja neprijatelja. 

1% Rimski. 

1% Svaka je legija imala tri vrste instrumenata različita opsega zvuka: trubu, rog i bukcinu. 
Truba je imala svijetao zvuk a njom se pozivalo u napad ili na uzmak, danju je 
najavljivala taborske vježbe a noću straže. Rogom se pozivalo znakonoše da ponesu bojne 
znakove. Bukcinom je vojskovođa izdavao zapovijedi na bojištu ili u taboru. Konjaništvo 
je imalo posebnu trubu zvanu Žimuus nalik na istoimeni štap augura. Njezin je zvuk bio 
prodorniji od svih ostalih mjedenih instrumenata. 

"I Margijana je perzijska pokrajina omeđena s istoka Baktrijanom, sa sjeveroistoka i sjevera 
rijekom Oksom s sa zapada Hirkanijom. 

72 Međani, pobijeđeni od Perzijanaca, prenijeli su na njih svoje mekušaste životne navike 
koje su ubrzo dovele do stapanja oba naroda, ali koje, pretjerano isticane kod grčkih 
povjesničara, nisu nužno značile manjak hrabrosti. 

175 Rimljani se nisu mogli oduprijeti tim napadima s distance i znali su da prednost mogu. 
steći samo u borbi izbliza, ali su nju Parti brižljivo izbjegavali. 

"4 Plutarhov je termin: »dugoštitnih«. Radilo se o legionarima. 

ve Megabakho j je očigledno grčko ime. Možda je pripadao grčkoj koloniji u Narbonskoj 
Galiji i došao skupa s Galima koje je Krasu poslao Cezar. 

"6 Kara (ili Kare), grad u Osroeni, biblijski Haran, gdje se nastanio Abrahafkov otac Tarej 

(Postanak 11, 31). 

" Antioha III Velikog, kralja Sirije od 223. do 187, pobijedio je 190. Lucije Scipion 
Azijski, brat starijeg Afrikanca koji mu je u toj vojni bio legat. 

"# TJ bitki kod Drepana (danas Trapani) 249. kad je konzul Apije Klaudije Pulher, koji je 
svete kokoši pobacao u more zato što nisu htjele jesti i time dati povoljno znamenje pred 
bitku, izgubio 39 ratnih lađa a njegov drug u službi Junije Pulo 800 teretnih brodova i 
105 troveslarki. 

1 Ovdje je kod Plutarha termin »lohage« a to kod njega obično znači »centurione«. Zato 
je u prijevođu stavljen neutralni izraz »časnike«, 

18% Zapravo Egnacijem. To je bio slavan samnitski tod čiji je jedan pripadnik u Sulino 
vrijeme napisao spjev O prirodi. 

I Jedan senator toga imena, Lucije Varguntej, sukrivac Kariline, pokušao je umoriti 
Cicerona, god. 63 (vidi u Ciceronovu životopisu). 

#2 Strijelac dolazi u zodijaku poslije škorpiona. Bili su u zemlji astrologa, ali Kasije, pristaša 
epikurovske filozofije, ne obazire se na znamenja: više se plaši partskih strijelaca nego 
konstelacije zvijezda a otezanje je opasno. 

1% Iz Kare. 

184 Teško je razabrati radi li se o planini, predjelu ili možda naseljenu mjestu (gradu). 
Najvjerojatnije ovo potonje. Tacit (Anali 6, 31) spominje jednog Parta po imenu Sinakes 
koga su kao poslanika poslali u Rim nezadovoljni Tiberijevi podanici. 

185 Izgubio ih je, dakle, 7: prokonzul ih je imao 12. 

"#6 Nešto preko 2 km. 

i Nedostupna Partima koji nisu imali pješadije. 

188 "To je napose ime jednog Cezarovog kvestora: vidi Cezar 16, 

1# Ime roda kojem je pripadao pučki tribun Lucije Roscije Oton koji je 67. dodijelio 
rimskim vitezovima (pripadnicima drugog imovinskog staleža) posebna rnjesta u 
kazalištu i cirku: vidi Ciceron 13. 

19% Vjerojatno zbirka erotskih novela čije je mjesto radnje bio Milet. O njihovu autoru 
nagađa se da je živio u 2. st. pr. n. e. Sastavio je i jednu Povijest Talije od koje imamo 
fragmente, Miletske zgode preveo je na latinski Sulin suvremenik Lucije Kornelije Sisena. 

"I Nepoznat časnik. Neki čitaju: Ruscije. 

19 Poznata basna o dvije putne vreće od kojih omu s tuđim greškama nosimo na prsima 
(dakle pred očima) a onu s vlastitim na leđima. 

1% Grad na glasu po razvratu. 

194 Vidi 21. glavu. 

5 Dok je kod otrovnica, po antičkom shvaćanju, otrov u repu, kod partske je vojske 
opasnost u glavi, 

1% Rudući da kasnije Orod poziva Silaka za stol, misli se da stolovi još nisu mogli biti 
uklonjeni pa neki čitaju: »stolovi još nisu bili uklonjeni«. Drugi tumače da su bili 
uklonjeni samo stolovi s hranom, a ostali (tj. s pićem) ne. Uz piće zabavljali su se 
razgovorom i slušanjem pjesama, glazbe i recitacija. 

2% Tral je grad u Maloj Aziji, u podnožju planine Mesogis, na obalama Eudona, pritoka 
Meandra. 

1% [U grčkim zemljama nije bilo glumica (samo u kasnije doba) pa su muškarci igrali i ženske 
uloge. 

# Tebanski kralj Pentej odbija štovanje Dionisa koji iz osvete ispuni mahnitošću tebanske 
žene i kraljeva mati Agava u bjesnilu ubije sina misleći da je divlja zvijer i njegovu glavu, 
naraknutu na bakbantski štap tirs, nosi u grad. 

2% Ona predstavlja Pentejevu odsječenu glavu. 

*" Bakhe 1169. i dalje. Bakhantski štap tirs ovijen je bršljanom. 

202 Bakhe 1177. Agava hoće reći da je ubila mlada lava ne znajući da je to njezin sin Pentej. 

20 Oko 4.715 predratnih zlatnih dinara. 

2% Pjesnici su na nadmetanjima u Ateni prikazivali odjednom po tri tragedije i jednu 
satirsku igru. Zato Plutarh hoće reći da je Krasov tragični pohod završio groteskno. 

24 God. 38. pobijedio ga je Antonijev pobočnik Ventidije: vidi Antonije 34. Prema Dionu 
Kasiju 49, 21, Pakor je pao istog dana u godini kad je petnaest godina ranije zaglavio 
Kras. 

25 Prema Justinu (42, 4), Orod se nije mogao utješiti za Pakorovu smrt. Danima nije jeo i 

prozborio ni riječi. Ponekad je imao halucinacije i priviđalo mu se da vidi i čuje mrtvog 
sina. Dugo je oklijevao dok nije između preostalih 30 sinova odabrao svog nasljednika. 

26 Fraat je bio bezdušan tiranin koji je osim oca pobio i svoju braću i vlastitog starijeg sina. 
God. 20. pr. n. e. August ga je prisilio da vrati osvojene Krasove i Antonijeve bojne 
znakove. God. 2. n. e. otrovaše ga žena Termusa i sin Fraatak. 


Usporedba Nikije i Krasa 


1. Pri usporedbi obojice ponajprije Nikijino je bogatstvo, postavljeno 
nasuprot Krasovu, stečeno na način kojem ima manje zamjerki. Jer u 
drugom se pogledu, istina, ne bi mogao odobriti rad u rudnicima budući 
da ga većinom obavljaju zločinci ili barbari od kojih su neki okovani i 
propadaju na nezdravim i škodljivim mjestima;' ali uspoređivan sa 
Sulinim prodajama zaplijenjenih dobara i izvlačenjem dobitaka iz požara 
pokazivat će se u povoljnijem svjetlu. Jer tim se načinima bogaćenja Kras 
služio otvoreno kao drugi poljodjelstvom i pozajmljivanjem uz kamate;? 
što se pak tiče postupaka koje je poricao kad je protiv njega bila vođena 
istraga da je uzimao mito za svoj glas u senatu, da iscjeđuje saveznika, da 
se vrti oko slabih ženskica laskajući im i da pomaže kriti zločince, optužba 
za te stvari, pa niti lažna, nikad nije bila iznijeta protiv Nikije; uostalom, 
i podrugivahu mu se što je iz kukavičluka davao i rasipao novac na 
demuncijante, postupak koji možda ne bi dolikovao Periklu ili Aristidu, 
ali je za njega, koga priroda baš nije obdarila hrabrošću, bio potreban. A 
o istom je kasnije i govornik Likurg* progovorio bez ustručavanja kad su 
ga okrivljavali da je potkupio jednog denuncijanta:* »Drago mi je«, reče, 
»što ste me poslije tako duga političkog djelovanja uhvatili na djelu kako 
radije dajem nego primam novac.« 

No u pogledu trošenja novca Nikija je više bio usmjeren na opće 
dobro tražeći slavu u zavjetnim darovima, priređivanju sportskih igara i 
uvježbavanja korova za tragička natjecanja, dok od onoga što je Kras 
potrošio da pogosti u jedan mah tolike desetine tisuća ljudi a onda opet 
da ih snabdje hranom za poslije, čitav Nikijin imetak skupa s njegovim 
izdacima nije iznosio niti dio tako da se treba čuditi ako je nekome 
promaklo da je porok neka nepravilnost i proturječje u značenju, kad vidi 
ljude gdje zgrću novac na ružan način a onda ga beskorisno rasipaju. 


2. Toliko o njihovu bogatstvu; što se tiče njihova političkog djelova- 
nja, u Nikijinu nije bilo niti podmuklosti, niti nepravde, niti nasilja, niti 
drskosti, dapače, većma se on dao varati od Alkibijada a pred narod je 
izlazio s mnogo opreza. Krasa pak optužuju za mnogo vjerolomstva i 
podlosti u njegovu stalnom kolebanju između neprijatelja i prijatelja a ni 
sam nije poricao da se za konzulat natjecao uz upotrebu sile unajmivši 
ljude koji će dići ruku na Katona i Domicija. Za glasanja o pokrajinama 
u narodnoj skupštini mnogi su dopali rana, četvorica su poginula a sam 
je (to mi je u pripovijedanju njegova života promaklo) senatora Lucija 
Analija, koji mu je proturječio, krvava otjerao udarivši ga šakom u lice. 

Ali ako je Kras u tome bio nasilan i tiranske ćudi, tako opet s druge strane 
Nikijina plašljivost i bojažljivost u politici i popustljivost pred najgorim 
nitkovima zaslužuju najoštriji prijekor; Kras je doista u tome pogledu 
pokazivao uzvišenost i duševnu veličinu jer, Zeusa mi, nije vodio boj s 
Kleonima i Hiperbolima nego s Cezarovim sjajem i Pompejevim trima 
trijumfima a da nije ustuknuo; nego je svakome od njih suprotstavio svoju 
moć a dostojanstvom cenzorske službe Pompeja je čak nadmašio. Jer u 
težnjama ka najvišim vrhovima ne smije se usvajati put koji ne budi zavist 
nego onaj koji sjajem zasjenjuje ljude bacajući veličinom moći potpuno u 
sjenu zavidljivce. Ako pak nadasve voliš sigurnost i mir i bojiš se 
Alkibijada na govornici, Lakedemonjana u Pilu a Perdike u Trakiji, ima 
grad dosta mjesta za besposličenje gdje možeš, daleko od žiže aktivnosti, 
udobno sjediti pletući sebi, kako kažu neki sofisti, vijenac duševnog 
mira,* Njegova je ljubav prema miru uistinu imala u sebi nešto božansko 
a to što je dokončao rat bilo je najrodoljubniji državnički uspjeh. Zbog 
njega ne zaslužuje Kras da se mjeri s Nikijom niti bi to zaslužio i da je u 
svom zanosu učinio Kaspijsko more ili Indijski ocean međama rimskog 
imeprija. 

3. Kad, međutim, čovjek ima posla s gradom koji je osjetljiv na 
vrlinu i kad posjeduje u njemu moć, ne treba ustupati prostora zlikovcima. 
niti zapovjedništva onima koji nisu za to niti povjerenja onima koji ga ne 
zaslužuju, a upravo je to učinio Nikija podigavši do položaja vojskovođe 
Kleona koji u gradu nije bio ništa više nego bestidni galamdžija s 
govornice. Ne odobravam ja, naime, Krasu što je u Spartakovu ratu 
požurio da zametne odlučni boj s više brzine nego sigurnosti premda je 
to bilo kod njega plemenito častoljublje što se pobojao da mu Pompej, 
došavši, ne preotme njegovu slavu kao što je Mumije preoteo Metelu 
Korint;/ ali Nikijin je postupak bio posve neumjesan i užasan. Ta nije on 
svome neprijatelju ustupio čast zapovjedništva kad mu je ona stavljala u 
izgled dobre nade na uspjeh ili čak olakšice, nego se, videći da ga 
vojvodstvo uvlači u veliku opasnost zadovoljio time da pribavi sebi 
osobnu sigurnost žrtvovavši opće dobro. Pa ipak, Temistoklo je zato da 
spriječi za perzijskih ratova da bezvrijedan i nerazuman čovjek postane 
strategom gradu na propast, novcem kupio njegovo odustajanje“ i Katon 
se u interesu Rima upustio u natjecanje za tribunat kad je vidio da ta 
služba u najvećoj mjeri donosi teškoće i opasnosti;? Nikija je, naprotiv, 
čuvao za sebe zapovjedništvo protiv Minoje,! Kitere!! i nesretnih Melja- 
na,! ali kad se treba boriti s Lakedemonjanima, skidajući zapovjedničku 
kabanicu!? i predajući Kleonovu neiskustvu i naglosti lađe, ljude, oružje 
i zapovjedništvo koje j je tražilo vrhunsko iskustvo, on izdaje ne samo svoj 
dom nego i sigurnost i spas domovine. Stoga je kasnije bio prisiljavan 
protiv svoje volje i želje ratovati sa Sirakužanima jer se mislilo da nije 
promišljanje o onome što je korisno nego samo težnja za udobnošću i 
mlitavost razlog što svim silama nastoji uskratiti Ateni Siciliju. 

Ovo je, međutim, znak njegove velike umjerenosti što ga, premda je 
uvijek bio protivan ratovanju i izbjegavao vojno zapovjedništvo, Atenjani 
ne prestajahu birati na to kao najiskusnijega i najboljega; dok Krasu, 

premda je sve vrijeme žudio za čašću vojskovođe, nije uspjelo da je se 
domogne za rata s robovima i to od nevolje j jer su Pompej, Metel!* i oba 
Lukula!* biti odsutni a ipak je u to vrijeme on uživao najveće počasti i 
utjecaj. Ali o njemu su, kako se čini, i njegovi pristaše mislili da je, po 
riječima komičkog pjesnika, 

muž najbolji u svemu osim oružju. 


Pa ni to ništa ne pomaže Rimljanima koje je svladala žeđ za vlašću i 
slavobleplje. Jer Atenjani poslaše Nikiju u rat protiv njegove volje, a 
Rimljane Kras povede protiv njihove; i dok je zbog Krasa nesreća stigla 
njegov grad, Nikiju je stigla zbog njegova grada. 


4. Pa ipak, više ima u tome razloga za pohvalu Nikiji nego za pokudu 
Krasu. Onaj, naime, zahvaljujući iskustvu i razboritu proračunu razumna 
vojskovođe nije podijelio varljive nade svojih sugrađana, nego ih je 
nastojao odgovoriti i uvjeriti da mu je nemoguće osvojiti Siciliju; ovaj je 
pak pogriješio upustivši se u pariski rat kao u najlakši zadatak. Za 
visokim je ciljevima posegnuo, dok je Cezar pokoravao zapad, Kelte, 
Germane i Britaniju, da on sam krene na istok i Indijsko more da dovrši 
osvajanje Azije kojega se prihvatio Pompej i što se upeo postići Lukul, 
muževi dobronamjerni koji su do kraja ostali plemeniti prema svima, ali 
su odabrali isti put kao Kras i usvojili ista načela j jer i kod podjeljivanja 
zapovjedništva Pompeju senat se protivio!? i, kad je Cezar razbio tristo 
tisuća Germana,!* Katon je predlagao da ga izruče poraženima i da 
okajanje vjerolomstva prevale na njs? ali narod, otpravivši s prezirom 
Katona,, petnaest je dana prinosio pobjedne žrtve zahvalnice prepun 
radosti.“ Kakvo bi, dakle, bilo njegovo raspoloženje i koliko bi dana 
potrajale žrtve da im je Kras pisao iz Babilona da je pobijedio i zatim, 
prodrijevši u Mediju, Perziju, Hirkaniju, Suzu i Baktriju, proglasio ih 
rimskim pokrajinama? Jer ako baš treba činiti nepravdu, po riječima 
Euripidovim,“! kad ljudi nisu u stanju mirovati niti znaju uživati dobra 
koja imaju, neka to onda ne bude pustošenje Skandije“? ili Mende? niti lov 
na Eginjane bjegunce koji su ostavili svoju zemlju i, poput ptica, 
posakrivali se u tuđoj,“ nego treba odrediti visoku cijenu nepravdi ne od- 
bacujući pravdu u vjetar na laku ruku i za kakav god sitan dobitak? kao da 
je ona nešto beznačajno i neznatno. Oni koji hvale pothvat Aleksan- 
drov a kude Krasov s nepravom donose sud o početku na temelju ishoda. 


5. U samom obavljanju dužnosti vojskovođe nemalo je valjanoga 
uradio Nikija; jer i neprijatelje je pobijedio u mnogo bitaka i umalo je 
zauzeo Sirakuzu i nisu svi neuspjesi njegova krivnja, nego bi se moglo za 
njih okriviti bolest i zavist građana ostalih kod kuće. Kras pak mnoštvom 
grešaka nije dao sreći prilike da išta uradi za nj tako da se možemo čuditi 
ne tome što je njegova glupost podlegla sili partskoj nego što je prevladala 
nad uobičajenom dobrom srećom rimskom. 

Budući da su podjednako zaglavili obojica od kojih jedan nije 
prezirao nikakvo gatalačko predviđanje“ a drugi ih je sve zanemarivao, 
teško je i čak nemoguće u tim stvarima izvući ae zaključak, ali treba 

ruku sa starinskim i dobro poznatim načinom mišljenja nego prema 
griješenju iz bezakonja i samoljublja. 

U tom pogledu njihova konca Kras manje zaslužuje prijekore jer se 
nije predao niti je bio vezan niti se dao prevariti, nego je popustio 
molbama prijatelja i pao žrtvom vjerolomstva neprijatelja; a Nikija, 
predavši se neprijateljima u ruke u nadi u nečastan i neslavan spas, učinio 
je sebi smrt još sramotnijom. 


Bilješke 


! O radu u antičkim rudnicima vidi Diodor Sicilski 3, 12, 13. 

? Rimski su zakoni u više navrata, a napose 340. i 194. pr. n. €., zabranjivali uzajmljivanje 
novaca uz kamate. Ali ono se ipak održalo iako je bilo na zlu glasu. Katon Stariji 
izjednačavao ga je s ubojstvom, ali ga je ipak i sam prakticirao. 

> Likurg, Demostenov drug, slavan govornik i izvrstan stručnjak za upravu, reorganizirao 
je atenske financije i dogradio atensko kameno kazalište. U 15 godina svoje uprave doveo 
je državne prihode od 60 na 1200 talenata. 

* Potkupio, naime, da ga ne kleveće i lažno opružuje. 

* Perdika II, makedonski kralj od 454. do 418. U peloponeskom je ratu naizmjence 
pomagao Lakedemonjanima i Atenjanima. Jedan je takav njegov politički zaokret 1 
onemogućio Nikijin pohod na Halkidiku. 

* Izraz koji potječe ad Demokrita a hoće označiti stanje duše koju ne uznemiruju nikakve 
strasti. Tome su težili epikurovci i stoici a Plutarh nema simpatija ni za jedne ni za druge. 

? God. 146. konzul Lucije Mumije izradio je da njemu povjere vođenje rata u Grčkoj kako 
bi spriječio svom prethodniku Luciju Ceciliju Metelu da ga dovrši kao onaj u Makedoniji. 
Čim se iskrcao, poslao je Metela natrag u Makedoniju. 

* Radilo se o političaru Epikidu. 

* To je bilo u god. 63. za Ciceronova konzulata. 

\* Minoja, otočić nasuprot megarske luke Nikeje. 

! Kitera (danas Kerigo), otok ispred najjugoistočnije točke obale Lakonije. 

"Pokolj Meljana što su ga Atenjani izvršili 416. jedna je od najužasnijih epizoda 
peloponeskoga rata. 

!3 Prema Plutarhovu tekstu, čini se da to nije bila hlamida, kabanica konjanika i osobito 
efeba (mladića prije vojne dobi). 

' Lucije Cecilije Metel Pijo, konzul 80, borio se u Hispaniji sa Sertorijem od 79. do 72. 

' Slavni Lucije i njegov brat Marko koji ga je pratio na istok kao pobočnik (fegat). 

* Jampski trimetar nepoznata autora, Metrički naglašeni su parni slogovi (ali: 6sim u 
družji). 

"God, 66. Zapovjedništvo uz neograničena ovlaštenja dobio je Pompej Menilijevim 
.zakonom unatoč otporu optimatske stranke na čelu s Hortensijem i Lucijem Lutacijem 
Katulom. 

8 God. 55. To su bili Usipeti i Tenkteri. 

P Vidi Cezar 22. 

* Plijen obogaćuje Rim a osvojitelji su uvijek popularni. 

* Feničanke 424. Eteoklo opravdava svoju uzurpaciju vlasti riječima: »Ako treba biti 
nepravedan, najljepše je biti to radi vlasti.« Ciceron veli da je Cezaru ta rečenica bila 
stalno na ustirna (De officiis 3, 21, 82). 

2 Luka Kitere. 

3 Grad u Termajskom zaljevu, na zapadnoj obali Makedonije. 

2 Nakon što su ih Atenjani 429. istjerali s njihova otoka. 

5 Čudna teorija kod čestitog Plutarha. Ali sanjajući o tuđim pustolovinama, on se 
obeštećuje za svoj mirni i neuzbudljivi život. 

?* Ta je dobra sreća za stare bila aksiom i Plutarh je sastavio raspravu da pokaže da je sreća 
imala velikog udjela u postanku veličine Rima. Time nije mislio umanjivati i ponizivati 

_. Rimljane koji su sreću smatrali osobinom kojom su se dičili. 

* Upravo pretjerano uvažavanje gatalačkih predviđanja upropastilo je Nikiju. Kod Krasa 
opet glavna je mana bila nedostatak dalekovidnosti i predviđanja. 


SERTORIJE 


(123-72. pr. n.e.) 


1. Možda nije čudno što pri stalno promjenljivu toku sudbine u 
beskrajnu vremenu slučaj čini da se mnogo puta sami od sebe dešavaju 
isti događaji. Jer ili, ako mnoštvo mogućih okolnosti nije ograničeno, 
sudbina ima u obilju građe bogata snabdjevača podudarnostima, ili, ako 
se povijesna zbivanja spliću od ograničena broja pojedinačnih elemenata, 
neizbježno je da se uslijed istih činilaca iste stvari događaju mnogo puta. 
A jer ih ima koji, nalazeći u tome zadovoljstvo, skupljaju čitanjem i po 
čuvenju takve slučajne događaje koji nalikuju na djela izvršena uz 
promisao i predviđanje kao na primjer da je od dvojice Atisa koji su 
postali glasoviti, jednog Sirijca a drugog Arkađanina, jedan i drugi 
poginuo od vepra,' od dvojice Akteona jedan bio rastrgan od pasa, drugi 
od svojih ljubavnika,“ da su bila dva Scipiona? od kojih j je prvi Kartažane 
ranije pobijedio a drugi ih kasnije potpuno uništio, da je Troja bila 
osvojena od Herakla zbog Laomedontovih konja,* od Agamemnona 
pomoću stroja nazvana drvenim konjem a treći put od Haridema* kad je 
neki konj, upavši u gradska vrata, onemogućio Trojancima da ih dovoljno 
brzo zatvore, da su bila dva grada jednaka imena kao najmirisnije biljke, 
lj“ i Smirna," od kojih kažu da se Homer u jednome rodio a u drugome 
umro, hajde da toj zbirci dodamo da su od vojskovođa bili najbojovniji i 
najuspješniji, spajajući lukavstvo s vještinom, oni koji su imali sarno jedno 
oko: Filip, Antigon, Hanibal i onaj o kome piše ovaj spis, Sertorije, za 
koga bi bilo moguće pokazati da je bio suzdržaniji prema ženama od 
Filipa, vjerniji prijateljima od Antigona a blaži prema neprijateljima od 
Hanibala, te koji oštroumnošću nije zaostajao ni za kim od njih a srećom 
za svima jer, premda mu je s njom bilo u svemu mnogo teže nego s 
otvorenim neprijateljima, ipak je uspio održati ravnotežu vojnom iskustvu 
Metelovu,* smionosti Pompejevoj, sreći Sulinoj, moći Rima kojoj se 
suprotstavio kao prognanik i kao tuđinac koji je zapovijedao Garbarima. 

S njime možemo od Helena najbolje usporediti Eumena Kardijca; 
obojica su, naime, bili daroviti vojskovođe i osobito vješti ratnim 
lukavstvima a istjerani iz svojih zemalja, stavši na čelo stranim vojnicima, 
kraj života doživjeli su sudbinom okrutnom i nepravednom.: obojica kao 
žrtve zavjere biše ubijeni od onih s kojima su pobjeđivali svoje neprijatelje. 


2. Rod Kvinta Sertorija nije bio neugledan u sabinskom gradu 
Nursiji ;* dolično odgojen od majke udovice, j jer je bio bez oca, čini se da 
ju je izvanredno zavolio. Kažu da je ime njegovoj majci bilo Rea. 

Izvježbao se dovoljno i u pravništvu i još kao mlad čovjek stekao je svojom 
rječitošću i neki utjecaj u Rimu; ali sjajna hrabrost i uspjesi na bojištu 
upravili su njegovo častoljublje u drugom smjeru. 


3. Najprije, kad su Cimbri i Teutoni provalili u Galiju," služeći pod 
Cepionom!! pošto su Rimljani bili potučeni i udarili u bijeg, izgubivši 
konja i ranjen uspje se prebaciti preko Rodana!“ s oklopom i štitom, 
Plivajući protiv jake struje; tako je krepka bio tijela i vježbom otvrdnula 
na umor! A onda, kad su isti neprijatelji po drugi put navalili s mnogo 
desetina tisuća ljudi i uz strašne prijetnje!* tako da je bila za Rimljanina 
velika stvar čak i da ostane na svome mjestu i sluša zapovjednika, vojskom 
je zapovijedao Marije a Sertorije je preuzeo uhađanje neprijatelja. 
Odjenuvši keltsku odjeću i naučivši najobičnije izraze keltskog jezika da 
ih upotrijebi u zgodnoj prilici, pomiješa se među barbare; i dijelom sam 
vidjevši dijelom dočuvši ono što je bilo važno, vrati se Mariju. Tada je, 
dakle, dobio nagradu za hrabrost; a pruživši u daljnjem toku ratovanja 
mnoge dokaze i razboritosti i smionosti, uznapredova u ugledu i povjere- 
nju kod vrhovnog zapovjednika. Poslije rata s Cimbrima i Teutonima, 
poslan kao vojnički tribun pod zapovjedništvom pretora Didija u Hispani- 
ju,'* prezimi u keltskom gradu Kastulonu.!“ Kako su barbari vojnike, koji 
su se, živeći u obilju, potpuno raspustili i veći dio vremena bili pijani, 
stali prezirati i pozvali noću pomoć svojih susjeda Oritanijaca te, navalivši 
na Rimljane po kućama, počeli ih ubijati, Sertorije, kriomice se izvukavši 
s nekolicinom i skupivši one koji su umakli barbarima, opkoli grad: i 
zatekavši otvorena gradska vrata kojima su barbari neopazice upali u grad, 
ne ponovi njihovu nesmotrenost, nego, postavivši ondje straže i zaposjevši 
istovremeno sve strateške točke u gradu, poubija sve muškarce sposobne 
za oružje. A kad je pokolj bio završen, naredi svim vojnicima da odlože 
svoje oružje i odjeću i, opremivši se oružjem i odjećom ubijenih barbara, 
da ga slijede do grada odakle su noću bili poslani oni koji su ih napali. 
Zavaravši barbare izgledom oružja, nađe gradska vrata otvorena i uhvati 
mnoštvo ljudi koji su mislili da dolaze ususret pobjedničkim prijateljima 
i sugrađanima, Rimljani većinu stanovnika grada posmicaše na gradskim 
vratima a ostali, predavši se, budu prodani u ropstvo. 


4. Zbog tog podviga Sertorije iziđe na glas u HiSpaniji; i čim se vratio 
u Rim, imenovan bi kvestorom Cisalpinske Galije! i to u kritičnom 
trenutku. Jer kako samo što nije izbio marsički rat,'" primivši zapovijed 
da unovačuje vojnike i izrađuje oružje, obavi on taj posao sa žarom i 
brzinom tako da pored sporosti i mlitavosti drugih mladih ljudi steče glas 
čovjeka koji će radino provesti svoj život. Ipak, pošto je uznapredovao do 
zapovjedničkog dostojanstva, nije popustio u svojoj smionosti jednostavna 
vojnika, nego je i svojom rukom izveo zadivljujuća djela i neštedimice se 
izlagao u bojevima tako da je od udarca izgubio jedno oko. Ali time se 
neprekidno i dičio. Jer drugi, govorio je, ne nose uvijek uza se svjedočan- 
stva svojih junačkih djela, nego ponekad odlažu ogrlice, počasna koplja i 
vijence,!* dok znaci njegova junaštva ostaju s njime jer ljudi koji vide što 
je izgubio vide i čega ga je stajala njegova hrabrost. I narod mu je odavao 


286 USPOREDNI ŽIVOTOPISI 


doličnu počast. Kad je, naime, ušao u kazalište, dočekaše ga pljeskom i 
klicanjem povlađivanja, što nije bilo lako postići niti ljudima uznapredo- 
valim godinama ili slavom. Ipak, kad se natjecao za pučki tribunat, 
propadne jer ga sruši Sula sa svojom protustrankom ; čini se da je zato i 
postao Suli neprijatelj. I tako, kad je Marije, nadvladan od Sule, otišao u 
progonstvo! a Sula krenuo u rat protiv Mitridata, dok je od konzula 
Oktavije ostao na Sulinoj strani, Cina“! pak, težeći prevratu, nastojao 
obodriti klonulu Marijevu stranku, Sertorije se priključi ovome zato što 
je vidio da je Oktavije bez čvrstine i nepovjerljiv prema Marijevim 
prijateljima. Kad se na Forumu zametnula velika bitka između konzula, 
Oktavije nadvlada a Cina i Sertorije pobjegoše izgubivši gotovo deset 
tisuća ljudi; a onda, pridobivši nagovaranjem većinu po Italiji raštrkanih 
trupa, ubrzo postadoše snagom ravni Oktaviju.? 


5. Kad je Marije doplovio iz Afrike i stavio se Cini na raspolaganje 
kao običan vojnik konzulu, ostali su bili mišljenja da ga treba primiti, ali 
Sertorije se izjašnjavao, protiv toga ili zato što je mislio da će Cina manje 
obraćati pažnju na njega ako bude nazočan čovjek većeg vojničkog 
iskustva, ili što se plašio teške Marijeve naravi da ne upropasti sve svojom 
neumjerenom žestinom prelazeći u času pobjede granice pravde. Reče 
stoga da im je ostao malen posao da ga urade sad kad su već pobjednici, 
a ako prime Marija, on će sebi prisvojiti sveukupnu slavu i moć jer je 
težak za podjelu vlasti s drugima i ne ulijeva povjerenje. No kad je Cina 
odgovorio da su Sertorijeva razmatranja ispravna, ali da je njemu 
neugodno i da je u neprilici kako da odbije Marija budući da ga je sam 
pozvao da dijele vlast, prihvativši, Sertorije reče: »Ta ja sam, misleći da 
je Marije iz vlastite pobude došao u Italiju, gledao samo što je korisno za 
našu stvar; ali što se tebe tiče, nije bilo u redu da uopće razmišljaš dođe 
li onaj koga si sam zamolio da dođe, nego treba da ga primiš i upotrijebiš 
jer zadana riječ ne ostavlja mjesta premišljanju.« Tako Cina posla po 
Marija; i podijelivši vojsku na troje, zapovijedala su sva trojica. 

Kad je rat bio priveden kraju“? a kako su Cina i Marije bili prepuni 
slijepa nasilja i svakovrsne gorčine tako da su se nevolje rata Rimljanima 
učinile zlatom, kažu da Sertorije jedini niti je koga iz srdžbe ubio niti je 
zloupotrijebio pobjedu, nego je čak bio zlovoljan na Marija i s Cinom 
privatno razgovarao i molio ga da postupa umjerenije. I najzad, kad su 
robovi, koje je Marije, imajući ih za saveznike u ratu a kao tjelesne 
stražare za svoje tiranije, učinio moćnima i bogatima, dijelom po njegovu 
dopuštenju i na njegovu zapovijed, dijelom samosilno, počinjali bezakonja 
nad svojim gospodarima ubijajući ih, obljubljujući im žene i čineći nasilja 
njihovoj djeci, Sertorije, smatrajući to nepodnošljivim, dade ih pobiti 
udarcima kopalja kad su bili svi utaboreni na istu mjestu, a bilo ih je ne 
manje od četiri tisuće.? 


6. Ali kad je Marije umro“ a Cina malo kasnije bio umoren,* kako 
je mlađi Marije protiv Sertorijeve volje protuzakonito preuzeo konzulat? 
a ljudi poput Karbona, Norbana i Scipiona bez uspjeha nastojali spriječiti 
Sulino nastupanje prema Rimu i kako su situaciju s jedne strane 

pogoršavali kukavičluk i mlitavost vojskovođa a s druge upropaštavali 
izdajice, nije bilo nikakve potrebe da Sertorije bude nazočan dok stvari 
idu od lošega na gore zato što su oni moćniji bili nerazumniji, a kad je na 
kraju Sula, utaborivši se do Scipiona i iskazujući mu prijateljstvo kao da 
će biti sklopljen mir, potkupio mu vojsku“ a Sertorije unaprijed javljao 
Scipionu i upozoravao ga na te spletke, ali ga nije uspio uvjeriti, sasvim 
digavši ruke od Rima krene u Hispaniju zato da, ako dospije ondje čvrsto 
uspostaviti svoju vlast, može pružiti utočište onima od prijatelja koji 
postradaju u Rimu. 

Kad ga je u planinskim predjelima zateklo veliko nevrijeme, barbari 
zatražiše da im plati danak i da kupi slobodan prolaz. Dok su njegovi 
pratioci bili ogorčeni i zgražali se što će rimski prokonzul platiti danak 
nekakvim barbarskim ništarijama, uzevši na laku ruku to što se činilo 
sramotom i rekavši da kupuje potrebno vrijeme, najrjeđu robu za čovjeka 
koji teži velikim dostignućima, odobrovolji barbare novcima i, požurivši, 
zauzme Hispaniju. Našavši ondje narode jake brojem i za rat doraslom 
momčadi a zbog gramzljivosti i nasilja namjesnika koji su redovno bili 
slani onamo neprijateljski raspoložene prema upravi uopće, nastojao ih je 
pridobiti, moćnike u osobnom dodiru a mnoštvo smanjenjem poreza. Ali 
najviše im omili time što ih je oslobodio obaveza ukonačivanja vojnika; 
prisiljavao je, naime, svoje vojnike da sebi u predgrađima grade zimovali- 
šta i sam je prvi tako šatorovao. Pa ipak, nije se u svernu oslanjao na 
naklonost barbara, nego je, naoružavši sve tamošnje rimske za oružje 
sposobne naseljenike, pomoću raznovrsnih ratnih strojeva i troveslarkić? 
koje je dao izgraditi čvrsto držao u rukama gradove, blag u mirnodopskim 
poslovima, ali pokazujući se strašnim u svojim pripremama protiv 
neprijatelja. 


7. Kad je doznao da je Sula gospodar Rima a da je Marijeva i 
Karbonova stranka uništena, očekujući da će odmah doći vojska sa 
zapovjednikom da dovrši rat s njime, zatvori prolaze kroz Pirinejsko gorje 
sa šest tisuća teško naoružanih pješaka pod Julijem Salinatorom. I nedugo 
potom Gaj Anije, poslan od Sule i videći da Julija ne može napasti, ne 
znajući što da radi, ostade u podnožju planina. Ali kad neki Kalpurnije s 
nadimkom Lanarije na prijevaru ubije Julija i njegovi vojnici napuste 
visove Pirineja, Anije, prebacivši se preko njih, stade napredovati s jakim 
snagama razbijajući sve koji su mu se našli na putu. Kako nije bio 
dovoljno jak da se pobije s njime, Sertorije, sklonivši se u Novu Kartagu“ 
s tri tisuće ljudi a odande se ukrcavši na brodove i prešavši more, pristane 
u Mauruziji*! u Africi. Ali kad su njegove vojnike, koji su bez dovoljno 
opreza išli po vodu, napali barbari, izgubivši mnogo ljudi, Sertorije 
ponovno otplovi u Hispaniju; i od nje bude odbijen, ali, pošto su mu 
pristigli brodovi kilikijskih gusara, udari na otok Pitiusu i iskrca se 
potisnuvši Anijevu posadu, Domala, međutim, pristigne Anije s mnogo 
lađa i s pet tisuća teško naoružanih pješaka i s njime Sertorije pokuša 
odlučnu pomorsku bitku premda su lađe kojima je raspolagao bile lagane 
i građene za brzinu a ne za borbu pa kad je more, visoko se podižući od 
jaka zapadnjaka, većinu Sertorijevih brodica zbog njihove lakoće pobacalo 

bokom o klisure, sam se s malobrojnim lađama, odsječen od mora olujom 
a od zemlje neprijateljima, s mukom održao bacan deset dana u borbi s 
neprijateljskim valovima i žestokom bibavicom. 


8. Kad se vjetar smirio, zanese ga more do nekih raštrkanih, 
bezvodnih otoka na kojima prenoći i, zaplovivši odande i prešavši 
gadskim moreuzom,* iskrca se zdesna na vanjskoj“ obali Hispanije, malo 
poviše ušća rijeke Betisa** koja je, izlijevajući se u Atlantsko more, dala 
irne okolnim dijelovima Hispanije. 

Ondje se na nj namjere neki mornari koji su nedavno doplovili s 
Atlantskih otoka koji su dva, razdvojeni sasvim uskim morskim tjesna- 
com, udaljeni od Afrike deset tisuća stadija a zovu se Otocima blaženih.* 
Kiša ih umjereno zalijeva u duljim razmacima a vjetrovi su većinom blagi 
i rosni da otoci ne samo da pružaju dobru i masnu zemlju za oranje i 
sađenje, nego i donose samorodan plod dovoljno obilan i ukusan da hrani 
bez truda i napora dokon narod, Zrak koji obavija otoke ne izaziva nevolja 
jer su godišnja doba umjerene topline i i blagih prijelaza. Sjeverni, naime, 
i istočni vjetrovi, koji pušu s našeg dijela kopna prema van, zapavši u 
neizmjeran prostor, raspršuju se zbog velike udaljenosti i gube snagu prije 
nego dosegnu otoke, dok južni i zapadni vjetrovi, koji ih obavijaju s mora 
donoseći slabe mjestimične kiše, većinom ih rashlađuju vlažnim, svježim 
vedrinama i blago hrane tlo tako da je čak i do barbara doprlo čvrsto 
uvjerenje da je ondje Elizijska poljana*' i prebivalište blaženih što ga je 
opjevao Homer. 


9. Kad je Sertorije čuo tu priču, obuze ga neobično snažna želja da 
se nastani na tim otocima i da živi ondje u miru oslobođen tiranije i 
beskonačnih ratova. Ali Kilikijci koji nisu bili nimalo željni mira i 
dokolice nego bogatstva i plijena, doznavši za njegovu želju, otploviše u 
Afriku da vrate na mauruzijsko prijestolje“ Askalisa, sina Iftina. Sertorije 
se, međutim, ne obeshrabri, nego odluči poći u pomoć Askalisovim 
protivnicima da njegovi ljudi, dobivši nov zametak nadanja i nalazeći 
priliku za nove podvige, ostanu na okupu unatoč svojim neprilikama. 
Došavši na radost Mauretanaca, primi se posla i, potukavši Askalisa, 
opsjedne ga. A kad je Sula poslao Pakcijana s vojskom u pomoć Askalisu, 
zametnuvši bitku s njim, Sertorije ga ubije a njegovu pobijeđenu vojsku 
predobije na svoju stranu te opsjedne Tingis“ u koji se zaklonio Askalis 
sa svojom braćom. 

Libijci kažu da u tom gradu počiva Antej;“! i Sertorije dade otkopati 
njegov grobni humak jer zbog njegove veličine nije vjerovao barbarima. 
Ali zapanji se, kako kažu, kad naiđe na tijelo dugačko šezdeset lakata“? i, 
pošto je prinio žrtvu klanicu, dade grob ponovno zatrpati i tako uveliča 
njegovu glasovitost. 

U Tingišana ima drevna priča da se poslije Antejeve smrti njegova 
žena Tinga tjelesno združila s Heraklom i da je Sofaks, koji je bio plod 
ie veze, postao kraljem te zemlje i i da je grad što ga je osnovao nazvao po 
svojoj majci te da je Sofaks imao sina Didora kome su postali podanicima 
mnogi od libijskih naroda jer je imao helensku vojsku sastavljenu od 

Olbijana** i Mikenjana koje je ondje naselio Heraklo. Ali ta priča neka 
bude posvećena uspomeni na Jubu,* najboljeg povjesničara što ga je 
ikada bilo među kraljevima; izvješćuju nas, naime, da su njegovi preci 
bili potomci Didora i Sofaksa. 

Sertorije, dakle, postavši gospodarom čitave zemlje, nije učinio ništa 
nažao onima koji su ga nešto zamolili ili mu se povjerili, nego im je vratio 
i imetak i gradove i vlast primivši od onoga što su mu davali samo toliko 
koliko je bilo pravo. 


10. Dok je razmišljao kamo da krene odatie, Luzitanci,“ poslavši mu 
poslanike, pozvaše ga da im bude vođa jer im je veoma trebao zapovjednik 
velika ugleda i iskustva da rasprši njihov strah od Rimljana a pouzdavali 
su se jedino u njega pošto su se obavijestili o njegovu značaju od onih koji 
su bili s njime. A pripovijeda se da Sertorije nije podlijegao ni užitku ni 
strahu, nego je po naravi bio neustrašiv pred opasnostima a trijezna 
ponašanja u sreći; i u otvorenu boju nitko od vojskovođa njegova vremena 
nije bio smjeliji a u svim situacijama kad je trebao u ratu postići 
iznenađenje, osigurati sebi povoljan položaj i izvesti prijelaz preko rijeke 
u žurbi i, u slučaju potrebe, varkom, bio je majstor izvanredne vještine. 
I dok se pokazivao širokogrudnim u čašćenju junačkih djela nagradama, 
u kažnjavanju prijestupa bio je umjeren. Ipak, čini se da su okrutnost i 
mračna osvetoljubivost u postupku prema taocima“ potkraj života poka- 
zale da mu blagost nije bila prirođena, nego da se njom proračunato 
zaogrtao zbog potrebe. Moje je mišljenje, istina, da se iskrena i na razumu 
utemeljena vrlina nikad ne bi mogla preobratiti u sebi suprotno, ali ipak 
nije nemoguće da čestita opredjeljenja i naravi pogođene nezasluženim 
velikim nesrećama zajedno sa svojom kobi promijene i značaj. Mislim da 
je to bio slučaj i sa Sertorijem kad ga je sreća napokon stala napuštati jer, 
kako je njegova situacija postala loša, bivao je sve oštriji prema onima koji 
su mu činili krivo. 


ll. Tada, međutim, na poziv Luzitanaca zaplovi iz Afrike. I njih 
stade odmah organizirati kao zapovjednik s neograničenim ovlaštenjima 
te podloži pod njihovu vlast susjedne dijelove Hispanije pri čemu su mu 
se većinom dobrovoljno pridružili najviše zbog njegove blagosti i poduzet- 
nosti a ponekad je on pribjegavao i ingenioznim smicalicama da ih 
obmane i očara. Prva od sviju njih bila je ona s košutom. A bilo je to 
ovako. 

Spano, čovjek iz naroda, od onih što su živjeli na selu, naišavši na 
košutu koja je s tek okoćenim ženskim mladunčetom bježala pred 
lovcima, nju ne dostiže, ali lane pogna i uhvati zapanjen neobičnošću boje 
njegove kože — bila je, naime, posve bijela. Kako je slučajno Sertorije 
prenoćio u onom kraju i s veseljem primao sve od lovine ili plodina što 
bi mu tko donosio na dar i prijazno uzvraćao svojim darovateljima 
uzdarjima, Spano, donijevši žensko lane, preda mu ga. Primivši ga, 
Sertorije se u onaj čas ne obradova osobito; ali učinivši ga s vremenom 
tako pitomim i umiljatim da je dolazilo na njegov poziv, slijedilo ga kad 
je kamo išao i podnosilo svu vojničku vrevu i galamu, pomalo mu je 

pridavao božanska obilježja kazujući da je košuta Artemidin dar i tvrdeći 
da mu ona otkriva mnoge tajne jer je znao da su barbari po prirodi lak 
plijen praznovjerju. A dopunjao je tu lukavštinu drugima poput ove: kad 
bi god doznao tajnim putovima da su neprijatelji upali na područje koje 
je pod njegovom kontrolom ili da pokušavaju navesti neki grad da se 
odmetne od njega, pretvarao se da: je košuta s njime razgovarala u 
njegovim snima naređujući mu da drži u pripremi svoje oružane snage. 
A kad bi opet čuo za pobjedu nekog od svojih vojskovođa, krio je glasnika 
a košutu izvodio pred svoje ljude ovjenčanu zbog dobrih vijesti pozivajući 
ih neka imaju samopouzdanja i neka prinose žrtve bogovima jer će doznati 
neku dobru vijest. i 


12. Učinivši ih na. taj način povodljivima, nalazio ih je upotrebljivima 
za sve svoje planove jer su bili uvjereni da ih ne vodi promišljenost 
čovjeka tuđinca nego bog a istovremeno su događaji davali podršku tom 
uvjerenju porastom njegove moći preko svakog očekivanja. Ta s dvije 
tisuće šesto ljudi, koje je on nazivao Rimljanima,“" i sedamsto Afrikanaca 
iz raznih naroda, koji su s njime prešli u Luzitaniju, pridođavši im četiri 
tisuće lako naoružanih luzitanskih pješaka i sedamsto konjanika, vodio je 
rat s četvoricom rimskih zapovjednika koji su raspolagali sa sto dvadeset 
tisuća pješaka, šest tisuća konjanika i dvije tisuće strijelaca i praćkara te 
nebrojenim gradovima, dok ih je on u početku imao u vlasti svega 
dvadeset. Ali ipak, premda je u početku bio tako slab i malen, ne samo 
da je podložio sebi velike narode i osvojio mnoge gradove, nego i od 
zapovjednika poslanih protiv njega Kotu* pobijedi u pomorskoj bitki u 
tjesnacu kod Melarije,* Fufidija,* namjesnika Betike, porazi na rijeci 
Betisu*! ubivši dvije tisuće Rimljana, Lucija Demicija,** prokonzula 
druge Hispanije," svlada preko svoga kvestora a Toranija, još jednoga od 
vođa što ih je Metel poslao s vojskom, ubije, dok samog Metela, u ono 
vrijeme najvećeg i najuglednijeg od Rimljana, nanijevši mu mnogo 
poraza, dovede u takvu stisku da je Lucije Manlije* došao iz Narbonske 
Galije da mu pomogne a Pompej Veliki iz Rima bio je žurno odaslan s 
vojskom. 

Metel, naime, više nije znao što da počne ratujući sa smionim 
čovjekom koji je izmicao svakoj vrsti otvorene bitke, ali se inače 
prilagođavao svakoj taktici zahvaljujući lakoj opremi i pokretljivosti svoje 
hispanske vojske, dok je on sam bio iskusan u uobičajenim bojevima teške 
pješadije i kao zapovjednik teške i nepokretne falange“ koja je bila izvrsno 
uvježbana da odbije i razbije neprijatelja u borbi izbliza, ali nije bila u 
stanju penjati se po planinama, biti zabavljena neprestanim gonjenjem i 
bježanjem ljudi bržih poput vjetra i trpjeti glad i život bez vatre i šatora 
kao oni. 


13. Pored toga, Metel je već bio poodmakle dobi i poslije mnogih 
velikih bitaka sad je bio ponešto sklon opuštenu i raskošnu životu a bio 
je sukobljen sa Sertorijem koji je bio pun žara zrele dobi i čudesna 
tjelesnog ustroja snagom, brzinom i neznatnošću zahtjeva. Opijao se, 
naime, nije ni u bezbrižnim trenucima a navikao je izdržati velike napore, 

duge marševe i neprestani nesan zadovoljavajući se s malo proste hrane, 
uvijek kad bi imao vremena tumarajući naokolo i loveći, stekavši k tome 
poznavanje svake vrste načina da umakne na bijegu i opkoljavanja pri 
potjeri na mjestima i nepristupačnim i pristupačnim. Žato se i događalo 
da je Metel, onemogućavan da dođe do bitke, trpio svu štetu što je trpe 
poraženi, dok je Sertorije, bježeći, imao sve prednosti što ih imaju 
progonitelji. Presijecao mu je, naime, i snabdijevanje vodom i sprečavao 
dobavljanje krmiva; i ako je Metel napredovao, uklanjao mu se s puta, a 
ako se zaustavljao, uznemirivao ga je; ako je Metel opsijedao neko mjesto, 
Sertorije bi se pojavio i sa svoje strane opsijedao njega nestašicom živeža 
tako đa su Metelovi vojnici malaksali i, kad je Sertorije izazvao Metela na 
dvoboj, vikali su i poticali ga neka se bori kao vojskovođa i kao Rimljanin 
s Rimljaninom, a kad je on tome izmicao, podrugivali su mu se. Ali Metel 
im se s pravom smijao; jer vojskovođa, kako je rekao Teofrast, treba da 
umre kao vojskovođa. ane kao kakavgod lako naoružani vojnik. % Videći 
pak da su Langobriti*" cod nemale pomoći Sertoriju a da im je grad lako 
osvojiti pomoću žeđi (imali su, naime, u gradu samo jedan bunar a vrela 
u predgrađima i uz gradske zidine opsjedatelj bi lako dobio u vlast), dođe 
da napadne držeći da će grad zauzeti opsadom od dva dana buđući da 
nema vode. Stoga je i naredio vojnicima da ponesu hrane samo za pet 
dana. Ali Sertorije, hitro pritekavši u pomoć, naredi da se dvije tisuće 
mjehova napune vodom odredivši za svaki mijeh kao nagradu znatan 
iznos novca. I kad se mnogo Hispanaca* i mnogo Mauretanaca dobro- 
voljno javilo za taj posao, odabravši ljude i krepke i brzonoge, posla ih 
putem kroz planinu naredivši im, kad predaju mjehove ljudima u gradu, 
da potajno izvedu beskorisnu svjetinu da bude dovoljno pića za branitelje 
grada. Kad je Metel doznao da je to učinjeno, ljutio se jer su njegovi 
vojnici već bili potrošili živež pa posla Akvina na čelu šest tisuća ljudi u 
nabavku hrane. A Sertorije, saznavši za to, zaposjevši zasjedom od tri 
tisuće momaka put kojim se Akvin vraćao, digne ih na nj iz neke šumovite 
udoline a sam, udarivši čeomice, natjera ga u bijeg i jedne od njegovih 
ljudi poubija a druge uhvati žive. Metel pak, dočekavši Akvina koji je 
osim oružja izgubio i konja, sramotno ode uz mnogo poruga Hispanaca. 


14. Diveći mu se zbog tih uspjeha, barbari su voljeli Sertorija, a 
također i zato što je uvođenjem rimskog naoružanja, bojnih formacija i 
znakova, oduzimajući njihovoj srčanosti ono mahnito i zvjersko, učinio 
od. njihovih trupa vojsku umjesto velike razbojničke rulje. Pa još, 
upotrebljavajući neštedimice srebro i zlato, ukrašavao im je Kacige i 
protkivao štitove i, učeći ih da nose i gornje halje i haljine išarane 
cvijećem, pribavljajući im novac za to i dijeleći njihovu ljubav za lijepim, 
pridobivao je njihovu naklonost. Ali najviše ih je osvojio njegov postupak 
prema njihovoj djeci. Jer one najodličnijeg roda skupio je iz pokorenih 
naroda u Osku," velik grad, i, postavivši im učitelje helenskih i rimskih 
nauka, stvarno ih učini taocima a prividno ih je odgajao da im, kad 
postanu muževi, dade udjela u upravi i vlasti. A očevi se izvanredno 
radovahu videći svoje sinove u togama s grimiznim rubom“ kako veoma 
uredno pohađaju škole i Sertorija kako za njih plaća školarinu, provjerava 

ispitima njihovo znanje i onima vrijednima dijeli nagrade i dariva ih 
zlatnim ogrlicama koje Rimljani nazivaju bule." Kako j je. bio običaj u 
Hispanaca da vojnici svrstani oko svog zapovjednika umiru zajedno s 
njime ako on padne i to barbari ondje nazivaju posvetnom žrtvom, druge 
je vođe pratio malen broj njihovih štitonoša i drugova a Sertorija mnogo 
desetaka tisuća ljudi koji su se tako posvetili smrti. A pripovijeda se, kad 
je kod nekoga grada nastao bijeg i neprijatelji su pritiskivali, da su 
Hispanci, ne mareći za svoj spas, spasavali Sertorija i, podigavši ga na 
ramena jedni ispred drugih, % digli ga do zidina a kad je zapovjednik 
dospio u sigurnost, tada se svaki od njih stao spasavati bijegom. 


15. Nisu samo Hispanci bili željni da služe pod njegovim zapovjedni- 
štvom nego i vojnici iz Italije. U svakom slučaju, kad je Perpena Venton# 
koji je pripadao istoj stranci kao i Sertorije, došao u Hispaniju s mnogo 
novca i jakim snagama i odlučio sam na svoju ruku ratovati protiv Metela, 
vojnici su bili nezadovoljni i mnogo se u taboru govorilo o Sertoriju, što 
je veoma ozlovoljavalo Perpenu koji je bio veoma nadut zbog odlična 
porijekla“ i bogatstva. Međutim, kad bi javljeno da Pompej prelazi 
Pirineje," vojnici, prihvativši oružje i zgrabivši bojne znakove svojih - 
jedinica, zavikaše na Perpenu zahtijevajući da ih vodi k Sertoriju; prijetili 
su da će inače, ostavivši ga, sami odmarširati k čovjeku sposobnu da spasi 
sebe i njih, A Perpena, priva odvede ih i priključi se Sertoriju s 
pedeset tri kohorte.# 


16. Kako su svi narodi ovkraj Ebra složno pristajali uza nj, Sertorije 
je. bio brojčano jak; pritjecali su, naime, stalno i pridolazili k njemu ljudi 
odasvud; ali kako ga je smetala nedisciplina barbara i preuzetnost kojom 
su vikali neka navali na neprijatelje i bili nestrpljivi zbog njegova 
odugovlačenja, pokuša ih umiriti razlozima. A kad je vidio da su 
nezadovoljni i da hoće upotrijebiti silu u nevrijeme, pusti ih i dopusti da 
se pobiju s neprijateljima nadajući se da u tom boju neće biti sasvim satrti, 
nego da će, zadobivši teške udarce, ubuduće biti većma poslušni. A kad 
su stvari ispale onako kako je očekivao, došavši im u pomoć, prihvati ih 
na bijegu i sretno odvede u njihov tabor. Hoteći pak ukloniti njihovu 
potištenost, sazvavši ih za par dana u sveopću skupštinu, dade uvesti pred 
njih dva konja, jednoga sasvim slaba i već prilično ostarjela a drugoga 
veoma krepka i snažna, repa divna gustoćom i ljepotom struna. Uz 
slaboga stajao je visok i jak čovjek a uz snažnoga drugi, malen i kukavan. 
Na dani znak jaki čovjek objema rukama stane vući rep svoga konja svom 
snagom k sebi kao da će mu ga istrgnuti a slabić stane čupati jednu po 
jednu dlaku iz repa: snažnoga konja. A kad je onaj, uzalud si davši 
nemalo truda i pobudivši silan smijeh gledalaca, odustao a slabičak za tren 
i bez ikakva napora pokazao rep lišen dlaka, ustavši, Sertorije reče: 
»Vidite, saveznici moji, da je ustrajnost djelotvornija od nasilnosti i da 
mnoge stvari, nesavladive zajedno, popuštaju svladavane jedna po jedna. 
Jer ono što je ustrajno neodoljivo je i njime vrijeme svojim tijekom razbija 
i podvrgava svaku moć a ono je prijazan saveznik onima koji uz zrelo 
razmišljanje dočekuju povoljan trenutak a najveći neprijatelj onima koji 

žure u nevrijeme.« Takva je poticanja smišljao Sertorije za barbare 
usađujući im osjećaj za pravu priliku. 


17. Ali nijedan od njegovih ratnih uspjeha ne pobudi toliko divljenje 
kao onaj čija je. žrtva bio narod zvan Harakitanijci. To je narod poviše 
rijeke Tagonija* koji nije živio niti u gradovima niti u selima, nego je 
nastavao prostran i visok brežuljak sa stjenovitim pećinama i spiljama 
okrenutima prema sjeveru. Sav je kraj u podnožju brežuljka prekriven 
bijelom glinom i zemljom koja se zbog sipkosti lako mrvi te nije dovoljno 
čvrsta da podnese težinu čovjeka koji na nju zagazi i, ako je samo malo 
dotakne, nadaleko se raspršuje kao živo vapno ili pepeo. Jer su, dakle, ti 
barbari, kad su god mirovali zavukavši se iz straha od rata u svoje spilje 
i skupivši unutra plijen, bili nedohvatljivi upotrebom sile a na Sertorija 
su, zato što se tada povukao pred Metelom i utaborio kod brežuljaka, 
gledali s prezirom smatrajući ga bjeguncem, on, da li iz srdžbe ili ne želeći 
da se čini da bježi, razgleda to mjesto dojahavši u osvit dana. Kako ni s 
koje strane nije bilo mjesta odakle bi se moglo navaliti, lutajući besciljno 
naokolo i upućujući neprijateljima isprazne prijetnje, ugleda kako vjetar 
nosi gore na njih silnu prašinu od one zemlje. Spilje su, naime, kako 
rekoh, bile okrenute prema sjeveru a vjetar koji puše iz tog pravca — neki 
ga zovu Kekijom — najdulje traje i najjači je od vjetrova ondje jer se 
skuplja iz vlažnih ravnica i snijegom pokrivenih planina; tada je, snažan: 
i usred ljeta i hranjen otapanjem leda na sjeveru, puhao izvanredno 
ugodno i održavao i ljude i životinje svježima čitav dan. Razmišljajući o 
tome i čuvši štogod od stanovnika toga kraja, Sertorije naredi da vojnici, 
nakupivši te rahie i pepeljaste zemlje i odnijevši je upravo nasuprot onom 
brežuljku, načine ondje hrpu za koju su barbari nagađali da je nasip 
podignut za napad na njih i podrugivali se. No Sertorije vojnike, koji su 
toga dana radili do noći, odvede natrag u tabor; ali čim svanu dan, 
najprije je stao pirkati blag vjetrić podižući najlakše dijelove donesene 
zemlje i raspršujući ih kao pljevu a zatim, kad se s uspinjanjem sunca 
žestoko razmahao Kekija i zavio brežuljke u prašinu, priskočivši, vojnici 
stadoše do dna razgrtati hrpu i mrviti grude zemlje dok su neki, jašući, i 
konje gonili gore dolje podižući razrovanu zemlju i, uzvitlanu u zrak, 
predavali je vjetru. Ovaj je pak, prihvaćajući sve to razmrvljeno i 
potjerano uyis, bacao na nastambe barbara koje su prema Kekiji bile 
okrenute vratima. Barbari opet, kako su njihove spilje imale samo jedan 
odušak za zrak, onaj na koji je udarao vjetar, ubrzo su obnevidjeli i ubrzo 
su se stali gušiti udišući zrak oštar i izmiješan s gustom prašinom. Stoga, 
s mukom izdržavši dva dana, trećega se predadoše ne uvećavajući time 
toliko Sertorijevu moć koliko slavu jer je mudrošću pokorio one koje nije 
bilo moguće svladati oružjem. 


18. Dok je, međutim, ratovao s Metelom, većinom se smatralo da je 
bio uspješan zato što se zbog starosti i prirođene sporosti Metel nije 
mogao mjeriti s čovjekom koji je bio smion i vodio vojsku sastavljenu više 
od razbojnika nego od vojnika; ali kad se Sertorije utaborio nasuprot 
Pompeju koji se također prebacio preko Pirineja“ i kad je, kako pružajući 

tako i prihvaćajući svaku priliku za provjeru zapovjedničkih sposobnosti, 
u protudomišljajima i obazrivosti imao više uspjeha, tad se doista razglasi 
sve do Rima da je on najvještiji od vojskovođa onog vremena u vođenju 
rata. Jer Pompejeva slava nikako nije neznatna, nego je tada bila u 
punome cvatu obzirom na ugled što ga je stekao junačkim djelima za Sulu 
zbog kojih je i dobio od ovoga nadimak Magnus, to jest Veliki, i stekao 
počasti trijumfa! kad mu još nije ni brada iznikla. Zato se mnogi od 
gradova pod Sertorijevom vlašću, svrnuvši pogled na njega, osjetiše 
ponukanima đa promijene svoju lojalnost, ali se okaniše takvih misli pošto 
se protiv svakog očekivanja desila katastrofa kod Laurona.“ 

Kad je, naime, Sertorije opsijedao taj grad, dođe Pompej gradu u 
pomoć sa svojom vojskom; potom se Sertorije žurio da unaprijed 
zaposjedne brežuljak za koji se činilo da pruža dobre mogućnosti za napad 
na grad a Pompej da ga u tome spriječi. A kad Sertorije stiže prvi, 
Pompej, zauzevši položaj sa svojom vojskom, radovao se toj sretnoj 
okolnosti“ smatrajući da je Sertorije uhvaćen između grada i njegove 
vojske; i Laureoncima posla poruku potičući ih neka se ne boje i neka se 
namjeste mirno po svojim zidinama promatrajući Sertorija kako ih 
opsijeda. Čuvši to, Sertorije se nasmija i reče da će sam poučiti Sulina 
učenika (tako je, naime, podrugujući se, nazivao Pompeja) da vojskovođa 
većma treba da gleda iza sebe nego ipred sebe. Dok je to govorio, 
pokazivao je opsjednutima šest tisuća teško naoružanih pješaka što ih je 
ostavio u svom prijašnjem opkopu odakle je krenuvši zauzeo brežuljak, i 
to zato da udare na Pompeja s leđa u slučaju ako se on okrene protiv njih 
na brežuljku. A pošto je i Pompej to shvatio prekasno, ne usudi se napasti 
Sertorija bojeći se da ne bude opkoljen a bilo ga je stid ostaviti na cjedilu 
ljude u opasnosti“ pa je tako bio prisiljen ostati ondje i, mirno sjedeći, 
gledati njihovu propast; jer barbari očajaše i predadoše se Sertoriju. On 
im poštedi život i pusti ih sve, ali grad spali ne iz srdžbe ili okrutnosti 
— jer čini se da je taj čovjek od svih vojskovođa najmanje popuštao strasti 
— nego da posrami i ponizi one koji su se divili Pompeju pa da se među 
barbarima proširi glas da on, nazočan sasvim blizu i samo što ne grijući 
se na plamenu savezničkoga grada, nije mu pritekao u pomoć. 


19. Istina, Sertorije je doživio više poraza jer premda je sebe i svoje 
trupe održavao neporažene, žestoke je udarce trpio ondje gdje su drugi 
zapovijedali; a zbog načina na koji je popravljao poraze više je divljenja 
pobuđivao on nego pobjednički protivnički vojskovođe kao na primjer u 
bitki na Sukronu“ protiv Pompeja i opet u onoj kod Turije" protiv 
Pompeja i Metela zajedno. A za bitku na Sukronu'* kažu da je Pompej 
požurio da je zametne da Metel ne bi imao udjela u pobjedi. Sertorije je 
pak želio zametati odlučni boj s Pompejem prije nego stigne Metel pa se, 
svrstavši vojsku za bitku kad je već pala večer, pobije misleći da će 
neprijateljima, koji su stranci i ne poznaju mjesta, mrak biti smetnja i na 
bijegu i pri gonjenju. Kad je došlo do bitke prsa o prsa, dogodilo se da 
se u početku sam Sertorije nije srazio s Pompejem nego s Afranijem" koji 
je zapovijedao Pompejevim lijevim krilom, dok se Sertorije osobno 
nalazio na desnome krilu svojega bojnog reda. Čuvši, međutim, da 

njegovi ljudi koji su se sukobili s Pompejem uzmiču pred njegovom 
navalom i da ih on nadvladava, prepusti zapovjedništvo nad desnim 
krilom drugim vojskovođama, a sam pohita u pomoć onom krilu koje je 
trpjelo poraz. I skupivši i ohrabrivši jedne koji su već okretali leđa i druge 
koji su još ostali na svojim mjestima u bojnome redu, iznova udari na 
Porapeja koji se već upustio u gonjenje i izazove masovan bijeg Rimljana 
u kojem se i Pompej, umalo ne zaglavivši i ranjen, čudom spasi. Libijci," 
naime, koji su bili sa Sertorijem, kad se domogoše njegova konja ukrašena 
zlatom i pokrivena skupocjenom ormom, dijeleći plijen i svađajući se 
među sobom, zanemariše potjeru. A Afranije, čim je Sertorije otišao u 
pomoć drugom krilu, natjeravši u bijeg sertorijevce koji su stajali protiv 
njega, odbaci ih natrag u tabor; i provalivši unutra zajedno s bjeguncima, 
stade pljačkati tabor; već po mraku ne znajući za Pompejev bijeg i ne 
mogući zadržati svoje vojnike od pljačke. Uto se Sertorije vrati pošto je 
pobijedio na drugom krilu: i udarivši na Afranijeve ljude smetene u onom 
neredu, velik ih broj pobije. A ujutro, ponovno se naoružavši, iziđe da se 
bijes; onda, doznavši da je Metel blizu, raspusti bojni red pa se vrati 
rekavši: »Ta da nije ondje te stare babe, ja bih tog dječaka poslao natrag 
u Rim opametivši ga batinama.« 


20. No bio je jako obeshrabren zato što nigdje nije bilo vidjeti one 
njegove košute;*! bio je, naime, tako lišen čudesnoga sredstva da djeluje 
na barbare kojima je tada osobito trebalo hrabrenja. Doskora, međutim, 
neki ljudi, koji su noću lutali naokolo s nekim drugim ciljem, naiđu na 
nju i, prepoznavši je po boji, uhvate je. Čuvši to, obeća da će im dati 
mnogo novca ako nikome ne otkriju da su je našli, pa sakrivši košutu i 
pustivši da prođe par dana, iziđe veoma vedra izraza lica na zborište 
pripovijedajući da mu je božanstvo u snu najavilo neku veliku sreću; 
zatim, uspevši se na zborište, stade obavljati službene poslove s onima 
koji mu se obraćahu. A košuta, koju su njezini čuvari pustili blizu tog 
mjesta, ugledavši Sertorija, potrči radosna na zborište i, stavši uza nj, 
zavuče glavu među njegova koljena i njuškom mu se dotače desnice kao 
što je i ranije bila navikla raditi. A kad joj on odano uzvrati milovanje pa 
čak proli i poneku suzu, prisutne isprva obuze divljenje a zatim Sertorija 
uz pljesak i poklike, uvjereni da je čovjek natprirodan i bogovima drag, 
ispratiše kući te bijahu puni pouzdanja i dobrih nada. ' 


21. Na saguntskim poljanama,“ pošto je stjerao neprijatelje u krajnju 
stisku, bi prisiljen pobiti se s njima jer su silazili radi pljačke i dobavljanja 
žita. Borili su se sjajno i jedni i drugi. Memije,*“ najsposobniji od 
Pompejevih časnika, pade u najžešćoj borbi a Sertorije je nadvladavao i 
uz silan pokolj onih koji su se još držali na svojim mjestima krčio je sebi 
put do samog Metela. Ovaj, pošto je pružao otpor preko očekivanja za 
svoje godine i dično se borio, zadobi udarac kopljem. Kad su to jedni od 
Rimljana vidjeli a drugi čuli za to, obuze ih stid na pomisao da ostave na 
cjedilu svog zapovjednika a istovremeno ih ispuni bijes na neprijatelje. Pa 
pokrivši Metela štitovima i iznijevši ga iz opasnosti, snažno otismu 
Hispance natrag; kad se ishod bitke tako okrenuo, Sertorije, omogućujući 

svojim ljudima sigurno povlačenje i tražeći načina da nesmetano skupi 
novu vojsku, zakloni se u tvrd grad u planinama* te mu je učvršćivao 
zidove i utvrđivao vrata premda je imao na umu sve drugo prije nego 
podnositi opsadu. Ali neprijatelje je potpuno zavarao; jer podsijedajući ga 
i očekujući da će bez poteškoća osvojiti to mjesto, pustili su da barbari 
koji su bježali umaknu i nisu obratili pažnju na vojsku koja se iznova 
skupljala za Sertorija. A skupljala se jer je poslao časnike u gradove i 
naložio im da mu pošalju glasnika kad budu već imali velik broj vojnika. 
A kad mu ga poslaše, bez ikakva se napora probi kroz neprijatelje te se 
spoji sa svojima; i opet je, ojačan, napadao i presijecao njihovu opskrbu 
kopnom zasjedama, opkoljavanjima i strelovitim napadajima iz svih 
pravaca a opskrbu morem zaposijedajući pojas uz more gusarskim 
brodicama tako da su rimski vojskovođe bili prisiljeni da se razdvoje te je 
Metel otišao u Galiju a Pompej prezimio među Vakcejcima*““ mučen 
oskudicom sredstava i pišući senatu da će odvesti vojsku natrag u Rim 
ako mu ne budu slali novac budući da je svoj već potrošio za obranu 
Italije.* I doista, mnogo se govorilo u Rimu da će Sertorije stići u Italiju 
prije Pompeja; u toliku je stisku dovela prve i najspresjunije od vojskovođa 
onog vremena Sertorijeva vještina. 


22. I Metel pokaza da je u strahu od tog čovjeka i da ga smatra 
velikim. Oglasio je, naime, ako neki Rimljanin ubije Sertorija, da će mu 
dati sto talenata srebra“ i dvadeset tisuća jutara zemlje," ako pak 
prognanik to učini, dat će mu slobodan povratak u Rim, otkrivajući 
pokušajem kupovanja izdaje da je očajao o uspjehu protiv tog čovjeka u 
otvorenom obračunu. Štaviše, pobijedivši jednom u bitki Sertorija, tako 
se ponese i ushiti sretnim uspjehom da se dade pozdraviti naslovom 
imperatora a gradovi koje je pohađao dočekivali su ga žrtvama i žrtvenici- 
ma. A pripovijeda se da je također dopuštao da mu stavljaju vijence na 
glavu i da je prihvaćao pozive na raskošne gozbe na kojima je pio vino u 
odjeći trijumfatora dok su Viktorije, pokretane skrivenim mehanizmom, 
silazile u dvoranu dijeleći zlatne pobjedne znakove 1 vijence a zborovi 
dječaka i žena pjevali su pobjedne himne njemu u čast. Prirodno, sve ga 
je to činilo smiješnim jer se, nazivajući Sertorija odbjeglim robom Sulinim 
i ostatkom Karbonovih* izgnanika, tako naduo i zanio radošću što je 
nadvladao Sertorija, koji se samo pred njim povukao. | 

No znak je veličine Sertorijeva duha bilo prvo to što je senatore koji 
su pobjegli iz Rima i boravili kod njega prozvao senatom,,.što je iz njihovih 
redova imenovao kvestore i pretore i što je sav politički poredak uređivao 
po zakonima svoje domovine; a zatim i to što, premda se služio oružjem, 
sredstvima i gradovima Hispanaca, nije im čak ni samo na riječima 
prepuštao niti dio vrhovne vlasti, nego je Rimljane postavljao kao 
zapovjednike i upravitelje nad njima smatrajući da ponovno stječe 
slobodu za Rimljane a ne da njih ojačava protiv Rimljana. Ta bio je i velik 
rodoljub i imao jaku želju da se vrati kući; ali kad ga je bila nesreća, držao 
«se junački i nije se nimalo ponizivao pred neprijateljima a kao pobjednik 
slao je Metelu i Pompeju poruke da je spreman položiti oružje i živjeti 
kao običan građanin ako dobije dopuštenje da se vrati natrag; jer voli, 

reče, živjeti u Rimu kao najugledniji građanin nego kao prognanik iz svoje 
domovine biti nazvan samodršcem svega ostalog svijeta zajedno. 

A pripovijeda se da je njegova čežnja za domovinom potjecala u 
velikoj mjeri iz privrženosti majci jer ga je poslije gubitka oca odgojila i 
jer je njoj bio odan svim srcem.*“ Kad su ga njegovi prijatelji u Hispaniji 
zvali da ondje preuzme zapovjedništvo, doznavši za smrt majke umalo da 
ne umrije od tuge.*! Sedam je dana ostao ležati“ a da niti je davao lozinku 
nit ga je vidio koji od prijatelja i jedva su ga sudruzi u zapovjedništvu i 
oni koji su mu bili ravni po dostojanstvu, okruživši šator, prisilili da se, 
izišavši, susretne s vojnicima i uzme učešća u njihovim pothvatima koji 
su dobro napredovali. Stoga se u mnogih stvorilo mišljenje da se on, 
čovjek krotke naravi i po prirodi sklon mirnu životu, praktično morao, iz 
razloga mimo svoje volje, prihvatiti zapovjedništva u vojsci i, ne nalazeći 
uza se sigurnosti nego tjeran od neprijatelja da pribjegne oružju, 
okruživao se ratom kao neophodnom zaštitom svoje osobe. 


23. I njegovi su pregovori s Mitridatom bili znak duševne veličine. 
Jer kad je Mitridat, poslije poraza koji ga je zadesio od Sule,* podižući 
se kao u rvalištu na novu borbu, ponovno posegnuo za rimskim 
pokrajinama u Aziji, a velika se Sertorijeva slava već širila posvuda i 
brodari sa zapada napunili su Pont pričama o njemu kao i drugom 
stranom robom, Mitridat je nastojao stupiti s njime u vezu putem 
posianika potaknut na to najviše razmetljivim uznošenjem laskavaca koji 
su, uspoređujući Sertorija s Hanibalom a Mitridata s Pirom, tvrdili da 
Rimljani, napadnuti istovremeno s dvije strane od tako znatnih vojničkih 
genija-i vojnih sila, od najsposobnijega vojskovođe udružena s najvećim 
od kraljeva, ne bi odoljeli. Pošalje stoga Mitridat Sertoriju u Hispaniju 
poslanike s pismima i usmenim porukama kojima je obećavao da će 
pribaviti novac i lađe za rat, ali je od Sertorija tražio da mu prizna posjed 
čitave Azije* koju je odstupio Rimljanima prema sporazumima skloplje- 
nima sa Sulom. Kad je Sertorije sazvao vijeće što ga je nazivao-senatom i 
kad su ga drugi nagovarali neka prihvati kraljeve prijedloge i bude njima 
zadovoljan — ta od njih se traži samo prazno ime i naslov za nešto što nije 
u njihovoj vlasti zauzvrat za ono što im je najviše potrebno — Sertorije ne 
pristađe* nego reče da nema ništa protiv toga da Mitridat uzme Bitiniju 
i Kapadokiju, jer su to narodi navikli na kraljevsku vlast i Rimljanima ni 
od kakva interesa, ali pokrajinu“ koju su Rimljani stekli na najzakonitiji 
način a njega* je, pošto ju je njima oduzeo i zaposjeo, u ratu iz nje istjerao 
Fimbrija* i on je se odrekao po ugovoru o miru sa Sulom — za nju reče 
Sertorije da neće dopustiti da opet dođe u Mitridatovu vlast; jer njegova, 
Sertorijeva pobjeda treba da uveća Rim a ne da on pobjeđuje umanjiva- 
njem rimske države; ta čovjek plemenita duha treba da odabire pobjedu 
ako je ona časna a sramotu ne smije prihvaćati niti ako mu se radi o 
spasavanju života. 


24, Taj je odgovor zapanjio Mitridata; i pripovijeda se da je rekao 
prijateljima: »Pa kakve li će tek naloge izdavati Sertorije kad bude jednom 
sjedio na Palaciju'"“ ako sada, stjeran u Atlantsko more, određuje granice 

našem kraljevstvu i prijeti nam ratom zato što posižemo za Azijom ?« Pa 
ipak, sporazum bi postignut i izmijenjene zakletve da Mitridat drži 
Kapadokiju i Bitiniju dobivajući od Sertorija vojskovođu i vojnike a da 
Sertorije primi od Mitridata tri tisuće talenata!" i četrdeset lađa. U skladu 
s time posla Sertorije u Aziju kao vojskovođu jednog od svojih senatora 
koji su pobjegli k njemu, Marka Marija,!" koga je Mitridat, pomogavši 
mu zauzeti neke azijske gradove, kad je ovaj ulazio u njih sa šibama i 
sjekiricama,'* osobno slijedio dobrovoljno zauzevši drugo mjesto. po 
rangu i položaj vazala. Marije je nekim gradovima davao slobodu a 
drugima pismom navješćivao izuzeće od poreza po milosti Sertorijevoj 
tako da se Azija, kojoj su opet jednom dodijavali zakupnici poreza!“ a 
tištala je lakomost i obijest po gradovima ukonačenih vojnika, uzbudila 
nadanjima i-stala čeznuti za očekivanom promjenom vrhovništva. 


25. Ali u Hispaniji, čim se u senatora i ljudi jednaka dostojanstva 
oko Sertorija usadilo pouzdanje da su ravni svojim neprijateljima a pošto 
je popustio strah, obuze ih zavist i bezumna ljubomora zbog njegove 
moći. Potpirivao ih je u tome Perpena koga je njegovo odlično porijeklo 
zanosilo na ispraznu čežnju za vrhovnim zapovjedništvom i potajno je 
raznosio među svojim pouzdanicima zlonamjerne riječi: »Koji nas to zao 
duh pograbi te nas nosi iz zla u gore kad nismo htjeli, ostajući kod kuće, 
izvršavati naredbe Sule dok je bio gospodar sveukupne zemlje i mora 
zajedno, nego, došavši na nesreću ovamo da živimo kao slobodni, 
robujemo dobrovoljno Kao tjelesni stražari Sertoriju u njegovu progonstvu 
pod imenom koje izaziva podsmijeh sviju koji ga čuju, imenom senata, 
trpeći ne manje uvreda prijekih naloga i muka nego Hispanci i Luzitan- 
ci?« Ušiju punih takvih riječi većina se, istina, nije otvoreno odmetala od 
Sertorija plašeći se njegove moći, ali potajno su potkopavali njegove 
pothvate i zlostavljali barbare oštrim kaznama i utjerivanjem nameta pod 
izgovorom da je to naredio Sertorije. Kao posljedica nastajahu pobune i 
nemiri po gradovima. Oni pak koji su bili slani da to smiruju i ublažuju 
vraćahu: se izazvavši još brojnije sukobe i povećavši postojeći neposluh 
tako da je Sertorije, napustivši svoju pređašnju blagost i obzirnost, 
počinio bezakonja na hispanskoj djeci odgajanoj u Oski poubijavši jedne 
a prodavši druge u ropstvo. 


26. Međutim je Perpena, koji je već skupio više urotnika, pridobio 
za svoj napad na Sertorija i Manlija, jednoga od visokih časnika. Kako je 
ovaj bio zaljubljen u veoma lijepa dječaka, kao znak svoje ljubavi otkrio 
mu je zavjeru potičući ga da, zanemarivši ostale ljubavnike, njemu 
jedinome prikloni svoje srce jer će on za par dana postati značajna ličnost. 
Ali dječak saopći tu pripovijest jednom drugom svom ljubavniku, 
Aufidiju, kome je bio još više privržen. Čuvši to, Aufidije se prenerazi; 
jer i on je bio sudionik urote protiv Sertorija no nije znao da je to i 
Manlije. Ali kako je dječak spominjao po imenu Perpenu, Gracina i neke 
druge za koje je Aufidije znao da su među suurotnicima, sav.smeten 
nastojao je pred dječakom omalovažiti tu priču i pozivao ga neka prezre 
Manlija kao tašta hvališu, ali je, pošavši sam k Perpeni i otkrivši mu 

kritičnost situacije i prijeteću opasnost, ponukao ovoga neka se lati djela. 
Urotnici ga poslušaše i, našavši nekog čovjeka kao donosioca pisma, 
uvedoše ga k Sertoriju. Pismo je obznanjivalo pobjedu jednog od 
Sertorijevih vojskovođa i velik pokolj neprijatelja. Kako je Sertorije zbog 
toga bio pun veselja i prinio žrtvu zahvalnicu za dobru vijest, Pćrpena 
pozove njega i prisutne prijatelje — a ovi su bili u uroti — na gozbu te ga 
nakon duga salijetanja nagovori da dođe. 

Večere na kojima je bio Sertorije uvijek su bile veoma suzdržane i 
dostojanstvene jer on nije podnosio da gleda ili sluša nešto sramotno, nego 
je i svoje društvo navikavao na pristojne i bezazlene šale i razonode; ali 
taj put, usred pića tražeći priliku za svađu, urotnici otvoreno stadoše 
upotrebljavati razuzdane izraze i, pretvarajući se da su pijani, počiniše 
mnoštvo nepristojnosti zato da ga razjare. A on, bilo da ga je ozlovoljavao 
taj nered ili jer je razabrao njihovu namjeru iz drskosti njihova brbljanja 
i neuobičajene bezobraznosti, promijeni svoje držanje na ležaljci izvalivši 
se nauznak da pokaže da ne obraća na njih pažnju niti ih sluša. Ali kad 
je Perpena, uzevši čašu vina, ispustio je iz ruku dok je pio i izazvao 
štropot, a to im je bio ugovoreni znak, Antonije, koji je sjedio poviše 
Sertorija,'“ udari ovoga mačem. Kad se on okrenuo u pravcu odakle je 
došao udarac i htio ustati zajedno s napadačem, Antonije, skočivši mu na 
prsa, uhvati ga za obje ruke tako da je Sertorije, ne mogući se braniti, 
izdahnuo pod udarcima mnogih. 


27. U tim okolnostima većina Hispanaca odmah je otišla i predala se 
poslavši poslanike Pompeju i i Metelu; one koji su ostali s njime Perpena 
preuzme pa pokuša nešto izvesti. Posluživši se Sertorijevim pripremama 
toliko koliko je trebalo da pokaže da se nedostojno ponio i da po prirodi 
nije sposoban niti satrt i zarobljen, ne podnese čak niti krajnju nevolju 
onako kako priliči vođi, nego, posjedujući Sertorijeve papire, obeća 
Pompeju da će mu pokazati vlastoručna pisma bivših konzula i najutjecaj- 
nijih ljudi u Rimu u kojima pozivaju Sertorija u Italiju uvjeravajući ga da 
su mnogi željni prevrata i promjene ustavnog poretka. Ono što je, 
međutim, tada Pompej uradio bilo je čin ne mladenačka srca nego 
potpuno staložena i zrela uma i tako je oslobodio Rim predmeta velika 
straha i prevratničkih nevolja. Skupivši, naime, Sertorijeva pisma i 
papire, spali ih a da niti ih je sam pročitao niti je dopustio da to tko drugi 
učini; a samog Perpenu brže smakne uplašivši se da ne bi nastale neke 
bune i neredi ako imena kompromitiranih ljudi budu nekome otkrivena.!%* 

Od Perpeninih suurotnika jedni, dovedeni k Pompeju, biše smaknuti 
a drugi pobjegoše u Afriku gdje ih Mauretanci pobiše kopljima. Ne 
umače nitko osim Aufidija, Manlijeva suparnika ; ovaj, ili jer ga ne opaziše 
ili jer nisu marili za nj, ostarje u nekom barbarskom selu siromašan i 
omražen. 


Bilješke 


! Frigijskog (ne sirijskog) Arisa, ljubavnika Kibele, Velike Majke, usmrtio je vepar, našto 
ga ona pretvori u bor, Priča o arkadskom Atisu nije poznata. 

* Akteon, sin Aristeja, slučajno je u lovu ugledao Artemidu kako se kupa gola, našto ga 
ona pretvori u jelena pa ga rastrgaše vlastiti lovački psi. Drugi Akteon, sin Melisa, 
nehotice je bio usmrćen od svojih prijatelja koji su ga nastojali istrgnuti Herakloviću 
Arhiji iz Korinta koji se zaljubio u njega i htio ga silom odvesti sa sobom. Taj je Arhija 
potom osnovao Sirakuzu na Siciliji god. 734. pr. n. €. 

3 Scipion Stariji i Scipion Emilijan Mlađi. 

4 Laomedont, kralj Troje, obećao je Heraklu za spas svoje kćeri Hesione konje što ih je 
Zeus darovao djedu Trosu u zamjenu za Ganimeda. 

5 Plutarh je pomiješao drevnu Troju s istoimenim gradom što su ga Etoljani osnovali na 
drugom mjestu. Haridem je možda avanturist koji je u 2. polovici 4. stoljeća naizmjence 
služio Atenjanima i tračkome kralju. 

5 Tj, jedan od otoka Sporada, s istoimenim gradom, smatrao se rodnim mjestom Homerove 
majke. Ime znači ljubicu. 

? Smirna, velik grad u Maloj Aziji, jedno od navodnih rodnih mjesta Homerovih. Ime znači 
mrčiku. 

š Kvint Cecilije Metel Pijo (?—63. pr. n. 6.), konzul sa Sulom god. 80, poslan kao 
prokonzui u Hispaniju god. 78. 

* Danas Norcia, blizu izvora rijeke Nar u srcu Apenina. Vergilije spominje »hladnu 

2 Nursiju« u Eneidi VII 715-716. U Nursiji se rodila majka cara Vespazijana. 

God. 105. 

! Gnej Servilije Cepion, konzul god, 106, potučen od Cimbara 105, deset godina Kasnije 
bi optužen i osuđen, ali je nepoznato na kakvu kaznu. Po jednima umro je u zatvoru, po 
drugima kao prognanik u Smirni. : 

2 Danas Rona. 

5 God. 102. 

4 God. 97. Didije je bio prokonzul, 

5 TJ pokrajini Taraconensis. 

#5 Ovostranska, naime južno od Alpa. Drugi je naziv Cispadanska Galija, naime Galija južno 
od rijeke Po, 

# Ili tzv. saveznički rat 90-88. 

*# Razne vrste odlikovanja. 

! God. 88. 

2 Iste godine. 

?! Lucije Kornelije Cina, izabran za konzula za god. 87. a skinut s časti od senata; izabran 
bi zatim tri slijedeće gođine uzastopce i umoren god. 84, 

2 Godine 87. 

2 God. 86. kad su Sulina stranka i senat prestali pružati otpor i Rim se predao. 

2 Vidi Marije 44, 

5 God. 86. 

# God. 84. Ubili su ga vlastiti vojnici jer nisu htjeli ići protiv Sule. 

# Adoptivni sin Gaja Marija, konzul god. 82. u dobi od samo 27 godina (za konzulat bila 
je propisana najniža dob od 43 godine). 

2% Vidi Sula 28. 

* Ratne lađe s tri reda vesala sa svake strane. 

2 God, 82. * 

# U pokrajini Taraconensis. 

šI Predio u Mauretaniji, zapadno od rijeke Maive (danas Malokath). 

* Gades je danas Cadiz a gadski moreuz, antički Heraklovi Stupovi, Gibraltarski tjesnac. 

#3 Atlantskoj. 

** Danas Guadalquivir, 

#5 Hispania Baetica, danas Andaluzija. : 

* 10.000 stadija čini 1800 km, što je svakako netočna udaljenost bilo da se radi o 
Kanarskim otocima (neka obilježja kojih nesumnjivo su se uvukla u opis) ili o Azerskim 
(premda je razdaljina između Madeire i Porto Santa 40 milja). 

* Krasno polje na zapadnom rubu zemlje uz Okean, boravište pokojnih, osobito Zeusovih 
rođaka (Rađamant, Menelaj), koji ondje s tijelom, ne videći smrti, đalje žive; kasnije dio 
podzemlja gdje prebivaju pravednici i ljubimci bogova, za razliku od Tartara. 

Odiseja IV 563-568. 

# Radi se o pravoj Mauretaniji, zapadno od rijeke Malve, s glavnim gradom Tingisom 
(danas Tanger). 

* Danas Tanger. Ez 

*! Sin Posejdona i Zemlje, div i atlet. Bio je nepobjediv ako je samo imao dodir sa zemljom. 
Heraklo otkri njegovu tajnu pa ga diže uvis i zadavi. 

“2 Oko 27 metara. 

# Više je gradova nosilo ime Olbija. Najpoznatiji je naseobina Milećana na“ Boristenu 
(Dnjepru). Ime znači »Sretni, pun blagostanja«. 

4 Juba II (?—19. n. €.) postao je kraljem Numidije god. 30. pr. n. e. i oženio se Kleopatrom 
Selenom, kćerkom Antonija i Kleopatre. Kraljem Mauritanije (ili Mauretanije) postao je 
god. 25. pr. n. e. Bio je erudit i autor brojnih povijesnih djela. 

# Današnji Portugalci. 

4 Vidi glavu 25. 

“" Jezgra njegove vojske, vrlo problematične nacionalne pripadnosti. 

# Marko Aurelije Kota, konzul god. 74, 

#? U Betici, nešto poviše današnjega Gibraltara. 

*' Sulina kreatura; vidi Sula 31. Fufidije je bio prokonzul onostrane Hispanije (vidi bilj. 53). 

*! Danas Guadalquivir, 

* Lucije Domicije Ahenobarbo, prokonzul ovostrane Hispanije (Zispanija Citerior, vidi 

bilj. 53), tj. istočno od rijeke Ebro. 

Hispanija je bila podijeljena na dvije pokrajine, ovostranu (Citerior) i onostranu (Ulterior) 

ili istočnu i zapadnu s rijekom Ebro kao granicom. 

* Lucije Manlije bio je prokonzul Narbonske Galije god. 78. 

5 Vidi Pompej 17. 

* U antici cijenjeni su bili teško naoružani pješaci a laki pješadijci bili su omalovažavani. 

7 Grad im je bio na ušću rijeke Duro (danas Tajo) u more. 

** Hispance Plutarh naziva Iberima. 

# Tunike. 

9 Danas Huesca u Aragonu. 

$I Tzv. toga preteksta. 

# Zlatan ukras što su ga nosila djeca odličnih rimskih obitelji. Sastojao se od dvije zaobljene 
zlatne pločice spojene jedna s drugom elastičnom spojnicom od istog materijala i činio 
šuplju kuglu u koju se stavljao amulet. 

# Valjda su ga podizali popevši se jedni drugima na ramena. 

% Smisao rečenica je nejasan, ali je očito da je grad pred kojim se vodila bitka bio u 
Sertorijevim rukama. 

# Marko Perpena Venton, pretor pod Marijem, pokušao je poslije Suline smrti 78. zajedno 
s konzulom Lepidom preuzeti vlast. Poslije neuspjeha tog pokušaja prešao je u Hispaniju. 

% Bio je sin konzula Marka Perpene koji je god. 130. potukao Aristonika, pretendenta na 
pergamsko prijestolje. 

5 God. 76. 

# Kohorta je činila deseti dio legije, u Marijevo doba 340 vojnika. Kasnije je broj varirao 
kao i kod legije. 

# Danas Tajo (po drugima, jedan njegov pritok). 

2 God. 76. 

7 God. 81. Imao je tada 25 godina. 

? Lauron, na morskoj obali, južno od Valencije, danas Liria. 

75 Nije sasvim jasno zašto je htio presjeći put Sertoriju. Kod Plutarha se gdjegdje osjeća 
nedostatak logike. 

7 Naime stanovnike Laurona. 

3 Vidi Pompej 18. 

7 Danas Xucar, uiječe u more u zaljevu Valencije. 

7 Gradić na rijeci Sukronu. Drugi čitaju Tuttia a Turiju smatraju rijekom. 

8 Vidi Pompej 19. 

P Gaj Afranije (?-46. pr. n. e.), Pompejev časnik u ratu u Hispaniji i protiv Mitridata. 
Konzul god. 60. Pompej ga je zajedno s Petrejem poslao da u njegovo ime upravlja 
Hispanijom. 

5 Afrikanci. 

ŠI Vidi glavu 11. 

# Sagunt, veliko trgovačko središte južno od Ebra. Danas Murviedro. 

*“ Gaj Memije, Pompejev šurjak i kvestor u Hispaniji. 

8 To je možda bio Kalaguris, grad desno od Ebra, danas Calahorra. 

# UJ unutrašnjosti tarakonske Hispanije, između Dura i Biskaje. 

#5 Vidi Pompej 20. 

5 Oko 556.000 predratnih zlatnih francuskih franaka. 

#7 5000 hektara. 

% Kipovi božice Pobjede. 

# Gnej Papirije Karbon, jedan od vođa Marijeve stranke, konzul 85, 84. i 82. Na koncu 
morao je pobjeći na Siciliju gdje ga je god. 82. dao smaknuti Pompej. 

%% Vidi glavu 2. 

% Treba pretpostaviti da mu je ta vlast stigla poslije njegova prispjeća u Hispaniju; taj je 
odlomak prilično neodređen i nejasan. 

* U svom šatoru. 

% Tko bi to mogao biti nije jasno. 

% God. 84. 

% God. 82. Mitridat je potukao Sulinog podzapovjednika Mutenu. God. 74. napao je 
Bitiniju koju je: Nikomed III oporučno ostavio Rimljanima. Tada su započeli njegovi 
mirovni pregovori s Lukulom. 

% Azija kod antičkih pisaca redovno znači Malu Aziju. 

% Naime ni na kakve ustupke Mitridatu, 

*72 Radi se o rimskoj pokrajini Aziji u Maloj Aziji jezgru koje je činilo pergamsko kraljevstvo 
što su ga Rimljani dobili oporukom Atala IIf, zadnjeg pergamskog kralja. 

% Mitridata. 

% Gaj Flavije Fimbrija, Marijev pristaša; pobijedio Mitridata 85, smaknut od Sule (ili se 
sam ubio) god. 84. > 

M TJ carsko doba ondje je stajao carski dvor. Plutarh anakronistički govori u duhu svog 
vremena. 

0 Oko 16,680.000 predratnih zlatnih francuskih franaka. 

AŽ Vidi Lukul 8. 

15 Fascima, znacima konzulskog dostojanstva. 

2% Tzy. publikani; platili bi državi iznos koji je teretio određenu pokrajinu a onda bi 
iscjeđivali od tamošnjeg stanovništva mnogostruko veće iznose. 

15 Sertorije je sjedio (odnosno ležao) na počasnom mjestu, nazivanu konzulskim, tj. zdesna 
na ležaljci koja je bila raspoređena između dviju ostalih a sve su tri bile poredane u obliku 
potkove oko stola (na svakoj bilo je mjesta za trojicu). To je bilo najudobnije mjesto 
zbog slobode pokreta i jer onome koji je sjedio na njemu nije smetalo posluživanje kod 
stola. Na svakoj ležaljci desno se mjesto nazivalo »najnižim« (imus locus). Antonije je 
sjedio slijeva, dakle poviše Sertorija. 

1% Naime, bojeći se da to ne učini sam Perpena. 


EUMEN 


(362/1-316. pr. n. e.) 


1. Duris! izvješćuje da je otac Eumena iz Kardije“ zbog siromaštva 
postao kirijaš na Herzonezu,* ali da mu je pružio svestrano obrazovanje 
u naucima i u atletici; dok je Eumen još bio dječak, kaže dalje Duris, 
Filip“ je, boraveći ondje i budući u dokolici, pošao gledati mladiće kako 
se vježbaju u pankratiju* a dječake kako se rvu. Među njima se Eumen, 
postigavši uspjeh i pokazavši se pametan i hrabar, svidio Filipu i on ga je 
uzeo sa sobom. Vjerojatnijim mi se, međutim, čini izvještaj onih koji kažu 
da je Filip uzvisio Eumena zbog gostinskih veza i prijateljstva s njegovim 
ocem. Poslije Filipove smrti smatralo se da Eumen ne zaostaje umnošću 
i odanošću ni za kim iz Aleksandrove okoline pa je, premda je imao samo 
naslov glavnog tajnika, primao časti kao i prvi kraljevi prijatelji i 
pouzdanici tako da je za pohoda na indiju čak bio otposlan kao 
vojskovođa na čelu trupa“ i preuzeo je Perdikino zapovjedništvo nad 
konjicom kad je Perdika' poslije Hefestionove* smrti bio unaprijeđen na 
njegov položaj. Stoga, kad je Neoptolem, zapovjednik kraljevih štitonoša? 
poslije Aleksandrove smrti govorio da je on pratio kralja sa štitom i 
kopljem, a Eumen s pisaljkom i pločicom za pisanje, Makedonci mu se 
smijahu znajući da ga!“ je uz ostale počasti kralj udostojao srodstva po 
ženidbi. Jer od dviju sestara Barsine, kćeri Artabazove,!! prve žene u Aziji 
s kojom je Aleksandar imao odnos i koja mu je rodila sina Herakla,!? 
jednu, Apamu, dao je!* za ženu Ptolemeju, a drugu, također imenom 
Barsinu,'* Eumenu onda kad je i druge Perzijanke podijelio i poudavao 
među svoje drugove. 


2. Međutim, Eumen je često dolazio u sukob“s Aleksandrom, a 
dospio je i u opasnost zbog Hefestiona. Jednom je, naime, Hefestion 
dedijelio sviraču na fruli Eviju kuću, koju su Eumenovi robovi već bili 
zapremili za svoga gospodara; došavši u bijesu k Aleksandru praćen 
Mentorom,!* stao je Eumen vikati da je za vojnika najbolje da, bacivši iz 
ruku oružje, pođe svirati frulu ili nastupati kao glumac, tako da je 
Aleksandar podijelio njegovu srdžbu i izgrdio Hefestiona. Ali ubrzo se 
opet, promijenivši mišljenje, stade ljutiti na Eumena videći u njegovim 
riječima više uvredljiv postupak prema sebi nego iskrenost u pogledu 
Hefestiona. 

Zatim, kad je Aleksandar odašiljao Nearha'" s brodovljem da istraži 
vanjsko more, tražio je od prijatelja novaca; u kraljevskoj ga, naime, 
blagajni nije bilo. Kad mu je Eumen, od koga je zatražio tri stotine 

talenata,!? dao samo stotinu i još tvrdio da ih je teškom mukom i jedva : 
skupio preko svojih upravitelja dobara, Aleksandar, ništa mu ne predba- 
civši i ne primivši taj novac, naredi svojim robovima da potajno zapale 
Eumenov šator hoteći ga zateći na djelu kao lašca kad budu iznosili novac. 
Ali šator izgorje prije nego što su išta stigli učiniti i Aleksandar se pokaja 
zbog tog čina jer su tako propali njegovi spisi. Ipak, vatrom rastaljena 
zlata i srebra bi nađeno u vrijednosti više od tisuću talenata. Aleksandar 
ne uze ništa od toga, nego, štaviše, pismeno naloživši satrapima i vojnim 
zapovjednicima posvuda po državi da pošalju prijepise poslanih isprava, 
naredi Eumenu da ih sve preuzme na čuvanje. 

Pa opet, kad se Eumen posvadio s Hefestionom oko nekakva dara i 
mnogo ružnoga od njega čuo, ali i rekao mu, u tom času se nimalo nije 
umanjila milost što ju je uživao; ali kad je malo potom Hefestion umro,“ 
kralj, u dubokoj boli, grubo postupajući i držeći se zlovoljno prema svima 
za koje mu se činilo da su za života zavidjeli njegovu miljeniku i radovali 
se njegovoj smrti, najviše je sumnjičio Eumena zbog takvih osjećaja i često 
mu je predbacivao prijašnje zadjevice s Hefestionom i grdnje protiv njega. 
Ali Eumen, koji je bio okretan i uvjerljiv u govoru, poduhvatio se toga 
da ono što mu je prijetilo propašću okrene u svoj spas. Potražio je utočište 
u Aleksandrovoj strastvenoj odanosti Hefestionu predlažući počasti koje 
su trebale najvećma osvjetlati uspomenu na pokojnika i prilažući obilno i 
spremno novac za izgradnju E grobnice. 


3. Kad je Aleksandar umro“! i nastao spor između makedonske 
pješačke falange i kraljevih družbenika," Eumen se u srcu priključio 
potonjima, ali po onome što je govorio bio je neka vrst zajedničkog 
prijatelja jednima i drugima i držao se po strani smatrajući da nije njegova 
stvar da se miješa u njihove sporove budući da je stranac među 
Makedoncima. I kad je, pošto su ostali iz Aleksandrove družbe napustili 
Babilon,“ ostao u gradu sam, stao je ublažavati mnoge od pješadije, te 
ih je učinio prijemljivima za pomirenje. A kad su makedonske vojskovođe, 
poslije međusobnih dodira i pošto su se smirili nakon prvih burnih 
rasprava, stale dijeliti satrapije“ i vojna zapovjedništva, Eumen dobije 
Pejo : Paflagoniju? i južnu obalu Ponta Euksina* sve do Trapezun- 
? koja tada još nije bila u makedonskoj vlasti; njome je. naime, 
kultno Arijarat ali je trebalo da ga Leonat* i Antigon, odvevši ga s 
velikom vojskom onamo, ustoliče kao satrapa te zemlje. 

Antigon, međutim, nije obraćao pažnju na pismene upute Perdikine 
jer se već uzoholio i prezirao sve druge.* Leonat se spustio iz unutrašnjo- 
sti! u Frigiju da poduzme vojni pohod za Eumena, no kad mu se 
pridružio Hekatej, tiranin Kardije, i zamolio ga da radije dođe u pomoć 
Antipatru i Makedoncima, opsijedanima u Lamiji,*“* pohita da prijeđe u 
Evropu, pozove Eumena sa sobom i pokuša ga pomiriti s Hekatejom. 
Među njima je, naime, postojalo neko tradicionalno međusobno nepovje- 
renje uslijed političkih razmimoilaženja; i često je Eumen javno osuđivao 
Hekatejevu tiranidu* i pozivao Aleksandra da vrati građanima Kardije 
njihovu slobodu. Kad je stoga Eumen tada otklonio sudjelovanje u vojni 
protiv Helena i rekao da se boji da ga Antipatar ne ubije Hekateju za volju 

i iz svoje davne mržnje, Leonat, povjerovavši mu, ne sakri pred njim ništa 
od svojih namjera. Pomoć Antipatru bila mu je, naime, samo izlika i 
povod, a stvarno se odlučio dočepati Makedonije čim prijeđe u Evropu; 
i pokazao mu je neka Kleopatrina** pisma u kojima ga poziva u Pelu? 
obećavajući da će se udati za nj. Ali Eumen, bilo bojeći se Antipatra, bilo 
što je izgubio povjerenje u Leonata, čovjeka hirovita i puna nestalnih i 
naglih strasti, digne noću tabor uzevši sa sobom svoje trupe i prtljagu.* 
Imao je tri stotine konjanika i dvije stotine naoružanih robova, a u zlatu 
vrijednost od pet tisuća talenata novca.“ Pobjegavši s tim sredstvima k 
Perdiki i ispričavši mu Leonatove naume, odmah stekne velik utjecaj kod 
njega i postade članom njegova vijeća, a malo kasnije bi doveden u 
Kapadokiju u pratnji vojske i u nazočnosti samog Perdike koji je vojskom 
zapovijedao. Pošto je Arijarat pao u zarobljeništvo i zemlja bila pokorena, 
Eumen bi ustoličen kao satrap. On povjeri gradove svojim prijateljima, 
postavi zapovjednike vojnih posada i ostavi za sobom one suce i upravitelje 
koje je htio, dok se Perdika u sve to nije nimalo miješao, a sam krene 
odande s Perdikom da mu bude na usluzi i ne želeći se odvajati od 
kraljeva. 


4, No, Perdika, uvjeren da će sam izvesti svoje planove, a držeći da 
zemlja koju su ostavili.za sobom treba poduzetna i odana čuvara, pošalje 
Eumena iz Kilikije“ natrag, tobože šaljući ga u njegovu satrapiju, a 
stvarno da drži na uzdi susjednu Armeniju u koju je Neoptolem“ unio 
smutnje. Njega je, dakle, Eumen, premda je Neoptolem bio žrtva 
razmetljivosti i isprazne umišljenosti, nastojao susprezati prijateljskim 
ophođenjem; sam je pak, utvrdivši da je makedonska pješačka falanga 
umišljena i preuzetna, kao njenu protutežu ustrojio konjaničke trupe 
nudeći onima od tamošnjih stanovnika, koji su bili sposobni služiti u 
konjici, oprost od danaka i poreza i raspodjeljujući kupljene konje među 
one iz svoje prainje u koje je imao najviše povjerenja potičući njihovo 
samopouzdanje častima i darovima i učvršćujući im tijelo marševima i 
vježbama tako da su jedni od Makedonaca bili zaprepašteni, a drugi 
ohrabreni videći da je za kratko vrijeme okupio oko sebe ne manje od šest 
tisuća i tri stotine konjanika. 


5. Kad su Krater*! i Antipatar, svladavši Helene,“ prešli u Aziju# 
da obore Perdikinu vlast i kad je bilo objavljeno da kane prodrijeti u 
Kapadokiju, Perdika, koji je osobno vodio vojni pohod protiv Ptolemeja.“ 
imenovao je Eumena vrhovnim zapovjednikom s najvišim ovlaštenjima 
nad trupama u Armeniji i Kapadokiji; u vezi s time razaslao je i pisma 
zapovjedivši Alketi* i Neoptolemu da slušaju Eumena, a Eumenu da 
upravlja situacijom kako smatra najboljim. Alketa, međutim, otvoreno 
odbi da ratuje izjavivši da je Makedonce pod njegovim zapovjedništvom 
stid boriti se protiv Antipatra, a da su Krateru tako skloni da su pripravni 
primiti ga raširenih ruku. Što se pak Neoptolema tiče, nije ostalo 
neprimijećeno da sprema izdajstvo protiv Eumena, a pozvan ne odazva se 
nego postroji svoje čete u borbeni poredak. Tada prvi put ubere Eumen 
plodove svoje dalekovidnosti i pripremljenosti; jer kad mu je pješadija već 

bila potučena, natjera on konjanicima Neoptolema u bijeg i zarobi 
njegovu prtljagu, a udarivši s cjelokupnom konjicom na njegovu pješačku 
falangu, raštrkanu gonjenjem neprijatelja, prisili ju da položi oružje i da 
mu se zakune da će odsad vojevati pod njegovim zapovjedništvom. 

Neoptolem, međutim, skupivši nekoliko svojih ljudi umaklih iz 
poraza, pobježe ka Krateru i Antipatru; ali oni su već bili poslali 
poslanstvo Eumenu pozivajući ga da prijeđe na njihovu stranu: uživat će 
posjed satrapija koje je imao primivši od njih još vojske i zemalja, 
Antipatru od neprijatelja postavši prijatelj, a Krateru od prijatelja ne 
postavši neprijatelj. Čuvši taj prijedlog, Eumen odgovori da kao davni 
neprijatelj Antipatra ne bi mogao sad postati njegovim prijateljem kad 
vidi kako s prijateljima postupa kao s neprijateljima,“ ali da je spreman 
izgladiti sukob Kratera s Perdikom i pomiriti ih pod ravnim i pravičnim 
uvjetima; ako pak jedan od njih pokuša ošiliti na račun drugoga, pomagat 
će onome kome se čini nepravda dok bude disao i radije će žrtvovati glavu 
i život nego svoje poštenje. 


6. Dobivši, dakle, taj odgovor, Antipatar i njegovi prijatelji spokojno 
vijećahu o čitavoj situaciji kad im Neoptolem, došavši nakon svog bijega 
k njima, javi o bitki i pozove ih da mu priteknu u pomoć, po mogućnosti 
obojica, ali Krater svakako; Makedonci, naime, izvanredno čeznu za njim 
i ako samo ugledaju njegov bijeli šešir“ i čuju njegov glas, s oružjem će 
poletjeti k njemu. I doista, Kraterovo je ime mnogo značilo među njima 
— poslije Aleksandrove smrti većina je vojnika poželjela njega kao 
zapovjednika sjećajući se da je zbog njih navukao mnogu Aleksandrovu 
zlovolju protiveći se sve većoj kraljevoj sklonosti prema svemu perzij- 
skome i braneći djedovske tradicije koje su zbog sve veće raskoši i 
razmetljivosti već bile gažene. 

U vrijeme o kome govorimo Krater, dakle, posla Antipatra u 
Kilikiju“*, a sam sa znatnim dijelom vojske krene s Neoptolemom na 
Eumena misleći da će ga napasti kad ga Eumen ne bude očekivao i kad 
mu vojska, poslije nedavne pobjede, bude u neredu i pri piću. To što je 
Eumen predvidio njegov napad i unaprijed se pripremio, moglo bi se 
smatrati znakom trijezna zapovjedništva premda ne vrhunske sposobno- 
sti; ali da nije samo neprijateljima ostalo nepoznato ono što za Eumena 
nije bilo dobro da doznaju, nego da je i svoje trupe nagnao na Kratera a 
da nisu znale s kim će se boriti i da je sakrio od njih ime protivničkoga 
vojskovođe, čini se da je bio osobit podvig toga vođe. Proširio je, naime, 
vijest da Neoptolem i Pigret“ ponovo napadaju i da vode paflagonske i 
kapadočke konjanike. A kad je jedne noći htio dići tabor i otići, a onda 
zaspao, usni neobičan san. Činilo mu se da vidi dva Aleksandra kako se 
spremaju za borbu jedan s drugim, svaki na čelu jedne falange; zatim da 
je jednome došla u pomoć Atena, a drugome Demetra, pa kad je nastao 
žestok boj, da je onaj s Atenom bio potučen, a da je Demetra trgajući 
klasje, plela vijenac za pobjednika. 

Odmah nasluti da je san njemu u prilog jer se borio za izvrsnu zemlju 
koja je tada bila puna krasnog klijajućeg klasja ; sva je, naime, bila zasijana 
i pružala je prizor kakav pristaje razdoblju mira jer su se nadaleko polja 

gizdala bujnim žitom: a još više bi osokoljen kad dozna da je lozinka 
neprijatelja »Atena i Aleksandar«. Stoga sam dade lozinku »Demetra i 
Aleksandar« i naredi svim svojim ljudima da se ovjenčaju klasjem i 
vijencima od njega ukrase oružje. Ali premda je više puta osjetio poriv da 
iznese i otkrije zapovjednicima i časnicima oko sebe protiv koga im je boj 
biti i da ne bude jedini koji je sakrio i zadržao stvar, za koju je bilo tako 
potrebno da ostane tajnom, ipak ustraja uz svoju prvu odluku i opasnost 
povjeri samo svojim mislima. 


7, Protiv Kratera ne postavi nijednog od Makedonaca nego dva 
konjanička odjeljenja stranaca kojima su zapovijedali Farnabaz, sin 
Artabazov, i Feniks s Teneda; njima je dao nalog da, čim neprijatelji 
dođu napomol, navale svom brzinom i zametnu boj ne dajući im ni do 
daha ni do riječi i ne dopuštajući pristup nikakvom poslanom glasniku. 
Jer se veoma plašio da će Makedonci, prepoznavši Kratera, prijeći k 
njemu. Sam je pak, sastavivši eskadron od tri stotine najsnažnijih 
konjanika i odjahavši na desno krilo, namjeravao uđariti na Neoptolema. 
Ali kad ih ugledaše kako, prešavši brežuljak koji ih je odvajao od 
neprijatelja, oštro i poletno kreću u napad, Krater, zabezeknut i žestoko 
izgrdivši Neoptolema da ga je prevario obećavajući mu da će Makedonci 
prijeći k njemu, opomene svoje časnike da se pokažu hrabri pa započne 
protunapad. 

Poslije strašnog prvog sraza, pošto su koplja bila brzo polomljena i 
nastao boj mačevima, Krater, koji nije osramotio Aleksandra, nego je, 
nakon što je oborio mnoge neprijatelje, a više puta natjerao one pred 
sobom u bijeg, najzad spadne s konja ranjen od nekog Tračanina koji ga 
je napao sa strane; a kad je pao, drugi su neprijatelji prolazili pokraj njega 
ne znajući tko je, ali Gorgija, jedan od Eumenovih časnika, prepozna ga 
i, sjahavši s konja, okruži ga stražom jer je već bio u veoma tešku stanju 
i borio se sa smrću. U međuvremenu udari i Neoptolem na Eumena. 
Kako su se odavno mrzili i bili obuzeti srdžbom, u dva nasrtaja ne opaziše 
jedan drugoga; a u trećemu, prepoznavši se, odmah navališe trgnutim 
mačevima i uz glasnu viku. Kad im se konji čeomice sudariše svom silom 
poput troveslarki,“ pustivši uzde, pograbiše se rukama nastojeći strgnuti 
jedan drugome kacigu i otkinuti s pleća oklope. U tom gušanju, pošto 
konji ispođ njih istovremeno pobjegoše, spavši na zemlju .i svalivši se 
jedan na drugoga, hvatahu se ukoštac i rvahu. Zatim Eumen Neoptole- 
mu, koji se pokušao podići, presiječe potkoljenicu sam se uspravivši prije 
njega; ali Neoptolem, oduprijevši se o jedno koljeno jer mu je ono drugo 
bilo osakaćeno, snažno se branio odozdo, ali nije mogao zadati smrtnih 
rana, a sam, pogođen u vrat, pade i klone. A kad je Fumen, zaslijepljen 
bijesom i starom mržnjom, stao trgati s njega oružje i psovati ga, 
Neoptolem, još držeći mač, iznenada ga rani ispod oklopa gdje se donjim 
krajem doticao malog trbuha. Rana zadade Eumenu više straha nego štete 
jer je zbog gubitka snage njegovog protivnika bila slaba. 

Svukavši oružje s mrtvaca, premda se loše osjećao od rana kojima je 
bio isječen po bedrima i rukama, bacivši se na konja ipak potjera na drugo 
krilo misleći da neprijatelji još pružaju otpor. Ali doznavši za Kraterov 

kraj i dojahavši do njega, kad ga vidje još na životu i pri svijesti, sjaha, 
gorko zaplače i uhvati ga za desnicu, te zaspe mnogim grdnjama 
Neoptolema, a mnogim izrazima sažaljenja Kratera zbog njegove sudbine, 
a sebe zbog kobne nužde koja ga je dovela u sukob s prijateljem i prisnim 
drugom te je morao takvu nesreću“! ili od njega pretrpjeti ili mu je zadati. 


8. U toj je bitki Eumen postigao pobjedu oko deset dana nakon one 
prve; ona mu je silno podigla prestiž jer se smatralo da ju je izvojevao 
podjednako mudrošću i hrabrošću, ali mu je pribavila i mnogo zavisti i 
mržnje podjednako među saveznicima i među neprijateljima: ta kao - 
došljak i stranac oružjem i rukama Makedonaca ubio je prvog i najviđeni- 
jeg među njima! Da je Perdika na vrijeme doznao za Kraterovu smrt, 
nitko do njega ne bi među Makedoncima bio na prvome mjestu ; ali ovako 
je izvještaj o toj bitki stigao u njegov tabor u Egiptu tek pošto je Perdika 
dva dana ranije zaglavio u pobuni svojih vojnika; u bijesu Makedonci 
odmah Eumena osudiše na smrt. A kao vrhovni zapovjednik u ratu protiv 
njega imenovan bude Antigon zajedno s Antipatrom. 

Kad se Eumen namjerio na kraljevska uzgajališta konja koji su bili 
napasani oko gore Ide i uzeo konja koliko mu je bilo potrebno, a poslao 
priznanicu nadzornicima,* kažu da se Antipatar nasmijao i rekao da se 
divi Eumenovoj promišljenosti jer on očigledno očekuje da će njima 
polagati račun o kraljevskoj imovini ili ga od njih tražiti."* Budući da je 
bio nadmoćan konjicom, Eumen se htio ogledati na lidijskim ravnicama 
oko Sarda, a ujedno ga je i taština navela da pred Kleopatrom pokaže 
svoju vojnu silu; ali na njezinu molbu — plašila se, naime, okrivljavanja 
Antipatrova — krene dalje u gornju Frigiju i prezimi u Keleni.* A kad su 
se ondje Alketa, Polemon i Dokim otimali s njime o vrhovno zapovjedni- 
štvo, reče: »To je baš po onoj izreci: *A o propasti ni riječi*«.*“ Obećavši 
pak vojnicima u tri dana isplatiti plaću, prodavao im je imanja i tvrđave 
po zemlji, pune robova i stoke. Zapovjednik odjela pješačke falange ili 
najamničke čete, koji je kupio takav posjed, išao bi ga opsijedati pomoću 
sprava i strojeva koje mu je pribavljao Eumćn; i vojnici su prema iznosu 
dužne plaće dijelili sav plijen. Kao posljedica toga, Eumen je opet bio 
omiljen; kad su se u taboru pojavila pisma koja su među vojnike dali 
razdijeliti neprijateljski vođe u kojima je ponuđeno sto talenata“ i počasti 
onome tko ubije Eumena, Makedonci se silno raspališe i doniješe odluku 
da tisuću najvrsnijih između njih stalno bude u njegovoj blizini kao 
tjelesna straža da bi ga čuvalo za vrijeme obilazaka i stražarilo nad njim 
noću. Izabrani poslušaše i bili su veoma zadovoljni što su od njega primali 
časti koje kraljevi podjeljuju svojim prijateljima.“ Jer Eumen je imao i 
ovlaštenje“ da dijeli grimizne šešire i plašteve, a to je u Makedonaca 
sasvim poseban kraljevski dar. 


9. Sreća, međutim, i ljude sitnih duša zanosi na velike misli tako da 
se pojavljuju okruženi nekom veličinom i dostojanstvom zbog nadmoćna 
položaja u kojem ih vidimo; ali čovjek istinski ponosita i čvrsta duha 
većma se otkriva“ u neuspjesima i nesrećama nad koje se uspijeva izdići 
poput Eumena. Ponajprije, naime, potučen od Antigona* izdajstvom“* u 


EUMEN 309 


zemlji Orkinijaca u Kapadokiji“ i gonjen od njega, ne dopusti da izdajica 
na bijegu umakne k neprijateljima, nego ga uhvati i objesi. Zatim, 
udarivši u bijeg suprotnim smjerom od onoga kojim je išla neprijateljska 
potjera, promijeni pravac a da to oni nisu opazili i, prošavši pored njih, 
kad dođe do mjesta na kojem se odigrala bitka, utabori se pa, skupivši 
mrtve i iscijepavši vrata iz okolnih sela, spali zasebno tijela časnika a 
zasebno tijela običnih vojnika i, nasuvši zemljom pepeo mnogih palih, ode 
tako da se i Antigon, došavši kasnije, Zadivio njegovoj smionosti i 
postojanosti. 

Zatim, kad se namjerio na Antigonovu kočortii i lako mogao zarobiti 
mnogo slobodnih ljudi, služinčadi i blago nakupljeno iz tolikih ratova i 
pljačkaških pohoda, poboja se da njegovi ljudi, pretrpani tolikim plijenom 
i pljačkom, ne otežaju za bijeg i ne omlitave za podnošenje lutanja i 
protoka vremena, za koje se najviše nadao da će natjerati Antigona da ga 
se okani,“ pa naredi da se najprije okrijepe i dadu konjima svježe krme 
prije nego što krenu na neprijatelje. Sam pak krišom posla Menandru koji 
je bio na čelu neprijateljske komore poruku da je u brizi za njega koji mu 
je prijatelj i prisni drug i da mu savjetuje da se čuva i povuče što brže 
može iz pristupačna i ravničasta kraja u obližnje podbrežje nedostupno 
konjici i nepodobno za opkoljavanje. Kad je Menandar brzo razabrao 
opasnost i premjestio tabor, Eumen otvoreno posla uhode i naloži 
vojnicima da se naoružaju i zauzdaju konje jer će ih povesti na neprijatelje. 
A kad su uhode dojavile da je Menandar potpuno nedohvatljiv budući da 
je utekao u nezgodan kraj, Eumen, pretvarajući se da je ljut, odvede 
vojsku. A kad je Menandar to potvrdio pred Antipatrom i Makedonci 
stali hvaliti Eumena i pokazali prijateljsko raspoloženje prema njemu jer, 
premda im je i djecu mogao učiniti robovima i obeščastiti žene, poštedio 
ih je i pustio, pripovijeda se da je Antigon kazao: »Ma nije onaj, 
pametnjakovići, njih pustio iz obzira prema vama, nego bojeći se da na 
bijegu sebi ne stavi na noge tolike negve«. 


10. Poslije toga, lutajući i nastojeći izbjeći neprijatelje, Eumen 
nagovori većinu svojih vojnika da otiđu“ bilo u brizi na njih ili jer nije 
htio vući za sobom trupe odveć brojne da izmaknu pažnji neprijatelja. Pa 
i kad se zaklonio u Noru, tvrđavu na granici između Likaonije€ i 
Kapadokije, s pet stotina konjanika i dvjesto teško naoružanih pješaka, i 
odande opet srdačno i prijazno otposla sve prijatelje koji su ga zamolili da 
ih otpusti jer nisu mogli podnositi neudobnost onog mjesta i oskudnu 
prehranu. A kad je Antigon, pristigavši, stao da ga prije opsade poziva 
na razgovor, on odgovori da Antigon ima mnogo prijatelja i vojskovođa 
sposobnih da ga naslijede, dok od onih za čiju se on stvar bori ne ostaje 
nitko da ga zamijeni u zapovjedništvu; zato zatraži da Antigon pošalje 
taoce ako želi s njime porazgovarati. Kad je pak Antigon tražio da mu se 
obraća kao moćnijemu, odgovori Eumen: »Nikoga ne smatram moćnijim 
od sebe sve dok sam gospodar svom maču«. Ali ipak, kad je Antigon 
poslao svog sinovca Ptolemeja“ u tvrđavu kao što je Eumen zaiskao, on 
side iz tvrđave i, zagrlivši jedan drugoga, pozdraviše se prijateljski i 
prijazno jer su ranije mnogo drugovali i bili dobri prijatelji. Održali su 

duge razgovore u kojima Eumen nije spominjao svoju sigurnost niti 
izmirenje, nego je tražio da mu se priznaju njegove satrapije i da mu se 
vrati ono što je dobio kao darove, te je divljenje obuzimalo nazočne koji 
su se čudili njegovoj samosvijesti i smionosti. Ujedno je trkom dolazilo 
mnogo Makedonaca željnih da vide kakav je Eumen ; jer se od Kraterove 
smrti ni. o kome drugome nije toliko u vojsci govorilo. Ali Antigon, 
pobojavši se za nj da ne doživi kakvo nasilje, najprije glasnim povicima 
zabrani vojnicima da mu prilaze i dade kamenje bacati na one koji su jurili 
onamo, a najzad, obuhvativši rukama Eumena i tjelesnom stražom 
odbijajući svjetinu, teškom ga mukom smjesti ma sigurno. 


11. Zatvorivši nakon toga Noru opsadnim zidom i ostavivši čete da 
ga čuvaju, Antigon otiđe; Eumen, međutim, premda pritiskivan opsa- 
dom, kako je u tvrđavi bilo u obilju žita; vode i soli, ali ničega drugog za 
hranu, pa niti začina uz kruh, ipak je onim što je imao uspijevao učiniti 
svojoj družbi život veselim pozivajući ih naizmjence za svoj stol i 
začinjajući zajedničko blagovanje razgovorom punim miline i ljubeznosti. 
A bio, je i ugodne vanjštine, ne nalik na ratnika i vojevanjem iscrpljena 
veterana, nego uglađen i mladolik ; čitavo mu je tijelo bilo tako proporcio- 
nalno građeno, s udovima u čudesnu skladu kao da je čudo umjetnosti i, 
mada nije bio vješt govornik, bio je zavodljiv i uvjerljiv, kako se dade 
zaključiti iz njegovih pisama, 

Opsijedane ljude najviše je mučio tijesan prostor, jer su se mogli 
kretati u malim nastambama i po mjestu koje je imalo opseg od samo dva 
stadija“ tako da su uzimali hranu a da prije toga nisu vježbali; i konji 
su bili isto tako dokoni. Želeći ih ne samo osloboditi dosade koja ih je 
tištila zbog besposlice nego i održati ih uvježbanima za bijeg ako bi se 
ukazala povoljna prilika, odredi ljudima kuću, najveću u tom mjestu, 
dugu četrnaest lakata,“ kao prostor za šetnju naredivši im da malo pomalo 
ubrzavaju korak; a što se konja tiče, svakoga je, stegnuvši ga oko vrata 
velikim remenjem privezanim za strop, povlačio u zrak i podizao 
koloturima tako da su se stražnjim nogama odupirali o zemlju, a prednje 
su im se noge tek vrškom kopita doticale poda. Dok su tako visjeli, dražili 
su ih konjušari, stojeći uz njih, vikom i bičevima; i konji, puni bijesa i 
srdžbe, ritali su se i poskakivali stražnjim nogama a onima, koje su im 
bile u zraku, nastojali su se oduprijeti o tlo topćući o zemlju i naprežući 
cijelo tijelo, te su izlučivali mnogo znoja i pjene — to im nije bila loša 
vježba ni za brzinu ni za snagu.“ Ječam im opet davahu oljušten da ga 
brže sažvaču i bolje provare. : 


12. Već se opsada otegla kadli Antigon dozna da je u Makedoniji 
umro Antipatar?? i da se situacija uzmutila zbog svađe Kasandra i 
Poliperhonta;“ a kako više nije gajio nikakve male nade, nego je u svoje 
namjere uključio vrhovništvo nad svima, htio je da mu Eumen bude 
prijatelj i pomagač u njegovim pothvatima. Stoga posla Hijeronima da 
uglavi mir s Eumenom predloživši odgovarajuću zakletvu koju Eumen 
ispravi pa je iznese pred Makedonce koji su ga opsijedali da prosude koja 
je formulacija pravičnija, Antigon je, naime, iz formalnih obzira na 


EUMEN 311 


početku spomenuo kraljeve," a ostatak se zakletve odnosio samo na nj; a 
Eumen napisa na prvo mjesto u zakletvi imena Olimpijade i kraljeva, a 
zatim se zaklinjao na odanost ne samo Antigonu i da će imati iste 
neprijatelje i prijatelje kao on, nego i Olimpijadi i kraljevima, Pošto se ova 
očito ukazala pravičnijom, Makedonci njom zakleše Eumena, pa onda 
digoše opsadu i posiaše Antigonu poslanike da se i on sa svoje strane 
zakune Eumenu. 

Eumen, međutim, vrati sve kapadočke taoce što ih je držao u Nori 
primajući od ljudi koji su došli po njih konje, teretnu marvu i šatore i 
skupi sve vojnike koji su, raspršivši se poslije njegova bijega, lutali 
.zemljom tako da je na koncu imao uza se gotovo tisuću konjanika s kojima 
izjahavši pobježe, pobojavši se s pravom Antigona. Jer ne samo da je ovaj 
naredio svojim Makedoncima da ga ponovo zatvore zidovima i opsijedaju, 
nego im je i gorko predbacio što su prihvatili ispravak zakletve. 


13. Dok je bio na bijegu, donesoše Eumenu pisma od onih u 
Makedoniji, koji su se plašili rastuće moći Antigona, jer ga je Olimpijada 
pozivala da dođe i preuzme brigu za Aleksandrova sinčića, te da ga odgoji, 
budući da je osjećala da mu rade o glavi; a Poliperhont i kralj Filip" 
naređivali su mu da u svojstvu zapovjednika trupa u Kapadokiji zarati na 
Antigona i uzme iz riznice u Kvindi“ pet stotina talenata" da bi popravio 
svoje novčane prilike; za rat pak neka uzima koliko hoće. O tome su pisali 
i Antigonu i Teutamu, zapovjednicima Srebrnoštitih.? A jer su oni, 
primivši pismo, naoko prijazno dočekali Eumena, ali su očigledno 
pokazivali da su puni zavisti i svadljivosti držeći da im je ispod časti da 
igraju drugu ulogu iza njega, Eumen je nastojao utišati njihovu zavist ne 
uzevši novac govoreći da mu nije potreban, a protiv njihove svadljivosti i 
želje za zapovjedništvom, kako nisu bili sposobni da vođe, a voljni da 
slušaju drugoga, prizove u pomoć praznovjerje. 

Reče, naime, da mu se u snu ukazao Aleksandar i da mu je pokazao 
jedan kraljevski opremljen šator u kome je stajalo prijestolje; još reče da 
mu je Aleksandar kazao da će, budu li ondje vijećali i obavljali poslove, 
on osobno biti prisutan i zajedno s njima prihvaćati se svake zamisli i 
pothvata što ga budu započinjali u njegovo ime. Eumen na to lako 
nagovori Antigona i Teutama jer niti su oni htjeli dolaziti k njemu, niti 
je on smatrao da je u skladu s njegovim dostojanstvom da bude viđan na 
vratima drugih. I tako, postavivši kraljevski šator i prijestolje koje su 
posvetili Aleksandru, ondje se sastajahu i vijećahu o stvarima od najveće 
važnosti. ' 

Dok su napredovali u unutrašnjost zemlje, dođe im ususret Peuke- 
sta," koji je bio Eumenov prijatelj, s drugim satrapima i združiše svoje 
trupe s Eumenovima osokolivši Makedonce mnoštvom svojih ljudi i 
sjajem svoje opreme; ali tim je satrapima, zbog vlasti što su je stekli i zbog 
. mekoputna načina života što su ga provodili poslije Aleksandrove smrti, 
bilo nemoguće upravljati; nakupivši ćudi tiranske i othranjene barbar- 
skom nadutošću, bili su jedni prema drugima neugodni i nesložni, dok 
su, laskajući bez ikakva ustručavanja Makedoncima i rasipajući novac za 
gozbe i žrtve, za kratko vrijeme učinili tabor svratištem raspojasane 

raskoši, a ođ vojske rulju koja se dala od demagoga zavoditi pri izboru 
vojskovođa baš kao u demokratskim državama. Eumen, međutim, opa- 
zivši da oni preziru jedan drugoga, a njega se boje i vrebaju priliku da ga 
ubiju ako im se ukaže zgoda, učini se kao da treba novaca i uzajmi mnogo 
talenata od onih, koji su ga najviše mrzili, zato da bi imali povjerenja u 
njega i ustezali se da ga pokušaju ubiti zbog pozajmljena novca; stoga je 
tuđe bogatstvo bilo njegov tjelesni čuvar — dok drugi spasavaju život 
dajući novac, on je jedini stekao sigurnost uzevši ga. 


14. Međutim, Makedonci su se, dok je vladala sigurnost, davali i 
dalje podmićivati od onih koji su ih potkupljivali i visjeli su na njihovim 
vratima tako da su ti sad imali tjelesnu stražu i htjeli biti vojskovođe; ali 
kad se Antigon utaborio do njih s velikom: vojskom i situacija je u sav glas 
zvala istinskoga vojskovođu, nisu samo obični vojnici upirali oči u 
Eumena, nego su se isvi oni, koji su bili veliki u raskoši mira, pokunjili 
i bez riječi zauzeli mjesta što im ih j je on odredio. I doista, kad je Antigon 
pokušao prijeći rijeku Pasitigris,“ drugi zapovjednici koji su pazili na 
njegove pokrete nisu to ni opazili, nego mu se Fumen jedini suprotstavio 
i, zametnuvši bitku, poubijao mnogo njegovih ljudi i rijeku napunio 
leševima, a četiri tisuće zarobio. Ali osobito u vezi s bolešću koja ga je 
zadesila pokazali su Makedonci posve jasno da drugi umiju sjajno gostiti 
i svetkovati, ali da zapovijedati i ratovati umije jedino on. Jer Peukesta je 
očekivao, pošto ih je u Perziji sjajno počastio i porazdijelio svakome 
pojedinačno po životinju za žrtvu; da će biti glavokomandujući; ali za 
nekoliko dana, kad su vojnici stupali protiv neprijatelja, desi se da su 
Eumena nosili zbog opasne bolesti u nosiljci izvan vojničkih redova da 
bude na miru jer ga je mučila besanica. Kad su malo poodmakli, iznenada 
se pokazaše neprijatelji kako prelaze neke brežuljke i silaze u ravnicu. 

im je, dakle, s visova na suncu zablistao odsjaj njihova zlatnog oružja 
dok su nastupali u uređenu borbenom poretku i čim ugledaše kule na 
slonovima i grimizna pokrivala — a to je bio ukras vojnika spremnih na 
boj — zaustaviše se. Oni Makedonci sprijeda stadoše vikati neka im zovu 
Eumena jer neće poći naprijed ako im on ne bude na čelu i, prislonivši 
oružje na zemlju, nagovarahu jedni druge da čekaju, a svoje vođe da 
miruju i da se bez Eumena ne bore i ne izlažu opasnosti od neprijatelja. ' 
Čuvši to, on trkom dođe k njima požurujući nosače i, podigavši zavjese 
na obje strane nosiljke i radostan, ispruži van desnicu. A vojnici, čim ga 
ugledaše, pozdravivši ga na svom makedonskom jeziku, podigoše štitove 
i, udarivši sarisama* o njih, digoše bojnu viku i izazivajući neprijatelje sad 
kad su bili sigurni da je vođa s njima. 


15. Antigon je pak, čuvši od zarobljenika da je Eumen bolestan i da 
ga nose u nosiljci jer mu je veoma zlo, smatrao da neće biti težak posao 
satrti ostale dok on boluje. Stoga je i žurio vodeći vojsku u bitku. Ali kad 
je, pošto su se neprijatelji svrstali u bojni poredak, projahavši pored 
njihovih redova, ugledao njihovo držanje i raspored, ostade zapanjen, 
stojeći na jednome mjestu podulje vrijeme; zatim ugleda nosiljku koju su 
prenosili s jednog krila na drugo. Nasmijavši se nato grohotom, kako mu 

je bio običaj, i rekavši prijateljima: »Ta je nosiljka, kako se čini, ono što 
se postrojilo protiv nas«, odmah se povuče sa svojom vojskom i utabori se. 
Ali čim je Eumenova vojska malo odahnula, opet je počela demago- 
gija; ponašajući se obijesno prema časnicima, podijelili su među se za 
zimovališta gotovo cijelu gobensku pokrajinu** tako da su stražnje čete 
šatorovale u udaljenosti od gotovo tisuću stadija“ od prednjih. To 
razabravši, Antigon iznenada krene na njih udarivši teškim i bezvodnim 
putem, ali poprijekim i kratkim, očekujući da im više neće biti lako da 
se pridruže svojim vojskovođama ako ih napadne raspršene po zimovališti- 
ma. Ali kad je zašao u nenaseljenu zemlju, strašni vjetrovi i oštra studen 
ometali su mu napredovanje veoma dosađujući vojsci. Jedina je pomoć 
stoga bila paliti brojne vatre; ali tako ne ostade neopažen neprijateljima; 
barbari, koji obitavahu na planinama koje su gledale na ono nenaseljeno 
područje, začudivši se mnoštvu vatri, poslaše na dvogrbim devama 
glasnike Peukesti. No on se, kad doču novosti, sam potpuno izbezumljen 
od straha i videći druge u sličnu stanju, dade u bijeg podigavši sa 
zimovanja ponajviše one vojnike koji su mu bili uz put; ali Eumen ukloni 
smutnju i strah obećavajući da će zaustaviti brzo napredovanje neprijatelja 
tako da stignu onamo tri dana kasnije nego što ih očekuju. Kad mu uspije 
da ih uvjeri, razasla glasnike s nalogom da se skupe čete iz zimovališta i 
s drugih strana, a istovremeno sam, izjahavši s drugim vođama, zapo- 
sjedne mjesto iz daljine vidljivo putnicima kroz pustinju te, premjerivši 
ga, naredi da se u razmacima pale mnoge vatre kao kad vojska taboruje. 
Kad je to bilo urađeno, pa kad je Antigon ugledao te vatre u planinama, 
ozlojedi se i obeshrabri misleći da su mu neprijatelji, već davno doznavši 
za njegovo približavanje, pošli ususret. Da ne bude, dakle, prisiljen 
iscrpljen i shrvan od puta ući u borbu s ljudima za boj spremnima koji 
su udobno proveli zimu, napustivši izravan put povede vojsku kroz sela 
i gradove pribavljajući joj vremena da se u miru oporavi. A kad nije 
nailazio ni na kakvu zapreku, kako to obično biva kad je pred nama 
neprijatelj, a kako su mu domaći ljudi kazivali da nisu vidjeli nikakve 
vojske nego je cijelo mjesto puno upaljenih vatri, razabere da ga je Eumen 
izigrao i, veoma razdražen, povede vojsku da riješi stvar u otvorenoj bitki, 


16. U međuvremenu se većina Eumenove vojske okupila oko njega i 
divila se njegovoj oštroumnosti, te je zahtijevala da on bude jedini vrhovni 
zapovjednik; vrijeđani time i ispunjeni zavišću, vođe Srebrnoštitih Anti- 
gon i Teutam radili su mu o glavi; skupivši većinu satrapa i vojskovođa, 
vijećali su kada i kako bi trebalo usmrtiti Eumena. Bili su jedinstveni u 
odluci da ga na svaki način upotrijebe u predstojećoj bitki, a da ga poslije 
bitke odmah ubiju, Ali Eudam, nadzornik slonova, i Fedim jave potajno 
Eumenu tu odluku ne iz nekakve naklonosti ili odanosti nego u brizi da 
ne ostanu bez novca što su mu ga posudili. Njih Eumen pohvali pa, 
otišavši u svoj šator i rekavši prijateljima da se kreće u čoporu divljih 
zvijeri, napisa oporuku i podere i uništi svoje papire ne želeći da poslije 
njegove smrti zbog tajni sadržanih u tim ispravama budu iznesene 
optužbe i klevete protiv ljudi koji su se dopisivali s njime. To sredivši, 
htio je prepustiti pobjedu neprijateljima ili upasti u. Kapadokiju pobje- 

gavši kroz Mediju i Armeniju. Ali kako u nazočnosti svojih prijatelja nije 
donio nikakve odluke, nego je u mislima, prevrtljivima poput njegove 
sreće, pretresao mnoge mogućnosti, stade na koncu svrstavati svoju 
vojsku za bitku potičući Helene i barbare, a njega samoga pozivahu 
falanga i Srebrnoštiti da se ne boji, jer su bili uvjereni da neprijatelji neće 
izdržati njihovu navalu. Bili su to, naime, najstariji vojnici Filipa i 
Aleksandra, poput ratnih atleta koji nisu znali za poraz niti pad do onog 
vremena, mnogi seđamdesetogodišnjaci, a nijedan mlađi od šezdeset 
godina. Stoga su, jurišajući na Antigonove ljude, vikali: »O svoje se očeve 
ogrešujete, hulje!« i u bijesu udarivši, satrše odjednom čitavu falangu, jer 
im se nitko ne opre, a većinu protivnika sasjekoše u borbi prsa 0 prsa. 

Na tom dijelu fronte Antigon je, dakle, bio potpuno potučen, ali 
njegova je konjica pobjeđivala; jer kako se Peukesta borio sasvim mlitavo 
i kukavno, osvoji Antigon i svu komoru zahvaljujući svojoj prisutnosti 
duha u opasnim trenucima i zato što mu je teren išao na ruku. Ravnica 
je, naime, bila veoma prostrana, a tlo nije bilo utabano niti kompaktno i 
tvrdo, nego pjeskovito i puno suhe i slane tvari koju su svojim trkom za 
bitke prerovali toliki konji i toliki ljudi te se uzvitlala prašina poput kreča 
čineći zrak bijelim i zamućujući pogled. Zato je Antigonu i bilo lako da 
se neopazice domogne prtljage neprijatelja. 


17. Kad je borba prestala, odmah pošalje Teutamu poslanike radi 
prtljage. A kad je Antigon obećao da će nju vratiti Srebrnoštitima i u 
drugom pogledu postupati s njima sa svim obzirima ako mu izruče 
Eumena, zasnuju Srebrnoštiti groznu zamisao da tog čovjeka živa predaju 
u ruke neprijateljima. I najprije se stadoše vrzmati oko njega ne 
pobuđujući njegove sumnje i vrebati na nj jedni žaleći za svojom 
prtljagom, drugi potičući ga neka se ne boji jer je pobijedio, a treći tužeći 
se na druge zapovjednike. Zatim, bacivši se na nj, istrgoše mu mač i 
njegovim mu pojasom svezaše ruke iza leđa. A kad Antigon posla 
Nikanora da preuzme uhvaćenika, Eumen zatraži da dobije riječ dok_.su 
ga vodili kroz redove Makedonaca ne da moli ili zaklinje, nego da im 
progovori o onome što će im biti na korist. 

Kad je nastao muk, stavši na povišenu mjestu i ispruživši vezane 
ruke,* reče: »Bi li, vi makedonske ništarije, Antigon, da je i poželio, 
mogao nad vama podići pobjedni znak usporediv s ovakvim kakav vi sami 
nad sobom podižete izručujući svog zapovjednika kao zarobljenika ? Nije, 
dakie, bilo dosta strašno što se u času pobjede priznajete pobijeđenima 
radi prtljage kao da je pobjeda u novcu a.ne u oružju, nego i svog vođu 
šaljete kao otkupninu za prtljagu. Mene, dakle, vode nepobijeđena kao 
pobjednika nad neprijateljima, kao žrtvu saveznika; ali vi, tako vam 
Zeusa, boga vojski, i tako vam bogova, čuvara zakletvi, ovdje me ubijte 
svojom rukom! U svakom slučaju, ako me i ondje budu ubijali, bit će to 
vaše djelo. Antigon vam neće zamjeriti, on traži mrtva Eumena, ne živa. 
A ako štedite ruke, bit će dovoljna jedna od mojih ako je oslobodite, da 
izvrši to djelo. Ako pak nemate povjerenja u moj mač, bacite me vezana 
pod slonove! Ako to učinite, oslobađam vas krivnje prema meni smatra- 
jući da ste se pokazali lojalni i pravični prema svome zapovjedniku.« 

18. Dok je to Eumen govorio, ostalo mnoštvo obuzimala je bol i čuo 
se plač, ali Srebrnoštiti stadoše vikati neka ga vode i ne obraćaju pažnju 
na njegovo brbljanje; ta nije tako strašno što će nitkov s Herzoneza okajati 
što je izmučio Makedonce nebrojenim ratovima koliko je strašno da 
najbolji vojnici Aleksandra i Filipa poslije tolikih muka u starosti bivaju 
lišavani svojih bojnih nagrada i primaju uzdržavanje od drugih, a žene im 
već treću noć provode u naručju njihovih neprijatelja. Ujedno ga 
povedoše ubrzavajući korak. 

Ali Antigon, u strahu od svjetine (jer nitko od Eumenovih ljudi nije 
ostao u svom taboru) izasla deset najsnažnijih slonova i brojne medske i 
partske kopljanike da rastjeraju mnoštvo. Zatim ne smože hrabrosti da 
vidi Eumena zbog njihova ranijeg bliskog prijateljstva, a kad su ga oni što 
ga preuzeše pitali kako da ga čuvaju, reče: » Tako kao slona ili kao lava.« 
Domala, sažalivši se, zapovjedi da mu skinu teške okove i da dobije 
jednoga od svojih najpouzdanijih robova da ga namaže uljem i dopusti đa 
preko dana uza nj boravi tko god od prijatelja hoće i da mu donosi sve 
što mu treba. A razmišljao je što da radi s njime više dana razmatrajući 
različita mišljenja i prijedloge, pri čemu su Nearh Krećanin i Antigonov 
sin Demetrije živo nastojali da spase Eumena, ali su se gotovo svi ostali 
suprotstavljali i tražili da bude smaknut. 

Pripovijeda se da je Eumen upitao svog. čuvara Onomarha zašto 
zaboga Antigon, dobivši u šake mrska čovjeka i neprijatelja, niti ga brzo 
ubija, niti velikodušno pušta, a kad mu je Onomarh bezobrazno 
odgovorio da mu nije sada vrijeme junačiti se pred smrću, nego da je to 
trebao činiti na bojnom polju, da je Eumen rekao: »Da, Zeusa mi, i tada 
sam to radio; upitaj one koji su se sa mnom sukobili; ali znam da se nisam 
namjerio ni na koga jačega.« A Onomarh kažu da je rekao: »Pa kad si 
sada našao jačega, zašto, dakle, ne sačekaš da on odredi čas ?2« 


19. Kad je, dakle, Antigon odlučio pogubiti Eumena, zapovjedi da 
mu uskrate hranu. I tako se, poslije dva ili tri dana bez jela, primicao 
svome kraju. Ali kad je iznenada bio dignut tabor, posla x njemu čovjeka, 
te ga smaknuše.“" Predavši tijelo njegovim prijateljima, Antigon im 
dopusti da ga spale i, sabravši njegove ostatke u srebrnu žaru, da ih 
ponesu i predaju njegovoj ženi i djeci. 

Pošto je Eumen tako umro, božanstvo nije kažnjavanje časnika i 
vojnika, koji su ga izdali, povjerilo nikome drugome; sam je Antigon, 
odvrgavši od sebe Srebrnoštite kao bezbožne i bestijalne, predao ih 
Sibirtiju, upravitelju Arahozije, naredivši mu da ih satre i uništi na svaki 
mogući način da se nitko od njih ne vrati u Makedoniju niti ugleda 
helensko more. 


Bilješke 


! Duris sa Sama (350-280), učenik Teofrastov, povjesničar i neko vrijeme tiranin na Samu, 

2 Kradija, grad na tračkom Herzonezu, u zaljevu Melas; danas Gallipoli. 

* Trački Herzonez kolonizirali su Atenjani, a kasnije osvojio Filip Makedonski. Danas je 
to poluotok Galipolja (Gallipoli). 

4 Filip Makedonski, otac Aleksandra Velikog. 

* Kombinacija rvanja i šakanja. 

* O tome govori i Arijan u Anabazi 5, 24. 

? Perdika (?2—321), jedan od glavnih Aleksandrovih vojskovođa, kome je on na samrti 
ostavio svoj prsten. Obavljao je neku vrst regentske funkcije za Filipa Arideja i za 
malodobnog Aleksandrovog sina. Antipatar, Krater i Ptolemej udružiše se protiv njega; 
pobijeđena, Perdiku ubiše vlastiti vojnici. 

5 Hefestion (?-325), slavni miljenik Aleksandrov. 

* Neka vrst tjelesne garde makedonskih kraljeva. 

% Eumena. 

U Artabaz, perzijski vojskovođa, priključio se Makedoncima. Njegova je.kći najprije bila 
udata za Memnona s Roda, vojskovođu u službi Darija Kodomana, koji je poginuo 
333. god. ' 

12 Herakla je dao smaknuti regent Makedonije Poliperhont god. 310. 

13 Aleksandar. đ 

!4* Prema Arijanu (Anabaza 7, 4, 6), sestrama je ime bilo Artakama i Artonis. 

15 Vidi Aleksandar 70. 

15 Inače nepoznata ličnost iz Aleksandrove pratnje. 

!" Widi Aleksandar 66. 

#5 Ocean: Unutrašnje more je Sredozemno. 

" Oko 1,668.000 predratnih zlatnih francuskih franaka. 

X God. 325. Vidi Aleksandar 72. 

2 13. lipnja 323. god. 

"To su bili najugledniji časnici i vojskovođe Aleksandrovi. Spor je bio oko pitanja 
nasljedstva. Časnici, podržavani konjicom, predlagali su da se kruna čuva za Roksanino 
još nerođeno dijete ako bude sin, a da u međuvremenu Perdika bude regent. Pješadija je 
tražila da Aleksandrov polubrat, nezakoniti Filipov sin Filip Aridej, koji je bio 
slabouman, odmah bude proglašen kraljem. Na koncu je došlo do kompromisa, 

23 Ondje je kralj umro. : 

#4 Pokrajine na koje je bila podijeljena perzijska i kasnije Aleksandrova država. U času 
Aleksandrove smrti (323. god.), njegovo se kraljevstvo dijelilo na 32 pokrajine. — , 

25 Stare perzijske pokrajine u Maloj Aziji. 

2 Crnog mora. 

2 Danas Trebizond (Trevzon). e 

2 Leonat iz Pele, makedonske prijestolnice, jedan od Aleksandrovih časnika. Pri diobi 
dobio je Miziju; ali kad je prešao u Evropu da pomogne Antipatru protiv pobunjenih 
Grka 322. god., Atenjani ga pobijede i ubiju. 

? Antigon (382-301), kasnije kralj Azije, potučen i ubijen kod Ipsa od koalicije makedon- 
skih vojskovođa (dijadoha, Aleksandrovih nasljednika) na čelu s Lisimahom. 

* Dijadohe. 

3! Male Azije. 

# Poslije Aleksandrove smrti Atenjani započeše rat protiv Antipatra i opsjedoše ga u 
tesalskoj tvrđavi Lamiji po kojoj je rat nazvan lamijskim. Završio je porazom Atenjana. 

# Tiranida, bar isprva, nije bila identična s tiranijam u našem smislu. 

*% Aleksandrova sestra, udata 336. god. za epirskoga kralja Aleksandra, udovica od 326. 
Kad j joj je muž poginuo u Italiji. Čak šest makedonskih vojskovođa (dijadoha) tražilo je 
njezinu ruku. Ubijena je 308. god., bez sumnje na Antigonov nalog. 

85 Makedonska prijestolnica. 

%# Prema rimskom piscu Korneliju Nepotu (Bumen 2, 4), pošto nije uspio nagovoriti 
Eumena, Leonat ga je pokušao ubiti. 

*" Oko 27,800.000 predratnih zlatnih francuskih franaka (kupovne vrijednosti iz 1914). 

a8 Slaboumnog Filipa Arideja i posmrtno rođenog Aleksandrovog sina od Roksane, tada još 
malog djeteta. U ime obojice državom | je upravljao Perdika. Pošavši s njine, Eumen se 
izjasnio za legitimističku stranu u sporovima koji su već tinjali, 

** Na jugoistoku Male Azije, preko puta Kipru. 

€ Tedan od najistaknutijih Aleksandrovih časnika (vidi glavu 1.) kome je kao pokrajina bila 
dodijeljena Armenija. 

*I Krater (?-321), jedan od najsposobnijih Aleksandrovih vojskovođa, dobio je prilikom 
diobe pokrajina poslije kraljeve smrti upravu nad Makedonijom i Grčkom zajedno s 
Antipatrom. 


“U bitki kod Kranona u Tesaliji 7. kolovoza 322. god. kojom je završena pobuna Grka i 
tzv. Mah rat. 

43 Go d. 3 

M Pelensr I (?-283), namjesnik Egipta poslije Aleksandrove smrti, kralj Egipta od 
306. god. 

€ Perdikin brat. 

* Aluzija na Antipatrovu zavadu s Perdikom. 

* Makedonski bijeli šešir adozgo ravan i sa širokim obodom. Kraljevi su oko njega nosili 
bijeli povez (dijadem). 

“ Antipatar, Krater i Ptolemej zaratili su na Perdiku. Uništenje Perdikina saveznika bilo 
je sporedna stvar. Perdika je, uzevši sa sobom Filipa Arideja i Roksanu s nježinim 
djetetom, već bio provalio u Egipat pokušavajući uništiti Ptolemeja. Antipatar je žurio 
Ptolemeju u pomoć. 

* Ništa nije poznato o tom vojskovođi. 

5? Ratnih lađa s po tri reda vesala sa svake strane. 

5! Smrt. 

** Rimski pisac Kornelije Nepot u Eumenovu životopisu (glava 4.) kaže da je Eumen 
Krateru osigurao dostojan pokop i poslao njegove posmrtne ostatke njegovoj ženi i djeci 
u Makedoniju. 

5 Smatrao se uvijek opunomoćenikom dvojice kraljeva. 

% Fikcija o kraljevskoj vlasti Aleksandrovih zakonitih nasljednika nije mogla preživjeti 
Perdiku. 

55 Vidi biij. 34. 

e Kelena, velik grad na jugu Frigije, na izvorištu rijeka Meandra i "Marsije. Eumen, koga 
je Antigon gonio (a to Plutarh jedva da i daje naslutiti), spuštao se prema jugoistoku. 

# Tj. svi vide samo prednosti vrhovnog zapovjedništva, a nitko ne vodi računa o riziku i 
odgovornosti što ih ono donosi. 

* Oko 556.000 predratnih franaka. 

* »Kraljev prijatelj« bio je službeni naslov. 

% Na to ga je ovlastio Perdika u ime obojice kraljeva. 

*! Naime, svojim držanjem. 

% God. 320. 

* Antigon je podmirio Apolonidu, zapovjednika jednog dijela Eumenova konjaništva, da 
sa svojim trupama usred birke prijeđe k njemu. 

5 Eumen se ponovo vratio na sjever Male Azije u svoju satrapiju. 

€ Tj. daljnje potjere za njim. 

% Prema Diodoru Sicilskome, mnogi su dezertirati k Antigonu. 

7 Južno od Frigije. 

% Ne treba ga miješati s istoimenim dijadohom, osnivačem egipatske dinastije. 

% 368 metara, 

% Grcima je bilo normalno da vježbaju prije jela. 

71 Nešto preko šest metara, 

7 Tu istu Eumenovu ideju opisuju Diodor Sicilski i Kornelije Nepot, 

8 Krajem 320. ili prvih dana 319. god. 

* Poslije Perdikine smrti regentstvo je prešlo na Antipatra koji se povukao u Makedoniju 
i poveo sa sobom oba kralja, Na samrti ostavio je regentstvo svom starom prijatelju 1 
odličnom Aleksandrovom časniku Poliperhontu : zaobišavši vlastitog sina Kasandra koji je 
bio u činu hilijarha (tisućnika). Plutarh njegovo ime ovdje i drugdje piše Polisperhont. 

#5 Roksaninog sina i Filipa Arideja. Olimpijada je bila Aleksandrova majka, udovica kralja 
Filipa Makedonskog. 

% Filip Aridej. : 

7 Kvinda (ili Kyinda), inače bolje poznata kao Anuzarb, utvrda u Kilikiji, kamo su 
Antigon i Teutam prenijeli kraljevsku riznicu iz Suze. 

# Oko 2,780.000 predratnih zlatnih francuskih franaka. 

? Ta su dva čovjeka čuvala riznicu. Srebrnoštiti (ili Srebrni štitovi, grč. argiraspidi) bili su 
elitne Aleksandrove trupe, a bilo ih je oko 3.000. Srebrom okovane štitove dao im je 
Aleksandar uoči pohoda u Indiju. 

% God. 317. Antigon je tada bio u Mezopotamiji gdje je preuzeo satrapiju Suzijanu. 

*! Poslije Aleksandrove smrti dobio je satrapiju Perziju. 

% Izvirala je kod »Vrata Suze« i utjecala u Perzijski zaljev. 

8 Dugačkim makedonskim kopljima. 

#4 Zapadno od Suzijane. 

#5 182 kin. 

* Ako su mu ruke bile vezane na leđima, teško je zamisliti da ih je mogao ispružiri. 

#7 Na Antigonov je nalog bio zadavljen. Prema Korneliju Nepotu (Eumen 12) bilo je to bez 
Antigonova znanja. 

% Zločin, po Plutarhu, uvijek biva kažnjen. On piše etičke životopise. 


Usporedba $ertorija 1 Eumena 


1. To je što smo spomena vrijedno doznali o Eumenu i Sertoriju. Pri 
usporedbi zajedničko im je obojici što su, premda tuđinci, došljaci i 
prognanici,! bili neprekidno na čelu svakojakim narodima i bojovnim i 
velikim vojskama, ali kod Sertorija je bila osobitost što su mu svi saveznici 
zbog njegova ugleda predali vlast, a kod Eumena što je, premda su se 
mnogi s njime otimali o vrhovništvo, on svojim djelima osvojio prvenstvo; 
prvoga su slijeđili oni koji su željeli biti pod pravednim zapovjedništvom, 
dok su drugoga slušali na svoju korist oni koji su bili nesposobni za 
zapovijedanje. Jer jedan, Rimljanin, zapovijedao je Hispancima i Luzitan- 
cima, a drugi, Herzonežanin, Makedoncima, a od tih oni prvi odavna su 
bili rimski podložnici, dok su ovi u ono vrijeme držali u podložništvu sav 
svijet. K tome, Sertorije je došao na vodstvo jer je pobuđivao divljenje 
kao senator i vojskovođa, a Eumen unatoč tome što je njegov položaj 
tajnika izazivao prezir. Eumen stoga ne samo da je imao manje početne 
prednosti, nego i veće zapreke u napredovanju. Ta bilo ih je mnogo koji 
su mu se izravno suprotstavljali i potajno se rotili protiv njega, ne kao kod 
Sertorija kome se otvoreno nije suprotstavio nitko, a potajno istom kasnije 
i to tek malobrojni bojni drugovi. Stoga je Sertorije mogao pobjedorn nad 
neprijateljima učiniti kraj svojim pogiblima, dok je Eumenu zbog pobjede 
prijetila pogibao od onih koji su mu na njoj zavidjeli. 


2. Po svojim sposobnostima kao vojskovođe bili su jedan drugome 
ravni i podjednaki ; ali inače je po naravi Eumen bio ratoboran i svadljiv, 
dok je Sertorije volio mir i spokojan život. Jer onaj, premda je mogao 
živjeti u sigurnosti i u častima da se maknuo s puta prvim moćnicima,? 
proveo je sav život u borbi i izlaganju opasnostima; drugi pak, premda 
nije imao političkih ambicija, morao je voditi rat radi osobne sigurnosti 
protiv onih koji ga nisu puštali da živi na miru.“ Jer Antigon bi rado 
prijateljevao s Eumenom da se ovaj, uklonivši se iz bojeva o vrhovništvo ,? 
zadovoljio drugim mjestom,“ dok Sertoriju Pompej nije dopuštao niti da 
živi u povučenosti. Zato je sudbina jednoga bila da ratuje od svoje volje 
radi vlasti, dok je drugi preko volje držao vlast zato što je protiv njega | 
bio vođen rat. Tako je jedan volio rat jer mu je moć bila milija od 
sigurnosti; drugi je postao ratnik zato što mu je rat pružao sigurnost. 

I nadalje, jednoga je smrt zadesila a da je nije naslutio, drugoga kad 
je konac i očekivao; a od toga nepredviđanje smrti kod prvoga bilo je 
posljedica prirodne dobrote jer je mislio da može imati povjerenia u svoje 

prijatelje, kod drugoga znak slabosti jer je bio uhvaćen u času kad je htio 
pobjeći." Sertorijeva smrt nije bila nedostojna njegova života jer su mu 
bojni drugovi uradili ono što nije nitko od neprijatelja; Eumen pak, ne 
uzmogavši pobjeći prije nego što je bio uhvaćen, pristao je da živi kao 
zarobljenik? i niti je dično izbjegao smrt niti ju je tako podnio, nego je, 
usrdno i vruće moleći, neprijatelja, za koga se činilo da je samo gospodar 
njegova tijela, učinio i gospodarom svoje duše, 


1 Isforsirana paralela: Eumen nije bio prognanik. 

2 Sigurnost položaja dijadoha bila je prilično problematična: Ptolemej je jedini umro u 
svom krevetu. Plutarhova je koncepcija, kao uvijek, veoma široka, što ebjašnjavaju 
okolnosti vremena i mjesta u kome je živio: živeći u zemlji koja je po drugi put izgubila 
nezavisnost, on je bio nesposoban da se uzdigne do određenih političkih uvida. Eumenov 
biograf ne shvaća da je njegov junak bio čovjek načela, odan dinastiji u svim olujama do 
kraja i, uz Perdiku, jedini lojalni vojskovođa Aleksandrov. Plutarh to sve svodi na 
razmjere osobnog sukoba i ne misli ni na što osim na osobnu sreću Eumenovu. 

5 To nije dokazano. Ali Plutarh svakako želi Eumena i Sertorija staviti u opoziciju. 

* Pomalo djetinjast paradoks. Ta metoda, uostalom, Sertoriju nije donijela uspjeha. 

5 Eumen se nije borio za vrhovništvo nego da ga sačuva legitimnim nasljednicima 
Aleksandra, Bio je pravi »legitimist« i lojalan pristaša dinastije. 
€ Naime iza njega. 

? Heroizam bi, dakle, bio mirno se prepustiti izdaji i ne pokušati izmaknuti joj, Spokojni 
malograđanin Plutarh govori o tome po svom ukusu. Uostalom, koliko su nam poznati 
karakteri obojice, nikakvi se slični zaključci ne mogu izvlačiti iz načina na koji su umrli 
jer su situacije bile potpuno različite. 

* Da li se morao ili mogeo ubiti? Uostalom, to je ponudio da će učiniti u govoru vojnicima. 
Plutarh nije dosljedan. 

* Koga? Eumen je samo htio ispitati Antigonove namjere i raspoloženje, što je prilično 
prirodna znatiželja. 


AGESILAJ 


(444/3.-360/59. pr. n. e.) 


1. Arhidam!, sin Zeuksidamov, poslije slavna kraljevanja nad Lake- 
demonjanima ostavi sina Agisa* od Lampide, žene ugledna roda, i mnogo 
mlađeg Agesilaja od Eupolije, kćeri Melisipidine. Budući da je kraljevska 
čast po zakonu pripadala Agisu, pa se činilo da će Agesilaj svoj vijek 
proživjeti kao običan građanin, u Lakedemonu je prošao takozvanu agogu 
koja je, premda kruta u svom načinu življenja i mučna, odgajala mladež 
za poslušnost. Zato i kažu da je Simonid Spartu nazvao »ljudokrotnom« 
jer svojim običajima u najvećoj mjeri čini građane pokornima i povodlji- 
vima poput konja koji se krote od malena. Od te obaveze zakon izuzima 
dječake — buduće nasljednike prijestolja. Agesilaja je zapala i ta osobi- 
tost da je došao na vlast a da nije ostao nenavikao na slušanje. Stoga je 
pokazao da se od svih kraljeva daleko najbolje, umije prilagoditi svojim 
podanicima stekavši uz urođene zapovjedničke i kraljevske crte javnim 
odgojem demokratičnost i prijaznost. 


2. U takozvanim jatima dječaka koji su odrastali zajedno za ljubav- 
nika steče Lisandra? koji je bio osobito zanesen uravnoteženošću njegove 
naravi. Jer premda je bio najambiciozniji i najplahovitiji među mladićima 
i želio u svemu biti prvi, te posjedovao neodoljivu i nesavladivu žestinu i 
naglost, opet je, s druge strane, u njega bila takva spremnost na slušanje 
i takva blagost da je sve što mu se nalagalo izvršavao ne iz straha nego iz 
osjećaja časti i više su ga boljeli prijekori nego što su mu bili teški napori; 
sakatost noge pogledu je skrivala ljepota njegove osobe u punom mlađe- 
načkom cvatu, dok je lakoća i vedrina kojom je podnosio taj nedostatak, 
prvi se šaleći i podrugujući sam sebi, u nemaloj ga mjeri popravljala; , 
uzmicao zbog hromosti ni pred kojim naporom niti pothvatom. Prikaza 
njegova lika nemamo (sam je, naime, to izrazio kao želju, a čak je na 
samrti zabranio da se načini bilo kip bilo portret njegove osobe), ali 
pripovijeda se da je bio majen i neugledne vanjštine; no njegova vedrina, 
duševni mir u svakoj prilici i dobra volja bez ičega zlovoljnog ili grubog 
bilo u glasu ili izrazu lica činila ga je omiljenijim sve do pod starost od 
mladih i lijepih. Ali, kako izvješćuje Teofrast, Arhidama efori novčano 
kazniše zato što se oženio malenom ženom: »Jer nam neće rađati 
kraljeve«, rekoše »nego kraljiće«. 


3. Za Agisova kraljevanja dođe Aikibijad kao bjegunac sa Sicilije u 
Spartu; i nije još boravio dugo vremena u tom gradu, a već je navukao 

objedu zbog nedopuštena odnosa s kraljevom ženom Timejom; također, 
Agis je govorio da ne priznaje svojim djetešce što ga je rodila, nego da je 
Alkibijadovo. Duris tvrdi da to baš nije jako uzbudilo Timeju, nego je 
čak kod kuće, šapćući svojim helotkinjama, dječačića zvala Alkibijadom 
ane Leotihidom; Štaviše, i sam je. Alkibijad tvrdio da nije s njom tjelesno 
općio iz hirovite strasti nego iz želje da Spartancima kraljuju njegovi 
potomci.“ Zbog toga se Alkibijad uklonio iz Lakedemona pobojavši. se 
Agisa; a dječak j je sve ostalo vrijeme bio predmetom Agisovih sumnji i 
nikad nije kod njega uživao status zakonita sina, ali kad se kralj razbolio, 
pavši pred njim ničice i plačući, uspije ga nagovoriti da ga u nazočnosti 
mnogih označi svojim sinom. 

Bez obzira na to, poslije Agisove smrti“ Lisandar, koji je.već bio 
postao pobjednikom na moru nad Atenjanima i zahvaljujući tome imao 
najveći utjecaj u Sparti, nastojao je uzdići Agesilaja na prijestolje na koje, 
po njegovim riječima, Leotihida kao nezakoniti sin nema pravo." Mnogi 
su drugi građani zbog Agesilajevih vrlina, te zato što su s njime odrasli i 
zajedno prošli strogi spartanski odgoj, usrdno težili za tim i rado mu išli 
na ruku, Ali bio je u Sparti vrač Diopit, dobro opskrbljen starim 
proroštvima i i smatran izvanredno upućenim u božanske tajne. Taj izjavi 
da nije dopušteno da hrom čovjek postane kraljem Lakedemona i pred 
sudom pročita ovakvo proročanstvo: 


Pazide, Sparto, ako i jesi hvastava silno, 

Iz sebe zdravijeh nogu da ne rodiš kraljevstvo hromo 
Jer će te zadugo preko nade ispunjati jadi, 

Vali se rata ljudomornog k tome valjati na te.? 


Nato odgovori Lisandar: ako se Spartanci toliko boje proroštva, da im se 
čuvati Leotihide; ta nije bogu do toga da li kraljuje netko tko je ošepavio, 
nego kraljuje li nezakonito rođeni ili onaj koji nije Heraklović — to je ono 
što bog misli spominjući »šepavo kraljevstvo«. Agesilaj pak izjavi da i 
Posejdon svjedoči o Leotihidinoj nezakonitosti jer je Agisa potresom 
izbacio iz njegove ložnice;* od tada do Leotihidina rođenja proteklo je više 
od deset mjeseci.? 


4, Na taj način i iz tih razloga izabran kraljem, Agesilaj je odmah 
došao i u posjed Agisovih dobara otjeravši Leotihidu kao kopilana. No 
videći da su njegovi rođaci po majci čestiti ali silno siromašni, podijeli im 
polovinu njegovih imanja pribavljajući sebi tim nasljedstvom naklonost i 
popularnost umjesto zavisti i neprijateljske mržnje. A što Ksenofont 
kaže!" da je potpuna pokornost prema domovini bila Agesilajeva najveća 
snaga tako da je mogao raditi što je god htio, s time stvar stoji ovako. 
Tada su efori i članovi vijeća staraca imali najveću moć u državi pri čemu 
vlast prvih traje godinu dana, dok vijećnici uživaju tu čast doživotno, a 
služba obojih uvedena je radi ograničavanja moći kraljeva, kako je bilo 
zabilježeno u Likurgovu životopisu.!! Zbog toga je odvajkada, odmah od 
početka, s koljena na koljeno prelazila neprekidna svađa i razmirica 
između kraljeva i njih. Ali Agesilaj udari obrnutim putem i, ostavivši 
ratovanje i sukobljavanje s njima, on im je ukazivao pažnju ne započinjući 

ništa bez njih; ako bi ga oni pozivali, hitao je k njima brže nego običnim 
korakom, a kad bi god slučajno sjedio na kraljevskom prijestolju i 
obavljao službene poslove, ustajao je pri dolasku efora; svakome pak od 
onih koji su od vremena do vremena bili uvrštavani među članove vijeća 
staraca slao bi ogrtač i govedo kao odličje za zasluge. Mada se činilo da 
takvim postupcima počašćuje i uzvisuje ugled njihove vlasti, neopazice je 
timnožavao svoju. moć i kraljevskom dostojanstvu pridavao veličinu koju 
su mu ustupali iz naklonosti prema njemu. 


5. U ophođenju s ostalim građanima bilo mu je manje zamjerki kao 
neprijatelju nego kao prijatelju. Jer neprijateljima nije činio nažao bez 
opravdana razloga, ali prijateljima je pomagao iu njihovim nepravičnim 
postupcima. Bilo ga je stid ne iskazivati priznanje neprijateljima kad 
valjano rade, ali prijatelje nije imao srca prekoravati kad griješe, nego se, 
dapače, dičio što im priskače u pomoć 1 dijeli njihovu odgovornost za 
pogreške; smatrao je, naime, da nikakva usluga nije sramotna ako se čini 
prijatelju. Ali ako su njegovi protivnici postradali, žaleći ih prvi i svesrdno 
im pomažući ako su poželjeli, sve je mamio Kk sebi i činio ih sebi sklonima. 
Stoga ga efori, videći to i plašeći se njegova utjecaja, kazniše novčano 
navevši kao razlog da građane, koji treba da pripadaju zajednici, nastoji 
učiniti svojom tekovinom. 

Jer kao što filozofi prirode drže, ako bi svađa i gloženje bili potpuno 
uklonjeni iz svemira, da bi stala nebeska cijela i i dabi uslijed sveopćeg 
sklada prestalo svako rađanje i kretanje,!* čini se da je tako lakonski 
zakonodavac ubacio u ustavni poređak častoljublje i želju za nadmetanjem 
kao poticalo na vrlinu želeći da između dobrih građana uvijek postoji 
nekakva međusobna razmirica i takmičarstvo, dok se susretljivost koja 
ustupa pred mišljenjem bez dokaza, troma i nesposobna da izdrži borbu, 
neispravno naziva slogom. Neki misle da je zacijelo i Homer to uvidio; 
jer ne bi prikazao Agememnona kako se raduje kad su se Odisej i Ahilej 
dali navući na uzajamne grdnje »riječima strašnim« da nije smatrao 
velikom prednošću za zajedničko dobro uzajamnu ljubomoru i razmirice 
najodličnijih junaka. To se načelo, istina, ne bi moglo dopustiti bez 
daljnjega, jer prekomjerne su svađe kobne za države i uzrokuju velike 
opasnosti. 


6. Netom je Agesilaj preuzeo kraljevsku čast“ kadli stigoše ljuđi iz 
Azije s vijestima da se perzijski kralj sprema da s velikim brodovljem 
otjera Lakedemonjane s mora. Lisandar, želeći da ponovo buđe odaslan 
u Aziju i da priskoči u pomoć tamošnjim svojim prijateljima koje je sam 
ostavio kao upravitelje i gospodare gradovima, ali su ih građani zbog 
rđavih postupaka i nasilna vođenja uprave izgonili i ubijali, nagovori 
Agesilaja neka poduzme vojni pohod i zarati u korist Helade, prodrijevši 
što dalje u dubinu kopna i preduhitrivši barbarinove pripreme. Ujedno je 
pismom portičio prijateljima u Aziji neka šalju ljude u Lakedemon i traže 
Agesilaja za vojskovođu. Istupivši, dakle, pred narod, Agesilaj preuzme 
vođenje rata ako mu dadu trideset Spartanaca kao visoke časnike i 
savjetnike, dvije tisuće novograđana!* i savezničke trupe u jačini od šest 

tisuća ljudi. Kako ga je Lisandar podupirao, sve mu spremno izglasaše i 
odmah odaslaše Agesilaja s tridesetoricom Spartanaca, među kojima je 
.prvi bio Lisandar ne samo zbog svoje slave i utjecaja nego i zbog 
Agesilajeva prijateljstva, j jer je u njegovim očima ishođenje tog zapovjed- 
ništva bila veća usluga od same kraljevske krune,!* 

Dok se njegova vojna sila okupljala u Gerestu,'“ sišavši sam s 
prijateljima u Aulidu i prenoćivši ondje, učini mu se u snu da mu je rekao 
neki glas: »Kralju Lakedemonjana, zacijelo si svjestan da nitko nije bio 
imenovan zapovjednikom združenih snaga cjelokupne Helade osim nekad 
Agamemnon i sada poslije njega ti; a jer zapovijedaš istima kao on, s 
istima ratuješ i krećeš u rat iz istog kraja, pravo je da i prineseš božici 
žrtvu što ju je on žrtvovao prije nego je isplovio«. Gotovo isti čas saletje 
Agamemnona sjećanje na žrtvovanje mlade djevojke kojoj je vlastiti otac 
dao prerezati vrat na nagovor gatalaca.' Njega to, međutim, ne smuti, 
nego ustavši i ispričavši prijateljima svoje viđenje, reče da će božicu 
počastiti onime što njoj treba da godi kao božici, ali da se neće ugledati 
u bezosjećajnost svog prethodnika. I ovjenčavši košutu, naredi da sa 
žrtvovanjem započne njegov gatar a ne, kao što je bio običaj, da to čini 
onaj koga su odredili Beoćani. P Stoga beotarsi,“" kad su čuli za to, obuzeti 
gnjevom poslaše svoje poslužitelje zabranjujući Agesilaju da žrtvuje 
suprotno beotskim zakonima i djedovskim običajima. Oni mu dojaviše tu 
zabranu i porazbacaše sa žrtvenika butove žrtve.“! Agesilaj zato otplovi u 
veliku neraspoloženju, bijesan na Tebance i obeshrabren zbog nepovoljna 
znamenja, uvjeren da će njegov pothvat ostati nedovršen i da pohod neće 
postići zadovoljavajući uspjeh. 


7. Čim je došao u Efez, odmah mu je bio nemio i neugodan velik 
ugled i utjecaj što ga je uživao Lisandar; svjetina je stalno oblijetala 
njegova vrata i svi su išli za njim kao pratnja i iskazivali mu pažnju kao 
da Agesilaj i ima zapovjedništvo samo po imenu i formi, zakonu za volju, 
a stvarno je Lisandar gospodar svega, sve može i sve radi.“ Ta nitko od 
vojskovođa poslanih u Aziju nije postao silniji ni strašniji od njega, a niti 
je koji drugi čovjek prijateljima učinio veća dobra ni neprijateljima tako 
velika zla. Sve je to još bilo ljudima svježe u sjećanju, a osim toga, videći 
da je Agesilaj u ophođenju jednostavan, priprost i demokratičan, dok u 
onoga još. ima podjednako iste prijašnje žestine, oštrine i odsječne 
kratkorječivosti, potpuno su se podlagali njegovim nalozima i samo se na 
nj osvrtali. Kao posljedica toga u prvom su redu ostali Spartanci bili 
zlovoljni što su se više osjećali Lisandrovim poslužnicima nego kraljevim 
savjetnicima; u drugom redu i sam je Agesilaj, ako i nije bio zavidljiv i 
nije ga smetalo kad su drugima bile iskazivane počasti, ipak bio krajnje 
ambiciozan i častoljubiv, te se bojao da ako njegov pohod i donese kakav 
sjajan uspjeh, taj ne bude pripisan Lisandru poradi njegove slave. 
Postupao je stoga ovako. 

Ponajprije se stao suprotstavljati njegovim savjetima i svim zamislima 
za koje se Lisandar osobito živo zalagao; njih je zabacivao i zanemarivao, 
a umjesto toga radio drugo; pa onda, one od molitelja, koji su mu se 
obraćali, a za koje bi opazio da su se najviše pouzdali u Lisandra, otpuštao 

je praznoruke; isto tako, oni, kojima se Lisandar grozio, morali su dobiti 
parnicu i obrnuto — oni, za koje bi se on očigledno zauzimao da im bude 
na pomoć, teško da su izbjegli čak i kaznu. Kako se to nije događalo 
slučajno nego smišljeno i jednoliko, Lisandar, opazivši uzrok tome, nije 
ga tajio svojim prijateljima, nego im je govorio da se s njima prezirno 
postupa zbog njega i pozivao ih đa se idu udvoravati kralju i onima koji 
imaju na nj veći utjecaj nego on. 


8. Kako se, međutim, činilo da tim postupcima i riječima sračunato 
na kralja navlači omrazu, Agesilaj, hoteći još žešće udariti na nj, imenova 
ga svojim mesosječom? i reče, kako se pripovijeda, u nazočnosti mnogih: 
»Sada, dakle, neka ovi idu mojem mesosječi pa mu se dodvoravaju«. 
Duboko povrijeđen time, Lisandar mu reče: »Doista, Agesilaju, dobro 
znaš ponižavati prijatelje«. »Da, Zeusa mi«, odvrati kralj »one koji žele 
biti moćniji od mene«. A Lisandar prihvati: »Pa dobro, možda su tvoje 
riječi bolje od mojih djela. Nego daj mi neku službu i mjesto gdje ću ti 
biti od koristi a da ti ne smetam«.** Nato bi poslan na Helespont i privede 
Agesilaju Perzijanca Spitridata iz Farnabazove zemlje s mnogo novaca i 
dvjesto konjanika, ali nije prestajao s ljutnjom, nego je, zlovoljeći se, 
odsad nadalje snovao kako da kraljevsku čast, otevši je onim dvjema 
kraljevskim kućama, učini zajedništvom svih Spartanaca. I činilo se da bi 
bio izazvao zbog te razmirice velike nerede da nije prije zaglavio na vojni 
u Beotiji.* Tako častoljubive naravi u državama, ako ne pripaze da ne 
prevrše mjeru, čine više zla nego dobra. Ta ako je Lišandar i bio 
nezgodan, kao što jest, prekoračujući u nevrijeme svojom slavičnošću sve 
granice, zacijelo Agesilaju nije bio nepoznat drugi, manje zazoran način 
da dovede u red glasovita i ambiciozna čovjeka koji griješi. Ali čini se da 
iz iste strasti niti je onaj priznao autoritet svog pretpostavljenoga, niti ovaj 
otrpio nerazboritost svog prisnog prijatelja. 


9. Kad je Tisaferno,* uplašivši se u početku Agesilaja, uglavio s 
njime mir uz pogodbu da će mu pustiti helenske gradove da budu 
nezavisni, ali mu kasnije, došavši do uvjerenja da ima dovoljno vojne sile, 
objavio rat, Agesilaj to primi s veseljem. Jer njegova su očekivanja od te 
vojne bila velika i smatrao je nepodnošljivom pomisao da je onih deset 
tisuća s Ksenofontom“" došlo do moraš pobijedivši kralja toliko puta 
koliko im se prohtjelo, a da on, zapovijedajući Lakedemonjanima koji 
imaju prevlast na kopnu i moru, ne pokaže Helenima nikakvo djelo 
dostojno spomena. Stoga smjesta, uzvraćajući Tisafernu za krivokletstvo 
legitimnom varkom, otvoreno izvrši pripreme kao da će vojsku povesti na 
Kariju, a kad je barbarin ondje skupio svoju vojsku, podigavši se, provali 
u Frigiju. Osvoji mnogo gradova i dočepa se obilja novca pokazujući 
prijateljima da kršenje sklopljena ugovora znači preziranje bogova, a da 
u nadmudrivanju neprijatelja nije samo pravde nego i velike slave i koristi 
skupa sa zadovoljstvom. Ali kako se pokazalo da je slabiji konjaništvom, 
a pri žrtvi se pojavila i jetra bez režnjeva,“ povukavši se u Efez stane 
skupljati konjicu tako što je zapovjedio imućnima da svaki, ako neće 
služiti u vojsci, pribavi umjesto sebe konja i momka. Takvih je bilo 

mnogo, te se tako dogodilo da je Agesilaj ubrzo imao velik broj bojovnih 
konjanika umjesto kukavnih teških pješaka.“ Jer oni koji nisu željeli ići 
na vojnu unajmljivali su one koji su htjeli, a oni koji nisu željeli služiti 
kao konjanici one koji su htjeli. Pa i Agamemnon je, po Agesilajevu sudu, 
dobro postupio što je, prihvativši dobru kobilu, oslobodio vojne službe 
nevaljana a bogata čovjeka.*! Kad su na Agesilajev nalog prodavači ratnog 
plijena svlačili zarobljenike prije nego što su ih prodavali, pa se za odjeću 
nalazilo mnogo kupaca, a njihova su gola tijela, posvema bijela i nježna 
od mekoputnih životnih navika, pobuđivala smijeh kao beskorisna i 
bezvrijedna, Agesilaj, pristupivši, reče: »Ovo su ljudi s kojima se borite, 
a ovo stvari za koje se borite«. 


10. Kad je opet bilo povoljno godišnje doba za upad u neprijateljsku 
zemlju,“ Agesilaj najavi da će svoju vojsku voditi u Lidiju, ovaj put više 
ne obmanjujući Tisaferna; ali ovaj je sam sebe prevario ne vjerujući 
Agesilaju zbog njegove prethodne lukavštine i misleći da će sada Spartanac 
zaprijetiti Kariji budući da je konjaništvom mnogo slabiji, a ona je za 
konjanike nepogodna. Ali kad je Agesilaj, kao što je najavio, došao u 
ravnicu Sarda, Tisaferno je bio prisiljen najvećom hitnjom iz Karije 
priskočiti onamo u pomoć; i prolazeći konjicom kroz ravnicu, pobio 
mnogo Agesilajevih vojnika koji su bez reda ondje pljačkali. Razabravši 
stoga da neprijatelju još nije pristigla pješadija, dok su njegove snage bite 
potpune, Agesilaj požuri da zametne bitku. I izmiješavši laku pješadiju 
među konjanike, naredi im da krenu svom brzinom i napadnu neprijate- 
lje, dok sam smjesta povede u boj teško naoružane pješake. Pošto je 
nastao bijeg barbara, Heleni, pognavši ih, zauzeše njihov tabor i poubijaše 
velik broj njih. Posljedica je te bitke bila da je Helenima bilo omogućeno 
ne samo da bez bojazni plijene i haraju kraljevu zemlju, nego i da dožive 
zadovoljstvo da vide kažnjavanje Tisaferna, zlikovca i zakleta neprijatelja 
helenskog roda. Kralj, naime, smjesta posla k njemu Titrausta koji mu 
odsiječe glavu i zatraži od Agesilaja da prekine s ratovanjem pa otplovi 
kući nudeći mu k tome preko poslanika novac. Ali Agesilaj odgovori da 
je njegov grad jedini vlastan odlučivati o miru, a što se njega osobno tiče, 
veće mu je zadovoljstvo obogaćivati svoje vojnike nego da se sam bogati; 
a pored toga, reče, Heleni smatraju dičnim uzimati od neprijatelja plijen 
a ne darove. No ipak, želeći ugoditi Titraustu što je kaznio Tisaferna, 
zajedničkog neprijatelja Helena odvede vojsku natrag u Frigiju uzevši od 
njega trideset talenata* za putne troškove. 

Dok je bio na putu, primi od poglavarstva kod kuće svitak s tajnom 
porukom s nalogom da preuzme i zapovjedništvo nad brodovljem. 5 Ta je 
čast jedinome od sviju pripadala Agesilaju.*“ Istina je da je po općem 
priznanju on bio najveći i najznamenitiji od svojih suvremenika, kako je 
i Teopomp* negdje spomenuo, ali ponosio se više svojim vrlinama nego 
svojim. vrhovnim zapovjedništvom. No postavivši onda zapovjednikom 
brodovlja Pisandra, učinilo se da je pogriješio jer je, premda je bilo ondje 
starijih i razboritijih, ne obazrevši se na dobrobit domovine nego cijeneći 
rodbinstvo i ugađajući svojoj ženi čiji j je brat bio Pisandar, njemu predao 
admiraisku čast.: 

11. Sam pak, smjestivši vojsku u zemlju pod upravom Farnabazo- 
vom,* ne samo da je živio u svakom obilju, nego je i skupljao silne novce; 
i doprijevši sve do Paflagonije, pridobio je paflagonskoga kralja Kotisa 
koji je poželio Agesilajevo prijateljstvo zbog njegovih vrlina i pouzdanja 
što mu ga je ulijevao. Spitridat, otkako je prvi put, odmetnuvši se od 
Farnabaza, došao k Agesilaju, stalno ga je pratio na vojnim pohodima, a 
imao je prelijepa sina Megabata, još dječaka, u koga je Agesilaj bio strasno 
zaljubljen, a također krasnu kćerku, djevojku za udaju, Agesilaj nagovori 
Kotisa da se njome oženi; i uzevši od njega tisuću konjanika i dvije tisuće 
lakih pješaka, opet se povuče“u Frigiju i stane pustošiti Farnabazovu 
zemlju a da mu se ovaj nije usuđivao pružiti otpor niti se pouzdavao u 
svoja obrambena utvrđenja, nego se, držeći uza se većinu svojih dragocje- 
nosti i onoga do čega mu je bilo najviše stalo, povlačio i izmicao 
premještajući se sad ovamo sad onamo sve dok mu Spitridat, uvrebavši 
ga i pridruživši sebi Spartanca Heripidu,* ne uze tabor i domože se svega 
njegovoga blaga. Tu je, međutim, Heripida, oštar u istraživanju i 
najmanjih krađa plijena i prisiljavajući barbare da odlažu ukradeno, pa 
sve nadzirući i pretražujući, rasrdio Spitridata tako da je s Paflagoncima 
smjesta otišao u Sard. 

Kažu da je to bilo od svega najneugodnije što se dogodilo Agesilaju. 
Boljelo ga je što je izgubio u Spitridatu vrsna čovjeka a s njime i ne baš 
beznačajnu vojnu silu, a stidio se objede za sitničavost i tvrđičluk, jer je 
smatrao pitanjem svoje časti uvijek držati od nje čistim ne samo sebe nego 
i domovinu. Osim tih očevidnih razloga mučila ga je nemalo i ljubav 
prema dječaku koja mu se duboko usadila u srce premda je u njegovoj 
nazočnosti, pribirući svu odlučnost, nastojao da se mladenačkom krepči- 
nom bori protiv požude, I kad mu je jednom Megabat prilazio da ga zagrli 
i poljubi, on mu se ugne. A kad je dječak, postiđen, odustao i ubuduće 
mu se obraćao s odstojanja, Agesilaj, sad opet ljuteći se i kajući što je 
izbjegao poljubac, pretvarao se da se čudi što bi Megabatu da ga više ne 
pozdravlja poljupcem u usta. »Pa ti si kriv«, rekoše mu prijatelji »jer se 
nisi usudio primiti poljubac ljepotanov, nego si uzdrhtao i uplašio se. I 
sad bi se još dao on nagovoriti da dođe na dohvat tvojih usana; ali da se 
nisi dao opet ustrašitil« Tad Agesilaj, zamislivši se na neko vrijeme i 
poslije šutnje, odgovori: »Nema ništa strašna u tome da ga nagovorite; ta 
čini mi se da bih radije iznova bio boj za poljubac nego da mi pripadne sve 
zlato što sam ga ikada vidio«. Takav je bio u Megabatovoj nazočnosti, ali 
kad je ovaj otišao, tako je usplamtio strašću da je teško reći da li bi smogao 
snage da odoli dječakovu poljupcu da se ovaj opet predomislio i pojavio.“ 


12. Poslije toga Farnabaz poželi da se sastane s njime na razgovor; 
složi ih Kizičanin Apolofan, gostinski prijatelj obojice. Došavši prvi s 
prijateljima na ugovoreno mjesto i bacivši se u hlad gdje je trava bila 
visoka, čekao je ondje Farnabaza. Kad je ovaj stigao, premda su za nj bila 
rasprostrta meka runa i izvezene prostirke, postidjevši se pred Agesilajem 
koji je ležao tek tako, leže i on neusiljeno na tlo u travu premda je bio 
odjenut u odjeću čudesne finoće i boja. Poslije uzajamna pozdrava 
Farnabaz je imao dosta opravdanih zamjerki zato što mu Lakedemonjani, 

premda im je učinio mnogo velikih usluga u ratu s Atenjanima, sada 
pustoše zemlju; ali Agesilaj, videći da Spartanci koji su bili s njime od 
stida obaraju glave k zemlji i ne znaju što da kažu (ta vidjeli su da se 
Farnabazu nanosi nepravda), prozbori: »Mi smo se, Farnabaze, i ranije, 
dok smo bili s kraljem u prijateljstvu, ophodili prijateljski prema svemu 
što je njegovo, i sada, kad smo postali neprijatelji, neprijateljski. Videći, 
dakle, da i ti hoćeš biti jedan od kraljevih posjeda; prirodno je da, škodeći 
tebi, nastojimo škoditi njemu. Ali od onoga dana kad sebe učiniš 
dostojnim da budeš nazivan prijateljem i saveznikom Helena umjesto 
kraljevim robom, smatraj ovu falangu, oružje, brodove i sve nas čuvarima 
svojih posjeda i svoje slobode bez koje za ljude ništa nije lijepo niti zavisti 
vrijedno.« Nato mu Farnabaz izloži svoje namjere: »Što se mene tiče, ako 
kralj pošalje umjesto mene drugoga vojskovođu, bit ću uz vas, ali ako 
meni preda zapovjedništvo, neću požaliti nikakva truda osvećujući vam 
se i čineći vam zlo u njegovu interesu.« Čuvši to, Agesilaj se poveseli i, 
uhvativši ga za desnicu i ustavši zajedno s njime, reče: »Kamo sreće, 
Farnabaze, kad si takav čovjek, da nam postaneš prijatelj radije nego 
neprijatelj < 


13. Kad je Farnabaz odlazio zajedno sa svojim prijateljima, njegov 
sin, zaostavši, pritrči Agesilaju i reče mu uz smiješak: »Ja te, Agesilaju, 
činim svojim milogostom«. I pruži mu perzijsko koplje što ga je držao u 
ruci. Primivši ga i obradovavši se pristalu obličju i prijaznosti dječaka, 
zaokruži pogledom po nazočnima nema li tko nešto prikladno za uzdarje 
lijepu i plemenitu darovatelju. Vidjevši da je konj njegova tajnika Ideja 
ukrašen bogatim oglavom, brzo mu ga skine pa ga predade momčiću. A 
ni ubuduće nije prestajao misliti na nj, nego dapače, kad su mladog 
Perzijanca poslije izvjesna vremena braća lišila očinskog doma i natjerala 
u progonstvo na Peloponez, veoma se brinuo za nj. Pomogao mu je i u 
njegovim ljubavnim brigama. Bio se, naime, zaljubio u nekog dječaka 
atleta iz Atene; kad je ovome, kako je bio krupan i ogrubio, zaprijetila 
opasnost da bude isključen iz natjecanja u Olimpiji, Perzijanac se utekne 
Agesilaju moleći ga za dječaka; a on, hoteći mu i u tome ugoditi, jedva 
mu to isposluje uz mnogo muka.? : i 

Premda je, naime, inače Agesilaj bio savjestan i držao se zakona, u 
stvarima prijateljstva smatrao je strogu pravičnost običnom izlikom da se 
ne posreduje. U svakom slučaju, navodi se ovakvo njegovo pisamce 
Karijcu Hidrijeju: »Ako Nikija nije kriv, oslobodi ga; ako je kriv, 
oslobodi ga zbog mene; ali svakako ga oslobodi«. U većini slučajeva gdje 
se radilo o interesu njegovih prijatelja Agesilaj je, dakle, bio takav; ali 
ponekad je davao u kritičnoj situaciji prednost koristi, kako je pokazao 
onom prilikom kad je pri naglu i žurnu podizanju tabora ostavio za sobom 
bolesna ljubljenika. Kad ga je ovaj, naime, molio i zvao dok je odlazio, 
okrenuvši se, reče mu da je teško istovremeno imati samilosti i pameti. 
To izvješćuje filozof Hijeronim. BS! 

14. Već je istjecala druga godina Agesilajeva zapovjedništva, a mnogo 
se o njemu govorilo u unutrašnjoj Aziji i posvuda je vladalo izvanredno 

mišljenje o njegovoj trijeznosti, jednostavnosti i umjerenosti. Kamo je 
god putovao, sam bi konačio u najsvetijim hramovima“ čineći tako 
bogove nadzirateljima i svjedocima onoga što malo kome od ljudi 
dopuštamo da gleda dok radimo, a među tolikim tisućama vojnika čovjek 
ne bi lako našao prostije kabanice od Agesilajeve. Prema vrućini i studeni 
tako je bio ravnodušan kao da je od prirode jedini on dobio moć da se 
neprestano prilagođuje godišnjim dobima kako ih je bog udesio. A 
najugodniji prizor za Helene, koji obitavahu u Aziji, bili su negda 
goropadni i nesnosni perzijski namjesnici i vojskovođe koji su gnjilili od 
bogatstva i raskoši a sada bili puni straha i udvornosti pred čovjekom koji 
je hodao naokolo u priprostu spartanskom ogrtaču; na jednu njegovu 
kratku, lakonsku riječ prilagođavali se njegovim navikama i mijenjali svoj 
izgled i držanje, te je mnogima dolazilo na pamet da navode one 
Timotejeve:# 


Tiranin je Ares; a zlata se Helada ne plaši.“ 


15. Budući da se Azija burkala i na mnogo mjesta naginjala 
odmetništvu,“ Agesilaj, dovevši u red tamošnje gradove i vrativši bez 
ikakva ubijanja i slanja ljudi u progonstvo njihovim ustavnim uređenjima 
doličan oblik,* odluči napredovati dalje i, prenijevši rat s helenskog 
mora, zametati odlučujuću bitku za kralja osobno i za blagostanje 
Ekbatane i Suze, a u prvom redu otrgnuti ga od njegove dokolice — učiniti 
da više ne sjedi mirno na prijestolju igrajući se suca Helenima u njihovim 
ratovima i podmićujući njihove narodne vođe. Uto* stiže k njemu 
Spartanac Epikida s viješću da se Sparta zaplela u velik rat s ostalim 
Helenima i da ga efori zovu i naređuju mu da dođe u pomoć sugrađanima. 


O, Heleni, iznašlice jada barbarskih !% 


Ta kako bi čovjek drukčije nazvao onu zavist koja je tada združila i 
povezala Helene jedne protiv drugih ? Silovitom su rukom dohvatili svoju 
sreću kad je visoko letjela, te oružje, upereno protiv barbara, i rat, već 
protjeran iz Helade, opet okrenuli protiv sebe samih. Ja se bar ne slažem 
s Korinćaninom Demaratom koji je rekao da su velik užitak propustili 
oni Heleni koji nisu vidjeli Aleksandra kako sjedi na Darijevu prijestolju; 
dapače, mislim da bi zaplakali pomislivši da su tu slavu ostavili Aleksan- 
dru i Makedoncima oni koji su tada potratili živote helenskih vojskovođa 
na bojištima kod Leuktre, Koroneje, Korinta i u Arkadiji. 

Agesilaj pak.nije uradio ništa valjanije ni veće od onog svojevoljnog 
uzmaka niti je ikada bilo ljepšeg primjera poslušnosti i pravičnosti. Jer 
gdje je Hanibal, već u tešku položaju i potiskivan iz Italije, teškom 
mukom poslušao one koji su ga zvali da ratuje kod kuće, a Aleksandar se 
čak još i narugao, doznavši za Antipatrovu bitku s Agisom,! riječima: 
»Čini se, ljudi, dok mi ovdje pobjeđujemo Darija, da je tamo u Arkadiji 
bio neki boj miševa«, kako ne bi Sparta zasluživala da je nazovemo 
sretnom zbog Agesilajeva poštovanja prema njoj i obzirnosti prema 
zakonima? Cim mu je stigao svitak s tajnom porukom, napustivši i 
odrekavši se tolike sreće i moći njemu na dohvat ruke i tako velikih nada 
što su mu se osmjehivale, odmah je otplovio »ne svršivši posla«,* ostavivši 

silnu čežnju saveznika za njim, a najuvjerljivije pobivši izreku Erasistrata, 
sina Feakova, koji je izjavio da su Lakedemonjani bolji u javnu životu, a 
Atenjani u privatnu. Jer dokazavši se kao izvrstan kralj i vojskovođa, 
pokaza se još boljim i ugodnijim prijateljem i drugom u privatnu 
ophođenju. Kako je perzijski novac nosio otisnut lik strijelca, podižući 
tabor Agesilaj reče da ga kralj izgoni iz Azije s deset tisuća strijelaca; jer 
pošto je toliko noyca bilo doneseno u Atenu i Tebu, zaratiše ti narodi 
protiv Spartanaca.*# 


16. Kad je, prešavši Helespont,** marširao Trakijom, nije se nikome 
od barbara obratio molbom, nego je, šaljući poslanike svakom narodu, 
pitao da li da prolazi njihovom zemljom kao prijateljskom ii kao 
neprijateljskom. Svi ga ostali, dakle, primahu prijateljski i ispraćahu kako 
je tko mogao; ali narod zvan Tralijci, kojima je i Kserkso, kako se 
pripovijeda, dao darove, tražili su od Agesilaja za prolaz odštetu od sto 
talenata srebra“ i isto toliko žena. A-on, podsmjehnuvši se podrugljivo 
riječima: »Što nisu odmah došli da ih uzmu ?«, povede vojsku naprijed i, 
srazivši se s njima postrojenima u bojni poredak, potuče ih i mnogo 
pobije. Isti upit posla i kralju Makedonaca; a kad je ovaj odgovorio da će 
razmisliti, Agesilaj reče: »Neka, dakle, razmišlja, a mi u međuvremenu 
idemo dalje«. Zadivivši se njegovoj smjelosti i pobojavši se, makedonski 
mu kralj poruči neka prolazi kao prijatelj. Tesalcima, saveznicima svojih 
neprijatelja, pustošio je zemlju. Ali u Larisu posla Ksenokla i Skita da 
pregovaraju o prijateljstvu; kad su, međutim, ovi bili uhićeni i držani pod 
stražom, ostali u vojsci, ogorčeni, mislili su da treba da Agesilaj, opkolivši 
Larisu, opsijeda grad, no on, rekavši da ne bi želio niti za čitavu Tesaliju 
izgubiti jednoga od njih dvojice nagodbom s Larišanima dobije ih natrag. 
1 tome se možda ne bi trebalo čuditi kod Agesilaja koga, kad je doznao 
da se kod Korinta odigrala velika bitka," da je nenadano zaglavilo mnogo 
izvanredno uglednih ljudi i da je izginulo veoma malo Spartanaca a sva 
sila neprijatelja, nije bilo vidjeti ushićena od radosti niti oduševljena, nego 
je čak kazao teško uzdahnuvši: »Jadne li Helade što je vlastitim rukama 
uništila tolike ljude koji su živi, boreći se jedni uz druge, mogli pobijediti 
svekolike barbare.« Kad su Farsaljani nasrtali na nj i zadavali vojsci 
gubitke, naredi da pet stotina konjanika pod njegovim vodstvom udari na 
njih; razbivši ih, podigne pobjedni znak u podnožju Nartakija. Ita mu 
je pobjeda pribavila osobito zadovoljstvo zato što je samo konjaništvom, 
koje je sam sastavio vlastitim sredstvima, nadvladao one, koji su se najviše 
ponosili svojom konjicom. ' 


17. Ondje mu dođe ususret Difrida, efor iz Sparte; s nalogom da 
smjesta provali u Beotiju. A on, premda je to namjeravao učiniti kasnije, 
poslije bolje pripreme, smatrao je da nikako ne valja uskraćivati poslu- 
šnost vlastima, pa je objavio onima uza se da je blizu dan radi kojeg su 
došli iz Azije i dao pozvati dvije pješačke čete od onih što su operirale kod 
Korinta. Lakedemonjani u Sparti pak oglasiše, želeći mu iskazati počast, 
neka se svaki od mladića, koji to želi, uvojačuje da pođe u pomoć kralju. 
Pošto se svi s oduševljenjem uvojačiše, vlasti, podabravši pedesetoricu 
najsnažnijih i najkrepkijih, odaslaše ih k njemu.* 

Prošavši kroz Termopile i prešavši Fokidu koja mu je bila prijatelj- 
ska, čim je ušao u Beotiju i utaborio se kod Heroneje, ugleda sunce gdje 
pomračuje i postaje poput mjeseca mlađaka,* a istovremeno dozna da je 
poginuo Pisandar potučen od Farnabaza i Konona u pomorskoj bitki kod 
Knida.“ Rastuži se, kako je i prirodno, na tu vijest i zbog čovjeka i zbog 
grada, ali da mu vojnike na polasku u bitku ne obuzme malodušnost i 
strah, naredi glasnicima pristiglim s mora neka govore suprotno, naime 
da su pobijedili u pomorskome boju; i sam javno istupivši s vijencem na 
glavi, prinese žrtvu za dobru vijest i razasla prijateljima komade žrtvena 
mesa. 


18. Kad je, napredujući i stigavši do Koroneje, ugledao neprijatelje 
i oni njega, poreda vojsku u raspored za bitku povjerivši lijevo krilo 
Orhomenjanima, dok je sam vodio desno. Na suprotnoj strani Tebanci su 
sami držali desno krilo, a Argivci lijevo. Ksenofont veli“ da bitke poput 
te još nikada nije bilo; i sam je bio nazočan boreći se uz Agesilaja pošto 
je s njime prešao iz Azije." Prvi sraz, istina, nije doveo do žestoka kreševa 
niti do velike borbe, nego Tebanci ubrzo razbiše Orhomenjane, a Agesilaj 
Argivce; a kad se obje strane, čuvši za slom i bijeg svoga lijevog krila, 
okrenuše natrag, tada Agesilaj, premda mu se nudila pobjeda bez 
opasnosti da se samo htio suzdržati od napada s čela na Tebance i da je, 
propustivši ih kraj sebe, udario na njih odostrag, ponesen borbenim 
žarom i častoljubljem pođe ravno protiv njih želeći ih suzbiti jurišem. Ali 
oni ga dočekaše ništa manje krepko i žestoka se bitka vodila po svim 
dijelovima bojišta, a najžešća ondje gdje je stajao sam kralj posred one 
pedesetorice;* čini se da je njihovo plemenito slavoljublje došlo kralju u 
pravi čas i spasilo mu život. Boreći se, naime, najvećim žarom i izlažući 
se za nj smrti, ne uzmogoše ga, doduše, očuvati neranjena, ali ga, pošto 
je kroz oklop u tijelo primio mnogo udaraca kopljima i mačevima, uspješe 
jedva istrgnuti živa; zbivši se čvrsto oko njega, ubijahu mnogo neprijate- 
lja, ali i sami padahu u veliku broju. Kako je bilo preteško potisnuti 
Tebance frontalno, nađoše se Spartanci prinuđeni učiniti ono što u 
početku nisu htjeli: otvoriše im svoje redove i propustiše ih, a onda, kad 
su, prošavši skroz, išli već u manje čvrstu poretku, udarahu na njih idući 
za njima i pritrčavajući s bokova. Ali ipak ih ne uspješe natjerati u bijeg, 
nego se Tebanci povukoše ka gori Helikonu* silno se ponoseći tom 
bitkom, jer su, po njihovu uvjerenju, oni sami u njoj ostali neporaženi.“ 


19. Agesilaj pak, premda od mnogih rana tjelesno u tešku stanju, nije 
se vratio u šator prije nego što su ga u nosiljci odnijeli k falangi da vidi 
mrtve pokopane unutar tabora. Naredi, štaviše, da budu pušteni svi 
neprijatelji koji su se zaklonili u svetište. U blizini je, naime, hram Atene 
Itonijske," a pred njim stoji pobjedni znak što ga Beoćani postaviše 
davno, kad su pod zapovjedništvom Spartona ondje pobijedili Atenjane i 
ubili Tolmidu.* Sutradan u svitanje, hoteći iskušati hoće li se Tebanci 
pobiti, Agesilaj naredi vojnicima da stavljaju vijence na glave, a sviračima 
da sviraju u frule, te da postavljaju i ukrašuju pobjedni znak kao 
pobjednici. Ali kad neprijatelji poslaše k njemu tražeći dopuštenje da 

pokupe svoje mrtve, sklopi s njima primirje i, potvrdivši tako svoju 
pobjedu, otiđe u Delfe" gdje su bile u, toku pitijske igre, te je ondje 
predsijedao svečanom ophodu u slavu boga i prikazao mu desetinu od 
azijskog plijena koja je iznosila stotinu talenata." 

Kad se vratio kući, njegov način života i ponašanje smjesta mu 
pribaviše omiljenost i uvažavanje kod njegovih sugrađana; nije se, naime, 
kao većina vojskovođa, vratio iz tuđine kao drugi čovjek prožet stranim 
običajima a pun mrzovolje prema domaćima i otimao se njihovu jarmu, 
nego je, jednako kao oni koji nikada nisu prekoračili Eurotu, poštivao 
postojeći poredak i bio zadovoljan njime ne promijenivši ni objed, ni 
' kupelj > ni njegu svoje žene, ni ukras svoga oružja, ni namještaj u kući, 
nego je vrata ostavio kakva su bila, pemda tako stara da se smatralo da 
su to ona što ih j je postavio Aristođem.? Ksenofont veli dai kanatron 
njegove kćeri nije bio nimalo sjajniji nego u ma koje druge djevojke. 
Kanatronima nazivaju drvene likove orlolava i jarcojelena u kojima voze 
svoje kćeri u svečanim ophodima.““ Ksenofont, doduše, nije zabilježio 
ime Agesilajeve kćeri i Dikearh? se naljutio što ne znamo niti Agesilajevu 
kćer ni Epaminondinu majku; ali mi smo našli u lakonskim zapisima da 
se Agesilajeva žena zvala Kleora, a kćeri Eupolija i Proauga, A moguće je 
vidjeti i i njegovo koplje koje se sve do danas čuva u Lakeđemonu, a ni po 
čemu se ne razlikuje od drugih: 


20. Videći, međutim, da neki od građana imaju o sebi visoko 
mišljenje i dižu nos zato što uzgajaju trkaće konje, nagovori svoju sestru 
Kinisku da s kolima uzme učešća u natjecanjima u Olimpiji hoteći 
pokazati Helenima da pobjeda u tome nije stvar nikakve osobite vrsnoće 
nego samo bogatstva i troška. Imajući uza se mudraca Ksenofonta, koga 
je veoma cijenio, naredi mu neka svoje sinove, poslavši po njih, odgaja u 
Lakedemonu gdje će naučiti najljepši od svih nauka — slušati i zapovijeda- 
ti. Kad je poslije Lisandrove smrti otkrio postojanje velikog tajnog 
udruženja koje je ovaj odmah po povratku iz Azije zasnovao protiv njega. 
Agesilaj se dade na to da dokaže kakav je građanin Lisandar bio za života; 
pročitavši govor ostavljen u obliku spisa, koji j je napisao Kieon Halikarna- 
šanin, a Lisandar ga namjeravao preuzeti pa ga besjediti pred narodom 
zagovarajući novi poredak i promjenu ustavnog uređenja, Agesilaj ga 
htjede iznijeti u javnost. Ali kad je jedan od stranaca vijećnika, pročitavši 
govor i pobojavši se umješnosti kojom je bio sastavljen, posavjetovao 
kralju da ne iskapa nanovo Lisandra, nego da radije pokopa taj govor 
zajedno s njime, on se dade uvjeriti i prešutje cijelu stvar.“ Protivnicima 
svoje politike javno nije škodio, nego ih je, nastojeći isposlovati da neki 
od njih od vremena do vremena budu slani kao vojskovođe i zapovjednici, 
razobličivao ako su se u vršenju službe pokazali nevaljani i gramzljivi, a 
onda opet, priskačući im u pomoć i podupirući ih kad im se sudilo, od 
neprijatelja činio ih prijateljima i privlačio na svoju stranu tako da Bije 
ostajalo nikoga da mu bude protivnik. 

Drugi, naime, kralj Agesipol, budući da je bio sin Si shanika. d po 
godinama tek momčić, a naravi blage i i mirne, nije se mnogo miješao u 
državne poslove. Pa ipak, i njega je Agesilaj doveo pod svoj utjecaj. Jer 

kraljevi odlaze blagovati za istim zajedničkim objedom/“* kad borave kod 
kuće. Znajući, dakle, da je Agesipol, kao i on sam, sklon ljubavnim 
vezama, uvijek bi zapodijevao kakav razgovor o lijepim dječacima; čak je 
navodio mladića na to, dijelio s njime ljubavne osjećaje i išao mu na ruku 
pri njihovu ostvarivanju jer u Jakonskoj ljubavi nema ničega sramna, nego 
ona sadrži mnogo čednosti, plemenita častoljublja i žarke želje za vrlinom, 
kako je zabilježeno u Likurgovu životopisu. 


21. Uživajući tako izvanredno velik utjecaj u gradu, isposluje 
postavljenje Teleutije, svog polubrata po majci, na čelo brodovlja. I 
povevši tada vojsku prema Korintu, sam na kopnu osvoji duge zidove," 
dok Teleutija (na moru zarobi neprijateljske brodove i brodarnice).*! 
Kako su u to vrijeme Argivci držali Korint i slavili istmijske igre, 
pojavivši se iznenada“ istjera ih upravo u času kad su prinijeli žrtvu bogu, 
te oni ostaviše svu opremu za svetkovinu; a kad su ga korintski 
prognanici, koji su slučajno bili nazočni, zamolili da održi igre, sam to ne 
učini, ali ostade u gradu i pruži im zaštitu dok su ih oni priređivali i 
održavali. Poslije, po njegovu odlasku, Argivci iznova proslaviše istmijske 
igre i neki natjecatelji ponovo pobijediše, a bilo ih je i koji su, pobjednici 
u ranijima, u kasnijima bili uneseni u popise kao poraženi. Tom 
prigodom Agesilaj izjavi da su Argivci sami navukli na sebe optužbu zbog 
kukavičluka zato što se, smatrajući predsijedanje igrama tako časnom i 
značajnom povlasticom, nisu odvažili da se bore za nj. Sam je smatrao da 
se u svim tim stvarima treba pridržavati umjerenosti i umnažao je sjaj 
mjesnih korova i natjecanja, te im uvijek pribivao pun revnosti i 
predanosti ne propuštajući takmičenja ni dječaka ni djevojaka; ali one 
zabave, za koje je vidio da sve ostale ispunjaju divljenjem, činilo se da čak 
i ne prepoznaje. Jednom prilikom tragički glumac Kalipid, čije su se ime 
i slava pronosili helenskim svijetom i koji je posvuda bio tražen, susrete 
ga po prvi put i pozdravi ga; zatim je, nametljivo se uguravši među 
kraljeve pratioce u šetnji, očigledno pokazivao da očekuje da mu se 
Agesilaj prvi obrati nekom ljubeznošću, te na koncu reče: »Zar me ne 
prepoznaješ, kralju?« A on, pogledavši ga, odvrati: »Pa da, nisi li ti 
komedijaš Kalipid 2« A tako Lakedemonjani nazivaju glumce. I opet, kad 
su ga pozivali da čuje čovjeka koji oponaša slavuja, otkloni riječima: »I 
njega sam sama čuo«.* Kad se liječnik Menekrat, dobivši zbog uspjeha u 
liječenju nekih beznadnih slučajeva nadimak Zeus, neukusno služio tim 
nazivom pa se, štaviše, usudio kralju poslati pismo ovakva naslova: 
»Menekrat Zeus kralju Agesilaju želi zdravlja!«, Agesilaj mu otpiše: 
»Kralj Agesilaj Menekratu želi zdrave pameti«. - 


22. Dok je boravio na korintskom području pa zauzeo Herejon i 
gledao kako njegovi vojnici odvlače zarobljenike“ i plijen, stigoše poslanici 
iz Tebe da pregovaraju o prijateljstvu. Ali kako je on uvijek mrzio taj 
grad, a mislio da mu je tada i u interesu da ih uvrijedi, pretvarao se da 
ih niti vidi niti čuje kad su bili kod njega; ali to mu se osveti; još se 
Tebanci nisu bili udaljili kad prispješe neki ljudi s viješću da je Ifikrat** 
sasjekao jednu njegovu pješačku jedinicu. Tako velik poraz nije Spar- 

tance odavno zadesio; izgubili su, naime, mnogo valjanih momaka pri 
čemu je njihove teško naoružane pješake svladala laka pješadija, a 
Lakedemonjane plaćenici ! 

Agesilaj smjesta skoči da im pomogne;* ali kad dozna da je s njima 
gotovo, dođe opet u Herejon i tada, naredivši da Beoćani dođu preda nj, 
sasluša ih. Ali kad oni, vraćajući uvredu za uvredu, nisu ni spominjali 
mir, nego samo tražili da ih propusti u Korint, Agesilaj reče razgnjevljen: 
»Kad već želite vidjeti svoje prijatelje kako se ohole zbog svoga uspjeha, 
sutra će vam to biti omogućeno uz punu sigurnost«. Uzevši ih sa sobom, 
sutradan je pustošio zemlju Korinćana i primakao se samome gradu. 
Pošto je tako posramio Korinćane, koji se nisu usuđivali braniti, otpusti 
poslanstvo. Tada, pokupivši preživjele iz one uništene jedinice, odvede ih 
slobodno u Lakedemon uvijek krećući na marš prije svanuća, a ukonaču- 
jući vojsku poslije pada mraka da se oni Arkađani, koji su ga mrzili, ne 
raduju zlobno njegovoj nesreći. 

Potom# Ahejcima za volju prijeđe u Akarnaniju* sa svojom i 
njihovom vojskom, te odvuče mnogo plijena, a Akarnance pobijedi u 
bitki. No kad su ga Ahejci molili da ostane preko zime i neprijateljima 
spriječi sjetvu, reče da će učiniti upravo suprotno: jer oni će se većma 
bojati rata ako im zemlja u ljetno doba bude zasijana;?! a to se i dogodilo. 
Jer kad im je bila najavljena ponovna invazija, izmiriše se s Ahejcima.* 


23, Kako su Konon i Farnabaz, vladajući morem brodovljem 
velikoga kralja, pustošili primorske oblasti Lakonije, a i zidovi Atene 
ponovo bili podignuti novcem što ga je dao Farnabaz,* Lakedemonjani 
odlučiše sklopiti mir s perzijskim kraljem;?* i poslaše Tiribazu Antalkidu* 
prepuštajući na najsramotniji i najnedopušteniji način kralju azijske 
Helene radi kojih je Agesilaj ratovao. Zbog toga Agesilaj nije imao 
nikakva udjela u toj bestidnosti. Antalkida mu je, naime, bio neprijatelj 
i svim je silama radio oko mira uvjeren da rat povećava Agesilajev utjecaj 
i čini ga najslavnijim i najmoćnijim od: Spartanaca. Pa ipak, onome koji 
je rekao da Lakedemonjani pristaju uz Međane Agesilaj odgovori da prije 
Međani pristaju uz Lakedemonjane, Štaviše, prijeteći onima koji nisu 
htjeli prihvatiti taj mir i navješćujući im rat, prisili sve da se vjerno drže 
uvjeta što ih je uglavio Perzijanac najvećma poradi Tebanaca da postanu 
slabiji pustivši Beotiji njezinu nezavisnost.“ A to je postalo jasno po 
njegovim kasnijim postupcima. Jer.kad je Febida počinio strašno vjero- 
lomstvo zaskočivši Kadmeju*' za posvemašnjeg i potpunog mira i svi 
su Heleni bili ogorčeni, a Spartanci zlovoljni, pa najveći Agesilajevi 
protivnici ljutito pitali Febidu po čijem je to nalogu uradio okrećući time 
svoju opravdanu sumnju protiv Agesilaja, on je, bez ustručavanja priska- 
čući Febidi u pomoć, javno rekao da treba gledati da li je taj čin od kakve 
koristi; jer ono što je probitačno za Lakedemon dobro je i samovoljno 
raditi ako i nije nitko naredio. No ipak je u svojem govoru posvuda 
izjavljivao da je pravednost prva od vrlina; jer hrabrost je beskorisna ako 
je ne prati pravednost, a ako svi ljudi postanu pravedni, hrabrost neće ni 
biti potrebna. Onima koji su govorili da je to po želji velikoga kralja, 
odgovori: »Po čemu je on veći od mene ako nije i pravedniji ?« ispravno 

i dobro misleći da je pravednost ona kraljevska osnovica kojom se mjeri 
nadmašivanje veličinom. Što se tiče pisma što mu ga je po zaključenju 
mira poslao kralj radi uspostavljanja gostinskih i prijateljskih veza, on to 
ne prihvati rekavši da je prijateljstvo među narodima dovoljno; a ako ong 
potraje, neće ni biti potrebe za osobnim. Ipak, u svojim postupcima nije 
se više pridržavao tog mišljenja, nego je, dajući se često zavesti prevelikim 
častoljubljem i svadljivošću, osobito u ophođenju s Tebancima, ne samo 
spasio Febidu, nego, štaviše, nagovorio grad da preuzme odgovornost za 
taj nepravičan čin i drži Kadmeju u svoje ime, a da neograničenim 
vlastodršcima u Tebi postavi Arhiju i Leontidu čijom je pomoći Febida 
ušao u grad i zaposjeo ciradelu. 


24. Po tome se, dakako, odmah sumnjalo da je djelo Febidino, ali 
zamisao Agesilajeva; a pozniji njegovi postupci potvrdiše tu sumnju. Jer 
kad Tebanci istjeraše spartansku posadu i oslobodiše svoj grad,* on 
započe rat protiv njih predbacujući im umorstvo Arhije i Leontide koji 
su stvarno bili tirani, a samo po imenu polemarsi. I Kleombrot koji je 
sada, poslije Agesipolove smrti, bio kralj, bi poslan s vojskom u Beotiju; 
Agesilaj, naime, kome je već proteklo četrdeset godina otkako je napunio 
dob za vojnu obavezu i koga su zakoni oslobađali vojne službe, izbjegao 
je to zapovjedništvo stideći se, kako je malo prije toga ratovao s 
Flijunćanima u korist njihovih prognanika,!% da ga sada vide gdje kinji 
Tebance'" zbog njihovih tirana.!* 


Bio je, međutim, neki Lakonac Sfodrija od stranke protivne Agesila- 
jevoj, postavljen!“ za gradskog namjesnika u Tespiji, čovjek kome nije 
nedostajalo ni odvažnosti ni slavoljublja, ali je uvijek bio više pun nada 
nego zdrava prosuđivanja. Žudeći da stekne veliko ime i smatrajući da je 
Febida svojim smionim prepadom u Tebi postao znamenit i glasovit, 
dođe do uvjerenja da bi bio mnogo dičniji i sjajniji podvig ako bi na svoju 
ruku zaposjeo Pirej i lišio Atenjane pristupa moru napavši ih neočekivano 
s kopna.!* Kažu još da su tu lukavštinu izveli beotarsi Pelopida i 
Melon.!* Poslali su, naime, ljude koji su hinili pristajanje uz Spartu i oni, 
hvaleći i veličajući Sfodriju kao jedina dorasla da izvede tako veliko djelo, 
navedoše ga i potakoše da se prihvati poduhvata podjednako nepravična 
'i nezakonita kao onaj u Tebi, ali poduzeta bez potrebne odlučnosti i sreće. 
Jer najprije ga danje svjetlo zateče u Trijasijskoj ravnici, dok je on 
očekivao da će još obnoć udariti na Pirej; kažu također da su se vojnici, 
ugledavši svjetlost iz nekih svetišta u Eleusini, prepali i prestravili. On 
sam izgubi hrabrost kad se njegov pothvat više nije mogao sakriti te, 
zadovoljivši se s nešto opljačkana plijena, uzmakne sramotno i neslavno 
u Tespiju. Poslije tog ispada u Spartu budu iz Atene poslani tužitelji 
protiv njega, ali oni utvrdiše da tamošnjim poglavarstvima nije nimalo 
potrebna njihova optužba protiv Sfodrije, nego da su već pokrenuli protiv 
njega sudski postupak uz prijetnju smrtne kazne; tome se on ne usudi 
podvrći bojeći se gnjeva svojih sugrađana, koji su se stidjeli pred 
Atenjanima i htjeli da se čini da su zajedno s njima žrtve njegova nedjela, 
da se ne bi činilo da su mu sukrivci. 

25. Imao je taj Sfodrija sina Kleonima, još dječaka i lijepe vanjštine, 
u koga je bio zaljubljen Arhidam, sin kralja Agesilaja. I tada je, kako je 
i prirodno, Arhidam dijelio Kleonimovu tjeskobu zbog opasnosti koja je 
prijetila njegovu ocu, ali nije mu mogao otvoreno pružati podršku i 
pomoć; ta Sfodrija je bio jedan od Agesilajevih protivnika. Ali kad 
Kleonim dođe k njemu i obrati mu se s molbama i u suzama neka 
Agesilaja učini sklonijim Sfodriji — najviše im se, naime, bilo bojati njega 
— tri ili četiri dana išao je Arhidam šutke za ocem žacajući se i bojeći da 
išta kaže; najzad, kako je suđenje bilo blizu, odvaži se reći Agesilaju da 
ga je Kleonim zamolio da se zauzme za njegova oca. Agesilaj, koji je znao 
za Arhidamovu ljubav, nije joj stao na put; Kleonim je, naime, još od 
malena davao razloga očekivanju da će biti'čovjek vrijedan kao malo koji. 
Ipak, -u onaj čas nije sinu dopustio da se ponada nekom dobročinstvu ili 
milosti u odgovoru na njegovu molbu, nego otiđe rekavši samo da će 
razmotriti koje bi rješenje bilo časno i dolično. Stoga Arhidam od stida 
prestade zalaziti ka Kleonimu, premda je to ranije običavao činiti više 
puta na dan. Zbog toga i branitelji Sfodrijini još više izgubiše nađu, sve 
dok jedan od Agesilajevih prijatelja, Etimoklo, u nekom razgovoru ne 
otkri njegovo mišljenje: s jedne strane on nema dovoljno prijekora za 
Sfodrijin postupak, ali inače smatra Sfodriju valjanim čovjekom i vidi da 
grad treba takve vojnike. To je, naime, bio način na koji je Agesilaj svaki 
put govorio o tom suđenju u želji da ugodi sinu, tako da je i Kleonim 
odmah postao svjestan usrdnog iruda Arhidamova; i i Sfodrijini su prijate- 
lji, sad već puni samopouzdanja, stali pritjecati u pomoć. A i volio je 
Agesilaj djecu izvanredno; pripovijeda se i zgoda o njegovu sudjelovanju 
u njihovoj igri, da se, kad su djeca bila malena, zajahavši štap kao konja, 
igrao s njima kod kuće; a kad ga je pri tome ugledao jedan od prijatelja, 
zaklinjao ga je neka to nikome ne kaže prije nego i sam ne postane otac. 


26. Ali kad je Sfodrija bio oslobođen krivnje!“ i Atenjani se, doznavši 
za to, spremili za rat, Agesilaj je bio žestoko kritiziran, jer je vladalo 
mišljenje da je zbog neumjerene i djetinjaste strasti stao na put pravednoj 
osudi i učinio grad sukrivcem u tako teškim zločinima protiv Helena. Kad 
je pak vidio da Kleombrot nema volje ratovati s Tebancima, tada, » pustivši | 
s milim bogom zakone na skoje se ranije pozivao da izbjegne vojnu, sada 
osobno provali u Beotiju;'" zadavao je gubitke Tebancima, ali ih je i sam 
trpio tako da mu je jednom, Kad je bio ranjen, Antalkida rekao: »Zaista 
lijepu školarinu ubireš od Tebanaca za to što si ih naučio da se bore kad 
niti su htjeli niti umjeli«. Tvrde da su stvarno u to vrijeme Tebanci 
nadmašili sami sebe u vještini ratovanja kao da su se izvježbali u onim 
brojnim vojnim pohodima Lakedemonjana na njih. Stoga j je i stari Likurg 
u tri svoja takozvana rijeka zabranio često poduzimati vojne protiv istih 
neprijatelja da ovi ne bi naučili ratovari.'* 

A i saveznicima Lakedemonjana bio je Agesilaj mrzak jer je, govorili 
su, išao za tim da uništi Tebance bez ikakve javne pritužbe nego iz 
nekakve osobne strastvene mržnje. Govorahu stoga da im nije ni od kakve 
potrebe da se daju svake godine uništavati sad ovdje sad ondje, idući sami 
tako mnogobrojni za Lakedemonjanima kojih je tako malo. Pripovijeda 


AGESILAJ 337 


se da je tada Agesilaj, hoteći pobiti njihovo pozivanje na broj, smislio ovu 
doskočicu. Naredio je da svi saveznici posjedaju međusobno izmiješani, 
a Lakedemonjani sami za se. Zatim dade oglašavati neka najprije ustanu 
lončari; kad oni ustadoše, oglasi po drugi put to isto za kovače, zatim 
redom za tesare i zidare i za svaki od zanata. Saveznici, dakle, poustajaše 
gotovo svi, a od Lakedemonjana nitko; njima je, naime, bilo zabranjeno 
učiti ili obavljati rukotvoračka umijeća.!“ Tad Agesilaj reče nasmijavši se: 
»Vidite, ljudi, koliko veći broj vojnika od vas mi odašiljemo.« 


27. Ali u Megari, kad je vodio vojsku natrag od Tebe,!“ dok se 
uspinjao u vijećnicu u citadeli, grč i žestoka bol zahvati mu zdravu nogu; 
kako je potom otekla, učinilo se da se u njoj nakupila krv, a pokazivala 
je znake iznenadno jake upale. Čim mu je neki sirakuški liječnik otvorio 
žilu ispod gležnja, bolovi prestadoše, ali kako je silna krv tekla naglo i 
nezaustavljivo, Agesilaj zapade u duboku nesvijest i uslijed nje u ozbiljnu 
životnu pogibao. Pa ipak, navala krvi tad prestade; odnesen u Spartu, 
zadugo ostade bez snage i nesposoban za vojne pohode. 

Kroz to vrijeme zadesiše Spartance brojni porazi i na kopnu i na 
moru; od njih je najteži bio onaj kod Tegire!!! gdje su, po prvi put 
nadvladani u otvorenoj uređenoj. bitki, bili potučeni od Tebanaca. 
Odlučiše stoga svi zaključiti opći mir;!!* i poslanici iz čitave Helade 
sastadoše se u Lakedemonu da utvrde njegove uvjete. Jedan od-njih bio 
je Epaminonda, čovjek ugledan po svom obrazovanju i upućenosti u 
filozofiju, ali koji još nije bio dao dokaza o svojoj vještini kao vojskovođa. 
Videći da se svi ostali klanjaju pred Agesilajem, on jedini pokaza 
samosvijest praćenu slobodom u govoru, te održi govor ne u interesu 
Tebe nego uopće cijele Helade razlažući da je rat, ako je i povećavao moć 
Sparte, to učinio na štetu sviju ostalih i predlažući da se mir sklopi na 
osnovu jednakosti i pravičnosti; jer on će potrajati samo onda ako svi 
postanu ravnopravni. 


28. Videći da svi Heleni Epaminondu slušaju s izvanrednom pozor- 
nošću i divljenjem, upita ga Agesilaj smatra li da je u skladu s pravičnošću 
i ravnopravnošću da Beotija bude neovisna o Tebi.!? A kad mu je 
Epaminonđa hitro i odvažno uzvratio protupitanjem ne misli li on također 
da je pravično da Lakonija bude neovisna o Sparti, Agesilaj, skočivši, 
bijesno zatraži od Epaminonde da jasno kaže da li dopušta Beotiji 
neovisnost. A kad je Epaminonda ponovo odgovorio na isti način: 
dopušta li Agesilaj neovisnost Lakoniji?, ovaj to primi tako osorno i bi 
tako zadovoljan izlikom da smjesta izbrisa ime Tebanaca iz mirovnog 
ugovora i objavi im rat;''“ ostalim pak Helenima, pošto se izmiriše, naredi 
da otiđu prepuštajući izgladive razmirice miru, a neizgladive ratu. Teška 
je, naime, stvar bila izgladiti i poravnati sve sporove. 

Baš je u to vrijeme Kleombrot bio s vojskom u Fokidi. Efori mu 
stoga smjesta poslaše nalog da vodi svoje trupe protiv Tebanaca; također 
su, šaljući naokolo pozive, okupljali saveznike koji nisu imali nimalo volje 
za rat i koji su ga osjećali kao težak teret, ali se još nisu usuđivali protiviti 
niti uskraćivati Lakedemonjanima poslušnost. I premda se pojavilo 

mnogo zlogukih znamenja, kako je zabilježeno u Epaminondinu životopi- 
su,!> i premda se Lakonac Protoj!!“ suprotstavljao vojni, Agesilaj ne 
popusti, nego ishodi započinjanje rata očekujući, kako je sva Helada na 
njihovoj strani, a Tebanci isključeni iz ugovora o miru, da je pogodna 
prilika da im se osveti. Ali izabrano vrijeme jasno pokazuje da je taj vojni 
pohod bio poduzet više u srdžbi nego promišljeno. Ta ugovor o miru 
zaključili su u Lakedemonu četrnaestog skiroforiona, a kod Leuktre su 
bili potučeni samo dvađeset dana kasnije, petog hekatombejona.!'" Izgi- 
nulo je tisuću Lakedemonjana, kralj Kleombrot i oko njega najvrsniji od 
Spartanaca. Kažu da je među njima poginuo boreći se s Tebancima i 
Kleonim, lijepi sin Sfodrijin,!!* pošto je tri puta pao i isto se toliko puta 
ponovo podigao. 


. 29. Sad kad je Lakedemonjane zadesio nenadan poraz, a Tebance 
preko svakog očekivanja sretan uspjeh kakav Heleni nisu nikada postigli 
u boju s Helenima, ništa manje ne bi čovjek pozavidio na hrabrosti i 
zadivio se poraženu građu nego pobjedničkome. Ksenofont; naime, veli!" 
da kod vrlih ljudi ima mnogo štošta vrijedno spomena, čak i njihove riječi 
uz vino, i u šali, i njihove zabave, i u tome je u pravu; a nisu manje nego 
još i više vrijedne upoznavanja i razmatranja njihove riječi i postupci kad 
čuvaju svoje dostojanstvo posred nesreće. Jer grad je upravo slavio 
svetkovinu i bio pun stranaca; bile su, naime, gimnopedije!“" uz natjecanje 
dječačkih zborova u kazalištu; tada stigoše od Leuktre glasnici katastrofe. 
Ali premda je odmah bilo jasno da je njihova stvar propala i da su izgubili 
svoju prevlast, efori ne dozvoliše da kor siđe s pozornice niti da grad 
promijeni svoj svečani izgled, nego, poslavši po kućama rodbini imena 
poginulih, sami su se dalje bavili predstavom i nadmetanjem zborova. I 
sutradan izjutra, kad je već svima bilo poznato tko je preživio bitku a tko 
je bio ubijen, očevi, rođaci i prijatelji poginulih, silazeći na trg, rukovahu 
se jedni s drugima vedra lica, puni ponosa i radosti, a oni preživjelih, kao 
prilikom žalosti, sa ženama zadržavahu se kod kuće; ako je koji i bio 
prisiljen da iziđe u javnost, držanjem, glasom i pogledom pokazivao je 
svoju snuždenost i poniženje.!“! A još se uočljivije moglo vidjeti i opaziti 
kod žena da jedna, rastužena i šutljiva, dočekuje sina iz bitke, dok su one 
za čije je bilo javljeno da su pali odmah stale obilaziti hramove i pohađale 
jedna drugu vedro i pune rodoljublja. 


30. Pa ipak, kako su se saveznici odmetali od njih i oni očekivali da 
ponosni pobjednik Epaminonda provali na Peloponez, većinu tada obu- 
zeše misli o proroštvima!““ u “vezi s Agesilajevom hromošću, velika 
malodušnost i prepast pred božanskim moćima jer su bili uvjereni da grad 
stradava zato što su, svrgnuvši kralja zdravih nogu, izabrali hroma i 
sakata; a božanstvo ih je upozoravalo neka se nadasve čuvaju i klone toga. 
No u drugom pogledu on je imao tolik utjecaj, vrsnoću i slavu da su gai 
dalje upotrebljavali ne samo kao kralja i vojskovođu u stvarima ratnim 
nego i kao liječnika 1 arbitra u političkim neprilikama, pa su se tako 
ustručavali da one, koji su se u bitki ponijeli kukavički a koje sami 
nazivaju bjeguncima, po zakonu liše građanskih prava iz straha da ti ne 

izazovu prevrat jer su bili brojni i utjecajni. Takvi, naime, ne samo da se 
isključuju iz svake javne službe nego je čak sramotno dati ženu za jednoga 
od njih ili uzeti njihovu; svatko tko ih susreće može ih po volji udarati. 
Moraju trpjeti da hodaju naokolo zapušteni i bijedni, nose ogrtače s 
raznobojnim zakrpama i pola brade briju, a pola puštaju rasti. Bilo je 
stoga opasno ostavljati mnogo takvih u gradu kad mu je nedostajalo 
nemalo vojnika. Izaberu Agesilaja za zakonodavca. A on, niti što dodavši 
niti oduzevši, a niti promijenivši u propisima, uđe u skupštinu Lakedemo- 
njana; izjavivši da zakone treba pustiti da toga dana spavaju, pa da tek 
od sutra i ubuduće budu na snazi, sačuva i zakone i grad i ljude od 
gubitka građanskih prava.!“* Hoteći pak ukloniti obeshrabrenost i potište- 
nost koja je vladala. među mladima, provali u Arkadiju!* i, premda je s 
velikom pažnjom izbjegao upuštanje u bitku, zauze neki mantinej- 
ski gradić i opustoši im zemlju olakšavši tako brige gradu i vrativši mu 
nešto vedrine potakavši u njemu uvjerenje da mu situacija nije posve 
beznadna. 


31. Poslije toga! u Lakoniju stiže Epaminonđa sa svojim saveznici- 
ma; a imao je ne manje od četrdeset tisuća teško naoružanih pješaka. 
Mnogo je i lakih pješaka, pa čak i nenaoružane čeljadi išlo za njim radi 
pljačke, tako da je u Lakoniju zajednički upalo mnoštvo od ukupno 
sedamdeset tisuća ljudi, Prošlo je ne manje od šest stotina godina otkako 
Dorani nastavahu Lakedemon; kroz sve to vrijeme tada su prvi put 
neprijatelji bili viđeni u zemlji, a prije toga se nitko nije usudio onamo. 
Prodrijevši sada u nju, neopustošenu i netaknutu, palili su i pljačkali sve 
do rijeke i grada a da nitko nije izlazio da im se suprotstavi. Jer Agesilaj 
nije dopuštao da se Lakedemonjani bore s tolikom, kako veli Teopomp, 
»bujicom i talasanjem ratnim«, nego je, okruživši središnje i najvažnije 
dijelove grada teškom pješadijom, strpljivo podnosio prijetnje i razmet- 
ljive povike Tebanaca koji su ga zvali po imenu i pozivali ga da se bori 
za svoju zemlju jer je krivac njenim nevoljama — on je zapalio ratni požar. 
Ne manje muka zadavao je Agesilaju metež, povici i jurnjava gradom 
starijih ljudi, koji su teško podnosili ono što se zbivalo, i žena, koje nisu 
bile kadre mirovati, nego su se posvema izbezumljivale od neprijateljske 
vike i vatre.!“ Mučila ga je i pomisao na njegovu umanjenu slavu jer je, 
preuzevši grad kad je bio najveći i najmoćniji, gledao gdje mu je ugled 
pogažen a njegova hvalisava izreka, kojom se često poslužio, govoreći da 
žena Lakonka još nije vidjela dim od neprijateljske vatre, obezvrijeđena. 
Pripovijeda se također da je Antalkida, kad se jedan Atenjanin prepirao 
s njime o hrabrosti obaju naroda i rekao: »Pa ipak, mi smo vas mnogo 
puta pognali od Kefisa«, odvratio: »Ali mi vas nikada s Eurote«. Sličan 
je bio i odgovor jednoga najuglednijeg Spartanca Argivcu; ovaj mu, 
naime, reče: »Mnogi od vas leže pokopani u Argolidi«, a on uzvrati: »A 
od vas baš nitko u Lakoniji«. 


32. Kažu, međutim, da je Antalkida, koji je bio efor, tajorm otpremio 
svoju djecu u Kiteru!“ u sigurnost jer se toliko prestrašio. Kako su 
neprijatelji poduzimali prijelaz preko rijeke i proboj u grad, Agesilaj, 

napustivši ostale njegove dijelove, postroji svoje trupe ispred onih 
središnjih i povišenih. Eurota je u to vrijeme od palih snjegova nabujala 
.inarasla kao nikada i njezina je struja svojom hladnoćom Tebancima bila 
štetnija i neugodnija nego svojom silovitošću, Dok ju je Epaminonda 
prelazio na čelu svoje falange, pokazivahu ga neki Agesilaju; i ovaj, kako 
se pripovijeda, zagledavši se nadugo u nj i isprativši ga pogledom, reče 
samo ovoliko: »Poduzetna li čovjeka!« Kad Epaminonda, čija je častolju- 
biva želja bila da u samome građu zametne bitku i podigne pobjedni znak, 
nije uspio izvući Agesilaja iz njegova položaja niti ga izazvati na bitku, 
odvevši vojsku natrag opet stade harati zemlju, dok je u Lakedemonu 
nekih dvije stotine odavna iskvarenih i buntovnih građana, složivši se, 
zaskočilo Isorij, dobro utvrđeno i teško osvojivo mjesto na kome je 
Artemidin hram. Kad su ih Lakeđemonjani htjeli smjesta potisnuti, 
Agesilaj, u strahu od pobune, naredi ostalima da miruju, dok im se sam, 
samo u gornjoj haljini i s jednim robom, približavao vičući da su pogrešno 
razumjeli njegove naloge: ta nije im naredio da se ondje skupe, a niti svi; 
nego jedni ondje (pokazavši drugo mjesto), a drugi drugdje u gradu. 
Čuvši to, oni se obradovaše misleći da se za njihovu urotu ne zna i, 
razišavši se, otiđoše na mjesta koja im je odredio. On pak smjesta 
zaposjede Isorij pošto je dao pozvati druge ljude, a od onih urotnika 
petnaestak njih, pohvatavši ih, noću dade smaknuti. Prijavljena mu bi 
druga, još značajnija zavjera skupine Spartanaca, koji su se potajno 
sastajali u jednoj kući pripremajući prevrat, no bilo je nemoguće i suditi 
im u vrijeme teških nemira, i mirno gledati kako rovare. Stoga Agesilaj, 
posavjetovavši se s eforima, dade i ove posmicati bez suda, premda dotada 
nijedan od Spartanaca nije bio pogubljen bez sudske odluke. A kako je 
mnogo u vojsku uvrštenih seljaka starosjedilaca i državnih robova bježalo 
iz grada k neprijateljima i to izazvalo najveću obeshrabrenost, Agesilaj 
uputi svoje pobočnike da u zoru obilaze vojničke slamarice te uzimaju i 
skrivaju oružje prebjega da se ne bi znao njihov broj. 
Kao razlog!“ za povlačenje Tebanaca iz Lakonije jedni navode 
zimske oluje i činjenicu da su Arkađani počeli odlaziti i razilaziti se u 
neredu; drugi pak, da su to učinili zato što su ondje ostali puna tri mjeseca 
i najveći dio zemlje posvema opustošili; ali Teopomp tvrdi da je, kad su 
već beotarsi odlučili odvesti vojsku natrag, došao k njima Spartanac 
Frikso donoseći od Agesilaja deset talenata!“ kao plaću za njihov odlazak 
tako da su, radeći samo ono što su već odavno bili odlučili, primili još k 
tome od neprijatelja novac za putne troškove. 


33. Ne znam, međutim, kako je tu pojedinost, nepoznatu ostalim 
povjesničarima, doznao jedini Teopomp. Ali da se Sparta tada spasila, svi 
složno zaslugu priznaju Agesilaju zato što je, odrekavši se njemu urođenih 
strasti, svadljivosti i častoljublja, postupio po načelima sigurnosti države. 
Ipak, raniju moć i slavu svoga grada nije uzmogao obnoviti nakon poraza, 
nego, kao što se dešava kod zdrava tijela podvrgnuta kroz sve vrijeme 
odveć strogu i točnu načinu življenja, jedna pogreška i poremećaj 
ravnoteže povukao je za sobom svu sreću grada: a to se nije dogodilo 
nimalo neočekivano. Jer pripojivši ustavnom poretku, izvrsno uređenu za 

mir, krepost i slogu, podanička područja, koja je Likurg smatrao 
nepotrebnima gradu za sretan život, padoše u propast. 

Sam je Agesilaj uslijed starosti već postao umoran za vojevanje, ali 
njegov sin Arhidam, s vojnom pomoći koja je stigla od tiranina sa 
Sicilije,!* pobijedi Arkađane u takozvanoj bitki bez suza: nitko od 
njegovih nije, naime, pao, a poubijao je velik broj neprijatelja.!! Ta je 
pobjeda u najvećoj mjeri razotkrila slabost grada. Jer ranije su pobjeđiva- 
nje neprijatelja smatrali tako običnom i prirodnom stvari da bogovima 
nisu u gradu!* prinosili nikakve druge žrtve zahvalnice za pobjedu osim 
pijetla, učesnici bitke nisu se hvalisali, a oni koji su za nju doznavali nisu 
se pretjerano radovali, Dapače, čak i poslije bitke kod Mantineje,!* koju 
je opisao Tukidid,!* prvome koji je javio o pobjedi vlasti su za njegovu 
dobru vijest poslale komad mesa od javnog blagovanja i ništa drugo; ali 
sada, kad je bio dojavljen ishod bitke i približavanje Arhidama, nitko se 
ne suzdrža, nego mu njegov otac prvi pođe ususret sa suzama radosnica:na 
a za njim glavna poglavarstva, dok je k rijeci silazilo mnoštvo starijih ljudi 
i žena koji su pružali ruke i blagoslivljali bogove kao da je Sparta izbrisala 
sa sebe nedostojnu sramotu i gleda kako joj ponovo sjaji sreća kao nekada; 
jer kažu da prije toga nisu mogli ni gledati u oči svojim ženama od stida 
zbog svojih poraza. 


34. Ali kad je Epaminonđa obnavljao Mesenu i njezini se negdašnji 
građani odasvud okupljali u nju,!* nisu se Lakedemonjani usuđivali 
rješavati tu stvar bojem niti su je mogli spriječiti, nego su bili zlovoljni i 
ogorčeni na Agesilaja zato što su za njegova kraljevanja izgubili zemlju 
opsegom ne manju od njihove Lakonije, a prvu po plodnosti u Grčkoj 
poslije tolikih godina posjedovanja i izrabljivanja. Zato Agesilaj i ne 
prihvati mir što su ga nudili Tebanci. Ne hoteći im formalno prepustiti 
zemlju koja je stvarno bila u njihovoj vlasti nego inateći se, ne samo što 
nju nije povratio nego je umalo još izgubio i Spartu nadmudren manevri- 
ranjem. Jer kad su se Mantinejani!* opet odmetnuli od Tebanaca i pozvali 
k sebi Lakedemonjane,!*' Epaminonda, doznavši da je Agesilaj s vojskom 
pošao iz grada i da se primiče, neprimijećen od Mantinejana krene noću 
iz Tegeje vodeći vojsku na sam Lakedemon te, mimoišavši Agesilaja, 
umalo nije iznenada zauzeo grad lišen obrane.'* Ali pošto je Tespljanin 
Eutin, kako tvrdi Kalisten, odnosno, prema Ksenofontu,!* neki Krećanin 
to doglasio Agesilaju, ovaj brzo posla naprijed konjanike da upozori ljude 
u gradu, a domala i sam uđe u Spartu. Malo potom Tebanci stadoše 
prelaziti Eurotu i napadati grad, dok ga je Agesilaj branio velikom 
žestinom koja se ne bi očekivala od njegove dobi. Vidio je, naime, da nije, 
kao ranije, čas za razborit oprez nego više za očajničku smionost, u koju 
se inače nikada nije pouzdao niti se njom poslužio; ali je tada njom 
jedinom odbio opasnost istrgnuvši grad Epaminondi iz ruku, postavivši 
pobjedni znak i pokazavši ženama i djeci kako Lakedemonjani domovini 
na najljepši način uzvraćaju za to što ih je othranila, a u prvome redu 
Arhidama kako se bori izvanrednom duševnom čvrstinom i tjelesnom 
okretnošću, trčeći žustro uskim prosjecima k ugroženim točkama bitke i * 
posvuda s malobrojnim pratiocima pružajući neprijatelju žestok otpor.!# 

No mislim da je Isida, Febidin sin, pružio čudesan i zadivljujući prizor 
ne samo sugrađanima nego i neprijateljima. Bio je upadljive vanjštine i 
stasa, a posjedovao je ljupkost one cvatuće dobi kad se prelazi iz dječaštva 
u muževnost; nag je, bez obrambena oružja i odjeće, sjajno namazana 
tijela, s kopljem u jednoj a mačem u drugoj ruci, iskočio iz svoje kuće i, 
protisnuvši se posred boraca, vrtio se među neprijateljima udarajući i 
obarajući svakoga na koga bi se namjerio. Nitko ga ne rani bilo da ga je 
bog štitio zbog njegove hrabrosti ili jer se neprijateljima ukazao većim i 
moćnijim nego što to čovjek može biti. Za taj podvig pripovijeđa se da su 
ga efori ovjenčali vijencem, a potom globili kaznom od tisuću drahmi'“! 
zato što se usudio izlagati život opasnosti bez obrambena oružja. 


35. Nekoliko dana kasnije zametnuli su bitku kod Mantineje'* i i 


Epaminondu, koji je već bio nadvladao: prve redove a još je žestoko 
pritješnjavao neprijatelje i ubrzavao gonjenje,“ Lakonac Antikrat, su- | 
protstavivši mu se, udari kopljem, kako glasi Dioskoridov. izvještaj. Ali 
Lakedemonjani još i sada nazivaju Antikratove potomke Maherionima 
zato što drže da je Antikrat udarac zadao mačem.'“* Tako su mu se, 
naime, zadivili i osobito ga zavoljeli iz straha u kome ih je Epaminonda 
držao za života da su mu izglasali počasti i darove, a njegovu potomstvu 
Oprost poreza, što ga još i u naše dane!“ uživa Kalikrat, jedan od 
Antikratovih potomaka. 

Kad su poslije bitke i Epaminondine: smrti Heleni međusobno 
sklopili mir, Agesilaj je nastojao isključiti Mesenjane iz pomirbene 
zakletve s obrazloženjem da nemaju svoga grada. A kad su svi drugi 
primali njihovo sudjelovanje i prihvaćali njihove prisege, Lakedemonjani 
odustaše od mira i jedini su ostali u ratnome stanju nadajući se da će 
povratiti Meseniju.!* Činilo se stoga da je Agesilaj nasilan, nepopustljiv 
i nezasitan rata jer je na svaki način nastojao potkopati i odgoditi opće 
pomirenje, a opet ga je nestašica sredstava primoravala da dosađuje 
prijateljima u gradu uzimanjem zajmova i doprinosa. Kad se već ukazala 
takva povoljna prilika, trebalo je učiniti kraj nevoljama, a ne uzrujavati 
se poslije gubitka, folike vlasti, gradova, zemlje i mora zbog mesenskih 
dobara i prihoda.'#$ 


36. Još je teži udarac zadao svome dobrom glasu stavivši se u stužbu 
kao vojskovođa Egipćaninu Tahu.“ Ta smatralo se nedostojnim: da 
čovjek, po općem mišljenju najbolji u Heladi, koji je slavom ispunio sav 
svijet, odmetniku od kralja i i običnu barbarinu dade na posudbu svoju 
osobu i za novać proda svoje ime i prestiž obavljajući službu plaćenika i 1 
vođe najamnih četa.!* Jer čak i da je, prošavši osamdesetu i tijela sva 
izbrazdana ranama, ponovo preuzeo ono svoje dično i ugledno zapovjed- 
ništvo radi slobode Helena, ne bi njegova častoljubiva težnja bila posvema 
bez zamjerki; ta za časna djela ima primjereno vrijeme i doba; štaviše, 
uopće je razgraničavanje časnog od sramotnoga samo stvar prave mjere.!# 
Agesilaj, međutim, za takva razmatranja nije mario, a niti je mislio da je 
ma kakva javna služba ispod njegova dostojanstva već da je nedostojnije 
provoditi život u gradu ne radeći ništa i sjedeći besposleno čekati smrt. 

Skupivši zato najamnike novcem što mu ga posla Taho i ukrcavši ih na 
brodove, zaplovi vodeći sa sobom triđesetoricu spartanskih savjetnika kao 
ranije. 

Kad je doplovio u Egipat," odmah su najviši kraljevi časnici i 
upravitelji došli na brod iskazujući mu štovanje. A i u ostalih je Egipćana 
bila velika gorljivost i očekivanje zbog Agesilajeva imena i slave; svi su 
trčali onamo da ga vide. Ali kako nisu vidjeli nikakva sjaja ni blještavila, 
nego čovjeka starca gdje leži na nekakvoj travi uz more, neugledna i sitna 
tijela, odjevena u grub i prost ogrtač, dolazilo im je da mu se podruguju 
i šalu zbijaju govoreći da je upravo primjer priče o gori koja se tresla, a 
rodio se miš.!* Još su se većma začudili njegovu čudnovatu ponašanju 
kad je od gostinskih darova koji su mu bili doneseni i dopremljeni uzeo 
brašno, telad i guske, ali odbio slatkiše, slastice i miomirise; a kad su mu 
ih silom nudili i ustrajno molili da uzme, naredi neka to nose te daju 
njegovim državnim robovima. 153 Teofrast, međutim, tvrdi da je, obrado- 
van papirusom za vijence zbog jednostavnosti i čistoće vijenaca, na 
odlasku od kralja zatražio i dobio toga. 

37. Ali sada, združivši sile s Tahom koji se pripremao za vojnu, nije 
bio, kako se očekivalo, postavljen zapovjednikom čitave vojske, nego 
samo najamnika, a Atenjanin Habrija brodovlja; vrhovni je zapovjednik 
bio sam Taho.!'* I to je bilo prvo što je ozlovoljilo Agesilaja; a zatim, 
premda mu je smetalo razmetanje i isprazna taština Egipćaninova, bio je 
prisiljen podnositi je; isplovio je čak s njime na Feničane strpljivo se 
pokoravajući, što nije bilo prema njegovu dostojanstvu niti prema 
njegovoj naravi, sve dok mu se ne ukaza prilika. 

Jer se Nektanebis,! koji je bio Tahov nećak i imao pod svojim 
zapovjedništvom dio njegovih trupa, odmetnuo; i pošto ga Egipćani 
proglasiše kraljem, posla k Agesilaju tražeći njegovu pomoć; isti je poziv 
upućivao i Habriji obećavajući obojici velike darove. Kad je Taho doznao 
za to i prionuo da ih moli, Habrija je pokušavao nagovaranjem i 
uvjeravanjem zadržati Agesilaja u prijateljstvu s Tahom, ali Agesilaj mu 
reče: »Tebi, Habrijo, koji si došao za svoj račun, slobodno je da se dadeš 
voditi osobnim prosuđivanjem, ali mene je moja domovina dala Egipća- 
nima za vojskovođu. Ne bi, dakle, za mene bilo časno da ratujem s onima 
kojima sam bio poslan kao saveznik osim ako mi domovina naloži 
drukčije.« To rekavši, posla u Spartu ljude koji su imali optužiti Taha, a 
preporučiti Nektanebisa. Ali poslaše i oni moleći podršku Lakedemonja- 
na, prvi navodeći da im je bio davni saveznik i prijatelj, a drugi da će biti 
odan i još privrženiji njihovu gradu. Saslušavši, dakle, poruke, Lakede- 
monjani odgovoriše Egipćanima da će ta stvar biti Agesilajeva briga, a 
njemu poslaše nalog da gleda da ne strada probitak Sparte. Tako Agesilaj, 
uzevši sa sobom najamnike, prijeđe k Nektanebisu prikrivajući svoj 
neumjestan i čudan postupak korišću domovine; jer ako se ukloni taj 
izgovor, najprimjereniji je naziv za njegov čin bio izdaja.!* Ali Lakedemo- 
njani, dodjeljujući u svojim predodžbama o časti prvo mjesto koristi 
domovine, niti uče niti razumiju druge pravičnosti osim one za koju 
smatraju da pridonosi veličini Sparte. 

38. Taho, dakle, napušten od svojih plaćenika, pobježe, ali se u 
Mendesu!" podiže Nektanebisu drugi suparnik proglašen kraljem; 
sabravši sto tisuća ljudi, išao je na nj. Kad je Nektanebis sokolio Agesilaja 
i govorio mu da su neprijatelji, istina, brojni, ali da je to mješovita rulja 
zanatlija koju njihovo ratno neiskustvo čini prezira vrijednima, Agesilaj 
reče: »Pa i ne plašim se njihova broja nego upravo tog neiskustva i 
neukosti koji čine teškim da ih se nadmudri. Jer ratne varke postižu 
iznenađenje kod onih koji se od njih :nastoje obraniti kad ih slute i 
očekuju, ali onaj koji ništa ne očekuje i čak i ne naslućuje, ne daje nikakvu 
priliku neprijatelju koji ga hoće zavarati; kao što i u rvačkoj borbi onaj 
koji se uopće ne miče ne pruža protivniku mogućnost da stekne 
prednost.« Potom i Mendešanin posla k Agesilaju iskušavajući ga. Poboja 
se stoga Nektanebis i, kad ga je Agesilaj nagonio neka što brže riješi sukob 
bitkom i ne oteže s ratovanjem s ljudima nevještima boju, ali koji 
raspolažu dovoljnim brojem ruku da ga mogu opkoliti, okružiti opkopi- 
ma, preduhitriti i preteći u koječemu, zapavši još većma u sumnju i strah, 
povuče se u grad dobro utvrđen i opasan velikim bedemom. Agesilaj se 
ljutio zbog tog nepovjerenja i zamjerao mu, ali kako se stidio i opet 
promijeniti stranu i na kraju otići kući ne obavivši ništa, pošao je za 
Nektanebisom i zajedno s njim ušao u tvrđavu. 


39. Ali kad se neprijatelj primakao 1 stao opkopom zatvarati grad, 
Egipćanin, ponovo se prepavši, ovaj put opsade, sad je opet htio biti boj 
koji su podjednako usrdno zagovarali Heleni; u onome mjestu, naime, 
nije bilo žita. No Agesilaj ga nije dopuštao, pa su ga zbog njegova 
suprotstavljanja Egipćani dovodili na zao glas još više nego ranije i 
nazivali ga izdajicom kralja, ali on je sad već podnosio klevete mnogo 
spokojnije i pozorno je motrio na priliku za svoje ratno lukavstvo. 

Ono je bilo ovakvo. Neprijatelji su izvana oko bedema kopali dubok 
jarak da ih odasvud zatvore. Stoga, kad su već s rovom bili pri kraju i 
opasali grad unaokolo, sačekavši da padne večer i naredivši Helenima da 
se naoružavaju, Agesilaj pođe k Egipćaninu pa mu reče: »Ovo: je, 
mladiću, pravi trenutak za spas, o kome nisam govorio prije nego je došao 
iz straha da ga ne pokvarim. Pošto su nam neprijatelji sami svojim rukama 
stvorili sigurnost iskopavši tolik jarak da im njegov dovršeni dio stoji na 
putu da se koriste svojom brojnošću,!" a preostali razmak između krajeva 
daje nam mogućnost da se s njima borimo u ravnopravnu i pravičnu 
omjeru,!'“ uznastoj da se iskažeš kao valjan čovjek i pođi trkom za nama, 
pa spasavaj sebe kao i svoju vojsku. Jer nama neprijatelji koji su sučelice 
sprijeda neće odoljeti, a ostali nam zbog rova neće moći naškoditi.« Zadivi 
se tada Nektanebis Agesilajevoj vještini i, izloživši se pogibli u sredini 
helenskih četa i navalivši, lako natjera u bijeg one koji su stajali nasuprot 
njemu, Čim je jednom stekao povjerenje Nektanebisovo, Agesilaj primi- 
jeni opet protiv neprijatelja istu varku kao što čine rvači, Čas, naime, 
uzmičući i bježeći pred njima, čas zaobilazeći ih s krila, stjera čitavo 
njihovo mnoštvo na mjesto kome je s obje strane uporedo tekao dubok 
prokop pun vode pa, zagradivši i zaposjevši slobodan prostor po sredini, 
brojčano izjednači čelo svoje falange s onim neprijateljima koji su se mogli 

s njime sraziti jer nisu imali mogućnosti da ga zaobiđu ili opkole. Stoga 
poslije kratka .otpora okrenuše leđa; i mnogo ih bi ubijeno, a drugi se na 
bijegu raspršiše i izgubiše.!“ 


40. Poslije toga Egipćaninov je položaj bio povoljan i njegova se 
sigurnost ustalila; okružujući Agesilaja ljubeznošću i obasipajući ga 
prijaznošću, molio ga je neka ostane i provede zimu kod njega. Ali ovaj 
je bio nestrpljiv da se vrati ratu kod kuće znajući da njegov grad treba 
novaca i da uzdržava najamničke trupe. Kralj ga zato isprati s mnogo 
poštovanja i veličajna sjaja, te je Agesilaj uz druge počasti i darove dobio 
i dvjesto trideset talenata!“! srebra za rat u Heladi. Ali kako je već bila 
zima, držeći se lađama kopna i odbačen obalom Libije do pusta mjesta 
što ga zovu Menelajevom lukom,!" umre pošto je proživio osamdeset i 
četiri godine, bio kraljem Sparte četrdeset i jednu, a od toga preko 
trideset najveći i najmoćniji čovjek svog vremena i sve do bitke kod 
Leuktre priznat vođom i kraljem gotovo čitave Helade. 

Kako je bio lakonski običaj da obične ljude umrle u tuđini ondje 
sahranjuju i upokojuju, a tijela svojih kraljeva otpremaju kući, nazočni 
Spartanci, zalivši mrtvaca rastopljenim voskom budući da nije bilo 
meda,!# odvezoše ga natrag u Lakedemon. Kraljevsku čast preuze njegov 
sin Arhidam i ona ostade u njegovoj obitelji sve do Agisa koga je ubio 
Leonida!“ zato što je pokušavao obnoviti djedovski ustav; a bio je u 
petom koljenu potomak Agesilaja. 


Bilješke 


! Arhidam II vladao je od 469-427. god. 

? Agis TI vladao je od 427-398. god. 

3 Vidi Likurg 17 i Lisandar 22. 

“Vidi Alkibijad 23. 

5 Godine 398. : 

* Alkibijad je pobjegao iz Sparte 415. god. Dinastička borba vodila se između 402. i 
398. god. 

ZIsto se proroštvo navodi u Lisandru 22. Stihovi su daktiiski (epski) heksametri 
(šestomjeri). 

* Posejdon je Zemljotresac. 

* Osim mjesta spomenuta u bilj. 7. viđi još Alkibijad 23 i Ksenofont, žHelenska povijest 3, 


3,2. 

2 VU Apesilaju 6, 4. 

"Glave 5i7. 

!? Poznata Heraklitova misao: rat je otac svemu. 

5 Ogiseja 8, 77. 

“M God. 398. ili 397. 

5 Grč, neodamoda. Tako su nazivali helote (državne robove) koji su dobili slobodu za svoje 
ratne zasluge, ali ta je sloboda bila samo nominalna, 

15 Pohod je započeo u proljeće 396. gad. 

!" Gerest je rt i luka na jugu Eubeje. 

15 Radi se, dakako, o žrtvovanju Ifigenije. Božica o kojoj je riječ bila je Artemida. 

? To je bilo nekorektno jer se nalazio u beotskoj zemlji. 

2 Vrhovni civilni i vojni dostojanstvenici beorskog saveza, birani na po godinu dana. 

2 Vidi Ksenofont, Helenska povijest 3, 4, 3. 

2 Vidi Ksenofont, Helenska povijest 3, 4, 7. 

2 Časnik koji pazi kako se dijeli meso. 

24 Vidi Lisandar 23. 

5 Vidi Lisandar 24-28, 

26 "Tisaferno, satrap Male Azije od 414. god. Smaknut je na zapovijed perzijskoga kralja 
395. god. . 

2 Grčki plaćenici koji su krenuli s Kirom Mlađim. ' 

# Kroz Armeniju u Trapezunt na Crnome moru (Pontu Euksinu) poslije bitke kod 
Kunakse 41. god. gdje je Kir poginuo, 

2 To je bio veoma nepovoljan predznak. =, 

3 Vidi Ksenofont, Zlelenska povijest 3, 4, 15. 

*! Ilijada 23, 296 i dalje. 

# U proljeće 395. god. Vidi Ksenofont, Helenska povijest 3, 4, 16. 

3 Karija je brdovita zemlja. 

* 180.000 drahmi ili 141.450 predratnih zlatnih dinara, odnosno 166.800 zlatnih franaka. 

5 Vidi Ksenofont, Zelenska povijest 3, 4, 27. 

* Efori, ljubomorno čuvajući svoju moć, nikad nisu dopuštali da isti vojskovođa ima 
vrhovno zapovjedništvo i na kopnu i na moru, 

7 Grčki povjesničar u 4. st. pr. n. e. 

% U jesen 395. god. Vidi Ksenofont, Helenska povijest 4, 1, 1. 

# Vođa druge skupine od 30 spartanskih savjetnika poslane u proljeće 395. god. Vidi 
Ksenofont, Helenska povijest 3, 4, 20. 

*“" Vidi Ksenofont, Agesilaj 5, 4-7. 

“ Vidi Ksenofont, Helenska povijest 4, 1, 28—38, gdje Agesilaj još obećava da će ubuduće 
štedjeti Farnabazova imanja čak i u slučaju rata. 

* Zacijelo ili zato što je prekoračio dopuštenu dob za natjecanje među dječacima ili jer ga 
je za to nepodobnim činio tjelesni razvoj. 

4 Vidi Ksenofont, Helenska povijest 4, 1, 39. 

“ Vidi Ksenofont, Agesilaj 5, 7. 

# Timotej iz Limeta, pjesnik ditiramba. 

“ Ares je tiranin jer na kraju ratna sila uvijek nadvlada. A Grčka se često bez opravdanja 
pretvara da prezire perzijsko zlato. 

#7 Od Lakedemonjana: posljedica Lisandrove politike. 

“* Umjesto dekarhija (vlade desetorice oligarha) koje je posvuda uvodio Lisandar, 

? God. 394. 

% Jampski trimetar iz Euripidovih Trojanki, stih 766 (ili 764 po drugačijoj numeraciji). 

5! Kod Megalopola u Arkadiji god. 331. Agis je pao u bitki i spartanska pobuna protiv 
Makedonaca bila je slomljena. Aleksandar nije ni pomišljao na to da se vrati kući i 
pomogne Antipatru. 

** Ilijada 4, 175. 

33 Prema Ksenofontu, novac je bio razdijeljen u Tebi, Korintu i Argu. Atenjani, premđa 
nisu sudjelovali u diobi novca, nisu ništa manje žudjeli za ratom, veli Ksenofont 
(Helenska povijest 3, 5, D. 

5% Agesilaj je išao istim putem kojim i Kserkso za invazije Grčke 480. god. (Ksenofont, 
Helenska povijest 4, 2, 8). 

%5 Po drugima Trohalijci. Tekst je ovdje loše očuvan i nejasan. 

* Oko 471.500 predratnih zlatnih dinara. 

57 God. 394. Vidi Ksenofont, Helenska povijest 4, 2, 18 do 4,3, 1. 

*% Vidi Ksenofont, Helenska povijest 4, 3, 9. 

* Do te je pomrčine došlo 14. kolovoza (augusta) 394, god. 

# Konon.je bio atenski admiral koji je uspio umaći iz poraza kod Egospotama. Bitka je bila 
god. 394. kod Knida u Maloj Aziji. 

“I Vidi Ksenofont, Helenska povijest 4, 3, 16. 

Agesilaj 2, 9; Helenska povijest 4, 3, 16. 

€ Vidi Ksenofont, Anabaza 5, 3, 6. 

# Vidi glavu 17. Ksenofont ih ne spominje. 

€ S čijih su se obronaka spustili u bitku. 

& Potučeni su stvarno bili Argivci. 

57 Iton je grad u Tesaliji. 

# Godine 447 (po drugima 445); vidi Periklo 18. 

€ Vidi Nikija 6. 

% Ostavivši zapovjedništvo nad vojskom polemarhu Gilisu. Vidi Ksenofont, Helenska 
povijest 4, 3, 21. 

7! Oko 471.500 zlatnih dinara ili 556.000 zlatnih franaka. 

? Heraklov prapraunuk, osnivač kraljevske loze u Sparti po tradiciji oko god. 1100. Dakle 
u vrijeme Agesilajeva povratka od Heroneje vrata su imala oko 700 godina. 

3 Vidi Ksenofont, Agesilaj 8, 7. 

“A Čudovišni likovi čiji je oblik i upotreba došao iz Azije. Ovdje su očito bili na kotačima i 

“ :sfužili kao kola (vidi Atenej 139). Orlolav je grifon. 

5 Pisac geografije i kulturne povijesti. 

#€ Vidi Lisandar 30. 

7" Pausanije, koji je bio optužen 395. god., otišao u progonstvo i bio u odsusivu osuđen na 
smrt. 

8 Vidi Likurg 12. X 

? Glave 17. i 18. Nama nije lako dijeliti Plutarhovo uvjerenje o visokoj etičnosti te ljubavi. 

# Zacijelo god. 391. 

#' Praznina u tekstu. Riječi u zagradama dopunjene su prema Ksenofontu, Helenska povijest 
4,4, 19. 

# Plutarh je pomiješao pohod iz 393. god. (Ksenofont, Helenska povijest 4, 4, 19) i onaj iz 
390. god. (isto, 4, 5, I). 

8 Vidi Likurg 20. 

# Bjegunci koji su se sklonili u Herejon sami su izišli i pređali se dobrovoljno (Ksenofont, 
Helenska povijest 4, 5, 5). 

# Jedan od najboljih atenskih vojskovođa, spominjan i drugdje (npr. u Artakserksu 24). 
"Ta je jedinica držala korintsku luku i arsenal Lehej, a bila je uništena god. 390 (vidi 
Ksenofont, Helenska povijest 4, 5, 8). : 

*! Marširao je sve dok nije bio »dobrano u lehejskoj ravnici« (Ksenofont, Helenska povijest 
4,5, 8). 

# God. 389. 

* Ahejci, koji su Etoljanima oteli Kalidon, bili su u opasnosti da ih odande istjeraju 
Akarnjani koji su bili u savezu s Tebom i Atenom, 

%" Vidi Ksenofont, Helenska povijest.4, 6, 3 do 4, 6, 1. 

*I Pa će se morati bojati za svoju žetvu. 

? God. 388. 

# Perzijski satrap u Maloj Aziji. Zidove je srušila Sparta godine 404. 

%* God. 387-386. 

* O Tiribazu vidi osobito u Artakserksovu životopisu. Antalkidin su mir ratificirale sve 
grčke državice osim Tebe (Ksenofont, Zfelenska povijest 5, 1, 29). 

** Manje ili više izravna posljedica mirovnog ugovora. 

* Kadmeja je bila citađela Tebe. Zaskočio ju je Febida 383. god. Vidi Pelopida 5 i 
Ksenofont, Helenska povijest 5, 2, 26. 

*# Tako je Sparta službeno priznavala čin poduzet na vlastitu odgovornost pojedinca (ili 
barem navodno takav). 

* God. 379. uz pornoć Atenjana, Vidi Pelopiđe 9-13. i Ksenofont, Helenska povijest 5, 4, 
2-12. 

9% Flijunt je bio grad na sjeveroistoku Peloponeza. To se zbilo 380-379. god. Vidi 
Ksenofont, Helenska povijest 5, 3, 13-25. 

i Tebanskim izgnanicima. 

2 Vidi Ksenofont, Helenska povijest 5, 4, 13. 

15 Od Kleombrota. 

14 Taj je pokušaj bio 278, god. Vidi Pelopida 14. 

15 Cilj im je bio da zavade Atenu i Spartu. Vidi Ksenofont, HMelenska povijest 5, 4, 20-24. 

1% Vidi Ksenofont, Helenska povijest 5, 4, 24-34. 

7 Prema Ksenofontu (Helenska povijest 5, 4, 35), to su ed njega zatražili Lakedemonjani 
dajući mu kao vojskovođi prednost pred Kleombrotom. Bilo je to godine 378. 

1% Vidi Likurg 13. 

1% Vidi Likurg 24. 

"Poslije druge invazije Beotije god. 377. (Ksenofont, Helenska povijest 5, 4, 47-55 i 58). 

!! Tu bitku Ksenofont ne spominje, ali Plutarh je detaljno opisuje u Pelopiđi 16. i 17, 
zacijelo na temelju Eforovih podataka (vidi Diodor 15, 81, 2). ž 

12 To je bilo 371. god., dakle pet godina poslije bitke kod Tegire. Plutarhovu tekstu ovdje 
manjka jasnoće: čini se kao da su pregovori neposredno slijedili nakon bitke i bili njezina 
posljedica. Vidi Ksenofont, Helenska povijest 6, 3, 3-20. 

1 Stvarno Teba je dominirala Beotijom isto kao Šparta Lakonijom. 

"* Prema Ksenofontu, Tebanci su potpisali kao Tebanci, ali su sljedećeg dana željeli 
umjesto »Tebanci« staviti »Beoćani«, a Agesilaj je to odbio jer bi time priznao tebansko 
vrhovništvo nad Beotijom. Ksenofont uopće ne spominje Epaminondu. 

115 Nije sačuvan. 

16 Fo je jedino mjesto u životopisima gdje se spominje Protoj. Vidi Ksenofont, Helenska 

povijest 6, 50, 2-15. 

men odgovara našem lipnju a hekatombejon srpnju. Bitka kod Leuktre bila je 

god. 371. 

1# Vidi glavu 25. 

1% Simpozij 1, 1. 

4 Godišnja svetkovina-na spomen palim kod Tireje. Plesali su zborovi nagih dječaka. 

'2 Vidi Ksenofont, Helenska povijest 6, 4, 16. 

122 Vidi glavu 3. 

13 Optimistička ocjena. U stvarnosti, zakoni su bili prekršeni, a kad već nisu oni, javno je 
mnijenje osudilo kukavice. 

124 God, 370. Vidi Ksenofont, Helenska povijest 6, 5, 10-12. 

185 Iste ili sljedeće godine kad je Agesilaj po svom povratku raspustio trupe. 
% »Žene nisu mogle podnijeti čak niti pojavu dima jer nikad nisu vidjele nEjajetjii 
(Ksenofont, Helenska povijest 6, 5, 28). 

1 Otok južno od Lakonije, niže od rta Maleje. 

128 Sua tri niže navedena razloga spominje i Ksenofont, Helenska povijest 6, 5, 50. 

1% Oko 47.150 zlatnih dinara ili 55.600 zlatnih franaka. 

1% Dionizije Stariji. 

131 God, 368. Vidi Ksenofont, Helenska povijest 7, 1, 28-32. 

132 Drugi to tumače kao »u citadeli«, ali o čemu se radi nije jasno ni u kojem slučaju. 

133 God. 418. kad su Lakedemonjani potukli združene snage Mantinejana, Argivaca i 
Atenjana. 

184 Tukidid 5, 64-74. 

15 God. 370. Plutarh ne poštuje kronološki slijed. 

1% Radilo se o Arkađanima, a ne samo o Mantinejanima. 

37 God. 382. 

1 ao gnijezdo ptića posve lišenih prirodnih branitelja« (Ksenofont, Grčka povijest 7, 5, 


na is mjesto. Vidi i Diodor 15, 82, 6. 

4 Vidi Ksenofont, Helenska povijest 7, 5, 12—14. 

i“ Oko 790 zlatnih dinara ili 900 zlatnih franaka. 

142 God. 362. 

1 Vidi Ksenofont, Helenska povijest 7, 5, 22-24. 

144 Grč. md(k)haira. 

145 Oko 500 godina kasnije, 

45 Vidi Diodor 15, 89, 1. 

4% Plutarh pogrešno procjenjuje: ekonomska stabilnost Sparte osnivala se na eksploataciji 
Mesenije i gubitak te plodne zemlje bio je za nju stvarno teži udarac čak i od poraza kod 
Leuktre i Mantineje. 

147 Taho, egipatski kralj 363. 

18 Prema Ksenofontu (Agesilaj 2, 28-31), Agesilaj je to učinio da kazni perzijskoga kralja 
i ponovo oslobodi maloazijske Grke. 

19 Plutarh se prisjeća Aristotelova učenja o etičkoj zlamoj sredini. Misli da je Agesilaj, već 
preko 80 godina star, trebao mirovati čak i ako je bio pozvan da zastupa najbolju stvar. 

150 Vidi glavu 6. 

51 God. 361. 

52 Kod Ateneja (616d) sam Taho šali se tako na Agesilajev račun, a ovaj mu ljutito 
odgovara: »Jednog ćeš dana misliti o meni da sam lav«. 

15 Helotima. 

154 Vidi Diodor 15, 92, 2 i dalje. 

15 Nektanebis (0 kome se govori u Romanu o Aleksandru kao o Ajeksandrovu zemaljskom 
ocu) oteo je svome stricu Tahu vlast 361. god. God. 350. potukli su ga Perzijanci, te je 
pobjegao u Etiopiju gdje mu se zameo trag. 

1% Ksenofont, koji nije u stanju da vidi ma kakve mane u Agesilaja, veli (Agesilaj 2, 31): 
»Stoga izabra između obojice onoga koji se činio iskrenijim saveznikom Grčke i s njime 
krene protiv neprijatelja Grčke i pobijedi ga u bitki«. 

!57 Mendes je grad u delti Nila na jednom od rukavaca rijeke. U njemu su obožavali jarca. 

15% Slobodan prostor bio je preuzak da se može razviti sva vojna sila. 

*" Razmak između oba kraja nedovršenog jarka bio j je dovoljan da opsjednutima omogući 
Kea proboj. 

16 Taj egipatski pohod u mnogim je pojedinostima različito opisan kod Diodora (15, 93). 

1 Približno 1,086.450 zlatnih dinara ili 1,278.800 zlatnih franaka. 

1 Između Egipta i Kirenaike. Po legenđi, koju obrađuje Euripidova Helena, Menelaj, 
odbačen vjetrovima u Egipat, ondje je našao svoju ženu Helenu. 

16 TU Sparti su za balzamiranje upotrebljavali med. 

1% God. 240. Vidi Agisl9, i 20. 


POMPEJ 


(106 — 48. pr. n. e.) 


i. Čini se da je rimski narod odmah od početka prema Pompeju 
osjetio ono što i Eshilov Prometej prema Heraklu kad ga je ovaj spasio i 
kad mu kaže: 


Od mrska oca dijete meni najdraže. 


Jer niti su Rimljani pokazali tako jaku i žestoku mržnju prema ocu 
Strabonu bojeći se, doduše, za njegova života njegove vještine na oružju 
(bio j je, naime, izvanredno vješt ratu), ali pošto umrije pogođen gromom,“ 
kad j je njegovo tijelo bilo iznošeno za ukop, strgmuše ga s odra i izružiše, 
niti je, s druge strane, koji drugi Rimljanin stekao strastveniju naklonost 
sugrađana od Pompeja, niti takvu koja je ranije izbila, niti jače procvjetala 
dok ga je pratila sreća, niti ostala stalnijom kad je zapao u nesreću. I dok 
je razlog mržnji prema ocu bio samo jedan — njegova nezasitna želja za 
novcem, razloga omiljenosti sina bilo je mnogo: trijeznost u. načinu 
življenja, izvježbanost u oružju, uvjerljivost u govoru, pouzdanost znače- 
nja, taktičnost u osobnom ophođenju tako da nitko ne-bi s manje 
dodijavanja zamolio za uslugu niti je s većom prijaznošću učinio onome 
koji ga je molio. Uza sve te odlike umio je davati bez arogancije i primati 
zadržavajući svoje dostojanstvo: 


2. U početku i vanjština je nemalo pridonosila njegovoj podiirika 
kod naroda i govorila za nj prije nego što je i riječ izustio. Tai njegova 
ljupkost bila je simpatično dostojanstvena, a još u cvatu njegove mladosti 
prosijavala je veličanstvenost i kraljevstvo u njegovu značaju. Bilo je u 
njega i nekog laganog zabacivanja kose unatrag i vlažne živahnosti crta 
lica oko očiju koja je odavala više spominjanu nego očevidnu sličnost s 
portretima kralja Aleksandra. Po tome i kad su mu mnogi u početku 
pridijevali to ime; Pompej to nije otklanjao, tako da su ga neki već iz 
poruge zvali Aleksandrom. Zato i Lucije Filip, bivši konzul, zagovarajući 
ga jednom, reče da nije nimalo logično što je on, Filip,* aleksandroljubac. 

Kažu da se kurtizana Flora, već : postarija, uvijek sjećala sa zađovolj- 
stvom svoje veze s Pompejem govoreći da nikad nije mogla ostaviti njegov 
zagrljaj bez tragova svojih zubi. Osim toga, kažu, Flora je pripovijedala 
kako ju je poželio neki Pompejev znanac Geminije i mnogo joj dosađivao 
pokušavajući je osvojiti; a kad mu je ona rekla da neće zbog Pompeja, 
Geminije je to ispripovijedao Pompeju;. nato ju je Pompej ustupio 
Geminiju, ali je više nikada nije niti dotakao, niti se s njom-:sreo, premda 

se činilo da je u nju bio zaljubljen; no ona to, reče, nije podnijela na način 
jedne kurtizane, nego je dugo bolovala od tuge i čežnje. A ipak vele da je 
Flora tako procvala ljepotom i postala po njoj tako glasovitom da je 
Klaudije Metel, kad je kipovima i slikama ukrašavao hram Dioskura“, 
zbog ljepote i njezin lik uvrstio među posvetne darove. Štaviše, Pompej 
je i sa ženom svog oslobođenika Demetrija (koji je imao jak utjecaj na 
njega i ostavio imetak od četiri tisuće talenata*) postupio sa za nj 
neuobičajenom neljubeznošću i nevelikodušnošću uplašivši se da se ne 
učini da je svladan njezinom ljepotom, koja je bila neodoljiva i nadaleko 
razglašena." Ali premda je bio tako krajnje oprezan u tim stvarima i 
obazriv, ipak nije izbjegao prijekor svojih neprijatelja, nego je bio ocrnjen 
da je zbog veza s udatim ženama i ugađajući njima zanemario i zapustio 
mnoge javne interese. 

Sto se tiče jednostavnosti i priprostosti u načinu života, spominje se 
i ovakva zabilježena zgoda. Jednom kad je bio bolestan i nije imao teka, 
liječnik mu prepiše drozda. Ali kada ga nisu mogli naći na prodaju (bila 
je, naime, već prošla njihova sezona), pa netko reče da će ih naći kod 
Lukula koji ih hrani preko cijele godine, on uzvikne: »Što, dakle? Da 
Lukul ne živi raskošno, ne bi Pompej preživio ?« i ne obazrijevši se na 
liječnika, uze nešto što bi se moglo lako pribaviti.“ To je međutim, bilo 
kasnije. 


3. Još kao potpun momčić i na vojni s ocem koji se borio protiv Cine 
imao je za druga u istom šatoru nekog Lucija Terencija. Taj čovjek, 
podmićen od Cine', imao je sam ubiti Pompeja, a drugi zapaliti šator 
vrhovnog zapovjednika. Kad je prijavu o tome Pompej dobio za večerom, 
nimalo se ne uznemirivši nego čak popivši živahnije nego obično i 
ukazavši Terenciju mnogo prijaznosti povuče se na počinak; isti čas se 
neopazice iskrade iz šatora i oko očeva postavi stražu, a onda mirno stade 
čekati. Kad je smatrao da je pravi čas, Terencije, trgnuvši mač, ustade i, 
pristupivši Pompejevu ležaju, misleći da on leži na njemu, zadade 
posteljini mnogo udaraca. Nato nastade velik nered zbog mržnje prema 
vrhovnom zapovjedniku i masovno gibanje prema pobuni vojnika koji su 
trgali šatore i hvatali oružje. Zapovjednik nije izlazio iz straha od gungule, 
ali Pompej, idući ovamo-onamo i sa suzama u očima, zaklinjao ih je, a 
najzad, bacivši se licem na zemlju pred vratima tabora, ležao je ondje 
njima na putu plačući i pozivajući one koji su izlazili neka ga pogaze tako 
da je svaki uzmicao od stida i svi se osim osam stotina predomisliše i 
izmiriše sa zapovjednikom. 


4. Čim je Strabon umro Pompej kao njegov nasljednik bi stavljen 
pred sud pod optužbom za pronevjeru javne imovine.“ I premda je 
Pompej otkrio da je većinu toga pronevjerio jedan od oslobođenika, 
Aleksandar, i dokazao to pred magistratima, ipak je on osobno bio 
optužen da posjeduje mreže za lov i knjige od plijena iz Askula. A dobio 
je te stvari od oca kad je ovaj zauzeo Askul, ali ih je izgubio kad su Cinini 
tjelesni stražari, kad se ovaj vratio u Rim, provalili u Pompejevu kuću i 
oplijenili je. Još prije završne rasprave imao je nemalo uvodnih usmenih 

okršaja sa svojim tužiocem. Kako je, pak, njima pokazivao oštroumnost 
i čvrstinu neočekivanu za svoje godine, stekne velik ugled i simpatije tako 
da ga je Antistije, pretor i predsjedavajući sudac u toj stvari, zavolio pa 
mu ponudio svoju kćer za ženu i porazgovarao o cijeloj stvari s 
prijateljima. Kad je Pompej prihvatio i oni postigli tajni sporazum, ipak 
stvar ne izmače pažnji naroda zbog Antistijeva nastojanja da pogoduje 
tuženiku. I najzad, kad je Antistije proglasio oslobađajuću odluku sudaca, 
narod kao na zapovijed udari u klicanje drevnim i uobičajenim svadbenim 
pokličem: »Za Talasija !«: 

A kažu da je porijeklo tog običaja bilo ovakvo. Kad su kćeri 
Sabinjana, koji su došli u Rim da promatraju igre, ugrabili najvrliji 
Rimljani sebi za žene, neki neugledni nadničari i pastiri, uhvativši lijepu 
i stasitu djevojku, nosili su je. A da je ne bi netko od uglednijih, 
namjerivši se na njih, njima oduzeo, vikahu, trčeći, u jedan glas: »Za 
Talasija« (Talasije je, naime, bio poznata i omiljena ličnost) tako da su 
oni koji su čuli ime pljeskali i izvikivali ga i sami kao da se s njima raduju 
i povlađuju im. Odatle kažu (a taj je brak ispao sretan za Talasija) da je 
nastao taj šaljivi poklič mlađencima. To je najvjerojatnija od priča o 
Talasiju.“ Ali bilo to istina ili ne, par dana kasnije oženi se Pompej 
Antistijom. 


5. Kad je otišao u Cinin tabor!? zbog neke optužbe i klevete, 
pobojavši se, brzo se ukloni odande, a kako ga nigdje nije bilo vidjeti, 
taborom prođe glasina i priča da je Cina smaknuo mladića; nato oni koji 
su odavna osjećali Cinu kao teret i mrzili ga, pojuriše na njega. Cinu, dok 
je bježao, spopadne jedan od centuriona koji su ga gonili s golim inačem, 
a on padne na koljena i pruži mu svoj prsten pečatnjak velike vrijednosti. 
Ali ovaj, rekavši veoma drsko: »Pa nisam ja došao da pečatim ženidbeni 
ugovor nego da kaznim bezbožna i nezakona tiranina«, ubije ga." Kad je 
Cina tako zaglavio, preuzme i zadrži vrhovno zapovjedništvo Karbon,! 
još neuravnoteženiji tiranin od njega. Ali približavao se Sula, željno 
očekivan od većine, koju su sadašnje nevolje navodile na pomisao da je i 
sama promjena gospodara nemalo dobro. Nesreće su grad dovele do toga 
da je, ne nadajući se slobodi, tražio tek podnošljivije ropstvo. 


6. Tada je Pompej boravio u Picenu!* u Italiji, djelomično zato što.je 
ondje imao imanje, ali više zato što je volio tamošnje gradove koji su bili 
ljubezno i prijateljski raspoloženi prema njemu zbog njegova oca. Ali 
videći da najugledniji i najčestitiji građani ostavljaju svoje domove i 
odasvud trče u Sulin tabor kao u luku spasa, sam nije smatrao primjere- 
nim da kao bjegunac, praznoruk ili potreban pomoći, dođe k njemu nego 
slavno i s vojskom pošto mu prvi učini kakvu uslugu. Zato poče pokretati 
Picenjane iskušavajući ih. A oni ga spremno služahu i ne obraćahu pažnju 
na Karbonove izaslanike. Kad je pak neki Vedije rekao da je Pompej iz 
školske sobe!" priskočio da im bude narodni vođa, tako se razljutiše da ga 
odmah, bacivši se na nj, ubiše. 

Potom Pompej, tek dvadeset i tri godine star, ni od koga imenovan 
zapovjednikom vojske, sam povjerivši sebi zapovjedništvo, postavi na 

trgu govornicu i zapovijedi ediktom dvojici braće Ventidija, prvim 
ljudima u gradu, koji su radili protiv njega u Karbonovu korist, da se 
uklone iz grada, pa onda stane skupljati vojnike i, postavivši im 
centurione i zapovjednike četa na propisan način, obilazio je gradove 
uokrug čineći isto. Kako su se Karbonovi pristaše povlačili i ustupali mu 
mjesto, a ostali su mu rado nudili svoje usluge, na taj način za kratko 
vrijeme skupi potpune tri legije pa, nabavivši hranu, kola za komoru, 
teretna kola i svu ostalu potrebnu opremu, povede ih k Suli ne žureći se 
niti nastojeći da ostane neprimijećen, nego zadržavajući se putem da 
nanosi štetu neprijateljima i nastojeći sav onaj dio Italije kojim je prolazio 
navesti na odmetnuće od Karbona. 


7, Digoše se zato na njega istovremeno tri neprijateljska zapovjedni- 
ka: Karina, Klelije i Brut!*, ne svi sučelice njemu niti iz istoga pravca, 
nego opkoljavajući ga uokrug trima vojskama da ga unište. Ali on se ne 
uplaši nego, okupivši sve svoje trupe, pohita da napadne jednu neprijatelj- 
sku vojsku, onu Brutovu, isturivši naprijed konjanike među kojima je bio 
i sam. A kad i s neprijateljske strane protiv njih izjahaše Kelti, prvoga od 
njih i najsnažnijega preduhitri udarcem koplja iz ruke i obori. Tad ostali, 
okrenuvši u bijeg, uniješe nered i u pješadiju tako da nastade opće 
bježanje. Potom neprijateljski zapovjednici, posvadivši se, povukoše se 
kako koji, a uz Pompeja pristadoše gradovi smatrajući da su se neprijatelji 
raspršili iz straha. Kad je opet konzul Scipion!? pošao na nj, prije nego 
što su bojni redovi došli jedan drugome na domašaj koplja, Scipionovi 
vojnici, pozdravivši Pompejeve, prijeđoše na njihovu stranu, a Scipion 
pobježe.“ Najzad, kad je sam Karbon poslao protiv njega kod rijeke 
Arsis! mnogo eskadrona konjice, čvrsto dočekavši njihovu navalu i 
natjeravši ih u bijeg, pri gonjenju sve ih nagna na nepogodno i za konjicu 
nezgodno zemljište; ondje mu se, ne vidjevši nade u spas, predađoše u 
ruke zajedno s oružjem i konjima. 


8. Sula još nije doznao za to, ali na prve vijesti i izvještaje o Pompeju, 
uplašivši se za nj gdje se kreće među tako brojnim i sposobnim 
neprijateljskim vojskovođama, požuri za njim da mu pomogne. Ali kad 
je Pompej doznao da je on blizu, naredi svojim časnicima da vojsku 
naoružaju i potpuno opreme da bi imperatoru pružili što ljepši i sjajniji 
prizor; očekivao je, naime, od njega velike počasti, a dočekao je još veće. 
Jer kad ga Sula vidje kako prilazi s divljenja vrijednom vojskom krepkih 
momaka punom zanosa i veselja zbog postignutih uspjeha, skoči s konja 
i, pozdravljen, kako je i valjalo, kao imperator, odzdravi on Pompeju kao 
imperatoru premda nitko ne bi očekivao da Sula podijeli s mladim 
čovjekom, koji j još i nije bio član senata, taj naslov za koji je ratovao sa 
Scipionom i Marijem. I inače se njegovo držanje prema Pompeju slagalo 
s prvim znacima prijateljske pažnje jer mu je ustajao u susret kad je 
Pompej prilazio i povlačio je s tjemena kraj toge, stvar koju su rijetko 
viđali da radi pred nekim drugim, premda je oko njega bilo mnogo 
visokih odličnika. 

Pompej se, međutim, nije uznio zbog tih počasti, nego, kad ga je 
Sula slao u keltsku zemlju, gdje se činilo da Metel* ne postiže ništa 

dostojno oružane sile kojom je raspolagao, reče da nije pristojno da on 
oduzima zapovjedništvo čovjeku koji je stariji i nadmašuje ga slavom, ali 
ako to Metel hoće i traži od njega, da je spreman ratovati zajedno s njime 
i pomagati mu. A kad je Metel prihvatio prijedlog i pisao mu da dođe, 
požurivši u Galiju, ne samo da sam izveđe zađivljujuće podvige, nego i u 
Metelu raspali i oživi borbenost i smionost koja se već gasila od starosti; 
pripovijeda se da tako i rastaljena i užarena mjed, kad se izlijeva po 
hladnoj i skrutnutoj, omekšava je i tali bolje od same vatre. Ali kao što se 
kod atleta, kad osvoji prvo mjesto među ljuđima i posvuda slavno odnese 
pobjede u takmičenjima, više ne računaju niti bilježe njegove dječačke 
pobjede, tako je bilo i s djelima što ih je tada izveo Pompej; ona su sama 
po sebi bila izvanredna, ali su bila zasuta mnoštvom i veličinom njegovih 
kasnijih ratova i bojeva, pa sam se plašio. oživljavati ih da nam zbog 
preduga zadržavanja na tim prvim koracima ne bi uzmanjkalo prostora za 
najveće podvige i doživljaje tog čovjeka, koji najbolje odslikavaju njegov 
značaj. 


9. Kad je, dakle, Sula postao gospodarom Italije i bio proglašen 
diktatorom, ostale časnike i zapovjednike nastojao je nagraditi čineći ih 
bogatima, unapređujući ih u častima i obilno i punom šakom udovoljava- 
jući molbama svakoga od njih; ali kako se Pompeju divio zbog njegovih 
velikih sposobnosti i smatrao ga velikom pomoći u vođenju svojih 
poslova, tražio je načina da ga nekako srodstvom veže uza se. Kako je 
njegova žena Metela bila sporazumna s time, nagovoriše Pompeja da se 
razvede od Antistije pa uzme za ženu Sulinu pokćerku Emiliju koju je 
Metela rodila u ranijem braku sa Skaurom, a bila je već udata i trudna. 

Bio je stoga taj brak karakterističan za tiraniju i više je odgovarao 
interesima Sule nego naravi Pompeja jer je uzimao Emiliju zatrudnjelu s 
drugim, dok je Antistiju tjerao od sebe nečasno i u jadnu stanju budući 
da je zbog muža nedavno bila lišena oca; Antistije je, naime, bio umoren 
u senatskoj vijećnici“ zato što se smatralo da zbog Pompeja pristaje uz 
Sulu; njezina pak majka, videći sve to, svojevoljno je odbacila život tako 
da je i ta nesreća bila pridodana tragediji toga drugog braka i, Zeusa mi, 
još i to što je Emilija, odmah kako je ušla u Pompejevu kuću, umrla u 
porodu. 


10. Poslije toga javljeno bi da se Perpena? učvršćuje na Siciliji i da 
taj otok pruža kao operativnu bazu za djelovanje još preživjelih iz protivne 
stranke,“ da Karbon oblijeće onuda sa svojim brodovljem, a da je 
Domicije*' upao u Afriku, te da se velik broj uglednih prognanika, koji 
su na vrijeme umakli proskripcijama, otiskuje onamo. Protiv njih bude 
poslan Pompej s velikim snagama. Perpena mu se odmah ukloni sa Sicilije, 
a gradove je, iscrpljene, ponovno predobivao i postupao sa svima njima 
čovječno osim Mamertinaca u Mesani. Kad su oni odbijali da se pojave 
pred njegovom sudačkom stolicom i poricali rimsku sudbenu nadležnost 
tvrdeći da je ona zabranjena nekim starim rimskim zakonom, reče: 
»Nećete li prestati nama opasanima mačevima citirati zakone ?« Mišljenje 
je bilo da se i o Karbona u njegovoj nesreći ogriješio nečovječnim 

postupkom. Jer ako je bilo potrebno, kao što je možda i bilo, smaknuti 
ga, trebalo je da to učini odmah kad ga je uhvatio i onda bi to djelo išlo 
na dušu onome koji ga je naredio.% Ali Pompej je dao čovjeka Rimljanina, 
trostrukoga konzula, predvesti u lancima i, postavivši ga pred sudište, 
sam ga je, sjedeći, saslušavao na ogorčenje i zlovolju prisutnih. Zatim 
naredi da ga odvedu i pogube. Kažu, štaviše, pošto je Karbon bio 
odveden na smaknuće, kad je vidio već potegnut mač, da je zamolio da 
mu se dade zgodno mjesto i malo vremena jer ga muči trbuh. Nadalje, 
Gaj Opije,* Cezarov prijatelj, kaže da je Pompej neljudski postupio i 
prema Kvintu Valeriju. Znajući za nj da je učenjak i obrazovan kao malo 
tko, kad je bio doveden k njemu, kaže Opije, uze ga sa sobom i prošeta 
se s njime naokolo, te ga upita što želi od njega; a kad dozna, naloži 
svojim pobočnicima da ga odvedu i odmah pogube. 

Ali kad Opije govori o Cezarovim prijateljima i neprijateljima treba 
mnogo opreza da mu se vjeruje;“ a Pompej je po nuždi kažnjavao 
najistaknutije Suline neprijatelje i one čije je hvatanje bilo općenito 
poznato; što se pak ostalih tiče, dopuštao je da ostanu neotkriveni koliko 
je god mogao više, a nekima je čak i pomogao da umaknu. I opet, kad je 
odlučio kazniti grad Himerana'! zato što je pristao uz neprijatelje, 
tamošnji narodni vođa Stenis, zairaživši razgovor s njime, reče mu da 
neće pravedno postupiti ako, pustivši pravog krivca, uništi one koji nisu 
učinili nikakva zla. A kad ga je Pompej upitao koga misli pod pravim 
krivcem, Stenis reče da misli sebe, jer je među građanima svoje prijatelje 
nagovorio, a neprijatelje prisilio da postupe kao što jesu. Zadivljen 
iskrenošću njegova govora i plemenitim ponosom toga čovjeka, Pompej 
najprije oprosti krivicu njemu, a zatim i ostalima. Čuvši pak da vojnici 
prave nerede za vrijeme marševa, zapečati im mačeve svojim pečatom, pa 
ako je netko slomio pečat, bio je kažnjen. 


. 11. Zabavljen time na Siciliji i sređujući političke prilike, primi 
zaključak senata i Sulin dopis s nalogom da otplovi u Afriku i svim silama 
povede rat protiv Domicija koji je skupio vojsku mnogostruko veću od 
one.s kojom je Marije ne tako davno* prešao iz Afrike u Italiju i bacio u 
nerede rimsku državu učinivši sebe od prognanika tiraninom. Stoga 
velikom brzinom obavivši sve pripreme, ostavivši Memija, muža svoje 
sestre, kao upravitelja Sicilije, Pompej sam isplovi sa sto dvadeset 
dugačkih lađa* i osam stotina teretnih koje su prevozile-živež, municiju, 
novac i ratne strojeve. Čim je pristao“ s dijelom tih lađa u Utici, a s 
dijelom u Kartagi, sedam tisuća neprijateljskih vojnika, odmetnuvši se, 
prijeđe k njemu, a sam je vodio šest potpunih legija. 

Izvješćuju da mu se tu dogodila smiješna stvar. Neki, naime, vojnici, 
kako se čini, nabasavši na nekakvo blago, pokupiše mnoštvo novaca. A 
kad je ta stvar izbila na javu, svima je ostalima palo na um da je to mjesto 
puno novaca što su ga ondje pohranili Kartažani u neko vrijeme nevolje. 
Pompej tako kroz mnogo dana nije ništa mogao započeti sa svojim 
vojnicima koji su tražili blago, nego je obilazio naokolo smijući se i 
promatrajući kako tolike desetine tisuća zajedno kopaju i prevrću ravnicu 

sve dok, izmorivši se od toga, ne zatražiše od njega neka ih vođi kamo 
hoće smatrajući da su dovoljno kažnjeni za svoju glupost. 


12, Kad Domicije svrsta svoje trupe nasuprot Pompeju ostavivši 
ispred sebe jednu jarugu koja je bila puna prirodnih prepreka i koju je 
teško prijeći, kiša uz jak vjetar, započevši ujutro, nastavi bjesniti tako da 
je Domicije odustao od bitke za onaj: dan i naredio povlačenje. Ali 
Pompej, iskoristivši tu povoljnu priliku, hitro pođe u napad i prijeđe 
jarugu. Neprijatelji dočekaše njegovu navalu u neredu i metežu, a osim 
toga im je vjetar slao pljusak ravno u lice. No i Rimljanima je smetalo 
nevrijeme jer nisu jasno razaznavali jedan drugoga i sam je Pompej za 
dlaku izbjegao smrti zato što ga nisu prepoznali kad je presporo odgovorio 
jednom vojniku koji je zatražio: lozinku. 

Ipak, potisnuvši neprijatelje uz silno krvoproliće (kažu da ih je od 
dvadeset tisuća umaklo samo tri tisuće), pozdraviše Pompeja kao impera- 
tora. A kad je rekao da ne prihvaća tu čast dok neprijateljski tabor stoji 
netaknut, a ako ga smatraju dostojnim tog naslova, treba najprije njega 
razoriti, pojuriše odmah na šanac; i Pompej se borio bez kacige bojeći se 
da mu se ne dogodi kao ono malo prije. Tabor bi doista zauzet i Domicije 
ubijen. Od gradova jedni se odmah podložiše, drugi su bili osvojeni 
jurišem. Uhvaćen bi i kralj Jarba,“ Domicijev saveznik, a njegovo 
kraljevstvo Pompej predade Hijempsalu. Koristeći svoju dobru sreću i 
polet vojske, provali u Numidiju; prevalivši u maršu put od mnogo dana 
i svladavši sve na što je naišao, te strah barbara od Rimljana, koji je već 
spao na niske grane, opet učinivši velikim i djelotvornim, reče da i divlje 
zvijeri u Africi moraju iskusiti njihovu snagu i hrabrost. Zato provede 
nekoliko dana u lovu na lavove i slonove; u svemu, kako vele, u četrdeset 
je dana uništio neprijatelje, pokorio Afriku i uredio odnose među 
njezinim kraljevima, a tek mu je bila dvadeset četvrta godina. 


13. Kad se vratio u Utiku, bi mu donesen dopis od Sule s nalogom 
da otpusti kući ostalu vojsku, a sam s jednom legijom čeka ondje 
zapovjednika koji će ga zamijeniti. Pompej nije od sebe davao znaka 
nezadovoljstva i razočaranja, ali vojnici su otvoreno pokazivali svoje 
ogorčenje; kad je Pompej zatražio da pođu kući prije njega, stadoše grditi 
Sulu, izjaviše da se neće odvajati od njega, te mu ne dopustiše da se 
pouzdaje u tiranina. Isprva ih je stoga Pompej pokušavao umirivati i 
nagovarati, ali kako ih nije uspio nagovoriti, sišavši sa zborišta, pođe u 
suzama u svoj šator. A oni, pograbivši ga, ponovo 'ga postaviše na 
zborište; i dobar su dio dana utrošili na to: oni tražeći da ostane i zadrži 
zapovjedništvo, on moleći ih neka poslušaju i ne podižu bune, sve dok 
se, kako su oni bili nametljivi i psovali, on zakune da će se ubiti ako ga 
budu prisiljavali i tako jedva pristadoše. 

Ali Suli je prva došla vijest da se Pompej odmetnuo; rekao je 
prijateljima da mu je valjda sudbina da kao starac bije bojeve s dječacima, 
a to je rekao zato jer mu je i Marije, koji je bio mlad čovjek, zadao 
nebrojene teškoće i izložio ga krajnjim opasnostima. Ali kad je doznao 
istinu i opazio da svi žure da Pompeja dočekaju i doprate s izrazima 

naklonosti, pohita da ih nadmaši; i istupivši naprijed, pođe mu u susret 
i s najvećom se srdačnošću s njime rukova, a onda ga glasno pozdravi 
pridjevkom Magnus i prisutnima naredi da ga tako oslovljavaju. A Magnus 
znači »Veliki«. Drugi pak tvrde da mu je taj naslov dodijelila sva vojska, 
ali da mu je težinu i autoritet potvrdio Sula. Pompej se, međutim, sam 
posljednji od sviju i poslije mnogo vremena, u Hispaniji, poslan 
kao prokonzul protiv Sertorija, počeo potpisivati u pismima i naredbama 
kao Pompej Veliki; jer postavši uobičajenim, to ime više nije budilo 
zavisti. : 

I u tome bismo se po zasluzi zadivili starim Rimljanima i izrazili svoje 
poštovanje prema njima što takve pridjevke i nadimke nisu podjeljivali 
samo za ratne i vojničke uspjehe nego i za državnička dostignuća i vrline. 
U svakom slučaju, dvojicu je narod prozvao Maximus, što znači »Najveći«: 
Valerija* zato što ga je izmirio sa senatom s kojim je bio u zavadi“ i Fabija 
Rulu* zato što je iz senata izbacio neke potomke oslobođenika koji su se 
obogatili i tako bili izabrani u senat. 


14. Poslije toga tražio je Pompej trijumf, ali Sula se protivio. Jer 
zakon ga dopušta samo konzulu ili pretoru, a nikome drugome. Zato i 
prvi Scipion, pošto je pobijedio Kartažane u Hispaniji nakon većih i težih 
bojeva, nije zatražio trijumf; nije, naime, bio ni konzul ni pretor. A ako 
bude Pompej, kome još nije ni brada potpuno izrasla, ulazio u grad kao 
trijumfator, a još je premlad i da uđe u senat, postala bi posvema 
zazornom i Sulina vlast i Pompejeva čast. To je Sula govorio Pompeju 
dodajući da neće udovoljiti njegovu zahtjevu, nego će se suprotstaviti i 
sprečavati njegovo častoljublje ako odbije da ga posluša. 

Ali Pompej se ne dade zastrašiti, nego pozove Sulu neka ima na umu 
da se veće štovanje iskazuje izlazećem suncu nego suncu na zapadu 
podrazumijevajući da njegova moć raste, dok Sulina opada i vene. Sula nije 
točno čuo te riječi, ali viđeći po izrazu lica i kretnjama onih koji su ih čuli 
zaprepaštenje, upita što je bilo rečeno. Doznavši i zapanjen Pompejevom 
smjelošću, poviče dvaput za redom: »Neka slavi trijumf!« Štaviše, kad su 
mnogi pokazivali nezadovoljstvo i ogorčenje, hoteći ih, kako kažu, još 
većma jediti, Pompej naumi ući u grad na kolima vučenima od četiri 
slona; doveo ih je, naime, mnogo zaplijenjenih od kraljeva; ali kako su 
gradska vrata bila preuska, odustane i vrati se konjskoj zapregi.“ A kad 
su njegovi vojnici, ne dobivši onoliko koliko su očekivali, htjeli izazvati 
gungulu i dizali graju, reče da ga nimalo nije briga, nego da će prije 
odustati od trijumfa nego se njima ulizivati. Tad je i Servilije,** ugledan 
i najveći protivnik Pompejeva trijumfa, rekao da vidi da je Pompej uistinu 
velik i dostojan trijumfa. A očito je da je lako mogao ući u senat samo da 
je ushtio. Nego nije se, kako vele, potrudio, nego je išao za slavom na 
sasvim neočekivan način. Ta ne bi bilo ništa čudno da Pompej bude 
senator prije propisane dobi, ali bila je sasvim osobita stvar da slavi 
trijumf prije nego što je postao senator. To je nemalo pridonosilo i 
njegovu stjecanju naklonosti mnoštva; narod se, naime, radovao što ga je 
poslije trijumfa vidio na smotri među vitezovima.“ 

15. Sula se grizao gledajući do kojeg se stupnja slave i moći uspinjao 
Pompej, ali, kako se stidio da mu ometa karijeru, nije poduzimao ništa; 
jedino kad je usprkos njemu i protiv njegove volje Pompej učinio Lepida“ 
konzulom podupirući ga kod izbora i pruživši mu snažnu podršku 
naklonošću naroda prema njemu samome, ugledavši Pompeja kako odlazi 
preko Foruma u pratnji mnoštva, Sula: reče: »Vidim, mladiću, da se 
raduješ pobjedi; pa kako i ne bi to bilo čestito i plemenito što je prije 
. Katula, najvrlijega od ljudi, konzulom proglašen Lepid, najgori od ljudi, 
zato što si ti tako podgovorio narod ? Sad ti je, međutim, vrijeme da budeš 
na oprezu; jer svoga si protivnika učinio jačim od sebe.« Najjasnije je 
pokazao Sula da prema Pompeju nije !bio blagonaklono raspoložen 
oporukom koju je napisao. Jer dok je ostalim prijateljima ostavio zapise i 
neke imenovao skrbnicima svog sina, Pompeja je potpuno mimoišao. 
Ovaj je to ipak primio vrlo sabrano i lojalno tako da, kad su se Lepid i 
neki drugi oduprli da Sulino tijelo bude pokopano na Martovu polju, pa 
čak i tome da pokop bude uz javne počasti, posredovao je u korist 
mrtvoga i pribavio sprovodu i dostojanstvo i sigurnost.# 


16. Uskoro poslije Suline smrti“ obistinilo se njegovo proročanstvo 
i Lepid, pokušavajući sebe ustoličiti u svom dominirajućem položaju, nije 
išao zaobilaznim putem niti se poslužio izgovorom, nego se odmah 
pojavio u oružju, iznova buneći i okupljajući oko sebe odavno onemoćale 
ostatke stranke koji su izmakli Sulinoj ruci, dok se njegov drug u službi 
Katul, kome se priklanjao najzdraviji i najneiskvareniji dio senata i 
naroda i koji je zbog svoje trijeznosti i pravičnosti bio ugledom najveći 
Rimljanin onog vremena, činio sposobnijim za državničko nego za vojno 
vodstvo. Pa kako je situacija opet tražila Pompeja, on se nije dugo kolebao 
kamo da se okrene, nego, priključivši se nobilima, bi imenovan zapovjed- 
nikom vojske protiv Lepida koji je uzbunio već pola Italije i držao 
ovostranu Galiju vojskom kojom je zapovijedao Brut. 

“ Druge protivnike na koje je pošao Pompej je, međutim, lako 
svladao; ali Bruta je dugo vremena opsijedao kod Mutine** u Galiji; uto 
je Lepid nasrnuo na Rim, smjestio se pod njegovim zidinama, pa tražio 
drugi konzulat tjerajući strah u kosti stanovnicima brojnom ruljom. Ali 
strah rasprši pismo pristiglo od Pompeja u kojem je javljao da je rat bez 
bitke uspješno okončan. Naime Brut, bilo da je sam predao svoju vojsku 
ili ga je ona izdala prešavši na drugu stranu, predade se Pompeju u ruke 
i, primoravši konjaničku pratnju, povuče se u neki gradić na rijeci Padu 
gdje ga već sutradan ubije Geminije poslan radi toga od Pompeja; i to su 
Pompeju jako zamjerili. Jer odmah u početku, čim je vojska prešla k 
njemu, napisao je u pismu senatu da se Brut njemu dobrovoljno 
priključio, a u drugom opet poslanom pismu optuživao je ubijenog 
čovjeka. Brut, sin ovoga, bio je onaj koji je s Kasijem ubio Cezara, čovjek 
nesličan ocu kako po svojim ratovima tako i po smrti, kako je zabilježeno 
u njegovu životopisu, Lepid, međutim, odmah pošto je bio istjeran iz 
Italije, prijeđe na Sardiniju; i ondje, razboljevši se, umrije od potištenosti 
ne, kako kažu, zbog neuspjeha svoje stvari, nego jer je slučajno naišao na 
pismo koje je potvrđivalo preljub njegove žene. 

17. No vojskovođa nimalo nalik na Lepida, Sertorije, držeći Hispani- 
ju, visio je kao strašna opasnost nad Rimljanima; kao da su u zaključnoj 
bolesti države građanski ratovi slili sav svoj otrov u tog čovjeka koji se, 
pošto je uništio već mnogo manjih zapovjednika, sad uhvatio ukoštac s 
Metelom Pijom,* uglednim čovjekom i dobrim ratnikom, ali koji se zbog 
starosti činio presporim da uvreba prilike što ih je rat pružao, te je 
zaostajao kad su se događaji odvijali u brzu zamahu i veoma hitro, jer ga 
je Sertorije napadao smjelo i više na način razbojnika: bočnim je 
manevrima zbunjivao čovjeka izvježbana u uobičajenim bojevima, zapo- 
vjednika postojane i slabo pokretne vojske.“ Stoga je Pompej, zadržava- 
jući svoje zapovjedništvo nad vojskom, nastojao izraditi da bude poslan 
Metelu u pomoć; i kad je to Katul tražio, nije raspuštao vojsku, nego je, 
držeći je pod oružjem, uvijek pronalazio neke izgovore sve dok mu senat 
ne dade zapovjedništvo na prijedlog Lucija Filipa. Kažu da je Filip, kad 
ga je jednom prilikom u senatu netko s čuđenjem pitao misli li da Pompeja 
treba odaslati kao prokonzula,“* otpovrnuo: »Ne, nikako, nego kao 
prokonzule«, podrazumijevajući da konzuli za tu godinu nisu ni za što. 


18. Kad se Pompej dohvatio Hispanije,? glas o novom vojskovođi 
donio je uobičajene posljedice stvorivši od Metelovih vojnika, ispunjenih 
nadama, druge ljude a one narode, koji nisu bili čvrsto povezani sa 
Sertorijem, učinivši nemirnima i navevši ih da promijene strane; na to je 
Sertorije proširio preuzetne govore protiv Pompeja — s porugom je 
govorio da bi mu trebao samo prut i bič za toga dječaka kad se ne bi bojao 
one starice, misleći time na Metela.*? U stvarnosti, međutim, veoma se 
čuvajući Pompeja i bojeći ga se, vodio je operacije opreznije. Ta i Metel 
se, što nitko ne bi pomislio, bio posvema predao raskošnu životu potpuno 
se prepuštajući užicima; velika se promjena iznenada u njemu dogodila u 
pogledu pompoznosti i rastrošnosti,"! tako da je i ta okolnost donosila 
Pompeju zadivljujuću naklonost a ujedno i slavu zato što je još povećao 
jednostavnost svog načina života za što mu nije trebalo mnogo truda; jer 
po naravi bio je umjeren i uredan u svojim željama. 

Iako je rat imao više faza, Pompeja je najviše ozlovoljilo Sertorijevo 
zauzeće Laurona.* Baš kad je pomislio da ga je opkolio i malo se pohvalio 
time, iznenada iziđe na vidjelo da je on sam u okruženju; bojeći se zbog 
toga micati, svojim je očima morao gledati spaljivanje grada." Ipak, 
pobijedivši kod Valencije Herenija i Perpenu, visoke časnike među 
Sertorijevim izbjeglicama i njegove vojskovođe, ubije preko deset tisuća 
neprijatelja. 


19. Ponesen tim uspjehom i pun ponosa, požuri na samog Sertorija 
da ne mora podijeliti pobjedu s Metelom. Kod rijeke Sukrona,** premda 
je već bilo kasno, sraziše se svojim vojskama obojica plašeći se Metelova 
dolaska: jedan iz želje da sam riješi odlučnu bitku, drugi da ima samo 
jednog protivnika.“ Boj je imao dvojben ishod: na svakoj je, naime, strani 
pobijedilo po jedno krilo; ali od vojskovođa veća je slava pripala Sertoriju 
jer je natjerao u bijeg protiv sebe svrstane neprijatelje. A na Pompeja na 
konju udari pješke golem čovjek; kad se pograbiše i nastade kreševo, 

padoše udarci mačem jednoga po ruci drugoga, ali s nejednakom 
posljedicom: jer Pompej bi samo ranjen, a onome odsiječe ruku, Ali kad 
se više njih zatrčalo na nj budući da je već nastao bijeg njegovih ljudi, 
protiv svakog očekivanja uteče odbacivši konja koji je na sebi imao zlatan 
oglav i skupocjenu ormu. Dijeleći taj plijen i boreći se o nj, zaostadoše s 
potjerom.** Za svanuća ponovo se postrojiše u bojne redove da učvrste 
pobjedu, ali kad se približi Metel, Sertorije se povuče, a vojska se rasprši. 
Njegovi su se ljudi razilazili i iznova okupljali tako da je Sertorije često 
lutao sam, a često opet napadao s vojskom od stopedeset tisuća kao što 
zimska bujica iznenada nabuja. 

Kad je, dakle, poslije bitke Pompej pošao Metelu u susret i kad su 
bili blizu jedan drugome, naredi da se spuste snopići pruća iz poštovanja 
prema Metelu koji je imao viši čin. Ali ovaj to ne dopusti; i inače je bio 
veoma korektan prema njemu ne prisvajajući ni u čemu sebi više zato što 
je bivši konzul! i stariji, nego je jedino, dok su dijelili tabor, lozinku za 
sve davao Metel; ali većinom su bili u odvojenim taborima. Jer njihove 
je veze presijecao i razdvajao njihov hiroviti neprijatelj koji je pokazivao 

. veliku vještinu da se u kratku vremenskom razmaku pojavi na mnogo 
mjesta i da ih vuče iz boja u boj. I najzad, prekidajući im linije 
snabdijevanja, pustošeći zemlju i vladajući morem, istjera obojicu iz onog 
dijela Hispanije koji je bio pod njegovom vlašću, prisilivši ih da se zaklone 
u druge pokrajine zbog oskudice živeža.?7. 


20. Kad je Pompej potrošio veći dio svojih vlastitih sredstava i 
upotrijebio ih za rat, zatraži novaca od senata jer da će, ako mu ne pošalju, 
doći s vojskom u Italiju. Tada je konzui bio Lukul, koji je bio u 
razmiricama s Pompejem ; ali kako se trudio da za sebe dobije zapovjedni- 
štvo u ratu protiv Mitridata, veoma se upeo da se taj novac pošalje, 
plašeći se da ne pruži opravdanje Pompejevoj želji da se riješi Sretorija i 
da se sam okrene protiv Mitridata, nad kojim je pobjeda obećavala veliku 
slavu a činila se dosta lako ostvarivom.* Uto umre Sertorije$“ umoren 
izdajom svojih prijatelja; Perpena, koji je imao glavnu ulogu među njima, 
pokuša nastaviti njegovo djelo oslanjajući se na iste snage i raspolažući 
istom opremom, ali nemajući istu oštroumnost pri njihovoj upotrebi. 
Pompej stoga smjesta pođe na nj i, razabravši da Perpena nema pravog 
plana operacija, podmetne mu kao mamac deset kohorti, naredivši im da 
se raštrkaju po ravnici. Kad se Perpena okrenuo protiv njih i stao ih 
goniti, Pompej, pojavivši se s čitavom vojskom i zametnuvši bitku, 
izvojuje potpunu pobjedu. Većina Perpeninih časnika izgibe, a Perpenu, 
dovedena preda nj, dade smaknuti ne pokazavši nezahvalnost niti smet- 
nuvši s uma ono što se dogodilo na Siciliji," kako ga neki okrivljuju, nego 
pokazavši veliku promišljenost i za državu spasonosan razbor. Perpena je, 
naime, došavši u posjed Sertorijevih papira, pokazivao pisma najutjecajni- 
jih ljudi u Rimu koji, želeći uzdrmati postojeće stanje i promijeniti 
ustavni poredak, pozivahu Sertorija u Italiju. Uplašivši se, dakle, toga da 
ne izazove ratove veće od upravo završenih, Pompej dade Perpenu 
pogubiti, a pisma spali ne pročitavši ih. 


POMPEJ 361 


21. Potom, ostavši u Hispaniji onoliko koliko je bilo potrebno da 
ugasi najveća žarišta nemira i da sredi i izgladi goruće teškoće, odvede 
vojsku u Italiju gdje je, igrom slučaja, robovski rat bio na vrhuncu.% Zato 
Kras, kao vrhovni zapovjednik, i požuri s veoma riskantnom bitkom,# 
ali ga sreća posluži te poubija dvanaest tisuća i tri stotine neprijatelja. No 
pri tom uspjehu sreća već nekako uključi i Pompeja — naime, pet tisuća 
bjegunaca iz bitke naleti na nj i on ih sve uništi, pretekne Krasa javivši 
senatu pismom da je u otvorenoj bitki Kras pobijedio gladijatore, ali da 
je on rat u korijenu uništio.“ U svojoj naklonosti prema njemu Rimljani 
su to rado slušali i ponavljali. Ali za Hispaniju i Sertorija nitko ni u šali 
ne bi rekao da u cijelosti nije Pompejevo djelo.# 

No i pored tolika poštovanja i očekivanja polaganih u toga čovjeka, 
ipak se uvlačila i neka sumnja i strah, jer su mislili da on neće raspustiti 
vojsku, nego će oružjem i samovladom pokročiti ravno prema Sulinu 
režimu. Stoga od onih, koji su iz simpatije trčali i prijazno ga pozdravljali 
putem, nisu bili malobrojniji oni, koji su to činili iz straha. Ali kad 
Pompej i sam rastjera tu sumnju objavivši da će otpustiti vojsku poslije 
trijumfa, njegovim napadačima je preostala još samo jedna optužba — da 
se više posvećuje narodu nego senatu i da je odlučio obnoviti ugled 
pučkog tribunata što ga je Sula srušio i time činiti po volji mnoštvu — a 
to je i bila istina. Jer ni za čime nije rimski narod mahnitije planuo željom 
niti ga je obuzela jača čežnja nego da opet ugleda tu magistraturu, tako 
da je Pompej smatrao velikom srećom što mu se pružila prilika za taj 
politički potez, jer ne bi mogao naći drukčiju zahvalnost kojom bi 
uzvratio za naklonost svojih sugrađana da ga je netko pretekao u tome. 


22. Pošto mu je, dakle, bio izglasan drugi trijumf i konzulat,“ nije 
se činilo da je zbog toga divljenja vrijedan i velik, nego su dokazom sjaja 
njegove slave smatrali to što Kras, najbogatiji političar onog vremena, 
najrječitiji i najveći, koji je sam s visoka gledao i na samog Pompeja i na 
sve druge, nije smogao hrabrosti da se natječe za konzulat prije nego što 
je zamolio Pompeja za podršku. Pompeju je to donijelo veliko zadovoljstvo 
jer je već odavno želio priliku da Krasu učini kakvu uslugu i ljubeznost; 
stoga je i spremno pozdravio kao dobrodošlu Krasovu molbu i pozivao 
narod obećavajući da neće biti manje zahvalan za takva druga u službi 
nego li za samu službu. No bez obzira na to, izabrani konzulima," 
razilazili su se u svemu i stalno bili u sukobu; u senatu je jači bio Kras, 
ali je u narodu Pompejeva snaga bila velika. Ta i vratio mu je pučki 
tribunat i dopustio da sudstvo opet bude preneseno na vitezove.“ Ali 
najugodniji je prizor pružio narodu kad je zatražio otpust iz vojne službe. 

Običaj je, naime, kod rimskih vitezova, kada odsluže zakonom 
propisano vrijeme, da dovedu konja na Forum pred dvojicu ljudi koje 
zovu cenzorima i, pošto nabroje zapovjednike i imperatore pod kojima je 
svaki odslužio i polože račun o svom vojevanju, da se otpuštaju. 
Dodjeljuju im se i odlikovanja ili kazne nečasnosti već prema životnom 
putu svakoga od njih. 

Baš tada sjedili su kao cenzori Gelije i Lentul u sjaju svog dostojan- 
stva a pokraj njih su u mimohodu prolazili vitezovi; Pompej pak bi viđen 

kako odozgo silazi na Forum imajući sva ostala odličja svoje službe, ali 
vodeći konja sam, vlastitom rukom. A kad je bio blizu i mogao se jasno 
vidjeti, naredi svojim liktorima da ga propuste, pa privede konja 
govornici. U narodu nastade divljenje i potpuna tišina, a magistrate taj 
prizor ispuni istovremeno strahopoštovanjem i radošću. Zatim stariji 
upita: »Pitam te, Pompeju Veliki, da li si odslužio sve vojne obaveze po 
zakonu %« A Pompej jakim glasom odgovori: »Sve sam ih odslužio i sve 
pod samim sobom kao imperatorom«. To čuvši narod udari u galamu i 
tu viku od radosti nije bilo moguće obuzdati; cenzori ga, ustavši, ispratiše 
njegovoj kući ugađajući tako građanima koji su ih slijedili i pljeskali. 


23. Već kad je Pompeju istjecao rok službe, a gloženje s Krasom bilo 
sve veće, neki Gaj Aurelije koji se, premda viteškog staleža, nikad nije 
bavio politikom, za jedne narodne skupštine, uspevši se na zborište i 
istupivši pred narod, reče da mu se u snu ukazao Jupiter i naredio mu da 
kaže konzulima da ne polože svoju službu prije nego što postanu prijatelji. 
Na te riječi Pompej ostade mirno stajati, a Kras, prvi mu pruživši ruku i 
obrativši mu se, reče: »Mislim, građani, da ne činim ništa nečasno niti 
ponižavajuće što prvi ustupam pred Pompejem koga ste vi, dok je još bio 
golobrad, udostojali naziva Veliki, a kome ste izglasali dva trijumfa dok 
još nije bio član senata«. Nato, pomirivši se, položiše svoju službu. 

I Kras je nastavio živjeti načinom života što ga je odabrao u početku, 
dok je Pompej počeo izbjegavati obrane na sudu, pomalo je zanemario 
Forum i rijetko se pojavljivao u javnosti, ali uvijek u pratnji mnoštva. 
Nije, naime, više bilo lako susresti ga ili makar vidjeti bez svjetine oko 
njega; najveće mu je zadovoljstvo bilo pojavljivati se zajedno s velikim 
mnoštvom okružujući tako svoju nazočnost uzvišenošću 1 veličanstvenoš- 
ću, a smatrajući da mora svoje dostojanstvo do kraja očuvati netaknuto 
od dodira i familijarnosti sa svjetinom. Jer život u mirnodopskoj haljini 
ima opasnu sklonost da umanjuje reputaciju onih koje je oružje učinilo 
velikima i koji se ne daju dobro uskladiti s demokratskom jednakošću ; 
oni, naime, smatraju da im prvo mjesto po pravu pripada i u gradu kao 
i na bojnome polju, dok oni koji su ovdje postizali manje odličja drže da 
nije podnošljivo da barem u gradu nemaju prednost. Kad stoga ljudi 
zateknu na Forumu čovjeka koji je briljirao u taborima i trijumfima, oni 
ga nastoje dobiti u svoju vlast i poniziti, ali kad on odustaje i povlači se 
od takve djelatnosti, njegovu ratnu slavu i ugled čuvaju bez zavisti. 
Koliko je u tome istine, pokazali su domala sami događaji. 


24. Moć gusara imala je isprva svoju bazu u Kilikiji započevši kao 
slabo primjećivana pustolovina;“ ali za vrijeme Mitridatova rata"! stekla 
je samosvijest i samopouzdanje jer je stupila u kraljevu“ službu. Zatim, 
kad su se Rimljani u građanskim ratovima pobili pred samim vratima 
Rima, more, ostalo bez straže, malo ih?%* je pomalo privlačilo i mamilo 
sve dalje, te nisu više samo napadali moreplovce nego su uništavali i otoke 
i primorske gradove. I već su se i ljudi, moćni pomoću novca, pa oni 
odlična roda i izuzetne inteligencije, ukrcavali na gusarske brodove i 
sudjelovali u njihovim pothvatima osjećajući da im ta djelatnost donosi 

neku slavu i prestiž. A bilo je posvuda i postaja gusarskih brodova i 
utvrđenih svjetlosnih signalnih mjesta kamo je pristajalo brodovlje koje 
ne samo da je za svoju posebnu vrst posla bilo dobro opremljeno 
ljudstvom i vještim kormilarima te lakim i brzim brodicama nego je, više 
od straha koji su pobuđivali, smetala mrska razmetljivost zlatnim mot- 
kama za jedra, grimiznim platnom jedrenine i srebrom okovanim veslima, 
kao da se obješenjače i kite u svojoj zločinačkoj djelatnosti. Frule, 
glazbala na strune i pijanke uzduž svake obale, otimanje visokih dostojan- 
stvenika i traženje otkupnine za zauzete gradove bilo je sramota za rimsko 
vrhovništvo. A gusarskih je lađa bilo preko tisuću, od njih pak zaposjed- 
nutih gradova četiri stotine. Osim toga napali su i opljačkali dotad 
neoskvrnjiva mjesta svetih utočišta i svetišta kao u Klaru,'* Didimi“ i na 
Samotraki," hram Podzemne“ u Hermioni," Asklepijev u Epidauru, 
Posejdonov na Istmu, Tenaru* i Kalauriji, Apolonov na Akciju i 
Leukadi,"' te Herin na Samu, u Argu i kod Lacinija.* Također su sami 
prinosili čudne žrtve u Olimpu* i slavili svoje tajne mističke obrede, od 
kojih su se oni Mitrini očuvali do današnjeg dana; a prvi su ih uveli gusari. 

NO najviše su uvreda i zlostavljanja nanosili Rimljanima ; čak i idući 
njihovim cestama od mora u unutrašnjost pljačkali su i pustošili obližnje 
majure. Jednom su, šiaviše, oteli dva pretora, Sekstilija i Belina, u 
njihovim grimizom opšivenim haljinama i otišli skupa s njima i s njihovim 
službenicima i liktorima. Zarobili su i kćer Antonija, čovjeka koji je i 
trijumf slavio, dok je išla na ladanje i iznudili za nju visoku otkupninu. 
Ali vrhunac njihove bezobzirnosti bio je ovo: kad bi neki njihov 
uhvaćenik povikao da je Rimljanin i rekao svoje ime, pretvarajući se da 
su se prepali i da se boje, pljeskahu se po bedrima i padahu pred njim 
ničice zaklinjući ga neka im oprosti; ovaj bi im povjerovao videći ih kako 
ponizno mole. Zatim bi mu jedni navukli rimske cipele, a drugi ovili oko 
njega rimsku togu tobože da ne bi opet nastala zabuna. Dugo vremena bi 
se tako izrugivali čovjeku i zbijali s njime šale a najzad, spustivši ljestve 
posred oceana, naređivali mu da siđe s broda i pođe u zdravlju svojim 
putem ; koji ne bi htio sići gurnuli bi ga sami u more i utopili. 


25. Ta se moć protezala gotovo po čitavu našem moru tako da je 
ono postalo neplovnim i neprohodnim za svu irgovinu. To je najviše od 
svega navelo Rimljane, koji su bili u škripcu s opskrbom i prijetila im je 
teška oskudica, da pošalju Pompeja da očisti more od gusara. Gabinije, 5 
jedan od Pompejevih bliskih prijatelja, izradio je prijedlog zakona koji je 
Pompeju davao ne pomorsko zapovjedništvo nego upravo samovladarska 
ovlaštenja i bezgraničnu moć nad svim ljudima. Jer zakon mu je davao 
vlast na moru sve do Heraklovih stupova,“ a na kopnu do udaljenosti od 
četiri stotine stadija“ od mora. Veoma je malo mjesta u rimskom svijetu 
izmicalo toj omeđenosti, a bili su obuhvaćeni najveći narodi i najmoćniji 
kraljevi. K tome imao je ovlaštenje da sebi odabere petnaest legata iz 
redova senata za svoje podzapovjednike, da uzima iz javnih blagajni i od 
zakupnika državnih poreza novaca koliko hoće i da opremi dvije stotine 
lađa s potpunom ovlasti u pogledu broja i novačenja vojnika i opremanja 
lađa posadama. 

Kad su u skupštini bile pročitane odredbe tog zakonskog prijedloga,?? 
narod ih je primio s oduševljenjem, ali u senatu se najuglednijim i 
najutjecajnijim ličnostima učini ta bezgranična i neomeđena moć, premda 
je izvan domašaja zavisti,?! ipak uznemirujućom. Stoga se suprotstavljahu 
zakonu svi osim Cezara; on je zagovarao zakon najmanje zato što mu je 
bilo stalo do Pompeja, nego nastojeći se ulaskati narodu i pridobiti ga. Ali 
ostali su žestoko udarali na Pompeja. I kad mu je jedan od konzula rekao 
da takmeći se s Romulom neće umaći istome koncu, dođe u opasnost da 
ga mnoštvo sšasiječe; kad je pak Katul istupio da govori protiv tog 
zakona, narod je iz poštovanja prema njemu neko vrijeme bio miran, ali 
kad je, pošto je dugo s mnogo hvale i bez ikakva znaka zavisti govorio o 
Pompeju, posavjetovao narodu da štedi takva čovjeka i ne izlaže ga 
uzastopnim ratnim opasnostima, pa rekao; »Inače koga ćete drugoga 
imati ako njega izgubite ?«, svi mu jednoglasno odgovoriše: »Tebe !« Tako 
Katul, ne uspjevši ih nagovoriti, odstupi; a kad je istupio da govori 
Roscije,** nitko ga nije htio slušati; stoga on prstima naznači neka ne 
biraju Pompeja sama nego mu pridodaju druga u vlasti. Pripovijeda se da 
se narod, zlovoljan, tako proderao da se gavran, koji je letio iznad 
Foruma, omamljen bukom, srušio u svjetinu. Na temelju toga čini se da 
pad ptica ne izaziva propadanje uslijed kidanja i rastavljanja zraka čime 
nastaje velik zrakoprazan prostor, nego da su zahvaćane udarcima zvuka 
koji u zraku izaziva talasanje i velik val kad juri glasan i snažan. 


26. Tad se, međutim, raziđoše; ali s osvitom dana, kad su imali 
glasati, povuče se Pompej kriomice na ladanje. A čuvši da je zakon 
prihvaćen, uđe noću u grad smatrajući da bi sigurno pobudio zavist ako 
se narod skupi da mu pođe ususret. No sa svanućem, izišavši, prinese 
žrtvu; i kad je radi njega bila sazvana skupština, uspje isposlovati da 
dobije još mnogo drugoga pored onoga već izglasanog, gotovo udvostru- 
čivši svoju vojnu silu. Opremljeno mu je bilo pet stotina brodova a 
sabrano sto dvadeset tisuća teško naoružanih pješaka i pet tisuća konjani- 
ka. Kao časnike i pretore odabrao je dvadeset četiri čovjeka iz senata, a 
imao je i dva kvestora.“ I kako su odmah pale cijene robi, narod se u 
svom veselju našao potaknutim da kaže da je samo Formpsjevo ime 
okoričalo rat. 

On je, međutim; vode i pripadajuće obale iinedššjeć mora podijelio 
na trinaest područja i svakome dodijelio zapovjednika s određenim 
brojem brodova, pa je, snagama posvuda raspršenima jednovremeno 
opkoljavajući gusarska plovila, jedna, koja su u skupinama nalijetala na 
nj, odmah stao lovitii tjerao ih u luke, dok su se druga, koja su se dospjela 
raštrkati i umaći, zavlačila u Kilikiju kao u svoju košnicu jureći odasvud, 
a na njih je namjeravao broditi sam sa šezdeset najboljih brodova. Ipak 
nije isplovio na njih prije nego što je od njegovih gusara očistio Tirensko, 
Libijsko i more oko Sicilije, Korzike i Sardinije ukupno za četrdeset 
dana, zahvaljujući svojoj neiscrpivoj energiji i revnosti svojih pobočnika. 


27. Ali kako je u Rimu konzul Pizon** iz bijesa i zavisti upropaštavao 
Pompejevo naoružanje i raspuštao njegove posade, on posla. brodovlje 

naokolo u Brundizij, a sam se kroz Etruriju uputi u Rim. Doznavši za to, 
svi su građani nagrnuli na cestu baš kao što su ga nekoliko dana ranije 
ispratili. Ono što je izazivalo njihovu radost bila je neočekivana brzina 
promjene budući da je sada tržnica bila pretrpana obiljem. Posljedica je 
bila da je Pizon došao u opasnost da mu bude oduzet konzulat, a Gabinije 
je već sastavio za to potreban zakon. Ali Pompej zapriječi i to i druga 
neprijateljstva uredivši sve s mnogo umjerenosti i isposlovavši ono što mu 
je bilo potrebno, pa, sišavši u Brundizij, isplovi. Ali premda ga je 
požurivao predstojeći posao i plovio je mimo gradova u hitnji, ipak nije 
mimoišao Atenu, nego, iskrcavši se, prinijevši žrtve bogovima i prozbo- 
rivši narodu, baš kad je izlazio iz grada pročita dva ispisana pojedinačna 
stiha upućena njemu, jedan s unutarnje strane gradskih vrata: 


Kolko znaš da čovjek ti si, u toliko jesi bog,?* 
a drugi s vanjske: 
Čekasmo te, klanjasmo se, vidjesmo, ispratismo. 


Kako je s nekima od gusarskih družina koje su još postojale i tumarale 
naokolo, pošto su ga zamolile za milost, postupio blago uzevši im 
brodove, ali ne učinivši im ništa osobno nažao, ostali su, ispunivši se 
dobrom nadom, izbjegavali druge zapovjednike i, upućujući se sa ženama 
i djecom Pompeju, predavali se njemu. A on ih je sve štedio i, najviše 
njihovom pomoći tragajući za onima koji su se još skrivali i hvatajući ih, 
kažnjavao takve smatrajući da su bili svjesni svojih neoprostivih zločina. 


28. Ali najbrojniji i najmoćniji, pohranivši na čuvanje svoje obitelji, 
novac i beskorisnu čeljad u utvrđenja i čvrste tvrđave kod gorja Taura, 
sami, opremivši lađe, dočekaše Pompeja koji je plovio na njih kod rta 
Korakezija u Kilikiji; i poraženi u nastaloj bitki, potpadoše pod opsadu, 
a najzad, poslavši molećive poruke, predadoše se skupa s gradovima i 
otocima koje su držali u vlasti utvrdivši ih, učinivši ih teško osvojivima, 
pa čak i teško pristupačnima. Rat bi, dakle, završen i sve gusarstvo 
odasvud istjerano za ne više od tri mjeseca, a osim mnogih drugih lađa 
Pompej primi na predaju i devedeset mjedenokljunih. Same ljude, kojih 
je bilo više od dvadeset tisuća, nije ni pomislio pogubiti, ali opet nije 
smatrao dobrim pustiti ih da se rasprše ili ponovno slože u družine, jer 
su bili bez sredstava, a ratoborni i brojni. Pomislivši stoga da po prirodi 
čovjek niti postaje niti jest divlje i nedruštveno biće, nego se kvari čineći 
zlo, što. mu je protiv prirode, dok ga promjena navika, mjesta i života 
oplemenjuje, pa kako i divlje zvijeri, kad dođu pod jedan blaži režim 
življenja, gube svoju divljinu i okrutnost, odluči premjestiti te ljude s 
mora na kopno i pustiti ih da okuse mirniji život naviknuvši se da 
obitavaju u gradovima i obrađuju zemlju. Neke, dakle, primiše i uključiše 
među svoje stanovnike mali i polunapušteni kilikijski gradovi dobivši za 
to dodatna zemljišta, a mnoge od njih naseli u gradu Solu koji je, nedavno 
opustošen poslije navale kralja Armenije Tigrana, opet obnovio. Većini 
pak obitavalište dade Dima u Ahaji*“ koja je tada bila bez muškog 
stanovništva, a imala je mnogo dobre zemlje. 

29. To su, međutim, kudili Pompejevi napadači, a njegovim postup- 
kom prema Metelu na Kreti nisu bili zadovoljni ni njegovi najbolji 
prijatelji. Taj je Metel, rođak onog Metela s kojim je Pompej dijelio 
zapovjedništvo u Hispaniji, bio poslan kao vojskovođa na Kretu prije 
nego što je Pompej bio izabran na svoj položaj; jer Kreta je bila neka vrsta 
drugog izvora gusara odmah poslije Kilikije; Metel ih je, zaskočivši 
mnoge od njih, pogubljivao i uništavao. Oni pak još preostali i opsjednuti, 
poslavši molećive poruke Pompeju, pozivahu ga na otok smatrajući da je 
i on dio područja pod njegovom jurisdikcijom i čitavo se, mjereno s bilo 
koje točke na morskoj obali,“ nalazi u njegovoj nadležnosti. Primivši tu 
poruku, Pompej pisa Metelu da obustavi rat. A pisa i otočkim gradovima > 
da ne obraćaju pažnju na Metela, a posla im i Lucija Oktavija, jednoga 
od svojih pobočnika, kao zapovjednika, koji je ušao u opsjednuta gusarska 
utvrđenja i čak se borio na njihovoj strani čineći tako Pompeja ne samo 
omraženim i silničkim nego i smiješnim zato što ljudima bezbožnim i 
bezakonim posuđuje svoje ime i što ih ogrće svojom slavom kao amajlijom 
protiv zla, sve iz zavisti i ljubomore prema Metelu. Jer, kažu, ni Ahilej 
nije postupao kao odrastao čovjek nego kao momčić nepromišljen i sav u 
groznici za slavom braneći migom drugima i sprečavajući ih da gađaju 
Hektora 

Da mu tko nž otmč slavu, te 6n da ga zgodi tek drugi." 


Pompej se, međutim, stvarno borio za zajedničke neprijatelje da im spasi 
Život samo zato da liši trijumfa vojskovođu koji se jako namučio za nj. Ali 
Metel ne popusti, nego pirate, uhvativši ih, pokažnjava, a Oktavija pusti 
pošto ga je pred vojskom izvrijeđao i izgrdio. 


30. Kad je bilo u Rim javljeno da je rat“protiv gusara dokrajčen i da 
Pompej u dokolici pohodi gradove,!" jedan od pučkih tribuna, Manlije,!* 
predloži zakon da Pompej, preuzevši zemlje i vojske kojima zapovijeda 
Lukul, a primivši k tome i Bitiniju koju drži Glabrion,!* vodi rat protiv 
kraljeva Mitridata i Tigrana zadržavajući i pomorsku silu i vlast nad 
morem pod uvjetima pod kojima ih je u početku primio. Ali to je značilo 
staviti sav rimski imperij u ruke jednog čovjeka; jer jedine pokrajine za 
koje se smatralo da nisu obuhvaćene prijašnjim zakonom, Frigija, 
Likaonija, Galatija, Kapadokija, Gornja Kolhida i Armenija, sad su mu 
bile pridijeljene zajedno s vojskama i trupama kojima je Lukul pobijedio 
Mitridata i Tigrana. Ali premda je Lukula to lišavalo slave za njegove 
uspjehe i on dobivao nasljednika koji će više naslijediti njegov trijumf 
nego njegov rat,“ aristokraciji je to bilo manja briga, premda su 
priznavali da je čovjeku nanesena nepravda i učinjena nezahvalnost. Teže 
im je bilo podnositi Pompejevu moć, koju su smatrali instaliranom 
tiranidom, pa su privatno pozivali jedan drugoga i hrabrili se da napadnu 
taj zakon i ne žrtvuju svoju slobodu. Ali kad je došlo vrijeme za to, 
uplašivši se naroda, ostali iznevjeriše, a Katul, iscrpno nanizavši optužbe 
protiv zakona i pučkog tribuna, ali ne uspijevajući uvjeriti nikoga, 
višestrukim povicima s govornice tražio je od senata da potraži planinu, 
kao što su učinili njihovi preci, ili hrid kamo da pobjegnu da bi spasili 

slobodu.!'"* Zakon bude prihvaćen, kako kažu, u svim tribusima i Pompej 
bi u nenazočnosti proglašen gospodarem gotovo svega onoga čega i Sula, 
pošto je oružjem i ratom podložio sebi Rim. Sam pak, primivši dopis i 
doznavši za odluku, kažu da je u prisutnosti prijatelja koji su mu čestitali 
sveo obrve, pljesnuo se rukom po bedru i rekao tonom kao da mu već 
dotužuje i dosađuje zapovjedništvo: »O, jao, mojih beskrajnih zadataka! 
Kako bi mnogo bolje bilo biti neugledan čovjek ako nikada neće prestati 
moje vojevanje i ako neću moći, skinuvši sa sebe taj teret zavisti, sa ženom 
proboraviti na ladanju!« Na te riječi ni njegovi najbliži prijatelji nisu 
mogli podnijeti njegovo licemjerje, znajući da razmirica s Lukulom samo 
raspaljuje njegovo urođeno častoljublje i želju za vlašću i da se zato još 
većma raduje. 


31. I svakako, ubrzo ga odadoše njegovi postupci. Jer izlažući 
posvuda naredbe, pozivao je vojnike pod zastave i dao zvati k sebi 
podložne vladare i kraljeve. Štaviše, prolazeći onim krajevima, ništa što 
je Lukul uradio nije ostavio nepromijenjenim, nego i kazne mnogima 
otpusti i nagrade oduze; jednom riječju, radio je sve kao za okladu da 
pokaže poštovaocima tog vojskovođe da je potpuno bez vlasti. Kad mu je 
to Lukul preko prijatelja predbacivao, odlučeno bi da se sastanu; i 
sastadoše se u Galatiji. Pa budući da su obojica bila zaista izuzetno veliki 
vojskovođe i postigli izvanredne uspjehe, kad se njihovi liktori susretoše, 
imali su svežnjeve prutića jednako isprepletene lovorom; ali Lukul je 
dolazio iz zelenih i sjenovitih krajeva, a Pompej je slučajno baš dovršio 
dug marš kroz zemlju bez drveća i isušenu. Videći stoga Lukulovi liktori 
da je Pompejev lovor uvenuo i osušio se, davali su im dio svoga svježega 
pa njime ukrasiše i ovjenčaše njegove prutiće. I to uzeše kao znak da 
Pompej dolazi da prisvoji Lukulove pobjede i njegovu slavu. Bio je Lukul 
po redu konzulovanja i po dobi stariji od Pompeja, ali Pompej je imao 
veći ugled zbog dva trijumfa. Pa ipak, prvi susret obaviše u najvećoj mjeri 
diplomatski i ljubezno, veličajući uzajamno jedan drugome djela čestita- 
jući na uspjesima; ali kod razgovora koji su slijedili nisu se složili ni oko 
čega razumnog, nego čak izvrijeđaše jedan drugoga; Pompej Lukula zbog 
srebroljupstva, a Lukul Pompeja zbog želje za vlašću, te ih prijatelji jedva 
razdvojiše. 

Štaviše, Lukul u Galatiji raspodijeli dio osvojene zemlje, a Pompej 
je, utaborivši se malo podalje, nastojao spriječiti da se Lukulovim 
zapovijedima posvećuje ma kakva pažnja i oduze mu sve vojnike osim 
tisuću i šest stotina, za koje je smatrao da su zbog svojeglavosti njemu 
beskorisni, a prema Lukulu neprijateljski nastrojeni.“ Osim toga, 
omalovažavajući Lukulova djela, otvoreno je govorio da je on vodio 
kazališni rat sa sjenama njihove kraljevske moći, dok je njemu ostao boj 
protiv stvarne i kroz ranije bitke razumu dovedene vojne sile, jer je 
Mitridai sada pribjegao štitovima, mačevima i konjima. Braneći se, Lukul 
je tvrdio da Pompej sada korača borbi s utvarom i sjenom rata vjeran 
svome običaju da se, poput lijena lešinara, spušta na tuđe mrtvace i trga 
na komade rasute ostatke rata. Tako je, naime, sebi pripisao pobjede nad 
Sertorijem, Lepidom i spartakovcima koje su stvarno izvojevali Kras, 

Metel i Katul.!" Stoga nije nikakvo čudo što se nastoji lažno dičiti slavom 
armenskih i pontskih ratova čovjek koji se domislio da se, ovako ili onako, 
ugura u čast trijumfa nad odbjeglim robovima.!? 


32. Poslije toga Lukul otplovi,'“ a Pompej rasporedivši svoje 


brodovlje da stražari nad morem između Fenikije i Bospora,!!“ sam krene 
na Mitridata koji je imao trideset tisuća teških pješaka i dvije tisuće 
konjanika, ali se nije usuđivao ponuditi bitku. Ponajprije, kad je kralj 
svoju čvrstu i napadaju nepristupačnu goru na kojoj je upravo taborovao 
napustio zbog, kako je mislio, nedostatka vode, Pompej, zaposjevši istu i 
zaključujući po prirodi biljnog svijeta i konfiguraciji tla da to mjesto 
sadrži vrela, naredi svojim vojnicima da posvuda iskopaju zdence. Tad 
smjesta tabor bi pun vode, te su se čudili da za svog tog vremena Mitridat 
nije za to doznao. Zatim se Pompej utabori uokrug oko Mitriđatova 
tabora i podigne oko njega zid. Ali kralj, izdržavši četrdeset i pet dana 
opsade, neopazice umakne s najkrepkijom jezgrom vojske, poubijavši 
bolesne i beskorisne. Potom ga ipak Pompej iznenadi kod :Eufrata, te se 
utabori uza nj; i u strahu da ga ne preduhitri prijelaskom preko Eufrata, 
usred noći povede vojsku pod oružjem na nj; pripovijeda se da je u to 
vrijeme Mitridat imao u snu viziju koja je otkrivala budućnost. Usnilo mu 
se da, ploveći Pontom uz povoljan vjetar, već vidi Bospor i prijateljski 
pozdravlja suputnike kao što bi činio onaj koji se raduje jasnu i sigurnu 
spasu; ali iznenada vidje sebe lišena svih drugova, bacana amo tamo na 
malenu ostatku skupine. Dok je on sanjao tu nesreću prijatelji ga, 
pristupivši mu, digoše obavještavajući ga da Pompej napada. Morao se iz 
nužde pobiti braneći svoj šanac i njegovi zapovjednici, izvevši vojsku, 
postroje je u borbeni poredak. Ali kad Pompej opazi njihove pripreme, 
stađe oklijevati da se po mraku izloži opasnosti jer je mislio da ih treba 
samo objahati uokrug tako da ne pobjegnu, a za dana ih napadati, jer su 
brojčano nadmoćni. Ali njegovi najstariji vojnički tribuni, moleći i 
potičući ga, navedoše ga na odluku da napadne odmah; jer ni mrak nije 
bio potpun, nego je mjesec, spuštajući se, pružao još dosta vidljivosti da 
se razaznaju osobe. I to je najviše zavaralo kraljeve vojnike. Rimljani su, 
naime, napadali imajući mjesec za leđima; a kako je već svjetlo bilo na 
zalasku, sjene, iskačući daleko ispred njihovih tijela, padahu na neprijate- 
lje koji nisu mogli točno ocijeniti rastojanje; nego, misleći da su na dohvat 
ruke, izbacivši beskorisno koplja ne dosegoše ni do koga. Razabravši to, 
Rimljani nasrnuše na njih s vikom i, kad se neprijatelji više nisu usuđivali 
čvrsto ostajati na svome mjestu, ubijahu ih u paničnu bijegu tako da ih 
je palo mnogo više od deset tisuća, a njihov tabor bi osvojen. 

Sam je pak Mitridat u početku s osamsto konjanika prosijecao i 
probijao sebi prolaz kroz rimske redove, ali kad se ostali brzo raspršiše, 
ostade s tri pratioca. Jedan od njih bila je kraljeva inoča Hipsikratija koja 
je uvijek pokazivala muževnu ćud i neobičnu smjelost; zbog toga ju je 
kralj nazivao Hipsikratom;!!! tada odjevena u dugačku perzijsku mušku 
haljinu i na konju, niti je tjelesno bila iscrpljena dugim jahanjem niti 
izmorena služeći kralju i timareći mu konja sve dok ne dođoše u mjesto 
Sinoru,!'!* puno kraljeva novca i blaga. Uzevši odatle skupocjena odijela, 

Mitridat ih podijeli svojim pratiocima koji su mu se priključili na bijegu. 
Također dade svakom od prijatelja i smrtonosni otrov da ga nosi uza se 
kako nitko ne bi protiv svoje volje pao neprijateljima u ruke. Odande 
krene prema Armeniji k Tigranu, ali kad mu ovaj zabrani dolazak i javno 
ga ucijeni na sto talenata,!'!* mimoišavši izvore Eufrata, nastavi bijeg kroz 
Kolhidu.!'* 


33. Pompej pak provali u Armeniju na poziv mladog Tigrana; sad 
se, naime, bio pobunio protiv oca i susreo se s Pompejem kod rijeke 
Araksa koja izvire u istome kraju kao i Eufrat, ali okreće prema istoku i 
ulijeva se u Kaspijsko more, Njih dvojica tađa napredovahu zajedno 
primajući u podložništvo gradove; no kralj Tigran, nedavno skršen od 
Lukula, kad je doznao da je Pompej blage i milostive ćudi, primi rimsku 
posadu u svoju palaču pa, povevši sa sobom prijatelje i rođake, sam pođe 
da se preda. A kad na konju dođe do rimskog šanca, dva Pompejeva 
liktora, pristupivši mu, zatražiše da sjaše s konja; jer nitko nikad nije bio 
viđen u rimskom taboru đa sjedi na konju. Tigran ne samo da posluša, 
nego im predađe i mač odriješivši ga; i najzad, kad dođe do samog 
Pompeja, skinuvši tijaru, učini pokret da mu je položi pred noge i — 
vrhunac poniženja! — spustivši se, da se ničice baci preda nj. Ali Pompej 
ga preduhitri i, uhvativši ga za desnicu, povede ga naprijed; i posjevši ga 
blizu sebe, a sina s druge strane, reče Tigranu da za svoje druge gubitke 
treba da okrivljuje Lukula koji mu je oteo Siriju, Fenikiju, Kilikiju, 
Galatiju i Sofenu,!'!* ali ono što je sačuvao do Pompejeva dolaska zadržat 
će ako isplati Rimljanima šest tisuća talenata!“ odštete za učinjene 
nepravde, a njegov sin postane kraljem Sofene. Tim je uvjetima Tigran 
bio veoma obradovan i, kad ga Rimljani pozdraviše kao kralja, prepun 
radosti obeća svakome vojniku dati pola mine srebra,!!" centurionu deset 
mina, a vojničkom tribunu po talenat; ali njegov je sin bio vrlo 
nezadovoljan i, pozvan na večeru, reče da mu nisu potrebne takve počasti 
od Pompeja: on će sebi, naime, sam naći drugog Rimljanina koji će mu 
ih ukazati. Nato bude stavljen u lanac i predan na čuvanje za trijumf. 
Nedugo poslije toga Part Fraat posla zahtjev za izručenje mladića s 
obrazloženjem da mu je on zet, te predlažući da Eufrat bude granica 
između obiju država. Pompej odgovori da mladi Tigran pripada prije ocu 
nego tastu, a granicu će odrediti onako kako je pravično. 


34. Ostavivši!“ Afranija da pazi na Armeniju, sam je, idući na 
Mitridata, morao proći narodima koji su obitavali oko Kavkaza, Najveći 
su od tih naroda Albanci i Iberi!" od kojih se područje Ibera proteže do 
Moshičkoga gorja'*“ i Ponta, a Albanci obitavaju prema istoku i Kaspij- 
skome moru. Isprva ovi Pompeju na njegov zahtjev dopustiše prolaz; ali 
kad je u njihovoj zemlji vojsku zatekla zima, a Rimljanima je u to vrijeme 
pala svetkovina Saturnalija,'“' napadoše Rimljane s ne manje od četrdeset 
tisuća ljudi, prešavši rijeku Kirno koja izvire u Iberskim planinama i 
prima kao pritok Araks, koji se spušta iz Armenije, a izlijeva se u dvanaest 
rukavaca u Kaspijsko more. Drugi pak tvrde da Araks ne utječe u tu 
rijeku, nego se, tekući vlastitim tokom, blizu nje ulijeva u to more. 

Pompej, međutim, premda je mogao omesti prijelaz neprijatelja preko 
rijeke, pusti da mirno prijeđu; zatim ih napadne pa natjera u bijeg i velik 
broj poubija. A kad je njihov kralj poslao poslanike i zamolio milost, 
oprosti mu vjerolomstvo i sklopi s njime mir, pa zatim pođe na Ibere, 
brojčano ne slabije a još ratobornije od ostalih, koji su veoma željeli 
ugoditi Mitridatu suzbivši Pompeja. Jer Iberi nisu bili podložni niti 
Međanima niti Perzijancima, a izbjegli su i makedonsku vlast jer je 
Aleksandar morao hitno otputovati iz Hirkanije. No bez obzira na to, 
Pompej ih potuče u velikoj bitki tako da ih je izginulo devet tisuća, a bilo 
zarobljeno više od deset tisuća, te zatim provali u Kolhidu; kod rijeke. 
Fasis susretne ga Servilije s lađama kojima je čuvao Pont Euksin.! 


35. Međutim potjera za Mitridatom, koji se zavukao među narode 
oko Bospora i Meotide,'“ bila je praćena velikim teškoćama a Pompeju 
je bilo dojavljeno da su se Albanci opet odmetnuli, Okrenuvši se natrag 
na njih u gnjevu i želji za osvetom, s mukom i uz opasnosti prijeđe ponovo 
Kirno jer su barbari mnogobrojnim koljem zagradili obale i, kako mu je 
predstojao dugačak, mučan put kroz bezvodno područje, napunivši 
vodom deset tisuća mijehova od kože, pođe na neprijatelje te ih zatekne 
postrojene na rijeci Abantu: šezdeset tisuća pješaka i dvanaest tisuća 
konjanika, ali slabo naoružanih i većinom samo u kožama divljih zvijeri. 
Vodio ih je kraljev brat po imenu Kosis koji, čim je nastala borba izbliza, 
jurnuvši na Pompeja, pogodi ga kopljem u udubljenje na oklopu, a 
Pompej, zamahnuvši rukom, probode ga i usmrti. 

Pripovijeda se da su u toj bitki na strani barbara ušle u boj i 

Amazonke sišavši s planina oko rijeke Termodonta. Jer kad su poslije 
bitke Rimljani skidali oružje s ubijenih neprijatelja, naišli su na amazon- 
ske štitove i visoke čizme, ali nijedno žensko tijelo nije bilo viđeno. 
Amazonke nastavaju dijelove Kavkaza koji se pružaju prema Hirkan- 
skome moru,!ž* a ne graniče s Albancima, nego između njih žive Gele i 
Legi;'* s tim narodima, sastajući se svake godine, opće kroz dva mjeseca, 
a zatim, udaljivši se, žive same za sebe. 


36. Krenuvši poslije te bitke na marš u Hirkaniju i prema Kaspij- 
skome moru, zbog mnoštva gmizavaca smrtonosna ujeda vrati se natrag 
kad je bio udaljen samo još tri dana hoda i povuče se u Manju Armeniju. 
I kraljevima Elimejaca'* i Međana, koji mu poslaše poslanike, uzvrati 
prijateljskim pismima, ali na partskoga kralja, koji je provalio u Gordije- 
nu“ i pljačkao Tigranove podanike, posla vojsku pod Afranijem, pa ga 
istjera i potjerom pogna sve do kraja oko Arbele. 

Od Mitridatovih inoča koje su mu bile dovedene Pompej nije 
obljubio nijedne, nego ih sve vrati roditeljima i rođacima. Većina su ih, 
naime, bile kćeri vojskovođa i vladara. Ali Stratonika, koju je kralj najviše 
cijenio i koja je čuvala zlatom najbogatiju kraljevu tvrđavu, bila je, kako 
se čini, kći nekog starog i inače ne baš imućnog svirača, a smjesta je 
osvojila Mitridata kad je jednom pred njim zasvirala pri piću tako da ju 
je odmah uzeo sa sobom u krevet, dok je starca otpremio veoma 
nezadovoljna čak i bez prijazne riječi. Ali kad je, probudivši se u zoru, 

ugledao u kući stolove pretrpane zlatnim i srebrnim čašama i veliko 
mnoštvo služinčadi, eunuha i paževa kako mu prinose skupocjene haljine, 
a pred vratima konja gdje stoji urešen kao oni kraljevih prijatelja, držeći 
da je čitava stvar izrugivanje i šala, pojuri da pobjegne kroz vrata. No kad 
su ga sluge zadržavale i govorile mu da mu je kralj darovao veliko imanje 
nedavno umrla bogata čovjeka i da su te stvari samo mali prvijenci i uzorci 
ostalih dobara i imovine, jedva povjerovavši, pa odjenuvši grimiznu 
haljinu i skočivši na konja, projaše kroz grad vičući: »Sve je to moje!« 
Onima koji su mu se smijali govorio je da nije čudo što to radi, nego da 
je čudo što ne baca kamenje na one koje susreće jer je lud od radosti. Od 
takva je roda i krvi bila Stratonika.'* No ona i predade tu utvrdu 
Pompeju!“ i k tome mu donese mnogo darova, od kojih on prihvati samo 
one za koje se činilo da će biti ukras hramovima i da će podati sjaja 
trijumfu, a ostalo dopusti Stratoniki da uživa u veselju. Isto tako i kad 
mu kralj Ibera posla počivaljku, stol i prijestolje, sve od zlata, i zamoli ga 
da ih uzme, i to predade kvestorima za javnu blagajnu. 


37. U tvrđavi Kenu!*" naiđe Pompej i na tajne spise Mitridatove i 
pročita ih ne bez zadovoljstva jer su bacali mnogo svjetla na kraljev 
značaj. Bijahu tu i sjećanja iz kojih se otkrilo da je osim mnogih drugih 
otrovom smaknuo i sina Arijarata, i Sardijca Alkeja zato što ga je slavom 
nadmašio u utrci konja. Bila su zabilježena i tumačenja snova, od kojih 
je neke sam usnio, a druge neke od njegovih žena, pa pisma Monime!“ 
njemu, vrlo lascivna sadržaja, i njegovi odgovori njoj. Teofan!* tvrdi da 
je bio nađen i Rurilijev!* govor koji je potakao kralja da pobije Rimljane 
u Aziji. Ali većina povjesničara s dobrim razlogom nagađa da je to 
zlonamjerna izmišljotina Teofanova koji je lako mogao mrziti Rutilija, 
čovjeka njemu nimalo slična, a vjerojatno i da ugodi Pompeju, čijeg je oca 
Rutilije u svojim povijesnim djelima prikazao kao potpuna nitkova. 


38. Došavši odatle u Amis,'*“ njegovo ga častohleplje navede na 
zazoran postupak. Jer dok je temeljito izružio Lukula što je za života 
neprijateljeva izdavao pismene darovnice i dijelio poklone i počasti, sve 
što pobjednici obično čine po završetku i okončanju rata, sam je Pompej 
ipak, dok je još Mitridat vladao na Bosporu i imao skupljenu znatnu 
vojnu silu, postupao isto tako kao da je već sve dovršeno, uređujući 
pokrajine i dijeleći poklone, jer je k njemu došlo mnogo glavara i vladara, 
te dvanaest barbarskih kraljeva. Stoga se i nije udostojao, odgovarajući na 
pisma partskoga kralja, osloviti ga kao drugi »kraljem kraljeva«, jer je 
želio ugađati ostalim kraljevima. Njega je pak obuzimala strastvena i 
žarka želja da povrati Siriju i kroz Arabiju izbije na Crveno more!" zato 
da zaključi svoj pobjednički pobod Oceanom koji okružuje nastanjeni 
svijet; jer i u Africi je prvi u pobjedničkom napredovanju stigao do 
vanjskog mora, i u Hispaniji je opet omeđio rimsku vlast Atlantskim 
morem i, treće, nedavno je, goneći Albance, zamalo izbio na Hirkansko 
more. Da poveže, dakle, svoj kružni pohod s Crvenim morem, pokrene 
vojsku. Ta i inače vidio je da je teško s vojskom loviti Mitridata i da je 
neugodniji protivnik kad bježi nego kad se bori. 

39. Primijetivši stoga da će za sobom ostaviti moćnijeg neprijatelja 
nego što je on sam = glad, postavi brodove kao stražu da zaustavljaju 
trgovačke lađe koje Hlove u Bospor; smrt je bila kazna za one koji budu 
uhvaćeni. Zatim, uzevši sa sobom veliko mnoštvo svoje vojske, povede je 
na marš; naišavši na još nepokopana tijela onih, koji su pod Trijarijem!?7 
pali poslije neuspješne bitke s Mitridatom, sve ih sjajno i dostojno 
pokopa, a propuštanje toga čini se da je jako pridonijelo mržnji vojnika 
na Lukula. Pošto je njegov legat Afranije podložio Arape oko Amana,! 
a on se sam spustio u Siriju,!* kako ovom nisu vladali zakoniti kraljevi, 
proglasi je pokrajinom i vlasništvom rimskog naroda, a Judeju pokori i 
zarobi njezinoga kralja Aristobula.'“ Jedne je gradove osnivao, druge je 
oslobađao kažnjavajući njihove tirane, ali najviše je vremena proveo 
baveći se sudstvom, presuđujući sporove gradova i kraljeva; onima pak, 
kamo sam nije dospijevao stići, slao je svoje prijatelje; kad su Armenci i 
Parti prepustili njemu odluku u teritorijalnom sporu, posla im tri suca i 
posredovatelja. Jer velik je bio glas o njegovoj moći, a ne manji o njegovoj 
hrabrosti i blagosti; time je uspijevao prikriti i većinu prijestupa svojih 
prijatelja 1 bliskih znanaca, jer po naravi nije bio stvoren da sprečava ili 
kažnjava one koji su činili zlo, ali se pokazivao iako susretljivim prema 
svima koji su dolazili s njime u dodir da su rado podnosili njihovu 
lakomost i grubost. 


40. Najveći je utjecaj na nj imao oslobođenik Demetrije, mlad 
čovjek, uostalom ne baš bez inteligencije, ali koji je odveć zloupotreblja- 
vao svoju dobru sreću; o njemu se pripovijeda i slijedeća zgoda. Filozof 
Katon, dok je još bio mlad, ali je već imao velik ugled i visoko smjerao, 
dođe u Antiohiju! kad Pompej nije bio ondje, hoteći upoznati grad. Sam 
je, međutim, kao uvijek koračao pješice, a prijatelji koji su ga pratili na 
putu jahali su na konjima. Ugledavši pred gradskim vratima mnoštvo u 
bijelo odjevenih ljudi i s jedne strane puta mladiće, a s druge dječake koji 
su činili dvored, bio je zlovoljan misleći da je to učinjeno iz poštovanja i 
počasti prema njemu premda mu to nimalo nije trebalo, pa zatraži od 
prijatelja da sjašu i nastave pješice s njime; a kad su se približili, onaj koji 
je ravnao i upravljao svom tom paradom s vijencem na glavi i štapom u 
ruci, pošavši im ususret, upita ih gdje su ostavili Demetrija i kada će stići. 
Katonovi prijatelji prasnuše u smijeh, a Katon, rekavši: »Jadna li 
grada!«, prođe kraj njega te odgovorivši mu ništa drugo.!# 

Pa ipak, sam je Pompej činio Demetrija manje zazornim time što je 
trpio njegove obijesne ispade koji nisu kod njega izazivali mrzovolje. 
Pripovijeda se da se često na prijemima, dok je Pompej dočekivao i 
primao druge goste, on, već sjedeći gizdav, kočoperio povukavši svoju 
togu s glave do preko ušiju.'* Još se nije ni vratio u Italiju, a već je kupio 
najugodnija predgrađa Rima i najljepša mjesta za zabavu, najraskošnije su 
vrtove nazivali Demetrijevima; a sam je Pompej sve do svog trećeg 
trijumfa stanovao umjereno i skromno. Ali kasnije, kad je podigao 

Rimljanima to lijepo i znamenito kazalište,!“ sazidao je uza nj, kao neki 
mali čamčić uz veliku lađu, kuću sjajniju od one, ali ne i takvu da bi 
izazivala zavist, tako da se vlasnik koji se poslije Pompeja uselio u nju 
čudio i pitao gdje je Pompej večeravao. Tako se barem pripovijeda o tome. 

41. Kako kralj Arapa oko Petre nije ranije nimalo uzimao u obzir 
rimsku moć, a tada se silno uplašio i pisao da je odlučio u svemu slušati 
i izvršavati zapovijedi, Pompej, želeći ga učvrstiti u toj namjeri, zavojšti 
na Petru'* s vojskom iako je protiv toga većina imala nemalo zamjerki. 
Smatrali su da je to izbjegavanje potjere za Mitridatom i tražili da se 
Pompej okrene protiv njega, starog protivnika Rima, koji se opet 
oporavlja i sprema, kako je bilo javljano, te da vodi vojsku kroz Skitiju i 
Peoniju'* protiv Italije. Pompej, međutim, smatrajući da je lakše uništiti 
njegovu vojsku dok ratuje nego njega osobno uhvatiti kad bježi, nije htio 
trošiti snage u uzaludnoj potjeri, nego je poduzimao druge poduhvate u 
razmacima dok rat nije trajao i tako je razvlačio vrijeme. 

Ali sudbina riješi tu nepriliku. Ta nije više bio na velikoj udaljenosti 
od Petre i već je toga dana podigao šanac, a sam se vježbao na konju 
pokraj tabora, kad dojašu pismonoše noseći dobre vijesti. To je odmah 
bilo jasno po vršcima njihovih kopalja: bili su, naime, ovjenčani lovorom. 
Čim ih ugledaše, vojnici pritrčaše Pompeju. On je najprije htio dovršiti 
svoje vježbanje, ali na povike i molbe, sjahavši s konja i uzevši pisma, 
pođe na čelu vojnika u tabor. Kako nije bilo prave govornice niti su 
dospjeli načiniti vojničku, zamjenu za onu (a prave je sami rukama vadeći 
duboko iz zemlje veliko grumenje i gomilaju ga jedno na drugo), u 
trenutnoj velikoj žurbi i revnosti, snesavši na hrpu samare tovarne marve, 
načine nekakvo povišeno mjesto. Stupivši na nj, Pompej im objavi da je 
Mitridat mrtav jer se sam skončao pošto se njegov sin Farnak pobunio 
protiv njega i primio u posjed sve tamošnje vlasti čineći to, kako je 
napisao, i za sebe i za Rimljane.!# 


42. Nato se vojska, ispunjena radošću, kako je bilo i prirodno, 
posvetila žrtvama i zajedničkom gošćenju osjećajući da je u Mitridatovoj 
osobi umrlo deset tisuća neprijatelja. Tad Pompej, okrunivši svoja djela i 
vojevanja završetkom za koji se nije moglo očekivati da će biti tako lak, 
odmah povuče vojsku iz Arabije; i prolazeći brzo kroz pokrajine koje su 
ga odvajale od cilja, dođe u Amis i nađe ondje mnogo darova koje je dao 
dopremiti Farnak, mnogo mrtvih tijela članova kraljevske obitelji i leš 
samog Mitridata ne baš lako prepoznatljiv po licu (jer je balzamirateljima 
promaklo da nisu izvadili mozak); ali oni, koji su bili željni tog prizora, 
prepoznavahu ga po brazgotinama. Pompej se sam, naime, nije mogao 
odlučiti da ga vidi, nego, ublažujući božansku odmazdu,“ dade ga 
otpremiti u Sinopu. Ali se zadivio veličini i sjaju odjeće i oružja što ih je 
Mitridat običavao nositi; pa ipak, remen za mač, koji je bio vrijedan četiri 
stotine talenata,'? Publije, ukravši ga, proda Arijaratu, a tijaru Gaj, 
Mitriđatov brat po mlijeku, dade potajno Sulinu sinu Faustu na njegovu 
molbu, a bila je remek-djelo izrade. To je tada izmaklo Pompejevoj 
pažnji, ali Farnak kasnije doznade za to pa kazni kradljivce. 

Uredivši i sredivši tamošnje prilike, Pompej nastavi svoj put sad već 
s većom pompom. Tako došavši u Mitilenu dade gradu slobodu radi 
Teofana i ostade da promatra tradicionalno natjecanje pjesnika koji su 
ovoga puta imali kao jedinu svoju temu njegove podvige. A kako mu se 
veoma svidjelo i kazalište, dade izraditi njegov tlocrt i skicu da bi mogao 

u Rimu izgraditi njemu slično,“ ali veće i veličanstvenije. Kad je stigao 
na Rod, posjetio je predavanja svakoga od sofista i svakome je na dar 
poklonio po talenat; Posejdonije!“! je stvarno zapisao predavanje što ga je 
za nj održao protiv učitelja govorništva Hermagore 0 nalaženju teme 
općenito.“ U Ateni je Pompej jednako darežljivo postupio prema 
filozofima; a kako je gradu dao za obnovu pedeset talenata,!"* nadao se 
da će u Italiju stupiti ovjenčan slavom najslavnijega od ljudi i da kod kuće 
čeznu da ga vide isto kao i on njih. Ali onaj božanski činilac, koji se stalno 
trudi da s velikim i sjajnim darovima sudbine izmiješa 1 neki dio zla, 
odavno je potajno bio zauzet time da mu povratak učini gorčim. Jer 
Mucija se za njegove odsutnosti prepustila razvratu. I dok je još bio 
daleko, Pompej se prezirno odnosio prema glasovima o tome; ali kad je 
došao bliže Italiji i imao vremena da se, kako se čini, ozbiljnije pozabavi 
tom optužbom, posla joj otpusnicu a da niti je tada napisao niti kasnije 
izrekao zbog čega je šalje od sebe; no razlog je naveden u Ciceronovim 
pismima.!** 


43. Svakovrsne su priče o Pompeju stizale u Rim prije njega i uzbuna 
bijaše velika jer se mislilo da će odmah povesti vojsku na Rim i uspostaviti 
čvrstu samovladu. Kras se s djecom i novcem potajno ukloni iz grada bilo 
stvarno iz straha ili prije, kako se čini, hoteći učiniti vjerodostojnijim 
ocrnjivanje Pompeja i zavidničku mržnju protiv njega stvoriti žešćom. No 
on, čim je stupio na italsko tlo," sabravši vojnike u skupštinu i 
prozborivši im prema prilici, te izrazivši im svoje prijateljstvo i zahvalnost, 
naloži im da se raziđu svaki u svoj grad i da se prihvate svojih 
mirnodopskih poslova palnteći da se za trijumf opet sastanu kod njega. 
Kad je vojska tako bila raspuštena i svi doznali za to, čudna se stvar desi. 
Kad su gradovi kroz koje je prolazio vidjeli Pompeja Velikog kako 
nenaoružan i s nekoliko znanaca putuje zemljom kao da dolazi s nekog 
običnog puta po tuđini, slijevajući se da mu pokažu svoju naklonost i 
prateći ga, dovedoše ga do Rima s vojskom većom od njegove; pa da je 
tada imao na umu neki prevrat i mijenjanje uređenja, nimalo mu ne bi 
trebalo druge vojske. 


44, Ali kako zakon ne dopušta pobjedničkom vojskovođi da uđe u 
grad prije trijumfa, Pompej posla senatu zahtjev da se odlože izbori za 
konzule i da mu učine tu uslugu da osobno podrži Pizonovu kandidatu- 
ru.!* Ali kako se Katon suprotstavio tom zahtjevu, Pompej ne dobi ono 
što je želio. No zadivivši se njegovoj otvorenosti u govoru i odlučnosti 
kojom je jedini javno zastupao zakonitost, poželi da ga nekako pridobije; 
i kako je Katon imao dvije nećakinje, jednu htjeđe sam uzeti za ženu, a 
drugu udati za svog sina. Ali Katon prozre taj pokušaj smatrajući to 
podmićivanjem na neki način rodbinskom vezom kao mitom, premda su 
njegova sestra i žena bile nezadovoljne što će Pompej Veliki biti odbijen 
kao rođak po tazbinstvu. U međuvremenu Pompej je, hoteći da Afranije 
bude izabran za konzula,!*“ trošio zbog njega novac u tribusima: narod je 
dolazio k Pompejevim vrtovima da ga dobije tako da se stvar razglasila, 
pa su i Pompeja psovali što tu najvišu magistraturu, koju je sam polučio 

za svoje uspjehe, čini robom na prodaju za one koji je ne mogu steći 
svojim vrlinama. »Pa eto«, rekao je Katon ženama svoje obitelji »dio tih 
predbacivanja morali bismo i mi primiti na se da smo se srodili s 
Pompejem«. A one, čuvši to, priznaše da on bolje od njih prosuđuje o 
tome što je dolično.!?? 


45. Njegov je trijumf bio takve veličine da mu, premda je bio 
razdijeljen na dva dana,!* nije dostajalo vremena, nego je mnogo od 
pripremljenog za prikazivanje moralo biti izostavljeno, a bilo je toga 
dovoljno da učini veličanstvenom i sjajnom još jednu trijumfalnu povorku. 
Natpisi nošeni ispred povorke objavljivali su imena naroda nad kojima je 
slavio trijumf. Bili su to ovi: Pont, Armenija, Kapadokija, Paflagonija, 
Medija, Kolhida, Iberi, Albanci, Sirija, Kilikija, Mezopotamija, Fenikija 
i Palestina, Judeja, Arabija i sve gusarstvo po kopnu i moru što ga je 
svladao. Kod tih naroda osvojeno je bilo ne manje od tisuću utvrda, 
gradova ne mnogo manje od devet tisuća, uz osam stotina gusarskih lađa; 
trideset devet gradova bilo je utemeljeno. Pored toga, natpisi su objašnja- 
vali da su javni prihodi od poreza ranije iznosili pedeset milijuna 
drahmi,!* a od zemalja što ih je Pompej pripojio državi porasli su na 
osamdeset pet milijuna!“ i da je u javnu blagajnu u novcu i u zlatnim i 
srebrnim predmetima unio dvadeset tisuća talenata!“! ne računajući novac 
podijeljen vojnicima, od kojih je onaj čiji je dio bio najmanji dobio tisuću 
petsto drahmi.'“ Zarobljenici vođeni u trijumfalnoj povorci, pored 
gusarskih vođa, bili su sin Tigrana armenskog sa ženom i kćerkom, 
Zosima, žena samoga kralja Tigrana, Aristobul, kralj Judejaca, sestra i 
petero djece Mitridatove, skitske žene i taoci Albanaca, Ibera i komagen- 
skoga kralja;'* bilo je i vrlo mnogo pobjednih znakova brojem jednakih 
svim bitkama u kojima je Pompej pobijedio sam ili preko svojih 
podzapovjednika. Ali ono što je najviše pridonosilo njegovoj slavi i što 
nije uspjelo još nikada nijednome od Rimljana bilo je to što je svoj treći 
trijumf slavio nad trećim kontinentom. Jer i drugi su prije njega slavili 
po tri trijumfa; ali on je prvi slavio nad Afrikom, drugi nad Evropom, a 
ovaj posljednji nad Azijom, tako da se činilo da je na neki način svojim 
trima trijumfima obuhvatio sav nastanjeni svijet.!* 


46. Starost mu je u to vrijeme bila, prema povjesničarima koji ga u 
svemu uspoređuju s Aleksandrom i u svemu ga hoće njemu približiti, 
manje od trideset četiri godine, ali stvarno se primicao četrdesetoj.!'? 
Kakva bi sreća za nj bila da je završio život u tom trenutku do kojeg je 
uza nj bila Aleksandrova dobra sreća! Jer vrijeme koje je nadolazilo 
donijelo mu je sreću, koja mu je pribavila samo omrazu, i nesreću, koja 
je bila nepopravljiva. Utjecaj što ga je časnim sredstvima stekao u gradu 
stavio je u službu nezakonitih ciljeva drugih pridonoseći njihovoj snazi 
onoliko koliko je gubio od svoje slave, tako da ga prije nego što je to 
opazio uništiše sama sila i veličina vlastite moći. Pa kao što najčvršći 
dijelovi i mjesta u gradovima, kad padnu neprijateljima u ruke, pridodaju 
svoju snagu njihovoj, tako je Cezar, uzdigavši se Pompejevim utjecajem 
protiv grada, oborio i uništio upravo onoga čijom je pomoću ojačao protiv 
ostalih. A desilo se to ovako. 

Kad se Lukul vratio iz Azije pošto se Pompej prema njemu ponio . 
onako uvredljivo, senat mu smjesta priredi sjajan doček i, kad je Pompej 
došao natrag, još više nastojeći umanjiti njegov prestiž, poticao je Lukula 
na političko djelovanje. Ovaj je, međutim, u drugome već izgubio 
energiju i njegova se djelotvornost ohladila budući da se prepustio užitku 
dokolice i zadovoljstvima svoga bogatstva, ali je Pompeja, odmah skočivši 
na nj i napavši ga žestoko zbog ukidanja njegovih uredbi,“ nadvladao i 
odnio u senatu pobjedu uz podršku Katona. Pompej, nadglasavan i 
potiskivan, morao je tražiti utočište kod pučkih tribuna i vezati se uz 
mlade avanturiste; najdrskiji i najbestidniji među njima, Klodije,!" 
prihvativši ga, baci ga pred narod i, povlačeći ga mimo njegova dostojan- 
stva ovamo i onamo po Forumu, služio se njime za potvrdu onoga što je 
govorio i predlagao ugađajući i ulagujući se svjetini. I k tome je još tražio 
nagradu od Pompeja, kao da mu pomaže, a ne da ga sramoti, a kasnije ju 
je od njega i dobio u žrtvovanju Cicerona koji je bio Pompeju prijatelj i 
učinio mu je više političkih usluga od ma koga drugog. Jer kad je Ciceron 
bio u opasnosti i molio ga za pomoć, Pompej ga ne htjede ni vidjeti nego 
zaključavši vrata pred onima koji su došli radi Cicerona, hitro ode kroz 
druga vrata od kuće. A Ciceron, uplašivši se ishoda svog suđenja, potajno 
se povuče iz Rima.!'* 


47. U to se vrijeme Cezar, vrativši se s vojne,'* prihvatio politike 
koja mu je zasada donijela mnogo popularnosti i moći za budućnost, ali 
je najviše naškodila Pompeju i gradu. Po prvi se put natjecao za konzulat; 
kako su Kras i Pompej bili u svađi, videći da će mu, ako se priključi 
jednome, drugi postati neprijatelj, potrudi se da obojicu izmiri — stvar 
inače plemenita i korisna po državu, ali ju je on učinio iz niske pobude i 
podmuklo. Jer kod države je kao i kod broda: kad se sila koja održava 
ljuljanje ravnomjernim sva skupi na jednoj strani i postane jedinstvena, 
čini da ta strana neodoljivo pretegne i sve izvrne naglavce. Barem je 
Katon onima koji su govorili da je državu upropastila kasnija svađa 
između Cezara i Pompeja rekao da pogrešno okrivljuju ono što se 
dogodilo posljednje; nije, naime, svađa i neprijateljstvo njihovo postalo 
prvo i najveće zlo gradu, nego njihovo združivanje i sloga. No Cezar bi 
doišta izabran za konzula; i odmah, udvarajući se siromašnima i onima 
bez sredstava, predloži osnivanje novih naseobina i diobu zemlje kršeći 
tako dignitet te magistrature i praveći od konzulata neku vrst pučkog 
tribunata. Kad mu se suprotstavljao njegov drug u službi Bibul a Katon 
bio spreman da svom silom podrži Bibula, Cezar izvevši na zborište pred 
narod Pompeja i obrativši mu se, upita ga da li odobrava predložene 
zakone; a kad je Pompej potvrdio, reče: »Ako bude, dakle, pružan otpor 
tim zakonima, hoćeš li doći narodu u pomoć ?« »Svakako«, reče Pompej 
»doći ću donoseći protiv onih koji budu prijetili pored mača i štit«. Opće 
je mišljenje bilo da do toga dana Pompej niti je rekao niti učinio nešto 
vulgarnije, tako da su ga čak i njegovi prijatelji opravdavali govoreći da 
mu je to izletjelo onog trena na govornici. Međutim, po onome što se 
kasnije događalo bilo je već očigledno da se potpuno prepustio Cezarovu 
manipuliranju. Na sveopće se, naime, iznenađenje Pompej oženio Cezaro- 

vom kćerkom Julijom zaručenom s Cepionom, za koga se imala udati za 
nekoliko dana, a za umirenje Cepionove srdžbe Pompej mu obeća vlastitu 
kćer koja je već bila u zarukama sa Sulinim sinom Faustom. Sam pak 
Cezar oženi se Kalpurnijom, kćerkom Pizonovom. 


48. Nato Pompej, napunivši sav grad vojnicima, silom sve držaše u 
ruci. Kad je konzul! Bibul silazio na Forum s Lukulom i Katonom, 
iznenada nasrnuvši na njih, polomiše svežnjeve prutića njegovih liktora, 
a netko Bibulu saspe košaru izmetina na glavu, dok dva pučka tribuna 
koji su ga pratili, zadobiše rane. Pošto su tako Forum ispraznili od onih 
koji su se odupirali, prihvatiše zakon o podjeli zemlje; a narod, progutavši 
tu meku, postade potpuno upokoren i pripravan da klimanjem glave 
prihvati sve njihove zamisli; tako su bile odobrene Pompejeve uredbe oko 
kojih se svađao s Lukulom, a Cezaru ovostrana i onostrana Galija, te Ilirik 
na pet godina s četiri potpune legije, dok su za sljedeću godinu!“ kao 
konzuli određeni Cezarov tast Pizon i Gabinije, najpretjeraniji Porupejev 
ulizica. 

Dok se to događalo, Bibul, zaključavši se u kući, kroz ostalih osam 
mjeseci svoga konzulovanja nije izlazio u javnost, ali je izdavao proglase 
pune optužbi i pogrda protiv obojice. Katon je kao u snoviđenju i od 
Apolona nadahnut u senatu nagovještavao budućnost grada i Pompeja, 
dok je Lukul, odrekavši se borbe, vodio miran i lagodan život tvrdeći da 
je prešao godine za političku djelatnost, na što je Pompej dometnuo da je 
za starca rasipnički život još nedoličniji nego bavljenje politikom. No 
ubrzo se i sam mlitavo prepusti ljubavi prema svojoj mladoj ženi, njoj je 
posvećivao svu pažnju, provodio dane na ladanju i po vrtovima, a 
zanemarivao zbivanja na Forumu tako da ga je tada čak i Klodije, koji je 
u to vrijeme bio pučki tribun, prezreo i upustio se u vratolomne pothvate. 
Pošto je, naime, istjerao iz grada Cicerona, a Katona pod izgovorom 
povjerena mu vojničkog zapovjedništva otpremio na Kipar, dok je Cezar 
otišao u Galiju, a vidio je da je narod njemu naklonjen zato što je sve 
političke mjere i djelovanje i usmjerio na to, odmah se dao na nastojanje 
da poništi neke od njegovih" uredbi pa je, ugrabivši njegova zarobljenika 
Tigrana, držao ga uza se, sudski je gonio neke njegove prijatelje 
iskušavajući time Pompejevu moć, a najzad, kad se Pompej pojavio pred 
sudom,'"! Klodije na čelu rulje pune bezočnosti i bezobraznosti, sam se 
postavivši na najupadljivije mjesto, stade izbacivati ovakva pitanja: »Tko 
je raskalašeni imperator? Tko kao čovjek traži čovjeka?!“ Tko si češe 
glavu jednim prstom?«? A oni, kao kor uvježban da naizmjence 
odgovara, kad bi on zatresao togom, na svako su pitanje odgovarali: 
»Pompej«. 


49. To je, dakako, boljelo Pompeja koji nije bio navikao da sluša 
kako o njemu ružno govore i nije imao iskustva u takvoj vrsti ratovanja; 
ali još ga je jače jedilo što je opažao da senat uživa što on biva sramotno 
vrijeđan i što trpi kaznu za svoju izdaju prema Ciceronu. Ali kad je na 
Forumu došlo do udarca, pa čak i do ranjavanja i jedan se Klodijev sluga 
u vrevi provlačio između onih koji su okruživali Pompeja, a u njega 

nađoše mač, uze to kao izliku, a i inače se plašio Klodijeve bestidnosti i 
vrijeđanja, te više ne iziđe na Forum tako dugo dok je Klodiju trajao 
mandat. Ostajao je kod kuće i neprestano s prijateljima razmatrao kako 
da ublaži srdžbu senata i optimata protiv sebe. Na Kuleonove pozive, 
međutim, da otpusti Juliju i zamijeni prijateljstvo s Cezarom  prijatelj- 
stvom sa senatom nije uopće obraćao pažnju, ali posluša one koji su 
smatrali da treba pozvati natrag Cicerona, čovjeka koji je bio i najveći 
neprijatelj Klodiju i izvanredno omiljen u senatu. Isprativši, dakle, s 
jakom vojničkom pratnjom njegova brata, koji je molio za Ciceronov 
povratak na Forum, gdje je, doduše, bilo ranjenih i ubijenih, nadvlada 
Klodija. I čim se na temelju prihvaćena zakona Ciceron vratio,!“* odmah 
izmiri Pompeja sa senatom i, zagovarajući zakon o žitu, na neki način 
učini opet Pompeja gospodarom svega što su Rimljani posjedovali na 
kopnu i na moru.!“ Jer pod njegovu nadležnost došle su luke, trgovačke 
postaje, razdioba žita, jednom riječju moreplovstvo i poljoprivreda. 
Klodije je tvrdio da zakon nije bio predložen zbog oskudice žita, nego da 
je oskudica žita nastala da bi se mogao predložiti taj zakon kojim 
Pompejeva moć, koja je venula kao od beskrvnosti, opet oživljava i 
oporavlja se novom vlašću, ali drugi razlažu da je ta zamisao potekla od 
konzula Spintera!" čija je namjera bila da zatoči Pompeja u višoj službi 
kako bi on sam bio poslan u pomoć kralju Ptolemeju.“ No, ipak, pučki 
tribun Kanidije predloži zakon da Pompej bez vojske, samo s dva liktora, 
bude izmiritelj kralja s Aleksandrijcima. Činilo se da ni Pompej nije imao 
ništa protiv tog zakona, ali ga senat ipak odbije s prilično prihvatljivim 
obrazloženjem da se plaši za njegovu sigurnost. Osim toga, po Forumu i 
kod vijećnice nađeni su listići u kojima se tvrdilo đa je Ptolemejeva želja 
da mu Pompej bude dodijeljen kao vojskovođa umjesto Spintera. A 
Timogen!* stvarno tvrdi da je Ptolemej bez potrebe otišao i napustio 
Egipat nagovoren od Teofana, koji je radio na tome da Pompeju pribavi 
novu priliku da dođe do novaca i novog zapovjedništva. Ali to je 
nevjerojatno ne toliko zbog Teofanova niikovluka koliko zbog Pompejeve 
naravi, u kojoj častoljublje nije bilo tako podmuklo niti tako nisko. 


50. Postavljen tako nadzirateljem organizacije snabdijevanja žitom, 
Pompej posla svoje predstavnike i prijatelje na razna mjesta, a sam otplovi 
na Siciliju, Sardiniju i u Afriku da sabire žito. A kad je kanio isploviti s 
njime, kako je na moru puhao jak vjetar i kormilari oklijevali, stupivši 
prvi na palubu broda i naredivši da se diže sidro, uzvikne: »Ploviti je 
nužno, živjeti nije nužno«. Pokazujući takvu hrabrost i revnost, uz pomoć 
dobre sreće napuni more brodovima, a tržišta žitom tako da je i vanjskim 
narodima doteklo od viška onoga što je on pribavio; kao iz vrela preobilja, 
svima je bogato naviralo. 


51. U međuvremenu Cezara podigoše njegovi keltski ratovi; i 
premda se činilo da je veoma udaljen od Rima i zaokupljen Belgama, 
Svebima i Britancima, neopazice je velikom vještinom podrivao Pompeja 
politički u srcu samog Rima i u najvažnijim pitanjima. Jer on sam, 
zaogrnut svojom vojnom silom kao duša tijelom, nije je toliko upotreblja- 

vao protiv barbara koliko ju je vježbao, čeličio i činio nepobjedivom i 
strašnom bojevima s njima kao u lovovima i hajkama na divljač, a zlato, 
srebro i ostalo bogatstvo i ratni plijen, koji mu je u obilju pritjecao iz 
njegovih brojnih ratova, slao je u Rim i svojim podmićivanjem i 
darežljivošću stavljao na kušnju edile, pretore, konzule i njihove žene, te 
je pridobijao na svoju stranu mnoge; stoga, kad je prešao Alpe i zimovao 
u Luki,!'? veliko je mnoštvo običnih ljudi kao za okladu jurilo da se nađe 
ondje, dok je dvije stotine ljudi senatorskog staleža, među kojima i 
Pompej i Kras, i sto i dvadeset svežnjića prutića prokonzula i pretora bilo 
viđeno na Cezarovim vratima. '*“ Ostale je zato otpremio puneći ih nadama 
i novcem, dok je s Pompejem i Krasom sklopio sporazum da se njih 
dvojica natječu za konzule, a Cezar će ih podupirati šaljući mnoge od 
svojih vojnika da glasaju; čim budu izabrani, oni će sebi nastojati 
osigurati upravu pokrajinama i zapovjedništvo nad vojskom, dok će 
Cezaru potvrditi sadašnje za daljnje petogođe. Kad je to izbilo na javu, 
ogorčivalo je prve  Srađane; i Marcelin, ustavši u narodnoj skupštini, u 
lice ih upita da li će se natjecati za konzula, 81 T dok ih je većina naroda 
pozivala da odgovore, prvi Pompej reče da će se možda natjecati a možda 
i neće; Kras pak odgovori diplomatskije: reče da će postupiti prema tome 
koje od toga dvoga bude smatrao da će biti od veće koristi za opće 
dobro.!“ A kad je Marcelin ustrajao u svojim napadima na Pompeja i 
smatralo se da govori veoma snažno, Pompej primijeti da je Marcelin 
nejnepravičniji od sviju ljudi jer mu nije zahvalan što ga je od nemušta 
učinio rječitim i od izgladnjela punim bljuvotina.!5 


52. Ipak, premda su svi drugi odustajali, od kandidature za konzulat, 
Katon ohrabri i nagovori Lucija Domicija!** neka je se ne odrekne; jer 
borba neće biti za vlast, nego protiv tirana za slobodu. Ali Pompej i 
njegovi pristaše, pobojavši se Katonove odlučnosti, da ne bi, imajući uza 
se čitav senat, odvukao i naveo na predomišljanje one u narodu koji 
zdravo rasuđuju, ne dopustiše Domiciju da siđe na Forum, nego, poslavši 
naoružane ljude, ubiše lučonošu!* koji je išao pred njima, a ostale 
natjeraše u bijeg; posljednji je uzmakao Katon ranjen u desni lakat dok 
se borio braneći Domicija. 


Takvim putem došavši na vlast, niti u ostalome nisu postupali 
doličnije. Nego kao prvo, dok je narod donosio glasove za izbor Katona 
za pretora, Pompej raspusti skupštinu izgovarajući se nepovoljnim zname- 
njem a umjesto Katona pretorom proglasiše Vatinija, pošto su novcem 
podmitili tribuse. Zatim preko pučkog tribuna Trebonija predlagahu 
zakone da se, kao što je bilo dogovoreno, Cezaru produžuju ovlaštenja za 
još jedno petogođe, da se Krasu povjerava Sirija i vojna na Parte, a 
samome Pompeju čitava Afrika, obje Hispanije i četiri legije vojnika, od 
kojih dvije posudi Cezaru na njegovu molbu za rat u Galiji. Ali premda 
je Kras otišao u svoju pokrajinu po isteku svoga konzulata,!** Pompej, 
otvorivši svoje kazalište, prilikom njegova posvećenja održavao je gimna- 
stičke i glazbene igre i priredio borbe zvjeradi u kojima bi ubijeno pet 
stotina lavova, a povrh svega borbu slonova, najstravičniju predstavu. 

53. Time si pribavi divljenje i popularnost, ali opet ne manju omrazu 
zato što je, predavši svoje pokrajine 1 trupe legatima koji su mu bili 
prijatelji, sam provodio vrijeme u mjestima za uživanje po Italiji idući od 
jednog do drugog skupa sa svojom ženom, bilo što je bio zaljubljen u nju 
ili što nije imao snage da ostavi nju zaljubljenu u njega; jer i to se navodi 
kao razlog. Doista je ljubav mlade supruge prema mužu bila opće 
poznatom, premda Pompejeva dob nije opravdavala takvu strast; ali čini 
se da je uzrok bio ili u trijeznoj suzdržanosti muža koji osim svoje 
zakonite supruge nije poznavao drugih žena, ili u dostojanstvenosti 
njegovih manira, ne ukočenoj nego punoj šarma u ophođenju i osobito 
zavodljivoj za žene, ako barem u toj stvari ne treba kurtizanu Floru 
osuditi zbog lažna svjedočenja. Kad je prilikom izbora edila došlo do tuče 
među nekima, a bilo je i ubijenih oko njega, nemalo poprskan krvlju 
promijeni haljine. A kako su sluge, koji su te\haljine nosile kući, činili to 
u bezglavoj jurnjavi, njegova mlada žena, koja je upravo očekivala dijete, 
ugledavši okrvavljenu togu, pade u nesvijest, i jedva se povrati k sebi, a 
kao posljedica šoka i uzrujanosti dođe do pobačaja. Stoga niti oni, koji su 
najvećma zamjerali Pompeju njegovo prijateljstvo sa Cezarom, nisu mu 
mogli predbacivati zbog njegove ljubavi prema svojoj ženi. Ipak, zatrud- 
njevši ponovo i rodivši žensko djetešce, umre od trudova, a djetešce je 
nadživje samo za nekoliko dana.!*" Kad se Pompej spremao da njezino 
tijelo pokopa u svojoj albanskoj vili, narod je silom uze i odnese na 
Martovo polje više iz sažaljenja prema mladoj ženi, nego iz želje da ugodi 
Pompeju i Cezaru. Ali od njih dvojice činilo se da narod ukazuje veće 
počasti nenazočnome Cezaru nego nazočnome Pompeju. Jer grad je 
odmah stao vreti, a vrenje se proširi na sve i govorilo se samo o njihovu 
raskidu budući da je bila uništena obiteljska veza koja je dotada više 
prikrivala nego susprezala želju za vlašću njih obojice. Malo potom!%stiže 
vijest i da je Kras poginuo u Partiji; i tako je velika smetnja izbijanju 
građanskog rata bila uklonjena; kako su ga se, naime, obojica bojala, ipak 
su nekako jedan prema drugome postupali u granicama zakonitosti. Ali 
kad sudbina ukloni toga trećeg borca koji je čekao pobjednika u njihovoj 
međusobnoj borbi, odmah se moglo reći s komičkim pjesnikom da se 
jedan protiv drugoga 


Već uljem maže, ruke prahom posipa.!? 


Tako je sudbina sićušna stvar u usporedbi s ljudskom naravi. Jer ova ne 
može zadovoljiti svoje želje ako sve prostranstvo imperija i golema 
veličina široke zemlje nisu bile dostatne za dva čovjeka, nego, premda su 
čuli i čitali da, »nštroje sve podijeliv«, bogovi“ »zadobiše jednaki dio«!! 
svaki, oni su smatrali da rimska država nije dovoljna za njih samo dvojicu. 


54. A ipak, Pompej je jednom, obraćajući se narodu, rekao da je sve 
službe dobio ranije nego što je očekivao i položio ih brže nego što se 
očekivalo. I, Zeusa mi, kao potvrdu istinitosti tih riječi mogao je navesti 
to što je uvijek raspuštao svoje vojske. Tada je, misleći da Cezar neće 
otpustiti svoje trupe, tražio u državnim magistraturama oslonac protiv 
njega, ali izvan toga nije pokušavao nikakve prevratničke promjene, niti 

je želio da se čini da on nema povjerenja u Cezara, nego radije da s visine 
gleda na njegove spletke i prezire ga. Ali kad je vidio da se magistrature 
ne dijele po njegovoj želji zbog podmićenosti građana, dopusti da u gradu 
dođe do bezvlađa;!* i odmah se stalo mnogo govoriti u prilog diktatoru 
koga se prvi odvaži javno predložiti pučki tribun Lucilije savjetujući 
narodu da izabere Pompeja za diktatora. Ali kad ga je Katon napao, on 
umalo ne izgubi tribunsku službu, dok su se u obranu Pompejevu javljali 
mnogi njegovi prijatelji izjavljujući da njemu ta služba niti treba niti je on 
želi. A kad je Katon povladio Pompeju i pozvao ga da se pobrine o 
poštovanju zakonskog poretka, on se, postiđen, i pobrine, te konzuli 
Domicije i Mesala nastupe svoju službu.!? Ali kad se kasnije opet javljalo 
bezvlađe i sve je više ljudi sve smjelije pokretalo pitanje diktatora, uplaše 
se Katon i njegovi pristaše da ne budu silom nadvladani, pa odlučiše 
Pompeja, ponudivši mu jednu kako tako zakonitu službu, odvratiti od 
apsolutne i tiranske vlasti. Tako Bibul, koji je Pompeju bio neprijatelj, 
prvi predloži u senatu da Pompej bude izabran za konzula bez druga u 
službi; ili će se, naime, tako grad riješiti nastalih nereda ili će postati 
robom najmoćnijem čovjeku. Kako se prijedlog učinio očigledno neobič- 
nim s obzirom na čovjeka koji ga je iznio, Katon, ustavši i kad su svi 
očekivali da će: se usprotiviti, u nastaloj šutnji reče da on sam ne bi iznio 
podneseni prijedlog, ali budući da ga je drugi već podnio, on poziva da 
se usvoji, jer je njemu milija ma kakva vlast od anarhije, a smatra da nitko 
neće moći u vrijeme tolikih nemira vladati bolje od Pompeja. Pošto je to 
senat prihvatio i izglasao da Pompej, kad bude izabran za konzula, vlada 
sam, ali ako sam poželi druga u službi, da može odabrati koga on osobno 
ocijeni prikladnim po isteku dva mjeseca svog mandata, postavši tako 
konzulom!“ i proglašen od međukralja Sulpicija,!? Pompej osobito 
ljubezno pozdravi Katona, priznajući mu da ga je veoma žadužio i 
pozivajući ga da mu privatno bude savjetnikom u vršenju vlasti. Ali 
Katon nije dopuštao da mu Pompej duguje ma kakvu zahvalnost; jer ono 
što je rekao rekao je ne radi njega nego radi grada; a privatno će mu dati 
savjet ako ga Pompej pozove; ako ga pak ne pozove, javno će iznijeti svoje 
mišljenje. Takav je, međutim, bio Katon u svemu. 


55. Vrativši se u Rim, Pompej se oženi Kornelijom, kćerkom Metela 
Scipiona,!'* koja nije bila djevojka, nego je nedavno ostala udovicom iza 
Krasova sina Publija za koga se udala kao djevojka prije nego što je 
zaglavio u Partiji. Mlada je žena imala mnogo čari pored mladenačke 
ljepote. Dobro se, naime, razumjela i u književnost, i u sviranje lire, i u 
geometriju, a imala je običaj s korišću slušati filozofske razgovore. K tome 
imala je narav bez neugodna cjepidlačenja što ga mladim ženama usađuje 
takvo obrazovanje; a rod i ugled njezina oca bili su besprijekorni. Pa ipak, 
brak se nekima nije sviđao zbog razlike u godinama; ta Kornelija bi po 
dobi više pristajala kao žena Pompejevu sinu. Oni kritičniji smatrali su 
da je Pompej zanemario nesretno stanje grada kojemu ga je ovaj izabrao 
za liječnika i prepustio se njemu jedinome u ruke; a on stavlja sebi vijence 
na glavu i slavi svadbu, dok bi i sam svoj konzulat morao smatrati 
nesrećom jer mu ga ne bi niti dali onako mimo zakona da je domovini 

dobro. Štaviše, premda je predsijedao sudskim postupcima zbog podmići- 
vanja i potkupljivanja i propisivao zakone po kojima su se donosile 
presude, u ostalim je slučajevima postupao kao sudac dostojanstveno i 
časno pružajući sudnicama sigurnost, red i mir svojom prisutnošću u 
pratnji vojnika. Ali kad se sudilo njegovu tastu Scipionu, poslavši po 
tristo šezdeset porotnika da dođu k njemu kući, obratio im se za podršku 
i tužilac je odustao od sudskoga gonjenja kad je vidio da Scipiona s 
Foruma prate porotnici, pa se opet jednom o Pompeju loše govorilo; a još 
više zato što je, ukinuvši zakonom hvalospjeve onima koji su pod sudskim 
progonom, sam došao da održi pohvalni govor Planku.!?“ I Katon 
(slučajno je, naime, bio jedan od porotnika), začepivši rukama uši, reče 
da nije u redu da suprotno zakonu sluša pohvale. Stoga je Katon prije 
glasanja bio izuzet, ali Planko bude osuđen glasovima ostalih na Pompe- 
jevu bruku. A nekoliko ga je dana kasnije Hipsej, bivši konzul, kako je 
bio pod istragom i vrebao trenutak kad se Pompej vraćao iz kupelji na 
večeru, zaklinjao za milost obujmivši mu koljena. On pak prođe pokraj 
njega prezrivo rekavši da mu Hipsej samo kvari večeru a ne postiže ništa 
drugo. Tako ga je stizala objeda da se čini da nije nepristran. No sve je 
drugo uspio dovesti u red i za preostalih pet mjeseci uzeo je sebi kao druga 
u službi svog tasta Scipiona. Bilo je također izglasano da može držati svoje 
pokrajine još jedno četverogođe i da prima svake godine tisuću talenata!? 
kojima će hraniti i uzdržavati vojsku. 


56. Ali Cezarovi prijatelji, iskoristivši tu priliku, tražili su da se 
povede računa i o Cezaru koji je vodio toliko bojeva za rimski imperij; ili 
je, naime, zaslužio da dobije još jedan konzulat ili produženje svog 
zapovjedništva da mu ne bi netko drugi, došavši na njegovo mjesto, 
oduzeo slavu njegovih napora, nego da onaj, koji je uspjehe izvojevao, 
ostane na svom zapovjedničkom položaju i nesmetano uživa svoje počasti. 
Kad je o tome nastala rasprava, Pompej, da stvori dojam da iz naklonosti 
prema Cezaru nastoji otkloniti omrazu prema njemu, reče da posjeduje 
Cezarovo pismo u kojem on izražava želju da dobije nasljednika i da bude 
oslobođen svog zapovjedništva; on pak smatra da je u redu da se udovolji 
Cezarovu traženju konzulata i u odsutnosti. Ali kad se tome suprotstavio 
Katon i zahtijevao da Cezar, tek kad položi oružje i postane običan 
građanin, traži od sugrađana neke usluge,'* a kako se Pompej ne upusti 
u prepirku, nego se držao kao da priznaje poraz, bilo je još više sumnji o 
njegovim osjećajima prema Cezaru. On također posla k njemu tražeći 
nawag trupe koje mu je dao na posudbu,“ izgovarajući se ratom s 
Partima. Ovaj pak, premda je znao prave razloge traženja povrata 
vojnika, odasla ih, lijepo ih obdarivši. 


57. Nakon toga, pošto se u Neapolisu ozbiljno razbolio,“ Pompej se 
oporavi, a Neapolitanci na Praksagorin nagovor priniješe žrtve zahvalnice 
za njegov spas. Kako su njihov primjer slijedili susjedi i stvar je obišla 
svu Italiju, svaki je, i malen i velik grad, svetkovao mnogo dana. Nijedno 
mjesto nije moglo obuhvatiti sve koji su mu dolazili ususret, nego su se 
putovi, sela i luke ispunjali onima koji su prinosili žrtve i gostili se. Mnogi 

su ga i ispraćali s vijencima na glavi i bakljama u ruci, zasipajući ga 
cvijećem tako da je njegovo putovanje i povratak kući bio prekrasan i 
presjajan prizor. A ipak, kaže se da između ostalih uzroka izbijanja rata 
taj trijumfalni povratak nije bio manje značajan od bilo koga drugog. Jer, 
istovremeno s velikom radošću javnosti, Pompeja je ispunila preuzetnost 
koja je nadilazila sve proračune temeljene na činjenicama; zabacivši onu 
opreznost koja je uvijek osiguravala njegove uspjehe i dostignuća, zapao 
je u neograničeno samopouzdanje i prezir prema Cezarovoj moći, uvjeren 
da mu protiv njega nije potrebna nikakva oružana sila niti ikakve tegobne 
pripreme, nego da će tog čovjeka mnogo lakše srušiti nego što ga je ranije 
podigao. K tome dođe Apije dovodeći iz Galije trupe što ih je Pompej 
posudio Cezaru; i rekao je mnogo toga čime je umanjivao Cezarove 
tamošnje uspjehe i iznosio pogrdne priče o Cezaru, te govorio da Pompej 
sam ne poznaje svoju moć i ugled ako se osigurava drugom oružanom 
silom protiv Cezara koga će oboriti njegovim vlastitim četama čim se samo 
pojavi; tolika je i mržnja na Cezara i čežnja za Pompejem u njih. To, 
dakle, Pompeju zavrti pamet i tako je u svojoj nadmenosti bio pun 
omalovažavanja protivnika da je ismijavao one koji su se bojali rata, a one 
je koji su govorili da, krene li Cezar na grad, ne vide snage koje će ga 
braniti od njega, smiješeći se i.vedra lica pozivao da se ne brinu: »Ta gdje 
god u Italiji«, reče »ja udarim nogom o tle, izniknut će armije pješaka i 
konjanika«. 


58. Sad se i Cezar odlučnije stao posvećivati političkim prilikama više 
se sam ne uklanjajući daleko od Italije, nego stalno šaljući u grad vojnike 
da sudjeluju u izborima, a novcem potajno djelujući na mnoge magistrate 
i podmićujući ih; među ovima bio je konzul Paulo koji je promijenio 
lojalnost za tisuću petsto talenata,“ pučki tribun Kurion koga je 
oslobodio nebrojenih dugova i Marko Antonije koga je prijateljstvo s 
Kurionom učinilo dionikom njegovih dugova. Bilo je doista rečeno da je 
jedan od centuriona kojeg je poslao Cezar, čuvši pred vijećnicom da senat 
ne odobrava Cezaru produženje ovlaštenja, udario rukom po maču i 
rekao: »Ali ovo će mu ga dati«. A i Cezarovo djelovanje i pripreme imale 
su tu svrhu. 

Ipak, zahtjevi i traženja Kurionova u ime Cezara bili su očigledno 
većma demokratični. Jer on je tražio jedno od dvoga: ili da se i od 
Pompeja zahtijeva raspuštanje vojske ili da se ni Cezaru ne oduzima 
njegova; bilo, naime, da postanu obični građani uz pravične uvjete, bilo 
da ostanu na sadašnjim položajima, snagom jedan drugome ravni, neće 
izazivati nemira; ali onaj tko jednoga od njih dvojice slabi, taj udvostru- 
čuje moć koje se plaši. Kad je na to konzul Marcelo odgovorio nazivajući 
Cezara razbojnikom i tražio da ga se glasanjem proglasi javnim neprijate- 
ljem ako ne položi oružje, ipak je Kurion s Antonijem i Pizonom uspio 
utoliko da navede senat da dade svoje mišljenje. On pozva one koji traže 
da samo Cezar položi oružje a Pompeju da ostane njegovo zapovjedništvo 
da stanu na jednu stranu, i većina ih prijeđe onamo.“* A kad je pozvao 
neka stanu na jednu stranu svi oni koji žele da obojica polože oružje i da 
nijedan ne zadrži svoje zapovjedništvo, samo dvadeset dvojica pristadoše 

uz Pompeja, a uz Kuriona svi ostali. I on, smatrajući da je pobijedio, 
blistajući od radosti istrči pred narod koji ga pozdravi pljeskom i 
obasipanjem vijencima i cvijećem. Pompej nije bio prisutan u senatu; 
zapovjednici vojski, naime, ne ulaze u grad. Marcelo, međutim, ustavši, 
izjavi da neće ondje sjedeći slušati govore, nego, videći kako se preko 
Alpa pomalja deset legija u maršu, i sam će poslati čovjeka koji će im se 
suprotstaviti u obranu domovine, 


59. Poslije toga ljudi promijeniše odjeću kao kod neke opće žalosti; 
a Marcelo je stupao preko Foruma k Pompeju u pratnji senata i, stavši 
preda nj, reče: »Nalažem ti, Pompeju, da pritekneš u pomoć domovini, 
da upotrijebiš raspoložive snage i da unovačiš nove«. To isto reče i Lentul 
koji je bio jedan od dvojice konzula izabranih za iduću godinu.“* Ali kad 
je. Pompej započeo s novačenjem, neki se ne odazivahu na njegov poziv, 
malobrojni se skupljahu nerado i bezvoljno, a većina je vikala: »Pomirba !« 
Jer doista je Antonije, usprkos protivljenju senata, pročitao pred narodom 
neko Cezarovo pismo koje je sadržavalo prijedloge privlačne za svjetinu. 
Tražio je, naime, da se obojica, pošto napuste svoje pokrajine i otpuste 
svoje vojske, pojave pred narodom i polože račun o onome što su učinili. 
Ali Lentul, sad već konzul, nije htio sazvati senat; Ciceron, međutim, 
upravo stigavši iz Kilikije, nastojao je izraditi kompromis da Cezar, 
napustivši Galiju i otpustivši svu ostalu vojsku, čeka na svoj drugi 
konzulat zadržavši dvije legije i ilirik. Kad Pompej s time nije bio 
zadovoljan, Cezarovi prijatelji pristadoše da on otpusti još jednu legiju; 
ali kako se Lentul usprotivio, a Katon vikao da Pompej griješi dajući se 
opet zavarati, nagodba nije bila postignuta. 


60. Uto bi javljeno da je Cezar zaposjeo Arimin,** velik grad u Italiji, 
i da maršira ravno na Rim sa svom svojom vojskom. Ali to je bilo neistina; 
jer on je nastupao s ne više od tri stotine konjanika i pet tisuća legionara; 
ostale su njegove trupe bile onkraj Alpa i on nije čekao na njih jer je volio 
napasti neprijatelje iznenada, dok su još u pometnji i ne očekuju gx, nego 
da im dade vremena i bori se s njima pošto se pripreme. Ustvari, došavši 
do rijeke Rubikona koja omeđuje njemu dane pokrajine, zastade šuteći i 
stade oklijevati sam u sebi razmatrajući ozbiljnost svoga postupka. Zatim, 
kao onaj koji se na strmeni strmoglavljuje u dubinu bezdana, zatvorivši 
oči razuma i povukavši zavjesu između njih i opasnosti i samo uzviknuvši 
nazočnima na helenskome: »Neka kocka bude bačena i prevede vojsku 
preko rijeke. 

Čim je glas o tome dopro do Rima i ispunio ga metežom, zaprepašte- 
njem i stravom kao još nikada dotad, senat se odmah žurno stuči k 
Pompeju gdje su bili i magistrati, a kad je Tulo*“ upitao za vojsku i trupe, 
a Pompej krzmajući i nesigurnim glasom odgovorio da ima spremne one 
koji su mu došli od Cezara, a da smatra da će brzo sabrati novounovačene 
kojih ima trideset tisuća, Tulo poviče: »Prevario si nas, Pompeju!« i 
posavjetova da se Cezaru odmah šalju poslanici, dok je neki Favonije, 
čovjek inače ne loša značaja, ali koji je često mislio da drskom tvrdogla- 

vošću oponaša bespoštednu otvorenost Katonovu, tražio od Pompeja da 
udara nogom o tle pozivajući vojske što ih je obećavao. Ali Pompej 
spokojno podnese to neumjesno zadirkivanje;“" a kad ga je Katon 
podsjećao na ono što je u početku rekao o Cezaru, odgovori Pompej da je 
ono što je Katon rekao bilo većma proročansko, a da je ono što je on 
uradio bilo većma prijateljsko. 


61. Katon je sada iznio mišljenje da Pompej treba da bude izabran 
vrhovnim zapovjednikom s neograničenim ovlaštenjima pridometnuvši 
da je dužnost onih koji su prouzročili veliko zlo da ga i uklone. Sam stoga 
odmah krene za Siciliju (jer ta ga je pokrajina ždrijebom dopala*), a od 
ostalih svaki u onu koju mu je ždrijeb dodijelio. Ali kako je gotovo sva 
Italija bila na nogama, situacija je bila zbunjujuća. Jer oni koji su stanovali 
izvan Rima u bezglavu su bijegu odasvud pritjecali u grad, a oni koji su 
živjeli u Rimu jurili su van i napuštali grad u kome je u oluji nereda 
konstruktivni dio pučanstva bio slab, a nepokorni dio jak, te magistrati 
nisu s njime mogli izići na kraj. Bilo je, naime, nemoguće zaustaviti strah 
i nitko nije Pompeju dopuštao da slijedi tok vlastitih zaključivanja, nego 
što je god koga spopadalo, bilo strah, ili tuga, ili zbunjenost, odmah je 
hitao da ga time ispuni; stoga su i protuslovne odluke bile na snazi istoga 
dana i Pompeju je bilo nemoguće da dobije bilo koju točnu obavijest o 
neprijatelju zato što su mu mnogi dojavljivali što bi god slučajno doznali, 
a onda se ljutili ako on nije vjerovao. Proglasivši u tim okolnostima 
izvanredno stanje“? i naredivši da ga svi iz senata slijede, te objavivši da 
će smatrati Cezarovim pristašom svakoga koji ostane, kasno navečer 
ostavi grad. A konzuli pobjegoše ne prinijevši ni žrtve, uobičajene prije 
početka rata. Ali i uza sve te strahote ostao je taj čovjek vrijedan zavisti 
zbog opće naklonosti ljudi prema njemu jer, premda su mnogi grdili način 
vođenja operacija, ipak nije bilo nikoga tko je mrzio vojskovođu, nego je 
doista bilo moguće utvrditi da oni koji su pobjegli iz grada radi slobode 
nisu bili tako brojni kao oni koji su to učinili ne mogavši ostaviti Pompeja. 


62. Nekoliko dana kasnije, ušavši u Rim i zaposjevši grad, Cezar se 
prema svima ponašao ljubezno i umirivao ih je osim što se Metelu, 
jednome od pučkih tribuna, koji je pokušavao da ga spriječi da uzme 
novaca iz državne blagajne, zaprijetio smrću i prijetnji pridometnuo još 
grubiju riječ: rekao mu je, naime, da mu je to teže reći nego učiniti.?!" 
Otjeravši tako Metela i uzevši što mu je trebalo, pođe u potjeru za 
Pompejem nastojeći da ga izbaci iz Italije prije nego što mu pristignu 
trupe iz Hispanije. No on je, zaposjevši Brundizij i našavši ondje obilje 
brodova, odmah pošto je ukrcao konzule i trideset kohorti vojnika, poslao 
ih naprijed u Dirahij,'''a tasta Scipiona i sina Gneja odaslao u Siriju da 
ondje opreme brodovlje. Sam pak, zagradivši gradska vrata i postavivši 
po gradskim zidinama najlakše naoružane vojnike, pa naredivši Brundizij- 
cima da se ne miču iz svojih kuća, čitav grad ispresijeca iskopanim 
rovovima i ulicu ispuni ukopanim zašiljenim koljem?'* osim dviju kojima 
je on osobno sišao k moru. Poslije dva dana, kad je već u miru ukrcao 
ostalo mnoštvo, iznenada davši znak onima koji su čuvali zidine i, pošto 

su ti hitro dotrčali, uzevši ih na brodove, zaplovi preko mora. Cezar pak, 
kad ugleda zidove napuštene, razabravši da je Pompej pobjegao, kako je 
nastojao da ga slijedi, umalo nije upao u jarke i na kolje. No budući da 
su ga Brundizijci upozorili na njih, izbjegavajući grad?! i zaobilazeći ga 
u krugu, utvrdi da su, osim dviju na kojima je bilo par vojnika, sve lađe 
već otplovile. 


63. Drugi pisci ubrajaju Pompejev odlazak morem u njegove najbolje 
strateške poteze, ali sam se Cezar čudio što: j je Pompej, držeći čvrst grad 
i očekujući svoje trupe iz Hispanije, a imajući vlast nad morem, napustio 
i žrtvovao Italiju. 1 Ciceron mu zamjera“ što se radije ugledao u 
Temistoklovu strategiju nego u Periklovu, premda mu je položaj bio 
sličan Periklovu, a ne Temistoklovu.“* A Cezar je svojim postupcima 
pokazao da se veoma plašio dugotrajna rata. Jer uhvativši Pompejeva 
prijatelja Numerija, posla ga u Brundizij tražeći izmirenje uz jednake 
uvjete za obojicu; ali Numerije je otplovio s Pompejem.*!“ Zatim je Cezar, 
koji je u šezdeset dana postao gospodarom čitave Italije bez kapi prolivene 
krvi, htio odmah nastaviti potjeru za Pompejem, ali kako nije imao lađa, 
vrativši se, krenuo je na Hispaniju želeći tamošnje trupe pridobiti na 
svoju stranu. 


64. U međuvremenu se oko Pompeja okupila velika vojna sila koja 
je na moru bila posvema bez premca (imao je, naime, pet stotina bojnih 
brodova i svu silu lakih i izviđačkih brodica), a konjaništvo, cvijet Rima 
i italije, brojilo je sedam tisuća ljudi koji se svi odlikovahu odličnim 
rodom, imućnošću i hrabrošću; pješadiju pak, koja je bila mješovita 
sastava i trebalo joj je vojne obuke, on je uvježbavao kod Beroje*'" ne 
sjedeći lijeno, nego vježbajući i sam zajedno s njima kao da je u naponu 
snage. Ta veliko je značenje za samopouzdanje vojnika imalo to što su 
gledali Pompeja Velikog kome su do šezdesete manjkale samo dvije 
godine kako se pod oružjem nadmeće kao pješak, a onda opet, kao 
konjanik, kako bez napora izvlači mač dok mu je konj u punom trku i 
onda ga s lakoćom stavlja natrag u korice, dok pri bacanju koplja nije 
pokazivao samo preciznost nego i snagu daljinom dometa koju mnogi od 
mlađih nisu mogli nadmašiti. Pohodili su ga redovno kraljevi i vladari 
naroda, a broj vodećih ljudi iz Rima oko njega bio je dovoljan za potpun 
senat. Došao je i Labijen napustivši Cezara, premda mu je bio prijatelj i 
vojevao s njime u Galiji, i Brut, sin Bruta koji je bio ubijen u Galiji,Ž? 
čovjek ponosita duha, koji ranije nikada nije ni riječ progovorio s 
Pompejem, niti ga je ikada pozdravio smatrajući ga ubojicom svog oca; 
ali tada se stavio pod njegovo zapovjedništvo držeći ga osloboditeljem 
Rima. Ciceron se, premda je drugo zagovarao u spisima i govorima u 
senatu, ipak zastidio da se ne nađe u broju onih koji su stavili sve na 
kocku za domovinu. Došao je u Makedoniju i Tidije Sekstije, čovjek u 
dubokoj starosti, hrom na jednu nogu; kad su se drugi podrugivali, 
Pompej, vidjevši ga, ustade i pohita k njemu smatrajući velikom potvrdom 
ispravnosti svoje stvari to što oni koji su prešli i godine i snagu da se bore 
biraju opasnost uza nj umjesto sigurnosti. 

65. Kad se senat sastao i na prijedlog Katonov izglasao zaključak da 
neće ubiti nijednog Rimljanina osim na bojnome polju ni plijeniti grada 
koji je podanik rimski, Pompejeva stranka stekne još više simpatija; jer i 
oni, koji nisu imali što tražiti u tome ratu, bilo što su predaleko živjeli ili 
što zbog njihove slabosti za njih nije nitko mario, bar su im se u svojim 
željama priključivali i riječima se borili na njihovoj strani za pravdu 
smatrajući neprijateljem i bogova i ljudi onoga koji ne priželjkuje da 
Pompej pobijedi. 


Pa ipak, i Cezar se kao pobjednik“? pokazivao obzirnim i, zarobivši 
Pompejeve trupe u Hispaniji, pusti zapovjednike, a vojnike uze u svoju 
službu.“ Onda ponovo prešavši Alpe i hitro prošavši Italijom, dođe u 
Brundizij kad je već bilo oko zimskog suncostaja;*“ i prešavši more, sam 
pođe u Orik,*“* a Pompejeva prijatelja Vibulija, koga je imao uza se kao 
ratnog zarobljenika, posla Pompeju predlažući da se sastanu, raspuste sve 
vojske za tri dana i, obnovivši prisegama svoje prijateljstvo, da se vrate u 
Italiju. To je Pompej opet smatrao zamkom; i sišavši hitro k moru, 
zaposjedne točke, mjesta i položaje koji pružahu jaka uporišta pješačkim 
snagama, te sidrišta i pristaništa povoljna za one koji dolaze morem, tako 
da je svaki vjetar koji je puhao donosio Pompeju žito, vojsku ili novac, 
dok je Cezar, u poteškoćama i na kopnu i na moru, od nevolje silno 
nastojao da dođe do bitke te je, stalno napadajući Pompejeva utvrđenja i 
izazivajući ga, većinom pobjeđivao i nadvladavao u tim čarkama, ali 
jednom umalo ne bi satrt i izgubi vojsku kad je Pompej sjajno poveo boj 
sve do općeg bijega Cezarove vojske koja je imala dvije tisuće mrtvih ; ali 
silom se probiti i skupa s bjeguncima upasti u njihov tabor ili nije 
uzmogao ili se pobojao tako da je Cezar rekao prijateljima: »Danas bi 
pobjeda bila na strani naših neprijatelja da su imali pobjednika«. 


66. Poneseni tim uspjehom, pompejevci su požurivali odluku bit- 
kom. Pompej, međutim, premda je izvanjskim kraljevima, vojskovođama 
i gradovima pisao tonom pobjednika, plašio se rizika takve bitke smatra- 
jući da će otezanjem i neprilikama Cezarovim nadvladati ljude nepobje- 
dive na oružju i navikle već dugo vremena da zajedno pobjeđuju, ali koji 
su za druge aspekte vojevanja, za duge marševe, promjene položaja, 
kopanje jaraka i gradnju utvrda, već bili zbog starosti onemoćali i zato 
nastojali svim silama da se što prije uhvate u koštac i sraze s protivnicima. 
No ipak, ranije je Pompej kako tako uspijevao uvjeravanjem navesti svoje 
ljude da miruju; ali kad je poslije one bitke Cezar, zbog oskudice digavši 
tabor, kroz Atamaniju** krenuo u Tesaliju, preuzetnost tih ljudi više se 
nije mogla obuzdati, nego su, vičući da Cezar bježi, jedni tražili da se ide 
za njim goneći ga, drugi da se prijeđe u Italiju, dok su treći slali sluge i 
prijatelje u Rim da im unaprijed zauzmu kuće blizu Foruma jer su se 
namjeravali odmah natjecati za magistrature. Mnogi su samoinicijativno 
plovili Korneliji na Lezb javljajući joj dobru vijest da je rat pri koncu; 
onamo ju je, naime, Pompej sklonio. 

Kad se sastao senat, Afranije iznese mišljenje da se treba držati Italije 
— ta ona je najveća nagrada u tom ratu — jer tko je njoj gospodar, dobiva 

odmah u ruke i Siciliju, Sardiniju, Korziku, Hispaniju i čitavu Galiju; ali 
najjači mu je argument bio: dok domovina iz takve blizine pruža ruke 
prema Pompeju, da nije pravo puštati da je zlostavljaju i drže kao 
ropkinju sluge i ulizice tirana, Međutim, sam Pompej smatrao je da nije 
za njegov prestiž dobro da po drugi put bježi od Cezara i dade se od njega 
goniti sad kad mu je sudbina dala priliku da on goni njega, a da nije u 
redu ni da ostavi Scipiona i i ljude konzulskog ranga u Tesaliji i Heladi, 
koji će odmah, sa svojim. novcem i znatnim snagama, doći u Cezarovu 
vlast, te da se za Rim najviše brine onaj tko ratuje za nj što dalje od njega, 
kako bi grad, ne doživjevši ratne nevolje, pa čaki i ne čuvši za njih, u miru 
čekao pobjednika. 


67. Pošto je glasanjem odobreno ijeekai mišljenje, Pompej krene u 
potjeru za Cezarom, odlučan da izbjegava bitku a da ga drži pod opsadom 
i, prateći ga u stopu, satire oskudicom. I inače je, naime, to smatrao 
korisnim, a povrh toga dopro mu je do ušiju glas koji je kolao među 
konjanicima da treba, čim potuku Cezara, i njega samoga oboriti. Neki 
kažu da zbog toga Pompej i nije povjerio Katonu nikakav važniji posao, 
nego ga je, kad je išao na Cezara, ostavio uz more da pazi na prtljagu 
pobojavši se da ga on ne bi, kad Cezar bude uništen, odmah prisilio da 
položi vlast. Dok je tako polagano pratio neprijatelje, okrivljivali su ga i 
vikali na nj da njegova strategija nije uperena protiv Cezara nego protiv 
domovine i senata da bude sam neprestano na vlasti i da nikad ne prestane 
držati ljude, koji sebe smatraju vrijednima da vladaju svijetom, kao svoje 
poslužitelje i tjelohranitelje. Domicije Ahenobarbo činio ga je omraženim 
nazivajući ga Agamemnonom i kraljem kraljeva. A Favonije mu nije bio 
manje pen svojim neumjesnim šalama od onih koji su govorili 
otvoreno; » »Ljudi«, vikao je »zar ni ove godine nećemo moći jesti 
tuskulanskih*“* smokava ?« Lucije pak Afranije, koga su optuživali da je 
izdajom izgubio hispanske čete,“ videći kako sada Pompej izbjegava 
bitku, govorio je da se čudi što njegovi tužitelji ne istupe pa se pobiju s 
tim trgovcem pokrajinama, 

Brojnim tim i takvim govorima silom su Pompeja, čovjeka koji je bio 
rob slave i straha da ne razočara prijatelje, povukli za sobom u vrtlog 
svojih nadanja i težnji, čemu je žrtvovao svoje najbolje promišljene zamisli 
— nešto što se ne smije dogoditi niti kormilaru kakve lađe, a pogotovo ne 
vrhovnom zapovjedniku tolikih naroda i vojski. Pompej je znao pohvaliti 
liječnike koji ne ugađaju bolesnim željama svojih pacijenata, a sam je 
popustio pred nezdravim elementima u vojsci uplašivši se toga da im radi 
njihova spasa ne postane dosadan. Jer kako bi mogao netko reći da su pri 
zdravoj pameti ljudi koji su već obilazili taborom nastojeći pridobiti 
glasove za konzulate i pretore, dok su se Spinter,** Domicije i Scipion 
svađali, nadmetali i otimali o Cezarovo vrhovno svećeništvo 2%" Kao da je 
pred njima utaboren Tigran Armenac ili kralj Nabatejaca**, a ne onaj 
Cezar s onom vojskom koji je na juriš osvojio više od tisuću gradova, ' 
pokorio više od tri stotine naroda, pa pošto se s Galima i Germanima 
pobio u više bitaka no što bi ih čovjek mogao izbrojiti, zarobio ih sto puta 
po deset tisuća a, porazivši ih na bojnome polju, poubijao još toliko. 

68. Ali ipak, kad siđoše u farsalsku ravnicu, stalnim salijetanjem i 
rogoborenjem prisiliše Pompeja da održi ratno vijeće u kome se Labijen, 
zapovjednik konjice, ustavši prvi, zakle da neće uzmaći iz bitke sve dok 
neprijatelj ne bude potučen; a istom se zakletvom svi zakleše. Te noći 
učini se Pompeju u snu da je ušao u svoje kazalište, a narod mu je pljeskao 
dok je on sam ukrašavao hram Venere Pobjednice“ obilnim plijenom. U 
jednom ga je pogledu san hrabrio, u drugome uznemirivao, jer se pobojao 
da on to ne donosi slavu i sjaj Cezarovu rodu koji potječe od Venere;?* i 
neka panična uzbuna, projurivši taborom, trže ga iza sna, Za jutarnje pak 
straže iznad Cezarova tabora, koji je bio potpuno miran, zablista jarko 
svjetlo, a plamena zublja, izdigavši se iz njega, sunovrati se na Pompejev 
tabor; to kaže i sam Cezar da je vidio obilazeći straže.**! U osvit dana, 
kad je kanio krenuti s vojskom prema Skotusi i vojnici su već rušili šatore 
i slali naprijed teretnu marvu i sluge, dođoše izvidnice s izvještajem da su 
vidjeli veliko komešanje vojske za neprijateljskim šancem i gibanje i buku 
ljudi koji polaze u bitku. Poslije ovih dođoše drugi javljajući da se prvi 
već svrstavaju u. borbeni poredak. Stoga Cezar, rekavši da je došao 
iščekivani dan u koji će se boriti protiv ljudi a ne protiv gladi i oskudice, 
naredi da se svom brzinom pred njegovim šatorom istakne grimizna 
tunika; jer to je kod Rimljana znak za bitku. A vojnici, ugledavši je, uz 
vesele poklike pohrliše x oružju ostavivši šatore. I dok su ih časnici vodili 
na odgovarajuća mjesta, svaki se, kao da se radi o kazališnom koru, bez 
buke i s mirnoćom koju daje uvježbanost postavljao u bojni red. 


69. Pompej sam s desnim krilom imao se postaviti nasuprot Antoniju; 
u središte stavi svog tasta Scipiona proniv Lucija Kalvina, dok je lijevim 
krilom zapovijedao Lucije Domicije, ojačan glavninom konjaništva. 
Ondje su se zgrnuli gotovo svi konjanici da natjeraju u bijeg Cezara i 
sasijeku desetu legiju o kojoj se najviše govorilo kao o najbojovnijoj, a 
Cezar se običavao boriti u njezinim redovima. Ali opazivši da je neprija- 
teljsko lijevo krilo okruženo tako brojnim konjaništvom i pobojavši se 
sjaja njihovog naoružanja, Cezar posla po šest kohorti iz pričuve i postavi 
ih iza desete legije naredivši im neka miruju da ih neprijatelj ne opazi; a 
kada konjica bude napadala, istrčavši između vojnika u prvim redovima, 
neka ne izbace koplja kao što to obično čine najbolji vojnici žureći se da 
potegnu mačeve, nego neka njima udaraju prema gore ranjavajući 
neprijatelje u oči i lice; jer ti lijepi plesači ratničkog plesa, u punom cvatu 
svoje mladosti, neće izdržati na svome mjestu u strahu za svoju ljepotu 
niti će se usuditi baciti pogled na željezo tako blisko njihovim očima. 
Time je, dakle, Cezar bio zaokupljen. 

Pompej pak, nadzirući s konja borbeni raspored, kad vidje da 
protivnici na svome mjestu mirno čekaju trenutak napada, dok najveći 
dio njegove vojske ne miruje nego se talasa i uzrujano vrpolji zbog 
nedostatka iskustva, poboja se da mu se već u početku bitke potpuno ne 
raspadne bojni poredak i zato dade zapovijed prednjim redovima da 
dočekuju navalu neprijatelja stojeći s naperenim kopljima i ostajući čvrsto 
na svojim mjestima, Cezar, međutim, kudi tu taktičku zamisao;“* prema 
njemu, Pompej je time otupio silinu njihovih udaraca koja nastaje pri 

napadu u trku i, oduzevši im protunapad koji većinu vojnika u najvećoj 
mjeri ispunja oduševljenjem i poletom pri srazu s neprijateljima uvećava- 
jući im vikom i trkom borbeni žar, pribio je ljude na mjestu i ohladio im 
zanos. Bilo je pak u Cezara dvadeset dvije tisuće vojnika, a u Pompeja 
nešto preko dvostruko toliko. 


70. Već je bio davan znak za bitku na obje strane i truba je počinjala 
pozivati u boj; i dok je većina boraca brinula svoje brige, malobrojni od 
najodličnijih Rimljana i neki Heleni, koji su bili nazočni, ali nisu 
sudjelovali u bitki, sad kad je strašan kritički trenutak bio blizu, 
razmišljahu o tome dokle su lakomost i častohleplje doveli rimski imperij. 
Jer uz srodničko oružje, bratske bojne rodove i zajedničke bojne znakove, 
toliko mnoštvo valjanih ljudi i moć jednoga grada dizahu ruku sami protiv 
sebe pokazujući kako je slijepa i mahnita ljudska narav kad njome ovlada 
strast. Jer da su htjeli u miru vladati i uživati u plodu svojih osvajanja, 
najveći i najbolji dio zemlje i mora bio im je podložan, a đa su još željeli 
gasiti i tažiti svoju žeđ za pobjednim znakovima i trijumfima, mogli su joj 
udovoljavati ratovima s Partima ili Germanima. Pored toga, preostajao je 
još velik zadatak pokoravanja Skitije i Indije — i tu je njihova sebičnost 
imala nimalo neslavan izgovor uljuđivanja barbarskih naroda. A koja bi 
skitska konjica, partske strelice ili bogatstvo Indije zadržali navalu 
sedamdeset tisuća Rimljana pod oružjem pod vodstvom Pompeja i Cezara 
čije su ime ti narodi čuli mnogo prije nego ime rimsko? Do tako su 
nedostupnih, šarolikih i divljih naroda pobjedonosno doprli. Ali sad su se 
sukobljavali jedan s drugim i ni sažaljenje prema vlastitoj slavi nije ih 
ponukalo da štede svoju domovinu, ljuđi koji su do tog dana bili nazivani 
nepobjedivima! Jer sad se vidjelo da su obiteljska veza, čari Julijine i onaj 
brak od početka bili varav i nepouzdan zalog udruživanja nastala na 
temelju vlastita interesa; pravog prijateljstva u tome nije bilo. 


71.1 tako, kad je farsalska** ravnica bila ispunjena ljudima, konjima 
i oružjem i bojni se znakovi podigoše na obje strane, prvi istrči iz 
Cezarovih redova Gaj Krasijan,** centurion koji je zapovijeđao sa sto 
dvadeset ljudi, a veliko je obećanje dao Cezaru. Izlazeći iz šanca njega, 
naime, prvoga ugleda i, obrativši mu se, upita ga što misli o bitki. A 
centurion, ispruživši desnicu, usklikne: »Sjajno ćeš pobijediti, Cezare; a 
i povuče za sobom mnoge, te udari posred neprijatelja. A kako je odmah 
nastao boj mačevima i mnogi su bili ubijani, probijajući se naprijed i 
sijekući one u prvim redovima, naiđe na otpor jednog od njih i taj mu 
zatjera mač u usta takvom snagom da je vršak, prošavši skroz, izbio van 
na zatiljku.?7 

Kad je Krasijan pao, bitka je u tom času bila ravnopravna, ali 
Pompej nije brzo napredovao desnim krilom, nego je, zabrinuto se 
osvrćući na druge dijelove bojišta i čekajući da vidi učinak konjice, gubio 
vrijeme. Najzad ovi stadoše razvijati svoje eskadrone namjeravajući 
opkoliti Cezara i odbaciti njegove malobrojne konjanike, postrojene 
ispred pješadije, na pješački bojni red. Ali kad Cezar podiže znak, njegovi 

se konjanici povukoše, a kohorte, poredane da spriječe opkoljavanje, u 
jačini od tri tisuće ljudi, istrčavši, suprotstaviše se neprijateljima i, stajući 
blizu konjima, kako su bili poučeni, udarali su kopljima prema gore 
nišaneći u lica konjanika. Ovi pak, budući da su bili bez ikakva iskustva 
u bilo kojoj vrsti borbe, a ovakvu nisu očekivali niti su otprije o njoj nešto 
znali, nisu imali ni hrabrosti ni izdržljivosti protiv tih udaraca koji su bili 
upereni u oči i usta, nego, okrećući se i rukama zaklanjajući lica, neslavno 
udariše u bijeg. Tad Cezarovi vojnici, pustivši ih da pobjegnu, stadoše 
napredovati protiv neprijateljske pješadije napadajući upravo ondje gdje 
je krilo, ostavši nezaštićeno bijegom konjanika, moglo biti zaobiđeno i 
opkoljeno. I dok su ih ti napali s boka, s čela udari na njih deseta legija, 
te neprijatelji ne izdržaše na svojim mjestima niti ostadoše na okupu 
videći da se, dok su očekivali da će opkoliti neprijatelje, sada to događa 
njima samima. 

72. Kad Pompej ugleda oblak prašine, te nasluti sudbinu svog 
konjaništva, teško je reći kakve su mu misli prošle glavom ; ali posve nalik 
na sumanuta i s uma sišla čovjeka, i ne misleći na to da je Pompej Veliki, 
ne rekavši nikome ni riječi, ode polako pješice u svoj tabor kao živa slika 
onih Homerovih stihova: 


Stravu i dušu Zeus visokovladni Ajasu vrgne; 
On se zapanji i štit sedmokožni bacivši za se 
Nagne bježat po vojsci obasiriić se ko zvjerka. 


U takvu stanju ušavši u svoj šator, sjede bez riječi sve dok s bjeguncima 
u tabor ne prodriješe i mnogi gonioci; tada, izustivši samo: »Pa valjda ne 
i u moj tabor? a ne rekavši ništa drugo, ustade i uze odjeću koja je 
priličila njegovoj sadašnjoj sudbini pa se krišom udalji. I ostale njegove 
legije pobjegoše i u taboru nastade velik pokolj taborskih stražara i slugu; 
a vojnika kaže Azinije Polion da je palo samo šest tisuća,“ a on se borio 
u toj bitki na Cezarovoj strani. 

Zauzevši tabor, Cezarovi vojnici vidješe bezumlje i lakomislenost ' 
neprijatelja. Svaki je, naime, šator bio ovjenčan grančicama mrčike i 
okićen cvjetnim sagovima, a stolovi puni čaša; stajali su ondje i vrčevi za 
miješanje s vodom,“ a oprema i ukras više su odavali ljude koji su 
prinijeli svečanu žrtvu i onda svetkovali nego ljude koji su se naoružavali 
za bitku. Tako zaslijepljeni nadama i prepuni nerazumna samopouzdanja 
išli su u rat!2“! 

73. Odmakavši malo od tabora, Pompej otpusti konju uzdu pa je sa 
sasvim malobrojnim pratiocima, kako ga nitko nije progonio, odlazio u 
miru uionuo u razmišljanja kakva se mogu očekivati da obuzimaju 
čovjeka navikla kroz trideset i četiri godine u svemu pobjeđivati i 
nadvladavati i koji je sada pod starost prvi put iskusio poraz, prevrćući u 
mislima da je u jedan cigli sat izgubio slavu i moć do kojih se uzdigao u 
tolikim bojevima i ratovima. On, koga je još malo prije čuvalo i pratilo 
toliko pješadije, konjice i brodovlja, sada odlazi postavši tako beznačajan 
i ponižen da je ostao neprimijećen od neprijatelja koji su ga tražili. 
Mimoišavši Larisu, kad stiže u Tempe,** ožednio baci se na lice i napije 

iz rijeke“, pa opet ustavši nastavi put kroz Tempe sve dok ne stiže do 
mora. Ondje počinuvši ostatak noći u ribarskoj kolibi i ukrcavši se u zoru 
na riječni brod, pa uzevši sa sobom od pratilaca oslobođenike, a slugama 
naređivši neka se vrate k Cezaru i neka se ne boje, vozeći se uz obalu, 
ugleda veliku trgovačku lađu koja se spremala da isplovi, a vlasnik joj je 
bio Rimljanin koji nije bio Pompejev dobar znanac, ali ga je po izgledu 
poznavao; zvao se Peticije. Njemu se dogodilo da je prethodne noći usnio 
Pompeja, ne onakva kakva ga je često viđao nego kako ponižen i potišten 
razgovara s njime. I to je baš pripovijedao druzima na brodu kako već 
ljudi u dokolici vole naklapati o takvim zamašnim stvarima. Iznenada 
netko od mornara, ugledavši ga, javi da riječna lađa vesla od obale i da 
neki ljudi mašu haljinama i pružaju ruke prema njima. Peticije, dakle, 
pogledavši onamo, odmah prepozna Pompeja kakva ga je vidio u snu; i 
pljesnuvši se po glavi, naredi mornarima da uprave onamo čamac za 
pristajanje i, ispružajući desnu ruku, pozdravi Pompeja domišljajući se po 
njegovu držanju obratu sudbine što ga je doživio. Stoga, ne sačekavši 
poziv niti objašnjenje, nego uzevši na brod one koje je Pompej htio imati 
uza se (to su bila dva Lentula i Favonije), isplovi; i malo kasnije, 
ugledavši kralja Dejotara*** kako hita od obale, uzeše i njega na brod. A 
kad je bilo vrijeme večeri i vlasnik broda ju je pripremio kako je najbolje 
mogao, Favonije, ugledavši Pompeja kako sam, jer nije imao slugu, 
počinje odrešivati obuću, pritrči, odriješi mu je i pomogne mu da se 
namaže uljem. I otada ga je stalno služio i dvorio kao robovi gospodare; 
prao mu je čak i noge i prostirao stol tako da bi netko, ugledavši 
plemenitost, jednostavnost i prirodnost tog posluživanja, mogao uskliknu- 
ti: 


Ej, kako plemenitu baš sve pristaje ?? 


74. I tako, proplovivši pokraj Amfipola, ođande prijeđe u Mitilenu 
želeći uzeti na brod Korneliju i sina. I kad je pristao uz obalu otoka, posla 
u grad glasnika, ne onakva kakva je Kornelija očekivala po ugodnim 
vijestima i pismima nadajući se da je rat bio odlučen kod Dirahija, te je 
Pompeju još preostao samo zadatak da goni Cezara. Glasnik, zatekavši je 
u takvu raspoloženju, ne smože snage da je pozdravi, nego je, saopćavajući 
joj suzama više nego riječima najveći dio i najteže nevolje, samo pozove 
neka žuri ako još želi vidjeti Pompeja na jednoj još raspoloživoj mu lađi 
i to tuđoj. Kad je to čula, baci se na tlo i dugo je vremena ležala izvan 
sebe i bez riječi, a onda, jedva nekako došavši k sebi i shvativši da nije 
čas za suze i naricanja, istrči kroz grad k moru. Kad joj je Pompej pošao 
ususret i primio je u naručje jer je teturala i posrtala, krikne: »Vidim te, 
mužu, svedena na malen brod djelovanjem ne tvoje nego moje zle kobi, 
tebe koji si prije svog braka s Kornelijom plovio ovim morem s pet stotina 
lađa. Zašto si došao da me vidiš i nisi me prepustio mojoj okrutnoj sudbini 
koja je i tebe zarazila tolikom nesrećom ? Kako bih sretna žena bila da 
sam umrla prije nego što sam čula da Publije, kome sam pripala kao 
djevica, leži ubijen u Partiji, a kako bii mudra bila da sam i poslije 
njegove smrti sama skončala svoj život kako sam i naumila! Ali bila sam 
očito pošteđena da postanem nesrećom Pompeju Velikom.« 

75. To kažu da je rekla Kornelija, a Pompej da je odgovorio: »Samo 
si jednu svoju sudbinu znala, Kornelijo, onu bolju koja je možda i tebe 
obmanula jer je ostala uza me dulje vremena nego što to obično biva. Ali 
i ovo treba da podnosimo budući da smo ljudi i još moramo iskušati 
sudbinu. Jer smijem se nadati da ću sc opet uzdići iz ovog stanja u 
prijašnje kad sam iz onoga pao u ovo.« 

Njegova žena stoga posla po novce i sluge iz grada; a premda su ga 
Mitilenjani pozdravljali i pozivali da uđe u grad, ne htjede, nego ih pozove 
neka slušaju pobjednika i neka budu puni samopouzdanja; jer Cezar je 
obziran i milostiv. Sam se pak obratio filozofu Kratipu** (sišao je, naime, 
iz grada da ga vidi), te izreče ukratko svoje negodovanje i sumnje o 
providnosti, dok je Kratip. malo popuštao pred njegovim zaključivanjem 
i pokušao ga dovesti do ljepših nada kako mu ne bi, proturječeći, bio 
neugodan u nevrijeme. Kad je Pompej mogao potegnuti pitanje o 
providnosti,“*' on mu je mogao odgovoriti da bi državi sada trebala 
samovlada zbog lošeg upravljanja; a mogao ga je i zapitati: »Kako, 
Pompeju, i na temelju čega da povjerujemo da bi ti kao pobjednik bolje 
upotrijebio svoju sreću nego Cezar? Ali ono što zasijeca u područje 
rasprave o božanskome treba ostaviti takvim kakvo jest.*# 


76. Uzevši sa sobom ženu i prijatelje, Pompej se vozio dalje pristajući 
u lukama samo kad je iz njih trebalo vode i živeža. A prvi grad u koji je 
ušao bila je Atalija u Pamfiliji. Ondje mu dođoše ususret i neke 
troveslarke iz Kilikije i skupljahu se za nj vojnici, a senatora je opet oko 
njega bilo šezdeset. Čuvši da mu je brodovlje još na okupu i da Katon, 
uspjevši uzeti sa sobom mnogo vojnika, prelazi u Afriku, jadao se 
prijateljima predbacujući sebi što se dao natjerati na bitku kopnenom 
vojskom, a nije iskoristio svoju mornaricu, koja je bez sumnje bila 
nadmoćna, niti ju je usidrio na takvu mjestu gdje bi u slučaju neuspjeha 
na kopnu odmah imao pri ruci tu moćnu silu na moru sposobnu da ga 
učini ravnopravnim protivnikom neprijatelju. Jer Pompej nije počinio 
veće greške niti je Cezar izveo umješnijeg manevra nego što je bilo 
odvlačenje bitke tako daleko od podrške brodovlja. Pa ipak, budući da je 
bio prisiljen odlučivati i djelovati kako je najbolje mogao u nastaloj 
situaciji, posla glasnike u okolne gradove; a sam je, ploveći naokolo, 
tražio novac i opremao brodove. Ali kako je bio u strahu od brzine i 
hitrine svog protivnika da ga svojim dolaskom ne iznenadi posred 
priprema, ogledao se za privremenim pribježištem i zaklonom. Kad se 
tako savjetovao s prijateljima, činilo se da nijedna pokrajina ne pruža 
sigurno utočište, a što se tiče susjednih kraljevstava, on sam izrazi 
mišljenje da je Partija najpodesnija i da ih sada primi i zaštiti dok su slabi 
i da ih kasnije ojača i isprati s jakim snagama ; od ostalih većina je svraćala 
misli na Afriku i Jubu,** ali Lezbljanin Teofan“ smatrao je ludošću ne 
odlučiti se za Egipat, udaljen samo tri dana plovidbe, i za Ptolemeja, po 
dobi još napola dječaka,?! ali dužnika Pompejeva zbog prijateljstva i 
zahvalnosti očeve,“ nego se staviti u ruke Parta, najvjerolomnijeg 
naroda, ne htjeti zauzeti drugo mjesto iza Rimljanina s kojim je bio 
povezan tazbinstvom, a biti prvim među svima ostalima ne želeći čak ni 

iskušavati umjerenost tog Rimljanina, nego umjesto toga učiniti Arsaka??? 
svojim gospodarom, na što se ni Kras za života nije dao natjerati, i mladu 
ženu iz Scipionove kuće voditi među barbare koji svoju moć mjere svojom 
neumjerenošću i razuzdanošću gdje je, ako joj se i ne dogodi ništa, 
dovoljno strašna i sama pomisao da joj se to dogodi jer je došla u vlast 
ljudi koji joj to mogu učiniti. Jedino to, kako kažu, odvrati Pompeja od 
puta na Eufrat, ako je tu uopće i bilo još kakva Pompejeva odlučivanja, 
a nije bio zao duh koji ga je vodio na njegovu putu. 


77. Pošto, dakle, nadvlada mišljenje da se bježi u Egipat, isplovivši 
s Kipra na troveslarki iz Seleukije“ sa ženom (od ostalih jedni su plovili 
na ratnim brodovima poput njegovoga, a drugi na teretnim lađama), 
sretno preplovi more, ali doznavši da se Ptolemej smjestio u Peluziju s 
vojskom jer ratuje sa sestrom,“ pristane ondje poslavši unaprijed 
glasnika da kralju najavi njegov dolazak i zatraži utočište. Ptolemej je još 
bio sasvim mlad; onaj koji je ravnao svim poslovima, Potin, skupi vijeće 
najutjecajnijih; a najutjecajniji bili su oni za koje je on to htio; i zatraži 
da svatko iznese svoje mišljenje. Bilo je svakako strašno da su o sudbini 
Pompeja Velikog odlučivali eunuh Potin, unajmljeni učitelj govorništva 
Teodot s Hija i Egipćanin Ahila; jer ti su bili glavni kraljevi savjetnici 
među drugim dvorjanima i skrbnicima koji su također bili u vijeću. I 
odluku takva suđišta čekao je podalje od obale na pučini usidreni Pompej, 
koji je smatrao da mu je ispod časti da za svoj život duguje zahvalnost 
Cezaru. 


Mišljenja ostalih toliko su se razlikovala da su jedni tražili da se 
Pompej otjera, a drugi da se pozove i primi; ali Teodot, prikazujući svoju 
rječitost i retoričko umijeće, razloži da ni jedno ni drugo nije za njih 
sigurno, jer ako ga prime, imat će Cezara za neprijatelja a Pompeja za 
gospodara, a ako ga odbiju, Pompeju će biti krivi što su ga istjerali, a 
Cezaru što su mu produžili potjeru; najbolje im je stoga poslati k njemu 
čovjeka da ga ubije; ta Cezaru će ugoditi, a neće se morati bojati Pompeja. 
A kroz smiješak, kako vele, pridometne: mrtvac ne ujeda. 


78. Prihvativši to mišljenje, povjere izvršenje Ahili. A on, uzevši sa 
sobom nekog Septimija, koji je davno bio Pompejev vojnički tribun, i kao 
drugoga centuriona** Salvija, te tri ili četiri veslača, zaveze se prema 
Pompejevoj lađi. Slučajno su svi najugledniji suputnici došli na njegov 
brod da vide što se zbiva. Pa kad vidješe da doček nije kraljevski, niti 
sjajan, niti nalik na Teofanova očekivanja, nego malobrojne ljude u jednoj 
ribarskoj lađi, učini im se sumnjivim taj nedostatak respekta i savjetovahu 
Pompeju neka povuče lađu na pučinu izvan dohvata njihovih bacačkih 
sprava. Uto se, međutim, barka približila i, pretekavši sve, uspne se 
Septimije i na latinskom oslovi Pompeja kao imperatora. Ahila pak, 
pozdravivši ga na helenskome, pozva ga da dođe u barku; reče, naime, 
da ima mnogo pličina i da dubina mora, koje ima pješčano dno, nije 
dovoljna za troveslarku. Istodobno vidjele su se neke kraljevske lađe kako 
se pune momčadi, a teško naoružani pješaci zaposijedali su obalu tako da 

se činilo da im nema izbora niti ako se predomisle a osim toga nedostatak 
povjerenja mogao je ubojicama dati izgovor za zločin. Zagrlivši stoga 
Korneliju koja je unaprijed oplakivala njegovu nadolazeću smrt i naredivši 
da u barku prije njega uđu dvojica centuriona, te Filip, jedan od 
oslobođenika, i sluga imenom Skit, pa dok mu je već Ahila iz barke 
pružao ruku, okrenuvši se ženi i sinu, izrekne Sofoklove jampske stihove: 


Tko tiraninu pođe, ide u žuću, 
Taj rob je njegov makar došo slobodan.?" 


79. Izustivši te posljednje riječi svojima, uđe u barku; i jer je 
rastojanje od troveslarke do kopna bilo veliko, a nitko od onih zajedno s 
njime u barci nije za nj imao ljubezne riječi, svrativši oči na Septimija, 
reče: »Zacijelo se ja ne varam da si ti bio moj suborac 2« Onaj samo kimne 
glavom ne rekavši ništa niti pokazavši kakvu prijaznost. Kako je opet 
nastala duga šutnja, Pompej stane čitati helenski govor što ga je napisao 
na malenu svitku pripremivši ga da njime pozdravi Ptolemeja. A kad su 
se stali primicati obali, Kornelija zajedno s prijateljima s troveslarke 
veoma je uzrujana gledala što će se desiti i poče joj se vraćati samopouzda- 
nje kad vidje mnogo kraljevih ljudi kod mjesta gdje je barka pristala kao 
da mu žele iskazati počasnu dobrodošlicu. Uto, dok je Pompej prihvaćao 
Filipovu ruku da se lakše digne na noge, Septimije ga mačem prvi 
probode odostrag,“ zatim Salvije a onda Ahila trgnuvši svoje bodeže. 
Pompej, objema rukama povukavši togu preko lica, ne rekavši niti 
učinivši ništa nedostojno sebe nego samo zastenjavši, čvrsto podnese 
udarce proživjevši godinu dana manje od šezdeset, a život završi dan iza 
svog rođendana." 


80. Oni s lađe, kad vidješe umorstvo, zajauknuše da se čulo do obale, 
pa pobjegoše svom brzinom podigavši sidro. I snažan im vjetar pomože 
kad su pojurili na pučinu tako da su se Egipćani vratili premda su ih htjeli 
progoniti. Pompeju odsjekoše glavu, a tijelo, izbacivši ga golo iz barke, 
ostaviše onima koji su bili željni takva prizora. Filip, međutim, osta uza 
nj sve dok se nisu zasitili gledanja, zatim opravši tijelo morskom vodom 
i zamotavši ga u svoju vlastitu donju haljinu, kako nije imao ništa drugo, 
obazirući se po morskoj obali, našao je ostatke male ribarske lađice, stare 
ali dovoljne za lomaču nagome i to još ne potpunome tijelu. Dok je on 
tako skupljao drvlje i slagao lomaču, neki Rimljanin, već starac, ali koji 
je u svojoj mladosti vojevao s Pompejem na njegovim prvim vojnama, reče 
pristupivši Filipu: »Tko si, čovječe, da namjeravaš izvršiti pogrebne 
obrede nad Pompejem Velikim ?2« Kad mu ovaj odgovori da je oslobođe- 
nik, reče starac: »Ali neće sva ta čast pripasti tebi; primi i mene kao 
dionika u tom pobožnom činu za koji mi se ukazala prilika da ne žalim u 
potpunosti svoj boravak u stranoj zemlji ako sam zauzvrat za mnogu 
gorčinu našao barem tu sreću da svojim rukama dotaknem i spremim za 
pogreb najvećeg rimskog imperatora«. Takav je, dakle, bio pogreb 
Pompejev. Sutradan Lucije Lentul, ne znajući što se dogodilo, ploveći s 
Kipra i vozeći se mimo obale, kad ugleda pogrebnu lomaču i Filipa kako 
stoji pokraj nje, još prije nego što je bio viđen, reče: »Tko li je to ovdje 

počinuo završivši svoje suđene dane ?« I nakon male stanke i uz jecaj, 
dodade: »Možda ti, Pompeju Veliki«. Malo potom, iskrcavši se na obalu, 
bi uhvaćen i smaknut. 

To je bio Pompejev kraj. Nedugo potom Cezar, došavši u Egipat 
ispunjen tako groznom krvnom krivnjom; odvrati pogled od onoga koji 
mu donese Pompejevu glavu kao od krvlju okaljana zločinca, a kad primi 
Pompejev prsten pečatnjak, zaplače; na njemu je bio urezan lav s mačem 
u šapama. Ahilu i Potina dade pogubiti; samom se kralju, svladanu u 
bitki na rijeci, zametne svaki trag. Sofist pak Teodot izbjegne kazni 
Cezarovoj; pobjegavši iz Egipta, potucao se u jadnu stanju i omražen od 
sviju; a Marko Brut, kad je, ubivši Cezara, došao na vlast, našavši ga u 
Aziji, pogubi ga poslije svih mogućih mučenja. Kornelija pak primi 
donesene joj Pompejeve ostatke, te ih pokopa u njegovoj albanskoj vili. 


Bilješke 


! Fragment izgubljenog Oslabođenog Prometeja. Mrski je otac Zeus koji je Prometeja dao 
prikovati o skitsku stijenu i slao jastreba (ili orla) da mu Kljuje jetra. Oslobodio ga je 
Zeusov sin Heraklo. 

2 Godine 87. pr. n. €. 

5 Lucije Marcije Filip, znamenit govornik, drugi muž Arije, kasnije majke budućeg 
Augusta. 

* Imenjak Filipa Makedonskog, oca Aleksandra Velikoga. 

* Kastora i Poluksa (Polideuka). 

* Prema nekim procjenama, oko 18,860.000 zlatnih predratnih dinara ili 22,240.000 
zlatnih predratnih francuskih franaka (kupovne vrijednosti oko 1914) 

? Ne zna se točno o čemu se radilo i zašto se Pompej bojao toga. Ali Demetrijeva oholost 
1 lakomost bile su poznate. 

Š Vidi Lukul 40. 

? O Cini vidi u Marijevu životopisu. Događaj koji se opisuje zbio se godine 87. 

* Nasljednik je financijski bio odgovoran za ostaviteljeve pronevjere. 

"God, 89. Askul, glavni grad pokrajine Picena, razorili su Rimljani u ioku tzv. 
savezničkog rata, a potom obnovili. 

? Vidi Romul 15. 

: Ne vidi se zašto je to učinio. Ali Plutarh njegov postupak očigledno smatra prirodnim. 
God. 84. 

#* Gnej Papirije Karbon, konzul 85, 84, i 83. god. pr. n.e. 

' Područje današnje Ankone. 

1 Tj, još kao deran. 

' Sve pripadnici Marijeve stranke. 

'? Lucije Kornelije Scipion Azijatik, potomak Afrikančeva brata. 

2% Čini se da je tu epizodu Plutarh od Sule prenio na Pompeja: vidi Sula 28 i Apijan, 
Građanski rat 1, 85. 

2 Po drugima Fsis, rijeka na međi Umbrije i Picena. 

#2 Kvint Cecilije Metel Pijo (?--63. pr. n. €.), pretor god. 89; odlikovao se u savezničkom 
ratu. Bio je konzul zajedno sa Sulom god. 80. 

23 Vidi Sula 33. To je bilo god. 82. Na isti je način Sula pokušao natjerati Julija Cezara da 
otpusti svoju ženu, ali Cezar je odbio (vidi Cezar 1). 

% Ranije iste godine 82. na nalog mlađeg Marija, jednog od konzula. Vidi Apijan, Građanski 
rat 1, 88. 

25 Marko Perpena Venton (?-76), pretor, podzapovjednik Marka Emilija Lepida i ubojica 
Sertorija koga je za kratko naslijedio. 

2 Marijeve stranke. 

2" Gnej Domicije Ahenobarbo, Cinin tast. 

2 Tj. nekom podređenom časniku za koga bi se smatralo da je postupio na vlastitu 
inicijativu. 

2 Gaj Opije, pobočnik i povjerljivi čovjek Cezara čije je povijesno djelo nastavio. 

9 TJ ovom se slučaju Opijevo svjedočanstvo doista čini sumnjivim; jer da je Pompej stvarno 
želio upotpuniti svoje obrazovanje, jedan običan razgovor s Valerijem nije mogao biti 
dovoljan. Ta epizoda prije otkriva sposobnost prijetvornosti kod Pompeja, rijetku u tako 
mlada čovjeka. 

"I Himera na Siciliji. 

* Godine 87. 

3 To su bile najbrže lađe namijenjene prijevozu trupa. 

* Godine 81. 

35 Kralj Numidije. 

%* Manije Valerije, diktator godine 494, 

#7 Poslije poznate secesije puka na Sveto brdo. 

* Kvint Fabije Rul, predak poznatog Fabija Maksima Oklijevala (vidi njegov životopis, 
glava 1). Rul je pročistio senat kao cenzor god. 304. 

# Četiri bijela konja. Trijumf je bio 12. ožujka (marta) god. 81. 

% Možda Publije Servilije Vacija Isaurik, konzul 79. 

* Smotru su vršili cenzori. 

# Marko Emilije Lepid, izabran 79. god. konzulom za iduću godinu skupa s Kvintom 
Lutacijem Katulom. t 

#3 Vidi Sula 38. ' 

* God. 78. 

*# Danas Modena u sjevernoj Italiji. 

*# Vidi bilj. 22. 

# Vidi Sertorije 12. 

. Prokonzul je bivši konzul kao upravitelj pokrajine, a Pompej još nije bio konzul. 
God. 76. 

9 Vidi Sertorije 19. 

"I Vidi Sertorije 13. 

" U Tarakonskoj Hispaniji. 

5 Vidi Sertorije 18. 

* Danas Xucas. 

* Pompej je htio svu slavu uspjeha zadržati za sebe, a Sertorije je držao da će lako 
nadmudriti svog mladog protivnika. 

55 Vidi Sertorije 19, 

"7 Vidi Sertorije 21. 

5% Vidi Lukul 5. 

*#% Uostalom, plijen od Mitridata obećavao je daleko više nego onaj od Sertorija. Lukul je 
bio konzul god. 74. 

% God. 72, dvije godine nakon Lukulova polaska u rat protiv Mitridata. 

U glavi 10. spomenuto je da je Perpena bez pružanja otpora, tobože dobrovoljno, 
prepustio Siciliju Pompeju. 

% God. 71. 

$ I ovdje osobna ambicija dobiva prednost pred razborom. 

&* Vidi Kras 11. 

# Stvarno je on popularnošću zasjenio Metela i Krasa. 

* God. 71. Bila je to izuzetna milost jer Pompej još nije obnašao niti jednu od zakonski 
propisanih službi koje treba da prethode konzularu, nego je karijeru započeo njime. 

€ Konzuli su bili god. 70. Vidi Kras 12. 

€ "Taj je zakon formalno predložio pretor Lucije Aurelije Kota. Prvi je uz senatore vitezove 
učinio članovima porotnih sudova Gaj Grakho 123. god. Sula ih je, međutim, opet 
isključio. 

# Vidi Kras 12. 

% Rimljani su počeli biti svjesni opasnosti negdje oko god. 79. 

7 "Frajao je od 88-85, od 83-81. te 74. god. 

? Mirridatovu. 

7 Gusare. 

Na otoku Klaru bio je Apolonov hram. 

7% Na području Mileta. I tu je bio jedan Apolonov hram, 

5 Ondje su štovali Kabire i slavili veoma svečane misterije. 

5 Demetre. 

7 U Argolidi. 

Radi se o korintskom Istmu (korintskoj prevlaci). 

? Rt u Lakoniji. 


\ 

% Orok u Saronskom zaljevu; ondje je umro govornik Demosten. 

5! Leukada, otok u Jonskome moru. 

# Lacinij je rt u Brutiju na istočnoj strani Tarentskog zaljeva. 

% Gradić u Pamfiliji, jedno od uporišta gusara. 

% Marko Antonije, znameniti govornik i konzul skupa s Lucijem Postumijem Albinom 
(godina nepoznata), djed triumvira, imao je ladanjsku vilu u Mizenu. 

#5 Sredozemnome. 

% God. 67. 

7 Aulo Gabinije, pučki tribun. , 

#* Gibraltara. 

# Oko 72 km. 

** Pompej je tada bio 30 godina star. 

*! Po nekima: valjda zbog velike odgovornosti što ju je nametala. 

* Tj. bit će uklonjen na misteriozan, tajanstven način, Vidi Romul 27. 

* Kvint Lutacije Katul Kapitolin (?--61). 

% Pučki tribun. 

% Magistrati uglavnom financijskih nadležnosti, u ratu upravitelji ratne blagajne. 

* Gaj Kalpurnije Pizon. 

*7 Sastavili su ih za njegova kratkog boravka u gradu. 

* Ovaj i sljedeći stih sastavljeni su u katalektičkom trohejskom tetrametru: metrički jaki 
su neparni slogovi. : 

%* Na Peloponezu, 

* Vidi 25. glavu. 

1% Tljeda 22, 207. Prijevod Maretića i Ivšića. 

1 Godine 66. ; 

1% Prema Plutarhovu greciziranom pisanju Mallije. Zapravo se zvao Manilije. Manilijev je 
zakon bio usvojen god. 66. Vidi Ciceron, Za Manilijev zakon. 

15 Glabrion, konuzi 67. god., bio je poslan da zamijeni Lukula. 

9% Vidi Lukul 35. 

1% Nameće se asocijacija na secesiju puka na Sveto brdo (vidi Koriolan 6), ali kako se Katul 
obraća senatu, neki misle da se ne može raditi o toj seobi, nego o povlačenju senata i 
naroda na Tarpejsku hriđinu za provale Gala god. 320. 

1% Vidi Lukul 16. 

19 Namjerno ispremiješan redoslijed pri nabrajanju: pobjednik nad Sertorijem je Metel, 
nad Lepidom Karul, nad Spartakom Kras. 

1 Ostacima Spartakove vojske iz glave 21. ili gusarima? 

1% Godine 66. 

1 Bospor je današnji Kerč. 

"I To je muško ime Hipsikrat (od kypsi »visoko« i kratein »jak biti). 

112 Na granici Velike Armenije. 

1B Oko 556.000 predratnih zlatnih francuskih franaka. 

'4 Danas Imeretija i Mingrelija. 

15 Sofena je dio Velike Armenije. 

16 Oko 28,290.000 predratnih zlatnih dinara, odnosno 33,360.000 predratnih zlatnih 
franaka. 

!" Mina vrijedi 100 drahmi, oko 79 zlatnih dinara ili 90 zlatnih franaka (talent otprilike 
4715 zlatnih dinara). 

1 Godine 66. 

1 Ovi Iberi, koji su živjeli u dijelu današnje Gruzije, nemaju (unatoč Herodotu) nikakve 
veze s hispanskima. 

12 Na jugu Koihide. 

!! Za vrijeme te svetkovine stega bi redovno znatno popuštala. 

122 Godine 65. 

18 Meotidsko jezero ili močvara današnje je Azovsko more. 

12% Tedno od imena za Kaspijsko more. 

15 "To su bila skitska plemena. 

16 Njihovo je područje pripadalo Mediji. 

127 Na jugu Velike Armenije. 

18 Reminiscencija na Zlijađu 6, 211, 

12 Godine 65. ili 64. 

10 Nedaleko Kabire. Ime otprilike znači Novi. 

181 Grkinja iz Karije. 

182 "Teofan iz Mitilene, Pompejev prisan prijatelj i historiograf. 

18 Publije Rutilije Ruf, konzul 105. god., legat Kvinta Mucija Scevole 95, i prokonzul 
Azije. Ortodoksan stoik. Navukao je gnjev publikana (zakupnika državnih poreza) koji 
su ga 92. god. natjerali da ode u progonstvo. Na grčkome je napisao rimsku povijest. 

134 Amis, velik grad po kome je bio nazvan jeđan zaljev Ponta Euksina (Crnog mora). Ondje 
je bila jedna od Mitridatovih rezidencija. 

185 Perzijski zaljev. 

156 Do oceana. 

157 TU tom porazu, do koga je došlo 67, tri godine prije Pompejeva pobjedonosnog pohoda, 
Trijarije, Lukulov pobočnik, izgubio je dvadeset tri vojnička tribuna i stotinu pedeset 
centuriona. Vidi Lukul 35. 

185 Planina koja se nadovezuje na gorski lanac Taur. 

1 U proljeće 64. 

1% Aristobul II, suparnik svog brata Hirkana II. 

141 To ne znači nužno da je gradio nove gradove, nego da i im je davao statutarno uređenje. 

142 Vidi Katon Mlađi 13. 

43 Znak neurednosti. 

14 Prvo rimsko kameno kazalište. Moglo je primiti 40.000 gledalaca. 

"5 To je bio glavni grad Petrejske Arabije. 

4 Peonci su živjeli sjeverno od Makedonije. Mitridat bi prodro u Italiju preko Ilirije. 

4? "To je bilo 63. god. Farnak će, zavadivši se s Rimom i potučen od Cezara, zaglaviti 47. 
god. 

1 Bojao se božje kazne zbog neukazivanja poštovanja mrtvacu. 

1% Oko 1,886.000 zlatnih dinara ili 2,224.000 zlatnih franaka, 

SI Vidi glavu 40. Bilo je otvoreno gad. 55. 

51 Znamenit stoički filozof, 

152 Radi se o tzv. retoričkoj invenciji. Učenik Posejdonijev Ciceron pokazao se u De 
Loa (O pronalaženju teme) 1, 11, 16, jednako neprijateljskim prema Hermagorinoj 

oncepciji. 

155 235,750 zlatnih dinara ili 278.000 zlatnih franaka. 

154 Ni u jednome od sačuvanih. U pismu Atiku 1, 12, 3, Ciceron kaže da je Pompejev razvod 
ođ Mucije naišao na toplo odobravanje. Mucija je bila sestra Kvinta Metela Celera i 
Kvinta Metela Nepota. Cezar ju je zaveo! Kad je Pompej otpustio Muciju, s kojom j je 
imao troje djece, da se oženi kćeri njezina zavodnika, jako su mu zamjerali da ga je želja 
za vlašću navela da uzme kćer onoga koga je sam nazivao svojim Egistom (zavodnikom 
Agamemnonove žene Klitemnestre). 

155 God, 62. 

55 Pizon je bio njegov legat. 

157 God. 61. Afranije je stvarno postao konzulom slijedeće godine. 

1579 Vidi Katon Utički 30. 

15% 29, i 30. rujna (septembra) 61. 

15% 39 i po milijuna zlatnih dinara ili 45 milijuna zlatnih franaka. 

#0 67.150.000 zlatnih dinara ili 76 i po milijuna zlatnih franaka. 

161 94.300.000 zlatnih dinara ili 111,200.000 ziatnih franaka. 

12 1,185 zlatnih dinara ili 1.350 zlarnih franaka, 

I Komagena, samostalno kraljevstvo kojim su vladali Seleukovići, nalazila se u sjevero- 
istočnoj Siriji, a glavni joj je grad bila Samosata. 

16% Vidi Lukul 30. 

15 Stvarno je Pompej, rođen 30. rujna (septembra) 106. god., godine 61, kad je de meći 
trijumf, bio u četrdeset šestoj godini. : 

46 U Aziji. Vidi glavu 31. : 

167 Vidi Ciceronov životopis. 

#8 Optužen god, 58. da je nezakonito dao smaknuti Lentula i Cetega, otišao je dobrovoljno 
u progonstvo. Vidi Ciceron 30. i 31. 

1# Neprecizno: Cezarov povratak pada u god. 60. Vidi Cezar 13. i 14. 

1% God, 58. = 

17% Pompejevih. 

!! Na suđenju Milonu god. 56. Vidi Dion Kasije 39, 19, 

"72 Očigledna aluzija na poznatu anegdotu o Diogenu, ovdje aluzija na tobožnje Pompejeve 
hornoseksualne sklonosti. 

178 To se, kako se čini, smatralo nepristojnim. 

! God. 57, 

175 Tim je zakonom Pompej bio imenovan prefektom ancne (nadzornikom opskrbe žitom) 
za razdoblje od pet godina. 

"€ Publije Lentul Spinter, konzul 57. 

!7 Ptolemej XI (?-51. pr. n. e.), egipatski kralj od 80. God. 58. njegovi su ga podanici 
protjerali, on je zatražio pomoć Rimljana i ovi ga vratiše na prijestolje, a za tu im je 
uslugu isplatio deset tisuća talenata. Vidi Dion Kasije 39, 12-17. Spominje se ponovno 
u 76. glavi. 

17 Pisac grčke povijesti u Augustovo doba. 

1% "Tg je bilo 56. god. Vidi Cezar 21. 

1% Konzul je imao 12 liktora, dakle i 12 svežnjeva prutića (fasci), pretor u Rimu 2, a izvan 
Rima 6. 

#1 Triumvirat je bio stvoren tek u travnju 56. god. Izbori su još bili daleko. 

12 Vidi Kras 15. 

183 Raskošnici su uzimali sredstva za povraćanje da bi mogli opet iznova žderati, No ako se 
Pompej podrugivao Marcelinu, znatiželja tog političara bila je posve razumljiva i 
opravdana, 

1% Lucije Domicije Ahenobarbo, muž Katonove sestre Porcije, konzul 54. god. 

185 Skupštine su se održavale vrlo rano izjutra. 

186 God. 54, 

1 Tulija je umrla 54. god. 

38 God. 53. 

18 Stih nepoznata pjesnika. Jampski trimetar: metrički naglašeni su parni slogovi. 

1% Zeus, Posejdon i Had (Pluton). 

PI Ilijada 15, 189. Prijevod je Maretića i Ivšića uz nužnu promjenu sintakse (glagolskog 
lica). 

#2 Tj. nisu bili izabrani konzuli. 

1% God. 53, sedam mjeseci poslije zakonskog roka. 

54 God. 52. 

95 Međukralj (interrex) je predsijedao konzularnim izborima u slučaju spriječenosti konzula 
kojima je istjecao mandat. 

9% Kvint Cecilije Metel Pijo Scipion (?—46. pr. n. e.), sin Scipiona Nazike, usvojen od 
Metela Pija. 

#% Tit Munacije Planko Bursa, pučki tribun god. 52. Bio je prisutan kod paleža vijećnice. 
Ciceron ga je tužio, ali se prepao Pompeja. No Planko je ipak bio osuđen. 

5% Oko 4,715.000 predratnih zlatnih dinara ili 5,560.000 predratnih zlatnih franaka. 

1% To je bio zakon. Uslugom Katon naziva konzulat koji rimski narod podjeljuje pojedincu 
kao posebnu milost koju nikome ne duguje. 

20 Vidi glavu 52. 

2 God. 50. 

202 Oko 8,360.000 zlatnih franaka, 

203 Ta se vrst glasanja odvajanjem na dvije strane upotrebljavala osobito onda kad nije bilo 
sumnje uza što pristaje većina. 

24 Ža god. 49. kao konzuli bili su izabrani Lucije Lentul Krus i Gaj Klaudije Marcelo. 

25 U siječnju 49. Vidi Cezar 32. 

2.Bivši konzul Lucije Volkacije Tulo. 

20 Kod Apijana, Građanski rat 2, 37, Pompej odgovara: »Imat ćeš ih ako me budeš slijedio 
i mislio da je strašno ostaviti Rim i Italiju ako je to potrebno.« 

2% To je bila pretorska provincija (dodjeljivala se bivšim pretorima). 

2% To se proglašavalo u časovima neposredne velike opasnosti. 

2% Vidi Cezar 35. 

ŽU Danas Drač. 

#12 Poprijeko ulica iskapali su jarke, u njih poboli kolje i pokrili lakim pokrovom da se ništa 
ne opaža. Vidi Cezar, Građanski rat 1, 27. 

?5 Opsijedao ga je devet dana, a počeo mu zatvarati i luku: Cezar, Građanski rat 1, 2527. 

24 Pismo Atiku 7, 11. 

215 Temistoklo je napustio Atenu da spasi Grčku, a: Periklo se zatvorio u nju jer je bio 
siguran da ima snage da je brani. 

#€ Kao potpunu gospodaru mora, Pompeju je bilo u interesu da se rat razvlači; Cezaru se, 
naprotiv, žurilo, 

*" Grad u Makedoniji gdje je Pompej prezimio. 

25 Vidi glavu 16. i Brut 4. 

2% 2, kolovoza (augusta) 49. god. pobijedio je Tomei trupe u Hispaniji. 

24 Vidi Cezar, Građanski rat 41-87. 

24 God. 49, 

22 Qrik je bio na ilirskoj obali blizu epirske granice. Ki je onamo stigao 5. siječnja 
(januara) 48, god. 

23 Između Epira i Tesalije. 

24 Današ Frascati, 5 sati hoda od Rima. 

5 Njegovi su ga neprijatelji optuživali da se od Cezara dao podmititi da mu prepusti 
Hispaniju. Vidi Cezar 41. 

25 Publije Lentul Spinter, konzul 57. god. On je zatražio da Ciceron bude pozvan kući iz 
progonstva. 

27 Od god, 63. Cezar je bio pontifex maximus. Vidi Cezar, Građanski rat 3, 83. 

25 Nabatejci su zaposijedali gotovo čitavu Petrejsku Arabiju. 

229 Taj je hram Venere Victrix podigao sam Pompej niže od svoga kazališta. 

20 Tulijevski je rod izvodio svoj postanak od Askanija Jula, sina Trojanca Eneje, sina 
Afrodite ili Venere, praoca Rimljana po mitu, 

21 U svom Građanskom ratu Cezar to ne spominje. 

#32 Tq je bilo 9. kolovoza (augusta) 48. god. 

23 Plutarh (ne samo ovdje nego i u Cezaru 44) i Apijan (Građanski rat 2, 76) razlikuju se u 
svom izvještaju o rasporedu vojski od onoga što navodi sam Cezar (Građanski rat 3, 88 
i dalje). 

24 Građanski rat 3, 92. Apijan (Građanski rat 2, 79) veli da to Cezar čini u svojim pismima. 

285 TJ Tesaliji. 

8 Sam Cezar naziva ga Krastinom (Građanski rat 3, 91). 

37 Vidi Cezar, Građanski rat 3, 99, gdje Cezar veoma hvali Krastina zbog njegove 
spremnosti da umre. 

2% Ilijada 11, 544-546, gdje se Ajant, sin Telamonov, povlači pred Hektorom i Trojancima. 
Prijevod je Maretićev i Ivšićev, 

2% Cezar kaže da je palo 15.000 Pompejevih vojnika, a 24.000 su se predale. Kao svoje 
gubitke navodi 200 mrtvih vojnika i 30 centuriona. Vidi Građanski rat 3, 99. 

2% Posuđe za miješanje vode i vina, grč. krateri, 

#4! Vidi Cezar, Građanski rat 3, 96. 

a Lijepa udolina u Tesaliji. 

2 To je rijeka Penej. 

ZM Dejotar. Četverovlasnik (tetrarh) Galatije, pridružio se Rimljanima u ratu s Mitridatom 
i od senata dobio Malu Armeniju i naslov kralja. Budući da je podržavao Pompeja, tražio 
je Cezarovu milost. Bio optužen da ga je pokušao otrovati i Ciceron ga je branio pred 
Cezarom. 

25 Iz jedne izgubljene Euripidove tragedije, kako Plutarh sam veli u Moralia 85a. Jampski 
trimetar: metrički naglašeni su parni slogovi. Prijevod je nešto dotjeran Račev. 

*& Kratip, tada najznamenitiji peripatetičar, smjestio se u Ateni gdje mu je učenikom bio 
Ciceron, ali se čini da se slabo okoristio njegovim predavanjima. 

2 Tekst je ovdje nesiguran i nema sasvim zadovoljavajuće interpretacije. 

** Navodno je Kratipova rečenica bila: »Ali te stvari treba ostaviti božanskoj providnosti«. 
Nije sigurno da joj je mjesto u Plutarhovu tekstu. 

29% Juba (?-46), numidski kralj, borio se s Cezarom i sam se ubio poslije bitke kod Tapsa. 

20 Teofan s Lezba, Pompejev prijatelj, opisao je njegovu povijest. 

51 Ptolemej XII (?-47). 

#2 Njegov otac Ptolemej XI Aulet, spomenut u 49. glavi, bio je vraćen na prijestolje 
Pompejevim utjecajem. Sin ga je u dobi od 15 godina (po drugima 17) naslijedio 51. god. 
skupa sa sestrom Kleopatrom kojom se oženio, 

55 Argak je dinastičko ime partskih kraljeva. 

554 Misli se da se ovdje radi o obliku (vrsti, tipu), a ne porijeklu broda. 

855 To je bila znamenita Kleopatra. 

256 Plutarh upotrebljava termin »taksijarh«, koji ne odgovara posve rimskome centurionu: 
taksijarh je u makedonskoj falangi zapovijedao jedinicom od 128 ljudi. 

#7 Kampski trimetri iz nepoznate tragedije. Pompej ih recitira i kod Apijana (Građ. rat 2, 
84) i Diona Kasija (42, 4). Prijevod K. Raca. 

#5 »Ondje bi ubijen od Ahile i Septimija« (Cezar, Građ. rat 3, 104). 

% "To je bilo 1. listopada (oktobra) 48. god. 


Usporedba Agesilaja i Pompeja 


1. Pošto, dakle, životi obojice njih leže izloženi pred nama, preletimo 
brzo u mislima pojedinosti u kojima su se razlikovali stavljajući ih jednu 
uz drugu. A to su ove: kao prvo, Pompej je na najpošteniji način dospio 
do moći i slave započevši samostalno svoj uspon i učinivši mnoge velike 
usluge Suli kad je ovaj oslobađao Italiju od tirana, dok se učinilo da je 
Agesilaj preuzeo kraljevanje postupkom, koji nije bio bez prijekora ni 
pred bogovima ni pred ljudima, davši osuditi zbog nezakonita porijekla 
Leotihidu koga je njegov brat priznao kao svoga zakonita sina i poigravši 
se s proroštvom koje se ticalo njegove hromosti. Kao drugo, Pompej je 
Sulu i za njegova života sve do kraja neprestano poštivao i mrtvu mu, 
usprkos Lepidu, pokopao tijelo, pa čak sinu njegovu Faustu dao svoju 
kćer za ženu, dok je Agesilaj Lisandra pod najobičnijom izlikom odbacio 
i izvrijeđao. Pa ipak, Sula od Pompeja nije dobio manje nego što mu je 
pružio, a Agesilaja je Lisandar učinio i kraljem Sparte i vojskovođom 
čitave Helade. I kao treće, Pompejevi politički prijestupi protiv pravde 
nastali su zbog rodbinskih veza; ta najviše je zgriješio zajedno s Cezarom 
i Scipionom, a oni su mu bili rodbina; a Agesilaj je, iz susretljivosti prema 
ljubavi svoga sina, istrgnuo kazni Sfodriju koji je morao umrijeti za 
nepravdu učinjenu Atenjanima, a kad je Febida prekršio mir zaključen s 
Tebancima, očigledno je pokazivao da ga revno podupire upravo zbog 
samog tog zločina. Uopće, kolika je bila šteta za koju je Pompej bio 
okrivljen đa ju je nanio Rimljanima iz neumjesna obzira ili nepromišljeno- 
sti, to je sve Agesilaj iz naprasitosti i svadljivosti naškodio Lakedemonja- 
nima raspirivši beotski rat. 


2. S druge strane, ako treba pripisati neuspjehe koji su zadesili 
obojicu njih nekoj zloj sreći, Pompejevi su za Rimljane bili nenađani, dok 
Lakedemonjanima, koji su čuli i znali unaprijed za hromo kraljevstvo, 
Agesilaj nije dopustio da se od njega očuvaju. Pa da je i tisuću puta 
dokazano za Leotihidu da je tuđinac i nezakonit, ne bi bilo Euripontovi- 
ćima teško pribaviti Sparti kralja zakonita roda i zdravih nogu da nije 
Lisandar u Agesilajevu interesu zatamnio značenje proroštva. 

No u pogledu lijeka za nepriliku s bjeguncima, što ga je Agesilaj 
primijenio poslije nesreće kod Leuktre naredivši da onaj dan zakoni 
spavaju, možemo reći da nikađa nije bilo takve državničke dosjetke. Niti 
možemo u Pompeja naći nešto slično tome; on je, naprotiv, smatrao da 
se ne mora pridržavati ni onih zakona, koje je sam propisivao, samo da 
bi prijateljima pokazao veličinu svoje moći. Agesilaj pak, stavljen u 

položaj da mora dokinuti zakone da bi spasio sugrađane, pronašao je 
načina da oni ne škode građanima, a ni da se ukinu da im ne bi naškodili,! 
Nadalje, državničkoj vrlini Agesilajevoj treba pribrojiti i ono neuspore- 
divo djelo kad je, primivši svitak s tajnom porukom, napustio sve svoje 
pothvate u Aziji. Jer nije, kao Pompej, koristio općem dobru samo onim 
čime je sebe činio velikim, nego se, gledajući na dobrobit otadžbine, 
odrekao tolike moći i slave kakvu nije stekao nitko ni prije ni poslije osim 
Aleksandra. 


3. S drugoga opet polazišta, s gledišta vrhovnih zapovjedništava i 
ratnih uspjeha, čini mi se da s brojem Pompejevih pobjednih znakova, s 
veličinom vojski što ih je vodio i s mnoštvom uređenih bitaka što ih je 
dobio niti Ksenofont ne bi mogao usporediti Agesilajeve pobjede, 
premda je tome povjesničaru, zbog njegovih drugih vrlina, kao posebna 
povlastica dano da govori i piše što god želi o tom čovjeku. Mislim 
također da se obojica međusobno razlikuju i stupnjem blagosti prema 
neprijateljima. Jedan je tako želio porobiti Tebu i raseliti Meseniju, od 
kojih je ova bila posestrima njegove domovine a ona postojbina njegova 
roda,* da umalo nije dotjerao dotle da izgubi Spartu a jest izgubio njezinu 
prevlast u Heladi; drugi je pak čak i gusarima, koji su promijenili način 
života, dao gradove i armenskoga kralja Tigrana, kad je mogao proslaviti 
nad njime trijumf; radije ga je učinio saveznikom rekavši da više cijeni 
cio vijek nego jedan dan. 

Ako, međutim, najvažnije i najdalekosežnije vojne odluke i djela 
odlučuju o prvenstvu u vrlinama vojskovođa, Lakonac je Rimljanina 
nemalo ostavio za sobom. Jer kao prvo, nije zapustio niti ostavio svoj grad 
prilikom upada neprijateljske vojske od sedamdeset tisuća ljudi premda 
je imao samo nekolicinu teških pješaka, pa još prethodno pobijeđenih kod 
Leuktre; a Pompej, kad je Cezar sa svega pet tisuća i tristo vojnika 
zaposjeo tek jedan grad u Italiji, izjuri u strahu iz Rima bilo uzmaknuvši 
nemuževno pred tako malobrojnim neprijateljima bilo krivo naslutivši da 
ih je više; i spremivši na put svoju ženu i djecu, a ostavivši bez zaštite 
žene i djecu drugih građana, pobježe kad je trebalo ili da nadvlada u borbi 
za svoju domovinu ili da prihvati pobjednikove uvjete za nagodbu; ta bio 
mu je sugrađanin i rođak; ali ovako pruži čovjeku, za koga je držao 
strašnim da mu se produži rok vojnog zapovjedništva ili izglasa konzulat, 
priliku da poslije zauzeća grada rekne Metelu da i njega i sve ostale 
građane smatra svojim ratnim zarobljenicima. 


4. Nadalje, najpreči je zadatak vrsna vojskovođe da prisili neprijatelje 
na bitku ako je jači od njih a da se ne dade prisiliti ako je snagom slabiji; 
Agesilaj je, postupajući tako, uvijek uspio ostati nepobijeđen; Pompeju je 
pak Cezar ondje gdje je bio slabiji izmakao ne pretrpjevši nikakve štete, 
a gdje je bio jači prisilio ga da se pobije samom pješadijom pa izgubi sve, 
a on je sam odmah postao gospodarom novca, zaliha i mora, dok bi ga 
sve to i bez bitke bilo upropastilo da je ostalo u rukama njegovih 
neprijatelja. Ono pak što se navodi kao isprika za sve to stvarno je najteža 
optužba za tako velikoga vojskovođu. Ta da mlad zapovjednik, smeten 

do kukavičke malodušnosti bukom i galamom, napusti svoju najsigurniju 
taktiku, prirodno je i oprostivo, ali da se Pompej Veliki, čiji tabor 
Rimljani nazivahu domovinom, šator senatom, a konzule, pretore i druge 
zvaničnike u Rimu odmetnicima i izdajicama, on kome nikađa nisu dali 
nadređenoga, nego je sve svoje vojne uspješno završio kao imperator, da 
se on, samo da izbjegne doskočice jednog Favonija i Domicija i da ga ne 
nazivaju Agamemnonom, dao gotovo natjerati da izloži opasnosti imperij 
i slobodu, tko bi to mogao podnijeti? Ako je imao u vidu izbjegavanje 
časovite sramote, trebalo je da, suprotstavivši se odmah u početku, 
zametne odlučni boj za Rim umjesto da prikazuje onaj svoj neslavni bijeg 
kao temistoklovsku stratešku zamisao* a onda poslije smatra nedostojnim 
moguće otezanje u Tesaliji. Ta zacijelo bog nije odabrao onu farsalsku 
ravnicu da im bude natjecalište i pozornica za njihovo nadmetanje o 
vrhovništvo niti ih je glasnikom pozivao da siđu da se bore ili da prepuste 
protivniku vijenac, nego mu je nadmoć kojom je raspolagao na moru 
pribavila mnoštvo ravnica, tisuće gradova i svu neizmjernu zemlju da je 
htio oponašati Maksima, Marija, Lukula? i samog Agesilaja koji je 
preturio ne manje smutnje u Sparti kad su se njeni stanovnici htjeli boriti 
“s Tebancima u obranu svoje zemlje, a u Egiptu je podnio mnoge klevete, 
optužbe i sumnje kraljeve kad je od njega tražio da miruje primijenivši, 
kako je želio, najbolju taktiku, pa je ne samo spasio Egipćane protiv 
njihove volje niti je samo svojim naporima pri toliku potresanju održao 
Spartu uspravnom, nego je, štaviše, u svome gradu podigao pobjedni 
znak nad Tebancima omogućivši svojim sugrađanima da kasnije pobijede 
zadržavši ih tada od propasti u koju su oni silom srnuli. Stoga su Agesilaja 
kasnije hvalili oni koje je spasio unatoč njihovu otporu, dok su Pompeju, 
koga su drugi naveli na pogreške, tužiteljima bili upravo oni u koje se 
pouzdao. Pa ipak, neki tvrde da ga je zavarao tast Scipion; hoteći, naime, 
većinu novaca što ih je on donio iz Azije krišom zadržati za sebe i sakrivši 
ih, pospješio je bitku tvrdnjom da više nema novaca. Ali đa to i jest istina, 
jednom vojskovođi se ne bi smjelo tako nešto dogoditi niti je smio, tako 
lako prevaren, dovesti u opasnost najviše probitke. U tim stvarima, dakle, 
to je način na koji promatramo svakoga od njih dvojice. 


5. U Egipat jedan je otplovio iz nužde jer je bježao, a drugi ni iz 
kakva časna razloga niti potrebe nego radi novca da može ratovati s 
Helenima onim što zaradi posluživši barbarima kao vojskovođa. I tako 
zamjerke što ih zbog Pompeja stavljamo Egipćanima Egipćani iznose 
protiv Agesilaja. Jer onome, kad se pouzdao u njih, učiniše nepravdu, a 
ovaj, kad su se pouzdali u njega, iznevjeri ih i prijeđe k neprijatelju onih 
kojima je doplovio da im bude saveznik. 


! U tome nije bilo ničega drugog osim jednostavna i prosta kršenja zakona koje samo 
Plutarhovo nastojanje da na silu postigne simetriju pretvara u razlog Agesilajevoj slavi. 

? Ksenofontov Agesilaj nije biografija nego panegirik. 

3 Teba je po mitu Heraklovo rodno mjesto, a od Herakla po predaji potječu spartanski 
kraljevi. I Meseniju su, po legendi, naselili Heraklovići. 

* Temistoklo je napustio Atiku i povjerio budućnost Atene njezinu brodovlju. 

5 Svaki od spomenutih odustao je na vrijeme od bitke da bi sebi pripremio pravovremenu 
protuofenzivu. 

